
Rugăciuni pentru adormiţi 


Sa aprindemroslumânare 


in amintirea celor care 
credinta,speranta si iubirea 


au plecat de pe acest pamant. 
Odihna vesnica da-le-o lor, Doamne. 


Materiale despre Rugăciuni pentru adormiţi: 


https://findependent.academia.edu/emystea/Rug % C4% 83ciuni-pentru-adormi % C5% A3i 
https://archive.org/details/Qsteaemy?query=Rug 9 C4% 83ciuni+pentru+adormi  C5% A3 

SR ae 2 
Intre cei vii şi cei morţi există legătura veşnică a iubirii (cf. |. Cor. 13, 8), care ne 
uneşte tainic pe toți oamenii. 

Acatistul pentru cei adormiţi: 

Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 

Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 


poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a în- 
gropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


ie se se 


Acatist catre Dumnezeu Tatal pentru cei adormiti - Diacon Vlad Rosu: 
https://www.youtube.com/watch?v=X0_DbenAe9U 

Acatistul lui Dumnezeu Tatăl pt cei adormiţi (Întreg) - Marian Moise: 


https://www.youtube.com/watch?v=iZ7vQo7swsg 

Lot 
Acatist către Părintele Ceresc Dumnezeu Tatâl pentru cei adormiţi - slujitor Dani: 
https://www.youtube.com/watch?y=zD_vIA_k-18 


ie e se 


Radu Cimpoi - Acatistul pentru cei adormiţi: 
https://www.youtube.com/watch?v=fEnbul45ruM 

Condacele şi icoasele: 


Condacul 1 

Cela ce cu iconomia Ta cea nepătrunsă ai pregătit pacea spre binele cel veşnic, 
hotărând tuturor vremea şi felul sfârşitului, iartă, Doamne păcatele celor din veac 
adormiţi, primeşte-i în locaşul luminii şi bucuriei şi le deschide braţele părintești. 
Auzi-ne, Milostive, pe noi, cei ce le facem pomenirea şi strigăm: Tatăl nostru, 
iubirea cea nemărginită, odihneşte sufletele adormiţilor robilor Tăi! 


Icosul 1 

Pe Adam cel căzut şi pe tot neamul izbăvindu-l de pierzarea cea veşnică, ai trimis 
în lume, Doamne, pe Fiul Tău, răsărindu-ne viaţa veşnică prin Crucea şi Învierea 
Lui, spre mila Ta nădăjduim, asteptăm Împărăţia cea nestricăcioasă, a slavei, cerem 
împărtăşirea la Domnul celor adormiţi şi ne rugăm: 

Tatăl nostru, fă ca să uite ei toate scârbele şi întristările pământeşti, 

Tatăl nostru, veseleşte sufletele celor chinuiţi în valurile vieţii, 

Tatăl nostru, mângâiei pe ei la sânul Tău, precum îşi mângâie mama copiii, 

Tatăl nostru, grăieşte lor: „Păcatele vi s-au iertat!” 

Tatăl nostru, primeşte-i în limanul cel fericit şi liniştit, 

Tatăl nostru, deschide-le cămările îngerilor şi sfinților, 

Tatăl nostru, pe părinţii şi fraţii noştri cei adormiți învredniceşte-i veşnicelor Tale 
bunătăţi, 

Tatăl nostru, iubirea cea nemărginită, odihneşte sufletele adormiţilor robilor 
Tăi! 


Condacul al 2-lea 

Cuviosul Macarie fiind luminat de strălucirea Celui Preaînalt, a auzit glas de la un 
popă idolesc: „Când vă rugaţi voi, creştinii, pentru cei ce se chinuiesc în iad, au 
bucurie şi păgânii”. Este minunată puterea rugăciunilor creştineşti. Cele de de- 
desubt prin aceasta se luminează, împreună cu cei credincioşi când cântăm pentru 
toată lumea: Aliluia! 


Icosul al 2-lea 

Ne aducem aminte de cuvântul lui Isaac Sirul, care spune: „Inima care iubeşte pe 
oameni şi dobitoace, se roagă întotdeauna cu lacrimi şi pentru ca toată zidirea să se 
curăţească”, deci şi noi cu îndrăznire cerem de la Dumnezeu ajutor celor din veac 
adormiţi, strigând unele ca acestea: 


Tatăl nostru, uşurează întristarea părinților pentru pierderea fiilor, 

Tatăl nostru, cei ce nu te-au cunoscut pe pământ, să te cunoască măcar în cer, 

Tatăl nostru, miluieşte pe toţi cei ce au fost îngropaţi fără rugăciuni, 

Tatăl nostru, primeşte în locaşurile Tale pe cei ce au murit năprasnic, de scârbe sau 
de bucurie, 

Tatăl nostru, tuturor celor ce mor, trimite-le pacea şi odihna Sfinţilor, 

Tatăl nostru, pentru rugăciunile celor ce au pătimit fără vină, iartă pe cei păcătoşi, 
Tatăl nostru, celor adormiţi uşurează-le întristarea cu nădejdea întâlnirii în Sionul 
cel ceresc, 

Tatăl nostru, iubirea cea nemărginită, odihneşte sufletele adormiţilor robilor 
Tăi! 


Condacul al 3-lea 

Vinovaţi suntem de necazurile lumii şi de suferinţele făpturilor necuvântătoare şi 
de suferinţele nevinovaţilor copii, fiindcă în căderea omului s-a distrus fericirea şi 
frumuseţea făpturii. Tu, Cel mare dintre suferinzii cei nevinovaţi, Tu singur ai 
puterea a ierta tuturor, deci iartă şi întoarce lumii fericirea cea de demult ca şi cei 
morți şi cei vii să afle pacea strigând: Aliluia! 


Icosul al 3-lea 

Lumină lină, Răscumpărătorul tuturor, auzind de oftarea Ta pe cruce pentru vrăj- 
maşii Tăi: „Părinte, iartă-le păcatul!” deci în numele iertării tuturor alor Tale, 
îndrăznim şi noi a ne ruga Tatălui pentru veşnica odihnă a vrăjmaşilor Tăi şi ai 
noştri. 

Tatăl nostru, iartă celor ce au vărsat sânge nevinovat, 

Tatăl nostru, celor ce şi-au făcut bunăstarea lor pe lacrimile aproapelui, 

Tatăl nostru, nu judeca pe cei ce ne-au obijduit pe noi cu clevetire şi cu nedreptate, 
Tatăl nostru, răsplăteşte cu milă pe toţi cei obijduiţi de noi, 

Tatăl nostru, fă ca această rugăciune pentru ei, să fie primită drept taina împăcării, 
Tatăl nostru, rupe zapisul păcatelor părinților şi fraților noştri răposaţi, 

Tatăl nostru, iubirea cea nemărginită, odihneşte sufletele adormiţilor robilor 
Tăi! 


Condacul al 4-lea 

Mântuieşte, Doamne, pe cei ce s-au sfârşit în suferinţe grele prin ucideri, îngropați 
de vii, mistuiţi de grindină, de ger sau din cădere de la înălțime; deci pentru 
întristarea sfârşitului lor, dăruieşte bucuria Ta cea nesfârşită şi veşnică, ca să bine- 
cuvânteze vremea lor de suferinţă ca timp al răscumpărării lor, cântând: Aliluia! 


Icosul al 4-lea 


AAA AAA AAA AAA AAAAĂAAAA 


Xe Xe e e eee 


AAA AAA AAA AAA AAA AAA AAA 


Xe Xe Xe ee eee eee 


Dăruieşte, Doamne, tuturor cărora le-ai luat viaţa din fragedă tinereţe, tuturor 
cărora le-ai dat cununa cu spini, tuturor celor ce nu au cunoscut fericirea 
pământească, mila Ta cea nesfârşită. Tu le vei răsplăti cu razele iubirii Tale 
nesfârşite dincolo de mormânt, iar noi strigăm aşa: 

Tatăl nostru, răsplăteşte celor ce au murit sub sarcinile grele ale ostenelilor, 

Tatăl nostru, primeşte în cămările Raiului pe adormiţii prunci şi pe fecioare, 

Tatăl nostru, învredniceşte-i veseliei la cina Fiului Tău, 

Tatăl nostru, odihneşte-i pe cei singuratici, orfani şi străini pentru care nu are cine 
să se roage, 

Tatăl nostru, să se stingă păcatele lor de razele calde ale atotiertării Tale, 

Tatăl nostru, dăruieşte robilor Tăi mai înainte prea slăviţi părinţi şi fraţi ai noştri 
haina albă a biruinţei, 

Tatăl nostru, iubirea cea nemărginită, odihneşte sufletele adormiţilor robilor 
Tăi! 


Condacul al 5-lea 

Ai dăruit, Doamne, neamului omenesc moartea, ca cel de pe urmă mijloc de 
înţelegere şi de pocăință; la groaznica judecată se descoperă deşertăciunile pă- 
mânteşti; pornirile trupeşti se liniştesc, mintea cea semeaţă se smereşte, dreptatea 
cea veşnică se descoperă, deci şi păcătoşii cei îndărătnici în credinţă când sunt pe 
patul de moarte, mărturisesc cum că este Dumnezeu. Pentru aceea ei veşnic cer 
îndurarea Ta strigând: Aliluia! 


Icosul al 5-lea 

Părinte a toată îndurarea, Tu luminezi ziua cu soarele, Tu îndulceşti pământul cu 
roade, Tu veseleşti lumea cu frumuseţea, precum pe prieteni aşa şi pe vrăjmaşii 
Tăr; noi credem că şi dincolo de mormânt, în veşnicie, îndurarea Ta este nesfârşită 
miluind chiar şi pe păcătoşii cei cu totul lepădaţi, de aceea aşa ne rugăm: 

Tatăl nostru, ne întristăm pentru hulitorii de sfinţenie şi pentru fărădelegile lor, 
Tatăl nostru, fă să fie şi asupra lor, voia Ta cea de mântuire, 

Tatăl nostru, fie-ţi milă de cei răniţi cu necredinţa cea pierzătoare, 

Tatăl nostru, iartă-i pe cei ce s-au sfârşit fără pocăință, 

Tatăl nostru, mântuieşte pe cei ce s-au pierdut în păcate grele şi întunecate, 

Tatăl nostru, fă ca să se stingă flacăra necredinţei în marea Bunătăţii Tale, 

Tatăl nostru, Biruitorul iadului, izbăveşte de osândirea în iad pe părinţii şi pe fraţii 
noştri, cei mutaţi din lume, 

Tatăl nostru, iubirea cea nemărginită, odihneşte sufletele adormiţilor robilor 
Tăi! 


Condacul al 6-lea 


AAA AAA AAA AAA AAAAĂAAAA 


Xe Xp e e eee 


AAA AAA AAA AAA AAA AAA AAA 


Xe Xe Xe ee eee eee 


Este grozav întunericul depărtat de Dumnezeu, chinuit de conştiinţă şi de scrâş- 
nirea dinților, de focul cel nestins şi de viermele cel neadormit; eu tremur gândind 
că aceea va fi şi soarta mea, deci, eu pentru mine însumi mă rog şi pentru cei ce 
suferă în iad, ca să se pogoare peste ei rouă cu răcoreală cântând cântare lui 
Dumnezeu: Aliluia! 


Icosul al 6-lea 

Unde era să răsară lumina Ta, Hristoase Dumnezeule, dacă nu peste cei ce şedeau 
în întuneric şi în umbra morții?! De aceea Te şi pomenesc sufletele cele din iad, 
pogoară-Te dar din nou între cele mai de jos ale pământului şi scoate întru bucurie 
pe cei ce s-au despărțit de Tine cu păcatele, însă de Tine nu s-au depărtat. Deci, în 
numele Fiului şi al Duhului Sfânt, ne rugăm Tatălui: 

Tatăl nostru, fiii Tăi se chinuiesc, deci miluieşte-i, 

Tatăl nostru, grele le sunt păcatele lor, ci îndurarea Ta este mare, 

Tatăl nostru, Tu ai trimis pe Fiul Tău ca să mântuiască pe cei păcătoşi, 

Tatăl nostru, cercetează necazul cel amar al sufletelor care s-au depărtat de la Tine, 
Tatăl nostru, miluieşte pe cei ce au prigonit adevărul din neştiinţă, 

Tatăl nostru, iubirea Ta să le fie nu foc, ci răcoreală în Rai, 

Tatăl nostru, iubirea cea nemărginită, odihneşte sufletele adormiţilor robilor 
Tăi! 


Condacul al 7-lea 

Voind, Doamne, să dai mână de ajutor acelor morţi, le-ai îngăduit ca în vis să se 
arate şi prin vedenii, celor vii, ca pomenind cu dragoste pe cei adormiţi să facă în 
amintirea lor fapte bune şi nevoindu-se cu credinţă să strige cu dragoste: Aliluia! 


Icosul al 7-lea 

Biserica lui Hristos înalță rugăciuni pentru cei adormiţi în toată lumea în fiecare zi, 
la orice ceas, în tot pământul. Păcatele lumii se curăţesc cu sângele cel curăţitor al 
Mielului lui Dumnezeu. Sufletele celor adormiţi se ridică din moarte la viaţă şi de 
pe pământ la cer, cu puterea rugăciunilor de la altarul Domnului: 

Tatăl nostru, fie mijlocitoare Biserica pentru cei morţi să le facă scară către cer, 
Tatăl nostru, îndură-Te de ei pentru solirea Preasfintei Fecioare şi a tuturor sfin- 
ilor, 

Tatăl nostru, curăţeşte-i pe cei pentru care credincioşii strigă către Tine ziua şi noa- 
ptea, 

Tatăl nostru, pentru nerăutatea pruncilor, iartă pe părinții lor, 

Tatăl nostru, pentru lacrimile maicilor, răscumpără păcatele fiilor, 

Tatăl nostru, primeşte milosteniile şi rugăciunile noastre ca împlinire la faptele lor 
bune, 


AAA AAA AAA AAA AAAAĂAAAA 


Xp Xe e e eee eX 


AAA AAA AAA AAA AAA AAA AAA 


Xe Xe Xe ee eee eee 


Tatăl nostru, să fie sângele Fiului Tău, izvor de viaţă pentru aceia cărora le facem 
pomenirea, 

Tatăl nostru, iubirea cea nemărginită, odihneşte sufletele adormiţilor robilor 
Tăi! 


Condacul al 8-lea 

Lumea întreagă se înfăţişează ca un sfânt mormânt obştesc. Pretutindeni se găseşte 
praful fraților şi al părinților noştri, zidiți după chipul şi asemănarea lui Dumnezeu, 
rudenii ale noastre în Adam. Tu singur eşti Acela ce fără îndoială ne-ai iubit pe noi. 
Iartă pe toţi cei ce au murit de la început şi până acum, ca să cânte ei iubirii Tale de 
oameni. Aliluia! 


Icosul al 8-lea 

Vine ziua vaiului ca un foc arzător, ziua cea mare şi înfricoşată a Judecăţii cea de 
pe urmă, se vor descoperi cele ascunse ale oamenilor şi se va deschide Cartea 
Cunoştinţei. Împăcaţi-vă cu Dumnezeu, strigă Pavel apostolul, mai înainte de acea 
zi: Doamne ajută-ne, şi cu lacrimile celor vii, împlineşte neajunsurile celor morți. 
Tatăl nostru, în ceasul Judecăţii, învredniceşte-i pe ei şi pe noi de mila cea 
aducătoare de bucurie, 

Tatăl nostru, încununează cu slavă pe cei ce au suferit munci pentru tine şi pentru 
aproapele, 

Tatăl nostru, dăruieşte adevărul Tău celor curăţiţi prin necazul lumii acesteia 
pământeşti, 

Tatăl nostru, Cela ce ştii numele tuturor, primeşte-i pe cei ce s-au mântuit în cinul 
călugăresc şi cel mirenesc, 

Tatăl nostru, primeşte pe păstorii cei cucernici împreună cu fiii lor cei duhov- 
niceşti, 

Tatăl nostru, să întâmpine robii Tăi pe Mirele Hristos cu făclii aprinse, 

Tatăl nostru, iubirea cea nemărginită, odihneşte sufletele adormiţilor robilor 
Tăi! 


Condacul al 9-lea 

Binecuvântaţi, iar nu pierdeţi timpul care repede trece, fiecare ceas, fiecare clipă ne 
apropie tot mai mult de mormânt; noua albire a părului, slăbirea puteri sunt 
vestitoare de lumea cea viitoare, sunt martorii stricăciuni pământeşti, ne vestesc că 
totul trece pe alături şi se apropie fericirea cea veşnică unde nu sunt nici lacrimi, 
nici suspine, ci numai cântare de biruinţă: Aliluia! 


Icosul al 9-lea 


AAA AAA AAA AAA AAAAĂAAAA 

AAA AAA AAA AAA AAA AAA AA AAA 


Xe Xe Xe ee eee eX 


După cum toamna copacii se despoaie de frunze, aşa şi viaţa noastră merge spre 
cădere, cu fiecare an, cu fiecare lună, floarea tinereţii se vestejeşte, lumina bucu- 
riilor se stinge, bătrâneţea cea grea se apropie, prietenii mor, cei de aproape se 
depărtează. Voi, cei ce erați cândva tineri, plini de bucurie şi de fericire, unde 
sunteți acum? Mormintele voastre zac fără glas, dar sufletele lor, sunt în Mâna Ta, 
Doamne: 

Tatăl nostru, privirea şi îngrijirea din lumea cea de dincolo de mormânt ne cheamă 
la rugăciune, 

Tatăl nostru, luminează cu soare frumos şi încălzeşte locaşurile celor morţi, 

Tatăl nostru, să se şteargă pentru totdeauna vremea despărțirii, 

Tatăl nostru, învredniceşte-ne de bucuria întâlnirii cu ei în ceruri, 

Tatăl nostru, fă ca noi să fim una cu tine, 

Tatăl nostru, întoarce celor răposaţi curăţia pruncilor şi bunătatea de suflet al celor 
tineri, 

Tatăl nostru, fă ca să fie viaţa lor cea veşnică luminată sărbătoare a Paştilor, 

Tatăl nostru, iubirea cea nemărginită, odihneşte sufletele adormiţilor robilor 
Tăi! 


Condacul al 10-lea 

La mormintele rudeniilor noastre ne curg lacrimi ca picăturile de ploaie şi cu 
nădejde ne rugăm: „Adevereşte-ne, Doamne, cum că i-ai iertat pe toţi, spune-le 
cum că îi primeşti în locaşurile bucuriei, descoperă în taina sufletului nostru ca să 
cântăm”: Aliluia! 


Icosul al 10-lea 

Îmi îndrept privirea în depărtare pe calea vieţii trecute şi văd o mulţime din cei care 
au răposat din prima zi şi până acum, binefăcători ai mei, şi cu îndatorită dragoste 
strig unele ca acestea: 

Tatăl nostru, miluieşte pe toți cei ce mi-au dorit şi mi-au făcut mie bine, 

Tatăl nostru, învredniceşte-i măririi Tale, pe părinţi şi pe frații noştri şi pe cei de 
aproape, 

Tatăl nostru, mântuieşte pe cei ce mi-au binevestit mie cuvântul Tău, 

Tatăl nostru, prea măreşte în faţa îngerilor pe cei ce m-au învăţat să Te iubesc, 
Tatăl nostru, dăruieşte bucurie celor ce m-au povăţuit cu presupunerea vieţii lor 
sfinte, 

Tatăl nostru, îndulceşte cu tainica mană pe cei ce m-au ajutat în zile grele. 

Tatăl nostru, Împărăţia Ta sfârşit nu are, fă ca să intre cei adormiţi întru bucuria 
Ta, 

Tatăl nostru, iubirea cea nemărginită, odihneşte sufletele adormiţilor robilor 
Tăi! 


AAA AAA AAA AAA AAAAĂAAAA 


Xe Xe e e eee eX 

Condacul al 11-lea 

Unde-ţi este moarte boldul? Unde-ţi este întunecarea şi frica cea mai dinainte, căci 
de acum înainte tu eşti dorită, tu ne împreunezi nedespărţit cu Dumnezeu: tu eşti o 
mare odihnă, tu eşti o mare zi de sâmbătă. Apostolul strigă: „Doresc să mor, ca să 
fiu împreună cu Hristos!”; drept aceea privind la moarte ca la o minunată aşteptare 
şi viaţă strigăm: Aliluia! 


Icosul al 11-lea 

Învia-vor morţii şi se vor scula din morminte şi se vor bucura cei de pe pământ, 
fiindcă atunci se vor scula trupurile duhovniceşti prea mărite, nestricăcioase, 
luminate, oase uscate auzind cuvântul Domnului: „Îmbrăcaţi-vă cu vine, acoperiţi- 
vă cu piele, sculați-vă din cărunteţea vremurilor trecute, căci sunteți răscumpărați 
cu Sângele Fiului lui Dumnezeu; prin moartea Lui sunteţi înviaţi, a venit peste voi 
lumina Învierii”. 

Tatăl nostru, descoperă-le acum în tot adâncul săvârşirilor Tale, 

Tatăl nostru, Tu le-ai descoperit lumina soarelui şi luna cea liniştită, 

Tatăl nostru, fă să vadă şi slava îngerilor care sunt pară de foc, 

Tatăl nostru, Tu m-ai îndulcit cu frumuseţea răsăritului şi a apusului de soare, deci 
să vadă şi ei lumina veşnicei Tale Dumnezeiri, 

Tatăl nostru, tot sufletul să fie luminat ca steaua dimineţii şi luceafărul zorilor, 
Tatăl nostru, iubirea cea nemărginită, odihneşte sufletele adormiţilor robilor 
Tăi! 


Condacul al 12-lea 

Carnea şi sângele nu vor moşteni Împărăţia lui Dumnezeu. Câtă vreme petrecem în 
trup suntem despărțiți de Hristos. Dacă nu murim nu putem învia pentru veşnicie, 
căci se cade ca stricăcios trupul acesta, să se îmbrace în nestricăciune şi muritorul 
acesta să se lumineze cu nemurirea, ca astfel în lumina zilei celei neînserate să 
cânte neîncetat: Aliluia! 


Icosul al 12-lea 

Aşteptăm bucuria întâlnirii cu Domnul, aşteptăm razele luminoase ale Învierii, 
aşteptăm scularea din morminte a celor apropiaţi ai noştri şi îmbrăcarea celor morţi 
cu slava vie; prin preschimbarea întregii făpturi, vom striga Ziditorului unele ca 
acestea: 

Tatăl nostru, Tu ai zidit lumea spre biruinţa bucuriei şi binelui, 

Tatăl nostru, ridică-ne pe noi din adâncul păcatului la sfinţenie, 

Tatăl nostru, dăruieşte celor răposaţi ca să împărăţească peste făptunile în cinste, 
Tatăl nostru, fă ca să le fie lor Hristos Domnul, lumină pururea aprinsă, 

Tatăl nostru, dă-ne şi nouă ca împreună cu ei să prăznuim Paştile nestricăciunii, 


AAA AAA AAA AAA AAAAAAAA 


Xp Xe e e eee ee 

Tatăl nostru, nu te despărți de robu Tăi până la sfârşit, 
Tatăl nostru, iubirea cea nemărginită, odihneşte sufletele adormiţilor robilor 
Tăi! 


Condacul al 13-lea (de trei ori) 

O! Preaîndurate Părinte, cela ce eşti fără de început şi voieşti ca toţi să se 
mântuiască, Cel ce ai trimis la cei pierduţi pe Fiul Tău şi Dumnezeul nostru şi ai 
turnat peste ei, Duhul cel de viaţă dătător, miluieşte, iartă şi mântuieşte pe rudeniile 
noastre şi pe toţi cei din veac adormiți, cu solirile lor, cercetează-ne pe noi ca 
împreună cu ei să cântăm Ţie, Mântuitorului şi Dumnezeului nostru, cântarea: 
Aliluia! 


Apoi iarăşi se zice: 


Icosul 1 

Pe Adam cel căzut şi pe tot neamul izbăvindu-l de pierzarea cea veşnică, ai trimis 
în lume, Doamne, pe Fiul Tău, răsărindu-ne viaţa veşnică prin Crucea şi Învierea 
Lui, spre mila Ta nădăjduim, asteptăm Împărăţia cea nestricăcioasă, a slavei, cerem 
împărtăşirea la Domnul celor adormiţi şi ne rugăm: 

Tatăl nostru, fă ca să uite ei toate scârbele şi întristările pământeşti, 

Tatăl nostru, veseleşte sufletele celor chinuiţi în valurile vieții, 

Tatăl nostru, mângâiei pe ei la sânul Tău, precum îşi mângâie mama copiii, 

Tatăl nostru, grăieşte lor: „Păcatele vi s-au iertat!” 

Tatăl nostru, primeşte-i în limanul cel fericit şi liniştit, 

Tatăl nostru, deschide-le cămările îngerilor şi sfinților, 

Tatăl nostru, pe părinţii şi fraţii noştri cei adormiți învredniceşte-i veşnicelor Tale 
bunătăţi, 

Tatăl nostru, iubirea cea nemărginită, odihneşte sufletele adormiţilor robilor 
Tăi! 


Condacul 1 

Cela ce cu iconomia Ta cea nepătrunsă ai pregătit pacea spre binele cel veşnic, 
hotărând tuturor vremea şi felul sfârşitului, iartă, Doamne păcatele celor din veac 
adormiţi, primeşte-i în locaşul luminii şi bucuriei şi le deschide braţele părintești. 
Auzi-ne, Milostive, pe noi, cei ce le facem pomenirea şi strigăm: Tatăl nostru, 
iubirea cea nemărginită, odihneşte sufletele adormiţilor robilor Tăi! 


Rugăciune 


AAA AAA AAA AAA AAAAĂAAAA 

Doamne lisuse Hristoase, Dumnezeul îndurării, îngenunchez înaintea Ta, cu inimă 
înfrântă şi zdrobită; Ţie Ii încredinţez ceasul cel din urmă al vieţii mele şi ceea ce 
urmează după aceea. 


Când picioarele mele slăbite vor face să înţeleg că această corabie a vieţii mele se 
apropie de ţinta călătoriei, Doamne Iisuse Hristoase, ai milă de mine! 


Când ochiu mei slăbiți şi tulburați de apropierea morţii, vor privi stăruitor către 
Tine, Doamne lisuse Hristoase, ai milă de mine! 

Când mâinile mele tremurânde şi amorţite, nu vor mai putea ţine bine crucea Ta, şi 
fără voia mea o voi lăsa să cadă peste patul durerii mele, Doamne lisuse Hristoase, 
ai milă de mine! 


Când urechile mele nu vor mai auzi vorbele oamenilor, ca să asculte glasul Tău 
care va rosti judecata de care va depinde soarta mea, Doamne Iisuse Hristoase, ai 
milă de mine! 


Când gândurile mele vor fi întunecate de frica morţii, când sufletul meu se va lupta 
cu duhul întunericului care vrea să-mi acopere ochii inimii pentru a pierde în- 
durarea Ta şi astfel să mă arunce în chinurile deznădejdii, Doamne lsuse Hri- 
stoase, al milă de mine! 


Când inima mea obosită abia va mai bate, luptându-se cu vrăjmaşii mântuirii mele, 
Doamne lisuse Hristoase, ai milă de mine! 


Când voi vărsa lacrimile cele din urmă, semn al nimicniciei mele, primeşte-le ca o 
jertfă de pocăință, şi în clipele acelea, Doamne lisuse Hristoase, ai milă de mine! 


Când cei din jurul meu, simțind sfârşitul vieţii mele Te vor chema în ajutor pentru 
mine, Doamne lisuse Hristoase ai milă de mine! 


Când sufletul meu îşi va lua rămas bun de la lumea aceasta şi va lăsa trupul meu 
fără de viaţă primeşte întoarcerea fiinţei mele la Tine ca o jertfă ce Ţi se cuvine: 
Doamne, lisuse Hristoase ai milă de mine! 


Când, în sfârşit, sufletul meu se va înfăţişa înaintea Ta şi va vedea pentru prima da- 
tă strălucirea negrăită a Dumnezeirii Tale, nu-l îndepărta de la faţa Ta; binevoieşte 
a mă primi în locaşurile Tale cele cereşti ca în veci să-Ţi cânt şi să Te slăvesc! 
Doamne, lisuse Hristoase, Fiul lui Dumnezeu, ai milă de mine. Amin! 


AAA AAA AAA AAA AAAAĂAAAA 


Xp Xe e e eee 


AAA AAA AAA AAA AAA AAA AA AAA 


Xe Xe Xe ee eee eee eX 


Rugăciune către Născătoarea de Dumnezeu pentru cei adormiţi 


O, Preasfântă Doamnă, Stăpână Născătoare de Dumnezeu, către tine, prea curată, 
năzuim. Tu eşti cetate tare, mijlocitoarea şi acoperământul tuturor celor ce aleargă 
la tine, cu credinţă şi cu nădejde, ceea ce eşti prea binecuvântată. Rugămu-te, 
ascultă rugăciunea  nevrednicilor robilor tăi şi soleşte întotdeauna pentru ador- 
miţii robii tăi. 


Tu pururea mijloceşti pentru cei ce te cinstesc pe tine cu dreaptă credinţă şi care 
aleargă sub acoperământul tău şi ţi se roagă cu căldură pentru cei bolnavi, întristați 
şi năpăstuiţi. Insă mujlocirea şi rugăciunea ta ni-i şi mai trebuincioasă după moartea 
noastră. 


După Dumnezeu la tine una avem nădejde tare, căci nimeni dintre cei ce se roagă 
ție, nu iese de la tine fără de ajutor, ci primeşte bucurie, mângâiere şi îndulcire. 


Preasfântă Doamnă, Născătoare de Dumnezeu, roagă pe Fiul tău şi Dumnezeul 
nostru să dăruiască celor adormiţi iertare şi lăsarea păcatelor; roagă-te Născătoare 
de Dumnezeu, căci mult poate rugăciunea Maicii, spre bunăvoința Stăpânului, 
fiindcă Domnul primeşte de la tine tot cuvântul pentru iertarea lor. 


Aşadar, Preasfântă Maică a lui Dumnezeu, primeşte ale noastre rugăciuni ce le 
aducem ţie din toată inima şi din tot sufletul nostru pentru sufletele adormiţilor 
robilor tăi (numele celor adormiţi). Te rugăm, Stăpână, să le ajuţi cu îndrăzneala 
cea de Maică ce o ai către Domnul, tu, cea plină de dar. Ajută-le neruşinaţi să se 
indrepteze înaintea Celui ce şade pe tronul slavei cereşti şi în faţa Îngerilor, a 
tuturor Sfinților şi a tuturor ce vor fi atunci de faţă la înfricoşătorul ceas! 


O! Preasfântă Doamnă, Impărăteasă şi Stăpână, tu eşti scara care duci la cer pe cei 
de pe pământ. Tu eşti deschiderea uşilor Raiului, şi ţie mărire îți înălțăm în vecii 
vecilor! Amin! 

Acatistul pentru un (0) răposat(ă) 


Cu Sfinţii odihneşte, 
Hristoase, sufletele 
adormitilor robilor Tăi, 
unde nu este durere nici 
întristarg, nici suspin, 
ci viaţă fă de sfârşit, 


Acatistul pentru un (0) răposat(ă): 


https://www.academia.edu/88623559/Acatistul pentru _un_o_r%C4%83posat 9% C4% 83 


https://archive.org/details/ac.-pentru-un-o-raposata 

Acest acatist se citeşte zilnic 40 de zile după moarte şi tot atât înainte de pomenirea 
răposatului(-tei) la un an. 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 

sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 

Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a în- 
gropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Apărător ales şi Arhiereu care Ţi-ai pus sufletul pentru mântuirea lumii păcătoase, 
Cel ce ne-ai dat nouă putere să fim fii ai lui Dumnezeu şi să vieţuim în Împărăţia 
Ta neapusă, dăruieşte iertare şi bucurie veşnică celui adormit (celei adormite), pen- 
tru care rugându-ne strigăm Ţic: 

Iisuse, Judecătorule Atotmilostive, învredniceşte-l de dulceața Raiului pe robul 
Tău (numele). 

sau 

Iisuse, Judecătorule Atotmilostive, învredniceşte-o de dulceața Raiului pe roaba 
Ta (numele). 


Icosul 1 

Sfinte îngere dat de Dumnezeu, vino şi te roagă pentru robul tău (roaba ta) pe care 
l-ai însoțit (a1 însoțit-o) în toate căile vieții, l-ai păzit (ai păzit-o) şi l-ai povăţuit (ai 
povăţuit-o), înalţă cu noi împreună glas către Atotinduratul Mântuitor: 

lisuse, rupe zapisul păcatului robului Tău (roabei Tale) (numele); 

lisuse, tămăduiește rănile lui (ei) sufleteşti; 

Iisuse, fă să nu fie pe pământ amintiri rele despre el (ea); 

Iisuse, pentru aceasta miluieşte-i pe cei pe care i-a întristat şi 1-a obijduit; 

Iisuse, acoperă nedesăvârşirea lui (ei) cu veşmântul luminat al răscumpărării Tale; 
Iisuse, veselește-l (-o) cu milostivirea Ta; 

Iisuse, cel negrăit, mare şi minunat, arată-Te Tu Însuţi lui (ei); 

Iisuse, Judecătorule Atotmilostive, învredniceşte-l de dulceața Raiului pe robul 
Tău (numele). 

sau 

Iisuse, Judecătorule Atotmilostive, învrednicește-o de dulceața Raiului pe roaba 
Ta (numele). 


Condacul 2 

Ca o porumbiță nemângâiată se poartă sufletul deasupra tărâmului pământesc, 
privind de la înălțimea înţelegerii dumnezeieşti păcatele și ispitele căn trecute, 
întristându-se cu amar de ziua cea fără de întoarcere care a trecut fără de nici un 
folos, dar miluieşte-l (o) pe robul Tău, (roaba ta) Stăpâne, ca să intre în odihna Ta, 
cântând: Aliluia! 


Icosul 2 

Dacă Tu ai pătimit pentru toată lumea, dacă ai vărsat lacrimi şi sudoare de sânge 
pentru cel vii şi pentru cei morți, cine dar ne va opri pe noi să ne rugăm pentru cel 
răposat (cea răposată)? Urmând Ție, Celui care Te-ai pogorât chiar şi până la iad, 
ne rugăm pentru mântuirea robului Tău (roabei tale): 

Iisuse, Dătătorule de viață, luminează-l (-o) pe dânsul (-a) cu lumina Ta; 

Iisuse, să fie el (ea) una cu Tine şi cu Tatăl; 

Iisuse, care îi chemi pe toți în via Ta, nu uita să-l (-o) luminezi pe el (ea) cu lumina 
Ta; 

Iisuse, împărțitorule darnic al veşnicelor răsplătiri, arată-l (-o) pe el (ea) luminat(- 
ă) în cămara Ta; 

Lisuse, întoarce sufletului lui (ei) puterile pline de har ale curăţiei întâi zidite; 
Iisuse, să se înmulțească în numele lui (ei) faptele bune; 

lisuse, încălzeşte-i pe cei rămaşi orfani cu bucuria Ta cea tainică; 

Iisuse, Judecătorule Atotmilostive, învrednicește-l de dulceaţa Raiului pe robul 
Tău (numele). 

sau 

Iisuse, Judecătorule Atotmilostive, învredniceşte-o de dulceața Raiului pe roaba 
Ta (numele). 


Condacul 3 

Legat (-ă) fund cu lanţurile trupului, întru păcate cădea robul Tău (roaba Ta), sufle- 
tul lui (ei) însă suspina după sfinţenia şi adevărul Tău veşnic; acum dar, când nepu- 
tinţa trupească zace în putreziciunea pământului, sufletul lui (ei să se înalțe mai 
presus decât soarele către Tine, Cel Atotsfânt, şi să cânte cântare izbăvirii: Aliluia! 


Icosul 3 

Cel dintâi dintre apostolii Tăi, stând lângă rug, în noaptea rece, s-a lepădat de Tine 
şi Tu, Cel ce ştii neputința firii omenești, l-ai mântuit pe el, iartă-i și robului Tău 
(roabei Tale) (numele) mulţimea căderilor de la voia Ta: 

Iisuse, sălășluieşte-l (-o) pe el (ea) acolo unde nu sunt rătăciri; 

lisuse, slobozeşte-l (-o) de greutatea mustrării de conştiinţă; 

Iisuse, fă să piară în veci amintirea păcatelor; 

Iisuse, să nu pomeneşti ispitirile tinereţii lui (ei); 

lisuse, curăţeşte-l (-o) pe el (ea) de tainicele fărădelegi; 

Iisuse, însemnează-l (-o) pe el (ea) cu lumina lină a mântuirii; 

Iisuse, Judecătorule Atotmilostive, învredniceşte-l de dulceața Raiului pe robul 
Tău (numele). 

sau 

Iisuse, Judecătorule Atotmilostive, învredniceşte-o de dulceața Raiului pe roaba 
Ta (numele). 


Condacul 4 

Furtunile vieţii au trecut, s-au sfârșit suferințele pământești, neputincioşi sunt duș- 
manii întru răutatea lor, dar puternică este dragostea care îi izbăveşte din veşnicul 
întuneric şi-i mântuieşte pe toți, pentru care se înalță către Tine cu îndrăzneală 
cântarea: Aliluia! 


Icosul 4 

Tu, Izbăvitorul nostru, eşti milostiv fără de măsură către noi. Ce să mai adăugăm la 
nevoinţa dragostei Tale mântuitoare? Dar precum Simon Cirineul Ţi-a ajutat Ţie, 
Celui Atotputernic, să duci Crucea, aşa şi acum este plăcut bunătăţii Tale să să- 
vârşeşti mântuirea apropiaților noștri prin mijlocirea noastră: 

Iisuse, Tu ne-ai poruncit să ducem greutățile unul altuia; 

Iisuse, Tu ai pus legământul dragostei între cei morți şi vii; 

Iisuse, primeşte nevoinţele celor ce iubesc să slujească spre mântuirea robului Tău 
(roabei 'Tale)(numele); 

Iisuse, auzi suspinul inimii lui (ei) înălţat pe buzele noastre; 

Iisuse, primește lacrimile noastre ca pocăință a lui (ei); 

Iisuse, Judecătorule Atotmilostive, învredniceşte-l de dulceaţa Raiului pe robul 
Tău (numele). 

sau 

Iisuse, Judecătorule Atotmilostive, învrednicește-o de dulceața Raiului pe roaba 
Ta (numele). 


Condacul 5 

Dumnezeule, ultima suspinare a răsuflării înainte de moarte să fie primită ca rugă- 
ciunea tâlharului înțelept. EI s-a stins pe crucea vieţii, dă-i ca şi aceluia să moş- 
tenească făgăduinţele Tale: „Amin zic ţie, astăzi vei fi cu Mine în Rar”, unde cetele 
păcătoşilor care s-au pocăit cântă cu bucurie: Aliluia! 


Icosul 5 

Răstignit pentru noi, chinuit pentru noi, tinde de pe Crucea Ta mâna, cu picăturile 
sângelui Tău spală fără de urmă greşelile lui (ei), cu goliciunea Ta cea cu bun chip 
încălzeşte sufletul dezgolit şi orfan: 

Iisuse, Tu l-ai (ai) cunoscut (-0) şi l-ai (ai) iubit (-o)dinainte de naşterea lui (ei); 
lisuse, Tu l-ai (ai) văzut (-o)pe el (ea) de la înălțimea Crucii Tale; 

Iisuse, Tu i-ai întins lui (ei), celui (celei) ce venea în depărtare, braţele Tale rănite; 
Iisuse, Tu pe Golgota însângerată, suspinai pentru iertarea păcatelor lui (ei); 

lisuse, Tu cu blândeţe în groaznice chinuri mureai; 

lisuse, Cel ce ai răbdat punerea în mormânt, sfințeşte-i pacea lui (ei)din mormânt; 
Iisuse, Cel Înviat, înalţă la Tatăl sufletul cel înrăit de lume și de Tine mântuit; 
Iisuse, Judecătorule Atotmilostive, învredniceşte-l de dulceața Raiului pe robul 
Tău (numele). 

sau 

Iisuse, Judecătorule Atotmilostive, învredniceşte-o de dulceața Raiului pe roaba 
Ta (numele). 


Condacul 6 

Doarme el (ea) somnul de veci, sufletul lui (ei) însă nu dormitează, ci Te aşteaptă 
pe Tine, Doamne, însetat (-ă) fiind de Tine, Mirele cel veşnic. Să se împlinească 
asupra celui răposat (celei răposate) cuvintele Tale: „Cel ce mănâncă Trupul Meu 
şi bea Sângele Meu are Viaţă veşnică”. Dăruieşte-i lui (ei) să mănânce din tainica 
mană şi să cânte lângă prestolul Tău: Aliluia! 


Icosul 6 

Moartea l-a (a) despărțit (-o) de toți cei de aproape, sufletul s-a îndepărtat, cuno- 
scuții suspină, numai Tu, Unul, ai rămas aproape. S-au destrămat îngrădirile tru- 
pului și Te-ai descoperit Tu în nespusa măreție a Dumnezeirii întru așteptarea 
răspunsului; 

Iisuse, Dragostea cea mai presus de toată înţelegerea, miluieşte-l (-o) pe robul Tău 
(roaba Ta) (numele); 

lisuse, îndepărtându-se de Tine, el (ea) greu se chinuia; 

Iisuse, iartă necredincioşia sufletului lui (ei); 

lisuse, speranţele cele risipite năşteau dorul de Tine; 

Iisuse, aminteşte-Ţi clipele când sufletul lui (ei) sălta de încântarea Ta; 

Iisuse, dăruiește-i răposatului (răposatei) nepământeasca bucurie şi pace; 

lisuse, Unule credincios, fără de schimbare, primeşte-l (-o) pe dânsul (dânsa); 
Iisuse, Judecătorule Atotmilostive, învredniceşte-l de dulceața Raiului pe robul 
Tău (numele). 

sau 

Iisuse, Judecătorule Atotmilostive, învredniceşte-o de dulceața Raiului pe roaba 
Ta (numele). 


Condacul 7 

Credem că despărțirea noastră nu va fi lungă. Te înmormântăm pe tine ca sămânța 
în câmp, iar creşterea ta va fi în altă ţară. Neghina păcatelor tale să piară în mor- 
mânt, iar faptele bune să strălucească acolo unde semințele bunătăţii dau roade 
nepieritoare, unde sufletele sfinților cântă: Aliluia! 


Icosul 7 

Când răposatul (răposata) va fi dat (-ă) uitării, când chipul lui (ei) se va șterge din 
inimi Şi vremea va șterge împreună cu mormântul lui (ei) râvna rugăciunii pentru el 
(ea), să nu-l (-o) laşi atunci pe el (ea), ci dă-i mângâiere sufletului singur: 

lisuse, dragostea nu se răcește niciodată; 

Iisuse, bunăvoința Ta este nesecată; 

Iisuse, să se spele păcatele lui (ei) în rugăciunile neîncetate ale Bisericii prin adu- 
cerea jertfei celei fără de sânge; 

Iisuse, cu mijlocirile tuturor sfinților dăruieşte-i lui (ei) harul rugăciunilor pentru 
cei vii; 

Iisuse, în zilele încercărilor noastre primeşte mijlocirea lui (ei) pentru noi; 

Iisuse, Judecătorule Atotmilostive, învredniceşte-l de dulceaţa Raiului pe robul 
Tău (numele). 

sau 

Iisuse, Judecătorule Atotmilostive, învredniceşte-o de dulceața Raiului pe roaba 
Ta (numele). 

Condacul 8 

Cu lacrimi să ne rugăm atunci când amintirea răposatului (răposatei) este dureros 
de vie, să-i pomenim numele ziua și noaptea, făcând milostenii, hrănindu-i pe cei 
flămânzi, zicând dintru adâncul sufletului: Aliluia! 


Icosul 8 

Sfântul loan 'Teologul, văzătorul tainelor, a văzut la prestolul Mielului lui Dumne- 
zeu mulțime de oameni în veşminte albe: aceştia sunt cei care au venit de la adâncă 
durere. Zi și noapte ei slujesc cu bucurie lui Dumnezeu și Dumnezeu sălășluiește 
întru dânşii și nu se va atinge de ei munca: 

Iisuse, scrie-l (-o) şi pe robul Tău (roaba Ta) (numele) împreună cu dânşii; 

Iisuse, el (ea) mult a pătimit şi s-a chinuit; 

Iisuse, Tu ştii toate ceasurile lui (ei) amare şi clipele pline de durere; 

Iisuse, scârbe şi necazuri a avut el (ea) pe pământ, dă-i lui (ei) bucurie în ceruri; 
lisuse, îndulceşte-l (-o) pe el (ea) din izvoarele apei celei vii; 

Iisuse, şterge toată lacrima de la ochii lui (€1); 

Iisuse, sălășluieşte-l (-o) acolo unde nu frige soarele, ci viază soarele dreptății Tale; 
Iisuse, Judecătorule Atotmilostive, învredniceşte-l de dulceaţa Raiului pe robul 
Tău (numele). 

sau 

Iisuse, Judecătorule Atotmilostive, învredniceşte-o de dulceața Raiului pe roaba 
Ta (numele). 


Condacul 9 

Călătoria pământească s-a sfârşit. Ce trecere plină de har în lumea duhului, ce pri- 
veliști ale frumuseții lumi cereşti, noi şi necunoscute lumii pământeşti! Sufletul se 
întoarce în patria sa, unde, soarele luminos al dreptăţii lui Dumnezeu îi luminează 
pe cei ce cântă: Aliluia! 


Icosul 9 

Dacă strălucirea şi urma Ta lasă lumină pe feţele muritorilor, atunci cum eşti Tu 
Însuţi? Dacă roadele mâinilor Tale sunt atât de minunate şi pământul care oglin- 
deşte doar urma Ta este plin de atâta nespusă măreție, atunci cum este chipul Tău 
nevăzut? Descoperă slava Ta răposatului robului Tău (răposatei roabei Tale ) (nu- 
mele): 

Iisuse, ascute-i auzul lui (e) pentru înţelegerea Dumnezeirii Tale; 

lisuse, deschide-i auzul lui (ei) pentru priceperea celor cerești; 

lisuse, bucuria lui (ei) să fie prea îmbelşugată; 

lisuse, întăreşte în el (ea) nădejdea întâlnirii în locașurile veșnice; 

lisuse, dă-ne nouă să simţim puterea plină de har a rugăciunii pentru răposaţi; 

Iisuse, Judecătorule Atotmilostive, învredniceşte-l de dulceaţa Raiului pe robul 
Tău (numele). 

sau 

Iisuse, Judecătorule Atotmilostive, învredniceşte-o de dulceața Raiului pe roaba 
Ta (numele). 


Condacul 10 

Tatăl nostru, primeşte-l (-o) pe cel răposat (cea răposată) în Împărăţia Ta, unde nu 
este păcat şi răutate, unde voia Ta sfântă e neclintită, unde în mulțimile prea cura- 
telor suflete și a îngerilor fără de prihană se sfințește numele Tău cel plin de har și 
răspândește bună mireasmă lauda: Aliluia! 


Icosul 10 

În ziua aceea îngerii vor pune prestolul Tău, Judecătorule, şi Tu vei străluci întru 
slava Tatălui Tău, dând fiecărui om răsplată. O, priveşte atunci cu milă la smeritul 
robul Tău (smerita roaba Ta) (numele), zicându-i: „Vino de-a dreapta Mea”: 

Iisuse, Tu ești Fiul lui Dumnezeu, care ai putere să ierți păcatele; 

Iisuse, iartă-i lui (e1) păcatele cele uitate şi tăinuite din ruşine; 

lisuse, lasă-i lui (ei) fărădelegile neputinței și ale neştiinţei; 

lisuse, izbăveşte-l (-o) de adâncurile întunecate ale deznădejdii iadului; 

Ilsuse, să moștenească el (ea), făgăduinţele Tale de viață dătătoare; 

lisuse, să fie şi el (ea) împreună cu cei binecuvântaţi ai Tatălui Tău; 

lisuse, dăruiește-i bucurie nesfârșită în veci; 

Iisuse, Judecătorule Atotmilostive, învredniceşte-l de dulceaţa Raiului pe robul 
Tău (numele). 

sau 

Iisuse, Judecătorule Atotmilostive, învredniceşte-o de dulceața Raiului pe roaba 
Ta (numele). 


Condacul 11 

Atotbunule Stăpâne, să 1 se deschidă răposatului (răposatei) porţile luminoase ale 
Raiului ca să-l (-o) întâmpine cu bucurie pe el (ea) soboarele drepţilor şi ale sfin- 
țuilor, mulţimea celor apropiaţi şi a celor care l-au iubit (au iubit-o), să se bucure de 
el (ea) îngerii Tăi cei purtători de lumină, ca s-o vadă acolo şi pe pururi fericită 
Maica Ta, unde răsună biruitor: Aliluia! 


Icosul 11 

Suflarea Ta învie florile şi toată natura, trezește mulțimea celor mai mici făpturi, 
privirea Ta este mai luminoasă decât cerul primăverii. Dragostea Ta, lisuse, este 
mai caldă decât razele soarelui. Tu, din pulberea pământului ai înviat trupul pie- 

ritor al omului spre zorii nepieritoarei Vieţi veşnice, luminează-l (-o) atunci şi pe 
robul Tău (roaba Ta) (numele) cu lumina milei Tale: 

Iisuse, în dreapta Ta sunt bunăvoința şi viaţa; 

Iisuse, în privirea Ta sunt dragostea și lumina; 

lisuse, izbăveşte-l (-o) pe răposat (pe răposată) de veşnica moarte duhovnicească; 
lisuse, el (ea) a adormit cu nădejde, așa precum râul Nil înainte de iarna rece; 
lisuse, deşteaptă-l (-o) pe el (ea) când ierburile pământului se vor înveșmânta în 
florile veşniciei; 

lisuse, nimic din cele pământeşti să nu umbrească ultimul lui (ei) somn; 

lisuse, Tu eşti fericirea cea neschimbată şi scopul vieţii noastre; 

Iisuse, Judecătorule Atotmilostive, învredniceşte-l de dulceața Raiului pe robul 
Tău (numele). 

sau 

Iisuse, Judecătorule Atotmilostive, învredniceşte-o de dulceața Raiului pe roaba 
Ta (numele). 


Condacul 12 

Hristoase, Tu - Împărăţia veşnică, Tu - pământul celor blânzi, Tu - locașul multora, 
Tu - băutura nouă, Tu - veșmântul și cununa cuvioșilor, Tu - patul odihnei sfinților, 
Tu - prea dulce lisuse! Ţie Ţi se cuvine laudă: Aliluia! 


Icosul 12 

În chipul nepământeștilor frumuseți ale livezilor pline de pace și ale luminoaselor 
locaşuri strălucitoare ca razele soarelui şi în nespusa minunăţie a cântărilor cerești 
Tu ne-ai descoperit nouă fericirea celor ce Te iubesc pe Tine: 

lisuse, să intre robul Tău (roaba Ta) în bucuria Ta; 

lisuse, îmbracă-l (-o) pe el (ea) întru strălucirea slavei Tatălui; 

lisuse, luminează-l (-o) cu razele Duhului Sfânt; 

Iisuse, fă să se înalțe el (ea) din slavă în slavă; 

lisuse, fă să te vadă pe Tine față către Faţă; 

Iisuse, Judecătorule Atotmilostive, învredniceşte-l de dulceaţa Raiului pe robul 
Tău (numele). 

sau 

Iisuse, Judecătorule Atotmilostive, învredniceşte-o de dulceața Raiului pe roaba 
Ta (numele). 


Condacul 13 (de trei ori) 
O, Mire cel fără de moarte, care vii cu îngerii în mijlocul nopții păcatului și a ne- 
credinței să judeci toată lumea, deschide ușile cămării Tale celei slăvite robului 

Tău (roabei Tale) (numele) ca în veci să cânte împreună cu nenumăratele Cete ale 
sfinților: Aliluia! 


Apoi zicem: 


Icosul 1 

Sfinte îngere dat de Dumnezeu, vino şi te roagă pentru robul tău (roaba ta) pe care 
l-ai însoțit (a1 însoțit-o) în toate căile vieţii, l-ai păzit (ai păzit-o) şi l-ai povăţuit (ai 
povăţuit-o), înalţă cu noi împreună glas către Atotinduratul Mântuitor: 

lisuse, rupe zapisul păcatului robului Tău (roabei Tale) (numele); 

lisuse, tămăduiește rănile lui (ei) sufleteşti; 

lisuse, fă să nu fie pe pământ amintiri rele despre el (ea); 

Iisuse, pentru aceasta miluieşte-i pe cei pe care i-a întristat şi 1-a obijduit; 

Iisuse, acoperă nedesăvârşirea lui (ei) cu veşmântul luminat al răscumpărării Tale; 
Iisuse, veselește-l (-o) cu milostivirea Ta; 

Iisuse, cel negrăit, mare şi minunat, arată-Te Tu Însuţi lui (e); 

Iisuse, Judecătorule Atotmilostive, învredniceşte-l de dulceața Raiului pe robul 
Tău (numele). 

sau 

Iisuse, Judecătorule Atotmilostive, învrednicește-o de dulceața Raiului pe roaba 
Ta (numele). 


Condacul 1 

Apărător ales şi Arhiereu care Ţi-ai pus sufletul pentru mântuirea lumii păcătoase, 
Cel ce ne-ai dat nouă putere să fim fii ai lui Dumnezeu şi să vieţuim în Împărăţia 
Ta neapusă, dăruieşte iertare şi bucurie veşnică celui adormit (celei adormite), pen- 
tru care rugându-ne strigăm ie: 

Iisuse, Judecătorule Atotmilostive, învredniceşte-l de dulceaţa Raiului pe robul 
Tău (numele). 

sau 

Iisuse, Judecătorule Atotmilostive, învredniceşte-o de dulceața Raiului pe roaba 
Ta (numele). 


Apoi: 
Rugăciune 


Doamne Dumnezeule, înspăimântătoare şi de neocolit este judecata Ta cea nefă- 
țarnică! Duhul nostru se zbuciumă într-o mare şi groaznică tulburare, inima tre- 
mură şi se topeşte ca ceara numai de la rostirea cuvântului Tău nestrămutat al 
ultimei judecăţi; limba amuţeşte în aşteptarea sunetului trâmbiţei Arhanghelului, 

care va trezi din morți și va chema pe cei vii la straşnica Ta Judecată; de la răsărit 
şi de la apus, de la miază-zi şi de la miază-noapte. 


O, cu adevărat va fi straşnică ziua aceea în care vei veni, Dumnezeule, pe pământ 
întru slavă cu îngerii şi cu sfinții. Cei din înălțime și din adâncurile pământului - 
toți vor sta atunci cu frică şi cu cutremur; cerul şi pământul vei chema la judecată 
să judeci toată lumea întru dreptate! 


Înfricoşătoare va fi ziua aceea în care se vor pune scaunele la judecată, se vor 
deschide cărțile şi se vor descoperi înaintea Ta, a îngerilor și a oamenilor faptele 
noastre cele vădite şi cele ascunse, cuvintele şi gândurile; pentru că nimic la Tine, 
Doamne, nu este ascuns care nu va fi descoperit atunci, nici tainic care să nu se 
vădească. Cine va putea, Judecătorule drepte, să stea atunci neclintit în fața Ta şi a 
întregii lumi de sus și de jos? Dacă dreptul cu anevoie se va mântui, atunci cel 
necurat şi păcătos cum se va afla? Cine ne va apăra pe noi, dacă nu milostivirea Ta, 
Doamne? Unde vom fugi de la Judecata Ta cea dreaptă? 


O, îndură-Te, îndură-Te atunci de noi şi de cel trecut (cea trecută) la Tine din viaţa 
aceasta, de pururi pomenitul (-a) robul Tău (roaba Ta) (numele) şi nu-l (-o) osândi 
după păcatele lui (ei) la munca veşnică. 


Binevoieşte dar, Preîndurate Doamne, a primi la jertfelnicul Tău cel mai presus de 
ceruri Jertfa noastră pentru el (ea), rugăciunea noastră şi milostenia ca o tămâie cu 
bun miros, împreună cu rugăciunile și Jertfa cea fără de sânge a păstorilor sfintei 
Tale Biserici, ca să nu se rușşineze înaintea Ta, a îngerilor şi a întregii lumi 
adormitul robul Tău (adormita roaba Ta) (numele). 


Auzi-ne pe noi, Dumnezeul nostru, şi nu ne lăsa până în sfârşit; caută la cei ce şi- 
au plecat genunchii, aruncându-se jos în faţa Ta, Doamne. Auzi-i pe cei care cer 
mila Ta şi Împărăţia cerească adormitului robului Tău (adormitei roabei tale) (nu- 
mele). 


Ție ne rugăm, Preaîndurate Iisuse, când vei veni cu îngerii Tăi şi cu sfinţii să judeci 
lumea, miluieşte, miluieşte atunci, Mântuitorule, zidirea Ta, căci este chipul slavei 
Tale celei negrăite. 


Cu inimă înfrântă cerem şi ne rugăm Ție, Mântuitorul și Răscumpărătorul nostru, 
nu-l (-o) judeca pe robul Tău (roaba Ta) (numele) cu judecata Ta cea dreaptă la 
veşnica muncă, chiar dacă şi este vrednic (-ă) de toată osânda şi munca, nu-l (-0) 
înlătura de turma aleşilor Tăi, ci pentru îndurarea Ta cea nespusă, pentru multa 

răbdare şi dragoste către noi, păcătoşii şi nevrednicii robii Tăi, în numele prea 
scumpei Tale jertfe de pe Cruce, învredniceşte-l (-o) pe el (ea), Stăpâne, de Împă- 
rătia Ta pe care ai gătit-o celor ce Te iubesc pe Tine de la facerea lumii. Și să intre 
în locul odihnei, lăudând întru tot sfântul şi mult încuviinţatul Tău Nume, slăvind 
iubirea Ta de oameni și îndurările Tale. Că Tu ești Dumnezeul milei şi al îndu- 
rărilor şi Ţie slavă înălțăm, împreună și Părintelui Tău Celui fără de început şi 
Preasfântului și Bunului şi de viaţă făcătorului Tău Duh, acum şi pururi şi în vecii 
vecilor. Amin. 


Sursa: 
https://sfintiiarhangheli.ro/acatistul-pentru-un-raposat 
ŞI 
https://sfintiiarhangheli.ro/acatistul-pentru-o-raposata 

Acatistul Pomenirii veşnice 


Acatistul Pomenirii veşnice: 


https://www.academia.edu/58715201/Acatistul_Pomenirii_ve 9 C5%9Fnice 


https://archive.org/details/acatistul-pomenirii-vesnice 

Se citeşte la pomenirea răposaţilor, în Sâmbetele morților şi de fiecare dată când se 
face parastasul după 40 de zile. 


Un specific deosebit este la noi, carpatinii, „Cultul părinţilor răposaţi”, cu care cei 
vii sunt într-o „legătură” nedespărțită. Strămoşii - moşii, părinţii şi toţi cei răposaţi, 
sunt consideraţi „cei care ţin lumea” aceasta pământească, mulţi fiind Sfinţi părinți 
ce stau înaintea lui Dumnezeu, pe care Îl roagă permanent pentru viaţa noastră. 


Pomenirea cerească a pământenilor şi pomenirea pământească a celor din Cer sunt 
memorialul veşniciei. Veşnica pomenire este „viaţa veşnică”, atât a celor mutaţi în 
lumea veşniciei, precum şi a celor ce se nasc mereu în lume. 


Lumea are în primul rând „părinţi în nemurire”, şi aceştia sunt „temelia” vieţii tu- 
turor naşterilor la viaţă. Când se naşte un „nou copil”, se naşte mai întâi din „pă- 
rinţii neamului său din nemurire”. 

„Cultul părinţilor” este un specific pregnant al vieţii creştine. „Liturghia cerească şi 
Liturghia pământească” sunt în „legătură directă”. Cine nu participă la această uni- 
re, nu va şti ce este „„Veşnicia vieţii”. 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 

este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a în- 
gropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 

După obişnuitul început se zice: 


Tropar (glas 2): „Când Te-ai pogorât la moarte, cela ce eşti fără de moarte, atunci 
iadul l-ai omorât cu strălucirea Dumnezeirii, iar când ai înviat pe cei morţi din cele 
de dedesubt toate puterile cereşti au strigat: Dătătorule de viaţă, Hristoase Dumne- 
zeul nostru, slavă Ţie”. (de 3 ori) 


Doamne, miluieşte ! (de 3 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


1. Miluieşte-mă, Dumnezeule, după mare mila Ta 

2. Și după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 


AAA AAA AAA AAA AAAAĂAAAĂA 


Xp XP Xe De Pee e PPP 


AAA AAA AAA AA AAA AAA AAA AAA 


Xe Xe Xe ee eee eX 


20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Condacul 1 

Iconomia cea mai mare, nepătrunsă şi negrăită, ca toate să fie în unirea părintească, 
este însuşi chipul Tău, Părintele tuturor, Dumnezeu, căruia şi noi cu mare închi- 
nare ne plecăm: Tatăl nostru Dumnezeu, iubirea cea nemărginită, odihneşte pe 
părinţii noştri şi pe toţi cei răposaţi! 


Icosul 1 

Părinte Dumnezeu, Tu eşti Făcătorul a toate, care naşti pe Fiul, arătarea în toate, şi 
purcezi pe Sfântul Duh, înfăptuitorul din toate, Ție închinarea cea mai mare îţi adu- 
cem. 

Tatăl nostru Dumnezeu, numele cel mare şi cel de taină; 

Tatăl nostru Dumnezeu, „Cel ce Eşti” dintotdeauna; 

Tatăl nostru Dumnezeu, neînceputul în Sine; 

Tatăl nostru Dumnezeu, necuprinsul în Sine cuprins; 

Tatăl nostru Dumnezeu, cel dinaintea tuturor Începuturilor; 

Tatăl nostru Dumnezeu, iubirea - chipul părintesc; 

Tatăl nostru Dumnezeu, Tatăl - Naşterea a toate; 

Tatăl nostru Dumnezeu, Tatăl - braţele Vieţia; 

Tatăl nostru Dumnezeu, izvorul din Sine însuşi; 

Tatăl nostru Dumnezeu, iubirea cea nemărginită, odihneşte pe părinţii noştri şi 
pe toți cei răposaţi! 


Condacul al 2-lea 
Prea adânc nepătruns, Părinte Dumnezeu, taină ce doar Tu ne-o descoperi, ai zidit 
şi o lume ca să fii şi Părintele ei, care să cânte: Aliluia! 


Icosul al 2-lea 

Fiul cel dumnezeiesc, prinos de dăruire Ţi-a adus „Cartea Vieţii lumii”, în care 
toată făptura era scrisă, şi Tu în braţele Tale ai primit-o. 

Tatăl nostru Dumnezeu, cel ce ai primit dăruirea făpturi; 

Tatăl nostru Dumnezeu, cel ce ai văzut că lumea va păcătui; 
Tatăl nostru Dumnezeu, cel ce nu Te-ai uitat la păcat; 

Tatăl nostru Dumnezeu, iubirea ce a trecut peste toate; 

Tatăl nostru Dumnezeu, şi Părintele lumii; 

Tatăl nostru Dumnezeu, cel ce din iubirea Ta lumea ai făcut; 
Tatăl nostru Dumnezeu, cel ce din „nimic” ai zidit; 

Tatăl nostru Dumnezeu, cel ce „nimicul” făptură l-ai conceput; 


AAA AAA AAA AAA AAAAĂAAAA 


Xe Xp e e eee 


AAA AAA AAA AA AAA AAA AAA AAA 


Xe Xe Xe ee eee eee 


Tatăl nostru Dumnezeu, cel ce cu chipul Tău totul ai pecetluit; 
Tatăl nostru Dumnezeu, iubirea cea nemărginită, odihneşte pe părinţii noştri şi 
pe toți cei răposaţi! 


Condacul al 3-lea 

Părinte Dumnezeu, iubirea din absolut, păcatul lumii o „rană în nemurire a făcut” 
ŞI veşnicia în „două s-a rupt”, şi „moartea” făpturii s-a ivit, dar Tu din zidire nu te- 
al oprit, spre cântarea de: Aliluia! 


Icosul al 3-lea 

Păcatul n-a putut lumea s-o distrugă, că Tu cu „nemurirea” ai pecetluit-o, şi aşa 
mereu „moartea” în viaţă iarăşi trece. 

Tatăl nostru Dumnezeu, iubirea mai tare decât păcatul; 

Tatăl nostru Dumnezeu, iubirea ce trece peste moarte; 

Tatăl nostru Dumnezeu, iubirea prea puternică; 

Tatăl nostru Dumnezeu, iubirea, unirea fără despărțire; 

Tatăl nostru Dumnezeu, taina părintească în sine; 

Tatăl nostru Dumnezeu, chipul Atotţiitor; 

Tatăl nostru Dumnezeu, chipul Atotfăcător; 

Tatăl nostru Dumnezeu, chipul Atotpurtător; 

Tatăl nostru Dumnezeu, chipul a toate închipuitor; 

Tatăl nostru Dumnezeu, iubirea cea nemărginită, odihneşte pe părinţii noştri şi 
pe toți cei răposaţi! 


Condacul al 4-lea 
Și noi cu mare închinare ie ne plecăm, şi grăirea noastră chiar neputincioasă 
totuşi o aducem, că nu se poate tăcea în bucuria Ta şi în cântarea de: Aliluia! 


Icosul al 4-lea 

Din lumea căzută, din întunericul de jos, pecetea chipului Tău spre Tine ne chea- 
mă, şi aşa spre Tine căutăm cu slaba noastră putere. 

Tatăl nostru Dumnezeu, Cel ce Eşti Dumnezeu în Sine; 
Tatăl nostru Dumnezeu, Dumnezeu dinainte de Dumnezeu; 
Tatăl nostru Dumnezeu, Tatăl dinainte de tată; 

Tatăl nostru Dumnezeu, chipul dinainte de chip; 

Tatăl nostru Dumnezeu, absolutul dinainte de absolut; 
Tatăl nostru Dumnezeu, iubirea dinainte de iubire; 

Tatăl nostru Dumnezeu, totul dinainte de toate; 

Tatăl nostru Dumnezeu, cel din sine şi în sine; 

Tatăl nostru Dumnezeu, Părintele cu fiinţa părinte; 


AAA AAA AAA AAA AAAAĂAAAA 


Xe Xp e e eee 


AAA AAA AAA AA AAA AAA AAA 


Xe Xe Xe ee eee eX 


Tatăl nostru Dumnezeu, iubirea cea nemărginită, odihneşte pe părinţii noştri şi 
pe toți cei răposați! 


Condacul al 5-lea 

Vinovaţi suntem de toate suferințele lumii şi chiar de cele ale făpturilor necu- 
vântătoare, că păcatul omului a distrus frumuseţea Zidirii, dar cerem iertarea Ta, 
Părinte, cântând: Aliluia! 


Icosul al 5-lea 

Prin crucea FiuluiTău păcatul s-a dezlegat, blestemul s-a desfăcut, şi aşa iarăşi la 
Tine putem să ne întoarcem. 

Tatăl nostru Dumnezeu, iertării Tale ne închinăm; 

Tatăl nostru Dumnezeu, mulţumim milei Tale; 

Tatăl nostru Dumnezeu, primeşte şi puţina noastră îndreptare; 

Tatăl nostru Dumnezeu, primeşte şi sufletele celor răposaţi; 

Tatăl nostru Dumnezeu, treci peste păcatele lor; 

Tatăl nostru Dumnezeu, ei sunt părinţii noştri; 

Tatăl nostru Dumnezeu, ei sunt fraţii şi rudeniile noastre; 

Tatăl nostru Dumnezeu, la Tine acum sunt; 

Tatăl nostru Dumnezeu, mulţi Te-au iubit; 

Tatăl nostru Dumnezeu, iubirea cea nemărginită, odihneşte pe părinţii noştri şi 
pe toți cei răposaţi! 


Condacul al 6-lea 
Multe sunt suferinţele păcatului şi plânsul lumii la inima Ta de Părinte a ajuns, şi 
iubirea Ta nemăsurată iertarea ne dăruieşte, pentru care cântăm: Aliluia! 


Icosul al 6-lea 

Lumea zidită de Tine în „două s-a rupt” prin păcatul amar, dar Tu treci peste „pră- 
pastia despărţitoare” şi Părintele a toate rămâi. 

Tatăl nostru Dumnezeu, păcatul de Tine ne-a despărțit; 
Tatăl nostru Dumnezeu, păcatul s-a făcut „prăpastie”; 
Tatăl nostru Dumnezeu, nu ne lăsa de Tine lipsiţi; 

Tatăl nostru Dumnezeu, doar Tu poţi trece peste toate; 
Tatăl nostru Dumnezeu, doar Tu nu uiţi făptura Ta; 

Tatăl nostru Dumnezeu, doar Tu ne ştii pe fiecare; 

Tatăl nostru Dumnezeu, doar Tu ne poţi iarăşi uni; 

Tatăl nostru Dumnezeu, doar la Tine este iarăşi întâlnirea; 
Tatăl nostru Dumnezeu, doar prin Tine este reîntregirea; 


AA AAA AAA AAA AAAAĂAAAA 


Xe Xp e e eee 


AAA AAA AAA AAA AAA AAA AAAA A 


Xe Xe Xe ee eee eX 


Tatăl nostru Dumnezeu, iubirea cea nemărginită, odihneşte pe părinţii noştri şi 
pe toți cei răposați! 


Condacul al 7-lea 

Păcatul a rupt sufletul de trup, a rupt lumea de Sus de cea de jos, a înstrăinat 
părinţii de fii, fraţii de rudenii, şi doar la tine mai este regăsirea, în cântarea de: 
Aliluia! 


Icosul al 7-lea 

Tu, Părintele a toate, nu poţi lăsa stricăciunea zidirii Tale, şi aşa iubirea Ta o 
rezideşte. 

Tatăl nostru Dumnezeu, iubire, dar şi mustrare; 

Tatăl nostru Dumnezeu, chemare, dar şi pedepsire; 

Tatăl nostru Dumnezeu, iertare, dar şi certare; 

Tatăl nostru Dumnezeu, nu ne lăsa în întunericul păcatului; 

Tatăl nostru Dumnezeu, nu lăsa părinţii să ne uite; 

Tatăl nostru Dumnezeu, nu ne lăsa nici pe noi să-i uităm; 

Tatăl nostru Dumnezeu, mulți sunt Sfinţii lumu; 

Tatăl nostru Dumnezeu, mulți sunt plăcuţii Tăi; 

Tatăl nostru Dumnezeu, pentru ei pomenirea veşnică să fie; 

Tatăl nostru Dumnezeu, iubirea cea nemărginită, odihneşte pe părinţii noştri şi 
pe toți cei răposaţi! 


Condacul al 8-lea 
Domnul Hristos chipul de fii şi nouă ne-a dat, şi în El ne-am îmbrăcat, şi aşa în 
veşnicia Lui am intrat în cântarea de: Aliluia! 


Icosul al 8-lea 

PreaSfântul Duh de asemenea ne-a curăţit, în lumină ne-a prefăcut, ca să putem sta 
înaintea Ta, Părinte a toate. 

Tatăl nostru Dumnezeu, nu ştim prea multe să grăim; 
Tatăl nostru Dumnezeu, închinarea ne este răspunsul; 
Tatăl nostru Dumnezeu, mulțumirea ne este cinstirea; 
Tatăl nostru Dumnezeu, plecarea minţii ne este lauda; 
Tatăl nostru Dumnezeu, frângerea inimii ne este cântarea; 
Tatăl nostru Dumnezeu, rugăciunea ne este grăirea; 

Tatăl nostru Dumnezeu, tăcerea ne este starea; 

Tatăl nostru Dumnezeu, nădejdea ne este aşteptarea; 
Tatăl nostru Dumnezeu, credinţa ne este vederea; 


AAA AAA AAA AAA AAAAĂAAAĂA 


Xe Xp e e eee 


AAA AAA AAA AAA AAA AAA AAAA A 


Xe Xe Xe ee eee eX 


Tatăl nostru Dumnezeu, iubirea cea nemărginită, odihneşte pe părinţii noştri şi 
pe toți cei răposați! 


Condacul al 9-lea 
Părintele veşniciei, păcatul ne-a lăsat doar mâhnirea, dar când la Tine alergăm 
bucuria cea nespusă iarăşi o simţim, şi din groapa de jos cântăm şi noi: Aliluia! 


Icosul al 9-lea 

Părintele veşniciei, chipul Tău este doar viaţa, şi aşa când spre tine ne întoarcem, 
viaţa iarăşi o primim. 

Tatăl nostru Dumnezeu, chipul Tău ne este viaţa din noi; 

Tatăl nostru Dumnezeu, vezi-ne amarele necazuri; 

Tatăl nostru Dumnezeu, suferinţa şi moartea ne pândesc mereu; 

Tatăl nostru Dumnezeu, nu are cine să ne izbăvească; 

Tatăl nostru Dumnezeu, nu are cine să ne scape; 

Tatăl nostru Dumnezeu, ne înfricoşăm de ceasul morţii; 

Tatăl nostru Dumnezeu, ne temem de pedeapsa păcatului; 

Tatăl nostru Dumnezeu, Nădejdea noastră ultimă; 

Tatăl nostru Dumnezeu, nu ne lăsa, iubire; 

Tatăl nostru Dumnezeu, iubirea cea nemărginită, odihneşte pe părinţii noştri şi 
pe toţi cei răposaţi! 


Condacul al 10-lea 

Chipul Tău suflat, ca lui Adam, la zămislirea fiecăruia din noi este acoperit de pă- 
cat, şi cum vom putea sta înaintea Ta? Imbracă-ne cu iubirea Ta, ca să cântăm: 
Aliluia! 


Icosul al 10-lea 

Goi în veşnicie nu putem fi, şi cu haina întunericului de iad în faţa luminii ne 
ardem, de aceea ne cutremurăm, cerând milostivirea Ta. 
Tatăl nostru Dumnezeu, îmbracă pe părinţii noştri răposaţi; 
Tatăl nostru Dumnezeu, acoperă-le goliciunea cu iubirea Ta; 
Tatăl nostru Dumnezeu, mila milelor; 

Tatăl nostru Dumnezeu, Părintele cel prea îndurător; 

Tatăl nostru Dumnezeu, nu lăsa zidirea ta ruptă; 

Tatăl nostru Dumnezeu, redă chipul Tău zidirii Tale; 

Tatăl nostru Dumnezeu, nu lăsa făptura Ta să moară; 

Tatăl nostru Dumnezeu, nu ne uita; 

Tatăl nostru Dumnezeu, în inima Ta ştim că suntem; 


AAA AAA AAA AAA AAAAAĂAAAA 


Xe Xp e e eee eX 


AAA AAA AAA AAA AAA AAA AAA 


Xe Xe Xe ee eee eX 


Tatăl nostru Dumnezeu, iubirea cea nemărginită, odihneşte pe părinţii noştri şi 
pe toți cei răposați! 


Condacul al 11-lea 
Deşi nevrednici, nu deznădăjduim, că ştim iubirea Ta atotţiitoare de Părinte, şi aşa 
printre lacrimi şi dureri bucuria Ta mai străluceşte, în cântarea de: Aliluia! 


Icosul al 11-lea 

Părinte Dumnezeu, doar închinându-ne iubirea Ta o cunoaştem, că Ţic, lubirea 
iubirilor, Ţie se cuvine marea cinstire. 

Tatăl nostru Dumnezeu, bucuria veşniciei; 

Tatăl nostru Dumnezeu, Părintele cu toate în braţe; 

Tatăl nostru Dumnezeu, ce laşi şi zidirea să Te îmbrăţişeze; 

Tatăl nostru Dumnezeu, o, Icoana icoanelor; 

Tatăl nostru Dumnezeu, lumea întreagă cu Tine deodată; 

Tatăl nostru Dumnezeu, zidirea cu Ziditorul totodată; 

Tatăl nostru Dumnezeu, unirea a toate; 

Tatăl nostru Dumnezeu, unirea fără despărțire; 

Tatăl nostru Dumnezeu, braţele cele fără de hotare; 

Tatăl nostru Dumnezeu, iubirea cea nemărginită, odihneşte pe părinţii noştri şi 
pe toți cei răposaţi! 


Condacul al 12-lea 
O, Părinte Dumnezeu, cu părinţii noştri, cu rudeniile, cu neamul împreună să fim, 
ca icoana Veşniciei în cântarea de: Aliluia! 


Icosul al 12-lea 

Împărăţia veşniciei este Împărăţia Ta, Părinte, cu Fiul şi cu Sfântul Duh, în Trei- 
mea dumnezeiască, şi cu făptura închinată totodată. 

Tatăl nostru Dumnezeu, veşnicia coborâtă şi în zidire; 

Tatăl nostru Dumnezeu, nemurirea şi din făpturi; 

Tatăl nostru Dumnezeu, Dumnezeirea revărsată; 

Tatăl nostru Dumnezeu, cu Fiul şi cu Sfântul Duh, întreită iubire; 

Tatăl nostru Dumnezeu, prin Sfinţi lumii încă o iubire; 

Tatăl nostru Dumnezeu, pentru păcătoşi încă o milostivire; 

Tatăl nostru Dumnezeu, pentru toţi cei răposaţi, încă o milă; 

Tatăl nostru Dumnezeu, lubirea iubirilor; 

Tatăl nostru Dumnezeu, Părintele cel de-a pururea; 

Tatăl nostru Dumnezeu, iubirea cea nemărginită, odihneşte pe părinţii noştri şi 
pe toţi cei răposaţi! 


AAA AAA AAA AAA AAAAĂAAAA 


Xp Xe e e eee 


AAA AAA AAA AA AAA AAA AAA AAA 


Xe Xe Xe ee eee eee 


Condacul al 13-lea (de trei ori) 

În Treimea cea nedespărțită a Dumnezeirii, şi Părintele Dumnezeu al Lumii zidite, 
pe noi cei căzuţi din iubire, ridică-ne iarăşi la iubire, ca în iubirea a toate să fim, în 
cântarea de: Aliluia! 


Se citeşte apoi din nou: 


Icosul 1 

Părinte Dumnezeu, Tu eşti Făcătorul a toate, care naşti pe Fiul, arătarea în toate, şi 
purcezi pe Sfântul Duh, înfăptuitorul din toate, Ție închinarea cea mai mare îți adu- 
cem. 

Tatăl nostru Dumnezeu, numele cel mare şi cel de taină; 

Tatăl nostru Dumnezeu, „Cel ce Eşti” dintotdeauna; 

Tatăl nostru Dumnezeu, neînceputul în Sine; 

Tatăl nostru Dumnezeu, necuprinsul în Sine cuprins; 

Tatăl nostru Dumnezeu, cel dinaintea tuturor Începuturilor; 

Tatăl nostru Dumnezeu, iubirea - chipul părintesc; 

Tatăl nostru Dumnezeu, Tatăl - Naşterea a toate; 

Tatăl nostru Dumnezeu, Tatăl - braţele Vieţii; 

Tatăl nostru Dumnezeu, izvorul din Sine însuşi; 

Tatăl nostru Dumnezeu, iubirea cea nemărginită, odihneşte pe părinţii noştri şi 
pe toți cei răposați! 


(Extras din cartea: Imnografie / leromonah Ghelasie Gheorghe. - Bucureşti: 
Platytera, 2016) 

Acatistul mântuirii celui adormit (pentru primirea în Rai) 

Acatistul mântuirii celui adormit (pentru primirea în Rai): 


https://www.academia.edu/59598847/Acatistul_ m % C3% A2ntuirii_ celui adormit pentru 
primirea_%C3% AEn_Rai 


https://archive.org/details/ac.-pentru-primirea-in-rai 

traducere din limba rusă 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


AAA AAA AAA AAA AAAAĂAAAA 


Xp Xp Xe De Pee PPP 


KA AAA AAA AAA AAA AAA AAA AAA 


Ze De Be De Xe De Xe e e e e e e eee eee 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 


poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a în- 
gropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Ales mijlocitor al neamului omenesc şi mare Preot, Lisuse Hristoase cel care Te-ai 
jertfit pentru mântuirea lumii păcătoase, Te rugăm așează sufletul robului Tău 
adormit (numele) în Împărăţia Ta neînserată, dându-i iertare și bucurie veşnică, şi 
noi îţi strigăm: Iisuse, Judecător atot-milostiv, dăruieşte-i dulceața Raiului robu- 
lui tău cel adormit (numele)! 


Icos 1 

Sfinte Îngere Păzitor dat de Domnul, vino și roagă-te pentru robul lui Dumnezeu 
cel adormit (numele) pe care l-ai însoțit, păzit şi instruit pe toate căile vieții, şi 
cheamă-L împreună cu noi pe Mântuitorul Atotmilostiv: 

lisuse, şterge păcatele robului tău (numele); 

lisuse, vindecă-i rănile sufletului; 

lisuse, curăţă amintirile amare despre el pe pământ; 

lisuse, miluieşte-i pe cei care l-au mâhnit şi l-au jignit; 

lisuse, acoperă neputinţele lui cu veşmântul luminos al răscumpărării Tale; 

Iisuse, bucură-l în mila Ta; 

Iisuse, cel Mare și Minunat, ia-l în slava Ta; 

Iisuse, Judecător atot-milostiv, dăruiește-i dulceața Raiului robului tău cel ador- 
mit (numele)! 


Condacul 2 

Tu stai deasupra vieţii pământeşti, lisuse Hristoase, contemplând din înălțimea în- 
țelegerii divine păcatele şi ispitele vieţii robului Tău, îndurerându-Te cu amără- 
ciune pentru fiecare zi pierdută, dar miluieşte-l pe robul Tău, Doamne, să intre şi el 
în pacea Ta, strigând: Aliluia! 


Icos 2 

Doamne lisuse Hristoase, Tu ai suferit pentru întreaga lume, ai vărsat lacrimi de 
sânge pentru cei vii şi morţi, cine ne va împiedica să ne rugăm pentru cei adormiţi? 
Tu ai coborât chiar şi în iad, iar noi ne rugăm pentru mântuirea robului Tău: 

Iisuse, dătătorul vieţi, luminează-l cu lumina Ta; 

Iisuse, să fie una cu tine şi cu Tatăl; 

lisuse, cheamă-i pe toţi la via Ta, unde luminezi cu lumina Ta; 

lisuse, Cel generos în recompense veşnice, fă din robul Tău fiul Raiului; 

lisuse, întoarce în sufletul lui puterile pline de har ale purității străvechi; 

Iisuse, să se înmulțească faptele bune în numele lui; 

Iisuse, încălzeşte-i pe cei orfani cu tainica ta bucurie; 

Iisuse, Judecător atot-milostiv, dăruiește-i dulceața Raiului robului tău cel ador- 
mit (numele)! 


Condacul 3 

Robul tău cel legat de legăturile trupului a căzut în păcate, dar duhul lui tânjea du- 
pă neprihănirea şi sfinţenia Ta veşnică, dar acum, când slăbiciunea trupului s-a 
sfârşit, fă ca sufletul lui să se înalțe deasupra soarelui la Tine cel Preacurat şi să 
cânte cântarea izbăvirii: Aliluia! 


Icos 3 

Apostolul Petru 'Te-a negat de trei ori şi Tu l-ai salvat. Tu care cunoşti slăbiciunea 
firii umane, iartă-i şi robului Tău (numele) multele feluri de abateri de la voia Ta, 
iar noi te rugăm cu lacrimi: 

Iisuse, du sufletul lui acolo unde nu există moarte; 

lisuse, izbăveşte-l de chinul dureros al conștiinței lui; 

Iisuse, fă să piară pentru totdeauna memoria păcatelor lui; 

Iisuse, nu-ți aminti de păcatele tinereţii lui; 

lisuse, curăţă-l de fărădelegile ascunse; 

Iisuse, umbreşte-l cu lumina liniştită a mântuirii; 
Iisuse, Judecător atot-milostiv, dăruiește-i dulceața Raiului robului tău cel ador- 
mit (numele)! 


Condacul 4 

Furtunile vieţii au trecut, suferințele pământeşti s-au sfârşit, duşmanii cu răutatea 
lor sunt neputincioşi, dar dragostea este puternică izbăvindu-i din întunericul veş- 
nic şi mântuindu-i pe toţi care ridică spre Tine un cântec îndrăzneţ: Aliluia! 


Icos 4 

Eşti milostiv cu noi fără margini, Eşti singurul Eliberator prin iubirea Ta mân- 
tuitoare, Doamne Iisuse Hristoase, dar Simon din Cirene Te-a ajutat pe Tine, Atot- 
puternicul Dumnezeu, să Îţi porţi crucea, aşa că şi noi Te rugăm în bunătatea Ta să 
le dai mântuirea celor dragi şi Te strigăm: 

lisuse, ajută-ne să ne ducem crucea; 

Iisuse, Tu ne eşti drag după moarte prin mijlocirea celor apropiaţi; 

Iisuse, Tu îi uneşti pe vii cu cei adormiţi prin Iubirea Ta; 

lisuse, primeşte faptele bune ale celor care Te iubesc şi mântuieşte-l pe robul Tău 
(numele); 

Iisuse, auzi strigătul inimii ridicat de buzele noastre; 

Iisuse, primeşte pocăinţa lui în lacrimile noastre; 

Iisuse, Judecător atot-milostiv, dăruiește-i dulceața Raiului robului tău cel ador- 
mit (numele)! 


Condacul 5 

Doamne, primeşte rugăciunea celui pe moarte ca rugăciunea tâlharului de pe cruce, 
care a murit pe crucea vieţii dar l-ai lăsat să moștenească Împărăţia Cerurilor prin 
făgăduinţa Ta, căci i-ai spus: „Adevărat îţi spun că astăzi vei fi cu Mine în Rai”, 
unde păcătoşii pocăiți cântă cu bucurie: Aliluia! 


Icos 5 

Cel răstignit pentru noi, Cel chinuit pentru noi, întinde-Ţi mâna de pe Cruce şi 
spală-ne păcatele fără urmă, încălzeşte sufletul gol al celor orfani cu nobila Ta 
iubire, iar noi îţi cântăm aşa: 

lisuse, Ţi-ai cunoscut viața înainte de a te naște şi ai iubit-o; 

Iisuse, ai văzut-o de departe de la înălțimea Crucii tale; 

lisuse, de pe Cruce ne-ai întins îmbrăţişarea Ta dureroasă; 

Iisuse, ai strigat pentru iertarea păcătoşilor din sângerosul calvar; 

Iisuse, ai murit blând pentru noi în chinuri grele; 

lisus, ai fost pus în mormânt, dă-l robului Tău cel adormit odihnă după moarte; 

lisus, Cel înviat ridică la Tatăl sufletul care a fost amărât de lume şi mântuieşte-l; 
Iisuse, Judecător atot-milostiv, dăruiește-i dulceața Raiului robului tău cel ador- 
mit (numele)! 


Condacul 6 

Robul Tău cel adormit este în veşnicul somn al morții, dar sufletul lui nu doarme ci 
tânjeşte după Tine, Doamne, Mire Veşnic. Ne rugăm să se împlinească cuvintele 
Tale asupra morților: „Cel ce mănâncă trupul Meu şi bea sângele Meu are viaţă 
veşnică”. Dă-i1 dulceaţa mântuirii şi robului Tău care plânge la tronul Tău: Aliluia! 
Icos 6 

Moartea l-a separat pe cel adormit de toţi cunoscuţii săi, sufletul a plecat mai de- 
parte, numai Tu i-ai rămas aproape, Doamne Iisuse Hristoase. Neputinţele trupului 
i-au fost distruse şi Tu i Te-ai dezvăluit în măreţia Ta de necupriuns, iar el acum 
aşteaptă un răspuns la Judecată. Te rugăm, Doamne, cu lacrimi: 

lisuse, lubirea dincolo de orice înţelegere, miluieşte-l pe robul Tău (numele); 
lisuse, îndepărtându-se de Tine el a suferit foarte mult; 

Iisuse, iartă necredincioşia inimii lui; 

lisuse, speranţele lui dezamăgite au dat naștere dorului de Tine; 

Iisuse, aminteşte-ţi acele clipe în care sufletul lui tremura de atingerea rugăciunii; 
Iisuse, dă-i celui adormit bucurie şi pace nepământeană; 

Iisuse, primeşte-i dorinţa de mântuire; 

Iisuse, Judecător atot-milostiv, dăruiește-i dulceața Raiului robului tău cel ador- 
mit (numele)! 


Condacul 7 

Credem că despărțirea de robul Tău este de scurtă durată, căci l-am îngropat ca un 
bob pe câmp ca să răsară în Rai. Fie ca urma păcatelor lui să piară în mormânt, iar 
faptele bune să strălucească acolo unde seminţele binelui aduc roade nestricăcioa- 
se, unde sufletele sfinţilor cântă: Aliluia! 


Icos 7 

Când vine uitarea morţii, când amintirea robului tău se va şterge din inimă îm- 
preună cu mormântul şi odată cu asta şi zelul rugăciunii pentru el, atunci nu îl 
părăsi, Doamne, ci dăruieşte-i bucurie sufletului singuratic, iar noi Te chemăm 
fierbinte: 

Iisuse, dragostea Ta nu se răceşte; 

Iisuse, bunăvoința Ta este inepuizabilă; 

Iisuse, primeşte rugăciunile neîncetate ale Bisericii şi spală păcatele robului Tău 
prin Jertfa fără sânge; 

Iisuse, prin mijlocirea tuturor sfinților, dăruieşte celor vii harul rugăciunii; 

lisuse, în zilele încercărilor noastre, primeşte mijlocirea robului Tău mântuit pentru 
Noi; 

Iisuse, Judecător atot-milostiv, dăruiește-i dulceața Raiului robului tău cel ador- 
mit (numele)! 


Condacul 8 

Ne rugăm cu lacrimi când amintirea celui adormit este dureros de proaspătă, ne 
vom aminti numele lui noapte şi zi, dând milostenie, hrănind săraci şi strigând din 
adâncul sufletelor noastre: Aliluia! 


Icos 8 

Înainte-văzătorul Sfântul loan Teologul a contemplat la tronul Mielului lui Dum- 
nezeu o mare mulțime de oameni îmbrăcaţi în haine albe: erau veniţi din marea 
necazurilor şi s-au mântuit. Ei Îi slujesc cu bucurie pe Dumnezeu zi şi noapte şi 
Dumnezeu locuieşte cu ei, iar chinul nu îi va atinge. Ne rugăm la Tine, Doamne, şi 
te strigăm: 

Iisuse, vino și la robul tău adormit (numele); 

Iisuse, el a suferit mult; 

Iisuse, Tu îi ştii toate clipele amare și dureroase; 

lisuse, pe pământ a avut dureri şi necazuri, dă-i bucurie în cer; 

Iisuse, încântă-l din izvoarele Apei vii; 

lisuse, alungă lacrimile din ochii lui; 

Iisuse, du-l pe el unde trăiește Soarele dreptăţii Tale; 

Iisuse, Judecător atot-milostiv, dăruiește-i dulceața Raiului robului tău cel ador- 
mit (numele)! 


Condacul 9 

Rătăcirea pământească s-a sfârşit şi acum sufletul e în binecuvântata trecere în lu- 
mea de dincolo, contemplând lucrurile necunoscute ale lumii pământeşti şi fru- 
museţile cerești, căci se întoarce în patria sa, unde soarele este veşnic strălucitor şi 
adevărul lui Dumnezeu luminează, cântând: Aliluia! 


Icos 9 

Strălucirea harului dumnezeiesc dă strălucire feţei celor adormiţi. Roadele mâinilor 
Tale sunt frumoase și pământul e plin de măreţia ce reflectă doar urma Ta. Desco- 
peră slava Ta către robul Tău adormit (numele), iar noi plângem către Tine: 

Iisuse, ascute-i auzul pentru a-ţi simţi Dumnezeirea; 

lisuse, ascute-i urechile la înţelegerea celor cerești; 

Iisuse, umple-l de bucurie; 

lisuse, întăreşte-l cu speranţa de a Te întâlni în locuinţele celor binecuvântaţi; 

Iisuse, dă-i să simtă puterea plină de har a rugăciunii pentru cel adormit; 
Iisuse, Judecător atot-milostiv, dăruieşte-i dulceața Raiului robului tău cel ador- 
mit (numele)! 


Condacul 10 

Doamne lisuse Hristoase, ai murit ca noi să ajungem în Împărăţia Ta acolo unde nu 
există păcat şi rău, acolo unde sfânta Ta voinţă este de neatins, acolo unde oştirile 
sufletelor curate și îngerii strigă numele Tău binecuvântat şi Te laudă: Aliluia? 


Icos 10 

În ziua cea de pe urmă Îngerii vor sta la tronul Tău Doamne Atot-milostiv Jude- 
cător, şi Tu vei străluci în slava Tatălui Tău, aducând răsplată fiecărei persoane. 
Priveşte atunci milostiv la smeritul tău rob adormit (nume), şi spune-i „Vino la 
dreapta mea”. Te rugăm, Doamne, dă-ne şi nouă mântuire, şi strigăm: 

Iisuse, Dumnezeu este putere şi Tu ai puterea de a ierta păcatele; 

lisuse, iartă-i robului Tău adormit păcatele uitate sau ascunse de ruşine; 

lisuse, iartă-i nelegiuirile, slăbiciunile şi ignoranța; 

Iisuse, izbăveşte-l din adâncul disperării infernale; 

Iisuse, dă-i să moștenească făgăduințele Tale dătătoare de viaţă; 

lisuse, fă-l să fie binecuvântat de Tatăl Tău; 

Iisuse, dă-i fericirea nesfârșită pentru totdeauna; 

Iisuse, Judecător atot-milostiv, dăruiește-i dulceața Raiului robului tău cel ador- 
mit (numele)! 


Condacul 11 
O, Doamne lisuse Hristoase, deschide robului Tău adormit (numele) porţile Raiu- 
lui în formă de soare, lăcaşul celor drepți și al sfinților, să îl întâmpine cu bucurie 
Îngerii purtători de lumină şi să o vadă şi pe prea fericita Ta Mamă, strigând victo- 
rios: Aliluia! 


Icos 11 

Sub respirația Ta florile reînvie, natura prinde viaţă, creaturile se trezesc, privirea 
Ta este mai strălucitoare decât cerul de primăvară, dragostea Ta, lisuse, este mai 
caldă decât razele soarelui. Ai înviat trup muritor din praful pământului dându-i 
înflorirea vieţii veşnice nepieritoare a primăverii, Te rugăm luminează-l şi pe robul 
Tău adormit (numele) cu lumina îndurărilor Tale, iar noi ne rugăm ie: 

Iisuse, în mâna Ta dreaptă ai har şi viață; 

Iisuse, în ochii Tăi există lumină şi iubire; 

lisuse, izbăveşte-l pe cel adormit de moartea sufletească veşnică; 

Iisuse, cel adormit are speranţa în Tine; 


AAA AAA AAA AAA AAAĂAAAA 


Xp Xp e e eee 


AAA AAA AAA AAA AAA AAA AAA 


Xe Xe Xe ee eee eX 


Iisuse, reinvie-l când florile pământului vor fi îmbrăcate cu culoarea veşniciei; 
Iisuse, fă să nu-i întunece nimic ultimul vis pământesc; 

lisuse, dă-i celui adormit fericirea Ta; 

Iisuse, Judecător atot-milostiv, dăruieşte-i dulceața Raiului robului tău cel ador- 
mit (numele)! 


Condacul 12 

Doamne lisuse Hristoase, Tu ești Împărăţia Cerurilor, eşti ţara celor blânzi, ești să- 
lașul drepţilor, ești Apa vieţii; eşti haina, cununa şi locul de odihnă al sfinţilor, eşti 
cel mai dulce lisus. Laudă ţi se cuvine: Aliluia! 


Icos 12 

Ne-ai dezvăluit fericirea celor care Te iubesc, ducându-i în Raiul plin de grădini 
liniștite de o frumuseţe nepământeană, cu locuinţe umplute de soarele harului Tău, 
în splendoarea cântărilor cerești. Ne rugăm cu lacrimi şi cu durere în suflet: 

lisuse, miluieşte-l pe robul Tău adormit (numele) să intre întru bucuria Ta; 

Iisuse, îmbracă-l cu strălucirea slavei Tatălui; 

lisuse, luminează-l cu lumina Duhului Sfânt; 

Iisuse, să audă cântarea minunată a Heruvimilor; 

Iisuse, să se înalțe din slavă în slavă; 

Iisuse, să te vadă față în față; 

Iisuse, Judecător atot-milostiv, dăruiește-i dulceața Raiului robului tău cel ador- 
mit (numele)! 


Condacul 13 (de 3 ori) 

O, Doamne lisuse Hristoase, care vei veni la miezul nopţii din cer împreună cu 
îngerii pentru a judeca întreaga lume pentru păcat şi necredință, deschide-i uşile 
palatului Tău slăvit robului Tău adormit (numele), pentru ca împreună cu nenumă- 
ratele oştiri de sfinţi să îți cânte pentru totdeauna: Aliluia! 


Se zice iarăşi: 


Icos 1 

Sfinte Îngere Păzitor dat de Domnul, vino şi roagă-te pentru robul lui Dumnezeu 
cel adormit (numele) pe care l-ai însoțit, păzit şi instruit pe toate căile vieții, şi 
cheamă-L împreună cu noi pe Mântuitorul Atotmilostiv: 

lisuse, şterge păcatele robului tău (numele); 

Iisuse, vindecă-i rănile sufletului; 

lisuse, curăţă amintirile amare despre el pe pământ; 

Iisuse, miluieşte-i pe cei care l-au mâhnit și l-au jignit; 

lisuse, acoperă neputinţele lui cu veşmântul luminos al răscumpărăru Tale; 

lisuse, bucură-l în mila Ta; 

Iisuse, cel Mare şi Minunat, ia-l în slava Ta; 

Iisuse, Judecător atot-milostiv, dăruiește-i dulceața Raiului robului tău cel ador- 
mit (numele)! 


Condacul 1 

Ales mijlocitor al neamului omenesc şi mare Preot, lisuse Hristoase cel care Te-ai 
jertfit pentru mântuirea lumii păcătoase, Te rugăm aşează sufletul robului Tău 
adormit (numele) în Împărăţia Ta neînserată, dându-i iertare și bucurie veşnică, şi 
noi îţi strigăm: Iisuse, Judecător atot-milostiv, dăruieşte-i dulceața Raiului robu- 
lui tău cel adormit (numele)! 


Rugăciune pentru cel adormit 


Aminteşte-ţi, Doamne Dumnezeul nostru, de credința şi speranța Vieţii veşnice a 
robului Tău adormit (numele) şi ca un Bun și lubitor de oameni, iartă-i păcatele și 
nedreptatea, slăbeşte, iartă şi lasă toate păcatele lui cu voie şi fără voie, uşurează-l 
de chinuri şi de focul veșnic, dă-i bucuria binelui Tău etern pregătit pentru cei care 
Te iubesc: chiar dacă a păcătuit, dar nu s-a îndepărtat de la Tine şi a crezut fără în- 
doială în Tatăl, Fiul şi în Sfântul Duhul, Dumnezeul care în Treime este proslăvit, 
Cel din Trinitate şi Treime în unitate, fiind ortodox până la ultima sa răsuflare. 


Miluieşte-l cu îndurare şi odihnește-l cu sfinții Tăi, căci nu există om care să tră- 
iască şi să nu păcătuiască. Doar Tu Unul eşti fără de păcat, Tu ești Unicul Dumne- 
zeu al milelor, al generozităţii şi al iubirii de oameni, iar noi dăm slavă Tatălui, 
Fiului și Duhului Sfânt, acum şi în vecii vecilor. Amin. 


Pentru rugăciunile Sfinţilor părinților noştri, Doamne lisuse Hristoase, Fiul lui 
Dumnezeu, miluieşte-ne pe noi. Amin. 


Sursa: 
https://acoperamantulmaiciidomnului.wordpress.com/2021/06/04/acatistul-mantuirii-celui- 


adormit-pentru-primirea-in-rai/ 


AAA AAA AAA AAA AAAAĂAAAĂA 


Xp Xp e e eee 


AAA AAA AAA AAA AAA AAA AAA 


Paraclisul pentru cei adormiţi 


Paraclisul pentru cei adormiţi: 


https://www.academia.edu/44320488/Paraclisul pentru _cei adormi % C5%A3i 


https://archive.org/details/paraclisul-pt.-cei-adormiti 

Fraţii mei cei iubiţi, nu mă uitaţi pe mine când lăudaţi pe Domnul, ci vă aduceţi 
aminte de dorul şi de dragostea mea, aduceţi-vă aminte şi de frăție, şi rugaţi pe 
Dumnezeu, să mă odihnească pe mine cu drepţii Domnul. 


Cu osârdie mă rog auziţi, că cu dureri acestea le şi zic, că pentru voi am făcut 
plângerea aceasta, doară aş avea pe cineva spre folos, ci când veţi cânta acestea, 
aduceţi-vă aminte de mine, cela ce eram oarecând cu voi cunoscut, că de multe ori 
împreună am intrat, şi în biserica lui Dumnezeu de multe ori am cântat: Aliluia! 


Ce cuvinte amare sunt ale acelora ce mor, care zic când se duc de aicea: fraţilor! 
De fraţi mă despart, pe toţi prietenii las, şi mă duc. Dar încotro mă duc nu ştiu, sau 
cum va fi acolo nu ştiu, fără numai Dumnezeu Cel ce m-a chemat. Ci voi îmi faceţi 
pomenire cu cântare: Aliluia! 

Canonul morţilor 
Cântarea 1 


Irmos: Adâncul Mării Roşii cu urme neudate, pedestru trecându-l Israel cel de 
demult, cu mâinile lui Moise în chipul Crucii, puterea lui Amalic în pustie au 
biruit. 


Tinând de mâna cea dreaptă pe robii Tăi, povăţuieşte-i la Viaţa cea veşnică Hri- 
stoase, la privirea frumuseţii Tale, milostivindu-te pentru purtătorii de chinuri mu- 
cenici ai Adevărului. 


Invredniceşte Hristoase pe cei mutaţi la Tine, ca să moştenească nespusa şi fericită 
slava Ta, trecându-le lor greşelile, şi îndreptându-i cu darul, prin vărsarea sângelui 
Tău. 


Cela ce cu omorârea Ta cea purtătoare de viață ai omorât pe omorâtorul, Cela ce ai 
insuflat morţilor viaţă, Dătătorule de viaţă Hristoase Dumnezeule, însuţi şi acum 
odihneşte pe credincioşii robii Tăi, pe care i-ai mutat. 


Frumos a fost cu frumuseţile cele prea înalte, căci Dumnezeu este Fiul, iar căci s-a 
întrupat dintru tine, Fecioară, şi s-a spânzurat pe lemn frumuseţe n-a avut, luând 
pentru toţi moarte. 


Cântarea 3 
Irmos: Nu întru înţelepciune şi în putere şi în bogăţie ne lăudăm, ci întru Tine, 
Înţelepciunea cea ipostatnică a Tatălui, Hristoase, că nu este Sfânt afară de Tine, 


lubitorule de oameni. 


Biruind mucenicii înşelăciunea idolească, acum pe Stăpânul şi Dumnezeu îl roagă, 
ca să dăruiască dumnezeiască odihnă, celora ce mai înainte s-au pristăvit. 


Binevoieşte ca să treacă sabia ceea ce se învârteşte, şi împărtăşirea Pomului Vieţii 
cu cuviinţă să o câştige, robii Tăi, cei ce i-ai mutat, Stăpâne. 


În Raiul desfătării, unde este glasul cel curat al celor ce prăznuiesc, învredniceşte 
pe robi Tăi a se sălăşlui, dăruindu-le lor iertare de greşale. 

Cu naşterea cea dumnezeiască, ai împreunat fecioria Preacurată, că pe Ziditorul a 
toate negrăit L-ai născut, la a căruia voinţă toate se supun. 


Cântarea 4 
Irmos: Cela ce şade în slavă pe scaunul Dumnezeirii, pe nor uşor, a venit Isus cel 
mai presus de dumnezeire, prin palmă curată, şi a mântuit pe cei ce strigă: Slavă 


Hristoase puterii Tale! 


Arătându-se mucenicii ca nişte luminători, Cerul cel bisericesc luminează, care şi 
la Mântuitorul Hristos cer, ca să dăruiască celor adormiţi iertare. 


Robu Tăi având Crucea Ta toiag de putere, marea cea lumească o au trecut, pe care 
sădeşte-i în muntele Tău, Doamne, întru carele ai lucrat sfinţenie. 


În lăcaşurile cele iubite cu adevărat, pe robii Tăi cei ce i-ai ales şi i-ai primit, Stă- 
pâne, binevoieşte a se sălăşlui ca un Bun îndurat, unde sunt duhurile drepţilor. 


Cela ce stăpâneşte peste cei vii, întrupându-se ca un om dintru tine de Dumnezeu 
Născătoare, cu trupul a răbdat moarte Cel Nemuritor, şi a dezlegat puterea morţii. 


Cântarea 5 


Irmos: Tu Domnul meu Lumină în lume ai venit, Lumină sfântă, care întorci din 
întunericul necunoştinţei, pe cei ce Te laudă cu credinţă. 


Tu Doamne pe mucenicii Stăpânirui Tale i-ai proslăvit, şi pentru dânşii pe cei 
mutaţi la Tine, odihneşte-i ca un Indurat. 


Viaţa cea fără de scârbă, bucuria cea veselă, neîncetata veselie, celor ce mai înain- 
te au adormit, dăruieşte-le mult-Milostive. 


Unule Bunule şi Izvorule al bunătăţii, pe cei ce întru credinţă şi întru a Ta cunoş- 
tinţă şi-au sfârşit viaţa, odihneşte-i. 


Pe tine, Maica lui Dumnezeu te lăudăm şi cu dragoste te fericim, prin care celor 
din întuneric a răsărit Frumuseţea cea nespusă şi neapropiată. 


Cântarea 6 

Irmos: Jerfi-voi Ţie cu glas de laudă Doamne, Biserica strigă către Tine, de jertfe- 
le dracilor curățindu- se, cu Sângele cel curs prin milostivire din coasta Ta. 


Sabia ceea ce se învârtea, văzând sulița care a împuns dumnezeiască coasta Ta 
Mântuitorule, dă loc robilor Tăi, pentru rugăciunile purtătorilor Tăi de chinuri. 

Pe lemn fiind spânzurat Mântuitorul meu, Raiul ai deschis, deci pe cei ce întru cre- 
dinţă s-au mutat răsădindu-i într-însul ca un Milostiv, arată-i părtaşi ai slavei Tale. 


Livezile desfătării a le secera învredniceşte, pe cei ce cu dreaptă credinţă au venit 
la Tine Stăpânul prin moarte, şi cu drepţii Tăi cei din veac împreună numără-l. 


Cuvântul, cela ce era Dumnezeu nevăzut, întrupându-se din Mireasa Fecioară ceea 
ce nu ştie de bărbat, văzut s-a făcut, şi cu moartea Sa pe moarte o a pierdut. 


Cântarea 7 


Irmos: In cuptorul persesc tinerii lui Avraam ca într-o topitoare, cu văpaia dra- 
gostei mai mult decât cu văpaia focului aprinşi fiind, dumnezeiască cântare au cân- 
tat: binecuvântațţi toate lucrurile Domnului pe Domnul. 


Răbdarea şi inima şi sângele tuturor mucenicilor, preţ de izbăvire al celor ce cu bu- 
nă credință s-au mutat, primindu-le Mântuitorule, odihneşte-i ca un Milostiv şi 
lesne iertător. 


Impreună numărând cu cei întâi născuţi, şi cu drepți Mântuitorule, sufletele robilor 
Tăi celor ce s-au mutat la Tine, învredniceşte-le neîncetat a se îndulci întru Tine, 
cela ce stăpâneşti peste toți. 


Cu veselie şi cu îndrăzneală, şi cu strălucire, Cuvântule al lui Dumnezeu, binevo- 
ieşte ca un Dumnezeu a Te întâmpina pe nori, cei ce i-ai primit acum, ca un Indurat 
şi mult Milostiv. 


Blagoslovită de Dumnezeu Născătoare, Maică Fecioară bucură-te, că prin tine cu 
adevărat s-a făcut pierderea morţii, şi Viaţa cea fără întristare, s-a dăruit tuturor 


celor morți. 


Cântarea $ 

Irmos: Mâinile înuinzându-şi Daniil, gurile leilor cele deschise în groapă le-a în- 
cuiat, şi puterea focului au stins, cu fapta bună încingându-se tinerii cei iubitori de 
bună credinţă strigând: binecuvântaţi toate lucrurile Domnului pe Domnul. 


Primind rugăciunile mucenicilor şi milostivirea lor spre cei de un neam, odihneşte 
Stăpâne sufletele celor adormiţi întru credinţa Ta, trecând păcatele lor, celor ce stri- 
gă Ție: binecuvântaţi toate lucrurile Domnului pe Domnul. 


Cela ce eşti cu adevărat izvor pururea curgător şi necheltuit, pe robii Tăi cei ce s-au 
săvârşit, şi viaţa cea stricăcioasă au lăsat, întru lăcaşurile cereşti, cu blândeţe Mân- 
tuitorule primeşte-i, care strigă Ție: binecuvântaţi toate lucrurile Domnului pe 
Domnul. 


Tu singură te-ai arătat pe pământ Fecioară prea curată, şi Maică nestricată, că tu pe 
Dumnezeu L-ai născut Stăpână, mai presus de cuvânt şi de cuget, şi celor morţi ai 
izvorât Viaţă veşnică. Pentru aceea toţi bine te cuvântăm, Marie dumnezeiască Mi- 
reasă. 


Cântarea 9 


Irmos: Eva adică prin boala neascultării, blestem înăuntru a adus, iar tu Fecioară 
de Dumnezeu Născătoare, prin Odrasla purtării în pântece, lumii binecuvântare ai 
înflorit. Pentru aceasta toţi te mărim. 


Dat-ai adevăraților pătimitori şi mucenici îndrăzneală ca să se roage Ţie. Deci dă şi 
celor ce cu credinţă au adormit, pentru dânşii dumnezeiască izbăvire, la locul sălă- 
şluirii Tale celei sfinte, Doamne, dăruindu-le a se sălăşlui. 


Cela ce cu dumnezeiasca voie cea întru tot lucrătoare, toate câte sunt spre folos le- 
ai făcut, având putere peste cei vii, şi domnind peste cei morţi, ca un Milostiv, 
aşează pe robii Tăi cei ce i-ai mutat, la apele odihnei. 


Semnele naşterii tale, ceea ce eşti cu totul fără prihană, proorocii mai înainte le-au 
propovăduit, altul de aiurea de la altă parte cu prea slăvire, numiri ţi-au potrivit ţie, 
pentru că ai născut Viaţa celor din iad, care a sfărâmat puterea morții. 


Cu adevărat înfricoşată este taina morţii, cum sufletul de trup cu sila se desparte, 
din încheieturi, şi din împreună fiinţa, legătura cea prea firească cu voinţa lui Dum- 
nezeu se taie. Pentru aceasta ne rugăm ie, pe cei ce s-au mutat odihneşte-i în 
corturile drepţilor Tăi, Dătătorule de viaţă lubitorule de oameni. 

Rugăciuni pentru adormiţi 


z Ş 


Sa aveti drumul presarat de flori 


08 


si de lumina! , 


Dumnezeu sa Ya odilineasca! 


Nu va voi uita niciodâta! 


Rugăciune pentru mântuirea celor adormiţi 


Pomenește, Doamne pe cei ce întru nădejdea învierii şi a vieţii celei ce va să fie au 
adormit, părinți şi frați ai noștri şi pe toți cei care întru dreapta credință s-au să- 
vârşit, şi iartă-le lor toate greşelile pe care cu cuvântul sau cu fapta sau cu gândul 
le-au săvârşit, şi-i așază pe ei, Doamne, în locuri luminoase, în locuri de verdeață, 
în locuri de odihnă, de unde au fugit toată durerea, întristarea şi suspinarea, şi unde 
cercetarea Feţei Tale veseleşte pe toți sfinții Tăi cei din veac. 


Dăruieşte-le lor şi nouă Impărăția Ta și împărtăşirea bunătăților Tale celor negrăite 
şi veşnice şi desfătarea vieţii Tale celei nesfârșite şi fericite. 


Că Tu eşti învierea şi odihna adormiţilor robilor Tăi (numele), Hristoase, Dumne- 
zeul nostru şi Ție slavă înălţăm, împreună şi Celui fără de început al Tău Părinte şi 
PreaSfântului şi Bunului şi de viață făcătorului Tău Duh, acum şi pururea şi în ve- 
cil vecilor. Amin. 


Cu sfinţii odihneşte, Hristoase, sufletele adormiţilor robilor Tăi, unde nu este du- 
rere, nici întristare, nici suspin, ci viață fără de sfârşit! 


Rugăciunea părintelui Mitrofan pentru cei adormiţi 
Cred, Doamne, că Tu eşti Hristos, Fiul Dumnezeului celui viu, care ai venit în lu- 


me nu pentru cei drepţi, ci pentru a-i mântui pe păcătoşi şi prin urmare şi pe re- 
pausatul meu, cel mai mare dintre aceştia. 

Cred, Dumnezeul meu, că Tu ai luat asupră-Ţi păcatele tuturor celor ce cred în 
Tine, şi prin urmare şi pe cele ale repausatului meu. 


Cred, Doamne, că Cuvântul Tău este adevărat şi făgăduinţa Ta este neschimbată. 
Tu ai zis: „Cereţi şi vi se va da; şi eu rog milostivirea Ta pentru repausatul meu. Tu 
ai putere de a ierta, şi rugăciunea mea este după dorinţa Ta de a mântui pe toți 
oamenii, căci Tu nu voieşti moartea păcătosului. 


Tu ai poruncit fiecăruia să-şi dea sufletul pentru a mântui pe aproapele său. Moise 
şi Pavel au dorit a fi şterşi dintre cei aleşi, pentru mântuirea fraților lor. Şi eu Te 
rog, Dumnezeul meu, lasă să mă pierd doar eu, numai ca repausaţii mei, pentru 
care Ţi-ai vărsat scump sângele Tău, să fie mântuiţi. Ei îţi sunt dragi, iar eu pentru 
mântuirea lor îţi ofer jertfa sufletului meu. 


Sunt gata să fac tot ce pot după poruncile Tale, cu ajutorul harului Tău, fără de ca- 
re nu pot nimic, pentru mântuirea repausatului. Căci Tu ai zis, Doamne, că noi săr- 
manii păcătoşi, nu facem decât a dori binele, în vreme ce Tu însuţi îl împlineşti 
prin harul Tău. Cred, Dumnezeul meu, că nădejdea în Tine nu este înşelătoare şi în 
Tine este mântuirea repausatului meu. 


Femeia cananeancă credea cu tărie că Tu poţi, de vei vrea, să vindeci pe fiica sa de 
diavolii ce o stăpâneau; şi eu asemenea, cred Doamne, că de vei voi, poţi face milă 
repausatului meu, poţi să-l mântuieşti şi să-l scapi de chinurile veşnice, împlinind 
prin harul Tău ceea ce lipseşte sufletului aceluia pentru mântuirea sa şi vindecân- 
du-i rănile. „Rugăciunea credinţei va mântui pe cel bolnav" (lac. 5:15). 


Cred, Dumnezeul meu, că Tu ai murit pentru toţi cei ce cred în Tine, cred că moar- 
tea Ta cuprinde pe cea a robului Tău, repausatului meu, şi că Tu i-ai dat Viaţă veş- 
nică, sfărâmând prin moartea Ta, moartea lui cea veşnică şi dându-i întru Tine în- 
vierea, viaţa şi odihna. 


Acestea sunt cuvintele Tale: „Atât a iubit Dumnezeu lumea", încât cred că şi re- 
pausatul meu este iubit de Tine. Iubind lumea Dumnezeu 'Te-a trimis pe Tine, Fiul 
Său, Unul-Născut, nu pentru a judeca lumea, ci pentru a o mântui. Duhul şi inima 
mea se reazemă cu totul pe Tine, dulcele meu lisus, Fiul lui Dumnezeu, căci Tu ai 
luat asupră-Ți păcatele lui. Tu ai venit pe pământ pentru mântuirea sa, Te-ai suit pe 
Cruce pentru dânsul, ai suferit pentru dânsul, ai murit pentru dânsul, ai înviat, Te- 
al suit la ceruri şi ai şezut în toată slava Ta de-a dreapta Tatălui, pe lângă care mij- 
loceşti prin rănile Crucii Tale pentru repausatul meu, vinovat suferințelor Tale şi 
prin urmare mântuit prin Tine. 

(extras din cartea:Viaţa repausaţilor noştri - Pr.Mitrofan - rugăciunea de mai 
SUS este o rugăciune particulară a părintelui Mitrofan care dovedeşte ne-ase- 
mănata lui râvnă pentru mântuirea celor adormiţi ) 


Rugăciune către Maica Domnului pentru cei adormiţi 


Rugăciune către Maica Domnului pentru cei adormiţi: 


https://www.academia.edu/84387368/Rug % C4% 83ciune_c e C4% 83tre_Maica_ Domnului 
pentru_cei_adormi % C5% A3i 


https://archive.org/details/ruga-md-pt 

O, Preasfântă Doamnă, de Dumnezeu Născătoare, către tine, prea curată, năzuim. 
Tu eşti cetatea tare şi mijlocitoare şi acoperământul tuturor celor ce aleargă la tine 
cu credință şi nădejde. Ceea ce eşti binecuvântată, te rugăm, ascultă rugăciunea 
nevrednicilor robilor tăi şi soleşte întotdeauna pentru adormiţii robii tăi. Tu pururea 
mijloceşte pentru cei ce te cinstesc pe tine cu dreaptă credinţă şi care aleargă sub 
acoperământul tău şi se roagă cu credinţă pentru cei bolnavi, năpăstuiţi şi întristaţi, 
însă mijlocirea ta şi rugăciunea ne este şi mai trebuincioasă după moartea noastră. 
După Dumnezeu la tine avem nădejde tare, căci nimeni din cei ce se roagă ţie nu 
iese de la tine fără ajutor, decât cu bucurie, mângâiere şi îndulcire. 

Preasfântă Doamnă, Născătoare de Dumnezeu, roagă pe Fiul tău şi Dumnezeul no- 
stru să dăruiască celor adormiţi iertare şi lăsarea păcatelor. 


Roagă-te, Născătoare de Dumnezeu, căci mult poate rugăciunea Maicii spre bună- 
voirea Stăpânului, fiindcă Domnul primeşte de la tine tot cuvântul despre iertare. 
Deci, şi tu, primeşte ale noastre rugăciuni ce le aducem ţie, Preasfântă Fecioară, 
din toată inima şi din tot sufletul nostru pentru sufletele adormiţilor robilor tăi. 


Te rugăm Stăpână, să le ajuţi cu îndrăznirea cea de Maică ce o ai către Domnul, 
ceea ce eşti plină de dar, ajută-le să se îndrepteze înaintea Celui ce şade pe tronul 
slavei, ca să nu fie ruşinați în faţa îngerilor şi a tuturor Sfinților, în faţa lumii cea de 
sus şi a celor de jos. 


O, Preasfântă Doamnă, împărăteasă şi Stăpână, tu eşti podul care duci la cer pe cei 
de pe pământ. Tu eşti deschiderea uşilor Raiului. Pe tine te cinstim şi Fiului tău 
slavă înălțăm împreună şi Părintelui celui fără de început şi Duhului Sfânt, Dumne- 
zeului nostru în vecii vecilor. Amin. 

Rugăciuni 


Aim aprins o lumânare 
pentru cei dragi 
care au plecat 


de lângă noi. 


umnezeu să îi aibă 
în grija Sa. 


Odihneşte, Doamne sufletele adormiţilor robilor Tăi - străbuni, părinți şi frați ai 
noştri - dăruieşte-le împărăția Ta şi desfătarea nesfârşitei şi măritei Tale vieţi şi 
iartă-le lor tot păcatul cel de voie şi cel fără de voie. Amin. 


(Sfântul Serafim de Sarov) 


2 o e 


Cela ce prin adâncul înţelepciunii, cu iubirea de oameni toate le chiverniseşti şi ce- 
le de folos tuturor le dăruieşti, Unule, Ziditorule, odihneşte, Doamne, şi sufletul ro- 
bului Tău (numele) că spre Tine nădejdea şi-a pus, spre Făcătorul şi Ziditorul şi 
Dumnezeul nostru. Amin. 


2 5 e 


Doamne, lisuse Hristoase, Fiul lui Dumnezeu, miluieşte pe adormitul robul tău/ 
adormiţii robii tăi (numele). 


2 5 e 


Pomeneşte, Doamne, pe toţi cei adormiţi din neamurile noastre. Amin. 


Xe Xe Xe ee eee eee x 
Xp Xe e e eee eX 

Acatistul pentru cei adormiţi, Acatistul pentru un răposat (pdf) 


https://www.academia.edu/44320344/Acatistul_pentru_cei_adormi f C5%A3i_Acatistul_pe 
ntru_un_r9% C4% 83posat 


https://archive.org/details/ac.-pt.-adorm-raposat 


https://www.slideshare.net/steaemy1/ac-pt-adorm-raposat/steaemy 1/ac-pt-adorm-raposat 

Fiecare cuvânt al rugăciunilor pentru cel răposat este ca un strop de apă dat 
unui om însetat 


Este deosebit de important să ne rugăm pentru cei răposaţi, fiindcă rugăciunea pen- 
tru ei, pomenirea lor permanent, stabileşte o legătură între noi şi lumea cealaltă. Să 
ne rugăm şi la Sfânta Biserică, şi acasă, astfel susţinând sufletul răposatului în 
trecerea vămilor văzduhului şi în cererile de iertare a păcatelor lui. Totodată, sunt 
binevenite şi în consens cu tradiţiile creştine mesele de pomenire a celor răposaţi, 
inclusiv pentru cei neputincioşi, nevoiaşi şi sărmani. 


De folos pentru cei trecuţi din viaţă este pomenirea lor la Sfânta Liturghie, atunci 
când părticelele scoase pentru vii şi pentru adormiţi sunt puse în Sângele Domnu- 
lui, iar preotul se roagă: 


Xe Xe Xe ee eee eee 
Xp Xp e e eee eX 

AAA AAA AAA AAA AAA AAA AAA 


Xe Xe Xe ee eee eee 


Sfântul Grigorie cel mare aduce mai multe exemple de răposaţi care s-au arătat ce- 
lor vii cerând sau mulţumind pentru săvârşirea Sfintei Liturghii spre odihna lor. 
Soţia unui deținut, crezându-l mort, cerea preoților ca în anumite zile să slujească 
Sfânta Liturghie pentru el. Eliberat din temniță, deţinutul 1-a povestit soţiei cum, în 
anumite zile, era slobozit din lanţuri. Acestea au fost zilele în care Sfânta Liturghie 
s-a săvârşit spre pomenirea lui. 


De asemenea, trebuie să ne rugăm pentru răposaţi citind Psaltirea, Acatiste, Sfânta 
Scriptură (îndeosebi Noul Testament), înălţând rugăciuni către Dumnezeu pentru 
sufletele lor. Astfel, îi ajutăm pe ei şi ne mântuim şi pe noi înşine. 


„Acatistul pentru cei adormiţi” şi „Acatistul pentru un răposat” sunt nişte rugăciuni 
deosebite prin tristeţea lor luminoasă şi adâncă credinţă în viaţa veşnică. Ele sunt 
mult aşteptate şi bine primite de către cei răposaţi şi ne întăresc în „aşteptarea în- 
vierii morților”. 


„Acatistul pentru un răposat” se citeşte zilnic pe parcursul a 40 de zile de la tre- 
cerea la Domnul a creştinului apropiat sufletului nostru şi tot atât înaintea pome- 
nirii răposatului la un an. 


Cinstirea celor răposaţi se săvârşeşte nu numai prin rugăciunile sau slujbele şi 
milosteniile ce le facem pentru ei, ci şi prin purtarea de grijă a mormintelor lor. Să 
nu uităm de mormintele răposaţilor noştri, străduindu-ne să nu lipsească niciodată 
de la căpătâiul lor Sfânta Cruce. Să le cercetăm cât mai des, să le îngrădim şi să 
semănăm pe ele flori, iar în zilele de sărbătoare să aprindem la morminte candele, 
lumânări şi tămâie, aşa cum ne îndeamnă Sfinţii părinţi şi învăţători ai Bisericii. 


Să ne îngrijim de cei care au plecat din această lume, să facem pentru ei tot ce ne 
stă în puteri, având în minte că „Fericiţi sunt cei milostivi, că aceia se vor milui”! 

Canonul adormiţilor din Vinerea săptămânii a şaptea după Paşti 


Cei dragi nu ne parasesc 


nici cand se sting... ei 
raman mereu in sufletele 


noastre! 


Predici la Duminica Pogorârii Sfântului Duh (Cinzecimea, Rusaliile sau Paştile de 
foc): 


https://archive.org/details/9.-dum.-sf.-duh 


https://www.academia.edu/81163389/Predici_la_Duminica_Pogor 9 C3% A2rii_Sf% C3% A 
2ntului Duh Cinzecimea Rusaliile sau Pa%C5%9Ftile de foc 

Canonul adormiților din Vinerea săptămânii a şaptea după Paşti: 


https://www.academia.edu/81775622/Canonul_adormi % C5% A3ilor_din_Vinerea_s% C4 
9% 83pt %o C4% 83m 9% C3 9 A2nii_a_9%o C5 9% 9Faptea_dup %C4%83_Pa 9% C59%9F 


https://archive.org/details/canon-de-la-vecernie 


2 5 e 


Vineri seara a cincizeci de zile facem pomenirea tuturor celor din veac adormiţi 
creştini ortodocşi, părinţi şi fraţi ai noştri. 


Cântarea 1-a 


AAA AAA AAA AAA AAAAĂAAAA 


Xe Xe e e eee 


AAA AAA AAA AAA AAA AAA AAA 


Xe Xe Xe ee eee eX 


Irmos: Ca pe uscat umblând Israel, cu urmele prin adânc, pe prigonitorul Faraon 
văzându-l înecat, a strigat: lui Dumnezeu cântare de biruinţă să-l cântăm. 


Intru cămările cereşti vitejii mucenici pururea Te roagă, Hristoase, pe credincioşii 
ce i-ai mutat de pe pământ, învredniceşte-i să dobândească bunătăţile cele veşnice. 


Cela ce ai înfrumusețat toate, prin mine omul, ființă amestecată între smerenie îm- 
preună şi întru mărime, m-ai zidit. Pentru aceasta, Mântuitorule, sufletele robilor 
Tăi odihneşte-le. 

Slavă Tatălui şi Fiului şi Sfântului Duh. 


Cetăţean şi lucrător Raiului din început m-ai rânduit; dar călcând porunca Ta m-ai 
izgonit. Pentru aceasta, Mântuitorule, sufletele robilor tăi odihneşte-le. 


Și acum şi pururea şi în vecii vecilor. Amin (a Născătoarei de Dumnezeu) 


Cela ce din coastă a zidit de la început pe Eva strămoaşa noastră, din prea curatul 
tău pântece s-a îmbrăcat cu trup, prin care, Curată, tăria morți a surpat. 


Cântarea a 3-a 

Irmos: Nu este sfânt precum... 

După lege s-au nevoit mucenicii Tăi, Dătătorule de viaţă, şi cu cununi de biruinţă 
împodobindu-se, cu osârdie celor ce s-au mutat cu credinţă, izbăvire veşnică le dă- 


ruiesc. 


Invăţându-mă mai întâi cu multe minuni şi semne pe mine rătăcitul; iar mai în 
urmă însuţi umilindu-Te, ca un Indurat căutându-mă, m-ai aflat şi m-ai mântuit. 


Slavă Tatălui şi Fiului şi Sfântului Duh. 
Pe cei ce au trecut la Tine din nestatornică stricăciunea celor trecătoare, în loca- 
şurile cele veşnice, învredniceşte-i, Bunule, cu bucurie a vieţui, îndreptându-i prin 


credinţă şi prin dar. 


Şi acum şi pururea şi în vecii vecilor. Amin (a Născătoarei de Dumnezeu) 


AAA AAA AAA AAA AAAAAĂAAAA 


Xe Xe e e eee eX 


AAA AAA AAA AA AAA AAA AAA AAA 


Xe Xe Xe ee eee eee 


Nu este fără prihană, precum tu, prea curată Maica lui Dumnezeu; că tu singură ai 
zămislit în pântece pe adevăratul Dumnezeu cel veşnic, carele a stricat puterea 
Morţii. 


Irmosul: Nu este sfânt precum Tu, Doamne Dumnezeul meu, carele ai înălţat cor- 
nul credincioşilor Tăi, Bunule, şi ne-ai întărit pe noi pe piatra mărturisirii Tale. 


[Şi Ecteniile pentru cei morți] 

După vosglas, sedealna, glasul al 6-lea: 

Cu adevărat deşertăciune sunt toate şi viaţa aceasta este umbră şi vis; că în 
deşert se tulbură tot pământeanul, precum a zis Scriptura: Când dobândim lu- 
mea, atunci în groapă ne sălăşluim, unde împreună Sunt împărații şi săracii. 
Pentru aceasta, Hristoase Dumnezeule, pe robii Tăi aceşti mutaţi de la noi, odih- 


neşte-i ca un iubitor de oameni. 


Slavă Tatălui şi Fiului şi Sfântului Duh. Și acum şi pururea şi în vecii vecilor, a 
Născătoarei de Dumnezeu 


Preasfântă Născătoare de Dumnezeu; în vremea vieţii mele nu mă părăsi; ajuto- 
rului omenesc nu mă încredința, ci singură mă apără şi mă miluieşte. 


Cântarea a 4-a 


Irmos: Hristos este puterea mea, Dumnezeu şi Domnul, cinstita Biserică cu dum- 
nezeiască cuviinţă cântă strigând; din cuget curat întru Domnul să prăznuim. 


Arătând cunoştinţă de o înţelepciune mai mare şi de o bunătate covârşitoare pentru 
daruri, Stăpâne, cetele mucenicilor le-ai numărat împreună cu îngerii. 


Pe aceştia ce s-au mutat la Tine, Hristoase, învredniceşte-i de a dobândi slava Ta 
cea negrăită, unde este locaşul celor ce se veselesc şi glasul curatei bucurii. 


Slavă Tatălui şi Fiului şi Sfântului Duh. 


Pe cei mutaţi de pe pământ, care laudă puterea Ta cea dumnezeiască, primeşte-i 
făcându-i fii luminii, şi curăţindu-le ceața păcatului, mult Indurate. 


Şi acum şi pururea şi în vecii vecilor. Amin (a Născătoarei de Dumnezeu) 

Xe Xe e e eee eX 


AAA AAA AAA AA AAA AAA AAA AAA 


Xe Xe Xe ee eee eX 


Locaş prea curat, Biserică cu totul neprihănită, Chivot prea sfânt, loc fecioresc de 
sfințenie, pe tine frumuseţea lui Iacov, Te-a ales Stăpânul. 


Cântarea a 5-a 
Irmos: Cu dumnezeiască strălucirea Ta, Bunule, sufletele celor ce aleargă la Tine 
cu dragoste, mă rog, luminează-le; ca să Te vadă Cuvinte al lui Dumnezeu pe Tine, 


Adevăratul Dumnezeu, cel ce îi chemi din negura greşelilor. 


Ca o jertfă sfinţită şi ca o pârgă a firii omeneşti aducându-se mucenicii proslă- 
vitului Dumnezeu, nouă pururea ne mijlocesc mântuire. 


Vieţii cereşti şi împărțirii darurilor învredniceşte, Doamne, pe credincioşii robii Tăi 
cei adormiţi, dându-le şi dezlegare de păcate. 


Slavă Tatălui şi Fiului şi Sfântului Duh. 

Cela ce singur din fire eşti Făcător de viaţă şi adâncul cel neurmat al bunătăţii cu 
adevărat, pe cei ce s-au mutat, învredniceşte-i împărăției Tale, Indurate, unule fără 
de moarte. 

Şi acum şi pururea şi în vecii vecilor. Amin (a Născătoarei de Dumnezeu) 

Tărie şi cântare şi mântuire s-a făcut celor pierduţi Cel ce S-a născut din tine, 
Stăpâna lumii, carele a mântuit din porţile iadului pe cei ce cu credinţă te fericesc 
pe tine. 

Cântarea a 6-a 

Irmos: Marea vieţii văzându-o... 

Pe Cruce fiind răstignit, ai adunat la Tine cetele mucenicilor, care au urmat patimii 
Tale, Bunule; pentru aceasta ne rugăm ie: Pe cei ce s-au mutat acum la Tine, odi- 
hneşte-1. 

Când vei veni cu slava Ta cea negrăită, să judeci înfricoşat toată lumea, binevo- 
ieşte, Izbăvitorule, să Te întâmpine pe nori credincioşii robii Tăi, pe care i-ai luat 


de pe pământ. 


Slavă Tatălui şi Fiului şi Sfântului Duh. 


AAA AAA AAA AAA AAAAĂAAAA 


Xe Xe e e eee 

Xe Xe Xe ee eee eee 


Izvor de viaţă eşti, Stăpâne, carele cu bărbăție dumnezeiască dezlegi pe cei fere- 
cai; pe robii Tăi care cu credinţă au venit la Tine, aşază-i în desfătarea Raiului. 


Şi acum şi pururea şi în vecii vecilor. Amin (a Născătoarei de Dumnezeu) 


In pământ ne-am întors călcând porunca lui Dumnezeu cea sfântă; iar prin tine, 
Fecioară, la cer de pe pământ ne-am înălțat, stricăciunea morţii scuturând. 


Irmosul: Marea vieţii văzându-o înălțându-se în viforul ispitelor, la limanul tău cel 
lin alergând, strig Ție: Scoate din stricăciune viaţa mea, multmilostive. 


Ectenia şi condacul, glasul al 8-lea: 


Cu Sfinţii odihneşte, Hristoase, sufletele robilor Tăi, unde nu este durere, nici în- 
tristare, nici suspin, ci viaţă fără de sfârşit. 


Icos: 'Tu singur eşti fără de moarte, Cela ce ai făcut şi ai zidit pe om; iar pămân- 
tenii din pământ suntem zidiţi şi în acelaşi pământ vom merge precum ai poruncit 
Cela ce m-ai zidit şi mi-ai zis: Că pământ eşti şi în pământ Te vei întoarce; unde 
toți pământenii vom merge, făcând la mormânt cântarea cea de plângere. Aliluia. 


Cântarea a 7-a 


Irmos: Dătător de rouă cuptorul l-a făcut îngerul, cuvioşilor tineri, iar pe haldei 
arzându-i porunca lui Dumnezeu, pe tiran l-a plecat a grăi: Binecuvântat eşti, Dum- 
nezeul părinților noştri! 


Mucenicii fiind dezlegaţi cu sângele Tău de călcarea poruncii celei dintâi şi stro- 
pindu-se cu sângele lor, arătat-au închipuit junghierea Ta; binecuvântat eşti Dum- 
nezeul părinţilor noştri. 


Pe moartea ceea ce se semeţea o ai omorât, Cuvântule, începătorule de viață; pri- 
meşte şi pe cei ce au dormit acum întru credinţa Ta, care laudă şi cântă Hristoase: 
Bine eşti cuvântat Dumnezeul părinților noştri. 


Slavă Tatălui şi Fiului şi Sfântului Duh. 
Cela ce m-ai însuflețit pe mine omul cu suflarea cea dumnezeiască, Atotputernice 


Dumnezeule, pe cei mutaţi învredniceşte-i, Stăpâne, împărăției Tale, ca să-Ți cânte 
Ție, Mântuitorule: Binecuvântat eşti Dumnezeul părinților noştri. 


AAA AAA AAA AAA AAAĂAAAA 

Şi acum şi pururea şi în vecii vecilor. Amin (a Născătoarei de Dumnezeu) 


Mai presus de toată făptura te-ai făcut, ceea ce eşti cu totul fără prihană, zămislind 
pe Dumnezeu, carele a sfărâmat porțile morţii şi a înfrânt încuietorile. Pentru acea- 
sta, curată, pe tine cu cântări te slăvim credincioşii ca pe Maica lui Dumnezeu. 


Cântarea a 8-a 


Irmos: Din văpaie cuvioşilor rouă ai izvorât şi Jertfa dreptului cu apă ai ars-o; că 
toate le faci, Hristoase, cu singură voirea; pe Tine Te prea înălțăm întru toţi vecii. 


Cu statornicie luptele arătându-le, cu cununi de biruință v-aţi împodobit mucenici 
al lui Hristos, purtătorilor de nevoinţe strigând: Pe Tine Te prea înălţăm, Hristoase, 
în veci. 


Pe credincioşii cei ce cu sfinţenie au lăsat viaţa şi s-au mutat la Tine Stăpânul, pri- 
meşte-i cu blândeţe, odihnindu-i, ca un îndurat, pe cei ce Te prea înalţă întru toți 
Vecil. 

Slavă Tatălui şi Fiului şi Sfântului Duh. 

Binevoieşte, acum, Mântuitorule, ca toţi cei mai înainte adormiţi, să se sălăşluia- 
scă în pământul celor blânzi, îndreptându-i prin credinţă către Tine şi prin dar, pe 
cei ce Te prea înalță întru toţi vecii. 

Şi acum şi pururea şi în vecii vecilor. Amin (a Născătoarei de Dumnezeu) 
Preafericită, te fericim toţi pe tine, care ai născut pe Cuvântul cel ce este cu ade- 
vărat fericit, carele pentru noi S-a întrupat; şi pentru aceasta îl prea înălțăm întru 
toţi vecii. 

Cântarea a 9-a 

Irmos: Pe Dumnezeu a-L vedea... 

Nădejdea a întărit cetele mucenicilor şi spre dragostea Ta cu căldură 1-a într-aripat, 


mai înainte închipuind acestora odihna cea cu adevărat neclintită a bunurilor vii- 
toare, de care învredniceşte, Bunule, şi pe credincioşii ce s-au mutat de aici. 


AAA AAA AAA AAA AAAAĂAAAA 


Xp Xp e e eee 

Xe Xe Xe ee eee eX 


Strălucirea cea luminoasă şi dumnezeiască, binevoieşte, Hristoase, să o dobândea- 
scă aceştia ce cu credinţă s-au mutat, dăruindu-le odihnă, ca un singur Indurat, în 
sânurile lui Avraam şi învrednicindu-i fericirii celei veşnice. 


Slavă Tatălui şi Fiului şi Sfântului Duh. 


Cela ce eşti din fire bun şi milostiv, voitor de milă şi adâncul îndurării, pe cei ce i- 
al mutat din locul acesta al răutăţii şi din umbra morţii, Mântuitorule, aşază-i unde 
străluceşte lumina Ta. 


Şi acum şi pururea şi în vecii vecilor. Amin (a Născătoarei de Dumnezeu) 


Cort sfânt te cunoaştem pe tine, Curată, chivot şi tabla legii darului, că prin tine s-a 
dăruit iertare celor îndreptaţi prin sângele Celui ce S-a întrupat din pântecele tău, 
ceea ce eşti cu totul nevinovată. 


Catavasie: Pe Dumnezeu a-L vedea nu este cu putință oamenilor, spre carele nu 
cutează a căuta Oştile îngereşti; iar prin tine, Preacurată, s-a arătat oamenilor Cu- 
vântul întrupat, pe carele slăvindu-L cu Oştile cereşti, pe tine te fericim. 


După canon: 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


AAA AAA AAA AAA AAAAAĂAAAA 


Xp Xp e e eee 


AAA AAA AAA AAA AAA AAA 


Xe Xe Xe ee eee eX 


Tatăl nostru, care eşti în ceruri, Sfinţească-se numele Tău, vie împărăţia Ta, fa- 
că-se voia Ta precum în cer aşa şi pe pământ. Pâinea noastră cea spre fiinţă dă- 
ne-0 nouă astăzi. Şi ne iartă nouă greşalele noastre, precum şi noi iertăm gre- 
şiților noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Troparul: Cela ce cu adâncul înţelepciunii, prin iubirea de oameni toate le chi- 
verniseşti şi cele de folos tuturor le dăruieşti, unule Făcătorule, odihneşte, Doamne, 
sufletele robilor Tăi; că spre Tine şi-au pus nădejdea, spre Făcătorul şi Mântuitorul 
şi Dumnezeul nostru. 


Slavă Tatălui şi Fiului şi Sfântului Duh. Și acum şi pururea şi în vecii vecilor, a 
Născătoarei de Dumnezeu 


Pe tine zid şi liman te avem şi rugătoare bine primită către Dumnezeu, pe carele L- 
ai născut, Născătoare de Dumnezeu nenuntită, ceea ce eşti credincioşilor mântui- 
rea. 


[Extras din: Sâmbătă în săptămâna a şaptea după Paşti se face pomenirea tu- 
turor celor din veac răposaţi în dreapta cinstire de Dumnezeu, în nădejdea învie- 
rii şi a Vieţii veşnice (Penticostar) de la Vecernie] 

Canonul celor adormiţi din Sâmbăta săptămânii a şaptea după Paşti 


Cu Sfinţii odihneşte, 
Hristoase, sufletele 
adormitilor robilor Tăi, 


unde nu este durere nici 


întristarg, nici suspin, 


, 
- 


ci viaţă fă dle sfârşit. 


Predici la Duminica Pogorârii Sfântului Duh (Cinzecimea, Rusaliile sau Paştile de 


https://archive.org/details/9.-dum.-sf.-duh 


https://www.academia.edu/81163389/Predici_la_Duminica_Pogor 9 C3% A2rii_Sf% C3% A 
2ntului Duh Cinzecimea Rusaliile sau Pa%C5%9Ftile de foc 

Canonul celor adormiţi din Sâmbăta săptămânii a şaptea după Paşti: 


AAA AAA AAA AAA AAAAĂAAAA 


Xe Xp e e eee 


AAA AAA AAA AA AAA AAA AAA AAA 


Xe Xe Xe ee eee eX 


https://www.academia.edu/81796125/Canonul_celor_adormi f C8%9Bi_din_S% C3% A2m 


b 9% C4% 83ta_s%C4% 83pt fe C4%83m % C3% A?2nii_a_%C5%9Faptea_dup % C4%83_Pa 
SCS 99Fti 


https://archive.org/details/canon-de-sambata 

Cântarea 1-a 

Irmos: Ca pe uscat... 

Stăpâne şi Făcătorule al tuturor sufletelor, Judecătorule şi Doamne, întru a căruia 
mână sunt marginile tuturor celor de pe pământ, însuţi pe credincioşii pe care 1-ai 
mutat la Tine, odihneşte-i. 

Pentru tot neamul oamenilor celor ce au adormit, Stăpâne, şi pentru toată vârsta, 
dregătoria şi mărirea, toți cu căldură ne rugăm, ca să mântuieşti pe cei ce i-ai mu- 
tat. 

Cela ce însuţi cu mâna Ta cea prea curată, Cuvinte, m-ai zidit din pământ şi m-ai 
însuflețit ca un Dumnezeu cu însuflarea Ta cea de viaţă făcătoare, însuţi pe cei ce 1- 
ai luat de aici, mântuieşte-i, Milostive. 


A Născătoarei de Dumnezeu 


Curată Fecioară, ceea ce eşti scăparea lumii şi apărătoare tare, cu călduroasele tale 
rugăciuni, roagă-te pentru toţi cei ce te-au câştigat pe tine în nevoi zid nebiruit. 


Catavasie: Ca pe uscat umblând Israil cu urmele prin adânc, pe tiranul Faraon vă- 
zându-l înecat, a strigat: Lui Dumnezeu cântare de biruinţă să-i cântăm. 


Cântarea a 3-a 
Irmos: Nu este sfânt precum tu... 
Cela ce cu puterea dumnezeieştii slave ai adus la Tine din cele mai de jos ale pă- 


mântului ca pe nişte nori sufletele credincioşilor, pe robii Tăi care i-ai luat la Tine 
din marginile lumii, Hristoase, odihneşte-i. 

Tu însuţi eşti Cela ce pui împărații şi puternicii, judecătorii şi ispravnicii. Pentru 
aceasta ca un Dumnezeu al tuturor, Insuţi la judecata Ta izbăveşte-i de muncă, 
Mântuitorule. 


Cela ce eşti Făcătorul a tot pământul, împreună cu fecioarele şi cu bătrânii, cu 
pruncii şi cu tinerii, pe cei ce i-ai luat la Tine Hristoase, învredniceşte-i bucuriei 
celei veşnice şi desfătării Tale. 


A Născătoarei de Dumnezeu 


Nădejdea lumii cea tare, Stăpână, de Dumnezeu Născătoare, nu lepăda pe cei ce 
aleargă la tine pururea cu dragoste, ci cu rugăciunile tale izbăveşte de toată tulbu- 
rarea pe cei ce te cinstesc pe tine. 


Catavasie: Nu este sfânt precum Tu, Doamne Dumnezeul meu, carele ai înălţat 
cornul credincioşi lor Tăi, Bunule, şi ne-ai întărit pe noi pe piatra mărturisirii Tale. 


Sedealna, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, Mai- 
ca lui Dumnezeu, în chip de negrăit ai născut pe Cel ce a făcut toate şi în braţele 
tale ai avut pe Cel ce ţine toate şi la sân ai hrănit pe Cel ce hrăneşte lumea. Pentru 
aceasta, te rog pe tine, Preasfântă Fecioară, să mă izbăveşti de greşeli, când va fi să 
stau înaintea feţei Ziditorului meu, Stăpână Fecioară curată, atunci să-mi dăruieşti 
ajutorul tău, că pe tine te am nădejde eu, robul tău. 


Cela ce toate le-ai făcut cu voia Ta, pe creştinii care au adormit întru credinţă, pă- 
rinții şi născătorii, moşii şi strămoşii, fraţii şi prietenii, bogaţii şi săracii, împărații 
şi domnii, împreună şi sihaştrii, odihneşte-i, rugămu-ne, unde sunt mulțimile drep- 
ților şi petrecerea tuturor sfinților Tăi; ca un Dumnezeu lesne iertător, Stăpâne, 
Hristoase împărate, iertare de greşeli dăruindu-le lor de cele ce au greşit toţi robii 
tăi. 


Slavă Tatălui şi Fiului şi Sfântului Duh, tot aceasta. Și acum şi pururea şi în 
vecii vecilor, a Născătoarei de Dumnezeu 


Laudă de mulțumire după datorie, ca văduva doi fileri, aduc ţie, Stăpână, pentru 
toate darurile tale. Că eşti acoperământ şi ajutătoare, pururea scoţându-mă din 1spi- 
te şi din necazuri. Pentru aceasta ca din mijlocul unui cuptor arzător izbăvindu-mă 
de cei ce mă necăjesc, din inimă strig către tine; Născătoare de Dumnezeu ajută- 

mi, rugându-te lui Hristos Dumnezeu, iertare de greşeli să-mi dăruiască. Că pe tine 
te am nădejde eu, robul tău. 


Cântarea a 4-a 
Irmos: Hristos este puterea mea... 


Stăpâne cela ce paşti în loc de verdeață, Mântuitorule, şi duci pe toţi credincioşii la 
apa odihnei să nu ne izgoneşti pe noi, robii Tăi, din veselia cea de acolo. 


Aşază cu Cetele îngerilor adunările călugărilor şi ale ierarhilor şi ale tuturor sluji- 
torilor Tăi, că Ție şi-au închinat sufletele împreună cu trupurile, lubitorule de oa- 
meni. 


Tu însuţi a1 cunoscut, ca un Domn al tuturor, venirile morții, măsurile vieții şi sfâr- 
şitul tuturor oamenilor. Pentru aceasta milostiveşte-Te acum şi spre robii Tăi, Insu- 
ți cela ce eşti prea bun. 


A Născătoarei de Dumnezeu 
Ceea ce ai născut pe Dumnezeu Sfântul Sfinților, Preasfântă Fecioară, pe Acela cu 
dumnezeieştile tale rugăciuni îmblânzeşte-L acum; ca să rânduiască în locaşurile şi 


în desfătarea Sfinţilor, pe cei ce i-a mutat. 


Catavasie: Hristos este puterea mea, Dumnezeu şi Domnul, cinstita Biserică cu 
dumnezeiască cuviință cântă strigând, din cuget curat, întru Domnul prăznuind. 


Cântarea a 5-a 

Irmos: Cu dumnezeiască strălucirea ta... 

lată dumnezeieştile cete ale mucenicilor, adunărilor apostolilor şi ale proorocilor şi 
împreunările drepţilor, Mântuitorule, pe Tine lăudându-Te Te roagă, ca să mântu- 
ieşti pe toți cei ce I-ai luat din lume. 

Când se vor deschide mormânturile morților, la tarele glas al trâmbiţei Tale şi pă- 


mântul cu frică se va cutremura, atunci, Hristoase, aşază cu oile cele de-a dreapta 
Ta pe robii Tăi pe care i-ai mutat. 

Adunările bărbaţilor, ale femeilor, ale pruncilor cu ale celor bătrâni, ale săracilor şi 
ale celor bogaţi, care cu credinţă s-au mutat de aici la Tine, odihneşte-le şi le mân- 
tuieşte ca un lesne iertător. 


A Născătoarei de Dumnezeu 


Pe tine Preacurată, toţi cei vii şi cei morți, seminţiile şi limbile, ajutătoare cu bună 
credință te-am câştigat. Pentru aceasta ne rugăm ca să dobândim odihna cea de 
acolo, cu rugăciunile tale cele către Domnul. 


Catavasie: Cu dumnezeiască strălucirea Ta, Bunule, sufletele celor ce mânecă la 
Tine cu dragoste, mă rog luminează-le, ca să Te vadă, Cuvinte al lui Dumnezeu, pe 
Tine adevăratul Dumnezeu, cela ce chemi din negura greşelilor. 


Cântarea a 6-a 

Irmos: Marea vieţii văzându-o... 

Îndură-te, Stăpâne, milostiveşte-Te, Mântuitorule, şi-i arată mila Ta, arată-Ţi în- 
durările şi mântuieşte ca un bun pe toți cei ce i-ai mutat la Tine de peste tot pă- 


mântul, ca un lubitor de oameni. 


Pe cei ce au murit de năprasnă în potoape de ape şi în râuri, pe cei ce şi-au sfârşit 
viaţa în surpături, în munţi şi în văi, nu-i trece cu vederea, ca un lesne iertător. 


Cel ce vezi ca un Domn pe cei ce au murit întru ascuns, în mare şi pe pământ, pe 
cei ce cumplit s-au sfârşit în războaie, în lupte şi în bătăi, miluieşte-i pe toți, Mân- 
tuitorule, ca un iubitor de oameni. 


A Născătoarei de Dumnezeu 


Preacurată Stăpână, ceea ce ai născut oamenilor pe Domnul chivernisitorul, alină 
tulburarea cea neîncetată şi cumplită a patimilor mele şi dă linişte inimii mele. 


Catavasie: Marea vieţii văzându-o înălțându-se de viforul ispitelor, la limanul Tău 
cel lin alergând, strig către Tine: Scoate din stricăciune viaţa mea, mult Milostive. 


Condac, glasul al 8-lea: Pe cei ce s-au mutat de la noi din aceste trecătoare, să- 
lăşluieşte-i în corturile celor aleşi şi cu cei drepţi odihneşte-i, Mântuitorule, cela ce 
eşti fără de moarte. Că de au şi greşit ca nişte oameni pe pământ, dar Tu ca Dom- 

nul cel fără de păcat, iartă-le lor greşelile cele de voie şi cele fără de voie, mij- 
locind către Tine, Născătoarea de Dumnezeu; ca să strigăm cu un glas pentru dân- 
şii, Aliluia. 


Icos: Tu însuţi eşti fără de moarte, cela ce ai făcut şi ai zidit pe om; iar pământenii 
din pământ suntem zidiţi şi întru acelaşi pământ vom merge precum ai poruncit, 
cela ce m-ai zidit şi mi-ai zis: Că pământ eşti şi în pământ te vei întoarce, unde toţi 
pământenii vom merge, făcând tânguirea cea deasupra gropii cântare. Aliluia. 


Cântarea a 7-a 

Irmos: Dătător de rouă cuptorul... 

Când vei veni împreună cu îngerii pe scaunul slavei Tale, Mântuitorule, să judeci 
pământul, atunci umple de dumnezeiască bucuria Ta, sufletele robilor Tăi, ca să 
cânte neîncetat şi să strige: Bine eşti cuvântat Dumnezeul părinților noştri. 

Pe cei ce au murit prin sfâşiere de fiare, Hristoase, şi pe care peştii i-au înghițit; pe 
care i-a împresurat cutremurul, groapa sau surpătura, pe aceia pe toți miluieşte-i, 
Mântuitorule, şi izbăveşte-i de groaza cea de acolo, ca un Milostiv. 

Pe care i-a ucis sabia, cuțitul şi focul, năvălirea celor rele şi surparea pietrelor şi 
tâlhari şi foametea şi ciuma, mântuieşte-i întru împărtăşirea Ta şi bucuria ca să Te 
laude cu bună credinţă pe Tine Dumnezeul părinților. 

A Născătoarei de Dumnezeu 

Tu singură, curată, eşti podul lumii, care treci pe oameni la Dumnezeu. Deci, pe cei 
ce şi-au sfârşit viaţa în nădejdea şi dragostea cea spre tine, Maica lui Dumnezeu, 
mântuieşte-i de toată nevoia şi de stricăciune, cu rugăciunile tale. 

Catavasie: Dătător de rouă cuptorul l-a făcut îngerul, cuvioşilor tineri; iar pe hal- 
dei arzându-i porunca lui Dumnezeu pe muncitorul l-a plecat a striga: Bine eşti 
cuvântat, Dumnezeul părinţilor noştri. 


Cântarea a 8-a 


Irmos: Spăimântează-te înfricoşându-te... 

Pe toți oamenii, Stăpâne, din tot felul de rânduială, pe care 1-ai mutat, Mântuito- 
rule, pe credincioşii Tăi împărați şi pe domni, pe stăpânitorii pământului şi pe 
judecători, pe căpeteniile popoarelor şi ale neamurilor, milueşte-i, Îndurate, şi-i 
odihneşte Însuţi, ca să Te lăudăm pe Tine. 


Izbăveşte de focul cel înfricoşat pe slugile cinstitei Tale Biserici, Iubitorule de 
oameni. Mântuieşte adunările călugărilor, mulțimea preoţilor şi cetele dumne- 
zeieştilor Tăi slujitori şi pe toţi îi învredniceşte slavei Tale celei de acolo, ca să Te 
lăudăm întru toţi vecii. 


Mântuieşte o, Stăpâne Hristoase, miluieşte şi odihneşte sufletele, pe popoarele Tale 
cele ce şi-au sfârşit viaţa cu credinţă, ori în ce chip, ori în ce loc şi latură şi-i izbă- 
veşte de gheenă şi de amărăciunea muncilor; ca să Te lăudăm pe Tine întru toți ve- 
cil. 


A Născătoarei de Dumnezeu 


Numai tu singură ai dezlegat blestemul Evei cu adevărat, Fecioară prea curată şi 
viaţă celor de pe pământ ai izvorât. Pentru aceasta cu rugăciunile tale pe cei ce s-au 
dezlegat din această viață vremelnică, învredniceşte-i pe toţi Vieţii celei veşnice; ca 
să te lăudăm pe tine întru toţi vecii. 


Catavasie: Din văpaie rouă ai izvorât cuvioşilor şi jertfa dreptului cu apă o ai ars; 
că toate le faci, Hristoase, cu singură voirea, Pe Tine Te prea înălțăm întru toți ve- 
Cil. 


Cântarea a 9-a 
Irmos: Nu se pricepe toată limba... 


Acum, Milostive, Cetele îngerilor pe Tine te îmblânzesc şi Heruvimii cu dumne- 
zeieştii Serafimi se roagă; Stăpânule, Scaunele şi Căpeteniile, Puterile împreună cu 
Arhanghelii şi Domnule, cu osârdie cer de la Tine, Puternice, ca să Te milostiveşti 
spre toate sufletele, pe care le-ai mutat. 


Iată adunările proorocilor cer de la Tine şi ceata apostolilor se roagă, adunarea mu- 
cenicilor cu patriarhii şi cu mulțimile cuvioşilor cu cucernicie strigă: Mântuieşte, 
Iubitorule de oameni, sufletele tuturor bine credincioşilor robilor Tăi celor ce au 
adormit pe pământ. 

Toate le ştii, le vezi şi le priveşti şi cunoşti mulțimile oamenilor şi sfârşitul vieţii 
fiecăruia; dă tuturor iertare de păcate şi învredniceşte frumuseţii Raiului, ca un 
Dumnezeu, pe toți credincioşii robii Tăi, pe care i-ai ales, unule Indurate. 


A Născătoarei de Dumnezeu 


Preasfântă Stăpâna lumi, Fecioară, tu eşti acoperământul tuturor, al celor vii şi al 
celor morți, liniştea şi slava, desfătarea şi odihna celor ce te au pe tine folositoare, 
ajutătoare şi mântuitoare, ceea ce eşti prea bună; pentru aceasta pe toţi aceştia mân- 
tuieşte-i cu rugăciunile tale. 


Catavasie: Nu se pricepe toată limba a te lăuda după vrednicie; şi se întunecă şi 
mintea cea mai presus de lume, a cânta ție, de Dumnezeu Născătoare. Însă ceea ce 
eşti bună, primeşte credința, că ştii dragostea noastră cea dumnezeiască; că tu creş- 
timilor eşti folositoare, pe tine te slăvim. 


Luminânda: Săvârşind credincioşilor pomenirea tuturor celor adormiţi întru Hri- 
stos, să ne aducem aminte şi de ziua cea de apoi, pentru noi; şi pentru aceea pe 
Hristos pururea rugând. 


A Născătoarei de Dumnezeu 


Ceea ce eşti dulceața îngerilor, bucuria celor necăjiţi, folositoare a creştinilor, Fe- 
cioară Maica Domnului, apără-ne pe noi şi ne izbăveşte de toate muncile. 


[Extras din: Sâmbătă în săptămâna a şaptea după Paşti se face pomenirea tutu- 
ror celor din veac răposaţi în dreapta cinstire de Dumnezeu, în nădejdea învierii 
şi a Vieţii veşnice (Penticostar) de la Utrenie] 

Sfaturi duhovniceşti - Ce putem face pentru sufletele celor adormiţi 


Termenele pentru pomenirea 
celor adormiți în Domnul 


La 2 zile 
- în cinstea Sfintei Treimi 
- în amintirea Invierii celei de a treia zi a Domnului 


Cgta 9 zile 


- pentru ca cel adormit să se învrednicească 
de părtășia cu cele 9 cete îngerești 

- în amintirea morții pe Cruce a Domnului în 
ceasul al 9-lea 


(gta 40 de zile 
- în amintirea Inălțării la cer a Domnului, 
la 40 de zile de la Inviere 


(gta 3 luni, 6 luni, 9 luni, I an 
- în cinstea și slava Sfintei Treimi 


CE La 7 ani 
- în amintirea celor 7 zile PI 
ale facerii lumii ă 
+ 


(E) BASILICA.RO 


Protoiereu Gheorghe Colțea - Sfaturi duhovniceşti. Ce putem face pentru sufletele 
celor adormiţi: 
ttps://www.youtube.com/watch?v=W NnqSqHPlfs 

Cea mai puternică rugăciune pentru cei adormiţi - Parintele Calistrat: 
https://www.youtube.com/watch?v=z6sDvyKuCLEk 

Sfântul cuvios Siluan Athonitul - Să mă rog pentru cei morţi? 


Un nevoitor [ascet] m-a întrebat: „Plângi pentru păcatele tale?” 
I-am spus: „Puțin, dar plâng mult pentru cei morți”. 
Atunci mi-a zis: „Plânge pentru tine însuţi, de ceilalți se va milostivi Domnul. 


Aşa spunea egumenul Makari”. L-am ascultat şi am început să fac cum mi-a spus; 
am încetat să mai plâng pentru cei morţi, dar atunci au încetat şi lacrimile pentru 
mine însumi. 


Am vorbit despre aceasta cu un alt nevoitor [ascet] care avea darul lacrimilor. Ii 
plăcea să se gândească la pătimirile Domnului, cum Domnul, Impăratul slavei, a 
suferit atât de mult pentru noi şi în fiecare zi vărsa multe lacrimi. 


L-am întrebat pe acel nevoitor: 
- Să mă rog pentru cei morţi? 


EI a suspinat şi a zis: 
- Dacă mi-ar fi cu putinţă i-aş scoate pe toţi din iad şi numai atunci sufletul meu şi- 
ar găsi pacea şi s-ar bucura. 


Xe Xe Xe ee eee eX 

Zicând aceasta a făcut o mişcare cu braţele ca şi cum ar aduna snopi pe câmp şi la- 
crimi picurau din ochii lui. 


După aceea nu m-am mai oprit din rugăciunile pentru morţi; lacrimile s-au întors şi 
suspinam mult rugându-mă pentru el. 


(Sfântul cuvios Siluan Athonitul, Între iadul deznădejdii şi iadul smereniei, Edi- 
tura Deisis, Sibiu, 2001, p. 248) 

Sfântul Paisie, aghioritul ne vorbeşte despre cât de importantă este pomenirea 
morţilor: “Mereu să ne aducem aminte de cei adormiţi şi să ne rugăm pentru 
ei!” 


CEMOSAL, PAISIE ACRIOGITE 
CONTE MIBOINICEŞPI 


Sfântul Paisie, aghioritul ne vorbeşte despre cât de importantă este pomenirea 
morţilor: “Mereu să ne aducem aminte de cei adormiţi şi să ne rugăm pentru ei!”: 


https://www.academia.edu/44320439/Sf% C3% A2ntul_Paisie_aghioritul_ne_vorbe fC5%9 
Fte_despre_c%C39% A2t_de_important % C4% 83_este_pomenirea_mor % C5% A3ilor_Mer 


eu _s%C4%83_ ne aducem aminte de _ cei adormi% C5% A3i %C5%9Fi _ s%C4%83_ne 
rug %o C4% 83m_pentru_ei 


https://archive.org/details/mereu-sa-ne-aducem-aminte 

“Cei adormiți au mai multă nevoie de rugăciune decât cei vii, deoarece pentru cei 

vii există nădejdea pocăinţei. lar Dumnezeu vrea să existe oameni care să-L roage 

să-i ajute pe cei adormiţi, de vreme ce încă nu s-a făcut Judecata din urmă”. 
Rugăciunea pentru cei adormiţi 


„Mutatu-s-a de la moarte la viaţă” 


- Gheronda, vă doare? 


Xe Xe Xe ee eee eX 

— Tu ce spui? Dacă nu voi apuca zorile, atunci voi avea o zi mare; nu va însera 
niciodată, nici nu se vor ivi zorile. Soarele ţineţi-l voi! [Starețul a spus aceasta la 
25 iunie 1994, adică cu două săptămâni înainte de adormirea sa. ] 


- Gheronda, cum se simte cineva care i s-a apropiat vremea să plece din această 
viaţă şi este aranjat duhovniceşte? 


— De unde să ştiu? 
- Nu v-a spus nimeni niciodată? 


- „Mutatu-s-a de la moarte la viață” [ loan 5,24.]. Nu spune aşa? Aşadar, această 
viaţă este moarte şi moartea este mutare către adevărata viaţă. Prin urmare, merge 
bucuros către viaţă. 


- Gheronda, mulţi Sfinţi au văzut unele suflete când au plecat din trup. Cum 
sunt? 


- Sunt ca şi copiii. În cealaltă viaţă toţi vor fi ca îngerii: nu vor exista nici bărbaţi, 
nici femei, nici bătrâni, nici prunci; toţi vor fi de un singur sex şi vor avea aceeaşi 
vârstă. De aceea, atunci când vede cineva suflete plecând din viaţă, le vede ca pe 
nişte copii. Chipul are însuşirile persoanei respective, dar sunt ca de copil. 


Când eram la Chilia cinstitei Cruci, îl cercetăm uneori pe bătrânul Filaret [Vezi 
Cuviosul Paisie Aghioritul, Părinţi Aghioriţi, Editura Evanghelismos, Bucureşti 
2004, p. 88-92.]. Era un bătrâne! foarte evlavios, care locuia la o chilie apropiată. 
Vreme de cincisprezece ani, până când el însuşi s-a îmbolnăvit, l-a slujit pe 
ucenicul său, Părintele Vartolomeu, care suferea de parkinson. Ultima oară când 
am mers la chilia lui, l-am găsit căzut jos. Avea o lună de când nu mâncase nimic, 
ci bea numai puțină apă. Nici să se întindă nu putea. Dormea încălțat, rezemat de 
perete. Hainele i se lipiseră de trup, iar încălțămintea era plină de lichid, pentru că i 
se crăpaseră picioarele şi îi curgea din ele sânge şi apă. Însă el înfrunta toată 
această situaţie ca şi cum nu s-ar întâmpla nimic. 


„ȘI acestea, spunea el, sunt binecuvântare de la Dumnezeu”. 


L-am ridicat şi l-am rugat pe Părintele Vartolomeu să-mi îngăduie să rămân o 
noapte la coliba lor ca să-i ajut, însă el nu a voit. Mi-a spus să vin la ei a doua zi. 
Însă la miezul nopţii, în vreme ce mă rugam cu şiragul de metanii, ce să văd? Îl văd 
pe bătrânul Filaret cu chip luminos, având în jur de doisprezece ani, mergând spre 

Cer în mijlocul unei lumini cereşti. Atunci mi-am dat seama că adormise în 
Domnul. 


- Gheronda, în primele patruzeci de zile trebuie să ne rugăm mai mult pentru cel 
care a adormit? 


- Da, pentru că sufletul este neliniştit, fiindcă nu ştie cum va fi judecat. 


Odată am întâlnit aici afară, lângă arhondaric, o femeie în vârstă, care cerea să între 
să ia binecuvântare de la mine. I-am sărutat şi eu mâna, pentru că am văzut Harul 
lui Dumnezeu în acest suflet. După puţină vreme a devenit monahie. Când a 
adormit, moartă fiind, am sărutat-o cu multă evlavie. Apoi mi s-au întâmplat două 
lucruri. Unul aici, la mănăstire, iar celălalt la Coliba mea. Primul s-a petrecut la 
şapte zile după adormirea ei. Am văzut sufletul ei ca un îngeraş, care semăna cu o 
copiliță de doisprezece ani; strălucea cu totul. A doua oară mi s-a arătat în somn. 
Mi-a făcut metanie cu recunoştinţă şi mi-a mulțumit pentru rugăciunea pe care am 
făcut-o pentru ea. Am fost foarte emoţionat şi mi-a pricinuit multă bucurie. Când 
am mers să notez data, am văzut că era a patruzecea zi de la adormirea ei. Acest 
suflet avea multă bunătate şi are multă recunoştinţă. 


Să ne rugăm mereu pentru cei adormiţi 
- Gheronda, la gropniță trebuie să ardă candelă? 


- Da, este un prinos adus celor adormiţi. Chiar şi numai o lumânare dacă aprindem 
pentru sufletul unui adormit, îl ajută mult. 


Mereu să ne aducem aminte de cei adormiţi şi să ne rugăm pentru ei. Să nu uităm 
să ne rugăm pentru sufletele lor, ca să afle odihnă. Eu, de fiecare dată când am 
Dumnezeiasca Liturghie la Colibă, fac şi parastas pentru toţi morții ale căror 
„nume nu au fost pomenite”. În Sfântul Munte, la mănăstiri, vineri seara săvârşesc 
parastas cu colivă pentru cei adormiţi, iar sâmbătă dimineaţa fac Utrenia în biserica 
cea mare, apoi Dumnezeiasca Liturghie la bisericuţa cimitirului. Acolo, la cimitir 
depunem armele. De la această „casă” vom merge în cealaltă. 


- Gheronda, cum Să mă rog pentru cei adormiţi? 
- Să spui în general: „Dumnezeule, odihneşte sufletele adormiţilor robilor tăi”, 


iar dacă-ţi vine în minte vreun nume al unuia ce a adormit sau dacă afli că a murit 
de curând vreun cunoscut sau un necunoscut, pomeneşte-l cu aceeaşi rugăciune. 

Este bine să ne aducem aminte mai întâi de adormiţii care au mai multă nevoie, 
apoi de toţi cei care au mai puţină nevoie, iar la sfârşit de cei cunoscuţi. Eu, deşi 
niciodată nu mă gândesc la părinţii mei, dacă se întâmplă să fiu obosit sau nu am 
vreme să fac rugăciune în general pentru cei adormiţi, îi văd în somn pe părinţi. ȘI 
aceasta pentru că, atunci când mă rog pentru cei adormiţi în general, se folosesc şi 
ei şi se bucură, în timp ce atunci când nu mă rog, sunt lipsiţi de această mângâiere. 
Dacă sărmanii adormiţi se folosesc din neînsemnatele rugăciuni pe care le facem, 
atunci ar trebui ca pe noi, călugării, să ne jupoaie şi să ne săreze de vii dacă nu ne 
rugăm pentru el. 


Cei adormiţi au nevoie de rugăciune 
- Gheronda, când e slujba în biserică, eu mă rog mai mult pentru mine. Chiar şi 
atunci când se citeşte: „Fericiţi cei fără prihană în cale” | Psalmul 115.], care 


este pentru cei adormiţi, de multe ori continui rugăciunea pentru mine însămi. 


- Ce, vrei totul numai pentru tine? Cei adormiţi au nevoie de rugăciunea noastră, 
pentru că ei nu mai pot face nimic, în timp ce noi putem să-i ajutăm în vreun fel. 


In Sfântul Munte era un mirean pe nume loan, care umbla peste tot şi întreba: 
„Ai vreo treabă de făcut? Ce treabă vrei să-ţi fac?” 
Era atât de bun, încât Părinţii îi spuneau să se facă monah. 


Acela însă le răspundea: ,, Nu, nu! Numai Să vă rugaţi pentru mine, pentru că nu 
vă puteți închipui ce om rău am fost, ce am făcut în război”. 


Intr-o zi, când m-a ajutat să fac un proschinitar, mi-a spus: 
„Să te rogi pentru mine, pentru că sunt foarte păcătos”. 


De atunci n-am mai ştiut nimic de el. După o vreme, a venit un părinte şi mi-a 
spus: 


„Bătrânul loan a adormit. Mi s-a arătat de două ori şi m-a trimis Să-ţi spun să-l 


» 


pomeneşti la cei adormiţi ”. 


Ce se întâmplase? Bătrânul loan a mers la o mănăstire şi-i ajuta pe monahi. 
Inainte de a muri i-a spus ieromonahului care avea grijă de cimitir: 

„Frate, sunt foarte păcătos. Te rog ca în fiecare zi să-mi faci un «Trisaghion» la 
mormânt”. 


Și într-adevăr, în fiecare sâmbătă ieromonahul mergea la mormântul lui loan şi îi 
făcea „Trisaghion”. Însă după puţină vreme ieromonahul a primit ascultare la 
arhondaric. Uneori îşi aducea aminte să facă „Trisaghion”, alteori nu. Într-o 
noapte i s-a arătat bătrânul loan în somn şi i-a spus: 

„Te rog să nu mă uiţi. lar dacă nu-mi poţi face „Trisaghion”, atunci mergi la 
Părintele Paisie şi spune-i că am murit, căci, deşi îşi aduce aminte de mine în 
fiecare zi, el însă mă pomeneşte la vii, ca să mă pocăiesc. Eu acum nu mai pot să 
mă pocăiesc “. 


Cei adormiţi au mai multă nevoie de rugăciune decât cei vii, deoarece pentru cei 
vii există nădejdea pocăinţei. lar Dumnezeu vrea să existe oameni care să-L roage 
să-1 ajute pe cei adormiţi, de vreme ce încă nu s-a făcut Judecata din urmă. 


În război un soldat grav rănit i-a cerut unui preot apă, însă acela nu i-a dat. L-a 
trecut cu vederea, deşi avea în bidonul său puţină apă. După o vreme rănitul a 
murit, iar preotul, de îndată ce a conştientizat greşeala sa, nu-şi mai găsea 
liniştea. Îl pomenea continuu. A venit şi la Coliba mea şi mi-a spus durerea sa. 
Sărmanul, avea multă jertfire de sine, dar nu-şi dădea seama cum de a putut face 
aceasta. A îngăduit Dumnezeu, adică a luat puţin Harul de la el, căci cel rănit 
avea mare nevoie de rugăciune. Dacă preotul i-ar fi dat apă, l-ar fi uitat, în timp 
ce acum, mustrându-l conştiinţa, se roagă neîncetat pentru el. 


Uşurarea celor adormiţi 


Gheronda, care este ajutorul pe care îl primesc cei adormiţi prin rugăciunea 
noastră? 


- Să-ţi dau un exemplu. Dacă într-o zi m-ai găsi în beci şi i-ai spune Stareţei: „Ce 
păcat! Nu este mai bine să-l punem sus la etaj, astfel încât să vadă soarele câtă 
vreme va mai trăi?”, ce zici, nu ar face Stareţa aceasta? 


- Sigur ar face-o, Gheronda. 
- Ei, aşadar, dacă Stareţa ar face aceasta, cu atât mai mult nu va dărui Dumnezeu 


celor adormiţi uşurarea pe care o cerem de la EI? Nu-i va muta într-o temniță mai 
bună sau chiar într-un apartament? 

Când eram tânăr, am cunoscut o bătrână care, spre deosebire de fiica ei care era 
foarte milostivă, ea era foarte zgârcită. Numai cu mine nu se zgârcea, pentru că 
mă iubea mult. La trei ani după moartea ei — nu se făcuse încă dezgroparea 
Osemintelor ei - în timp ce rosteam Rugăciunea lui lisus, mi s-a întâmplat ceva 
ciudat. Nu ştiu ce a fost, dar la un moment dat am auzit cum m-a strigat un tânăr 
să mergem s-o vedem pe bătrână, pentru că mă chema. M-a luat şi m-a dus la 
mormântul ei. A ridicat placa de pe mormânt şi am văzut-o pe bătrână, care îndată 
a început să strige: „Călugăre, mântuieşte-mă! Călugăre, mântuieşte-mă! ”. 


Era pe jumătate descompusă şi răspândea un miros de nesuportat. M-a durut atât 
de mult pentru ea, încât am îmbrățişat-o strâns, cu durere şi am sărutat-o. Cu 
toate că mirosea foarte urât, nu am voit să mă despart de ea, câtă vreme ea nu mă 
depărta. M-a mişcat foarte mult această întâmplare. Când există dragoste 
adevărată cu durere, nu te îngrețoşezi nici de trupurile putrezite, nici de mirosul 
urât. Deşi mă scârbesc lăuntric atunci când văd o femeie lumească împodobită şi 
parfumată, totuşi de această femeie nu-mi venea să mă despart, cu tot mirosul urât 
pe care-l scotea. În viaţă duhovnicească se petrec lucruri ciudate. 


Dumnezeu a rânduit s-o văd în această stare, pentru că avea nevoie de multă 
rugăciune. Apoi am făcut rugăciune pentru acest suflet. La două luni de la această 
întâmplare, iată că într-o noapte mă văd într-o prăpastie care avea forma unei 
pâlnii. Din nefericire acolo se aflau mulți oameni cu chipurile urâte, negre, care se 
chinuiau înfricoşător. Mai sus am văzut-o pe bătrână, şezând pe un nor alb. Părea 
că este departe, însă era aproape de mine. Era ca un copil, având trăsăturile 
chipului ei, iar alături se afla un înger — cred că îngerul ei păzitor - care îi freca 
fața şi i-o curăța. Avea un chip plăcut. Am îmbrăţişat-o. Am simţit multă bucurie, 
ceva deosebit. 


Cei adormiţi sunt inculpaţi; sunt robiţi. Uneori, când îmi aduc aminte de un cântec 
patriotic, îl spun alegoric pentru cei adormiţi: 


„Libertate, lhberează-mi trupul neputincios, 

libertate, dăruieşte-mi un glas melodios. 

Dă-mi flacără în inima mea, pe care au ofilit-o durerile, 
ca să-ţi cânt bucuria mea ca priveghetoarea primăverii. 
Cântarea să răsune adânc în pământul oropsit, 

puţin balsam să se verse în sufletul celui robit”. 


Acest cântec îl spun şi pentru mine. Oare, nu şi pe mine m-au ofilit durerile [S-a 
spus în decembrie 1993.]? Rob sunt în această viaţă. lar atunci când spun 

„pământul oropsit”, care se referă la creştinii de sub stăpânirea turcească, mă 
gândesc la cei adormiţi care sunt robiţi şi-L rog pe Mult-Milostivul Dumnezeu să 
verse „puţin balsam” în sufletele lor. 


(din: Cuviosul Paisie Aghioritul, “Despre rugăciune”, Editura Evanghe-lismos, 
Bucureşti, 2013) 

Cuviosul Paisie Aghioritul — Viaţa după moarte. Cel mai bun parastas pentru 
cei adormiţi 

Cuviosul Paisie Aghioritul - Viaţa după moarte. Cel mai bun parastas pentru cei 
adormiţi: 


https://www.academia.edu/44320422/Cuviosul Paisie Aghioritul Via%C5%A3a dup %C4 
9%.$3_moarte_Cel mai bun _ parastas pentru _ cei adormi% C5% A3i 


https://archive.org/details/cuv.-paisie-agh.-viata-dupa-moarte 

Cuviosul Paisie Aghioritul despre înfruntarea morţii 
Pomenirea morţii 
- Părinte, la ce trebuie să se gândească cineva în ziua naşterii sale? 


- Să se gândească la ziua în care va muri şi să se pregătească pentru marea 
călătorie. 

- Părinte, dacă la dezgroparea unui mort se va afla trupul său neputrezit, aceasta 
se datorează vreunui păcat de care acel om nu S-a pocăit? 


- Nu, nu întotdeauna pricina este un oarecare păcat. Aceasta se poate datora şi 
medicamentelor pe care le-a luat sau pământului din cimitir. Dar, oricum ar fi, 
atunci când cineva este scos neputrezit, îşi ispăşeşte oarecum păcatele sale prin 
defăimarea pe care o suferă după moartea sa. 


- Părinte, de ce noi uităm de moarte deşi ea este faptul cel mai sigur pentru om? 


— Ştii că mai demult în viețile de obşte exista un monah care avea ca ascultare să le 
aducă aminte celorlalţi părinţi de moarte? În timpul ascultării sale trecea pe la toţi 
părinţii şi fraţii şi îi spunea fiecăruia: "Frate, vom muri”. Viaţa este înfăşurată într- 
un trup muritor. lar această mare taină nu este uşor să o înţeleagă acei oameni care 
sunt numai “trupuri”, care nu vor să moară şi nici măcar să audă de moarte. De 
aceea pentru unii ca aceştia sfârşitul vieţii lor este o îndoită moarte şi o îndoită 
mâhnire. 


Din fericire, însă, Bunul Dumnezeu a rânduit astfel lucrurile aşa încât cel puţin 
bătrânii, care fireşte sunt mai aproape de moarte, să se folosească duhovniceşte de 
unele lucruri. Părul li se albeşte, curajul li se împuţinează, puterile trupeşti încet- 
încet îi părăsesc, începe să le curgă saliva şi astfel se smeresc şi sunt nevoiți să 
filozofeze la deşertăciunea acestei lumi. Chiar şi de ar vrea să facă vreo 
neorânduială, nu vor putea pentru că toate acestea îi frânează. Sau dacă aud că 
cineva de vârsta lor sau mai tânăr a murit, îşi aduc aminte şi ei de moarte. Vedem 
mai ales la sate, atunci când sună clopotul de înmormântare, cum cei în vârstă îşi 
fac semnul crucii şi întreabă cine a murit şi când s-a născut. “Ne vine şi rândul 
nostru, spun ei. Toţi vom pleca din lumea aceasta”. Îşi dau seama că anii au trecut, 
că firul vieţii lor începe să se scurteze şi că moartea se apropie. Şi astfel îşi aduc 
aminte mereu de moarte. 


Spune-i unui copil mic “adu-ţi aminte de moarte” şi el îți va spune “tra la la” şi va 
continua să bată cu piciorul în pământ. Fiindcă de l-ar fi ajutat Dumnezeu pe un 
copil mic să înțeleagă moartea, s-ar fi deznădăjduit sărmanul şi s-ar fi făcut 
netrebnic, pentru că nu ar mai fi avut poftă de nimic. De aceea Dumnezeu, ca un 
Părinte bun, iconomiseste ca acesta să nu înţeleagă moartea şi să se joace nepăsător 
şi bucuros. Însă cu trecerea timpului, încet-încet va înţelege şi el moartea. 


Vezi că şi un frate începător, mai ales atunci când este tânăr, nu poate avea 
pomenirea morţii. Se gândeşte că are mulți ani de trăit şi nu-l preocupă chestiunea 

aceasta. Vă aduceţi aminte de Apostolul Pavel care a spus: “Chemaţi pe tineri să-l 
ia pe mortul Anania şi pe Safira”? Şi în mănăstiri de obicei călugării tineri îi 
îngroapă pe cei morţi. Vârstnicii înduioşaţi aruncă cu evlavie puţin pământ pe 
trupul mortului, dar niciodată pe cap. 


Mi-a rămas o amintire neplăcută de la o mănăstire în care a murit un călugăr. În 
vremea înmormântării, atunci când preotul spunea “pământ eşti şi în pământ te vei 
întoarce”, toţi părinţii cu multă evlavie şi zdrobire au luat puţin pământ şi l-au 
aruncat pe trupul monahului, aşa cum se obişnuieşte. Atunci un monah tânăr şi-a 
pus dulama în brâu şi luând o lopată a început fără grijă şi cu o râvnă nepotrivită să 
arunce deasupra mortului orice găsea în cale, pământ, pietre, lemne, pentru a-şi 
arăta bravura sa. A găsit momentul potrivit ca să-şi arate puterea şi hărnicia sa. Nu 
era vorba de plantat copaci sau de astupat vreo groapă, ca să-şi arate acela 
bunătatea şi jertfirea de sine, pentru care să spună: “Ceilalţi sunt bătrâni. Ce să 
aştept de la ei? Lasă că lucrez cu” şi astfel să se ostenească puţin mai mult, ca să-i 
odihnească pe aceia. Chiar şi un animal mort de ar vedea cineva, i se face milă de 
el, cu cât mai mult atunci când îl vede pe fratele său în mormânt, iar nu să arunce 
fără evlavie peste trupul celui mort pământ, pietre, etc. Aceasta arată că nu avea 
NICI O simţire a morţii. 


Impăcarea cu gândul morţii 


- Părinte, a ieşit diagnosticul final. Tumoarea pe care o aveţi este cancer şi încă 
unul care avansează repede. 


- Adu-mi o batistă ca să joc. “Adio, sărmană lume!”. Eu nu am jucat niciodată în 
viaţa mea, dar acum de bucurie că se apropie moartea voi juca. 


- Părinte, medicul a spus că mai întâi trebuie să se facă radioterapiile pentru a se 
micşora tumoarea şi după aceea se va face intervenţia chirurgicală. 


— Am înțeles. Mai întâi va bombarda aviația şi după aceea se va face ofensiva 
terestră. Aşadar, voi pleca sus şi vă voi aduce noutăţi... Unor oameni, chiar bătrâni 
de ar fi, dacă le va spune medicul “vei muri” sau “există numai cincizeci la sută 
şanse ca să trăieşti”, se mâhnesc. Vor să trăiască. Dar ce vor câştiga? Mă mir! Dacă 
cineva este tânăr atunci se justifică, dar un bătrân să încerce să-şi prelungească 
viaţa, asta nu o mai înţeleg. Altceva este să facă un tratament pentru a putea suferi 
oarecum durerea. Adică nu vrea să-şi prelungească viaţa, ci doreşte numai ca 
durerile să-i fie mai suportabile pentru a se putea sluji până când va muri. Da, 
aceasta are sens. 

— Părinte, noi ne rugăm lui Dumnezeu ca să vă prelungească viaţa. 
— Dar de ce? Nu spune Psalmistul că viaţa noastră va fi de şaptezeci de ani? 
- Insă Psalmistul adaugă şi “iar de vor fi în putere optzeci de ani”. 


— Da, dar mai spune şi “ce este mai mult decât aceştia osteneală şi durere”. Aşadar 
este mai bună odihna în cealaltă viaţă. 


- Părinte, se poate ca cineva din smerenie să se simtă nepregătit duhovniceşte 
pentru cealaltă viaţă şi să dorească să mai trăiască pentru a se pregăti? 


— Acesta este un lucru bun, dar de unde ştie că dacă va mai trăi nu va face mai rău? 


- Părinte, când se împacă cineva cu gândul morţii? 

- Mă întrebi când? Dacă va trăi Hristos în el, atunci moartea este bucurie. Dar să nu 
se bucure că va muri deoarece s-a îngreuiat de viaţă. Atunci când te bucuri de 
moarte în înţelesul cel bun, ea pleacă de la tine şi se duce să caute vreun fricos. 
Când vrei să mori, atunci nu mori. Cel care duce un trai mai bun se teme de 
moarte, deoarece este satisfăcut de viaţa lumească şi nu vrea să moară. Dacă i se 
spune despre moarte, el bate în masă şi spune: “Ferească Dumnezeu!”. În timp ce 
acela care se chinuieşte, suferă, etc, consideră moartea ca o slobozire şi spune: 
“Păcat că nu a venit încă moartea să mă ia. O fi având de lucru în altă parte”. 


Puţini oameni îşi aşteaptă moartea cu nerăbdare. Cei mai mulți însă mai au ceva de 
terminat şi de aceea nu vor să moară. Dar bunul Dumnezeu rânduieşte ca fiecare să 
moară numai atunci când crede EI că îi este de folos. Oricum, un om duhovnicesc, 
fie tânăr, fie bătrân, trebuie să se bucure şi pentru faptul că trăieşte, dar şi pentru că 
va muri, însă să nu caute cu dinadinsul să moară, pentru că aceasta este sinucidere. 


Pentru unul care a murit lumii şi a înviat duhovniceşte nu există deloc agonie, frică 
şi nelinişte, ci aşteaptă moartea cu bucurie, pentru că va merge lângă Hristos şi se 
va bucura veşnic. Dar se bucură şi pentru faptul că trăieşte, căci şi astfel tot lângă 
Hristos trăieşte şi simte încă de pe pământ o parte din bucuria Raiului, întrebându- 
se dacă există o bucurie mai mare în Rai decât cea pe care o simte pe pământ. 
Astfel de oameni se nevoiesc cu mărime de suflet şi lepădare de sine, şi deoarece 
îşi pun înaintea ochilor moartea şi se gândesc zilnic la ea, se pregătesc mai 
duhovniceşte, se nevoiesc cu mai mult curaj şi astfel biruiesc deşertăciunea. 

Muribunzii 


- Părinte, ni S-a cerut să ne rugăm pentru cineva care timp de mai multe zile se 
afla în agonia morţii şi nu-i ieşea sufletul. 


— Dar de ce nu-i ieşea sufletul? S-a spovedit? 


- Nu, nu a vrut Să se spovedească. Părinte, adică chinul pe care îl suferă omul 
atunci când îşi dă sufletul se datorează păcătoşeniei lui? 

- Aceasta nu este o regulă. Atunci când sufletul omului iese liniştit nu înseamnă că 
este într-o stare duhovnicească bună, dar nici nu înseamnă că au păcate multe cei 
care se chinuiesc la sfârşitul vieţii lor. Sunt unii care, din multa lor smerenie, cer cu 
stăruință de la Dumnezeu să aibă un sfârşit urât, pentru ca astfel să rămână 
necunoscuţi după moartea lor. Sau se poate ca cineva să aibă un sfârşit urât pentru 
a plăti puţin din datorie. Fiindcă l-au lăudat oamenii mai mult decât merita, 
Dumnezeu îngăduie ca acesta să facă nişte lucruri ciudate în ceasul morţii lui 
pentru a scădea în ochii oamenilor. Alteori Dumnezeu rânduieşte ca unii să se 
chinuiască în vreme ce-şi dau sufletul pentru că cei care sunt lângă el să înțeleagă 
cât de greu este în iad atunci când nu te aranjezi duhovniceşte încă de aici. În timp 
ce dacă ai actele în regulă, adică eşti pregătit duhovniceşte, treci dintr-o viaţă în 
alta fără ca vameşii să se mai apropie de tine. 


- Părinte, unui muribund sau unuia care are o boală gravă este bine să-i spunem 
adevărul? 


- Depinde ce fel de om este. Uneori mă întreabă câte un bolnav de cancer: “Ce 
spui. Părinte? Voi trăi sau voi muri?”. Dacă îi voi spune “vei muri”, va muri în 
acea clipă din pricina supărării. Dacă nu-i voi spune, prinde curaj şi înfruntă cu 
bărbăţie boala sa. lar când se va maturiza îşi va ridica singur crucea sa şi va 
înainta. Şi astfel va mai putea trăi câțiva ani sprijinindu-şi familia şi pregătindu-se 
şi el şi cei ai lui pentru moarte. Fireşte nu-i spun că va trăi o mie de ani sau că ceea 
ce are nu este nimic, ci îi spun: “Omeneşte este greu să fii ajutat, însă pentru 
Dumnezeu nu este nimic greu. Tu caută numai să te pregăteşti”. 


- Părinte, rudele sale şovăie să-l împărtăşească, ca să nu intre la gânduri. 


— Adică să plece neîmpărtăşit ca să nu-şi dea seama că va muri şi astfel să se 
mâhnească? Nu, ci trebuie să-i spună: “Sfânta împărtăşanie este medicament. O să 
te ajute. Este bine să te împărtăşeşti”. Dacă se împărtăşeşte, se foloseşte şi în 
acelaşi timp se şi pregăteşte pentru cealaltă viaţă. 

- Părinte, celor muribunzi trebuie să i se facă Sfântul Maslu? 


— Celor care nu-şi pot da sufletul, li se citeşte “Slujba la ieşirea cu greu a 
sufletului”. Sfântul Maslu se face pentru toți bolnavii, nu numai pentru cei care se 
află la sfârşitul vieţii lor. 


- Părinte, cele pe care le spune cineva atunci când nu-şi poate da sufletul au 
vreo legătură cu Starea lui? 

— Să nu tragem uşor concluzii. Se poate ca cineva în clipa când îşi dă sufletul să 
sufere, să se chinuiască, iar faţa lui să arate o expresie de durere şi de aceea unii 
cred că acela nu este într-o stare duhovnicească bună. Diferă însă expresia de 
durere de cealaltă care este sălbatică şi înfricoşată. Acela suferă, are durerea sa, 
sărmanul, iar ceilalți pot spune că se luptă cu diavolii care au venit să-i ia sufletul. 


- Părinte, un Suflet care pleacă din această viaţă pregătit duhovniceşte va mai 
trece pe la vămi? 


- Atunci când un suflet este pregătit duhovniceşte şi urcă la cer, diavolu nu-i pot 
face nici un rău. lar dacă nu este pregătit, atunci este chinuit de ei. Uneori 
Dumnezeu îngăduie ca sufletul omului care are datorii să vadă vămile în clipa 
ieşirii lui pentru a ne ajuta pe noi care vom mai trăi, astfel încât să ne nevoim ca să 
ne achităm aici datoriile noastre. Vă aduceți aminte de întâmplarea cu Teodora? 
Adică Dumnezeu rânduieşte ca unii să vadă anumite lucruri pentru a se folosi 
ceilalţi şi a se pocăi. În viaţa Sfântului Eufrosin citim că egumenul, după vedenia 
pe care a avut-o, s-a deşteptat cu merele în mână pentru a le vedea şi ceilalți şi 
astfel să se folosească duhovniceşte. Uneori Dumnezeu iconomiseste ca sufletul să 
aibă un dialog în clipa ieşirii lui, pentru ca să se pocăiască însuşi omul care se află 
la sfârşitul vieţii lui sau cei care îl ascultă. Vezi că Dumnezeu are multe moduri de 
a-l mântui pe om. Uneori ajută prin îngeri, alteori prin încercări sau prin diferite 
semne. 


Am cunoscut o femeie care se purta cu brutalitate cu bărbatul şi soacra ei, ajungând 
până acolo încât îi bătea pe amândoi. Aceea umbla pe la vecine şi stătea de vorbă, 
iar pe soacra ei, care era bătrână, o trimitea în fiecare zi la ogor. Mergea sărmana 
bătrână în fiecare zi la ogor, două ceasuri de mers pe jos, târându-şi picioarele şi 
lucra de dimineaţă până seara fără să se plângă. Și a făcut aceasta până într-o zi 
când, de îndată ce s-a întors acasă, ruptă de oboseală, a căzut jos şi i-a spus nurorii 
ei: “Arhanghelul Mihail îmi ia sufletul. Iar tu, fiică, şterge sângele”. “Care sânge, 
mamă?” o întrebă nora cu nelinişte, pentru că nu vedea să aibă sânge pe trupul ei. 
“Tată, fiică, sângele care curge. Şterge-l, şterge-l!”. Când nora căuta să vadă mai 

bine, bătrâna îşi dădu sufletul. După această întâmplare nora şi-a venit în simţiri şi 
şi-a schimbat viaţa; din fiară a devenit miel. A fost iconomia lui Dumnezeu ca s-o 
vadă pe soacra sa dându-şi sufletul cu aceste cuvinte şi că Arhanghelul Mihail ia 
sufletul, chipurile, cu sabia, pentru ca să se înfricoşeze şi să se pocăiască. Adică 
Dumnezeu i-a vorbit pe limba pe care o înţelegea ea, ca să-şi revină deoarece se 
vede că avea intenţie bună. 


- Părinte, atunci când muribundul îşi strigă rudele lui moarte, ce înseamnă? 

- De multe ori se întâmplă şi aceasta, pentru a primi o lecţie bună ceilalţi care sunt 
lângă muribund. Am cunoscut o femeie bogată, care avea o viaţă sfântă. Nu se 
căsătorise, ci rămăsese cu sora ei căreia îi dăduse toată averea. Cumnatul ei, care a 
murit după ea, a început să o strige atunci când îşi dădea sufletul: “Despina, vino să 
ne iertăm! Să mă ierţi, căci mult te-am chinuit! lartă-mă!”. “Dar unde este 
Despina?” l-am întrebat. “Iat-o, nu o vedeţi? lată, acolo este!” le-a răspuns şi apoi 
şi-a dat sufletul. 


- Părinte, oamenii se pot ierta şi în felul acesta,chiar şi în ultima clipă a vieţii lor, 
cu cineva care deja a murit? 


- Dumnezeu îngăduie ca oamenii să se ierte chiar şi în felul acesta, deoarece omul 
în clipa morţii se pocăieşte şi simte nevoia să ceară iertare. 


Sinuciderea 


- Părinte, unii oameni atunci când întâmpină o mare greutate în viaţa lor 
imediat se gândesc să se sinucidă. 


- Intră egoismul la mijloc. Cei mai mulți care se sinucid îl ascultă pe diavolul care 
le spune că dacă-şi vor pune capăt vieţii vor scăpa de chinul lăuntric prin care trec 
ŞI din egoism se sinucid. Dacă, de pildă, cineva fură ceva şi se dovedeşte că a furat, 
spune: “S-a terminat, am ajuns de batjocura lumii” şi în loc să se pocăiască, să se 
smerească şi să se spovedească pentru a se uşura, se sinucide. Altul se sinucide 
pentru că fiul său este paralizat. “Cum să am eu un copil paralizat?”, spune el şi se 
deznădăjduieşte. Dacă este răspunzător pentru faptul că este paralizat şi recunoaşte 
aceasta, atunci să se pocăiască. Cum îşi pune capăt vieţii şi-şi lăsă copilul pe 
drumuri? Nu va fi mai răspunzător după aceea? 


- Părinte, adeseori auzim despre cineva care s-a sinucis că ar fi avut probleme 
psihologice. 

- Bolnavii psihici, atunci când se sinucid, au circumstanţe atenuante, pentru că 
mintea lor este stricată. Chiar şi nori de ar vedea, simt o senzație de apăsare, de 
sufocare. lar dacă mai au şi vreo supărare, atunci au o îndoită “înnourare”. Însă 
pentru cei care se sinucid fără să fie bolnavi mintal — precum şi pentru eretici — 
Biserica nu se roagă, ci îi lăsă la judecata şi mila lui Dumnezeu. Preotul nu 
pomeneşte numele lor la Proscomidie, nici nu le scoate miride, deoarece prin 
sinucidere se leapădă, dispreţuiesc viaţa care este un dar al lui Dumnezeu. Este ca 
şi cum le-ai arunca pe toate în obrazul lui Dumnezeu. 

Noi însă trebuie să facem multă rugăciune pentru cei care se sinucid, pentru ca 
Bunul Dumnezeu să facă ceva şi pentru ei, deoarece nu ştim ce s-a întâmplat de s- 
au Sinucis, nici în ce stare s-au aflat în ultima clipă. Se poate că în clipa în care şi- 
au dat sufletul să se fi pocăit, să fi cerut iertare de la Dumnezeu şi astfel să fi fost 
primită pocăinţa lor, iar sufletul lor să fi fost luat de îngerul Domnului. 


Am auzit că o fată dintr-un sat s-a dus odată cu capra la păscut. A legat-o în livadă, 
iar ea s-a dus mai departe şi se juca. Luându-se cu joaca a uitat de capră, care s-a 
dezlegat şi a plecat. A căutat-o peste tot, dar nu a găsit-o şi s-a întors acasă fără 
capră. Atunci tatăl ei s-a mâniat foarte tare, a bătut-o şi a alungat-o de acasă, 
spunându-i: “Să te duci să cauţi capră. lar dacă nu o găseşti, să mergi să te 
spânzuri”. Sărmana copilă a pornit să caute capră. Se înnoptase şi ea încă nu se 
întorsese acasă. Părinţii ei văzând că s-a înnoptat au pornit neliniştiți să-şi caute 
copilul. Au căutat mult şi în cele din urmă au găsit-o pe copilă spânzurată de un 
copac. Îşi legase gâtul cu funia caprei şi aşa se spânzurase, nenorocita avea mărime 
de suflet şi a luat după litera cele pe care i le-a spus tatăl ei. Apoi au îngropat-o în 
afara cimitirului. 


Fireşte, Biserica a făcut bine că a îngropat-o în afara cimitirului pentru a-i frâna pe 
cei care se sinucid pentru lucruri de nimic, dar şi Hristos va face bine dacă o va 
băga în Rai. 


“Ca să nu vă întristaţi, ca ceilalţi, care nu au nădejde” 
Moartea copiilor 


- Părinte, o mamă al cărei copil a murit acum nouă ani vă roagă să faceţi o 
rugăciune ca să-l vadă cel puţin în somn, pentru a se mângâia. 

— Câţi ani avea copilul? Era mic? Aceasta are importanţă. Dacă copilul a fost mic, 
i-ar fi apărut în vis dacă mama ar fi fost pregătită duhovniceşte, astfel încât să nu se 
tulbure la vederea lui. Aşadar mama este pricina că nu 1 se arată copilul. 

- Părinte, în loc să i se arate copilul mamei care cere acest lucru, se poate să se 
arate altcuiva? 


— Cum nu se poate? Dumnezeu rânduieşte aceasta numai dacă vede că va exista 
folos duhovnicesc. Atunci când aud despre moartea vreunui tânăr, mă mâhnesc, 
dar omeneşte. Pentru că dacă vom cerceta lucrurile mai în profunzime, vom vedea 
că, cu cât creşte cineva, cu atât mai multă nevoinţă trebuie să facă, căci adaugă şi 
mai multe păcate. Mai ales atunci când este mirean, cu cât trec anii, în loc să-şi 
îmbunătăţească starea duhovnicească, o înrăutăţeşte cu griji, cu nedreptățiţi, etc. 
De aceea omul este mai câştigat atunci când îl ia de tânăr. 


- Părinte, de ce îngăduie Dumnezeu ca să moară atâţia oameni tineri? 


- Nimeni nu a făcut învoială cu Dumnezeu când va muri. Însă EI îl ia pe fiecare om 
în clipa cea mai potrivită a vieţii lui, cu o moarte prin care să-i aducă iertare de 
păcate şi mântuirea sufletului său. Dacă vede că cineva va deveni mai bun, îl lasă 
să trăiască. lar dacă vede că va deveni mai rău, atunci îl ia ca să-l mântuiască. Pe 
unii care duc o viaţă păcătoasă dar au dispoziţia de a face binele, îi ia lângă El mai 
înainte de a apuca să-l facă, deoarece Dumnezeu ştie că ar fi făcut binele de îndată 
ce li s-ar fi dat ocazia. Este ca şi cum le-ar spune: “Nu vă osteniţi! Ajunge buna 
voastră intenţie”. Pe un altul, deoarece este foarte bun, îl alege şi îl ia lângă EI 
pentru că Raiul are nevoie de boboci de floare. 


Fireşte, pentru părinți şi rude este puţin cam greu să înţeleagă această. Vezi, moare 
un copil şi Hristos îl ia ca pe un îngeraş, însă părinţii plâng şi se tânguiesc, în timp 
ce ar fi trebuit să se bucure. Pentru că de unde ştiu ei ce ar fi devenit el atunci când 
ar fi crescut? Oare s-ar fi putut mântui? 


În 1924, când am plecat din Asia Mică cu corabia pentru a veni în Grecia, eu eram 
prunc. Corabia era plină de refugiați şi aşa cum eram înfăşat de mama mea, un 
marinar a călcat pe mine. Mama crezând că am murit a început să plângă. O 
consăteancă însă a desfăcut fesele şi a văzut că nu păţisem nimic. Dacă aş fi murit 
atunci, sigur aş fi mers în Rai. Acum, însă, când am atâţia ani şi am făcut atâta 
asceză, nu sunt sigur că voi merge în Rai. 


Dar şi pe părinţi îi ajută moartea copiilor lor. Trebuie să ştie că din clipa aceea au 
un mijlocitor în Rai. lar atunci când vor muri, vor veni copiii lor cu ripide în mâini 
la poarta Raiului pentru a întâmpina sufletul lor. lar aceasta nu este un lucru mic. 
Copiilor care au fost chinuiți aici de boli sau de vreo infirmitate, Hristos le va 
spune: “Veniţi în Rai şi alegeţi-vă locul cel mai bun”. Atunci aceia îi vor spune: 

“Este frumos aici, Hristoase al nostru, dar o vrem şi pe mămica noastră lângă noi”. 
Iar Hristos îi va asculta şi o va mântui într-un chip oarecare şi pe mamă. 


Desigur, mamele nu trebuie să ajungă în cealaltă extremă. Unele mame cred despre 
copilul lor care a murit că a devenit sfânt şi astfel cad în înşelare. 


O mamă a vrut să-mi dea drept binecuvântare un lucru de la fiul ei care murise, 
deoarece credea că a ajuns sfânt. “Este binecuvântare să dau din lucrurile 
copilului?”. “Nu, i-am spus. Este mai bine să nu dar”. 


Alta, în seara Joii Mari, a lipit de Crucea Mântuitorului fotografia fiului ei pe care 
îl omorâseră germanii şi spunea: “Şi copilul meu a pătimit ca Hristos”. Femeile 
care stăteau şi privegheau lângă Crucea Celui Răstignit au lăsat-o, ca să nu o 
rănească. De vreme ce era rănită sufleteşte ce puteau să-i spună? 


Mângâierea celor îndoliaţi 


- Părinte, de câtă putere sufletească au trebuință oamenii pentru a înfrunta 
moartea năprasnică? 


- Dacă au înţeles sensul cel mai adânc al vieţii, află putere să înfrunte moartea, 
pentru că o înfruntă duhovniceşte. Câţi copii nu se distrug cu motoretele! Câţi 
tineri nu mor cu motocicletele! Ridică motocicleta pe roata din spate şi astfel uşor 
se răstoarnă şi îşi sparg capetele. Consideră mare ispravă a ridica cât mai mult 
motocicleta. Vezi ce le dă diavolul în gând să facă, pentru a se lovi la cap? Dacă ar 
merge cum trebuie, chiar de ar avea vreun accident, se poate să se lovească în altă 
parte şi să nu se nenorocească. Dar fiindcă îngăduie Dumnezeu răutatea diavolului 
sau neatenţia tânărului, înseamnă că va ieşi ceva bun. 


- Atunci, Părinte, de ce Biserica noastră se roagă “pentru ca să se păzească” de 
moarte năprasnică? 


— Aceasta este altceva. Biserica cere de la Dumnezeu ca să nu ne găsească moartea 
nepregătiți. 


- Părinte, o mamă este nemângâiată deoarece copilul ei a fost omorât de o 
maşină în timp ce mergea la servici. 


— Întreab-o: “Oare din răutate a lovit acel şofer pe copilul tău? Tu l-ai trimis la 
servici ca să-l omori? Nu. Aşadar să spui: “Slavă Ţie, Dumnezeule?”, pentru că 

fiul tău ar fi putut deveni un vagabond, însă Dumnezeu I-a luat la vremea potrivită. 
Acum este asigurat în cer. De ce plângi? Ştiu că prin plânsul tău îl chinuieşti pe 
copil? Vrei ca fiul tău să se chinuiască sau să se bucure? Îngrijeşte-te să-i ajuţi pe 
ceilalți copii ai tăi, care sunt departe de Dumnezeu. Pentru ei să plângi”. 


lată că şi ieri a venit o mamă şi mi-a spus plângând: “Dumnezeu mi-a luat pe 
scumpul şi singurul meu copil” şi îl învinuia pe Dumnezeu. “Dacă te gândeşti bine, 
i-am spus, Dumnezeu te-a cinstit. Căci aşa botezat cum era, l-a luat lângă EI 
îngeraş. Acesta este acum îngeraş, iar tu te cerți cu Dumnezeu? Vei vedea mai 
târziu ca el va mijloci pentru tine la Dumnezeu”. După aceea, când mi-a vorbit 
despre viaţa ei, mi-a spus că ar fi putut avea mulţi copii, dar atunci când a fost 
tânără nu a vrut să aibă nici unul. 


Câte mame nu se roagă şi cer ca să fie lângă Dumnezeu copiii lor! “Nu ştiu ce vei 
face. Dumnezeul meu, spun ele, dar vreau numai să se mântuiască copilul meu; să 
fie lângă Tine”. Dacă Dumnezeu vede că acesta apucă pe un drum greşit, că se 
îndreaptă spre pierzare şi că nu există un alt mod de a se mântui, îl ia în felul 
acesta. Îngăduie, de pildă, ca unul beat să-l lovească cu maşina şi să-l omoare şi 
astfel îl ia lângă EI. Iar în cazul că ar fi devenit mai bun, Dumnezeu ar fi împiedicat 
accidentul. După aceea se trezeşte şi cel care l-a lovit pe copil, îşi vine în simţiri şi 
este chinuit toată viața de mustrarea conştiinţei sale. “Am făcut o crimă”, spune el 
şi îl roagă mereu pe Dumnezeu să-l ierte. Şi astfel se mântuieşte şi acela. Dar şi 
mama, prin durerea ei, se gândeşte la moarte şi se pregăteşte pentru cealaltă viaţă, 
mântuindu-se astfel şi ea. Vedeţi cum rânduieşte Dumnezeu ca prin rugăciunea 
mamei să se mântuiască suflete? Dar dacă mamele nu înţeleg aceasta, atunci se 
ceartă cu Dumnezeu. Câte nu trage şi Dumnezeu cu noi! 


Atunci când cineva încetează de a mai înfrunta lucrurile lumeşte, află odihna. 
Pentru că, altfel cum ar fi cu putinţă ca omul să se mângâie cu adevărat dacă nu 
crede în Dumnezeu şi în viaţa cea adevărată şi veşnică de după moarte? 


Atunci când eram la Mănăstirea Stomio, în Konita trăia o văduvă care mergea 
mereu la cimitir şi striga acolo ore întregi. Pe toți îi răscolea cu strigătele ei. Se 
lăsase pradă durerii şi îşi lovea capul de piatra mormântului. Îşi vărsa acolo toată 
durerea ei. Mergeau unii şi o luau de acolo, dar ea se întorcea iarăşi. lar aceasta s-a 
petrecut ani de zile. Bărbatul ei fusese omorât de germani, iar fiica ei, după câţiva 
ani de la moartea tatălui ei, când abia împlinise nouăsprezece ani, a murit de inimă 
şi astfel rămăsese singura sărmana. Dacă va privi cineva lucrul acesta numai la 
suprafaţă, va spune: “De ce îngăduie Dumnezeu aşa ceva?”. Dar şi acea femeie tot 
la suprafaţă înfrunta durerea ei şi nu se putea mângâia. Odată, atunci când am mers 

să văd ce se întâmplă, mi-a spus: “De ce a făcut Dumnezeu aceasta? Bărbatul meu 
a murit în război. Am avut o fată, dar mi-a luat-o şi pe aceasta...”. Spunea vrute şi 
nevrute şi se certa cu Dumnezeu. După ce am lăsat-o să se uşureze puţin, i-am 
spus: “Să-ţi spun şi eu ceva. L-am cunoscut pe bărbatul tău. Era un om foarte bun. 
A murit în război îndeplinindu-şi datoria sfântă pentru Patrie şi de aceea 
Dumnezeu nu-l va lăsa. Apoi ţi-a lăsat pentru câțiva ani pe fiica ta lângă tine şi 
astfel ai avut puţină mângâiere. Şi fiindcă se putea ca ea să apuce pe un drum 
greşit, Dumnezeu a luat-o în acea stare bună în care se afla pentru a o mântui”. 
Deşi bărbatul ei a fost un om foarte liniştit, ea însă era puţin lumească. Fireşte, nu 
i-am spus: “Tu ai fost o femeie lumească...”, ci am întrebat-o: “Acum ce te 
gândeşti să faci? lubeşti lumea?”. “Nu vreau să văd nimic şi pe nimeni”, mi-a 
răspuns. “Vezi, i-am spus, acum lumea a murit şi pentru tine. Durerea te ajută şi nu 
te interesează nici un lucru lumesc. Şi astfel în curând veţi fi toți împreună în Rai. 
Cui a mai făcut Dumnezeu o astfel de cinste? Ai înţeles aceasta?”. După această 
discuţie a încetat să mai meargă la cimitir. De îndată ce a fost ajutată să înţeleagă 
sensul cel mai adânc al vieţii, s-a liniştit. 


- Părinte, am auzit că atunci când cineva este ucis îşi ispăşeşte păcatele pentru 
că i le ia ucigaşul. 


— Are circumstanţe atenuante într-un fel şi îi poate spune lui Dumnezeu: “Eu m-aş 
fi pocăit, însă acesta m-a ucis”. Şi astfel greutatea va cădea asupra ucigașului. Unii 
care nu au minte spun: “Dacă ar exista Dumnezeu, nu ar lăsa să se facă mereu 
crime ci i-ar pedepsi pe criminali”. Dar ei nu înţeleg că Dumnezeu îi lasă pe 
criminali să trăiască pentru a fi fără răspuns în Ziua Judecăţii, căci nu s-au pocăit 
cu toate că EI le-a dat destui ani pentru a se pocăi, în timp ce pe cei care au fost 
UCIŞI îi va aranja cumva. 


Moartea este o despărțire pentru câţiva ani 


Trebuie să înţelegem că în realitate omul nu moare, ci moartea este numai o trecere 
dintr-o viaţă în alta. Este o despărţire pentru o mică perioadă de timp. Precum 
atunci când cineva, să spunem, pleacă în străinătate pentru un an, cei ai lui se 
mâhnesc deoarece se vor despărți de el vreme de un an sau dacă va lipsi zece ani 
sunt cuprinşi de mâhnirea despărțirii de zece ani, tot astfel trebuie să vadă şi 
despărțirea de persoanele lor iubite prin moarte. Dacă moare cineva, iar cei 
apropiaţi ai lui sunt în vârstă, să spună: “Ne vom întâlni după cincisprezece ani”. 
Iar de sunt tineri să spună: “Ne vom întâlni după cincizeci de ani”. Fireşte, îl doare 
pe fiecare moartea unei rude, dar este trebuinţă de înfruntare duhovnicească. Ce 
spune Sfântul Apostol Pavel? “Ca să nu vă întristaţi, ca ceilalți care nu au 

nădejde”. De câte ori să-l fi văzut aici pe pământ? O dată pe lună? Să se gândească 
că acolo îl va vedea mereu, numai atunci se justifică să ne neliniştim, când cel care 
pleacă nu a avut o viaţă bună. Dacă, de pildă, a fost nemilostiv, atunci dacă într- 
adevăr îl iubim şi vrem să-l întâlnim în cealaltă viaţă, trebuie să facem multă 
rugăciune pentru el”. 

Morţii vinovaţi 


— Părinte, atunci când omul moare, conştientizează imediat în ce stare se află? 


- Da, îşi revine şi spune: “Ce am făcut? Dar ce folos!”. Precum un om beat, care, 
de pildă, îşi omoară mama, râde, cântă, deoarece nu-şi dă seama ce a făcut, iar 
atunci când se trezeşte plânge, se tânguieşte şi spune: “Ce am făcut?”, tot astfel şi 
cei care în această viaţă fac neorânduieli sunt ca nişte beţi. Nu-şi dau seama ce fac 
şi nu-şi simt vinovăția lor. Însă abia atunci când mor le pleacă această beţie şi îşi 
revin. Li se deschid ochii sufletului lor şi îşi conştientizează vinovăția lor, pentru 
că sufletul, atunci când iese din trup, se mişcă, vede şi percepe totul cu o 
repeziciune foarte mare. 


Unii întreabă când va fi a Doua Venire. Insă pentru omul care moare se face într- 
un fel a Doua Venire, deoarece este judecat potrivit cu starea în care l-a aflat 
moartea. 


- Părinte, cum Sunt acum cei din iad? 


- Sunt vinovaţi şi întemnițați, chinuindu-se potrivit cu păcatele pe care le-au făcut 
şi aşteptând să se facă Judecata de Apoi. Există acolo condamnaţi cu pedepse mari, 
există însă şi vinovaţi cu pedepse mai uşoare. 

- Dar Sfinţii şi tâlharul? 


- Sfinţii şi tâlharul sunt în Rai, dar nu au primit încă slava desăvârşită, aşa cum nici 
vinovaţii din iad nu au primit osânda deplină. Deşi Dumnezeu a spus de atâtea 
veacuri: “Pocăiţi-vă, că s-a apropiat Împărăţia Cerurilor, cu toate acestea adaugă 
timp, amânând sfârşitul, deoarece aşteaptă să ne îndreptăm. Dar noi rămânând în 
ticăloşiile noastre, îi nedreptăţim pe Sfinți, pentru că nu pot primi slava desăvârşită 
pe care o vor lua după Judecata de Apoi. 


Rugăciunea şi parastasele pentru cei adormiţi 


— Părinte, morţii vinovaţi se pot ruga? 

- ÎŞI vin întru simţiri şi cer ajutor, dar nu se pot ajuta pe ei înşişi. Toţi cei care se 
află în 1ad numai un singur lucru şi-ar dori de la Hristos: să trăiască cinci minute 
sărmanii răposaţi, nu-şi mai pot îmbunătăţi ei singuri starea lor, ci aşteaptă ajutor 
de la noi. De aceea suntem datori să-i ajutăm cu rugăciunea noastră. 


Îmi spune gândul că numai zece la sută din morţii vinovaţi se află în stare 
demonică şi acolo unde sunt îl hulesc pe Dumnezeu precum fac diavolu. Nu cer 
ajutor, dar nici nu vor să primească ajutor. Ce poate să mai facă Dumnezeu cu unii 
ca aceştia? Se aseamănă unui copil care se depărtează de tatăl său, în risipeşte toată 
averea, iar pe deasupra îl mai şi înjură. Ei, atunci ce să-i mai facă tatăl său? Însă 
ceilalți vinovaţi care au puţină mărime de suflet îşi simt vinovăția lor, se căiesc şi 
suferă pentru păcatele lor. Cer ca să fie ajutaţi şi într-adevăr sunt ajutaţi de 
rugăciunile credincioşilor. Adică Dumnezeu le dă posibilitatea să fie ajutaţi mai 
înainte de a se face a Doua Venire. Şi precum în această viaţă, dacă cineva este 
prieten cu împăratul poate mijloci şi ajută un vinovat, tot astfel şi cel care este 
prieten cu Dumnezeu poate mijloci la EI prin rugăciunea sa şi astfel să mute pe 
morţii vinovaţi dintr-o “temniţă” în alta mai bună, dintr-o “celulă” în alta mai bună. 
Sau îi poate muta chiar într-o “cameră” sau într-un “apartament”. 


Aşa cum îi uşurăm pe cei întemnițați cu sucuri răcoritoare, etc, pe care le ducem 
atunci când îi cercetăm, tot astfel şi pe morţi îi uşurăm prin rugăciunile şi 
milosteniile pe care le facem pentru sufletele lor. Rugăciunile credincioşilor pentru 
cei adormiţi şi parastasele sunt ultima posibilitate pe care le-o dă Dumnezeu celor 
răposaţi pentru a fi ajutaţi înainte de a se face Judecata de Apoi. După ea nu vor 
mai putea fi ajutaţi cu nimic. 


Dumnezeu vrea să-i ajute pe cei adormiţi, deoarece suferă pentru pierzania lor, dar 
nu o face pentru că are nobleţe. Nu vrea să-i dea diavolului dreptul să-l spună: 
“Cum îl mântuieşti pe acesta de vreme ce nu s-a ostenit?” Însă atunci când noi ne 
rugăm pentru cei adormiţi, îi dăm dreptul lui Dumnezeu să intervină. El se 
înduioşează mai mult atunci când facem rugăciune pentru cei răposaţi decât pentru 
cel vii. 


De aceea şi Biserica noastră are rânduiala parastaselor. Parastasele sunt cel mai 
bun avocat pentru sufletele celor adormiţi. Au puterea să scoată un suflet chiar şi 
din iad. Şi voi să faceţi la fiecare Sfânta Liturghie coliva pentru cei adormiţi. Grâul 
are semnificaţia lui, căci spune Scriptura: “Se seamănă întru stricăciune, înviază 
întru nestricăciune”. În lume sunt unii care se îngreuiază să fiarbă puţin grâu şi duc 
la biserică stafide, covrigi, colaci, ca să facă preoţii parastas. Dar în Sfântul Munte 

vezi nişte bătrânei, sărmanii, care la fiecare Sfânta Liturghie fac colivă pentru 
morți şi pentru Sfântul pe care îl prăznuiesc pentru a primi binecuvântarea lui. 


- Părinte, cei care au murit de curând au mai multă nevoie de rugăciune? 


Atunci când intră cineva în temniţă, nu-i vine mai greu la început? Să facem 
rugăciune pentru răposaţii care nu au plăcut lui Dumnezeu, pentru ca să facă ceva 
şi pentru ei. Şi mai ales când ştim că cineva a fost nemilostiv — vreau să spun că 
părea a fi nemilostiv, pentru că se poate să credem că a fost aşa, dar în realitate să 
nu fi fost — şi a avut o viață păcătoasă, atunci să facem mai multă rugăciune. Sfinte 
Liturghii, Patruzeci de Sfinte Liturghii pentru sufletul aceluia şi să dăm 
milostenie săracilor pentru mântuirea sufletului său, pentru că, rugându-se săracii 
“Dumnezeu să-l ierte“. Acela să fie înduplecat şi să-i miluiască. Şi astfel ceea ce 
nu a făcut acela facem noi pentru el. În timp ce un om care a avut bunătate, adică a 
avut intenţie de a face bine, chiar dacă viaţa lui nu a fost creştinească, numai cu 
puţină rugăciune este ajutat foarte mult. 


Cunosc multe cazuri care mărturisesc cât de mult sunt ajutați cei adormiți de 
rugăciunea oamenilor duhovniceşti. Odată a venit cineva la Colibă şi mi-a spus 
plângând: “Părinte, nu am făcut rugăciune pentru un oarecare cunoscut de al meu 
care a murit şi de aceea mi-a apărut în somn spunându-mi: «De douăzeci de zile nu 
am mai primit nici un ajutor de la tine. M-ai uitat şi acum sufăr». Și într-adevăr, 
îmi spuse acela, de douăzeci de zile m-am luat cu diferite treburi şi nici pentru 
mine nu m-am rugat”. 


- Părinte, atunci când moare cineva şi rudele lui ne cer să ne rugăm pentru el, 
este bine să facem în fiecare zi câte un şirag de metanii (0 sută de rugăciuni) 
până la împlinirea celor patruzeci de zile? 


- Dacă faci rugăciune pentru el, pune şi pe alți adormiţi. De ce să meargă un tren la 
destinaţie numai cu un singur pasager de vreme ce mai încap şi alţii? Câţi răposaţi, 
sărmanii, nu au nevoie de ajutor, dar nu au pe nimeni care să se roage pentru ei! 
Unii fac parastase foarte dese, dar numai pentru vreun apropiat de-al lor. Dar în 
felul acesta nu este ajutat nici acela, pentru că rugăciunea lor nu este atât de bine 
plăcută lui Dumnezeu. Dacă tot fac atâtea parastase pentru acel suflet, să facă în 
acelaşi timp şi pentru străini. 


- Părinte, mă preocupă uneori mântuirea tatălui meu, pentru că nu a avut nici o 
legătură cu Biserica. 

- Nu poți şti judecata lui Dumnezeu şi nici dacă acela nu s-a pocăit în ultima chpă. 
Dar când te preocupă aceasta? In fiecare sâmbătă? 


- Nu am urmărit acest lucru. Dar de ce să mă preocupe în fiecare sâmbătă? 
- Pentru că pe această zi o pretind cei morţi. 


- Părinte, morţii care nu au oameni Să se roage pentru ei Sunt ajutaţi de 
rugăciunile celor care se roagă pentru toţi morţii în general? 


- Desigur că sunt ajutaţi. Eu, atunci când mă rog pentru toţi cei adormiţi, îi văd în 
somn pe părinţii mei, pentru că şi ei se mângâie de rugăciunea pe care o fac. De 
fiecare dată când se face Sfânta Liturghie la Coliba mea, fac şi un parastas de obşte 
pentru toţi adormiţii, şi mă rog pentru împărați, arhierei, etc, iar la urmă spun “şi 
pentru cei ale căror nume nu s-au pomenit”. 


Dacă vreodată nu fac rugăciuni pentru cei adormiţi, îmi apar înainte morți 
cunoscuţi. Pe o rudă de a mea care a murit în război am văzut-o stându-mi înainte 
după Sfânta Liturghie, în vremea parastasului, pentru că numele ei nu-l 
pomenisem la parastas alături de numele celorlalți adormiţi, deoarece fusese 
pomenită la Proscomidie împreună cu eroii care au căzut în luptă. Şi voi să nu daţi 
să se pomenească la Sfânta Proscomidie numai numele bolnavilor, ci şi numele 
morţilor, pentru că mai multă nevoie de ajutor au aceştia. 


Cel mai bun parastas pentru cei morţi 


Parastasul cel mai bun dintre toate pe care îl putem face pentru cei morţi este viaţa 
noastră petrecută cu luare aminte, nevoinţa pe care o facem pentru a ne tăia 
neputințele şi a ne curăța sufletul. Pentru că dezlipirea noastră de lucrurile 
materiale şi de patimile sufleteşti, pe lângă faptul că ne pricinuieşte nouă uşurare, 
are ca rezultat şi uşurarea sufletelor celor adormiţi din tot neamul nostru. Cei 
adormiţi se bucură atunci când un urmaş de-al lor se află lângă Dumnezeu. Dacă 
noi nu suntem într-o stare duhovnicească bună, atunci suferă părinții noştri 
adormiţi, moşii şi strămoşii şi tot neamul nostru. “Uită-te ce nepot am făcut!” spun 
ei şi se mâhnesc. Dacă însă suntem într-o stare duhovnicească bună, se bucură 
pentru că şi ei au contribuit la naşterea noastră, iar Dumnezeu într-un anumit fel 
este obligat să-i ajute. Adică ceea ce va da bucurie celor adormiţi este străduința 
noastră de a bineplăcea lui Dumnezeu, astfel încât să-i întâlnim în Rai şi astfel să 
trăim cu toţii împreună în viaţa cea veşnică. 

Prin urmare merită osteneala să lovim în omul nostru cel vechi ca să se facă nou, 
astfel încât să nu se vatăme nici pe sine, nici pe ceilalți oameni, ci să se ajute atât 
pe sine însuşi, cât şi pe ceilalți, fie ei vii sau morți. 


Îndrăzneala drepţilor la Dumnezeu 
- Părinte, în Epistola Sfinţiei Voastre către fraţii începători scrieţi: “Cu toate că 
adevărații monahi îşi dau seama că bucuria de care se desfată în această viaţă 
este doar o parte din bucuria Raiului şi că în Rai va fi mult mai multă, totuşi, din 
multa lor dragoste faţă de aproapele, vor să trăiască pe pământ pentru a-i ajuta 
pe oameni cu rugăciunea, ca astfel Dumnezeu să intervină şi lumea Să fie 

ajutată”. 


- Scrie: “Vor să trăiască pe pământ ca să pătimească împreună cu oamenii şi să-i 
ajute cu rugăciunea”. 


- Părinte, dar oare în cealaltă viaţă un călugăr virtuos nu va putea ajuta cu 
rugăciunea sa pe oameni? 


- Da, şi în cealaltă viaţă va putea ajuta cu rugăciunea, însă nu va suferi. În timp ce 
aici împreună pătimeşte, nu petrece în bucurie, cu faţă zâmbitoare şi privire veselă. 
Și cu cât suferă mai mult pentru aproapele său, cu atât mai mult este răsplătit cu 
mângâiere dumnezeiască, iar aceasta este într-un anumit fel şi vestirea că aproapele 
este ajutat. Această bucurie paradisiacă este răsplătirea dumnezeiască pentru 
durerea ce o simte pentru fratele său. 


- Părinte, adică Sfinţii pe care îi chemăm să ne ajute nu suferă împreună cu 
noi? 


- Acolo nu este durere, copilaşul meu! În Rai să sufere? Oare nu se spune: “Unde 
nu este durere, nici întristare, nici suspin”? lar Sfinţi privesc numai la răsplata 
dumnezeiască pe care o vor primi toţi oamenii care se chinuiesc în această viaţă şi 
aceasta îi face să se bucure. Dar oare Dumnezeu, Care are atâta dragoste, atâta 
milostivire, cum suferă această mare durere a oamenilor? O suferă deoarece ştie cât 
de mare este răsplata dumnezeiască care îi aşteaptă. Aşadar cu cât mai mult se 
chinuiesc oamenii aici, cu atât mai multă răsplată le pregăteşte Dumnezeu în cer. În 
timp ce noi nu vedem toate acestea şi de aceea pătimim împreună cu cei ce suferă. 
Iar cel care vede puţin aceste lucruri nu suferă atât de mult. 


- Părinte, atunci când îl rugăm pe Dumnezeu pentru un oarecare răposat care 
nu are nevoie, se pierde această rugăciune? 

- Cum să se piardă? Atunci când spunem “odihneşte pe robul Tău cutare“, iar acela 
în cealaltă viaţă se află într-o stare bună, nu se supără, ci mai degrabă este 
înduioşat. “Ia te uită, spune el, eu sunt într-o stare bună, iar aceia se neliniştesc”. 
De aceea, cuprins de mărinimie, ne ajută mai mult, rugându-se lui Dumnezeu 
pentru noi. Dar de unde poţi şti în ce stare se află acela? În mod firesc, mai întâi 
faci rugăciune pentru cei despre care ştii că prin viaţa lor au mâhnit pe Dumnezeu 
numai după aceea te rogi pentru toţi cei adormiţi. 


Judecata de Apoi 
- Părinte, cum se curăţă sufletul? 


- Când omul lucrează poruncile lui Dumnezeu, săvârşeşte o lucrare lăuntrică şi se 
curăţă de patimi atunci mintea i se luminează, ajunge la înălţimea contemplaţiei, 
iar sufletul străluceşte şi devine aşa cum a fost mai înainte de căderea celor întâi 
zidiţi. Dar în această stare se va afla după învierea morţilor. Însă omul îşi poate 
vedea învierea sufletului său mai înainte de învierea obştească dacă se va curăţi cu 
desăvârşire de patimi. Trupul lui va fi atunci îngeresc, nematerialnic şi nu va mai 
dori hrana cea pământească. 


- Părinte, cum se va face Judecata de Apoi? 


- La Judecata de Apoi se va descoperi într-o clipă starea fiecărui om şi el se va 
îndrepta înspre acolo unde va trebui să fie. Fiecare va vedea ca la televizor halul 
sufletului său şi starea duhovnicească a celuilalt. 


Se va oglindi în aproapele său, după care va pleca capul şi va merge la locul lui. 
Atunci nu va putea spune, de pildă, o noră ce stătea picior peste picior înaintea 
soacrei ei care cu piciorul rupt îngrijea de nepoţelul ei: “Hristoase, de ce o bagi pe 
soacra mea în Rai, iar pe mine nu?”, deoarece îi va apărea înaintea ochilor ei acea 
scenă. Îşi va aduce aminte de soacra ei care deşi avea piciorul rupt îngrijea de 
nepoţel şi nu va avea îndrăzneala să meargă în Rai, căci nici nu va încăpea în el. 
Sau monahii vor vedea greutăţile, încercările pe care le-au avut mirenii şi cum le- 
au înfruntat şi dacă nu au trăit cum trebuie, îşi vor pleca capetele şi se vor îndrepta 
singuri într-acolo unde vor trebui să fie. Şi monahiile care nu au plăcut lui 
Dumnezeu vor vedea acolo mame eroine, care nici făgăduinţe nu au făcut, nici 
o stare duhovnicească înaltă. lar ele, călugărițele, se vor ruşina, văzând cu ce fel de 
lucruri josnice s-au ocupat şi s-au chinuit. Aşa îmi spune gândul că va fi Judecata. 
Adică Hristos nu va spune: “Tu, vino-ncoace! Ce ai făcut?” sau: “Tu vei merge în 

iad, iar tu în Rai”, ci fiecare se va compara pe sine cu celălalt şi se va îndrepta 
înspre acolo unde va trebui să fie. 


Viaţa ce va să fie 
- Părinte, am adus dulciuri să le împărțiți. 


— Uită-te cum se bucură! In cealaltă viaţă vom spune: “De ce lucruri neînsemnate 
ne bucurăm! Cât demult ne emoţionau acelea!”. În timp ce acum ne tresăltă inima 
văzându-le. 


- Părinte, cum vom putea înţelege aceasta încă de acum? 


— Dacă o veţi înţelege de acum, nu o veţi spune în cealaltă viaţă. Oricum, cei care 
se află acolo sus o duc bine. Ştii ce lucru de mână fac ei acolo sus în cer? 
Slavoslovesc pe Dumnezeu. 


- Părinte, de ce trupului mortului i se mai spune şi “rămăşiţe pământeşti”? 


- Deoarece este ceea ce rămâne de la om aici pe pământ, după moartea lui. Căci 
adevăratul om, care este sufletul, se suie la cer. La Judecata de Apoi Dumnezeu va 
învia şi trupul, deoarece cu el a trăit şi a păcătuit. În cealaltă viaţă toţi vor avea 
acelaşi trup — trup duhovnicesc — aceeaşi înălțime şi cei scunzi şi cei înalţi, aceeaşi 
vârstă şi tinerii şi bătrânii şi pruncii, deoarece sufletul este acelaşi. Adică va exista 
o vârstă îngerească. 


- Părinte, în cealaltă viaţă cei care vor fi în iad îi vor vedea pe cei care vor fi în 
Rai? 


- Ascultă, aşa cum în vreme de noapte cei care sunt afară în întuneric îi văd pe cei 
care sunt înlăuntrul unei camere luminate, tot astfel şi cei care se află în iad îi văd 
pe cei care sunt în Rai. lar aceasta va fi pentru ei un iad şi mai mare. ŞI iarăşi, 
precum cei care în timpul nopţii se află în lumină şi nu-i văd pe cei care sunt afară 
în întuneric, tot astfel cei care se vor afla în Rai nu-i vor vedea pe cei care sunt în 
iad. Fiindcă de i-ar vedea pe cei osândiţi ar suferi, s-ar întrista pentru chinurile 
acelora şi astfel nu s-ar desfăta de Rai, căci acolo “nu este durere...”. Şi nu numai 
că nu-i vor vedea pe aceia, dar nici măcar nu-şi vor aduce aminte că au avut frate 
sau tată sau mamă, dacă nu-i va vedea pe aceia în Rai. “În ziua aceea vor pieri 
toate gândurile lui”, spune psalmistul. Pentru că de şi-ar aduce aminte, cum ar mai 
fi Rai? Pe lângă aceasta, cei care sunt în Rai vor crede că nu mai există alți oameni 

ŞI NICI nu-şi vor mai aduce aminte de păcatele pe care le-au făcut. Fiindcă de-şi vor 
aduce aminte de păcatele lor, din multa lor mărime de suflet nu vor putea suferi 
gândul că L-au mâhnit pe Dumnezeu. 


lar cantitatea de bucurie a fiecărui suflet din Rai va fi diferită. Unul va avea un 
degetar de bucurie, altul un pahar, iar altul un bazin întreg. Însă cu toţii se vor simţi 
deplini şi nici unul nu va cunoaşte mărimea bucuriei şi a veseliei celuilalt. Bunul 
Dumnezeu le-a rânduit astfel pentru că, dacă ar cunoaşte unul că celălalt are mai 
multă bucurie, atunci nu ar fi Rai, deoarece ar exista nemulțumirea: “De ce acela să 
aibă mai multă bucurie, iar eu mai puţină?”. Adică în Rai fiecare va vedea slava lui 
Dumnezeu potrivit cu curăția ochilor sufletului său. lar măsura în care fiecare va 
vedea slava lui Dumnezeu nu va fi hotărâtă de EI, ci va depinde de propria curăţie. 


- Părinte, unii nu cred că există iad şi Rai. 


- Nu cred că există iad şi Rai? Atunci cum este cu putință ca morţii să rămână în 
inexistenţă, de vreme ce sunt suflete? Dumnezeu este nemuritor, dar şi omul este 
nemuritor după har. Prin urmare, nemuritor va fi şi în iad. Pe lângă aceasta, Raiul 
şi iadul le trăieşte sufletul într-un anumit grad încă din această viaţă, potrivit cu 
starea în care se află. 


Când cineva are mustrări de conştiinţă şi simte frică, tulburare, neliniște, 
deznădejde sau este stăpânit de ură, invidie, etc, atunci trăieşte iadul. În timp ce, 
dacă înlăuntrul său există dragoste, bucurie, pace, blândeţe, bunătate, etc, atunci 
trăieşte Raiul. Totul este sufletul, deoarece el este cel care simte şi bucuria şi 
durerea. lată, mergi la un mort şi spune-i cele mai plăcute lucruri, de pildă: “A 
venit fratele tău din America“, etc şi vei vedea că nu va înţelege nimic. Chiar dacă 
i-ai rupe mâinile şi picioarele, tot nesimţitor va rămâne. Prin urmare sufletul este 
cel care simte. Toate acestea nu le creează probleme de conştiinţă? 


Sau să presupunem că ai un vis frumos şi de aceea te bucuri, inima simte o negrăită 
dulceaţă şi nu vrea să se mai termine. Te trezeşti şi te mâhneşti pentru că te-ai 
trezit. Sau ai un vis urât, în care se face că îţi rupi picioarele şi de durere plângi. 
Din pricina agoniei pe care o ai, te trezeşti cu lacrimi în ochi, dar văzând că nu ai 
păţit nimic, spui: “Bine că a fost numai un vis!”. Adică sufletul participă şi la 
bucurie şi la durere. Omul suferă mai mult din pricina unui vis urât decât atunci 
când acel lucru s-ar petrece în realitate. Tot astfel şi bolnavul, suferă mai mult 
noaptea decât ziua. La fel se întâmplă şi atunci când moare omul, va fi foarte 
dureros dacă va merge în iad. Gândiţi-vă să trăiască cineva un coşmar fără sfârşit şi 
să se chinuiască veşnic. Aici nu poţi suporta un vis urât nici măcar pentru câteva 

minute. Cum dar vei putea suferi să fii veşnic — Doamne fereşte? — în mâhnire? De 
aceea este mai bine să nu mergem în iad. Voi ce spuneţi? 


- Părinte, de atâta vreme ne nevoim Să nu mergem în iad şi oare acolo să 
sfârşim? 

- Dacă nu avem minte, acolo vom merge. Eu mă rog ca să meargă ori toți în Rai, 
ori nici unul în iad. Nu spun bine? Este foarte dureros că, după atâtea pe care le-a 
făcut Hristos pentru noi oamenii, să mergem în iad şi astfel să-L mâhnim. 
Dumnezeu să păzească ca nu numai om, dar nici măcar pasăre să nu meargă în iad. 


Bunul Dumnezeu să ne dea pocăinţa adevărată pentru a ne găsi moartea într-o stare 
duhovnicească bună şi astfel să ne sălăşluim în Impărăţia Lui cea cerească. Amin“. 


(în: Cuviosul Paisie Aghioritul, Viaţa de familie, Editura Evanghelismos, 
Bucureşti, 2003) 

Sfântul Nicolae Velimirovici: Cuvânt puternic la pomenirea morţilor 


Moşii de vară, ziua celor adormiţi întru Domnul 


“Astăzi facem pomenirea morţilor. O, Doamne, câţi vii sunt printre cei morți, şi 
câți morți sunt printre cei vii! Tu singur ştii, numeri, socoteşti. lartă tot, şi 
mântuieşte pe toți. Mila Ta, Doamne, să covârşească toate păcatele şi ruşinile 
noastre. 


O, ce este omul? Spicul ierbii, precum a spus I6v, pe care îl coseşte mâna lui 
Dumnezeu. Ce rămân? Paiele. Ce se ia cu mâna nevăzută? Spicul. Al Tău e 
sufletul, Doamne, iar trupul e al pământului. La despărțire, fiecare îşi ia ce-i al lui: 
pământul - trupul, Domnul - sufletul. 


Cunoaşterea noastră este una cu necunoaşterea în amândouă cazurile: şi când 
privim la cel viu, şi când privim la cel mort. Nimic nu ştim deopotrivă, nici despre 
ce este viu, nici despre ce este mort. 


Cel viu pregăteşte slava celui mort. Aceasta îi e osteneala vieţii. Când moare, se 
destramă şi slava. 


Cel viu pregăteşte zestrea celui mort. Aceasta îi e grija vieţii. Când moare, zestrea 
o primeşte o văduvă străină. 

Cel viu pregăteşte case şi hambare. Când moare, toți se văd în case şi hambare, 
afară de el şi de ai lui. 


Cel viu pregăteşte domenii şi moşii. Când moare, înscrisurile domeniilor şi mo- 
şiilor le poartă duşmanii lui. 


Cel viu pregăteşte fiilor lui moştenire şi bunăstare. Când moare, moştenirea o iau 
cei de alt neam, iar de bunăstare au parte cei de alt neam. 


Unde sunt coroanele? În groapa de gunoi. 
Unde sunt mărgăritarele? În cenuşă. 
Unde sunt cinstirile şi onorurile? În strunele rupte şi în timpanele sparte. 


Unde este strălucirea feţei şi a ochilor? În obrajii umflaţi şi în bezna orbitelor goa- 
le. 


Unde este farmecul rotunjimilor şi plinătăţii trupului? În viermăraia şi în murdăria 
de negrăit. 


Unde sunt sânii atrăgători, care tresăltau de dragoste? În muşuroiul de sub copitele 
măgarilor. 


Unde sunt mâinile mai scumpe decât aurul, care slujeau oaspeţilor? Acum sunt 
bețe uscate sub roţile căruţelor. 


Unde sunt picioarele iuți, care alergau să apere dreptatea? Iată-le sub furnicar, unde 
nu se mai vorbeşte de dreptate şi nedreptate. 


Unde sunt chefurile petrecăreților, unde-i cântecul celor voioşi, unde-i larma celor 
puternici, unde-i vuietul celor trufaşi? Unde-i strigătul şi răcnetul celor năimiţi şi 
corupți? O vor şti mai bine decât capul tău tălpile tale, când vor călca peste ose- 
mintele lor uscate, pentru că te vor înţepa şi te vor face să gemi. 

Unde sunt împărații, Doamne? Întreabă slugile lor. 


Unde sunt bogătaşii, Doamne? Întreabă cerşetorii. 


Unde sunt femeile frumoase? Intreabă viermu şi râmele. 

Pe deplin, nimica suntem în faţa lui Dumnezeu. Doamne Dumnezeul nostru, nimi- 
ca suntem! Răsărim şi ne uscăm ca iarba. Ne risipim ca un nor fără apă. Ne ofilim 
ca florile în grădină. Ne înălțăm şi ne pierdem ca fumul şi aburul. Venim şi trecem 
ca nuntaşii. Ne auzim şi amuţim ca sunetul fluierului. Suntem ca un călător care 
poate zice: Bună dimineaţa!, dar nu-i mai e dat să spună: Bună seara! Suntem ca o 
poezie pe care o recită poetul şi, într-o clipă, se întrerupe. 


Pe deplin, nimica suntem, Doamne Dumnezeul nostru! Nimic, nimic, nimic! Dar, 
de aceea, Tu eşti tot şi toate. Toată plinirea în Tine este. Toată bucuria, în Tine. De 


vei voi, Doamne, miluieşte-ne şi ne mântuieşte pe noi! Amin”. 


(în: Sfântul Nicolae Velimirovici, Prin fereastra temniţei, Ed. Predania, 2009) 

Sfântul loan Maximovici - Aştept învierea morţilor şi viaţa veacului ce va veni 


E.I9AN IA XLIHSVISI 


Neîmpăcată şi fără margini ne-ar fi fost suferinţa pentru moartea celor apropiaţi, 
dacă nu ne-ar fi dăruit Dumnezeu viaţa veşnică. Fără sens ne-ar fi fost viaţa, dacă 
s-ar fi sfârşit o dată cu moartea. Ce folos atunci de la virtuţi, de la faptele bune? 
Au atunci dreptate cei ce au spus: „Să bem şi să mâncăm, căci mâine vom muri!” 
(| Cor. 15, 32). 


Dar omul e făcut pentru nemurire, iar prin învierea Sa, Hristos le-a deschis celor 
ce cred în El şi trăiesc în dreptate porțile Impărăţiei Cereşti, porţile fericirii 
veş-nice. 


Viaţa noastră pământească este o pregătire pentru viaţa viitoare şi, prin moa- 
rtea noastră, această pregătire se încheie. „Este rânduit oamenilor o dată să 
moară, iar după aceea să fie judecata” (Evr. 9, 27). Atunci omul îşi lasă toate 
grijile pământeşti, trupul se descompune, ca să se ridice din nou la învierea obş- 
tească. Dar sufletul continuă să trăiască şi nu-şi întrerupe existenţa nici pentru o 
singură clipă. 


Prin multe arătări ale celor ce au murit ni se dă să cunoaştem parţial ce se întâmplă 
cu sufletul când iese din trup. Când i se termină vederea cu ochii trupeşti, sufle- 
tului i se deschide vederea duhovnicească. Adesea, la muribunzi vederea duho- 
vnicească începe încă înainte de a-şi da sfârşitul şi, văzându-i încă pe cei din jurul 

lor şi chiar vorbind cu ei, ei văd şi ceea ce alții nu văd. leşind apoi din trup, 
sufletul se trezeşte printre alte duhuri, bune şi rele. De obicei el se îndreaptă către 
acelea care-i sunt mai înrudite după duh, iar dacă, aflându-se în trup, a fost sub 
influenţa unor duhuri, atunci rămâne sub influenţa lor şi după ce iese din trup, 
oricât de neplăcute ne-ar fi acestea la întâlnirea cu ele. 


În primele două zile sufletul se bucură de o relativă libertate, poate să viziteze 
locurile pe care le-a îndrăgit de pe pământ, iar în cea de-a treia zi se îndreaptă 
spre alte teritorii. Cu această ocazie el trece printr-o mulțime de duhuri rele, care 
îi barează drumul şi îl învinuiesc de felurite păcate, spre care chiar ele l-au 
îndemnat. 


Potrivit dezvăluirilor, există douăzeci de asemenea bariere, aşa-numitele vămi, şi 
la fiecare omul este tras la răspundere pentru un anumit păcat; trecând de o 
barieră, sufletul ajunge la următoarea şi, abia trecând cu bine de toate, el poate 
să-şi continue calea, fără să fie imediat aruncat în gheenă. 


Cât de groaznici sunt acei demoni şi vămile lor ne arată faptul că însăşi 
Preasfânta Născătoare, dinainte vestită de Arhanghelul Gavriil de apropiatul ei 
sfârşit, S-a rugat Fiului ei să o izbăvească de acei demoni; împlinindu-i rugă- 
mintea, însuşi Domnul lisus Hristos S-a arătat din cer casă primească 
sufletul Preacuratei Sale Maici şi să-l ridice la cer. 


A treia zi este, de obicei, înfricoşătoare pentru sufletul celui adormit, şi atunci 
cu deosebire are nevoie de rugăciune. Trecând vămile cu bine şi închinându-se lui 
Dumnezeu, timp de încă treizeci şi şapte de zile sufletul vizitează lăcaşurile 
cereşti şi prăpăstiile iadului, neştiind încă unde se va afla şi abia în a patruzecea 
ZI i se hotărăşte locul, până la învierea morţilor. 


Unele suflete se află în starea de pregustare a bucuriei şi a fericirii veşnice, iar 
altele în groaza veşnicelor chinuri, care vor începe pe de-a-ntregul după 
înfricoşata Judecată. Până atunci mai sunt încă posibile schimbări în starea 
sufletelor, mai ales prin aducerea pentru ele a Jertfei celei fără de sânge (adică 
prin pomenirea lor la Sfânta Liturghie), de asemeni şi prin alte rugăciuni. 


Cât este de importantă în acest timp pomenirea la Sfânta Liturghie ne arată 
următoarea întâmplare. 


Înainte de descoperirea moaştelor Sfântului Teodosie al Cenigovului (în 18996), 
preotul care săvârşea reînvelirea moaştelor, fiind foarte ostenit, aţipi aşezat 

lângă moaşte şi îl văzu în faţa sa pe sfântul, care îi zise: „îți mulțumesc că te-ai 
ostenit pentru mine. Te mai rog ca, atunci când vei săvârşi Sfânta Liturghie, să-i 
pomeneşti pe părinţii mei”, şi le rosti numele (preotul Nichita şi Maria). 


» Cum de tu, Preasfinţite, ceri rugăciuni de la mine, când tu însuţi Stai în faţa 
» 


Tronului ceresc şi le împărți oamenilor milostivirile lui Dumnezeu?”, îl întrebă 
preotul. 


„Da, este adevărat - răspunse Sfântul Teodosie - dar pomenirea la Sfânta 
Liturghie este mai puternică decât rugăciunile mele.” 


De aceea, pentru cei adormiţi sunt de folos şi parastasele, şi rugăciunile 
pentru adormiţi făcute acasă, şi faptele bune făcute în numele lor ca, de exemplu, 
milostenia, jertfele pentru Biserică, dar cele mai folositoare sunt pentru ei 
pomenirile la dumnezeiasca Liturghie. 


Au existat multe arătări ale morților şi alte întâmplări care arată cât de bine- 
făcătoare este pomenirea celor adormiţi. Mulţi adormiţi în pocăință, dar care nu 
au apucat să-şi manifeste căinţa în viaţă, s-au eliberat astfel de chinuri şi au 
primit împăcarea. 


In Biserică se înalță întotdeauna rugăciuni pentru împăcarea sufletelor celor 
adormiţi, şi chiar în ziua Pogorârii Sfântului Duh, când ne rugăm în genunchi la 
vecernie, există o rugăciune specială „pentru cei ţinuţi în iad”. 


Aşadar, fiecare dintre noi, dorind să-şi arate dragostea faţă de cei adormiţi 
şi să le ofere un real ajutor, poate face cel mai bine acest lucru rugându-se 
pentru ei şi, cu deosebire, prin pomenirea lor la Sfânta Liturghie, când 
părticelele scoase pentru vii şi pentru morţi se cufundă în Sângele Domnului, 
cu cuvintele: „Ridică, Doamne, păcatele celor pomeniţi aici, cu cinstitul Tău 
Sânge şi prin rugăciunile sfinţilor Tăi”. Nimic mai bun şi nimic mai mult nu 
putem face pentru cei adormiţi decât să ne rugăm pentru ei, dându-i să fie 
pomeniţi la Liturghie. Ei au nevoie întotdeauna de aceasta, dar cu deosebire 
în cele patruzeci de zile în care sufletul celui adormit parcurge drumul spre 
veşnicele lăcaşuri. Atunci trupul nu Simte nimic, nu-i vede pe apropiații 
care s-au adunat pentru el, nu simte mirosul florilor, n-aude cuvântările de 
îngropare. Ci sufletul simte rugăciunile înălțate pentru el şi le este recunoscător 
celor care se roagă, simțindu-se duhovniceşte apropiat de aceştia. 


AAA AAA AAA AAA AAAAĂAAAA 


Xe Xp e e eee eX 


AAA AAA AAA AAA AAA AAA AAA 


Xe Xe Xe ee eee eee 


Rude şi apropiaţi ai celor adormiţi! Faceţi pentru ei ceea ce ei au nevoie şi ce este 
în puterile voastre. Cheltuiţi bani nu pentru înfrumusețarea exterioară a si- 
criului şi a mormântului, ci pentru a-i ajuta pe oamenii nevoiaşi în numele 
apropiaților adormiţi, cheltuiţi pentru Bisericile unde se înalță rugăciuni pentru 
ei. Milostiviţi-vă de cel adormit, îngrijiți-vă de sufletul lui! Pe toţi ne aşteaptă 
această cale; cât vom dori atunci să fim pomeniţi în rugăciune! Să fim şi noi 
înşine milostivi faţă de cei adormiţi. 


Imediat cum răposează cineva, chemaţi imediat preotul sau daţi-i de veste, ca 
să-1 citească „Canonul pentru ieşirea sufletului”, care se cuvine a fi citit deasupra 
capului fiecărui dreptcredincios, imediat după sfârşitul său. Străduiţi-vă ca, dacă 
se poate, slujba parastasului să aibă loc în biserică şi ca, până la parastas, la 
capul repausatului să se citească Psaltirea. 


Slujba parastasului poate să aibă loc şi fără mult ceremonial, dar e obligatoriu să 
fie făcută în întregime, fără prescurtări; nu vă gândiţi atunci la voi înşivă şi la 
comodităţile dumneavoastră, ci la cel adormit, de care vă luaţi rămas bun pentru 
vecie. Dacă în Biserică se află mai mulți răposaţi, nu refuzaţi ca slujba să fie 
făcută pentru toţi deodată. Este mai bine ca slujba parastasului să fie făcută 
pentru doi sau mai mulţi adormiţi deodată - cu atât mai fierbinte va fi rugăciunea 
celor adunați pentru ei - decât să li se facă slujbă separată şi preoţii, 
neavând destul timp şi putere, să scurteze slujba, când fiecare cuvânt al rugăciunii 
pentru adormit este ca o picătură de apă pentru cel însetat. 


Îngrijiţi-vă neapărat şi imediat de sărindar, adică de pomenirea zilnică la Liturghie, 
timp de patruzeci de zile. De obicei, în bisericile în care se slujeşte în fiecare 
zi, adormiţii cărora li s-a făcut parastas acolo sunt pomeniţi timp de patruzeci de 
zile şi mai mult. 


Dacă însă slujba parastasului se face într-o biserică fără slujire zilnică, apro- 
piaţii celui adormit trebuie să se îngrijească singuri de sărindar şi să îl dea undeva 
unde se slujeşte zilnic. 


Este bine, de asemeni, să fie trimise pomelnice spre pomenire la mănăstiri şi la 
Ierusalim, unde se face rugăciune neîntreruptă la locurile sfinte. 


Dar sărindarul trebuie început imediat după sfârşitul omului, când sufletul are 
nevoie cu deosebire de ajutor prin rugăciune şi, de aceea, pomenirea trebuie 
începută în locul cel mai apropiat în care se săvârşeşte slujire zilnică. 

Să ne îngrijim de cei ce pleacă înaintea noastră spre lumea cealaltă, să facem 
pentru ei tot ce putem, ţinând minte că „Fericiţi cei milostivi, că aceia vor fi 
miluiți” (Matei 5, 7). 


(Extras din cartea: Sfântul loan Maximovici - Predici şi îndrumări duhovniceşti) 

Sfântul loan Maximovici - Cum putem să-i cinstim mai bine pe adormiţii 
noştri? 


Săptămâna a 7-a după Paşti, Shanghai, 1941 


Vedem adesea străduința rudelor celui mort de a face o înmormântare cât mai 
luxoasă şi de a ridica un mormânt cât mai bogat. Mai mulţi bani se cheltuiesc 
uneori pentru monumente fastuoase. Mulţi bani cheltuiesc rudele şi cunoscuţii 
pentru coroane şi flori şi, pe deasupra, florile trebuie scoase din sicriu înainte de 
închiderea lui, pentru ca acestea să nu grăbească descompunerea trupului. Alţii 
doresc prin anunţuri în presă să-şi exprime cinstirea faţă de cel adormit şi 
compătimirea faţă de rudele lui, cu toate că însuşi acest mod de manifestare 
a sentimentelor arată superficialitatea lor, adesea chiar falsitatea lor, întrucât cel 
aflat cu adevărat în suferință nu-şi va expune durerea în ochii celorlalţi, iar 
exprimarea condoleanţelor se poate face mult mai călduros, în mod personal. 


Dar orice am face din toate acestea, mortul nu va avea nici un folos. Trupului 
celui mort îi este indiferent dacă este aşezat într-un sicriu sărac sau bogat, într-un 
mormânt luxos sau umil. El nu simte mirosul florilor aduse, nu are nevoie de 
exprimarea prefăcută a durerii. Trupul este dat putrezirii, sufletul trăieşte, dar nu 
mai simte senzațiile pe care le primea mai înainte prin organele de simţ tru- 
peşti. El începe o altă viaţă şi alte lucruri trebuie să-i dăm acum. 

Trebuie să-i facem acum celui adormit ceea ce îi este de folos, dacă îl iubim 
cu adevărat şi dorim să-i aducem darurile noastre. 


Ce anume îi va face bucurie sufletului celui mort? 


> In primul rând, rugăciunile sincere pentru el, atât rugăciunile individuale, 
făcute în casă, cât şi, mai ales, rugăciunile de la Biserică, unite cu 
Jertfa cea fără de sânge, adică pomenirea la Sfânta Liturghie. 


Multe arătări ale morților şi alte vedenii întăresc convingerea despre marele folos 
pe care îl primesc cei adormiţi de la rugăciunile făcute pentru ei şi din aducerea 
pentru ei a Jertfei fără de sânge. 


=> Un alt lucru care le aduce mare bucurie sufletelor celor adormiţi este 
milostenia făcută pentru ei. A hrăni un flămând în numele celui răposat, a 
ajuta un nevoiaş, este ca şi cum am face acelaşi lucru pentru cel răposat. 


Cuvioasa Atanasia (f 12 aprilie) a lăsat prin testament înainte de moarte 
ca, întru pomenirea ei, să fie hrăniţi cerşetorii vreme de patruzeci de zile, însă 
surorile din mănăstire, din neglijenţă, împliniră testamentul doar timp de nouă 
zile. 


Atunci Sfânta le apăru însoțită de doi îngeri şi le spuse: „De ce aţi uitat de 
porunca mea? Să ştiţi că milostenia şi rugăciunile preoţilor aduse pentru 
suflet timp de patruzeci de zile îl milostivesc pe Dumnezeu: dacă sufletele 
răposaţilor au fost păcătoase, Domnul le dă iertare de păcate; iar dacă au fost 
drepte, atunci cei ce se roagă pentru ele vor fi răsplătiți cu binefaceri”. 


Mai ales în zilele noastre, grele pentru toată lumea, este o nebunie să cheltuim 
banii pentru obiecte şi gesturi nefolositoare când, folosindu-le pentru cei lipsiţi, 
putem face două fapte bune în acelaşi timp: şi pentru cel adormit, şi pentru cei care 
primesc ajutorul. 


Nu demult, la împlinirea unui an de la sfârşitul monahiei Marina, potrivit testa- 
mentului ei, din jertfele strânse de la voluntari, în grădina bisericii arhiereşti a 
fost organizată o masă pentru nevoiaşi. La anunţul acestei mese au sosit în jur de 
150 de oameni, care au fost cu toţii săturaţi. O faptă mare s-a făcut în felul acesta! 

lar dacă nu vom oferi un ajutor atât de mare, ci vom sătura doar câţiva flămânzi, 
sau numai pe unul singur, este, oare, puţin lucru? Şi nu e greu de făcut, depunând o 

sumă oarecare pentru pomenire, la Comitetul de ajutorare a săracilor de la biserica 
arhierească, la Casa de ajutor sau la Cantina socială. 


O dată cu rugăciunea pentru răposat, va fi dată şi hrană săracilor. Ei se vor 
sătura trupeşte, iar cel adormit se va sătura duhovniceşte. 


(Extras din cartea: Sfântul loan Maximovici - Predici şi îndrumări duhovniceşti) 

Cuviosul Seraphim Rose: Ce putem face pentru cei răposaţi? - “Fiecare 
cuvânt al rugăciunilor pentru cel răposat este ca un strop de apă dat unui om 
însetat” 


“Cât de importantă este pomenirea celor răposaţi în cadrul Sfintei Liturghii se 
poate vedea din următoarea întâmplare: înainte de a fi acoperite moaştele Sfântului 
Teodosie din Cernigov (1869), ieromonahul (renumitul stareţ Alexei din pustia 
Goloseyevsky, din Lavra Kievului, răposat în 1916) care săvârşea reînveştmântarea 
moaştelor, fiind ostenit şi aţipind acolo, lângă moaşte, îl văzu înaintea lui pe sfânt, 
care îi spuse: „îţi mulțumesc pentru cât te trudeşti cu mine. Te mai rog însă că, 
atunci când vei săvârşi Sfânta Liturghie, să-i pomeneşti pe părinţii mei” - şi îi 
spu-se numele lor (preotul Nikita şi Maria). „Dar cum se face că tocmai tu, o, 
Sfinte, îmi ceri mie să mă rog, când tu însuţi te afli înaintea Tronului ceresc şi 
mijloceşti oamenilor mila lui Dumnezeu?“, întrebă ieromonahul. 
unse Teodosie, », 


Aşadar, atât panahida, cât şi rugăciunea personală făcută acasă pentru cei răposaţi 
le sunt de mare folos acestora, ca fapte bune săvârşite întru pomenirea lor, precum 
şi pomenile şi contribuţiile aduse Bisericii. Dar deosebit de binefăcătoare sunt 
pentru ei pomenirile din timpul Sfintei Liturghii. S-au petrecut multe apariţii ale 
răposaţilor care confirmă acest lucru. Mulţi dintre cei care au murit pocăindu-se, 


AAA AAA AAA AAA AAAAAAAA 


Xp Xe e e eee eX 


AAA AAA AAA AAA AAA AAA A 


Xe Xe Xe ee eee eX 


dar nu au mai apucat să o vădească pe când erau încă în viaţă, au fost izbăviţi de 
chinuri şi au dobândit odihnă. Biserica înalță mereu rugăciuni pentru cei răposați, 
iar la praznicul Pogorârii Sfântului Duh, în cadrul Vecerniei, are rânduite rugăciuni 
speciale chiar şi pentru „cei din iad“. 


Sfântul Grigorie cel mare, răspunzând în Dialogurile sale la întrebarea: „Există 


ceva anume care le poate fi de folos sufletelor după moarte?“, învaţă: „Sfânta 
Jertfă a lui Hristos, Jertfa ce ne mântuie, aduce mari foloase sufletelor, chiar şi 
după moarte, cu condiţia ca păcatele lor să fie dintr-acelea care se pot ierta şi în 
viața de apoi. Din această pricină, unele suflete de răposaţi vin şi se roagă să fie 
pomenite la Sfânta Liturghie... Bineînţeles că cel mai sigur lucru este să facem 
noi înşine, chiar din timpul acestei vieţi, ceea ce ne-am dori să facă alţii pentru 
noi, după ce vom muri. Mult mai uşor este să ieşi de aici liber, decât să-ţi doreşti 
libertatea, după ce deja ai fost pus în lanţuri. De aceea ar trebui să defăimăm 
această lume din toată inima, ca şi cum toată Slava ei S-ar fi trecut deja, şi să ne 
aducem în fiecare zi prinosul de lacrimi Domnului, prin Jertfa Sfântului Său 
Trup şi a Preacuratului Său Sânge. Această Jertfă are singură puterea izbăvirii 
sufletului din moartea veşnică, pentru că în chip mistic ne dezvăluie, fiecăruia, 
moartea Celui Unul-Născut Fiu al lui Dumnezeu ” (Dialog. IV, 57, 60, pp. 266, 
272-273). 


Sfântul Grigorie aduce mai multe exemple de răposaţi care s-au arătat celor vii ce- 
rând sau mulţumind pentru săvârşirea Sfintei Liturghii spre odihna lor; apare chiar 
şi un caz în care soţia unui deţinut, crezându-l mort, se ruga preoţilor ca în anumite 
zile să împlinească Sfânta Liturghie pentru el; întors din captivitate, fostul deţinut 
i-a povestit soţiei cum, în anumite zile, era dezlegat de lanţuri - zile care s-au vădit 
a fi tocmai acelea în care Sfânta Liturghie era săvârşită spre pomenirea lui (Dialog. 
IV, 57, 59, pp. 267, 270) 


Protestanţii consideră, în general, că rugăciunile Bisericii pentru răposaţi sunt 
incompatibile cu realitatea că noi, oamenii, avem a ne afla mântuirea în timpul 
acestei vieţi în primul rând: „Dacă poţi fi mântuit prin Biserică şi după moarte, 
atunci ce rost mai are să te chinui sau să cauţi credinţa în timpul vieţii? Hai să mân- 
căm, să bem şi să ne veselim“... Sigur, nimeni dintre cei cu o asemenea viaţă nu 
şi-au dobândit mântuirea prin rugăciunile Bisericii; evident că un asemenea argu- 
ment este destul de superficial, dacă nu chiar ipocrit. Rugăciunile Bisericii nu-i pot 
izbăvi pe cei care nu-şi doresc mântuirea sau care nu s-au luptat defel în timpul 
vieţii spre dobândirea celor de sus. Într-un anume sens, s-ar putea spune că 
rugăciunea Bisericii sau cea personală, a unui creştin, pentru un răposat, vine ca 

rezultat al vieţii răposatului: nimeni nu se va ruga pentru el, dacă el nu a făcut 
nimic care să-i îndemne pe cei rămaşi în viaţă să o facă după moartea lui. 


Şi Sfântul Marcu al Efesului discuta această problemă a rugăciunii pentru răposaţi 
şi a îmbunătăţirii produse astfel asupra stării lor, citând drept exemplu rugăciunea 
Sfântului Grigorie Dialogul pentru împăratul roman Traian, rugăciune inspirată de 
o faptă bună pe care acest împărat păgân a săvârşit-o cândva. 


Ce anume putem face noi pentru cei răposaţi 


Oricare dintre cei care vor să-şi manifeste iubirea pentru cei răposaţi şi să le fie de 
un real folos, cel mai bine îşi pot împlini dorinţa rugându-se pentru ei, mai cu sea- 
mă pomenindu-i la Sfânta Liturghie, atunci când miridele scoase pentru vii şi pen- 
tru adormiţi sunt lăsate să cadă în Sângele Domnului, iar preotul se roagă: „Cură- 
țeşte, Doamne, păcatele celor ce s-au pomenit acum, prin Preascump Sângele Tău, 
pentru rugăciunile tuturor sfinților Tăr“. 


Nu putem face nimic mai bun sau mai de preţ pentru răposaţi decât să ne rugăm, 
pomenindu-i cu prinoase la Sfânta Liturghie, în veşnică nevoie sunt ei de sprijin 
prin rugăciune, şi mai cu seamă în vremea celor patruzeci de zile, când sufletul o 
porneşte pe calea spre sălaşurile de veci. Trupul nu mai simte nimic atunci: nu-i 
mai vede pe cei dragi adunaţi în jurul lui, nu mai simte mireasma florilor, nu mai 
aude cântările de înmormântare. Dar sufletul simte rugăciunile rostite pentru el, 
este mulțumitor celor care le săvârşesc şi, duhovniceşte, le este apropiat acestora. 


O, rude şi prieteni ai celui răposat! Faceţi pentru el ceea ce-i este de trebuinţă şi vă 
stă tuturor în putere! Nu vă cheltuiţi banii cu împodobirea pe dinafară a sicriului şi 
a mormântului, ci cheltuiţi-i spre ajutorarea celor aflați în nevoi, întru pomenirea 
celui drag, care a răposat, cheltuiţi-i cu lucrarea Bisericii, care se poate îngriji de 
sufletul lui. Toţi avem de urmat aceeaşi cale: şi noi vom avea trebuinţă, odată, să 
fim pomeniţi în rugăciuni! Să fim deci noi înşine milostivi cu cel răposat. 


Când ţi-a răposat cineva, dă de ştire cât mai repede unui preot, să poată citi „Rugă- 
ciunea de ieşire a sufletului“, care s-a rânduit să se citească fiecărui creştin ortodox 
îndată după moarte, încearcă, dacă se poate, să împlineşti slujba înmormântării 
într-o biserică şi mereu să citească cineva „Psaltirea” la căpătâiul celui răposat, 
până la îngropare. 

Nu trebuie mare pompă în timpul slujbei, dar negreşit înmormântarea trebuie 
săvârşită în întregime, fără omisiuni; nu te gândi la tine sau la confortul tău, ci 
gândeşte-te la cel răposat, de care să te despărţi pentru totdeauna. 


Când se întâmplă să fie mai mulți răposaţi în biserică, în acelaşi timp, nu refuza 
dacă cineva propune ca slujba să se săvârşească pentru toţi la un loc. Căci este 
chiar mai bine ca o înmormântare să se slujească pentru doi sau mai mulți răposați 
în acelaşi timp: rugăciunea tuturor celor adunaţi acolo va fi mult mai vie decât dacă 
s-ar sluji de mai multe ori, succesiv, în mare grabă, cu neatenţie şi cât mai pe scurt, 
pentru fiecare separat; pentru că fiecare cuvânt al rugăciunilor pentru cel răposat 
este ca un strop de apă dat unui om însetat. 


Foarte important este să rânduieşti imediat şi pomenirea la Sfânta Liturghie pentru 
toată durata următoarelor patruzeci de zile. De obicei, în bisericile unde Sfânta 
Liturghie este săvârşită zilnic, toți cei care s-au înmormântat acolo sunt pomeniţi 
vreme de patruzeci de zile. Dar dacă înmormântarea s-a săvârşit într-o biserică 
unde nu au loc slujbe zilnic, rudele ar trebui să rânduiască aceste pomeniri oriunde 
se săvârşeşte Sfânta Liturghie în fiecare zi. Bine este să se trimită şi prinoase spre 
pomenire pe la mănăstiri, sau la Ierusalim, unde rugăciunea este neîncetată la 
Sfintele Locuri. Dar pomenirea de patruzeci de zile trebuie rânduit să fie începută 
imediat după moarte, când sufletul se află în cea mai mare nevoie de ajutor prin 
rugăciune şi de aceea pomenirile trebuie începute în cel mai apropiat loc unde se 
fac slujbe zilnic. 


Să ne îngrijim de cei care au plecat în lumea de dincolo înaintea noastră, ca să 
putem face pentru ei tot ce ne stă în puteri, având în minte că „Fericiţi sunt cei 
milostivi, că aceia se vor milur”! “* 


(din: Părintele Serafim Rose, “Sufletul după moarte” - cartea integral aici, în 
versiunea tradusă de Doamna prof. Graţia Lungu-Constantineanu) 


Sursa: 
http://www.cuvantul-ortodox.ro/cuv-seraphim-rose-ce-putem-face-pentru-cei-raposati/ 

Mitropolitul Ilarian Alfeyev - Ce îşi doreşte cel mai mult cel răposat de la 
rude şi prieteni ? 


Una dintre cântările de la slujba înmormântării ortodoxe este redactată în numele 
celui adormit, care le cere celor vii să se roage pentru el: 


„Văzându-mă zăcând fără glas şi fără suflare, plângeţi toţi pentru mine, fraţilor şi 
prietenilor, rudelor şi cunoscuţilor, căci ieri vorbeam cu voi şi fără de veste mi-a 
venit înfricoşătorul ceas al morţii. Ci veniţi toţi care mă iubiţi şi mă sărutaţi cu 
sărutarea cea mai de pe urmă, că de acum nu voi mai umbla, nici nu voi mai vorbi 
cu voi. Pentru că mă duc la Judecătorul, unde nu este părtinire; căci sluga şi 
stăpânul împreună vor sta; împăratul şi ostaşul, bogatul şi săracul în aceeaşi cinste 
vor fi; şi fiecare, după faptele sale, sau se va prea mări, sau se va ruşina. Ci vă rog 
pe toți şi mă cucernicesc vouă, să vă rugaţi neîncetat lui Hristos-Dumnezeu pentru 
mine, ca să nu fiu rânduit, după păcatele mele, la locul de pedeapsă, ci să mă aşeze 
unde este lumina vieţii”. 


Aceste cuvinte ne arată ce îşi doreşte cel mai mult cel răposat de la rude şi prieteni: 
nu 0 înmormântare somptuoasă, nici cuvinte de condoleanţe, nici doliu, ci o 
rugăciune puternică, prin mijlocirea căreia sufletul său să ajungă în mâinile lui 
Dumnezeu. 


(Ilarian Alfeyev, Mitropolit de Volokolamsk, Taina credinţei. Introducere în 
teologia dogmatică ortodoxă, Editura Doxologia, p. 336) 

Starețul Efrem Filotheitul: “Dacă aţi şti cât de mult cer ajutor cei 
adormiţi!...” Importanţa extraordinară a pomenirii la Proscomidie pentru cei 
plecaţi dintre noi 


1. Am primit vestea cea întristătoare şi totodată veselitoare a plecării către Domnul 
a fiului vostru duhovnicesc, pentru care ne-am tânguit şi am plâns împreună cu vol. 
Dar acestea nu se potrivesc unui astfel de suflet, pe care nădăjduim că Hristos l-a 
primit şi l-a slobozit de suferinţele acestei vieţi, pentru a-l odihni în locaşurile cele 
veşnice. Această făptură, ca una ce este podoabă sfântă şi strălucită, va împodobi 
nobila dumneavoastră familie şi va fi în continuare o nestinsă făclie de mijlocire 
pentru noi înaintea Domnului. Fecioria lui, îndelungarea boli şi a răbdării, al 
doilea botez, care este Schima îngerească, ne încredinţează că dulcele nostru lisus 
l-a primit ca pe o tămâie binemirositoare. Nu vă întristaţi, vă rog, ci vă bucuraţi că 
aţi depus spre păstrare în vistieria lui Dumnezeu o mare comoară. Despărțire de 
scurtă durată este moartea, căci Hristos venind pe pământ, a luminat această taină 
întunecată, care este moartea. „Cel care crede întru Mine nu mai moare, ci tră- 
ieşte”. „Eu sunt Învierea şi Viaţa”. 


Vă doresc din inimă ca Dumnezeu să vă dea răbdare, mângâiere şi cugetele cele 
sfinte către sporirea duhovnicească. 


2. Ştii tu cât ajutor caută cei adormiţi! Intrucât după moarte nu mai există pocăință, 
iar oamenii au plecat şi ei cu pete şi neajunsuri şi întrucât ei văd că ajutorul celor 

aflaţi în viaţă îi ajută mult să se desăvârşească şi să afle odihnă, tânjesc, caută şi 
doresc cu putere ca cineva să-i pomenească. Ei mai doresc ca unul din moştenitorii 
lor să ajungă preot sau creştin luminat care să se îngrijească de ei. 


Am să-ţi relatez vedenia unui oarecare episcop pe care el însuşi mi-a povestit-o la 
rândul lui pe când slujeam împreună cu ani în urmă. 

EI mi-a relatat că era un preot care avea o problemă cu băutul şi adesea se îmbăta; 
aceasta a continuat mulţi ani la rând. În afara acestui lucru, totuşi, preotul era om 
virtuos şi cucernic, într-o zi bău vin ca de obicei şi se îmbătă, iar apoi, înainte să-şi 
fi revenit complet din beţie, se duse şi sluji Liturghia. 


Atunci Dumnezeu îngădui să aibă loc un accident: vărsă Sfântul Trup şi Sânge al 
Domnului! Bietul om îngheţă de teamă, gândindu-se şi la pedeapsa grea ce urma s- 
o primească de la episcopul său! 


In cele din urmă, după ce se spovedi, episcopul îi spuse: „Du-te! Te voi anunţa 
când să revii şi atunci îţi voi da pedeapsa”. 


Deci, în timp ce episcopul se afla singur meditând şi cugetând la cele de mai sus 
tocmai când luă stiloul pentru a serie decizia de caterisire a preotului, văzu o 
mulțime nesfârşită de oameni de toate vârstele, feluri şi stare socială trecând pe 
dinaintea sa ca într-un film. Episcopul fu uimit de această vedenie, dar şi copleşit 
de teamă. 


Atunci toţi acei oameni laolaltă îi spuseră: „Prea sfințite părinte, nu-l pedepsi pe 
preot; nu-l caterisi”. Apoi, treptat, dispărură. 


După aceea, episcopul îl chemă pe preot să vină la el. Bietul preot era înspăi- 
mântat, gândindu-se că va fi caterisit. 


Episcopul îi spuse: „Spune-mi un lucru, pomeneşti tu multe nume atunci când 
slujeşti Liturghia?” 


Preotul răspunse: „La Proscomidie, prea sfinția voastră, pomenesc tot felul de 
nume de multă vreme - de la regi şi împărați până la ultimul necăţit”. 

Episcopul îi spuse atunci: „Du-te, deci, şi ori de câte ori slujeşti Sfânta Liturghie, 
să pomeneşti cât mai mulți oameni cu putinţă şi să ai grijă să nu te mai îmbeţi. Eşti 
iertat”. 


Mai apoi, preotul - cu ajutorul lui Dumnezeu - scăpă de beţie. 


A 

3. Am primit telegrama cu vestea adormirii surorii noastre ŞI, ca nişte oameni ne- 
am întristat. Desigur, au urmat lacrimi care mărturisesc unirea sufletelor în legătură 
nedezlegată a dragostei în Hristos. Dar trebuie să ne şi bucurăm pentru marele 
„premiu” pe care l-a câştigat. Mai întâi, că s-a păstrat pe sine în feciorie, această 
podoabă deosebită a îmbrăcămintei sufletului ei, apoi pentru că a răbdat ani de zile 
certarea Domnului prin mijlocirea bolii şi şi-a ridicat crucea până la Golgota 
sfârşitului ei, arătându-se a fi o adevărată ucenica a lui lisus. Şi în sfârşit, că 1 s-a 
dat Schima îngerească, pe care Sfinţii Părinţi o numesc „al doilea botez” şi pe care 
nu a întinat-o cu păcate noi. 


Și astfel, curățită fiind prin botezul pocăinţei, a plecat acolo unde a chemat-o 
dulcele Iisus, ca să vadă, aproape de EI, chipul Său teandric şi să se desfăteze în 
chip de negrăit. Acolo ea va mijloci neîncetat pentru părinţii şi rudele ei, dar şi 
pentru lumea întreagă. 


Marele Antonie, răpit fiind în extaz, s-a văzut pe sine purtat de îngeri către Cer, în 
călătoria lui către Domnul. S-a văzut împiedicat de puterile vrăjmaşe, de demonii 
din văzduh, care îl prihăneau pentru păcatele săvârşite. 


Dar Sfinţii Îngeri răspundeau împotriva şi spuneau: „Toate păcatele pe care le-a 
săvârşit înainte de a se face monah, pe acelea le-a iertat Dumnezeu în clipa când a 
îmbrăcat Schima. Cele pe care le-a săvârşit după Schimă, aveţi dreptul să le 
spuneţi“. 


Acestea zicându-le Ingerii, demonii nu au mai găsit nimic spre a-l învinovăţi, după 
care urcarea la Cer a continuat neîmpiedicată. 


(Părintele Efrem Filotheitul, Comori duhovniceşti din Sfântul Munte Athos 
culese din scrisorile şi omiliile Avvei Efrem, traducere de prof. Paul Bălan, 
Editura Buna- Vestire, Bacău, 2001) 

Fericitul părinte loan Krestiankin ne învaţă ce să facem şi cum să ne rugăm 
pentru cei adormiţi fără pocăință, pentru cei nebotezaţi (neortodocşi) şi 
pentru sinucigaşi: “Nici un suspin nu se va pierde...” 


Rugăciunea pentru cei adormiţi fără pocăință 


1.) 


Roaba lui Dumnezeu E., cât sunteţi în viaţă, rugaţi-vă neapărat pentru cei apropiaţi 
ai dumneavoastră care au fost botezați. Noi nu trebuie să anticipăm judecata lui 
Dumnezeu. Numai Unul Dumnezeu ştie împrejurările vieţii fiecăruia şi cel mai 
important este că vede inima fiecăruia. El va rosti sentința de judecată la timpul 
cuvenit. 


Deocamdată împliniţi-vă datoria de fiică faţă de părinţi şi datoria dragostei pentru 
cei apropiaţi, prin pomenirea lor în rugăciune. Rugăciunea dumneavoastră nu va 
rămâne fără răspuns. 


Nu trebuie să dăm pomelnice la Sfânta Liturghie pentru sectanţi, eretici şi pentru 
cei care, conştienţi fiind, Il hulesc pe Dumnezeu, căci ei depun mărturie vădită de 
vrăjmăşie faţă de Dumnezeu. 

Draga mea M., rugaţi-vă pentru soţul dumneavoastră mai ales prea cuviosului 
Paisie cel mare |...]. Acest sfânt are putere să se roage pentru eliberarea din mun- 
cile veşnice a celor ce au adormit fără pocăință. Soţul dumneavoastră a fost bun în 
toate, dar faptul că timp de 71 de ani nu s-a ivit în sufletul lui necesitatea de a 1 se 
adresa lui Dumnezeu este regretabil. Acum rugaţi-vă pentru el, încredinţându-l voii 
lui Dumnezeu. Nici dumneavoastră nu sunteţi fără vină pentru faptul că nu a găsit 
cărările care duc spre Biserică. 


Binecuvântarea lui Dumnezeu să fie peste dumneavoastră! 


SR o e 


Dragă părinte V., noi trebuie să-i pomenim pe cei botezați, pentru că ei au primit la 
Botez pecetea darului Duhului Sfânt. Noi nu putem să-i judecăm pe aceşti oameni 
înainte de judecata lui Dumnezeu, pentru că cele dinlăuntru le vede numai 
Domnul: cum au trăit, cu ce au trăit, ale cui rugăciuni i-au ţinut în această lume. 
Biserica se roagă pentru toţi şi, chiar dacă după moarte nu mai este pocăință, totuşi 
până la a doua înfricoşătoare Venire a Domnului este ajutor pentru aceştia prin 
rugăciunile Bisericii, în urma mijlocirii celor apropiaţi. Parcă putem să refuzăm a 
veni în ajutorul celor în suferință?! 


Cer sfintele voastre rugăciuni pentru neputinţele mele. 

Dragii mei în Domnul N. şi E., necazul vostru e mare, căci în cele ce vi s-au în- 
tâmplat aveţi şi voi o parte de vină, ca părinţi. 


Cred că nu greşesc dacă spun că toţi aţi fost botezați, însă nu aţi trăit după credinţă 
şi nu aţi cunoscut Biserica. Dar slavă lui Dumnezeu, şi în aceasta vă stă mân- 
gâicrea, că fiul dumneavoastră a fost botezat şi i-a fost stabilit diagnosticul; se pot 
face rugăciuni pentru el dându-se pomelnice la biserică. Până la un an, pomeniţi-l 
la Sfânta Liturghie pentru cei adormiţi şi la panihidă; de asemenea, dați milostenie 
celor lipsiţi şi veţi uşura şi suferințele voastre, şi starea fiului de dincolo de mor- 
mânt. 


Nu vă mâhniţi peste măsură, ci mai degrabă alergaţi către Dumnezeu cu rugăciuni 
de pocăință, şi prin viaţa în Biserică veţi căpăta odihna sufletelor voastre. 


Dumnezeu să vă înţelepţească! 

Rugăciunea pentru cei nebotezaţi 


Roaba lui Dumnezeu A., este foarte bine că vă doare inima pentru mama dumnea- 
voastră. Rugaţi-vă pentru ea, căci nici un suspin nu se va pierde. Însă rugaţi-vă aşa 
cum vă poruncește Biserica: nu o pomeniţi la biserică [fiind nebotezată - n.n.], 
pentru ca neascultarea să nu atragă asupra dumneavoastră nenorocirea, faceţi întot- 
deauna canonul şi rugăciunea date de purtătorii de Dumnezeu părinţi. Ba să daţi şi 
milostenie celor nevoiaşi pentru ea. lar petrecerea ei de dincolo de mormânt 
încredinţaţi-o voii lui Dumnezeu. Dacă dumneavoastră ca om vedeţi măsura bolilor 
şi a ostenelilor, Domnul vede mai mult în profunzime. Însă hotărârea definitivă Ii 
aparţine totuşi Lui. Să nu îndrăzniţi să daţi pomelnice la biserică pentru mama 
[fiind nebotezată - n.n.], pentru ca neascultarea să nu atragă asupra dumneavoastră 
nenorocirea. Domnul să vă păzească! 


Rugăciunea pentru cei ce şi-au pus capăt vieţii 


Dragă în Domnul T., câți oameni nu sunt astăzi precum copiii: caută calea spre 
Adevăr şi din mila lui Dumnezeu vin la Biserică, care este casa lui Dumnezeu. T., 
aceasta este minunea care se petrece în mod real. Acum nenorocirea este cea care 
aduce cel mai adesea la Dumnezeu, când inima parcă moare de necaz. Vin şi 
oameni care au început să cunoască lumea duhovnicească datorită conlucrării înde- 
aproape cu puterea cea întunecată, ucigătoare de suflete. 


Aşa s-a întâmplat şi cu fiul dumneavoastră: el a cunoscut vrăjmaşul - întunericul - 
dar nu a reuşit prin acest coşmar să se întoarcă şi să pornească în căutarea Luminii. 
Nu are sens să căutaţi vinovaţii, căci pe când trăiați fără Dumnezeu erau alături de 
dumneavoastră oameni care credeau în EI şi vieţuiau prin El. Dumnezeu, ieri şi azi 
şi în veci, este Acelaşi, Făcătorul făpturii, făcătorul lumii. Și, odată cu căderea 
protopărinţilor, datorită libertăţii dăruite de Dumnezeu, oamenii înşişi fac alegerea. 
Iar Dumnezeu întotdeauna aşteaptă, ajută, lasă în viaţa societăţii şi-n viaţa fiecăruia 
urmele Sale. Oamenilor le rămâne numai să vadă şi să facă alegerea: sau lumina, 
căldura, binele, adică calea către Dumnezeu, sau îmbătarea din voia proprie cu 
păcatul. Mă refer la ceea ce este principal. Nimeni nu poate să-i ia omului lber- 
tatea, nici măcar Făcătorul său. 


Într-adevăr, pentru fiul dumneavoastră nu este voie să vă rugaţi la biserică — potri- 
vit canoanelor stabilite la Sfintele Sinoade de către Sfinţii părinți. Trebuie neapărat 
să vă rugaţi acasă din tot sufletul îndurerat şi rănit. lar răspunsul este lucrarea lui 
Dumnezeu. Noi nu îl putem ghici din timp şi nici să hotărâm în locul lui Dumne- 

zeu nu putem. Păzind ascultarea față de Biserică, păstraţi în suflet nădejdea că 
Dumnezeu Se va milostivi pentru rugăciunea dumneavoastră de mamă. 


end n 


Prima dată, străduiţi-vă să-i citiţi timp de 40 de zile, zilnic. lar rugăciunea care 
este în canon vă va linişti în fiecare zi şi îl va ajuta pe fiu. Bine este să daţi milo- 
stenie celor nevoiaşi pentru fiul dumneavoastră. Nădejdea împletită cu credinţa 
sunt luminători în viaţa noastră. lar Domnul este Cel care ne dă milă şi iubire. Că- 
tre acestea şi nădăjduim. 


Numai să nu uitaţi că prima poruncă dată de Dumnezeu oamenilor, în Rai, a fost 
ascultarea. De aceea, fiind în situația de faţă, nu puteți călca această poruncă mân- 
tuitoare. Şi, pentru necazul ce v-a cuprins şi pentru ascultarea cuvântului lui 
Dumnezeu de a nu-l pomeni la biserică, ci numai acasă, veţi dobândi mila Lui asu- 
pra dumneavoastră şi a odraslei. 


Mila lui Dumnezeu să fie cu voi! 

Dragă în Domnul A, nu trebuie să vă rugaţi şi să o pomeniți la biserică pe mama 
dumneavoastră, căci există canoane care interzic acest lucru şi ele trebuie res- 
pectate. Neascultarea atrage după sine urmări grave pentru cel ce nu se supune. EI 
însuşi se predă în stăpânirea vrăjmaşului. 


Dar iată ce se poate face - despre aceasta scrie episcopul Veniamin. Vă trimitem 
canonul pentru cei ce s-au sinucis |alcătuit, se pare, de Sfântul loan de Kronstadt, 
inexistent în limba română însă - n.n]. Citiţi acasă acest canon timp de 40 de zile, 
iar rugăciunea stareţului Leon de la Optina citiţi-o pentru mama dumneavoastră 
toată viaţa. 


Să daţi pentru ea milostenie celor săraci. Nu trebuie să faceți nimic mai mult. Chiar 
dacă cineva vă va permite vreodată să o pomeniţi la slujbele bisericeşti, să nu o 
faceţi, căci aceasta va fi spre răul atât al mamei, cât şi al dumneavoastră, pentru că 
nimeni nu poate schimba canoanele Bisericii. Respectarea lor Îl înduplecă pe 
Domnul să Se milostivească de dumneavoastră şi de mamă. 


Domnul să vă păzească! 
totii 

Roaba Domnului V., încălcarea canoanelor bisericeşti atrage după sine pedeapsa. 
Nu puteți să-l pomeniți pe fratele dumneavoastră la slujbele bisericeşti. 


În zadar aţi încercat să-l prohodiţi, încetaţi măcar acum să adunaţi asupra capului 
dumneavoastră mânia lui Dumnezeu. Puteţi să vă rugaţi pentru sinucigaşi numai 
acasă, dar în nici un caz nu este permis să-i pomeniţi la biserică, nici la Liturghie, 
nici la panihidă. Domnul este Judecătorul lor, iar dumneavoastră veţi suferi pentru 
neascultare. 

Draga mea P.I., ca să nu greşim înaintea lui Dumnezeu şi ca să nu facem după 
capul nostru, trebuie să vă rugaţi pentru E. numai acasă, citind mereu pentru ea 
rugăciunea stareţului Leon de la Optina [a se vedea aici - n.n.] şi, de asemenea, 
canonul pentru cei ce şi-au pus capăt vieţii. 


Pentru Domnul nu există morţi şi EI ştie taina morţii lui E. Dacă ea a fost victima 
răufăcătorilor, atunci să ştiţi că pentru aceştia Biserica se roagă şi Domnul le 
socoteşte sfârşitul lor drept mucenicie. 


Domnul nu va fi vădit de neadevăr şi nedreptate, iar noi trebuie să rămânem în faţa 
acoperământului tainei şi să împlinim voia lui Dumnezeu în acele limite ale tainei, 
care ne sunt accesibile. Faceţi milostenie pentru E. şi citiți canonul, plecându-vă 
înaintea poruncii lui Dumnezeu. 


Binecuvântarea lui Dumnezeu să fie peste dumneavoastră! 

Draga mea în Domnul S$., una este judecata omenească şi alta este judecata lui 
Dumnezeu. 


Legea lui Dumnezeu cere de la fiecare om împlinirea voii Sale, căci numai aceasta 
este mântuitoare. Nu vom lua asupra noastră misiunea de a fi judecătorul altora, şi 
în particular al fratelui dumneavoastră, însă, până a ajunge la judecata lui Dumne- 
zeu, suntem datori să ne judecăm propriile fapte. Lăsaţi-vă fratele în voia lui 
Dumnezeu, iar dumneavoastră împliniţi ceea ce ni s-a poruncit. 


Pentru cei ce şi-au luat viaţa nu este permisă pomenirea la slujbele bisericeşti şi 
aceasta este general valabil. Numai o boală psihică confirmată medical ne permite 
să-l pomenim pe sinucigaşi. 

In cazul fratelui dumneavoastră nu aveţi un asemenea act. De aceea, supuneţi-vă şi 
nu încălcaţi canoanele Biserici. 


Rugaţi-vă pentru el numai în rugăciunile de acasă şi faceţi milostenie. 


Dreapta judecată a lui Dumnezeu nu face greşeli, aşa încât liniştiţi-vă pe cât este 
posibil. 


(din: Arhimandrit loan Krestiankin, Povăţuiri pe drumul crucii, Editura Sophia, 
2013) 

Arhimandrit Emilianos Simonopetritul - Sfântul Munte Athos: Mare minune! 
Să ştiţi că morţii noștri, când ne rugăm neîncetat, se apropie tot mai mult de 
Dumnezeu 


Să strigăm, să-L rugăm pe Dumnezeu pentru noi şi pentru morții noștri, şi să știți 
că morţii noştri, când ne rugăm neîncetat, se apropie tot mai mult de Dumnezeu și 
ajung în cele din urmă în slavă, câtă vreme nu o refuză. 


În fiecare sâmbătă, la mănăstiri, se săvârşesc două Liturghii. Una în katholicon şi 
cealaltă la cimitir. În fiecare sâmbătă, mănăstirea citește foarte multe nume de 
adormiţi, cerând de la Dumnezeu să-i aşeze în slava Lui. În toate mănăstirile se 
face, sâmbătă de sâmbătă, panihida pentru toţi morții. 

Un ieromonah citea într-o zi o mulțime de nume şi, obosind, s-a întrebat: „Oare se 
mântuie cei pe care îi pomenesc? Simt ei ceva? Oare cerul simte că cu mă rog 
acum pentru cei care au plecat de pe pământul văzut? Sunt ajutaţi oare cei morţi?” 


În acel moment, fiind obosit, s-a sprijinit de strana sa, şi-a închis puţin ochii și, 
între somn şi veghe, într-o stare de priveghere a minţii, dar şi de oboseală a tru- 
pului, şi-a ridicat ochii sus, şi vede, vede ... oh, oh! Ce se petrece acolo? 
Nenumăratele duhuri ale celor adormiţi şi, împreună cu ele, şi sfinții, şi îngerii. lar 
înaintea tronului lui Hristos stătea, cu prea frumoasa ei haină, Preasfânta Născă- 
toare de Dumnezeu şi cu chipul ei luminos arăta către duhuri, Îl privea pe Hristos 
şi spunea: „Fiul meu şi Dumnezeul meu, eu mijlocesc pentru toți aceştia! Primește 
glasurile Sfintei Tale Biserici!” 

Și atunci, monahul a auzit cum toţi morții au început să cânte: „Născătoare de 
Dumnezeu, Fecioară, bucură-te, ceea ce esti plină de har, că ai născut pe Mân- 
tuitorul sufletelor noastre.” Nu numai că L-ai născut pe Hristos, Mântuitorul 
nostru, ci şi te rogi zi şi noapte pentru noi. Glasul lor s-a făcut ca un glas al 
adâncurilor, „ca un vuiet de ape multe” (Apoc. 1, 15), iar glasul lor a fost luat pe 
aripile îngerilor, şi s-a răspândit în tot cerul şi în tot pământul, şi a ajuns până acolo 
unde stătea monahul. 


In loc de timpane, în loc de organe muzicești, îngerii iși loveau aripile şi cântau: 
„Că ai născut pe Mântuitorul sufletelor noastre.” 


Mântuitorul nostru acesta este, dragii mei! Vă doresc ca EI să vă dăruiască în fie- 
care zi experienţa iubirii Lui mântuitoare, să vă umple casele de multe 
binecuvântări. Să intre EI în inimile voastre și fâlfâitul Lui să fie astfel, încât să pu- 
teţi spune: „Născătoarea de Dumnezeu L-a născut pe Hristos, dar și eu Îl am în- 
lăuntrul meu pe Mântuitorul sufletelor noastre.” 


Rugăciune pentru mântuirea celor adormiți 


Pomeneşte, Doamne, pe cei ce întru nădejdea învierii şi a vieții celei ce va să fie au 
adormit, părinți şi frați ai noştri şi pe toți cei care întru dreapta credință s-au să- 
vârşit, şi iartă-le lor toate greşelile pe care cu cuvântul sau cu fapta sau cu gândul 
le-au săvârşit, şi-i aşază pe ei, Doamne, în locuri luminoase, în locuri de verdeață, 
în locuri de odihnă, de unde au fugit toată durerea, întristarea şi suspinarea, şi unde 
cercetarea Feţei Tale veseleşte pe toți sfinții Tăi cei din veac. 


Dăruiește-le lor şi nouă Impărăţia Ta şi împărtăşirea bunătăților Tale celor negrăite 
şi veşnice şi desfătarea vieţii Tale celei nesfârșite şi fericite. 


Că Tu ești învierea şi odihna adormiţilor robilor Tăi (numele), Hrisoase, Dumne- 
zeul nostru, şi Ţie slavă înălțăm, împreună şi Celui fără de început al Tău Părinte și 
Preasfântului şi Bunului și de viaţă făcătorului Tău Duh, acum şi pururea şi în vecii 
vecilor. Amin. 


Cu sfinţii odihneşte, Hristoase, sufletele adormiţilor robilor Tăi, unde nu este 
durere, nici întristare, nici suspin, ci viaţă fără de sfârşit! 


Sursa: „ Tâlcuiri la Sfintele slujbe”. 

Ierom. Iosif Agioritul - Cu cât mai multe nume pomeneşti, cu atât este mai 
mare răsplata pe care o primeşti. Aceasta este cea mai mare milostenie: să îl 
uneşti pe om cu Dumnezeu 


Pentru care pricină oare s-a sfinţit părintele Nicolae Planas? Pentru că pomenea 
foarte multe pomelnice. Şi eu atunci când mi-am amintit nişte nume, le-am lipit pe 
peretele de la Proscomidie, căci acolo îmi erau la îndemână. 


După o vreme am visat că au venit la mine nişte bătrâni de demult, îmbrăcaţi cu 
haine din acelea care se purtau pe vremuri. Aceia mi-au spus: „Fiule, tu ne-ai scris 
în pomelnic, dar stareţul tău nu ne pomeneşte”. 


- Părinte, îi spun stareţului, de ce nu pomenegşti acele nume de la Proscomidie? 

- Pentru că nu pot să le descifrez, îmi răspunse acela. 

- Părinte, uite ce am visat. Apoi i-am povestit visul. Şi de atunci m-am hotărât să 
pomenesc cât mai multe nume. Cu cât mai multe nume pomeneşti, cu atât este mai 

mare răsplata pe care o primeşti. Aceasta este cea mai mare milostenie: să îl uneşti 
pe om cu Dumnezeu. Iar lucrul acesta poţi să-l faci. 

Eu am absolvit numai gimnaziul, nu am mers mai departe. Dar i-am scris în 
pomelnic pe toți colegii mei, pe toţi învățătorii şi profesorii mei, începând de la 
clasa întâi a şcolii primare până la ultima clasă a gimnaziului. Şi dacă ai şti câtă 
bucurie primesc atunci când îi pomenesc. Şi aceasta pentru că îi pomenesc pe aceia 
care m-au făcut să devin un om bun. 


Acum fiindcă am un an de când nu mai merg la Liturghie, pentru că nu aud, mă 
străduiesc să-mi amintesc acele nume ca să le pomenesc, ştiind că sufletele acelora 
dobândesc mult folos duhovnicesc. De aceea, fiul meu, dacă vrei să se mântuiască 
sufletul tău în dar, să pomeneşti cât mai multe nume. 


(Ierom. Iosif Agioritul, stareţul Efrem Katunakiotul, traducere de leroschim. 
Ştefan Nuţescu, Schitul Lacu-Sfântul Munte Athos, Editura Evanghelismos, 
Bucureşti, 2004, pp. 242, 244) 

Arhimandrit Cleopa Ilie - Despre rugăciunile pentru morţi 


Arhimandrit CLEOPA ILIE 


CĂLĂUZĂ 
ÎN 
CREDINȚA ORTODOXĂ 


99) 


Din “Călăuză în credința ortodoxă ” - Capitolul 11 
Editura Episcopiei Romanului 2003 


Primul lucru care se întâmplă fiecărui suflet îndată după moartea omului, este o 
judecată. Această judecată care se face cu fiecare suflet în parte se numeşte 
judecata particulară şi se deosebeşte de judecata cea de obşte sau universală, care 
se va face cu toţi oamenii odată la sfârşitul lumii şi după învierea trupurilor. Prin 
această judecată particulară se cercetează starea în care iese omul din viaţa 
pământească, şi dacă această stare este bună, sufletul este dus de îngeri la fericire, 
iar dacă este rea, este luat de duhurile necurate la chinuri. 


Fericirea la care sunt duşi cei găsiţi vrednici se numeşte «sânul lui Avraam» (Luca 
16, 22) sau «Rai» (Luca 23, 43), iar chinurile la care sunt supuşi necredincioşii şi 
păcătoşii se numeşte «iad» (Luca 16, 23). 


Că această judecată şi trimitere a sufletelor la Rai sau la iad are loc îndată după 
moarte, vedem din cuvintele Mântuitorului către tâlharul de pe Cruce: ...astăzi vei 
fi cu Mine în Rai (Luca 23, 43) sau din cuvintele Apostolului Pavel: Rânduit este 
oamenilor o dată să moară, iar după aceea să fie judecata (Evrei 9, 27). Acelaşi 
lucru îl arată marele Apostol Pavel şi atunci când zice: ...doresc să mă despart de 

trup şi să fiu împreună cu Hristos — şi aceasta e cu mult mai bine (Filip. 1, 23) şi 
iarăşi: Că mie a vieţui este Hristos şi a muri, câştig (Filip. 1, 21). 


Dintre vechii scriitori bisericeşti care vorbesc despre judecata particulară deosebit 
de cea de obşte, amintim pe Tertulian, care zice: „Sufletul (după moarte) mai întâi 
trebuie să încerce judecata lui Dumnezeu, ca unul ce a fost pricinuitorul tuturor 
celor ce le-a făcut, dar el trebuie să aştepte şi trupul său ca să primească răsplată şi 
pentru ceea ce a făcut cu ajutorul trupului, că s-a supus poruncilor lui”. 


Încă trebuie de ştiut şi acest lucru: dacă cineva la judecata particulară ar fi fost 
găsit vrednic de chinuri şi de pedeapsă şi dacă unul ca acesta este creştin şi fiu al 
Bisericii lui Hristos, mai are o portiţă de scăpare - prin mijlocirea celor vii - din 
chinurile la care a fost pedepsit de Dumnezeu. 


Sectarul: Este exclusă posibilitatea intervenţiei celor vii pentru cei morți, ştiut 
fiind că Dumnezeu va judeca pe fiecare după faptele lui şi după dreptate, dând 
fiecăruia răsplata cuvenită propriilor sale fapte. O judecată făcută pe baza 
intervenţiei altora n-ar mai fi dreaptă. 


Sfântul Apostol Pavel vorbeşte lămurit: Pentru că noi toți trebuie să ne înfățişăm 
înaintea scaunului de judecată al lui Hristos, pentru ca să ia fiecare, după cele ce a 
făcut în trup, ori bine, ori rău (II Cor. 5, 10). 


Cuvinte asemănătoare cu acestea găsim destule în Sfânta Scriptură şi anume în 
toate textele privitoare la judecata de apoi. 


Preotul: Nu sunt deloc adevărate cele ce cugeţi dumneata şi cei asemenea 
dumitale. Că Dumnezeu va răsplăti fiecăruia după faptele sale este adevărat (Ps. 
61, 11). Dar că posibilitatea de a ne ruga pentru cei morţi este exclusă, acest cuvânt 
este cu totul străin de adevăr. Noi vedem că în Sfânta Scriptură se pune mare preţ 
pe rugăciunea unora pentru alţii. Dacă ar fi aşa cum gândeşti dumneata, că n-ar 
avea nici un folos rugăciunea unora pentru alții, atunci nici marele Apostol Pavel 
n-ar fi trebuit să îndemne cu rugăminte pe ucenicul său, Timotei, spre un lucru ca 
acesta, scriindu-i: Deci, rogu-te, mai întâi de toate, să faci cereri, rugăciuni, 
mijlociri, mulțumiri pentru toți oamenii (| Tim. 2, 1). 


Iar Sfântul Apostol Iacov spune: Mărturisiţi-vă unul altuia păcatele şi vă rugaţi unui 
pentru alţii, ca să vă vindecaţi, că mult poate rugăciunea dreptului care se face 
(Iacov 5, 16). Sfântul Apostol Pavel cere să se facă rugăciune şi pentru el (Ef. 6, 
19). 

Dar dacă rugăciunile noastre folosesc celor vii, care pricină ar fi să nu le folosească 
şi celor morţi, odată ce ei trăiesc cu sufletele lor şi de vreme ce Acelaşi Dumnezeu 
le ascultă şi pe unele şi pe altele? 


La mărturiile de mai sus se pot adăuga şi altele directe, din Vechiul Testament. 
Astfel, în Cartea a II-a a Macabeilor (12, 42-45) se arată că s-a adus jertfă pentru 
ostaşii cei morţi şi apoi se zice: Drept aceea, sfânt şi cuvios gând a fost că au făcut 
curăţire pentru cei morţi, ca să se slobozească de păcat (12, 46). 


Iar Sfântul Prooroc Baruh spune: Doamne, Atotţiitorule, Dumnezeul lui Israel, auzi 
rugăciunea celor ce au murit ai lui Israel... Nu-Ţi aduce aminte de nedreptățile 
părinților noştri... (3, 4-5). 


În chipul cel mai limpede vorbeşte despre aceste rugăciuni Sfânta Tradiţie, 
începând din primele secole ale Bisericii, după cum arată şi conţinutul Sfintelor 
Liturghii. 


Sfântul loan Gură de Aur arată că apostolii chiar au rânduit să se facă la 


Liturghie pomenire pentru cei morţi, zicând: «Nu degeaba au rânduit apostolii 
să se facă înaintea Tainei celei înfricoşătoare pomenirea celor plecaţi. Știau că 
mult le foloseşte, multă binefacere aduce celor morţi. Când stă poporul, 
plinătatea preoțească, cu mâinile întinse şi în faţă Stă Jertfa cea înfricoşătoare, 
cum nu vor îndupleca pe Dumnezeu pentru cei adormiţi? Dar aceasta, numai 
pentru cei plecaţi cu credinţă». 


Sectarul: Dumnezeu chiar osândeşte pe cei ce se bizuiesc pe intervenţiile altor 
oameni în favoarea mântuirii lor. Căci acestea zice Domnul: Blestemat să fie omul 
care nădăjduieşte în om şi îşi face sprijin în trup omenesc şi a cărui inimă se 
depărtează de Domnul (ler. 17, 5). 


Preotul: În acest citat sunt blestemaţi şi osândiţi numai acei oameni care îşi pun 
nădejdea mântuirii lor exclusiv în ajutorul de la oameni şi nu în cel de la 
Dumnezeu - faţă de care sunt îndepărtați cu inima lor - fapt pentru care îşi merită 
toată osânda de la Dumnezeu, iar nu cei ce aşteaptă şi de la oameni mijlociri pentru 
ei către Dumnezeu. Căci atunci ar trebui să socotim sub această osândă şi pe 
marele Apostol Pavel, care de multe ori cere de la credincioşii săi rugăciuni către 
Dumnezeu pentru el, precum şi el însuşi face pentru alţii şi nădăjduieşte în folosul 
acestor rugăciuni, aşa cum am arătat la învăţătura noastră despre cultul sfinţilor. 

Deci este cu neputinţă ca în baza textului invocat de voi sectarii, să puteți nega 
posibilitatea şi necesitatea de a ne ruga pentru morţi, mai ales că în acest citat adus 
de dumneata este vorba de altceva. 


Sectarul: Rugăciunile pentru morţi sunt nefolositoare şi de prisos, neavând nici un 
rezultat, căci cuvântul biblic este limpede: Şi iarăşi a zis Domnul: Să nu intri în 
casa celor ce jelesc şi să nu te duci să plângi şi să jeleşti cu dânşii... Şi vor muri cei 
mari ŞI cei mici în pământul acesta şi nu vor fi îngropaţi şi după ei nimeni nu va 
plânge, nici se va zgâria, nici se va tunde pentru ei. Nu se va frânge pentru ei pâine 
de jale ca mângâiere pentru cel mort; şi nu li se va da cupa mângâierii ca să bea 
după tatăl lor şi după mama lor (ler. 16, 5-7). 


Preotul: Aici este vorba numai de cei păcătoşi care sunt vinovaţi de păcate grele, 
ceea ce înseamnă că pentru morții cei mai puţin păcătoşi se poate frânge pâinea 
întru pomenirea lor (vezi lămurirea în context, cu deosebire v. 10-13). Altfel, din 
citatul de mai sus ar urma ca morţii să nu fie nici îngropaţi, dar nici vouă nu vă 
convine o asemenea rânduială ieşită din comun. 


Sectarul: Cum poate cineva să scoată pe altul din iad, prin pomeniri, de vreme ce 
este scris: Că nu este întru moarte cel ce Te pomeneşte pe Tine. Şi în iad cine Te va 
lăuda pe Tine? (Ps. 6, 5). 


Preotul: Da, se poate mântui cineva şi din iad, dar nu prin suferinţele purgatoriului 
- cum spun romano-catolicii - ci prin Jertfa Răscumpărării, care s-a făcut pentru 
vii şi pentru morți. Căci Dumnezeu are puterea să scoată sufletele din iad, după 
cum scrie: Domnul pogoară la iad şi ridică (Cântarea a Il-a a lui Moise, v 57). Şi 
iarăşi: Dumnezeu poate să scoată sufletele din iad, iar nu omul (1 Regi 2, 6; Ps. 48, 
16; Matei 12, 32; Rom. 14, 9; 1 Cor. 15, 19; 1 Tim. 2, 6; Evrei 11, 19; 1 loan 2, 2; 
Apoc. 1, 18). 


Puterea şi iertarea lui Dumnezeu Care împlineşte «orice» vom cere de la EI (Marcu 
11, 24; loan 14, 13) sunt fără margini, iar bunătatea Lui e atât de mare, că numai El 
poate schimba osânda veşnică a omului. Aşadar Biserica se roagă numai lui 
Dumnezeu, ca El să scoată din iad pe cei osândiţi, şi nădăjduieşte tare la mila Lui 
şi la atotputernicia Lui. 


Noi ştim că Dumnezeu ne cere să iubim pe semenii noştri şi priveşte cu plăcere 
la această iubire a noastră. Nu este faptă mai mare ca iubirea şi din iubire, noi 
ne rugăm pentru alţii. 


AAA AAA AAA AAA AAAAĂAAAA 


Xp Xp e e eee ee 


AAA AAA AAA AAA AAA AAA AAA 


Xe Xe Xe ee eee eee 


Rugăciunea Bisericii găseşte cu atât mai mare ascultare la Dumnezeu, cu cât în 
rugăciunea ei se împletesc glasurile sfinților din cer cu ale credincioşilor de pe 
pământ şi însuşi glasul Maicu Domnului. Biserica este într-o nesfârşită rugăciune 
pentru mădularele sale: pentru noi toţi se roagă îngerii şi apostolii, mucenicii şi 
patriarhii şi, mai presus de toate, Maica Domnului nostru lisus Hristos - şi 
această sfântă unire este viaţa Bisericii. 


Însuşi Mântuitorul ne adevereşte că nu va trece cu vederea rugăciunile noastre, mai 
ales când pe acestea le facem din iubire către aproapele nostru. El Însuşi zice: 
Toate câte cereţi, rugându-vă, să credeţi că le veţi primi şi le veţi avea (Marcu Il, 
24); aşadar rugăciunea pentru morţi este nu numai un semn şi o întărire a iubirii, ci 
şi o probă a credinţei noastre, căci tot Mântuitorul a zis: De poţi crede, toate sunt 
cu putinţă celui ce crede (Marcu 9, 23). 


Sectarul: Sfânta Scriptură spune răspicat că între iad şi Rai există o prăpastie de 
netrecut, după cuvântul Domnului, din parabola bogatului nemilostiv şi a săracului 
Lazăr: Şi peste toate acestea, între noi şi voi s-a întărit prăpastie mare, astfel că cei 
ce ar vrea să treacă de aici la voi, ori de acolo la noi, să nu poată să treacă (Luca 
16, 26). Dacă adevărul este acesta, apoi cum ziceţi voi ortodocşii că puteţi scoate 
pe cineva din iad şi cum puteţi voi să treceţi această netrecută prăpastie şi să mutaţi 
pe unii de acolo în cealaltă parte, de la rău la bine? Oare acest lucru este posibil? 


Preotul: Şi noi învăţăm că între Rai şi iad este o prăpastie de netrecut, aşa cum ne- 
a spus Mântuitorul. Dar această prăpastie nu are puterea de a opri rugăciunile 
noastre pe care le facem către Dumnezeu pentru cei morţi şi nu face ca rugăciunile 
noastre - făcute din iubire pentru frații noştri - către Dumnezeu să fie nefolositoare. 
Noi nu presupunem - ca romano-catolicii - că există purgatoriul, noi zicem că 
numai pentru cei ce au păcate de moarte (nemărturisite), trecerea din iad la Rai este 
imposibilă. Pentru cei ce au păcate mai uşoare, această cale nu este definitiv 
închisă, deoarece abia la judecata de apoi se va hotări definitiv cine este pentru Rai 
şi cine este pentru iad, fiind de la sine înţeles că, după această judecată, unul 
osândit pentru iad nu va mai putea trece în Rai. Ştim că pentru cei vinovaţi de 
păcate de moarte, rugăciunile noastre sunt oprite, ca fiind nefolositoare: Este şi 
păcat de moarte; nu zic să se roage pentru aşa păcat (| loan 5, 16), dar nu tot aşa 
este situația pentru celelalte suflete, pentru care noi ne rugăm şi avem datoria de a 
ne ruga. 


Deci pomenirile celor morți se legitimează tot prin legătura iubirii, ca orice 
rugăciune. Noi suntem «împreună-cetăţeni cu sfinți», oameni ai casei lui Dumne- 
zeu, fiind zidiți pe temelia apostolilor şi proorocilor, piatra din capul unghiului 

fiind Iisus Hristos (Ef. 2, 19-20). În virtutea acestei «cetăţenii», noi Îl rugăm ca să 
ierte pe fraţii noştri care au trecut în lumea cealaltă. 


Noi nu ne rugăm pentru cei care au făcut păcate împotriva Duhului Sfânt, cum sunt 
ereticii, cei nebotezaţi, necredincioşii şi cei ce s-au opus adevărului cu ştiinţă şi 
voinţă, cei ce s-au ucis în duel, sinucigaşii etc., căci acestora nu li se iartă nici în 
lumea aceasta, nici în cealaltă (Matei 12, 31-32). Dar pentru cei cu păcate care se 
pot ierta în lumea cealaltă noi ne rugăm, fiindcă trebuie să ne iubim veşnic (1 Cor. 
13.3). 


Apostolul spune: ce a murit, a murit păcatului odată pentru totdeauna (Rom. 6, 10), 
iar comentează astfel: „Celor adormiţi le sunt mai de 
folos Liturghiile, iar celelalte mai puţin îi ajută (pentru că omul murind a încetat 
de la păcat), iar prin jertfă se împărtăşesc cu Hristos, se umplu de dumnezeiască 
veselie, de dar şi se izbăvesc cu dumnezeiască milă de toată durerea. Deci, mai 
înainte de toate, să se facă Liturghie pentru dânsul şi după aceea, de va avea 
avuţie, să se dea milostenie săracilor, zidiri sfintelor biserici şi altele care sunt 
spre mântuirea lui” (LX, 72). 


Şi mai spune: „...Miridele care se scot la Liturghie şi pomenirea care se face 
pentru cel mort unesc pe cel mort cu Dumnezeu şi-l împărtăşesc cu Dânsul 
nevăzut. Drept aceea, folosindu-se foarte mult dintru aceasta, nu numai se 
mângâie fraţii cei ce cu pocăință S-au mutat întru Hristos, dar încă şi sfintele 
suflete ale sfinţilor se bucură pentru aceste pomeniri care se fac pentru dânşii, 
unindu-se cu Hristos şi, împărtăşindu-se prin Sfânta Liturghie mai curat şi mai 
luminat, şi împărtăşindu-se mai mult cu darurile Lui, se roagă pentru noi. Deci 
pentru aceasta Dumnezeu a lucrat această jertfă şi a dat-o spre mântuirea şi 
luminarea trupurilor, ca toţi să fim cu Dânsul una, cum S-a făgăduit. Drept 
aceea se roagă pentru aceia care îi pomenesc pe dânşii săvârşind jertfe pentru 
cinstirea lor şi se fac mijlocitori şi solicitatori pentru dânşii. Şi se roagă ca şi 
aceştia să se împărtăşească cu Hristos ca şi dânşii. Pentru aceea trebuie să 
facem pomenirea celor răposaţi, pentru că dragostea uneşte pe cei vii cu cei 
morţi şi să pomenim pe Sfinţi, ca, veselindu-i, să se facă şi ei rugători veseli 
pentru noi către Dumnezeu”. 


Cât despre purgatoriul închipuit de romano-catolici, noi nu avem dovezi temeinice 
nici din Sfânta Scriptură, nici din Sfânta Tradiţie. Sfânta Scriptură numai două 
locuri ne arată luminat, Rai şi lad. 

În Sfânta Tradiţie, Sfinţii Părinţi nu admit pursatoriul, WE (+ 373) 
de pildă zicând „Este o nebunie a crede în al treilea loc în cealaltă viaţă”. 
(Cartea 1), iar ( 430) scrie: „Nu este vreun loc mijlociu, ca 
cineva care nu este cu Hristos, să poată fi altundeva decât cu diavolul”. (Despre 
merit şi păcat). 


Apoi ştim că Sinodul al V-lea Ecumenic din Constantinopol (553) a osândit pe 
Origen, Didim cel orb şi Evagrie Ponticul, care învățau că pedepsele viitoare vor 
avea sfârşit. Dacă pe atunci Biserica ar fi avut vreo cunoştinţă despre existența 
purgatoriului, ar fi făcut vreo amintire de el, ca fiind o excepţie de la veşnicia 
muncilor. 


Nemărginita bunătate a lui Dumnezeu, precum şi rugăciunile Bisericii şi Jertfa 
Euharistică sunt de ajuns pentru mântuirea celor ce nu şi-au făcut în viaţa aceasta 
canonul pocăinţei. 


Capitolul 47 - Despre rugăciunile pentru răposaţi 


Sectarul: Care vă sunt vouă, ortodocșilor, mărturule de bază din Sfânta Scriptură 
în legătură cu pomenirea morţilor, şi de ce faceţi atâtea slujbe şi jertfe pentru 
sufletele morţilor? 

Preotul: Rugăciunea pentru cei morţi în Biserica lui Hristos cea dreptmăritoare are 
mai multe temeiuri biblice, precum urmează: 

1. Păcatele oamenilor - afară de cele de moarte şi cele împotriva Duhului Sfânt - se 
pot ierta de Dumnezeu şi în veacul viitor (Matei 12, 31-32; Isaia 1, 18; 22, 14; 
Marcu 3, 29; Luca 7, 47; Il Mac. 12, 43). 

2. Trupul se întoarce în pământ, precum a fost, iar sufletul se întoarce la 
Dumnezeu, care l-a dat (Eccl. 12, 7; lov 34, 14-15; Ps. 103, 30 ş.a.). 

3. Dumnezeu, la Care se întoarce sufletul nostru după moarte, este prea milostiv şi 
prea puternic. El poate să arunce sufletul în gheenă (Matei 10, 28), dar poate şi să 
scoată sufletele din gheenă (| Regi 2, 6; Tob. 13, 2; Intel. 16, 13 ş.a.). 

4. Morţii doar cu trupul sunt morţi, însă sufletele lor trăiesc mai departe după 
moarte şi sunt deplin conştiente (vezi Luca 16, 22-31; Apoc. 4, 10-11; 5, 8-14 ş.a.). 
5. Cei morţi în Hristos fac parte împreună cu cei vii din aceeaşi Biserică a lui 
Hristos (Rom. 14, 7-9; Efes. 1, 9-10). 

6. Avem porunca de a ne ruga pentru toţi oamenii, deci şi pentru cei morți (| Tim. 
2, 1; Efes. 6, 18-19). 

7. Iubirea, care reprezintă virtutea de legătură între membrii Bisericii lui Hristos, 
nu trebuie să înceteze niciodată (Matei 25, 35, 36, 42, 43, 46; Luca 16, 27, 28, 30; 1 
Cor. 13, 13; 1 Petru 4,8). 

8. Deja în Legea Veche se făcea rugăciune şi se aduceau jertfe pentru sufletele 
morţilor (II Mac. 12, 42-46; Baruh 3, 4-5). 

9. Învățătura despre datoria celor vii de a se ruga pentru cei morţi spre a fi iertaţi şi 
mântuiţi a existat în Biserica lui Hristos de la început, după cum dovedesc 
Liturghiile vechi, a Sfântului Iacov, a Sfântului Vasile cel mare şi a Sfântului loan 
Hrisostom, care au în cuprinsul lor rugăciuni pentru morţi. 


Apoi literatura patristică aduce de asemenea numeroase mărturii în acest sens. 


Astfel, EEE ( 240 d.rrr.) scrie: „Noi facem rugăciuni pentru cei morţi în 
fiecare an în ziua morţii lor”. 


Sfântul Chiril al Lerusalimului (386 d.Hr.) spune: „Noi ne rugăm pentru Sfinţii 
Părinţi Episcopi adormiţi, şi în general pentru toţi cei mutaţi mai înainte de noi, 
crezând că le este foarte de folos sufletelor pentru care se face rugăciunea atunci 
când Stă înainte jertfa cea sfântă şi înfricoşată ” (Cateh. 5, Mistag. n. 9). 


Sfântul loan Hrisostom (40 7 d.Hr.) spune: „Nu în zadar s-a rânduit prin 


apostoli ca să se facă înaintea înfricoşatelor Taine pomenirea celor morţi. Ei au 
ştiut că din ea rezultă mare folos, mare binefacere pentru morți” (Omilia a IV-a 
la Ep. către Filip. n. 4). 


10. Sfânta Scriptură dă şi următorul îndemn: Dărnicia ta să atingă pe toţi cei în 
viaţă şi chiar morţilor fă-le parte de dărnicia ta (Sir. 7, 35). 

Părintele Cleopa Ilie - Predică despre drumul sufletului după moarte 


VA-V-AR, 
RAIUL ! 


Pomenirea morţilor o făceau creştinii demult la Liturghia Sfântului Iacov (cf. 
Sfântul Simeon Tesaloniceanul, IX, 72 şi cap. VI, p. 375), întâia Liturghie, care se 
întocmise încă din timpul celui dintâi episcop al Ierusalimului. În ea se rânduise 
slujbă specială pentru morţi. Dar mai târziu, rânduindu-se alte slujbe pentru morţi, 
s-a văzut cât de mare folos aduc cele patruzeci de panahizi pentru cei răposaţi. S-au 
descoperit multe taine. 


De aceea vă voi spune mai întâi care este pricina pentru care se face pomenire la 
trei zile după moarte, apoi la nouă zile şi la patruzeci de zile. Pe urmă, dacă va 
rândui Dumnezeu, vă voi mai spune nişte istorioare în legătură cu cele patruzeci de 
panahizi şi patruzeci de Liturghii. Acestea le spun după învățăturile Sfinţilor 
Părinţi şi după descoperirile ce s-au făcut unor Sfinţi. 


lată, dar, ce se întâmplă cu sufletul omului după ce moare, până la vremea de 
patruzeci de zile: 


= În ziua întâi când moare omul, sufletul lui stă acolo unde a ieşit din trup, şi 
dacă trupul este acolo, îl ține îngerul de la botez lângă trup timp de 24 de 
Ceasuri. 

Să zicem că trupul e pe o laiţă sau în sicriu, sau pe catafalc, sau pe o masă. Îngerul 
nostru de la botez, care este ajutătorul nostru până la moarte, ne păzeşte şi stă o zi 
şi o noapte lângă trup. E ca şi cum ai avea o haină pe care ai purtat-o mulți ani şi, 
când s-a învechit, te-ai dezbrăcat de dânsa şi o laşi pe un pat sau în cui, şi te uiţi la 
ea că-i ruptă şi veche, şi-ţi aduci aminte: cu haina asta am fost şi la nuntă, şi la 
biserică, şi la târg, sau atunci şi atunci. Cam aşa se întâmplă şi cu sufletul când se 
dezbracă de trup. Trupul este o haină în care a stat sufletul, sau o casă a lui. 


În ziua întâi când se dezbracă de această haină a trupului, sufletul se mai uită la ea, 
înainte de a se despărți pentru multă vreme unul de altul. Dar îl mai ține şi îngerul 
de la botez lângă haina aceasta cu care a fost îmbrăcat. Şi se minunează sufletul 
foarte când vede cum se des- compune trupul lui şi ce miros dezgustător împrăștie, 
şi nu-l vine a crede că a stat în acest lăcaş de care nu se alege nimic. 


Acum îşi aduce aminte de ceea ce spune proorocul David: „Scoate, Doamne, din 
temniţă sufletul meu, ca să se mărturisească numelui Tău”. 

Şi-i arată îngerul: “Vezi, suflete, trupul acesta care se descompune? Cu acesta ai 
fost în căile cele bune, dar pentru acesta ai făcut şi atâtea păcate; cu acesta ai făcut 
metanii, cu acesta ai mers în biserică, dar cu acesta ai fost şi la desfrâu, şi la beţii, 
şi la jocuri, şi la nunţi, şi la furat, şi la distracţii, şi la alte răutăţi”. 


La toate acestea stă şi cugetă sufletul. Căci sufletul după moarte - după ce iese din 
trup - lucrează mai repede ca fulgerul, căci este fiinţă rațională şi gânditoare, şi nu 
mai e îngreunat de trup. Şi de aceea îşi aminteşte cu mare iuţeală nu numai de 
cuvintele pe care le-a vorbit în viaţă, ci şi de toate gândurile pe care nu le-a vorbit 
(cf. Uşa pocăinţei, cap. 3, p. 252). Dacă omul ţine minte acum ce a grăit când era 
copil, sau ce a gândit de multe ori, cum nu-şi va aminti cu mult mai uşor de toate 
atunci când se dezbracă de această țarină a trupului, care este o grosime mare pe 
el? 


Deci 24 de ceasuri ţine îngerul de la botez sufletul lângă trup, cu puterea lui 
Dumnezeu, ca să-l arate încă o dată lăcaşul în care a vieţuit pe pământ; şi-i spune: 
“Să ştii, suflete, că atunci când va suna trâmbiţa cea mare a Judecăţii, cum spune 
apostolul, ai să te îmbraci din nou cu acest trup şi vei sta dinaintea Dreptului 
Judecător, ca să dai seama de cele ce ai lucrat - cum zice apostolul - în trup, fie 
bune, fie rele”. Acestea se întâmplă în ziua cea dintâi. 


Noi plângem pe cel mort că ne-a părăsit, dar el e încă de faţă. Ziua întâi stă lângă 
trup. 

=> În ziua a doua după moarte, se întâmplă un lucru mai înfricoşat. Se 
întâmplă ceea ce spune proorocul David: „Pentru ce mă tem în ziua cea 
rea, când mă va înconjura fărădelegea vrăjmaşilor mei?” (Psalmi 458, 5). 
Adică, tot ce ai lucrat în viaţă, ţi se arată deplin şi concret în ziua a doua. 


În această zi, îngerul păzitor duce sufletul pe unde a umblat toată viaţa, chiar dacă 
ar fi înconjurat el globul pământesc de o mie de ori. Sufletul merge ca gândul şi ca 
fulgerul. De ar fi trăit omul cât de mult, sufletul se duce pe unde a trăit, căci merge 
cu mare repeziciune. Vezi, când ne mai rugăm cu gândul, acum sunt în cer, acum 
sunt înapoi. Nici n-am pronunţat bine ceva cu limba şi gândul a luat-o înaintea 
limbii. Aşa de repede merge şi sufletul după ce iese din trup. 


Și îngerul care îl însoţeşte îi spune: “Iată, suflete, aici ai curvit, aici ai furat, aici ai 
băut, aici ai glumit, aici ai râs, aici te-ai îmbătat, aici te-ai mâniat, aici ai vorbit 
vorbe murdare, aici ai jucat, aici ai chiuit, aici ai făcut cu ochiul, aici ai bătut din 
palme, aici ai fost în cârciumă şi ai pus lăutarii să-ţi cânte”. 


Pe urmă îi arată şi cele bune: “Iată, aici ai făcut metanii, aici ai plâns, aici ai mers 
la Sfânta Liturghie, aici ai ajutat pe un sărac, aici ai ajutat pe cineva care era 
bolnav, aici ai cercetat pe unul din temniţă, aici ai ascultat Sfânta Liturghie, 
dincoace ai ascultat predica, aici ai cântat o cântare religioasă, aici ţi-a fost milă de 
un om necăjit”. Şi-i arată aşa, pas cu pas, minut cu minut, unde a fost şi ce a făcut, 
şi sufletul rămâne încremenit când vede că-l arată aşa de bine toate mişcările. Şi nu 
poate zice nimic, pentru că tot ce-i spune a făcut cu adevărat şi o ştie. Îngerul îi 
arată toate cele făcute de el cât timp a fost în trup şi sufletul recunoaşte toate. Cum 
să nu fie adevărat, dacă îngerul a călătorit cu el, a fost pe umărul lui, în chip 
nevăzut, şi a scris toate împrejurările vieţii şi gândurile lui? 


=> Iar în ziua a treia se întâmplă un lucru mai înfricoşat. In ziua aceasta i se 
dau sufletului încă şase îngeri, care cu cel de la Botez sunt şapte, şi îşi 
începe călătoria spre cer, că are de trecut vămile văzduhului. 


Sunt 24 de vămi, pe unde trebuie să treacă sufletele noastre. La ele suntem 
cercetaţi de cele mai mari căpetenii ale iadului pentru toate faptele, toate cuvintele 
şi toate gândurile (vezi Tainele vieţii viitoare, cap.3, p.93). Şi sufletul trece pe la 
vămi însoțit de cei şapte îngeri, ca fulgerul, şi dracii îi arată toate relele câte a 
făcut, dacă nu le-a spovedit. 


Dacă omul s-a spovedit curat la duhovnic, Duhul Sfânt a şters de pe zapisele 
drăceşti păcatele pe care le-a făcut omul cu lucrul, sau cu cuvântul, sau cu gândul, 

sau cu voia. I le-a şters dacă le-a spovedit, i-a părut rău de ele şi a încetat de a le 
mai face. În acest caz, diavolii scot zapisele, dar când se uită la ele, le văd că sunt 
albe. Dar dacă nu s-a mărturisit, sau nu s-a mărturisit curat, le văd scrise. Şi-i arată: 
“Vezi aici ce-al făcut?”. 


Iar cele 24 de vămi încep cu vama păcatelor celor mai obişnuite ale noastre: cu 
păcatele vorbirii deşarte. Căci cine e atât de stăpân pe limbă să nu zică vreo vorbă 
deşartă? Se ştie cât este de aplecat omul să vorbească de rău şi să spună glume. De 
aceea, ca să treci prima vamă uşor, când te duci la spovedanie, întâi aceasta s-o 
spui: “Părinte, am vorbit vorbe deşarte”! A doua vamă este a minciunii; a treia - a 
vorbirii de rău, a clevetirii; a patra — a lăcomiei... şi aşa mai departe, căci nu este 
timp să vi le spun pe toate. Sufletul trece prin toate vămile, căci [nimeni şi nimic] 
nu-l poate opri, pentru că trebuie să se ducă în ziua a treia la Dumnezeu. 


Dar i se arată fiecăruia păcatele lui şi ştie că după patruzeci de zile are să cadă Jos 
de la vama cutare, adică are să se ducă la muncile veşnice, dacă nu s-a mărturisit şi 
nu s-a pocăit de fărădelegile lui. 

Deci, în ziua a treia, după ce a trecut vămile, însoțit de cei şapte îngeri, sufletul 
ajunge la Prea Sfântul Dumnezeu, la Scaunul Prea Sfintei şi de viaţă făcătoarei 
Treimi.Atunci ajunge prima dată sufletul la Dumnezeu, fără trup. 


Deci Biserica, ca o mamă bună şi duioasă, a treia zi după moarte, face pomenire 
celui mort. Nu ştiu dacă la dumneavoastră este acest obicei, ca atunci când se vine 
de la înmormântare să se facă masă acasă, întru pomenirea celui adormit. E bine să 
o faceți aceasta, că aşa e regula Bisericii. Când se vine de la înmormântare, e bine 
să se facă o mică masă, să se dea de pomană haine ale mortului, să se dea de 
pomană mâncare, să se facă ceva rugăciune şi pomenire pentru sufletul care s-a dus 
dintre cei vii. 


Pentru ce se face această pomenire de trei zile? Pentru că sufletul a ajuns prima 
dată la Dumnezeu şi e bine să ne rugăm ca Dumnezeu să-l binecuvânteze cu linişte 
ŞI cu pace şi cu darul Sfântului Duh. 


Iar din ziua a treia sufletul trebuie să treacă prin Rai şase zile. Cel păcătos trece 
prin Rai ca şi cel drept. Dar vai şi amar câtă deosebire este între unul şi altul! Cât 
se bucură cel drept când trece prin Rai, când ştie că are să moştenească Raiul, şi cât 
se scârbeşte cel păcătos, când vede ce a pierdut. Sufletul trebuie să treacă şase zile 
prin Rai, însoțit de îngerii cei buni, ca să vadă toate frumuseţile Raiului. Şi deşi 
merg cu iuţeala gândului, nu pot dovedi să le vadă pe toate, că Raiul e nemărginit. 

Acolo vede sufletul Raiul desfătării, acolo - pământul celor blânzi, acolo - palatul 
Noului Sion, acolo - mireasa Mielului (cum se spune la Apocalips), acolo - 
Ierusalimul cel ceresc, acolo - sânul lui Avraam, şi toate câte le pomeneşte 
dumnezeiasca Scriptură despre Rai; vede atâtea frumuseți, cum zice apostolul 
Pavel, vede cele ce ochiul nu le-a văzut şi urechea nu le-a auzit şi la inima omului 
nu s-au suit, căci acestea a pregătit Dumnezeu celor ce-L iubesc pe Dânsul (Luca 
23, 43; II Corinteni 12, 14; Apocalipsa 2, 7). 


Numai o floare din Rai - zice unul din sfinţi - dacă ai aduce-o pe faţa 
pământului, n-o poți cumpăra cu toate comorile lumii, atâta-i de frumoasă! 


Acolo, cum zice marele Vasile, florile pururea înfloresc şi niciodată nu se veştejesc 
(Hexaimeron). Și atâta mireasmă şi atâta frumuseţe şi atâta cântare este acolo, şi 
atâta lumină, atâta bucurie, atâta dreptate şi atâta pace întru Duhul Sfânt, şi atâta 
mângâiere duhovnicească, încât este cu neputinţă limbii celei de ţărână a omului să 
poată povesti ce vede sufletul acolo. Şi văzând sufletul aceste frumuseți, aceste 
minunăţii, când trece prin Rai, dacă ştie că a făcut fapte bune şi a murit mărturisit 
şi împărtăşit cu Prea Curatele Taine şi împăcat cu Biserica, are mare bucurie, căci 
simte că după patruzeci de zile va fi rânduit undeva pe acolo, până la dreapta 
Judecată, şi are să se veselească de atunci înainte. 


Dar dacă se ştie păcătos, îşi zice: “Vezi ce ai pierdut? Prost am mai fost şi păcătos 
am mai fost, rău şi nebun am mai fost! Cum am făcut numai voia trupului cel de 
țărână, a cărnii aceleia pe care o mănâncă acum viermii în pământ, şi cum am 
pierdut eu aceste frumuseți care nu sunt pentru o mie de ani, nici pentru milioane 
de ani, ci pentru veşnicie!”. Şi-i pare foarte rău. 


lar îngerul de la botez îi spune: “Suflete, de câte ori îți spuneam eu ţie: lasă 
păcatul, părăseşte fumatul, beţia, înjurătura, desfrânarea, furatul - şi nu m-ai 
ascultat! Iată că de acum ai pierdut aceste frumuseți, de care nu te-ai făcut vrednic 
nici să le vezi, dacă nu voia Dumnezeu să-ţi îngăduie să vezi ce ai pierdut”. 


Și aşa merge şase zile prin Rai; şi cu cele trei zile care au trecut până a ajuns la cer, 
la Scaunul Prea Sfântului Dumnezeu, se fac novă zile. 


=> Iar în Ziua a noua, sufletul este adus de înger a doua oară la Scaunul Prea 
Sfintei şi de viaţă făcătoarei Treimi. 


Și de aceea se face pomenirea celor morţi la nouă zile (Viaţa repausaţilor noştri, 
p.23). Atunci se roagă Sfânta Biserică, mama noastră cea duhovnicească, pentru 

fiul ei, pentru sufletul acela care a fost botezat în cristelniţă în numele Sfintei 
Treimi, ca Dumnezeu să caute cu milă şi cu îndurare asupra lui, când vine a doua 
oară să se închine. Şi după ziua a noua, când vine a doua oară să se închine la 
Scaunul Prea Sfintei Treimi, sufletul este blagoslovit de Dumnezeu şi este trimis să 
meargă prin iad treizeci de nopţi şi treizeci de zile. Şi merge prin iad cu iuţeala 
fulgerului şi nu mai pridideşte să vadă atâtea munci şi atâtea chinuri cu care se 
muncesc sute de popoare care n-au cunoscut pe Dumnezeu şi mii şi milioane de 
creştini care, deşi L-au cunoscut, L-au supărat şi n-au făcut voia Lui. 


Și când trece prin iad, 1 se dau sufletului un fel de îngeri, care sunt un fel de gardă a 
lui Dumnezeu, numiţi zapcii. Şi îngerul de la botez merge cu el neîncetat. lar aceia 
au culoarea aripilor ca razele soarelui când apune. Şi numai unul din ei este mai 
înfricoşat la vedere decât toate muncile iadului. Şi aceştia sunt garda, care păzeşte 
sufletul când are să treacă prin iad, că acei diavoli mare ură au pe sufletul nostru. 


Și trece prin iad treizeci de zile şi treizeci de nopţi, şi acolo vede ce a spus 
Mântuitorul în Evanghelii: vede gheena, vede tartarul, unde zice Mântuitorul că 
focul celor de acolo nu se stinge şi viermele lor nu doarme, şi unde e scrâşnirea 
dinţilor. Acolo vede iadul cel mai de jos şi fântâna adâncului, acolo vede iezerul 
cel de foc, cum se spune în Apocalips, şi toate muncile cele nenumite şi negândite, 
care nu se pot spune de vreo limbă; şi aude mii şi miliarde de glasuri, care ţipă, şi 
se vaită, şi se muncesc; şi vede feţele cele urâte ale dracilor pe care, dacă le-ar 
vedea omul cât este în viaţă, nu mai poate rămâne sufletul în trup, ci sare din trup 
şi rămâne mort într-o clipă. 


Și trec aşa treizeci de zile. Şi dacă sufletul se ştie pe sine drept, are mare 
îndrăzneală, căci îi spune îngerul de la botez: “Vezi, suflete, dacă m-ai ascultat pe 
mine, dacă ai fost blând, şi milostiv, şi postitor, şi ai mers la biserică, şi I-ai iertat 
pe cei care ţi-au greşit, şi te-ai păzit de păcatele grele, de moarte, iată de ce munci, 
care sunt pentru vecii vecilor, ai scăpat!”. 


lar dacă se ştie păcătos, plânge cu amar, căci ştie că într-una din acele munci va fi 
rânduit şi el până la Judecata de apoi, ba şi după Judecată, dacă nu mai are cine să-l 
pomenească şi să-l scoată. 


=> Și după ce trece treizeci de zile prin iad, în ziua a patruzecea sufletul este 
adus de îngeri a treia oară la Scaunul Prea Sfintei şi de viaţă făcătoarei 
Treimi. De aceea, în ziua a patruzecea se face pomenire de patruzeci de zile 
pentru cel mori. 

Și atunci se face judecata particulară a sufletului, adică judecata prin care 
rânduieşte Dumnezeu unde va sta sufletul până la judecata universală, sau la bine, 
sau la rău. 


lată v-am arătat drumul sufletului până la patruzeci de zile, ca să ştiţi de ce faceţi 
pomenirea la trei zile, la nouă zile şi la patruzeci de zile. Şi după patruzeci de zile, 
după ce a fost judecat sufletul în chip provizoriu şi rânduit unde va sta până la 
Judecata din urmă, de a nimerit în iad, mai rămâne o portiţă deschisă, ca să poată 
ieşi de acolo. 


Dacă el a murit împăcat cu Biserica, dar nu cu totul afundat în păcate grele, căci s- 
a spovedit, dar n-a apucat să facă vreun canon, Biserica poate mijloci - prin 
neamurile lui, prin dumnezeiasca Liturghie, prin pomeniri şi prin slujbe - să-l 
scoată de acolo, să-l ducă la bucuria cea fără de margini. 


lar dacă nu are neamuri bune şi credincioase, şi dacă acestora nu le pasă de el, 
rămâne acolo să se muncească până la Judecata din urmă, şi de atunci mai departe 
în vecii vecilor, fără de sfârşit. 


Acum am Să vă Spun 0 istorioară despre puterea celor patruzeci de panahizi, 
care Stau în legătură cu cele spuse până acum. 


Odinioară s-a întâmplat un război mare între bizantini şi perşi. Căci împărăţia 
greco-romană S-a întins până în Asia, departe, lângă hotarele perşilor. Şi în 
războiul acesta care a fost între perşi şi bizantini, o mulțime de creştini, 
întâmplându-se prin voia lui Dumnezeu să fie bătuţi, au rămas prizonieri la 
perşi. Și perşii, după ce i-au luat prizonieri pe creştini, i-au legat în lanţuri, i-au 
trecut în ţara lor şi, ca să-i muncească mai mult, i-au pus Să facă un tunel unde 
aveau să bage proviziile de război sau alte lucruri. Şi săpând acolo prizonierii 
creştini, prin rânduiala lui Dumnezeu, S-a întâmplat de s-a dărâmat tunelul. Şi 
când s-a dărâmat tunelul, i-a omorât pe toți. 


Dar ce s-a întâmplat? Unul singur a rămas viu. Căci s-a întâmplat că acolo unde 
a căzut muntele deasupra lui, au fost două pietre mari, uriaşe, şi pietrele acelea 
s-au aşezat colț la colţ, şi dedesubtul lor a rămas o încăpere mare, că puteau să 
stea în ea douăzeci de oameni. Dar ce folos că a rămas acolo? Avea el oleacă de 
der, că era încăpere mare, dar n-avea lumină, nici mâncare, nici băutură, şi nici 
nu ştia nimeni că a mai rămas un om în viaţă acolo sub munte. Apoi şi fiindcă 
erau prizonieri Străini, nu S-au mai îngrijit Să-i scoată pe cei morţi şi să dea 
astfel şi peste cel rămas în viaţă. Că dacă ar fi fost vorba de niscai din ţara lor, s- 

ar fi silit să-i scoată, dar aşa, nu s-a mai gândit nimeni la asta, ci i-a lăsat morţi 
acolo pe toți. 


Iar acela, săracul, a rămas şi el acolo. Dar era foarte credincios, având femeie 
acasă, care era şi mai credincioasă decât dânsul. Venind curând după 
înfrângere la satul lor unul din tovarăşii lui de arme, femeia l-a întrebat: “Pe 
bărbatul meu nu l-ai văzut?”. EI zise: “Bărbatul tău a fost prins de perşi 
împreună cu alții şi am auzit că i-au pus Să sape un tunel, şi a căzut tunelul peste 
ei şi au murit”. 


Biata femeie, dacă a auzit că bărbatul ei a căzut prizonier şi a murit, ca o 
creştină bună ce era, zise: “De acum să-i fac cele patruzeci de parastase sau 
panahizi”. Şi s-a gândit ea: “Să încep chiar de pe acum”, 


EI a Stat săracul o vreme îngropat acolo sub pământ; şi la capătul a mai multe 
zile slăbise şi ajunsese aproape de moarte. 


Femeia, îndată ce a aflat cele pentru bărbatul ei, s-a dus la biserică şi a adus 
jertfă pentru pomenirea lui. 


Atunci, în vechime, Sfânta Liturghie se slujea la sate aşa cum se slujeşte la noi 
la mănăstire, adică zilnic. Dar în vremea aceea, nu ca azi, veneau toţi creştinii la 
biserică, cum se spune în Faptele Apostolilor (2, 42), că „erau pururea zăbovind 
în biserică şi întru frângerea pâinii”. Ea a început să-i facă parastasele şi să-i 
aducă 

la biserică un sfert de litru de vin, o prescură şi câteva lumânări pentru parastas. 
Preotul scotea la Liturghie şi o părticică pentru robul lui Dumnezeu care murise, 
după cum i-a spus femeia. 


Dar ce s-a întâmplat? Dumnezeu voia să descopere puterea celor patruzeci de 
panahizi. Ce s-a întâmplat, dar? Bărbatul vedea în fiecare zi, cam pe la ora 10 
dimineaţa, că venea un tânăr îmbrăcat în alb, despica muntele ca fulgerul şi 
aducea câteva lumânărele, o sticlă de vin şi o prescură, i le lăsa acolo, apoi 
dispărea. 


Şi s-a gândit el: „Măi, săraca femeia mea, Dumnezeu s-o întărească, îmi poartă 
parastasele, că ea crede că am murit! ”. 


Și el ce făcea? Aprindea lumânările şi la lumina lor mânca prescura şi bea vinul 
adus. Și cât avea lumină, de mânca prescura şi bea vinul, era foarte mulțumit. 

Iar pe urmă Sta la rugăciune şi mulțumea lui Dumnezeu de purtarea lui de grijă, 
că-i trimite lui acolo, sub pământ, cele ce duce femeia lui la biserică. 


Şi se gândea el în mintea lui: „Femeia îmi face parastasele. Dar ce are să se 
întâmple mai târziu? Ştiu că până la patruzeci de zile are să-mi aducă acestea 
dici Ingerul Domnului. Dar după patruzeci de zile, ce are să se întâmple oare cu 
mine?!” 


Şi s-a întâmplat că femeia a făcut parastasele douăzeci de zile, şi la douăzeci de 
zile a avut treabă să se ducă la cireadă cu vaca, cum se duce la ţară dimineaţa, şi 
a întârziat să ducă atunci coliva la biserică. A pus ea deoparte tot ce să ducă, 
dar, întârziind, şi-a zis: „Las” că oi duce mâine, că azi nu mai am timp!”. 


Şi în ziua aceea nu i-a adus lui îngerul prescura, vinul şi lumânările. Și el a 
început a plânge, zicând: „Vai de mine, mi se pare mie că soţia mea numai 
douăzeci de panahizi mi-a făcut! Azi n-a mai venit îngerul Domnului Să-mi 
aducă prescura, vinul şi lumânările”. 


Dar ea, biata femeie, dacă n-a dus în ziua aceea coliva, a adus a doua zi două. Şi 
a doua zi a venit îngerul Domnului şi i-a adus mai multe lumânări, două sticle 
cu vin şi două prescuri. Şi s-a bucurat el tare, când a văzut că femeia are de 
gând să-i facă patruzeci de panahizi. Și a mâncat acolo, a băut, s-a luminat iar 
cu lumânările acelea. 


Şi se gândea el: „Doamne, Dumnezeule, dacă atâta milă şi atâta îndurare ai 
făcut cu mine, aicea sub pământ, sub muntele acesta purtându-mi de grijă, cu ce 
Să-ţi răsplătesc eu, ce pot eu, om păcătos, să fac pentru Tine spre a-Ţi 
mulțumi?” Și plângea din adâncul inimii şi mulțumea lui Dumnezeu, pentru 
mila Lui cea negrăită, că-l poartă de grijă, să nu moară aşa de repede, ci să mai 
trăiască o vreme. Și zice: „Tu, Doamne, Care mi-ai purtat de grijă şi ai dat în 
gând soţiei mele să-mi poarte patruzeci de panahizi, ajută-mi cu mila Ta şi mă 
scoate de aici, că Tu le poţi pe toate. Iar dacă voi muri la patruzeci de zile, să-mi 
fie iertate păcatele mele”. 


EI nu ştia ce are să se întâmple la patruzeci de zile. Deci, a continuat aşa şi în 
fiecare zi îngerul i-a adus jertfa pe care o ducea soţia lui la biserică. 


Iar în ziua a patruzecea, stând el la rugăciune, a venit îngerul Domnului ca 
fulgerul, a spintecat muntele în două, l-a luat de părul capului şi l-a pus acasă 
pe prispă, tocmai în Grecia, în satul de unde era el. 

Și când s-a trezit, a văzut şi a cunoscut satul, dar n-a ştiut cât de repede a fost 
adus. Și când a venit el, soția era dusă la biserică. Şi când a venit ea acasă, vede 
un militar pe prispă. 


» Vai de mine, cine este acela?!”. De la poartă i-au slăbit picioarele de emoție, de 
frică. „Vai de mine, acesta-i bărbatul meu, şi eu azi am isprăvit cu cele patruzeci 
de panahizi şi tocmai acum a venit şi el!”. 


Şi când a văzut-o şi el, a început a plânge. Ea zicea: „Vai de mine, omule, de 
unde vii tu?! Eu am auzit că eşti mort, şi ţi-am făcut patruzeci de panahizi! ”. 


Iar el zicea: „Cu adevărat, mare milă ţi-ai făcut cu mine, vino în casă!”. 
Și s-au adunat toţi vecinii şi ziceau: “A venit vecinul de care se zicea că e mort! ”, 


Şi-l întrebau oamenii: „Cum ai venit, cum ai scăpat de la pieire, că se auzea că 
ai fost robit şi a căzut tunelul peste voi?!”. 


„ Toate sunt adevărate - a zis el. Când ne-a prins, îndată ne-a pus să săpăm un 
tunel, şi tunelul a căzut peste noi şi ne-a acoperit acolo, şi au murit toţi”. Și le-a 
spus ce s-a întâmplat cu el, cum au căzut două pietre la adăpostul cărora a putut 
sta, cum în fiecare zi îngerul Domnului i-a adus o prescură, o sticluţă cu vin şi 
câteva lumânări. Şi a întrebat-o pe soţie: „Aşa-i că la douăzeci de zile ai uitat să 
duci prescura la biserică?” 


Ea zise: „N-am uitat, ci n-am avut timp”, 

„Dar a doua zi ai dus două?”. „Da, două”. 

» Două am primit şi eu acolo, şi toate lumânările”. 

Şi s-au minunat toţi foarte. „Cum, cine le aducea sub munte?!” 

» Un tânăr îmbrăcat în alb, foarte frumos. Venea, intra prin munte cum ai intra 
prin nor, nu-l împiedica nimica”. Aşa sunt îngerii, neîmpiedicaţi de nimic (vezi 
Sfântul loan Damaschin, Dogmatica, c. 4, p. 61). Dacă Dumnezeu îl trimite în 


iad, el n-are nevoie să se împiedice de nimic, tot aşa şi în Rai. 


Când s-a auzit de minunea celor patruzeci de panahizi, l-a chemat preotul pe 
acel ostaş la episcopul locului, să spună din nou tot ce s-a întâmplat. Și i-a 

povestit acela de la capăt toate, şi s-a scris istoria aceasta ca să se ştie toate cele 
ce fac parastasele pentru morți, fiind răsplătite de Dumnezeu pentru rugăciunea 
Bisericii în veacul viitor. Că dacă omul acela ar fi fost în iad, îngerul nu-i 
aducea pâine şi vin, că acolo nu poate omul să mănânce, ci îi aducea puterea 
rugăciunii care S-a făcut pentru sufletul lui. Dar fiindcă el era încă în trup, i-a 
arătat că tot ce aducea femeia la biserică a folosit trupului şi sufletului lui. 


Iată cum S-a descoperit puterea celor patruzeci de panahizi, iar lumea a început 
şi mai cu dinadinsul să facă parastase pentru morți. 


S-a mai întâmplat încă şi o altă minune în legătură cu cele patruzeci de 
Liturghii. 


Un stareț bătrân, ieromonah, avea un ucenic. Dar ucenicul acela nu prea 
asculta de el. Şi de multe ori îi spunea bătrânul: „Ascultă, fiule, că ai să te 
munceşti veşnic!” 


Şi s-a întâmplat că a murit ucenicul cel neascultător, şi l-a văzut bătrânul în iad. 
Şi i-a spus: „Părinte, te rog, fă pentru mine patruzeci de Liturghii, fiindcă am 
fost neascultător şi rău şi te-am amărât!”, 


Şi după ce a făcut bătrânul patruzeci de Liturghii, a venit ucenicul îmbrăcat cu 
un veşmânt ca soarele şi i-a zis: „Cu sfintele tale rugăciuni, prin mijlocirea pe 
care ai făcut-o pentru mine, m-am uşurat şi m-am mântuit”. 


Dar să vă mai spun o altă istorie cu patruzeci de Liturghii. 


Era un preot bătrân la ţară. El slujise în satul acela 40-50 de ani; şi când a 
îmbătrânit şi a intrat un fecior al lui în locul lui ca preot tânăr, el s-a liniştit la 
casa lui, că nu mai putea face Liturghie. Doar de mai făcea din când în când 
vreo slujbă pe la oameni, un citit, un mărturisit. Și acest preot suferea de 
picioare, era bolnav de reumatism. Și ce se gândea el? Să se ducă la baia 
comunală, ca să facă o baie acolo. Şi baia era într-o grădină frumoasă, într-o 
livadă mare. Și preotul, ducându-se acolo să facă baie, ştiţi ce s-a întâmplat o 
dată şi de mai multe ori? 


Când se ducea acolo în grădină, găsea pe un tânăr plângând şi văitându-se 
foarte tare. Și bătrânul preot l-a întrebat: „Tinere, de ce plângi?” 

Iar acela nu grăia nimic, ci intra cu preotul în baie şi se arăta foarte bun cu el. Li 
trăgea ciubotele bătrânului, îi dădea săpunul în baie, îi ajuta bătrânului preot să 
se îmbrace, să se dezbrace, dar tot plângând într-una. 


Şi preotul, văzând că îl ajută aşa de mult la baie, când a ieşit odată din baie, i-a 
zis: „Stai puţin, frate!” - şi a vrut să-i dea bani. Dar acela plângea şi n-a primit 
banii. 


Preotul acela, cât stătea în baie, tot timpul zicea rugăciuni. El se ruga şi la 
Dumnezeu, dar făcea şi baie, ca să-l dea Dumnezeu sănătate, că era bolnav tare 
de picioare. 


Şi odată, venind preotul iar să facă baie acolo, l-a găsit din nou pe acel tânăr 
care plângea tare şi s-a minunat cum de stă acela acolo şi plânge, întrebându-se 
cine poate fi acela. Şi i-a zis: „Bine, frate, poate i-i foame; să-ţi aduc nişte 
prescuri, că acum n-am nimic”. 


Şi preotul s-a gândit: a doua oară când am să vin, am Să-i aduc nişte prescuri şi 
nişte vin (că mai avea prescuri de la preotul cel tânăr). Deci a venit cu o legătură 
de prescuri curate şi cu vin, şi i-a spus: „Poate vrei să mănânci, poate bei un 
pahar”. Şi când a vrut să-i dea prescurile şi vinul, atunci a vorbit tânărul acela, 
care niciodată nu vorbise mai înainte. 


Și a început a plânge, zicând: „O, Părinte, vai şi amar, dacă ai şti cine sunt eu, 
nu mi-ai aduce pâine şi vin!”. 


» Dar cine eşti, fiule?” 


Părinte, Părinte, eu nu pot să mănânc, nici Să beau. Ştii cine sunt eu? Sunt 
sufletul 

unui om, mă cheamă lon şi am fost Stăpânul grădinii acesteia. Grădina aceasta 
cu pomi a fost a mea, şi baia aceasta am zidit-o pe cheltuiala mea, şi am lăsat-o 
în folosul comunei, dar am murit în floarea vârstei, cu păcate grele. M-am 
mărturisit eu, dar degeaba, că n-am avut vreme când face canon”. 


„Și ce să fac, fiule?”. EI zise: „Părinte, sunt cincizeci de ani de când am murit şi 
am lăsat baia şi grădina aceasta în folosul comunei, dar nimeni nu S-a gândit să 
se roage pentru mine. lar dumneata, de câte ori ai venit la baie, m-ai pomenit". 

Cu adevărat, bătrânul, când făcea baie, se ruga şi zicea: „Doamne, pomeneşte şi 
iartă păcatele aceluia care a făcut baia aceasta”, fiindcă era gratuită şi avea 
toate cele de nevoie. 


Deci urmă acela: “Nimeni nu S-a gândit să mă pomenească şi să se roage pentru 
mine în timpul cât făcea baie, ba chiar au făcut şi multe răutăţi în baie. lar 
Sfinţia Ta te rogi lui Dumnezeu în timpul băii. Și pentru aceste sfinte rugăciuni 
ale tale, mi-a dat Dumnezeu drumul din iad, să vin să-ţi spun, Părinte Sfinte, că 
dacă mă ajuţi, mare plată ai să ai în ziua Judecăţii, în ziua cea mare. la 
prescurile şi vinul ce mi-ai adus, şi să începi a face pentru mine patruzeci de 
Liturghii”. Şi după ce a zis aşa, a dispărut. Atunci S-a descoperit şi mai tare 
taina celor patruzeci de Liturghii. 


Şi preotul a început a plânge, căci s-a speriat. A luat prescurile şi vinul, şi n-a 
mai făcut baie în ziua aceea. S-a întors înapoi şi-i spuse feciorului său, care era 
preot tot în acea parohie: „Fiule, înainte de a muri, vreau Să mai fac o 
osteneală”. 


„Ce vrei să faci, Părinte?”. „Să-mi dai voie să slujesc eu patruzeci de Liturghii”. 
„Dar Sfinţia Ta nu poți Sluji nici sărbătorile!” 
„De-oi muri, de-oi trăi, eu trebuie să fac patruzeci de Liturghii! ”. 

9, 


Nu i-a spus pentru ce. Se minunau toţi oamenii din Sat, auzind că preotul bătrân 
vrea să se apuce să facă patruzeci de Liturghii. 


Și s-a dus preotul în fiecare zi la biserică, cum era atunci, că se slujea Liturghia 
în fiecare zi. 


“Cine Slujeşte?”. “Popa cel bătrân”. “Dar de ce?”. 


“EI a zis că înainte de moarte vrea să se împărtăşească de patruzeci de ori la 
rând, cum a făcut el când era tânăr”. 


Şi pentru că aflase numele aceluia, că îl chema Ion, a început a scoate părticele 
la Sfânta Liturghie, pentru iertarea păcatelor lui. Şi se minuna foarte preotul cel 
tânăr, şi cu el tot satul, când îl vedea pe preotul cel bătrân aşa de sârguitor. Dar 
îl întărea Dumnezeu. De dimineaţă era la biserică, făcea Sfânta Proscomidie, 
slujea cu toată inima. 


AAA AAA AAA AAAAĂAAAA 


Xp Xp Xe De Pee e PP 


AA AAA AAA AAA AAA AAA AAA AAA 


Ze De Be De Xe De Xe e e e e e e eee eee 


- Dar cum, Părinte, până acum erai bolnav, iar acum poți Sluji Sfânta Liturghie? 
- Ei, fiule, am o taină pe care am s-o spun la urmă... 


Dar nu le spunea taina. Și din ce slujea mai tare, tot mai tare se făcea bătrânul. 
Îl întărea Dumnezeu, ca să-l poată scoate pe acela din iad. Şi când a terminat de 
făcut preotul douăzeci de Liturghii, a venit acasă obosit şi s-a culcat puţin în pat. 
Și când 

S-a culcat, şi era aproape să închidă ochii, a văzut un râu de foc, care se 
rostogolea clocotind cu văpăi. Şi se auzeau mii şi milioane de glasuri şi ţipete, 
purtate de el. Și iată, la o margine a râului, vede pe tânărul acela, jumătate 
afară, bătând din palme: 

„Părinte, Părinte, nu mă lăsa! lată, cu Sfintele tale Liturghii m-ai scos pe 
jumătate din flăcări! ”. 


Şi văzând preotul aceasta, îndată s-a trezit speriat şi s-a sculat şi a văzut că este 
în casă. Şi a înţeles că este o descoperire dumnezeiască, spre a vedea cum îl 
scoate prin Liturghiile ce le făcea. 


Deci, sculându-se preotul înfricoşat şi plângând, a început să slujească şi seria 
celorlalte douăzeci de Liturghii, cu mai mare credinţă, cu mai mare putere. Şi 
când a împlinit patruzeci de Liturghii, fiind el în Sfântul Altar, vede deodată un 
porumbel frumos şi alb ca zăpada. Și a venit şi s-a aşezat pe capul preotului. 


Şi paracliserul i-a spus preotului: „Părinte, ai un porumbel pe cap”. Dar când a 
vrut să pună mâna pe el, porumbelul a zburat şi s-a pus pe Sfânta Masă, pe o 
cruce înaltă, şi a început a vorbi spre preot, care îl asculta cu cutremur: 

- Părinte, până acum mi-a fost foarte greu, dar acum, cu Sfintele tale rugăciuni 
şi cu dumnezeiasca Liturghie, mă duc la liniştea şi bucuria cea fără de margini. 
Eu Sunt Sufletul acelui creştin care plângea în grădină întotdeauna şi care, 
pentru Sfintele patruzeci de Liturghii, cu darul lui Hristos şi cu Sângele Lui, cel 
care ne-a răscumpărat pe toţi, mă duc la bucuria cea fără de margini. Vei lua 
mare plată în ziua cea mare a Judecăţii, că ai Slujit pentru mine, păcătosul, 
patruzeci de Liturghii şi te-ai ostenit la o bătrâneţe ca aceasta. 


Şi preotul nu l-a mai văzut. Și S-a spăimântat şi paracliserul. 
Dar s-a auzit glasul şi la cei ce erau în biserică şi s-au speriat toți aflând de cele 


ce se făcuse, s-au minunat foarte şi au Slăvit cu mare glas pe Dumnezeu, Cel ce 
lucrează prin Biserica Lui asemenea minuni înfricoşate şi prea slăvite. Amin! 

(Extras din cartea: Părintele Cleopa Ilie - Predici inedite la Duminicile de peste 
an) 


Doe... 
Doe i.. 

Părintele Cleopa Ilie - Predică despre neputrezirea morţilor - predică la 
Sâmbăta morţilor 


Părinților şi fraților şi iubiţi credincioşi, de multe ori am fost întrebat de unii dintre 
monahi, dar mai ales de mulţi dintre creştini, care este pricina că pe unii morţi îi 
găsesc oamenii neputrezi în morminte. Pentru dezlegarea nedumeririi şi a unora, şi 
a altora, ne-am gândit astăzi să vorbim câteva cuvinte şi în această privinţă. Şi iată 
ce am a zice despre pricinile pentru care nu putrezesc unii morți: 


= Întâi, este o pricină firească, atunci când mortul nu putrezeşte uşor din 
cauza alcătuirii sale fireşti. Marele Vasile arată că atâta deosebire se află 
între alcătuirea unui trup de altul, câtă deosebire are focul de aramă, sau 
arama de vreascuri. Aşadar, să ţineţi minte că sunt oameni cu alcătuire tare 
din fire, şi aceştia nu putrezesc mulți ani în pământ. De aceea aceste trupuri 
nu este bine a le dezgropa după puţini ani. 

=> A doua pricină este că mulți din cei ce mor în vreme de iarnă, datorită 
zăpezii şi gheții, putrezesc mai greu decăt cei ce mor în vreme de vară. 

=> A treia pricină pentru care nu putrezesc unii din morţi se datorează 
pământului în care s-au îngropat. Căci este pământ care conservă trupul 
mortului şi nu îi dă voie să putrezească, mai ales acela care are în sine sare 
şi alte materii care împiedică descompunerea trupului. 


Aceste trei pricini arătate până aici se numesc fireşti. lar pricinile ce urmează se 
numesc mai presus de fire. 

=> Astfel, a patra pricină a neputrezirii morților este legătura arhiereului sau a 
preotului, pentru oarecari păcate mari făcute de aceia în viața lor. 

=> A cincea pricină a neputrezirii morţilor este că aceia în viaţa lor au bătut şi 
au amărât foarte tare pe părinţii lor şi, fiind blestemaţi de ei, au murit fără 
să se pocăiască de aceste păcate. 

= A şasea pricină a neputrezirii mortului este deoarece a făcut în viaţă vreo 
mare nedreptate (Vezi Pidalionul de Neamţ, ed. 1844, foaia 444, verso). 

=> A şaptea pricină a neputrezirii mortului este atunci când el e dat anatemei 
pentru păcate din cele mai grele. 

>> A opta pricină a neputrezirii mortului este dacă a fost legat de 
dumnezeieştile pravile. 

—> A noua pricină este în cazul sfintelor moaşte ale sfinţilor, care cu totul se 
deosebesc de cauzele de mai sus. 


lar în ceea ce priveşte semnele după care se pot cunoaşte pricinile neputrezirii 
morţilor, acestea sunt: 


s I-III. Cei ce nu au putrezit din cauza alcătuirii trupului lor, din cauza 
pământului în care au fost îngropaţi sau din cauză că au murit în vreme de 
iarnă şi au fost înmormântați în locuri mlăştinoase, cu zăpadă şi gheaţă, toți 
aceştia au semnul acesta: de se vor dezgropa şi se vor pune în alte 
morminte, noi, nu după mulți ani se vor găsi putrezi, fiindcă pricinile 
neputrezirii lor au fost fireşti şi nu mai presus de fire. 

* IV. Celor ce n-au putrezit din cauza blestemului preoţesc, le putrezeşte în 
mormânt numai partea dinapoi a trupului, iar de cea dinainte se ţine trupul 
întreg. 

se V Celcea bătut şi a amărăât foarte pe părinţii săi, şi a fost blestemat de ei, 
şi apoi nicidecum nu s-a spovedit de acest lucru şi nu a luat dezlegare, în 
viaţă fiind, de la arhiereu sau de la preot, acelora nu le putrezeşte mâna sau 
piciorul cu care au lovit pe mama sau pe tata. 

** VI. Cel ce la dezgropare se arată negru, acela este afurisit de arhiereu. 

s VII Cel ce a fost dat anatema, adică sub cea mai grea pedeapsă 
bisericească, pentru anumite păcate mari (de erezie, contra firii, amestecuri 
de sânge ş. a.), acela când îl dezgroapă se arată galben, degetele lui sunt 
zgăârcite şi îi cresc unghiile şi părul în groapă. 

s VIILCel care la dezgropare se arată alb, acela este afurisit de 
dumnezeieştile pravile. Cel care la dezgropare se găseşte întreg, dar păr nu 
mai are deloc pe el, acela este îndoială de este blestemat sau nu. (Vezi, 
despre toate aceste cazuri mai Sus arătate, în Pravila mare a Bisericii, 
Târgovişte, 1652, glava XXĂVII, pp. 42-48.) 

Alte semne întâlnite la trupurile afurisite mai sunt: 
1. sunt nedezlegate (neputrede); 

2. sunt deformate şi urâte; 

3. sunt greu mirositoare, puturoase foarte; 

4. sunt umflate ca doba; 

5. provoacă spaimă şi cutremur privirilor. 


s IX. lar în privința semnelor după care se cunosc Sfintele Moaşte ale 
oamenilor cu adevărat sfinţi, acestea sunt: 
I.nestricăcioase; 
2.prea bine-mirositoare; 
3.uscate şi uşoare; 
4.line şi vesele la vedere; 
5. nu provoacă frică, ci bucurie duhovnicească, 
6. sunt asemenea omului ce doarme liniştit; 
7. izvorăsc din ele feluri de minuni, spre slava lui Dumnezeu (vezi Pidalion, foaia 
44). 


Ce trebuie să facă creştinii cu morţii lor, de-i vor găsi pe ei neputrezi? Dacă unii nu 
vor putrezi din cauza alcătuirii tari a trupului lor, pe aceştia se cade a-i lăsa în 
mormânt mai mulţi ani, 10-20 şi chiar mai mult. 


Cei ce nu vor putrezi din cauza pământului în care au fost îngropaţi, sau din cauză 
că au fost îngropaţi în vremea iernii, la locuri cu prea multă umezeală şi gheaţă, să- 
1 scoată de acolo şi să-i mute în alte locuri mai zvântate, iar acolo vor putrezi nu 
după multă vreme. lar dacă nici aşa nu vor putrezi, să se ştie că sunt sub blestem şi 
să cheme preotul sau arhiereul care i-a legat, spre a-i dezlega. Iar dacă a murit acel 
arhiereu sau preot, să roage pe moștenitorul acelora să-i dezlege şi să-i ierte. 


Dacă cei neputrezi vor avea semnele arătate mai sus, înseamnă că au fost 
blestemaţi fie de arhiereu, fie de preot, de părinţi sau de dumnezeieştile Pravile ale 
Bisericii, şi atunci tot aşa să se procedeze: să fie chemat arhiereul sau preotul care 
l-a legat şi să-i facă moliftele de dezlegare. lar dacă a făcut cel mort vreo 
nedreptate, neamurile lui să întoarcă acea nedreptate. Dacă nu au cu ce, să roage pe 
cei ce au fost nedreptăţiți să ierte pe cel mort, care le-a făcut nedreptatea. Şi aşa 
legătura cea pusă asupra lui se va dezlega (vezi Nectarie al Ierusalimului în 
Răspunsurile cele asupra începătoriei Papei, fila 206). 


Să se mai ştie că, de se va găsi cineva neputred şi 1 se vor citi moliftele cele de 
iertăciune de la arhiereu, şi tot nu se va risipi trupul lui, adică nu se va desface 

atunci, să fie încredinţaţi cei de faţă că acel om, când era viu, a făcut vreo mare 
nedreptate, şi de aceea nu se dezleagă trupul lui până nu vor plăti rudeniile acea 
nedreptate, iar atunci se va dezlega. 


Iarăşi să se ştie că dacă cineva din oameni a fost afurisit pe dreptate şi după Lege 
de arhiereul sau duhovnicul său, iar el, nevrând să mai ceară dreptate, a murit aşa, 
după moartea sa de se va afla trupul lui neputred şi oasele desfăcute, atunci acel 
om nu mai are nădejde de mântuire, căci a murit călcând dumnezeieştile Pravile. 
lar cel ce a murit şi se află nedezlegat şi neputred trupul lui după mai mulţi ani, 
acela prin trupul lui cere iertăciune şi, prin dezlegarea ce i se va face de arhiereu 
sau de preoţi, se dezleagă de afurisenie. Iar în clipa când se va fi dezlegat trupul de 
blestem, se izbăveşte şi sufletul din mâinile diavolului şi merge la lumină şi la viaţa 
de veci (Pravila mare sau Îndreptarea Legii - gl. XL, p. 45). 


Acestea de până aici fiind zise despre neputrezirea morţilor, despre semnele după 
care se cunosc pricinile neputrezirii lor, precum şi despre cele ce trebuie a face cei 
vii pentru cei morți pe care îi vor găsi neputrezi, fiindcă mai întotdeauna pricinile 
arătate mai sus ale neputrezirii morților se întâmplă din cauza păcatelor şi a 
neîmplinirii canonului ce trebuie să facă omul în viaţa aceasta, este de folos a 
adăuga şi unele istorii adevărate în legătură cu cele arătate mai înainte. 

În vremea Prea Sfinţitului Sofronie, patriarhul Ierusalimului, a murit un om mare 
şi Cuvios cu viaţa, numit Eutropie. lar când a voit Patriarhul să-l îngroape la 
mormintele cele obşteşti ale Bisericii celei mari din Ierusalim, a găsit acolo 20 de 
trupuri întregi şi nedezlegate. Dar necunoscându-se ale cui au fost acestea, a făcut 
priveghere patriarhul şi toată Biserica, rugându-se lui Dumnezeu să le descopere 
taina lor. Deci Dumnezeu, ascultând rugăciunea lor, a deschis gura unuia dintre 
cei adormiţi, care a zis: „Noi am fost sfinţii şi clerici, şi pentru lumeşti griji am 
defăimat predanisita urmare a laudelor lui Dumnezeu, pentru care ne-au şi supus 
la nedezlegată afurisenie ”. Şi întrebând patriarhul şi aflând că vreme de 20 de ani 
nu şi-au citit rânduiala, s-au făcut toți cei sfinţiţi ce se aflau de faţă, împreună cu 
patriarhul, chezaşi că vor împlini ei rânduiala rămasă timp de 20 de ani a acelora, 
şi îndată s-au dezlegat trupurile lor. 

Dar iată şi o altă istorie, mai aproape de noi. La anul de la mântuirea lumii 1785, 
vara, se afla la Sfânta Episcopie a Hușilor un monah cu numele Rafail, cu neamul 
slovean şi cu meşteşugul olar. EI, lucrându-şi ziua meşteşugul său la olărie în 

ascultarea episcopiei şi luându-și o pâine, merticul său, petrecea noaptea în dosul 
sfintei biserici, odihnindu-se întru morminte. 


Acest monah, în una din nopţi, a mers la Daniil, duhovnicul episcopiei, la uşa 
căruia făcând rugăciune, duhovnicul i-a deschis. Atunci el a zis: „Cinstite Părinte, 
un frate mort se vaită în mormânt; şi eu, auzindu-l, l-am întrebat ce are de se 
vaită. El mi-a răspuns că vai de creştinul acela care nu-şi mărturiseşte la moartea 
sa toate păcatele sale!” 


Acestea auzind duhovnicul şi socotind că i s-au părut monahului toate acestea, mai 
ales că acela era socotit de toți ca un neintreg la minte, l-a dojenit şi i-a spus să nu 
mai Spuie şi altora asemenea lucru. Și aşa a ieşit monahul de la duhovnic, şi nici 
duhovnicul n-a mai spus cuiva de cele auzite. 


Însă a doua noapte, monahul iarăşi venind la duhovnic şi asemenea spunându-i, 
acela iarăşi nu i-a luat în seamă cele spuse, ci dojenindu-l, l-a alungat, spunându-i 
că are năluciri, de vreme ce nimeni nu fusese atunci de curând îngropat în curtea 
episcopiei. Deci cu atât mai mult cei de multă vreme morți nu pot să plângă şi să 
se vaiete. Atunci monahul cu smerenie a răspuns că el ce a auzit îi spune şi nu 
minte, şi aşa a ieşit. 


Deci venind el şi a treia noapte şi spunând asemenea duhovnicului, şi duhovnicul 
iarăşi voind a-l depărta, el a adios a-i zice: „De acum înainte însuţi vei da seamă 
înaintea lui Dumnezeu de sufletul acela!” 


Aceasta auzind duhovnicul şi îngrijorându-se ca nu cumva să fie într-adevăr vorba 
de o descoperire a milostivirii dumnezeieşti, spre a nu greşi lui Dumnezeu, a 
hotărât să descopere episcopului lucrul acesta. 


Deci, după ieşirea de la dumnezeiasca Liturghie, venind duhovnicul înaintea 
episcopului lacov (care mai pe urmă a fost mitropolit al Moldovei), i-a povestit 
toate cu de-amănuntul. Auzind acelea şi mult mirându-se, arhiereul a poruncit 
duhovnicului să cheme pe monahul Rafail, spre a le arăta mormântul acela, şi 
totodată să înştiințeze de cele petrecute pe moştenitorii mortului aceluia şi să-l 
îndemne să facă cele de cuviinţă pentru mort, spre a i se mijloci iertare. 


Urmând dar duhovnicul poruncii arhiereului şi înştiințându-se soția şi fiul 
mortului, i-au făcut dezgropare şi au găsit mortul întreg desăvârşit, deşi era 
îngropat de mai mult de şase ani. Numele mortului acela era Ganciu, hagiu 
bulgar. Și rugând femeia şi fiul lui pe arhiereu, a slujit arhiereul cu împreună- 

slujitorii lui dumnezeiasca Liturghie, apoi ieşind la mormânt, au scos trupul 
hangiului şi, făcând prohodul şi citind rugăciunile de dezlegare în genunchi, şi tot 
norodul ce era de faţă strigând cu lacrimi: “Doamne, miluieşte”, iarăşi l-au 
îngropat. Deci la împlinirea unui an după aceasta, iarăşi l-au cercat şi s-au găsit 
numai oasele goale. 


Martor la acestea toate a fost arhiereul Neofit Scriban, care la acea dată era 
ierodiacon slujitor la catedrala Sfintei Episcopii a Hușilor, şi ni le-a lăsat scrise 
ca pe o aşa de mare şi văzută dovadă a nemărginitei mile a lui Dumnezeu (vezi 
Pida-lionul de Neamţ, f. 311). 


Spre încheierea cuvântului, vă rog din inimă să nu uităm cele auzite în această 
predică şi să înţelegem din cele de mai sus cât de mare este mila lui Dumnezeu şi 
cât pot rugăciunile Sfintei Biserici şi dezlegarea arhierească să ajute celor ce au 
murit nepocăiţi şi nedezlegaţi de păcatele lor. 


Am arătat mai înainte că cel mort - care se găseşte neputred - prin trupul său cel 
neputrezit cere ultimul ajutor de la cei vii ai săi. Şi acest ajutor, după cum aţi văzut 
în cele ce am spus, se poate cere de la Prea Bunul Dumnezeu prin Sfânta Liturghie, 
prin rugăciunile şi dezlegarea cea de la arhierei şi duhovnici. 


Prin întâia minune istorisită, care s-a întâmplat cu cei 20 de pe vremea Sfântului 
Sofronie, patriarhul Ierusalimului, ca şi prin aceea ce s-a întâmplat la Episcopia de 
Huşi, la noi în Moldova, la anul 1785, prin dezlegarea acelui hagiu bulgar, Ganciu, 
s-a adeverit iarăşi şi în chip văzut puterea cea dată de Mântuitorul nostru lisus 
Hristos sfinţilor Săi ucenici şi apostoli, precum şi urmaşilor lor, atunci când le-a 
zis: „Luaţi Duh Sfânt; cărora veţi ierta păcatele, le vor fi iertate, şi cărora le veți 
ținea, vor fi ţinute” (loan 20, 22-23). Şi iarăşi când a zis: „Adevărat grăiesc vouă: 
Oricâte veţi lega pe pământ vor fi legate în cer, şi oricâte veți dezlega pe pământ 
vor fi dezlegate şi în cer” (Matei 18, 18). 


Deci, aducându-vă aminte de aceste cazuri, pururea să credeți că darul lui 
Dumnezeu este prezent în Biserica lui Hristos şi lucrează, prin slujitorii Bisericii 
Lui, prea slăvite minuni. Amin! 


(Extras din cartea: Părintele Cleopa Ilie - Predici inedite la Duminicile de peste 
an) 

Părintele Cleopa Ilie - Predică despre Rai 


Părinților şi fraților şi iubiţi credincioşi, oare cum aş putea cu, nepricopsitul şi cu 
totul neiscusitul, să zugrăvesc prin cuvinte Patria noastră cea veche, din care am 
căzut? Dacă dumnezeiescul şi marele apostol Pavel ne spune că „Cele ce ochiul n-a 
văzut şi urechea n-a auzit şi la inima omului nu s-a suit, pe acelea le-a gătit 
Dumnezeu celor ce-L iubesc pe EI”, apoi cum o limbă de țărână şi o minte 
întunecată de păcate se va pricepe a spune cele nespuse? 


Dar fiindcă nu este bine nici a tăcea despre acea fericire şi frumuseţe, din cele ce 
ne-am învăţat din Sfânta Scriptură şi din învăţăturile Sfinţilor Părinţi, voi îndrăzni 
a aduce prin cuvânt o umbră oarecare a acelor neumbrite şi veşnice veselii, ca prin 
cele prea mici să suim înţelegerea noastră, după putere, la cele prea mari şi cu prea 
minunată frumuseţe împodobite. 


Şi cu cuvintele, OIROROROROOROIONOOOIIIIĂ si începem a zice că 


„acolo sunt livezi prea dulci la vedere, cu multă şi negrăită verdeață, şi prea 
frumos împodobite; acolo floarea nu străluceşte puţină vreme şi apoi lipseşte, ci 
îndelungată vreme şi vieţuitoare îi este veselia, şi nesfârşită este îndulcirea ei. 
Buna mireasmă este fără de saţ, frumoasa lor culoare de-a pururea străluceşte şi 
puterea vânturilor nu le slăbeşte. Lunile cele noi nu le veştejesc, îngheţurile nu 
le îngheaţă, arsura soarelui nu le usucă; ci un duh măsurat, care dă oarecare 

subţire şi dulce suflare, uşor şi cu dulceaţă suflă asupra lor, neîmpilat de vreme 
şi neveştejit în veac, păzind sporul lor. lar frumuseţea sadurilor celor de acolo 
este şi ea vrednică de facerea şi sădirea Celui ce le-a sădit: unele sunt foioase şi 
unele sunt cu desişuri, altele fac numai o singură ramură pe an, altele multe 
ramuri, altele cu ramuri prea înalte şi din toate părţile înverzite... * 


Şi după multe, zice: „Care cuvânt va putea să arate mulțimea dulceţii şi 
frumuseţii aceleia ?... Acolo sunt şi neamuri de nenumărate feluri de păsări, care 
prin floarea aripilor şi prin dulcea viersuire a glasurilor lor aduc o dulceaţă 
negrăită, încât oamenii cei drepţi de acolo se desfătează şi se îndulcesc prin toate 
simţurile: pe unele văzându-le, iar pe altele auzindu-le; pe altele pipăindu-le, pe 
altele miro-sindu-le şi din altele gustând...” 


Şi apoi zice: „Dacă ochiul nu le-a văzut, nici urechea nu le-a auzit, nici la inimă 
de om nu S-au suit, apoi cine dar este acela care să le povestească, şi cum gândul 
nostru le va încăpea?....” 


lar apoi, arătând că îndoit este Raiul, adică este alcătuit şi din cele simţite, şi din 
cele gândite, zice: „Precum în Legea Veche, era cu adevărat şi lucrul cel simţit, 
dar se făcea şi o închipuire a acelui înţeles, aşa şi Raiul îl înţelegem şi trupeşte, 
dar îl tâlcuim şi duhovniceşte... * 


Mai departe, arătând despre acele nespuse duhovniceşti veseli, zice: „Acolo 
pornirile râului veselesc cetatea lui Dumnezeu” (Psalmi 36, 4), şi iarăşi că „râu 
ieşea din Eden [desfătare], ca să adape Raiul” (Facerea 2, 6). Şi acestea zicându- 
le despre râurile darului Duhului Sfânt, ce veselesc negrăit pe cei drepţi, zice apoi: 
„Deci ispiteşte-te ca prin învăţăturile acestea să vii întru înţelegerea Raiului 
aceluia şi să ajungi şi tu la zorile dumnezeieştii lumini... De eşti trupesc, şi mare 
îndulcire socoteşti din cele simţite, ai închipuirea aceea a Raiului celui trupesc şi 
săturarea cea prea dulce, şi te sârguieşte către acestea, fiindcă acolo vei afla 
desfătarea neîncetată. lar de eşti duhovnicesc şi cugeţi mai înalte decât 
îndulcirile cele trupeşti, suie-te cu gândul către frumuseţea îngerilor, învaţă-te 
cu de-amănuntul roadele dreptăţii” (Cuv. despre Rai, în Hexaimeron, Bucureşti, 
1826, [f.70-72). Până aici dumnezeiescul şi marele Vasile, pentru Rai. 


Dar pentru ca toţi cei de faţă să se veselească, şi cei mai înalţi cu înţelegerea, şi 
cei mai puţin înalţi, voi spune o istorie minunată a unui Sfânt Stareţ care a murit 
şi a fost purtat de doi dintre Sfinţii apostoli prin iad şi prin Rai, şi după aceea a 
înviat şi a spus cu de-amănuntul toate cele ce a văzut şi a ţinut minte. 

Iar povestirea aceasta este în acest fel: Împăratul Roman al Constantinopolului a 
avut un frate pe care îl chema Cozma. Acesta fiind om cu frica lui Dumnezeu şi 
cunoscând deşertăciunea veacului de acum, şi-a vândut toate averile sale şi le-a 
împărțit săracilor. Apoi, ducându-se la Sfânta Mănăstire de la apa Sangarului, 
care era în munţii din jurul Constantinopolulului, s-a făcut monah şi s-a dat pe 
sine la supunere şi ascultare desăvârşită. Monahii din acea mănăstire, ştiind cine 
este el, că este frate cu împăratul, foarte se mirau de ascultarea şi de blândeţea cu 
care se purta faţă de toţi, şi îl aveau cu toţii la mare evlavie şi cinste. 


Deci întâmplându-se să moară stareţul lor, cu toți au rugat cu multă stăruință pe 
Cozma monahul să le fie stareț. EI se lepăda de aceasta, rugându-i să-l lase să se 
liniştească, deoarece de aceea lăsase el dregătoria şi slava cea din lume şi venise 
la mănăstire să se facă monah: spre a trece prin această viaţă străin şi nebăgat în 
seamă. Însă stăruința soborului fiind cu dinadinsul, în cele din urmă a fost silit să 
primească asupra sa păstoria acelei sfinte monastiri. 


Astfel, punându-se el stareț prin rugăciunea şi alegerea soborului, conducea cu 
mare frică de Dumnezeu şi cu mare blândeţe duhovnicească turma cea 
încredinţată lui de la Dumnezeu. 


Dar trecând şase ani de la punerea sa ca stareț în acea monastire, i s-a întâmplat 
lui - prin îngăduința lui Dumnezeu - de s-a îmbolnăvit de o boală grea. Călugării, 
văzând pe iubitul lor stareţ că este atât de bolnav, s-au întristat cu toţii - căci îl 
aveau la mare evlavie, ca pe un adevărat Părinte duhovnicesc - şi cu mare durere 
de inimă se rugau lui Dumnezeu ca să-i mai lungească viaţa spre folosul de obşte 
al lor. Dar el, slăbind din zi în zi, într-una din zile a adormit în Domnul şi s-a făcut 
în mănăstire plângere mare pentru moartea lui. 


Dar - o, minunile Tale, Hristoase Dumnezeule! - a doua zi după ce murise, când 
deja începuseră a se face pregătirile pentru înmormântare, el s-a trezit din moarte 
ca dintr-un somn şi, aţintindu-şi ochii în podul casei, şoptea nişte cuvinte 
neîncheiate. 


Călugării puneau urechea la gura lui să asculte, dar nu înțelegeau nimic din cele 
ce şoptea el. lar când s-a trezit mai tare, a început a zice cu glas către călugării 
care erau în jurul lui: „,„ Unde sunt cele două bucăţi de pâine uscată pe care mi le-a 
dat Părintele Avraam? ”. Apoi zicea: „Cine mi-a luat cele două bucăţi de pâine 
uscată pe care mi le-a dat Părintele Avraam? ”. 


Călugării se uitau unii la alții cu mirare mare şi nu ştiau ce să răspundă. 

Atunci unul dintre ei a îndrăznit a-l întreba pe cuviosul stareţ: „Părinte, sfinţia ta 
nu ştii că ieri pe la ceasul acesta ai murit? Era ceasul al patrulea din zi” (ora 10 
dimineaţa, cum este la noi astăzi). 


Iar el a zis: ,„, Da, ştiu că am murit, dar nu ştiu în ce ceas anume”. 


lar ei i-au zis din nou că era pe la ceasul acela. Apoi au adăugat: „Dacă ştii, 
Părinte, că ai fost mort, apoi tare te rugăm să ne spui nouă, fiilor tăi, unde ai fost 
atâtea ceasuri şi ce ai văzut acolo?” 


Atunci el, deşteptându-se ca dintr-un somn greu, a zis: „, Părinţii mei, iată ce vă pot 
spune: de aş avea minte de inger şi înțelegere de heruvim, nu aş putea să vă 
povestesc cu de-amănuntul cele ce am văzut şi am auzit eu acolo. Dar totuşi din 
cele ce Prea Bunul Dumnezeu îmi va ajuta să ţin minte, vă voi spune”. Și a început 
aşa: „,Leri, când am slăbit foarte tare şi mi s-a apropiat ceasul morții, mulţi dintre 
voi eraţi împrejurul patului meu. Tot atunci a sosit şi o ceată mare de diavoli, în 
feluri şi feluri de chipuri, şi foarte, foarte grozave şi urâte. Unii din ei boncăneau 
ca taurii, alţii nechezau asemeni cailor, alții guițau ca porcii, alții lătrau ca câinii, 
alții urlau ca lupii, alții răcneau ca leii, alţii croncăneau ca corbii, alții cântau ca 
cocoşii, alții şuierau ca şerpii şi, în sfârşit, făceau fel de fel de glasuri groaznice. 
Toţi aceştia, înconjurând patul meu, aşteptau ieşirea sufletului meu din trup şi 
strigau către mine: «Nu te-ai mântuit! Al nostru eşti, căci nu ai făcut destulă 
pocăință pentru păcatele tale cele din lume!». 


Și câtă vreme vă vedeam pe voi, Părinților, în jurul meu, parcă nu mă temeam aşa 
tare, căci mă gândeam că mă veţi ajuta să nu mă ia aceia. Dar deodată pe voi nu 
v-am mai văzut, am rămas Singur şi îndată am sărit din trup afară. lar aceia m-au 
prins şi au început a mă bate şi a mă chinui groaznic. Unii mă împungeau cu 
coarnele, alţii mă muşcau cu dinţi ca de leu, alții mă înțepau cu limbi ca de şarpe, 
alții turnau peste mine borâturi urâte, alţii mă împungeau cu sulițe de foc, alţii mă 
legau cu funii de foc şi mă târau peste nişte râpi. 


Iar eu, săracul de mine, văzându-mă în atâta primejdie şi chinuri, mi-am adus 
aminte că în viața mea am cinstit mult pe Prea Sfânta Fecioară Maria şi pe 
apostolii lui Hristos, Andrei şi loan, evanghelistul. Deci atunci am început a striga 
din toate puterile la Maica Domnului şi la cei doi apostoli ai Domnului. lar 
mulțimea aceea nemăsurată de draci, în timp ce au strigam, m-au dus până la o 
prăpastie foarte mare şi nespus de adâncă, pe fundul căreia se auzea clocotind un 
râu de foc care fierbea cu smoală şi catran, şi mii de capete de oameni se vedeau 

în acel foc țipând cu mare disperare. Lăţimea acestei prăpăstii mi se părea că este 
numai de o aruncătură de piatră, dar adâncimea ei auzeam că este până la iad. 


Iar pe când mulțimea aceea de diavoli mă împingea mereu să mă dea şi pe mine în 
acea prăpastie groaznică, eu strigam necontenit, din răsputeri: «Maica Domnului, 
nu mă lăsa!». Și iarăşi: «Sfinţilor apostoli ai Domnului, Andrei şi loan, nu mă 
lăsaţi!». Şi strigând eu astfel din toată puterea, deodată s-a făcut peste acea 
prăpastie înfricoşată un podeț foarte îngust, ca de o palmă, spre care unii draci 
mă trăgeau, spunându-mi: «Sau te aruncăm în prăpastia aceasta, sau să te sui pe 
punte şi să treci, dacă poți!». lar mie îmi era mare frică şi de una, şi de alta, şi tot 
mă smuceam din mâinile lor şi strigam: «Maica Domnului, nu mă lăsa! Sfinţilor 
apostoli ai lui Hristos, Andrei şi loan, nu mă lăsaţi!»; şi eram peste măsură în 
osteneală şi frică mare, căci de nicăieri nu vedeam nici o izbăvire. 


Dar deodată s-a ivit o lumină mare, venind dinspre răsărit, şi am văzut o femeie 
îmbrăcată în alb, care strălucea ca soarele, purtându-se pe un nor prea luminos, 
iar de-a dreapta şi de-a stânga ei se aflau cei doi apostoli ai lui Hristos, Andrei şi 
Ioan, evanghelistul, în mare slavă fiind. Şi când au ajuns aproape de mine Maica 
Domnului şi dumnezeieştii apostoli, n-am mai văzut pe nici unul dintre diavoli. 


Iar Maica Domnului a zis către Sfinţii Apostoli: «loane şi Andrei, apostoli ai lui 
Hristos, luaţi acest suflet şi îl duceți pe el până la Raiul desfătării, căci prieten al 
meu a fost în viaţa sa, şi slugă adevărată a lui Hristos, Dumnezeul meu!». Şi apoi 
pe Maica Domnului nu am mai văzut-o. 


Iar cei doi apostoli, bătrâni şi cu cuviinţă dumnezeiască împodobiţi fiind, m-au 
luat şi mi-au zis: «Suie-te pe podul acesta de deasupra prăpastiei şi nu te teme, 
căci noi suntem cu tine». 


Iar eu, văzând adâncimea cea nemăsurată a prăpastiei aceleia şi îngustimea acelei 
punți, şi totodată auzind huietul şi ţipătul cel mare ce venea din fundul ei, mă 
temeam şi rugam pe Sfinţii apostoli să nu mă lase să cad de acolo. 


Iar ei mi-au zis din nou: «Nu te teme, frate, că eşti cu noily. Şi aşa am început a 
merge pe punte, unul din apostoli fiind înaintea mea, iar altul sprijinindu- mă din 
Urmă, şi aşa am trecut puntea aceea plină de nespusă groază. Și am ajuns îndată 
la capătul de dincolo. Acolo am văzut un arap ce mi se părea că este până la nori 
cu înălțimea şi care stătea aproape de capătul podului aceluia îngust. Arapul 
acela avea faţa precum cerneala, ochii înfricoşaţi şi strâmbi, iar din gura lui ieşea 
pară de foc; mâna stângă o avea umflată ca un stâlp gol şi o ţinea deasupra 

prăpastiei aceleia, iar dreapta lui era zgăârcită de tot. Şi văzându- mă pe mine, a 
început a scrâşni din dinţi şi a zice: «Ai scăpat din mâinile mele, dar nu voi înceta 
de a duce ispite asupra călugărilor din mănăstirea ta! Dacă nu te-am căpătat pe 
tine, apoi măcar pe ucenicii tăi mă voi sârgui a-i pierde! ». 


Iar după ce am trecut de arapul acela, eu am întrebat pe Sfinţii apostoli care mă 
duceau: «Domnii mei, cine este arapul acela aşa de înalt şi de groaznic la 
vedere ?». 


Atunci Sfântul apostol Andrei mi-a zis: «Ai auzit de la marele apostol Pavel de 
domnul puterii văzduhului (Efeseni 6, 12)?». Am zis: «Da». lar el a zis: «Acesta 
este, satana». «Dar prăpastia aceasta ce este?y. lar apostolul Andrei a zis: 
«Aceasta este gura iadului, care înghite pe toţi cei ce au greşit şi au murit 
nepocăiţi de păcatele lor». 


Apoi am mai întrebat pe apostolul: «De ce arapul are mâna stângă umjlată şi o 
ține în văzduh deasupra acelei prăpăstii?». 


Și a zis apostolul: «lată de ce: câţi se urcă pe podul acesta îngust şi nu Sunt 
pregătiți sufleteşte cu faptele bune, el numai ce îi ia de pe pod şi îi aruncă jos, în 
gura iadului. lar dreapta lui este zgârcită, căci el este străin de lucrarea celor 
drepte». 


Și după ce am trecut de acela care se chema domnul puterii văzduhului şi satana, 
apoi deodată s-a înfăţişat înaintea noastră o câmpie foarte frumoasă, cu miliarde 
de feluri de flori prea bine-mirositoare; unele dintre ele erau galbene, altele roşii, 
altele vişinii, altele albastre, altele albe, altele stacojii, altele roze, şi ieşea din ele 
O mireasmă care nu se poate spune. Noi mergeam uşori prin văzduh, pe deasupra 
acelor flori şi ierburi prea minunate, când deodată am văzut în acea câmpie 
luminoasă mii şi mii de cete de copii mici cu aripi de aur, care zburau pe deasupra 
acelor ierburi înflorite atât de minunat şi cântau cu versuri prea dulci: «Sfânt, 
Sfânt, Sfânt Domnul Savaot, plin este cerul şi pământul de slava Lui». Şi oriunde 
ne uitam, vedeam tot cete şi cete de aceşti minunaţi copii înaripaţi, zburând foarte 
lin şi cântând. Noi însă mergeam repede, căci să ştiţi, fraţii mei, că sufletele după 
ce ies din trup, ies ca gândul şi ca fulgerul, după cea scrisă: «Alerga-vor în grabă 
şi mai repede ca razele fulgerului se vor întoarce». 


Și aşa zburând noi peste acea câmpie prea înveselitoare, deodată în mijlocul ei am 
văzut un bătrân foarte minunat, cu barbă albă, strălucind ca soarele şi având 

veşminte foarte luminoase pe el. lar copiii aceia zburau împrejurul lui, el îi 
blagoslovea şi apoi plecau cântând şi lăudând pe Dumnezeu. 


Atunci eu am întrebat pe Sfântul loan, evanghelistul: «Sfinte Ioane, cine este acel 
bătrân aşa de luminat şi minunat, şi cine sunt aceşti copii aşa de frumoşi şi 
nevinovaţi, cu aripi de aur, care cântă aici fără de încetare spre slava lui Dumne- 
zeu ?». 


Iar Sfântul loan a zis: «Fiule, vei fi auzit de Avraam patriarhul, care a câştigat 
mare cinste de la Dumnezeu pentru credinţa şi faptele lui. Acesta este Avraam şi 
sânul lui, de care ai auzit din Sfânta Evanghelie. lar aceşti copii prea frumoşi sunt 
sufletele care, din mila lui Dumnezeu, s-au învrednicit a intra aici, în sânul lui 
Avraam». 


Apoi a zis: «Trebuie să mergem şi noi să ne închinăm prea fericitului patriarh 
Avraam». Şi am mers, şi când am ajuns la prea minunatul acela bătrân, patriarhul 
Avraam, ne-am închinat lui; el a sărutat pe frunte pe cei doi apostoli, iar aceştia 
i-au sărutat mâna. 


Și a întrebat Avraam, patriarhul: «Unde duceţi acest suflet? ». 


Iar ei au zis: «Poruncă avem de la Mântuitorul Hristos şi de la Maica Domnului 
să-l ducem până la Raiul desfătării». Atunci m-a blagoslovit şi pe mine acel sfânt 
patriarh şi m-a sărutat pe creştetul capului. 


Și aşa ne-am despărţit şi am început a merge mai departe cu Sfinţii apostoli. Şi 
zburând aşa printre acele frumuseți de câmpii înflorite, am ajuns la nişte ziduri 
prea minunate, cu temelie de aur şi cu nespusă frumuseţe împestrite în mii de 
culori prea sclipitoare; la un loc al zidului am dat de nişte porţi în chipul 
fulgerului, care atâta luminau, încât se părea că răsare soarele din ele. Și la acele 
porţi erau păzitori nişte tineri prea frumoşi la vedere şi prea veseli la fețe, 
îmbrăcaţi cu veşminte asemenea safirului şi cu cingători în multe culori, asemenea 
curcubeului, care străluceau slobozind raze prea luminate; ei purtau paveze de 
aur în mâinile lor, iar când ne-am apropiat de porți, au întrebat aceşti minunaţi 
tineri pe Sfinţii apostoli: «Unde duceți acest suflet?». 


lar ei au zis: «Avem poruncă să-l ducem până la Raiul desfătării». Și atunci 
porțile singure s-au deschis şi am intrat şi noi prin ele. lar trecând de ele, am dat 
de nişte frumuseți, cu livezi şi pometuri ca stelele cerului de multe şi felurite, încât 
nimeni din oameni nu le poate spune cu de-amănuntul frumuseţea lor. Şi pomii din 

livezile acelea mi se păreau că saltă şi cântă. lar sub fiecare pom era câte un cort 
prea minunat, iar în cort o masă de aur şi un scaun numai de aur, şi la fiecare 
masă şedea câte un om tânăr şi prea frumos, ca în vârstă de 30 de ani, şi pe masă 
avea numeroase bucate şi cântăreţi cereşti de multe feluri. Dar foarte mă minunam 
văzând că nici pomii aceia nu erau la fel, nici mesele, nici scaunele şi nici bucatele 
sau băuturile de pe mese. Pe la rădăcinile acelor pomi mi se părea că curg izvoare 
limpezi ca cristalul. Și în acele livezi erau nenumărate feluri de flori prea 
minunate şi parfumate cum nu se poate spune, căci nici una dintre ele nu semăna 
cu cele de pe pământ. În ramurile acelor prea frumoşi pomi cântau mii şi mii de 
păsări melodii şi versuri nemaiauzite în lumea pământească, iar floarea aripilor 
acelor păsări nimeni din oameni nu o poate povesti. Şi când am început să ascult 
cântările lor, am înţeles că unele dintre ele cântau versuri din Psalmi, iar altele 
ziceau: «Sfânt, Sfânt, Sfânt Domnul Savaot, plin este cerul şi pământul de slava 
Lui). Altele ziceau: «Fericită este calea întru care mergi acum, Suflete!», iar 
altele: «Bine este cuvântat cel ce vine întru numele Domnului», şi alte cântări 
dumnezeieşti, cum nu se pot spune. 


Și foarte mă minunez şi de negrăita lor frumuseţe, şi de dulceaţa cea veselitoare a 
cântărilor lor. Dar iar mă mai minunam pentru că nici pomii aceia nu semănau 
unul cu altul, fiecare având roadele altfel, şi frunzele altfel, şi înflorind altfel. Şi 
ieşea din pomii aceia şi din florile şi roadele lor o mireasmă nespusă şi prea 
curată. Dar nici păsările care cântau în acei pomi nu semănau unele cu altele, 
căci la un pom erau păsări albe, la altul albastre, la altul cafenii, cărămizii, 
vişinii, verzi, şi cum am Zis, numai Unul Dumnezeu şi Ziditorul lor poate să le 
spună floarea frumuseţii şi deosebirii culorilor lor. Şi nici în corturile de sub pomi 
nu erau toate la fel; ci sub un pom era un cort de aur, sub altul de onix, sub altul 
de rubin, sub altul de ametist, de safir şi alte pietre scumpe, cărora nici nu le pot 
spune numele lor. Și nici cântările păsărilor nu erau la fel în fiecare pom, ci cu 
mare meşteşug şi frumuseți negrăite se deosebeau unele de altele. 


Și văzând eu atâta minune şi frumuseţe deosebită de la un pom la altul, am 
întrebat pe Sfinţii apostoli care mă conduceau: «Domnii mei şi Sfinţilor apostoli ai 
lui Hristos, pentru ce este atâta deosebire la frumusețile din livezile acestea?». lar 


Sfântul apostol Andrei mi-a zis: «Frate Cozma, ia seama că aceste păsări şi aceşti 
pomi ce vezi aici nu sunt pieritoare şi stricăcioase, asemeni celor de pe pământ, 
păsările acestea nu pot să mai moară vreodată, sau să aibă nevoie de hrană 
pieritoare. Hrana lor este darul Duhului Sfânt care mişcă limbile lor şi le dă a 
grăi, a cânta şi a prooroci cele spre slava lui Dumnezeu, nu după cum voiesc ele, 
ci după cum voieşte Duhul Sfânt. Şi dacă te minunezi de felurimea şi deosebirea 

frumuseţilor de aici, apoi adu-ţi aminte de cuvântul Mântuitorului nostru din 
Sfânta Evanghelie, când a zis: Să nu se tulbure inima voastră, că în casa Tatălui 
Meu sunt multe lăcaşuri (loan 14, 2-3). Aici este lucrul dreptăţii lui Dumnezeu, că 
fiecare are un lăcaş pregătit de Dumnezeu după măsura faptelor bune pe care le-a 
făcut în viaţa sa. Și fiindcă nu toți au avut aceeaşi măsură de fapte bune, ci unii 
mai mult, alții şi mai mult, alții şi mai mult, apoi şi lăcaşul lor cel veşnic şi l-au 
împodobit după dragostea cu care au iubit pe Dumnezeu şi S-au silit la lucrarea 
poruncilor 

Lui». 


Apoi mergând noi prin acele livezi şi pometuri negrăite, am ajuns la un râu care 
curgea lin, cu o apă ca cristalul, şi de pe malurile căruia porneau alte câmpii prea 
frumos înflorite. lar în preajma râului aceluia erau nişte copaci înalți, minunaţi la 

vedere, şi nişte păsări mari şi prea frumoase, care cântau cu glasuri veselitoare, 
zicând: «Fericiţi cei cărora li s-au iertat fărădelegile şi cărora li s-au acoperit 
păcatele!». Şi auzind eu această cântare sfântă a lor, am întrebat pe Sfinţii 
apostoli: «Domnii mei, ce zic aceste minunate păsări?». 


Iar Sfântul loan a zis: «Frate Cozma, ai auzit că acestea viersuiesc cele ce le dă 
lor Duhul Sfânt. Deci ele prin Duhul Sfânt cântă din psalmi şi vestesc că numai 
aceia au intrat în aceste desfătate grădini, cărora li s-au iertat fărădelegile şi li s- 
au acoperit păcatele». 


Și am întrebat atunci pe Sfinţii apostoli: «Dar care păcate se iartă de Dumnezeu şi 
care se acoperă?». 


Iar Sfântul Andrei a zis: «Se iartă numai acelea pentru care omul a făcut pocăință 
din toată inima sa, care au fost mărturisite cu umilinţă duhovnicului, de s-a primit 
canon şi dezlegare pentru ele de la duhovnic sau arhiereu pe pământ. lar unele din 
păcatele cele mici, pe care omul nici nu le-a cunoscut că sunt păcate, sau a uitat a 
le mărturisi, acelea se acoperă de mila lui Dumnezeu, ca nu cumva pentru acele 
prea mici păcate să nu poată omul ajunge aici. Noi ştim din Sfânta Evanghelie că 
nimic necurat nu va intra întru Împărăţia Cerurilor (Efeseni 5, 5). Dar fiindcă 
nimeni nu este fără păcat afară de Dumnezeu (Matei 27, 24; loan 8, 46), apoi 
nimeni nu ar putea intra aici dacă nu ar completa Dumnezeu cu mila Sa 
nedesăvârşirea omenească în fapta bună. Deci aceste păsări, pe care le auzi 
cântând: «Fericiţi cei cărora s-au li iertat fărădelegile şi li s-au acoperit 
păcatele!», vestesc prin viersuirea lor că aceste nenumărate suflete ce se veselesc 
aici, pe lângă pocăinţa lor şi dezlegarea ce au primit-o prin duhovnicii Bisericii 
lui Hristos, au avut şi unele mici păcate de care nu şi-au dat seama şi nu s-au 

pocăit, dar acelea s-au acoperit de negrâita milă şi milostivire a lui Dumnezeu, 
spre a nu fi ele oprite să ajungă în dulceaţa şi desfătarea locului acestuia». 


Atunci am spus Sfinţilor apostoli ai lui Dumnezeu: «Domnii mei, cred că aici este 
Raiul desfătării, unde aveţi poruncă să mă duceţi». 


Și a zis Sfântul apostol Andrei: «Nu ştii ce zici, frate, căci abia am ajuns la 
pământul celor blânzi, de care ai auzit în Sfânta Evanghelie zicându-se: Fericiţi 
cei blânzi, că aceia vor moşteni pământul (Matei 5, 5) ». 


Și încă vorbind noi, am zburat uşor peste râul acela minunat, şi trecând de ceea 
parte, peste câmpii cu livezi de negrăită frumuseţe, am ajuns la alte zidiri prea 
minunate, care covârşeau cu neasemănarea pe cele ce le văzusem mai înainte. 
Căci împestritura şi meşteşugul cu care era zidit acest zid, făcut numai din pietre 
scumpe, nu poate limbă de om să le povestească. Și apoi, ajungând la alte porți 
prea frumoase şi cu strălucire negrăită, care luminau ca fulgerul în toate părțile, 
paznicii lor, nişte îngeri cu strălucire dumnezeiască nepovestită, au întrebat pe 
Sfinţii apostoli: «Sfinţilor apostoli ai lui Hristos, Dumnezeul nostru, unde duceţi 
acest suflet?». 


Iar ei au răspuns: «Poruncă avem de la Mântuitorul, prin Prea Sfânta Sa Maică, 
să-l ducem până la Raiul desfătării». 


Și atunci acele sfinte şi prea minunate porţi, care fulgerau cu nişte străluciri 
asemenea safirului, s-au deschis singure. Și trecând noi de ele, am văzut nişte 
munți de aur şi o mare ca cristalul, foarte luminată, iar în dreapta noastră am 
văzut un palat care avea 12 temelii din 12 mărgăritare, şi 12 uşi, fiecare fiind 
tăiată dintr-un mărgăritar prea minunat; iar acoperişul acelui palat era asemenea 
cu aurul, dar strălucea de mii de ori mai mult. Și mi se părea că acest palat are 
lungime şi lățime nemăsurat de mari. Dar nu am văzut acolo nici om, nici fiară, 
nici pasăre, nici vreun înger. Și era acolo o frumuseţe pe care nici mintea de înger 
nu 0 poate povesti, o linişte negrăită şi o lumină neasemănată faţă de cea de pe 
pământ, care se zicea că vine direct de la lumina dumnezeieştii slave. Și am 
întrebat iar pe sfinții mei îndrumători: «Domnii mei, ce este şi al cui este acest 
palat negrăit cu frumu-seţea?». 


Iar dumnezeiescul loan, evanghelistul mi-a zis: «Acesta este palatal noului Sion, 
pe care Mântuitorul nostru lisus Hristos il va da Sfinților Săi apostoli după 
Judecata cea de apoi, ca o răsplătire a ostenelilor lor în predicarea Evangheliei şi 
pentru mila Sa cea negrâăită». 


AAA AAA AAA AAA AAAAĂAAAA 


Xp Xp e e eee 


AAA AAA AAA AA AAA AAA AAA AAA 


Xe Xe Xe ee eee eee 


Și încă vorbind noi, am ajuns la un munte prea minunat de aur curat, care 
strălucea în jurul său cu negrăită lumină şi avea sub el un tunel prea frumos şi 
prea luminat, care se părea că străbate până dincolo de el. Însă acel tunel nu era 
precum cele de pe pământ, ci foarte înalt şi prea luminat, cu foarte mare lărgime, 
de mi se părea că şi un oraş mare ar încăpea în el. Şi când am ajuns noi acolo, 
tocmai era pusă o masă mare şi foarte lungă, ce se întindea de la un capăt până la 
altul al tunelului aceluia; iar masa aceea era dintr-un fel de piatră scumpă numită 
Romneon. Și stăteau la ea o mulțime de oameni tineri şi prea frumoşi la vedere, pe 
scaune de aur curat. Pe masă, se vedeau vase de aur curat cu bucate cereşti 
nemaivăzute pe pământ. Și toți cei de la masa aceea cântau şi slăveau pe 
Dumnezeu cu o cântare 

duhovnicească prea frumoasă. Din văzduh se auzeau cântări îngereşti şi o 
mireasmă a Duhului Sfânt stăpânea peste tot. 


Iar când am ajuns noi acolo, toţi cei de la masă s-au sculat în picioare şi ne-au 
primit cu veselie duhovnicească, iar mie mi-au spus: «Bine ai venit, iubite frate 
întru Hristos!». 


Apoi am auzit un glas zicând: «Lăsaţi să stea şi acesta la masă!». Și îndată cu 
cuvântul au venit nişte tineri prea frumoşi, care ne-au pus scaune de aur şi ne-am 
aşezat. Pe când şedeam astfel, uimit de cântările duhovniceşti care se auzeau în 
văzduh, privind în jurul meu am început a cunoaşte pe unii din cei ce erau la masa 
aceea, şi foarte mult mă bucuram că i-am întâlnit acolo. Am cunoscut pe unii care 
au fost chiar la palaturile împărăteşti, pe alții care au fost oameni cu frică de 
Dumnezeu în cetatea Constantinopolului, pe alții din rândurile ostașilor, pe alții 
din cinul preoţesc şi călugăresc, şi foarte mă minunam cum au ajuns ei aici. Şi am 
stat la această masă hrănindu-mă cu negrăită hrană duhovnicească din cântările 
ce le auzeam. 


Atunci Sfântul apostol Andrei mi-a spus: «Frate Cozma, numai până aici am avut 
a merge, căci de aici înainte se începe Raiul desfătării, pe care nu acum, ci după o 
vreme îl vei vedea». 


Și îndată am auzit un glas în văzduh: «Luaţi de aici pe starețul Cozma şi duceți-l 
înapoi în trup, căci foarte îl plâng fiii lui cei duhovniceşti! lar în locul lui să 
aduceți pe monahul Atanasie de la monastirea lui Traian! ». 


Și îndată dumnezeieştii apostoli s-au sculat de la masa aceea şi mi-au zis: «Frate 
Cozma, iată că Mântuitorul nostru lisus Hristos S-a milostivit spre fiii tăi duhov- 
niceşti şi pentru rugăciunile şi lacrimile lor te vom întoarce la monastirea ta, spre 

folosul de obşte al lor şi al altor multe suflete. Dar cu mila Domnului vei ajunge 
din nou aici şi la Raiul desfătării, când va binevoi Domnul». 


Și aşa ne-am luat rămas bun de la veselia cea duhovnicească ce era la masa 
aceea, şi toți ne-au salutat cu evlavie la plecare şi mi-au spus: «Iubitul nostru 
frate, să fie voia Domnului cu noi. Amin». 


Și apoi îndată am zburat ca fulgerul pe alte căi, nemaivăzute mai înainte, până ce 
am întâlnit în calea noastră nişte iezere cu munci negrăite: unul era cu foc nestins, 
şi se auzeau din el ţipete şi vaiete înfiorătoare, altul cu întuneric groaznic, altul cu 
gheaţă şi cu frig de neindurat, altul cu viermi neadormiţi şi cu şerpi de foc. 
Nenumărate suflete se chinuiau în acele iezere, cărora nu li se vedea marginea şi 
nici nu li se ştia adâncimea. Trecând astfel pe acolo, am cunoscut din vedere pe 
unii din cei de pe pământ, care şi-au petrecut viaţa în răutăţi şi care, văzându-mă 
cu Sfinţii apostoli, mă rugau foarte mult să îi ajut să scape de acolo. lar eu mă 
înfricoşam foarte tare şi tremuram numai la vederea lor, şi de nu ar fi fost Sfinţii 
lui Dumnezeu apostoli cu mine, apoi mi se părea că aş fi murit de groază. 


Și a zis Sfântul loan: «Vezi, frate Cozma, ţine minte, căci ai a le povesti pe acestea 
celor ce trăiesc pe pământ! ». 


Și aşa vorbind noi, am ajuns iar la câmpiile acelea înflorite unde era Avraam, şi 
iar ne-am dus pe la acel fericit Patriarh. Când ne-a văzut acesta, ne-a întrebat: 
«Dar v-aţi întors?». 


Și a zis dumnezeiescul loan, apostolul: «Aşa, căci porunca Domnului este să-l 
ducem în trup, ca să mai viețuiască o vreme pe pământ, spre folosul de obşte al 
ucenicilor săi». 


Și atunci Părintele Avraam, auzind că Sfinţii apostoli mă duc iarăşi la mănăstirea 
mea, a zis către ei: «Lăsaţi-l să-i dau şi eu ceva spre ajutor!». Şi mi-a dat trei 
bucăţi de pâine albă foarte curată şi un pahar de aur plin cu vin prea bine- 
mirositor, zicându-mi: «Ia, frate Cozma, această hrană spre întărire şi folos». 


Atunci eu am muiat în paharul cel de aur o bucată de pâine şi astfel am mâncat-o; 
apoi am băut şi vinul acela tot, şi atâta de dulce a fost acea hrană şi băutură, încât 
a străpuns toate simţirile inimii mele, aducându-mi o veselie duhovnicească de 
nedescris. După aceea, luând eu cele două bucăţi de pâine albă curată, foarte mă 
bucuram că vi le voi aduce vouă aici, pe pământ. 

După aceea Avraam, patriarhul a îmbrățișat şi a sărutat pe apostolii lui Hristos pe 
frunte, iar pe mine m-a blagoslovit sărutându-mă pe cap, şi aşa am plecat prin 
acele câmpii înflorite, în timp ce milioane de copii cu aripi de aur ne petreceau cu 
cântări duhovniceşti care nu se pot vorbi. 


Și după ce am trecut acele câmpii, am întrebat pe Sfinţii apostoli: «Domnii mei, 
dar acest loc, unde este atâta frumuseţe şi cântare îngerească, cum se numeşte?». 


Iar ei au zis: «Frate Cozma, ţi-am mai spus că este sânul lui Avraam, iar acele 
milioane de copii cu aripi de aur sunt sufletele celor drepţi care, prin mila cea 
negrăită a lui Dumnezeu, s-au învrednicit să intre aici». 

Și încă vorbind noi, am ajuns iar la acel uriaş care mi se spusese că este satana şi 
domnul puterii văzduhului. lar acela, văzându-ne pe noi, s-a dat în lături, dar 
clătina cu capul şi scrâşnea cu dinţii asupra mea, zicând: „Ai scăpat acum din 
mâinile mele şi ai aflat taine mari. Dar nu voi înceta de a adduce asupra ta şi 
asupra mănăstirii tale războaie, până ce încă vei mai fi pe pământ! ». 


Atunci Sfinţii apostoli au zis către mine: «Frate Cozma, nu avea nici o grijă! 
Numai să ai frică de Dumnezeu şi să-L iubeşti pe EI din toată inima, şi pe Prea 
Sfânta Fecioară Maria, Născătoarea de Dumnezeu, să o ai ocrotitoare ţie şi 
mănăstirii tale. Căci ea are mare cinste şi mare putere dată de Fiul ei, EHristos 
Dumnezeul nostru, şi rugăciunile ei sunt mai puternice decât ale tuturor Sfinţilor. 
Deci să sfătuieşti pe ucenicii tăi călugări ca pururea să o laude pe ea şi prin ea să 
ceară milă de la Hristos, Dumnezeul şi Mântuitorul nostru». 


Acestea vorbind noi, iată că ne-am aflat aici şi am revenit în trup. lar 
dumnezeieştii apostoli ai lui Hristos, binecuvântându-mă, s-au făcut nevăzuţi. Deci 
ceea ce căutam în sânul meu erau cele două bucăţi de pâine pe care mi le dăduse 
Sfântul patriarh Avraam, împreună cu aceea pe care am mâncat-o acolo şi cu 
vinul pe care l-am băut din paharul cel de aur. Dar vă rog, duceţi-vă repede la 
mănăstirea lui Traian [care era aproape de mănăstirea lui] şi să vedeţi ce face 
monahul Atanasie!” 


Și ducându-se ucenicii, l-au aflat că tocmai atunci murise şi îl duceau pe o năsălie 
la biserică. Intorcându-se ei, au spus aceasta iubitului lor stareţ, iar el a plâns de 
bucurie, zicând: „Eu am văzut fericirea care îl aşteaptă pe el acolo”. 


După aceasta, fericitul stareţ Cozma s-a făcut desăvârşit sănătos, spre bucuria cea 
mare a ucenicilor lui, şi apoi monastirea Traian din apropiere de bunăvoie a 
trecut sub conducerea lui. Şi aşa a condus el la calea mântuirii pe monahii din 

amândouă monastirile vreme de încă 30 de ani, după care s-a mutat la veşnicele 
lăcaşuri pe care le văzuse mai înainte, prin dumnezeiasca iconomie. 


(Acest cuvânt s-a prelucrat după Prologul de pe luna octombrie şi după povestirea 
unui fericit dascăl care a trecut la Domnul. ) 


(Extras din cartea: Părintele Cleopa Ilie - Predici inedite la Duminicile de peste 
an) 

Părintele Ilie Cleopa - Ce putere au rugăciunile pentru cei adormiţi? 

Ce putere au rugăciunile pentru cei adormiţi? 


- Frate, ce spune Hristos? Cine vă ascultă pe voi, pe Mine Mă ascultă. Cine se 
leapădă de voi, de Mine se leapădă. la gândeşte-te că arhiereii şi preoţii toți sunt 
ucenici ai lui Hristos şi ei mijlocesc în Sfântul Altar prin rugăciuni şi părticele. Voi 
ştiţi că pomelnicele acestea care vin de la popor, toate merg în Sfântul Altar prin 
rugăciuni şi părticele, pe care le scoatem dimineaţa cu Sfânta Copie la Sfânta 
Proscomedie şi le punem pe Sfântul Disc, ele sunt numai blagoslovite. lar după 
Sfânta Epicleză, părticelele, numite şi miride, se pun în Sfântul Potir şi aşa cei 
pomeniţi la vii şi la morţi se împărtăşesc nevăzut din cele sfinte şi dobândesc 
iertare de păcate. 


lată ce mare valoare are Sfânta Liturghie! 
De aceea suntem datori să mergem regulat la Sfânta Liturghie, ca să ne împărtăşim 
haric de Sfintele Taine, atât prin rugăciune, cât şi prin sfintele părticele care se scot 


pentru noi şi se pun în Sfântul Potir. 


(Pr. Cleopa Ilie, Ne vorbeşte Părintele Cleopa, Editura Mănăstirea Sihăstria, 
Vânători- Neamţ, 2004, pp. 140-141) 

Această ectenie se intercalează aici (după ectenia cererii stăruitoare), de obicei, 
dacă după slujba liturgică urmează a se oficia un parastas sau dacă în ziua res- 
pectivă a intervenit decesul unei persoane a cărei trecere în veşnicie se cere însoţită 
de rugăciune. 


Aproape toate religiile lumii cred în nemurirea sufletului şi sunt preocupate de 
soarta acestuia după moarte. 


— În creştinism, majoritatea protestanților au optat pentru predestinaţie, în 
sensul că fiecărui om i s-a hotărât de la început o anume soartă în veşnicie, 
de la care nu există abatere. 

— Catolicismul profesează dogma purgatoriului, în sensul că între Rai şi iad 
există un spaţiu intermediar în care sufletele păcătoşilor se purifică prin foc. 

— Noi, ortodocşii, credem în puterea rugăciunilor pe care cei vii, în asociere 
cu sfinţii, le fac pentru cei repauzați. 


Rugăciunea pentru morţi se întemeiază pe faptul că cei plecaţi în lumea de dincolo 
au fost oameni pământeni ca şi noi, că nimeni din cei vii nu poate fi fără păcat şi că 

Noi, cei rămaşi, simţim nevoia şi datoria de a ne păstra în comuniune cu ei. Omul 
trece în veşnicie cu încărcătura faptelor pe care le-a săvârşit în viaţa vremelnică, 
bune sau rele, fapte care îi conferă, acolo, în Rai sau în iad, statutul de fericire sau 
nefericire într-un grad mai mare sau mai mic, după distanţa pe care fiecare şi-a 
pus-o, liber, între el şi voia lui Dumnezeu. 


Fireşte, noi ne rugăm, în primul rând şi cu mai multă ardoare, pentru cei împovăraţi 
de păcate mari şi grele, adică pentru cei din iad. Fără să ştim prea multe despre 
viaţa de dincolo (în afară de credinţa că ea există), Biserica admite că păcătoşii din 
iadul tranzitoriu, de după Judecata particulară, vor intra tot ca păcătoşi în iadul cel 
veşnic de după Judecata de Apoi. Tot ea însă admite că, prin rugăciunile celor vii, 
starea unora ar putea fi îmbunătățită până la iertarea totală şi că aceştia, în final, ar 
putea intra în Împărăţia lui Dumnezeu laolaltă cu cei drepţi. Pentru aceasta însă nu 
e suficientă şi nici eficientă doar rugăciunea noastră. Rugăciunea nu e o punte de 
comunicare directă între noi şi cei repauzaţi (aşa cum pretind spiritiştii!), ci ea se 
face în Dumnezeu şi prin Dumnezeu. Cu alte cuvinte, noi Îl rugăm pe Dumnezeu 
pentru omul din iad, Dumnezeu îi transmite mesajul şi-l întreabă dacă, în virtutea 
libertăţii pe care o are şi acolo, îl acceptă sau nu. 


Dacă refuză deschiderea (aşa cum o făcuse pe pământ), el singur se condamnă pe 
sine la non-comuniune, adică la singurătate perpetuă, ceea ce înseamnă o izolare 
nu numai de Dumnezeu, ci chiar de oamenii vecini cu el, pe care şi-i simte aproa- 
pe, dar pe care nu-i poate vedea, aşa cum nici ei pe el. Acesta este „întunericul cel 
mai din afară”, de care pomeneşte Evanghelia (Mt 8, 12; 22, 13). 


Dacă însă el 1 se deschide lui Dumnezeu (aşa cum nu o făcuse pe pământ), atunci 
rugăciunea noastră ajunge la el şi devine eficientă, în sensul că Dumnezeu îl iartă, 
îl scoate din iad şi-l ridică în Rai, de unde va avea poarta deschisă spre Împărăţia 
plenară. 


Noi ne rugăm pentru morţi, dar niciodată nu putem şti cu certitudine unde anume 
se află fiecare. De aceea, în principiu ne rugăm atât pentru cei din iad, cât şi pentru 
cei din Rai, pornind de la premisa că şi aceştia din urmă, ca unii care nu sunt lipsiţi 
de păcate, au nevoie de ajutor. 


Desigur, şi într-un caz, şi în altul, există nuanţe. Efectul rugăciunii poate fi trecerea 
unui păcătos al iadului dintr-o stare de suferință mai grea în una mai uşoară, după 
cum poate fi ridicarea unui cetăţean al Raiului dintr-o stare de fericire inferioară în 
una superioară. Dar, în toate cazurile, Dumnezeu este Cel ce hotărăşte, iar noi 
avem destule temeiuri să credem în generozitatea Lui. Să ne amintim de stăpânul 

care-şi doreşte casa plină de oaspeţi, chiar adunaţi de pe drumuri (Le 14, 15-24), 
dar şi de acela care angajase oameni la lucru: seara, la ceasul socotelilor, oste- 
nitorului care fusese chemat mai târziu (şi care deci lucrase mai puţin) îi dă plată 
egală cu a acelora care lucraseră ziua întreagă (Mt 20, 1-16); aceasta pentru că 
Dumnezeu (aşa cum remarcă şi monahul Nicolae Steinhardt) are de unde şi se 
comportă ca un boier. 


Tot în virtutea principiului suveran al comuniunii, noi nu ne rugăm singuri, ci 
solicităm asocierea sfinților şi, în principal, pe a Maicii Domnului. Sfinţii sunt nu 
numai modele pentru noi, ca unii ce s-au realizat după modelul lui lisus Hristos, 
dar sunt şi prieteni ai lui Dumnezeu şi, ca atare, mijlocitori pentru noi, cei de aici şi 
cei de dincolo, cu care ei, tocmai prin sfinţenia lor, se simt solidari. În acest sens, ei 
îşi asumă rolul de argaţi ai Stăpânului, care aleargă pe uliţe, pe la garduri şi 
răspântii ca să-l aducă Acestuia cât mai mulți oameni la cină. 


Cât despre Maica Domnului, niciodată nu voi înceta să amintesc momentul nunţii 
din Cana Galileii, când I-a cerut Fiului ei să-i ajute pe nevoiaşii a căror demnitate 
se afla în impas, iar Acesta a ascultat-o făcând întâia Sa minune, deşi nu acelui 
moment o destinase (In 2, 1-11). Concluzia e limpede: o rugăciune a Maicii 
Domnului este în stare să schimbe chiar o hotărâre a lui Dumnezeu. 


În iconografia ortodoxă, scena Judecăţii de Apoi o înfăţişează pe Maica Domnului 
de-a dreapta Fiului ei, în picioare, cu mâinile în stare de rugăciune; de partea cea- 
laltă, tot rugându-se, Sfântul loan Botezătorul, „prietenul Mirelui”. Dacă cei doi 
rugători vor fi de faţă atunci, la Înfricoşătoarea Judecată, în urma căreia nimic nu 
se mai poate schimba, cu atât mai mult în urma Judecăţii particulare, când pot avea 
loc schimbări, dar numai în sens pozitiv, adică de la mai-rău la mai-puţin rău şi de 
la mai-puţin bine la mai-mult bine. 


Ectenia de aici este desprinsă din slujba de înmormântare. O formă prescurtată a 
aceleiaşi slujbe este parastasul. Dar cea mai prețioasă şi mai eficientă rugăciune 
este aceea pe care preotul o face în taină la slujba proscomidiei, când scoate din 
prescură miridele pentru morţi şi le aşază sub Sfântul Agneţ, rostind numele mor- 
ților de pe pomelnicele ce i-au fost aduse, odată cu ofrandele, de către credincioşi. 


În momentul liturgic al sfințirii Darurilor, Sfântul Agneţ se preface în Trupul real 
al lui lisus Hristos. Miridele, reprezentând numele (şi deci sufletele) morţilor, nu se 
prefac sub binecuvântare, dar participă la sfinţenie prin imediata lor vecinătate cu 
Hristos euharistic. Această participare a fost pregătită în firida proscomidiarului şi 
este anunţată de această ectenie specială, care sună astfel: 

Preotul: Miluieşte-ne pe noi, Dumnezeule, după mare mila Ta, auzi-ne şi ne 
miluieşte. 


Poporul: Doamne, miluieşte; Doamne, miluieşte; Doamne, miluieşte. 


Dacă ne-am propus să ne rugăm pentru cei adormiţi, e necesar şi cuviincios să ne 
rugăm mai întâi pentru noi, pentru ca astfel rugăciunea noastră să-şi deschidă cale 
nu numai spre Dumnezeu, căruia Îi cerem mila, dar şi, prin El, spre cei repauzaţi, 
care ne vor simţi prezenţa în tăcuta lor singurătate. 


Doctorul nu intră în camera aseptică dacă mai întâi nu şi-a asigurat propria lui 
asepsie. Rugăciunea nu e o teleconferinţă spaţială, ci o întâlnire în Dumnezeu. La 
nuntă mergi în haină de nuntă, la întâlnire mergi în ţinută decentă. De cel drag de 
dincolo poate să-ţi fie dor, ceea ce e foarte frumos, dar dorul e un sentiment, pe 
când rugăciunea e putere. Pentru ca ea să fie putere, e necesar ca tu însuţi să devii 
puternic, adică despovărat, iar aceasta se capătă prin mila lui Dumnezeu, care-ţi 
iartă păcatele. Cel repauzat îşi are păcatele lui, dar altele nu mai poate face, pe când 
tu poţi cădea oricând, chiar în clipa în care te pregăteşti să te rogi. Cum te vei ruga 
pentru iertarea păcatelor lui dacă tu însuţi nu ţi-ai obţinut iertarea? lată de ce 
ectenia pentru cei adormiţi începe cu o rugăciune pentru noi înşine. (De altfel, aţi 
observat, ea este repetarea celui de al treilea stih din ectenia cererii stăruitoare.) 


De abia acum ne rugăm pentru cei de dincolo: Ne mai rugăm pentru odihna 
sufletelor adormiţilor robilor lui Dumnezeu [N] şi pentru ca să li se ierte lor toa- 
tă greşala cea de voie şi cea fără de voie. 


În limbajul biblic, patristic, liturgic şi bisericesc, orice creştin este rob al lui 
Dumnezeu, fie în timpul vieţii, fie după moarte. Noi ştim însă că acest cuvânt, 
profund pozitiv în spiritualitatea creştină, devine din ce în ce mai incomod în 
modul de gândire al omului modern, deprins cu termeni mai la îndemână, precum 
„liber”, „libertate”, „liber-arbitru”, „liber-cugetător” etc. 


De aceea aş vrea să mă opresc puţin asupra lui, cu gândul de a-l limpezi în con- 
ştiinţa dumneavoastră, a tuturor, şi de a vă elibera de eventualele complexe. 


Este adevărat că, strict etimologic, cuvântul rob este echivalent cu sclav, ceea ce 
înseamnă om lipsit de libertate, captiv, prizonier sau dependent de un stăpân pentru 
care munceşte silit. Există şi situaţii în care cineva este numit rob sau sclav al unui 
viciu, cum ar fi, în zilele noastre, totala dependenţă de droguri. Dar nu este mai 
puţin adevărat că rob sau sclav poate fi şi un om al datoriei, un ins care îşi subor- 

donează integral voinţa şi acţiunile unei pasiuni nobile, onorabile, cum ar fi cer- 
cetarea ştiinţifică, muzica, literatura, artele, alpinismul sau speologia. 


În vechile culturi şi civilizaţii însă rob era un titlu de nobleţe pe care-l purtau câţiva 
demnitari ai curţii imperiale, devotați voluntar şi fără rezerve suveranului lor. 
Acesta este sensul cu care îl întâlnim în cărțile Vechiului Testament. Toţi marii 
patriarhi ai lui Israel erau numiți sau se numeau ei înşişi robi ai lui Dumnezeu: 
Avraam (Fc 18, 3-5), Isaac (Fc 24, 14), Iacob (Fc 32, 10), Moise (1ş 4, 10; Nm II, 
11; Ap 15,3). 


În cărţile Noului Testament, Sfânta Fecioară Maria se numeşte pe ea însăşi roaba 
Domnului, aşa cum robi ai lui Dumnezeu se numesc pe ei înşişi sfinții apostoli 
Pavel (Rm 1, 1), lacob (lac 1, 1) şi evanghelistul loan (Ap 1, 1), ca să nu dau decât 
câteva exemple. Şi atunci, iubiții mei, cum am putea noi, robii de astăzi ai lui 
Dumnezeu, să fim stânjeniţi de faptul că ne aflăm într-o asemenea glorioasă com- 
panie? 


Rob al lui Dumnezeu este acela care şi-L recunoaşte pe Dumnezeu ca Stăpân, 
Creator al omului şi iubitor de oameni. Lui 1 se supune, dar nu „orbeşte” (adică 
plutind în supunere ca într-o negură), ci cu luciditate. Or, luciditatea înseamnă 
discernământ, iar discernământul înseamnă libertate. Ca rob al lui Dumnezeu, omul 
nu se află sub Dumnezeu, ci întru Dumnezeu, adică în interiorul libertăţii Lui. A fi 
rob al lui Dumnezeu înseamnă a deveni cetăţean al Împărăției Cerurilor. Aşa 
stând lucrurile, cum poţi să te consideri prizonier într-un lagăr fără ziduri, fără 
paznici, fără garduri şi fără margini? 


Desigur, trebuie să recunoaştem că omul, prin greşala lui Adam (care şi-a înţeles şi 
folosit prost libertatea), a devenit robul păcatului. Dar tocmai acesta a fost rostul 
întrupării şi jertfei lui Hristos: să ne elibereze din robia constrângătoare a păcatului 
şi să ne redea robiei zburdalnice a lui Dumnezeu. 


Sfântul apostol Pavel observă că sclavul (propriu-zis) care a fost chemat de Hristos 
devine un om liber, în pofida faptului că, social, continuă să rămână sclav, iar omul 
lber (propriu-zis) chemat de Hristos îşi păstrează libertatea tocmai prin faptul că a 
devenit rob al lui Hristos (vezi 1 Co 7, 22). 


Iar Sfântul apostol Petru avertizează asupra libertăţii adamice, rău înţelese şi prost 
folosite, aşa cum se întâmplă, din păcate, şi în zilele noastre, când libertatea omului 
este invocată ca justificare a propriei sale depravări. lată ce ne spune înțeleptul 

apostol: „Trăiți ca oameni liberi, dar nu ca şi cum aţi avea libertatea drept aco- 
perământ al răutăţii, ci ca robi ai lui Dumnezeu ” (1 Ptr 2, 16). 


De data aceasta ne rugăm în mod special pentru robii lui Dumnezeu cei adormiți. 
Pentru noi, cei obişnuiţi cu limbajul bisericesc, e lesne de înţeles că adormiţii sunt 
cei morţi, cei ce au trecut din viaţa aceasta în cea de dincolo; despre ei spunem că 
„au trecut în veşnicie”. 


Cu toate acestea, o seamă de jurnalişti din zilele noastre, încă tributari limbajului 
oficial ateist, anunţă moartea cuiva (chiar a unui personaj celebru) prin sintagma „a 
trecut în neființă”, ceea ce e cu desăvârşire absurd, deoarece „a trece” înseamnă a 
părăsi un mediu şi a pătrunde în altul, pe când „nefiinţa” („neantul” sau „nimicul”) 
e însăşi negarea noţiunii de mediu. 


Dar să lăsăm asta şi să ne întoarcem la adormiţii noştri. A trebuit multă vreme până 
când verbul „a muri” a fost echivalat cu „a adormi”. Potrivit Vechiului Testament, 
principalele personaje ale istoriei sfinte şi-au sfârşit viaţa, pur şi simplu, murind. 
Aşa ni se spune despre Adam (Fc 5, 5), despre Iosif (Iş 1, 6), despre Aaron (Nm 
33, 38) şi chiar despre Moise (Dt 34, 5). Toţi conducătorii Israeliților din ţara 
Canaanului au murit, inclusiv primul lor rege, Saul (1 Rg 31, 5). Regele David 
(care a trăit cam cu o mie de ani înainte de Hristos) este primul despre care ni se 
spune că „a adormit” (3 Rg 2, 10); acelaşi termen e folosit pentru moartea tuturor 
regilor de după el. 


Trebuie să vă spun însă că în limbile originale ale Vechiului Testament verbul „a 
adormi” nu avea doar înţelesul de „a cădea în somn” (adică într-o stare din care te 
poţi trezi), ci şi pe acela de „a sta culcat”, a se aşterne în poziție orizontală (pe pat, 
pe o scândură sau pe pământ), ceea ce îl făcea vecin cu imaginea mortului care stă 
culcat fără putinţa de a se mai ridica vreodată. Aşa se explică de ce în vremea 
Noului Testament verbul „a adormi” rămăsese doar cu înţelesul comun al căderii în 
somn, aşa cum îl avem şi noi în afara limbajului bisericesc. 


Domnul lisus i-a conferit acestui cuvânt înţelesul care-l asociază cu învierea. 
Primul fapt s-a petrecut în casa lui lair, a cărui fiică, de numai 12 ani, abia murise. 
Domnul caută să-i liniştească pe vecinii care umpluseră curtea: „Nu plângeţi; n-a 
murit, ci doarme”. Ei însă Îl iau în râs, ştiind bine că fata murise. lisus îi porun- 
ceşte copilei să se ridice, şi astfel se petrece minunea învierii pe care o cunoaştem 
din Evangheliile după Marcu şi Luca (Mc 5, 22-43; Le 8, 41-56). 

Al doilea fapt e şi mai grăitor. (Înainte însă de a-l relata, fac o mică paranteză. lisus 
obişnuia să folosească ceea ce am putea numi un „metalimbaj”, adică un cuvânt 
sub al cărui sens comun se ascundea un altul, ştiut şi descoperit numai de EI, dar 
care era mai mult decât o metaforă. 


Într-o bună zi intră în corabie şi le spune ucenicilor: „Feriţi-vă de aluatul fariseilor 
şi al saducheilor”. Ei înţeleg că aceasta e o aluzie la faptul că uitaseră să ia pâine, 
ceea ce echivala cu o mustrare fină. În realitate, EI îi îndemnase să se ferească de 
învăţătura acelora ca de un aluat învechit, care nu mai fermentează şi care deci nu 
mai dospeşte frământătura, ci mai degrabă o strică (Mt 6, 5-12). 


În altă împrejurare, lângă fântâna lui Iacob, isus îi făgăduieşte femeii samarinence 
o apă prin folosirea căreia nimeni nu mai însetează niciodată; ea crede că e vorba 
de vreo licoare miraculoasă, obținută prin cine ştie ce vrăji, dar mai târziu va pri- 
cepe că El îi oferise apa cea vie a Duhului Sfânt. Tot atunci, după plecarea femeii, 
ucenicii aduc merinde şi-L îndeamnă să mănânce, dar El refuză: „Eu am de mâncat 
o mâncare pe care voi nu o ştiţi”. Ei bănuiesc că între timp I-a adus cineva de 
mâncare, dar de îndată vor şti că hrana lui lisus este plinirea voii Tatălui Său [In 4, 
7-34)]. 


Revenim la faptul grăitor. lisus Se află undeva departe de Betania, în timp ce 
Lazăr, prietenul Său, zace bolnav acasă. EI le spune ucenicilor: „Lazăr, prietenul 
nostru, a adormit, dar mă duc să-l trezesc”. Citez, în continuare, textul din Evan- 
ghelia după loan: „Atunci I-au zis ucenicii: Doamne, dacă a adormit, va scăpa. 
lisus însă vorbise despre moartea lui [Lazăr], dar ei credeau că vorbeşte despre 
adormirea prin somn. Deci lisus le-a spus atunci limpede: Lazăr a murit”. Ceea ce 
a urmat ştim: învierea lui Lazăr. 


Iată deci marea revelaţie: moartea fizică a omului nu înseamnă nimicirea lui, 
adică dispariţia lui totală şi ireversibilă, ci doar trecerea lui dintr-un mod de 
existenţă în alt mod de existenţă. Aceasta, datorită faptului că fiinţa umană are o 
structură dihotomică, alcătuită din trup şi din suflet. Trupul, fiind materie, se 
descompune prin moartea fizică şi devine pământ, în timp ce sufletul, des- 
părțindu-se de trup, îşi are o viaţă de sine stătătoare, spirituală şi veşnică. 


Știm din Sfintele Scripturi (şi mai cu seamă de la Sfântul apostol Pavel) că învierea 
cea de obşte, de la sfârşitul veacurilor, nu va fi altceva decât învierea fiecărui trup 
omenesc, adunat din risipire, şi reunirea lui cu sufletul de care fusese despărțit prin 
moarte. EI însă nu va mai avea structura cea veche, ci va fi un „trup duhovnicesc” 
(1 Co 15, 39-49), după modelul celui cu care a înviat Hristos. 

După moartea omului, sufletul trece printr-o Judecată particulară a lui Dumnezeu, 
în urma căreia el intră într-o stare de fericire, pe care noi o numim Rai, sau într-o 
stare de nefericire, pe care o numim iad. Aceste stări durează până la Judecata 
universală, de după învierea morţilor, când vor avea loc hotărârile finale. Până 
atunci, totul e aşteptare. În Rai, sufletul se bucură de odihna cea întru Dumnezeu, 
despre care v-am mai vorbit. Cel din iad, ca unul ce s-a ţinut şi se ţine departe de 
Dumnezeu, trăieşte şi el, dar îşi trăieşte o stare de neodihnă perpetuă, aşa cum este 
aceea a trupului chinuit de insomnii. Păstrându-şi intactă memoria, el este în per- 
manenţă vizitat de imaginea păcatelor şi nelegiuirilor săvârşite în viaţă şi rămase în 
afara oricărei pocăinţe. Neliniştea lui e întreținută chiar de amintirea păcatelor mai 
mici, a celor mărunte, care nu-i dau pace, ca într-un somn bântuit de purici. 


lată de ce noi, ortodocşii, ne rugăm pentru cei repauzaţi şi de ce noi, românii, avem 
ŞI întreţinem un puternic cult al morților. Or, dacă e normal să cinstim trupul rămas 
fără suflet, îngrijindu-i mormântul, înzestrându-l cu cruce, curăţindu-l de buruieni 
şi împodobindu-l cu flori, cu atât mai firesc este să ne îngrijim de sufletul cel ne- 
muritor, despre care niciodată nu ştim precis în ce stare se află, cerând de la 
Dumnezeu uşurarea, lăsarea şi iertarea păcatelor care-l tulbură şi-l încolăcesc ase- 
menea buruienilor perene. Noi credem şi mărturisim că, prin rugăciunile noastre, 
sufletul pentru care ne rugăm va ajunge la Judecata universală, cea de Apoi, într-o 
stare mai bună decât aceea cu care s-a despărțit de trup. Reunit cu acesta în ființa 
omului final, el nu va sta singur în faţa Dreptului Judecător, ci însoţit de rugă- 
ciunile noastre, cărora li se vor adăuga, negreşit, acelea ale Maicii Domnului. 


Aşadar, ne rugăm pentru odihna sufletelor robilor lui Dumnezeu şi „pentru ca să li 
se ierte lor toată greşala cea de voie şi cea fără de voie”. 


În ediţia jubiliară a Bibliei s-a propus o exceptare a cuvântului greşală (cu pluralul 
greşeli) de la normele ortografice oficiale ale limbii române, printr-o diferenţiere 
grafică şi semantică ce ţine de tradiţia şi specificul limbajului bisericesc, şi anume: 
greşală, greşale. În treacăt fie spus, în limba română mai există cuvinte cu 
diferențieri semantice ale pluralului, cum sunt, de pildă, vis, vise (cele din somn) şi 
VIS, visuri (cele din imaginaţie), timp, timpuri (interval) şi timp, timpi (faze ale 
mişcării). Greşelile sunt simple erori sau abateri de la normă (cum ar fi greşelile de 
tipar), în timp ce greşalele se înscriu în domeniul moral, însemnând încălcarea 
datoriilor pe care oamenii le contractează nu numai faţă de Dumnezeu, ci şi față de 
semenii lor, fie prin răul pe care-l fac, fie prin binele pe care nu-l fac. (Cu această 
grafieni s-a păstrat cuvântul în rugăciunea Tatăl nostru, pe care noi o cântăm atât 
de des în versiunea muzicală a lui Anton Pann: „Şi ne iartă nouă greşalele noa- 
stire...) 

Rugăciunea Domnească însă ne oferă şi prilejul de a constata că în limbajul biblic 
nu se face întotdeauna o clară diferenţiere semantică între greşală şi păcat. Astfel, 
evanghelistul Matei formulează: „Și ne iartă nouă greşalele noastre...” (Mt 6, 12), 
în timp ce evanghelistul Luca preferă: „Şi ne iartă nouă păcatele noastre...” (Le [1], 
4). 


Cu toate acestea, în accepţia curentă a acestor două cuvinte, greşala este un acci- 
dent trecător, efect al nepriceperii, neîndemânării sau neatenţiei, pe când păcatul 
este o încălcare clară a unei norme morale, cu urmări deseori grave, a cărei repetare 
poate deveni viciu. 


Greşala poate fi făcută fără participarea voinţei, adică fără premeditare sau calcul, 
în mod cu totul accidental, cu posibilitatea unei reparaţii imediate sau grabnice. 
Iertarea ei se poate obţine cu uşurinţă. 


Când însă ea e săvârşită cu participarea voinţei, deci cu premeditare şi întemeiată 
pe un anume calcul în vederea unui beneficiu sau a unei plăceri personale, de 
obicei în dauna altcuiva, ea este foarte aproape de dimensiunea păcatului şi nu 
poate fi răscumpărată decât prin căinţă şi iertare. 


Ca Domnul Dumnezeu să aşeze sufletele lor unde drepţii se odihnesc, mila lui 
Dumnezeu, Împărăţia cerurilor şi iertarea păcatelor lor de la Hristos, Împăratul 
Cel fără de moarte şi Dumnezeul nostru, să cerem. 


Poporul: Dă, Doamne. 


Despre odihna sfinților întru bucuria Domnului lor şi odihna lui Dumnezeu întru 
bucuria sfinţilor Săi v-am vorbit cu un alt prilej !. Este ceea ce solicităm acum 
pentru repauzaţii noştri, atrăgându-vă atenţia totodată că termenul repauzat (po- 
pular: răposat) înseamnă „odihnit”. 


Nici un om nu poate pretinde că îşi merită iertarea, că adică o poate obține, în sen- 
sul juridic, printr-o anume îndreptățire personală. Ea poate fi dobândită doar prin 
mila lui Dumnezeu, care e expresia iubirii Sale faţă de oameni. Chiar şi în cazul 
sfinţilor, puţinul minus de merit este umplut de mila dumnezeiască. În una din 
rugăciunile noastre de dimineaţă ne adresăm Domnului lisus şi prin cuvintele: 
„[ Tu, ] Carele pe cei drepţi îi iubeşti şi pe cei păcătoşi îi miluieşti...”. 


1 Vezi p. 116. 

lată însă că în această rugăciune cerem ca Dumnezeu să le dăruiască repauzaţilor 
noştri „Împărăţia cerurilor şi iertarea păcatelor”. Se pune întrebarea: de ce mai 
întâi Împărăţia cerurilor, un loc în care presupunem desăvârşirea, şi doar după 
aceea iertarea păcatelor, care, după Socotinţa noastră comună, ar trebui să 
preceadă şi să condiţioneze intrarea în Împărăţie? Pentru un răspuns potrivit e 
nevoie să ne întoarcem la ceea ce v-am spus despre cele trei ipostaze ale Împă- 
răției: liturgică, aurorală şi plenară. Or, ţinând seama că această ectenie este extrasă 
din slujba înmormântării, se presupune că sufletul mortului se află în faţa Judecăţii 
particulare, cu care se deschide ipostaza tranzitorie, aurorală, a Împărăției, sau 
după ea, când pot avea loc schimbări. Aşadar, e vorba de Raiul pe care Adam l-a 
pierdut prin păcat şi care se reface, pe o treaptă superioară, în acest segment al 
Împărăției Cerurilor. Ideea e foarte frecventă în slujba înmormântării. 


Iată doar câteva exemple: 


= „Locuitor şi lucrător al Raiului m-ai rânduit dintru înce-put, dar, călcând 
porunca Ta, m-ai izgonit. Pentru aceasta, Mântuitorule, sufletul robului Tău 
îl odihneşte”. 

— Altul: „, Ceata sfinţilor a aflat izvorul vieţii şi uşa Raiului”. 

— Altul: „Moştenirea cea dorită dăruieşte-mi, făcându-mă pe mine iarăşi 
cetățean Raiului”. 

=> Altul: ,„, Odihneşte, Dumnezeule, pe robul Tău şi-l aşază în Rai, unde-s cetele 
sfinților, Doamne”. 


Exemplele pot continua, dar aţi reţinut, desigur, de ce noi cerem mai întâi Împă- 
răția Cerurilor în segmentul ei tranzitiv, Raiul, şi după aceea iertarea păcatelor, 
care poate fi dobândită, tot prin rugăciune şi milă, la Judecata de Apoi, prin sen- 
tinţa ultimă, definitivă şi irevocabilă. 


Rugăciunile 1 se adresează lui „Hristos, Împăratul cel fără de moarte şi Dumnezeul 
nostru”, căruia Tatăl I-a încredinţat puterea de a judeca oamenii în virtutea calităţii 
Lui de Fiul Omului (In 5, 27-30). 

Preotul: Domnului să ne rugăm. 

Poporul: Doamne, miluieşte. 

Preotul (rosteşte cu voce tare următoarea rugăciune, urmată de ecfonis): Dum- 


nezeul duhurilor şi a tot trupul, carele ai zdrobit moartea şi pe diavolul l-ai 
surpat şi ai dăruit viaţă lumii Tale, Insuţi, Doamne, odihneşte şi sufletele ador- 

miţilor robilor Tăi [N] în loc luminat, în loc cu verdeață, în loc de odihnă, de 
unde a fugit toată durerea, întristarea şi suspinul. Şi pentru tot ce au greşit ei cu 
cuvântul, cu fapta sau cu gândul, Tu, ca un Dumnezeu bun şi iubitor de oameni, 
iartă-i! Că nu este om care Să fie viu şi să nu greşască; numai Tu Singur eşti 
fără de păcat; dreptatea Ta este dreptate în veac şi cuvântul Tău este adevărul. 


Că Tu eşti învierea şi viaţa şi odihna adormiţilor robilor Tăi [N], Hristoase, 
Dumnezeul nostru, şi Ţie slavă Îţi înălțăm, dimpreună şi Părintelui Tău Celui 
fără de început şi Preasfântului şi bunului şi de viaţă făcătorului Tău Duh, 
acum şi pururea şi în vecii vecilor. 


Poporul: Amin. 


Preotul: Intru fericită adormire, veşnică odihnă dă, Doamne, sufletelor ador- 
miţilor robilor Tăi care acum s-au pomenit, şi le fă lor veşnică pomenire. 


Şi cântă, o dată, în altar, Veşnică pomenire, după care Poporul din biserică repe- 
tă aceeaşi cântare de două ori. 


lisus Hristos este numit aici Dumnezeul duhurilor şi a tot trupul, deoarece EI, ca 
Logos, a participat la toată lucrarea prin care Dumnezeu-Tatăl a făcut lumea. lată 
ce ne spune despre EI, Sfântul apostol şi evanghelist Ioan: „Toate printr-Însul s- 
au făcut şi fără EI nimic nu S-a făcut din ceea ce s-a făcut” (In 1, 3). Aşadar, 
Logosul a participat şi la facerea omului ca ființă integrală, alcătuită din trup şi 
suflet. 


Vă bănuiesc acum nedumerirea că în această rugăciune nu 1 se spune Dumne- 
zeul sufletelor, ci al duhurilor. Explicaţia e dublă: 

— una e de ordin filologic, în sensul că limbajul biblic foloseşte deseori 
cuvântul duh în loc de suflet, şi invers. Să ne amintim de fiica lui lair: ni se 
spune că, prin înviere, duhul ei s-a întors în trup (Le 8, 55). În limbajul 
popular, de asemenea, despre omul care de abia a murit se spune că şi-a dat 
duhul. 

— A doua explicaţie o extragem din antropologia paulină. În gândirea 
Sfântului Pavel, sufletul e sediul sentimentelor. Dar sentimentele, aşa cum 
ştim toţi, sunt nestatornice, ele putându-se schimba chiar de la o clipă la 
alta. 


Omul care trăieşte doar la nivelul sentimentelor este un om psihic, pe care 
apostolul nu pune mare preţ. Sufletul însă are în alcătuirea lui o parte superioară, 

mai fină, mai nobilă şi pe deplin statornică, numită duh. Repet, duhul nu este 
altceva decât sufletul, ci un fel de ozon al acestuia, prin care omul se poate pune în 
legătură cu Duhul lui Dumnezeu. Omul care nu se lasă condus de labi-litatea 
sentimentelor, ci de statornicia duhului său, este un om duhovnicesc (| Co 14, 37; 
vezi şi | Co 2, 13-15). Acesta este înzestrat cu daruri duhovniceşti, pe care le 
împărtăşeşte şi altora (Rm 1, 11; 1 Co 1, 7). Chiar şi trupurile care vor învia în faţa 
Judecăţii de Apoi vor fi trupuri duhovniceşti (Co 15, 39-50), transfigurate, 
asemenea trupului cu care a înviat Hristos, deci mult mai apropiate de dimensiunea 
duhovnicească a omului. Acum ne este mai uşor să înţelegem de ce Hristos este 
Dumnezeul duhurilor şi a tot trupul. 


EI este Cel ce prin învierea Sa a zdrobit moartea şi pe diavolul l-a surpat şi a dăruit 
viaţă lumii pe care EI a creat-o. Lui Îi cerem să aşeze sufletele repauzaţilor noştri în 
loc luminat, luminat de Cel ce este Lumina lumii (In 8, 12), dar şi de drepții din 
Rai, care „ca luminătorii strălucesc” 7, în loc cu verdeață, aceasta fiind o meta-foră 
a veşnicei tinereţi, a vieţii veşnic neîmbătrânitoare * în odihna care nu mai e 
bântuită de nici un fel de durere, întristare sau suspin. 


Greşalele sau păcatele pot fi făcute în trei chipuri: prin cuvânt, prin faptă, prin gând 
sau prin toate trei. 


Omul e „pământ cuvântător” (lov 38, 14). Graiul articulat i-a fost dat numai lui, 
pentru ca prin el să comunice cu semenii şi, prin comunicare, să ajungă la comu- 
niune. Din punct de vedere moral, vorbirea e un instrument neutru; sensul pozitiv 
sau negativ i-l dă omul, în virtutea libertăţii lui. 


Sfântul apostol Iacob este cel ce observă şi consemnează faptul acesta ca nimeni 
altul. După cum cârmaciul îndreaptă corabia în direcţia pe care el o vrea, aşa se 
petrece şi cu limba omului: „Cu ea ÎL binecuvântăm pe Domnul şi Tatăl, cu ea îi 
blestemăm pe oamenii care sunt făcuți după asemănarea lui Dumnezeu. Din 
aceeaşi gură ies binecuvântarea şi blestemul” (lac 3, 9-10). Gama păcatelor 
săvârşite prin cuvânt e foarte largă, de la gluma proastă şi minciună până la 
blasfemie şi tăgadă. Omul care nu i-a pus gurii sale o strajă veghetoare (Ps 140, 3) 
şi nu s-a străduit ca din inima lui să iasă întotdeauna „cuvânt bun” (Ps 44, 1), acela 
se împovărează cu numeroase păcate. 


* Din Slujba înmormântării. 
* Idem. 

Iată ce ne spune, în această privinţă, Însuşi Domnul Hristos: „Vă spun Eu vouă că 
pentru orice vorbă deşartă pe care o vor rosti, oamenii vor da socoteală în ziua 
Judecăţii. Căci din cuvintele tale te vei îndreptăţi şi din cuvintele tale vei fi osân- 
dit” (Mt 12, 36-37). 


Creştinismul e o religie prin excelenţă pragmatică. Întreaga lui teologie, bogată, 
luxuriantă şi profundă, se focalizează asupra faptei. Enunţurile evanghelice sunt cât 
se poate de clare, fără echivoc. Pomul se cunoaşte după roadă şi omul după faptă: 
„Tot pomul care nu face roadă bună se taie şi se aruncă în foc” (Lc 3, 9). „Nu tot 
cel ce-Mi va zice Doamne, Doamne! va intra în Împărăţia Cerurilor, ci acela care 
face voia Tatălui Meu.” (Mt 7, 21) 


Cuvintele de învăţătură adresate oamenilor, oricât ar fi ele de frumoase, iscusite şi 
convingătoare, nu au nici un preţ dacă cei ce le ascultă nu văd faptele cele bune ale 
cuvântătorilor, prin care să-L prea mărească pe Tatăl Cel din ceruri (Mt 5, 16). 
Apropierea de lisus şi asumarea cuvintelor Lui trebuie să ducă, neapărat, la faptă; 
„tot cel ce vine la Mine şi ascultă cuvintele Mele şi le face” se aseamănă omului 
care şi-a zidit casa pe temelie de piatră. În schimb, cel ce aude și nu face este ase- 
menea omului care şi-a zidit casa pe pământ fără temelie, sortită prăbuşirii (Lc 7, 
47-49). 


Păcatele prin faptă sunt de două categorii: comisive şi omisive. Printre cele 
comisive pot fi amintite, ca mai grele şi foarte grele, jaful, tâlhăria, spolierea 
săracilor, desfrâul, sodomia, cruzimea, omuciderea, pruncuciderea. Ele impresio- 
nează prin releful lor puternic, dar şi prin aceea că se află şi sub incidenţa codului 
penal. 


În general, păcatele omisive nu ne atrag atenţia, ca unele ce par lipsite de Impor- 
tanţă. În judecata comună, fapta contează, nu lipsa faptei. Şi totuşi, nu este aşa. În 
ordinea raţiunii dumnezeieşti, omisiunea faptei bune este tot atât de gravă ca şi 
comiterea unei fapte rele, dacă nu chiar mai gravă. Haideţi să deschidem Scriptura 
la pagina Judecăţii de Apoi. Putem bănui că nu vor scăpa nepedepsiţi tâlharii, 
sodomiţii sau ucigaşii care nu s-au pocăit. Dar, potrivit cu ceea ce ne este dat să 
citim, criteriul Judecăţii este relația faptică a omului cu semenii săi, cu aproapele 
său, cu orice suferind înlăuntrul căruia Se află Însuşi Hristos. 


În osânda finală vor cădea toţi cei nu l-au ajutat efectiv pe cel flămând, pe cel 
însetat, pe cel străin, pe cel gol, pe cel bolnav, pe cel întemnițat (Mt 25, 31-46). 
Toate acestea sunt păcate omisive. 

E grav să-i furi sărmanului pâinea de la gură, dar e mult mai grav să nu i-o dai pe a 
ta atunci când lui îi lipseşte. Chipul unui astfel de om este bogatul zis nemilostiv 
din parabola cu acest nume, al cărui suflet s-a dus în chinurile iadului pentru 
simplul motiv că, de-a lungul unei vieţi, nici măcar nu-l luase în seamă pe săracul 
Lazăr de la poarta lui (Le 16, 19-31). În asemenea cazuri, nu nepăsarea se 
pedepseşte, ci nesimţirea. Aşadar, păcatul prin faptă nu este doar fapta rea, ci şi 
absenţa faptei bune. Aşa ajungem şi la rațiunea pentru care noi, odată cu rugă- 
ciunile pentru morți, facem şi pomeni în numele lor. 


Păcatul prin gând este cel mai subtil şi mai puţin controlabil, cel mai viclean şi mai 
frecvent, şi tocmai de aceea marii nevoitori duhovniceşti îl au în prim-planul 
preocupărilor lor. 


În cele mai multe cazuri, gândul este izvorul faptei. Din gândul rău se naşte păcatul 
făcut „cu ştiinţă”, adică premeditat. Dacă în spatele gândului stă impulsul violent al 
unui sentimentdiabolic, gândul este cel care îl întreţine şi-l organizează. 


Întâia crimă din istoria omenirii, aceea a lui Cain, şi-a avut obârşia în sentimentul 
invidiei, dar gândul a fost acela care i-a urzit ucigaşului planul de a-şi atrage fratele 
la câmp, spre a-l ucide fără martori (Fe 4, 3-8). 


Unul din resorturile păcătoase ale gândului este amintirea, mai ales când aceasta se 
consumă în zonele erosului revolut; ea întreţine voluptatea virtuală şi împiedică sau 
amână părerea de rău, adică pocăința. Gândul însă poate alimenta şi aducerea 
aminte de răul pe care cineva ţi l-a făcut cândva, ceea ce împiedică iertarea sau, 
mai mult, poate sugera o răzbunare târzie. 


Chiar când nu devine faptă rea, gândul rău tot păcat rămâne. lată ce ne spune 
Domnul în această privinţă: „Oricine se uită la o femeie spre a o pofti s-a şi desfrâ- 
nat cu ea în inima lui” (Mt 5, 28). 


Iată de ce una din luptele acerbe ale „războiului nevăzut” de care ne vorbesc asceţii 
este purificarea inimii de gândurile dăunătoare. Aceasta, potrivit lui Avva Antonie, 
se poate obține printr-o severă şi susținută disciplină a minţii. 


Finalul rugăciunii pe care preotul o rosteşte pentru morți conţine o aserţiune care, 
în context, pare a fi o contradicţie. Pe de o parte, Îi cerem lui Hristos milă şi iertare 
pentru cei păcătoşi, dar îndată după aceea afirmăm că „dreptatea Ta este dreptate în 
veac şi cuvântul Tău este adevărul”. Or, după socotinţele noastre justiţiare, drep- 
tatea cumpănită şi pronunţată de judecător poate acorda unui vinovat circum- 

stanţele atenuante prevăzute de lege, dar exclude sentimentalismul, concesia, mila, 
îndurarea, iertarea. Dacă rugăciunea solicită mila şi iertarea, atunci e de prisos ca 
totodată să ceară dreptate şi adevăr, întrucât dreptatea şi adevărul stau tocmai 
împotriva vinovatului şi, prin aceasta, anulează mila. Să încercăm o explicație 
apelând la raţiunea divină, revelată în Sfintele Scripturi. 


Orice judecător judecă după o lege pe care nu el a făcut-o, în timp ce Dumnezeu 
judecă după o lege căreia EI îi este autor şi care se numeşte har, adică revărsarea 
iubirii Sale asupra noastră. De vreme ce din iubire l-a făcut Dumnezeu pe om, şi 
anume după chipul Său, înseamnă că legea Lui față de om este aceea a iubirii faţă 
de omul care-l păstrează chipul şi urmăreşte asemănarea. „Voi milui pe cel de care- 
Mi este milă şi Mă voi îndura de cel ce-Mi este de-ndurare” (Iş 33, 19). Nu e un 
capriciu, ci dreaptă cumpănire. Orice magistrat judecă după probele care-i sunt 
accesibile, dar el nu are nici o cale de acces la universul lăuntric al inculpatului, pe 
când Dumnezeu are. Că dacă fiecare om în parte este singurul care-şi cunoaşte 
propriul său adânc, cu atât mai mult Dumnezeu care l-a creat (Vezi 1 Co 2, 11-15). 
Tocmai de aceea poate Dumnezeu să judece drept, fiindcă El e în deplină 
cunoştinţă de cauză, cunoaşte toate datele problemei, are dinainte întregul „dosar” 
al împricinatului. 


În acest sens Îl defineşte psalmistul: „Drept este Domnul, Dumnezeul meu, şi ne- 
dreptate nu se află într-Însul” (Ps 91, 15). Şi tot în sensul acesta Se defineşte 
Hristos, vorbind despre Sine la persoana a treia: „Acela este adevărat, şi nedreptate 
într-Însul nu se află” (In 7, 18). 


Când loan de la lordan ezită să-L boteze pe lisus, Acesta îl îndeamnă: „Se cuvine 
ca noi să-mplinim toată dreptatea” (Mt 3, 15). Or, dreptatea nu e altceva decât a 
face voia lui Dumnezeu. Prin ascultarea de această voie S-a întrupat Hristos. 
Întreaga Lui viaţă de pe pământ, inclusiv patimile, răstignirea şi moartea sunt acte 
ale dreptăţii. Ele însă, toate, sunt expresia iubirii (vezi In 3, 16 şi Rm 5, 8). 
Aceluiaşi loan Botezătorul i-a plăcut să creadă că lisus este, concomitent, Miel 
îngăduitor şi Secure Justiţiară, dar lisus Se defineşte pe Sine ca fiind doar Mielul 
(vezi Mt 11, 2-5); Securea va veni şi ea, dar foarte târziu, la Judecata de Apoi, 
după ce dreptatea iubirii îşi va fi epuizat mijloacele de a-i aduce pe toţi oamenii la 
credinţa în Adevăr. „În Evanghelie”, spune marele Pavel, „dreptatea lui Dumnezeu 
se descoperă din credinţă spre credinţă” (Rm 1, 16). 


Ca să vă conving că dreptatea lui Dumnezeu are alte criterii decât cele omeneşti şi 
că ea se întemeiază pe legea harului, mă întorc la parabola stăpânului care a mers 
dimineaţa în piaţă şi a tocmit câţiva zilieri să-i lucreze în vie, cu plata de un dinar 

pe zi. Pe alţii i-a adus după cum i-a găsit, la ore diferite, cu asigurarea că fiecare îşi 
va primi dreptul său, iar pe ultimii i-a avut doar către seară. Cu aceştia din urmă a 
început a face plata, dând fiecăruia câte un dinar. Ceilalţi, văzând, au gândit că, 
după sfânta dreptate, lor le va da mai mult, ca unora care munciseră mai mult, ceea 
ce nu s-a întâmplat, plata fiind aceeaşi pentru toţi. Cei mai supăraţi s-au arătat 
primii, care au şi început a cârti împotriva stăpânului „nedrept”. Unuia din aceştia 
însă stăpânul i-a zis: „Prietene, nu-ţi fac nedreptate. are nu pentru un dinar te-ai 
învoit cu mine? la-ţi ce este al tău şi pleacă. Vreau eu ca acestuia din urmă să-i dau 
cât şi ţie; oare nu am dreptul să fac cu ale mele ce vreau eu?” (Mt 20, 1-16). 
Aceasta este parabola, dar vreau să menţionez că ea se referă în mod expres la 
Împărăţia Cerurilor, cu precizarea că e vorba doar de primele două ipostaze ale 
acesteia: cea liturgică, de pe pământ, şi cea aurorală, intermediară, din ceruri. 


Aşadar, în concluzie, noi Îi cerem lui Hristos milă şi iertare pentru cei repauzaţi 
tocmai pentru faptul că mila şi iertarea fac parte din dreptatea lui Hristos- 
Dumnezeu, întemeiată pe legea harului şi pe cuvântul Adevărului. Hotărârea 
însă Îi aparţine doar Lui, ca Unuia ce cunoaşte nu numai faptele de la 
suprafaţă, ci şi adâncurile inimilor. Nouă nu ne este dată acalmia certitudinii, 
dar ni s-a rezervat ceva mult mai de preţ, dinamica speranţei. 


În cele câteva fraze introductive la tâlcuirea primei părţi a Sfintei Liturghii vă spu- 
neam că în Biserica primară exista instituţia catehumenilor (sau a celor chemaţi), 
adică a iudeilor sau păgânilor aspiranți la creştinism, pe care învățătorii (numiți 
cateheţi) îi pregăteau vreme îndelungată pentru a primi Taina Sfântului Botez. Era 
la vremea când creştinismul avea un caracter inţiatic, cucerit treaptă cu treaptă, 
totul petrecându-se după reguli foarte severe, care alcătuiau disciplina arcana, ase- 
mănătoare cu aceea a unei confrerii secrete (să nu uităm că, vreme de trei secole, 
creştinii s-au aflat sub crunta prigoană a împăraţilor romani şi că-şi ţineau slujbele 
în catacombe). Catehumenii participau doar la prima parte a Liturghiei. După 
citirea Evangheliei şi tâlcuirea ei printr-un cuvânt de învăţătură, diaconii îi invitau 
pe cei chemaţi săpărăsească biserica şi controlau dacă nu cumva a rămas vreunul, 
după care se închideau uşile, iar slujba continua cu participarea doar a celor bote- 
zaţi, numiţi credincioşi. 


Cu trecerea timpului şi în regim de lbertate, creştinii au început să-şi boteze copiii 
încă de mici, aşa încât religia lor, treptat-treptat, şi-a pierdut caracterul inițiatic, iar 
instituţia catehumenilor (a celor chemaţi) s-a subţiat până la dispariție. Au rămas 
însă, în carte, ecteniile pentru ei. Nemaifiind de actualitate, ele nu se mai rostesc, 
preotul limitându-se să citească rugăciunile de taină. Chiar dacă s-ar rosti (aşa cum 
încă se mai face în unele mânăstiri şi în mediile conservatoare), nimeni nu ar pri- 

cepe sensul îndemnului: „Câţi sunteți chemaţi, ieşiți!, cei chemaţi, ieşiţi!, ca nimeni 
din cei chemaţi să nu rămână!”. 


Cu toate acestea, există şi unele voci care pledează pentru menţinerea în viu grai a 
acestor ectenii, ele făcând parte nu numai din tradiția liturgică, dar şi din ceea ce s- 
ar chema dimensiunea misionară a Bisericii. Într-adevăr, zic ei, catehumenii nu 
mai există, dar încă există oameni care nu au aderat la creştinism şi care deci pot fi 
„chemaţi” către botez gi 


Din punctul meu de vedere, această interpretare mi se pare forțată şi cred că nu 
întâmplător ea vine din partea unui preot rus, ştiindu-se că, în aria Ortodoxiei, 
Biserica Rusă este aceea care a desfăşurat cea mai amplă activitate de convertire, 
mai cu seamă în Asia. De partea cealaltă, grecii nu numai că ocolesc aceste ectenii, 
dar ei sar de-a dreptul de la citirea Evangheliei la Cântarea heruvimică, socotind că 
ectenia întreită este o simplă repetare a celei mari. Eu cred că adevărul e la mijloc. 
Pe de-o parte, ecteniile pentru cei chemaţi nu-şi mai au raţiunea rostirii; pe de alta, 
nici nu pot fi ignorate pe de-a-ntregul. A le ocoli nu e un păcat, a le rosti nu e un 
exces. Acolo unde în tipicul bisericesc există alternative provenind din tradiții 
diferite, se aplică regula arbitrajului: „cum va voi cel mai mare”. Fie că se inter- 
calează sau nu ecteniile pentru cei chemaţi sau ectenia pentru cei adormiţi, Preotul 
rosteşte o ectenie mică, însoţită de două rugăciuni introductive, pregătitoare pentru 
marele moment al Intrării cu Cinstitele Daruri, pe care el le citeşte în taină: 
Mulţumim Ție, Doamne, Dumnezeul Puterilor, cel ce ne-ai învrednicit pe noi a sta 
şi acum înaintea sfântului Tău jertfelnic şi a cădea la îndurările Tale pentru 
păcatele noastre şi pentru cele din neştiinţă ale poporului. Primeşte, Dumnezeule, 
rugăciunea noastră; fă-ne să fim vrednici a-Ți aduce pentru tot poporul Tău 
rugăciuni şi cereri, precum şi jertfe nesângeroase; iar pe noi, cei ce cu puterea 
Sfântului Tău Duh am fost aşezaţi de Tine întru a Ta slujire de acum, învred- 
niceşte-ne ca fără de osândă şi fără alunecare, întru curata mărturie a cugetului 
nostru, în toată vremea şi-n tot locul să Te chemăm, pentru ca Tu, auzindu-ne, 
milostiv să ne fii întru mulţimea bunătăţii Tale. Iarăşi şi de multe ori cădem la Tine 
şi ne rugăm ie, Bunule şi lubitorule de oameni, ca, privind spre rugăciunea 
noastră, să ne curăţeşti sufletele şi trupurile de toată necurăţia cărnii şi a duhului şi 
să ne dai a sta nevinovaţi şi neosândiţi înaintea sfântului Tău jertfelnic. Iar celor ce 
se roagă împreună cu noi dăruieşte-le, Dumnezeule, spor în viaţă, în credinţă şi în 
duhovnicească înţelepciune. Dă-le lor ca întotdeauna cu frică şi cu dragoste să-Ţi 
slujească ie, şi întru nevinovăție şi fără osândă să se împărtăşească cu Sfintele 
Tale Taine şi să se învrednicească de cereasca Ta Împărăţie. 


* Schmemann, op. cit., pp. 90-93. 

Şi încheie ectenia cu ecfonisul: Ca, sub stăpânirea Ta totdeauna fiind păziți, Ție 
slavă să înălțăm, Tatălui şi Fiului şi Sfântului Duh, acum şi pururea şi în vecii 
vecilor. 


Poporul: Amin. 


Dacă acestea sunt rugăciuni pregătitoare pentru Intrarea cu Cinstitele Daruri, e bine 
să vă pregătesc şi eu prin a vă atrage atenţia că această Intrare este însoțită de Cân- 
tarea heruvimică sau, pe scurt, Heruvicul, un imn pe care, desigur, îl cunoaşteţi, dar 
pe care vi-l amintesc spre a vă face să înţelegeţi de ce, acum, preotul 1 se roagă 
Domnului în calitatea Acestuia de Dumnezeul Puterilor, ceea ce înseamnă Creator 
şi Stăpân al lumii îngereşti, deci şi al Heruvimilor. 


Despre îngeri şi despre participarea lor la săvârşirea Sfintei Liturghii v-am vorbit la 
Intrarea cu Sfânta Evanghelie. Acum vreau să vă spun, pe foarte scurt, că îngerii 
alcătuiesc un univers spiritual din care nu lipseşte ordinea şi că aceasta, în virtutea 
armoniei divine, se întemeiază pe structuri ierarhice. 


Sfântul Dionisie Areopagitul este acela care ne-a dezvăluit cele nouă cete îngereşti, 
grupate în câte trei triade în ordine descrescândă, şi anume: Scaunele, Heruvimii, 
Serafimii; Domniile, Stăpâniile, Puterile; Începătoriile, Arhanghelii, Îngerii. Aşa- 
dar, Puterile sunt situate pe treapta a şasea. Cu toate acestea, cuvântul Puteri este 
folosit în Sfânta Scriptură şi cu înţelesul general de îngeri în totalitatea lor, 
echivalent cu universul îngeresc. În unele locuri ni se vorbeşte de Domnul 
Puterilor, în altele de Dumnezeul Puterilor, ceea ce, desigur, este acelaşi lucru. lată 
de ce prima rugăciune de acum se deschide cu o invocare a Domnului, 
Dumnezeului Puterilor, căruia preotul, în numele său şi al tagmei sale, mai întâi Îi 
mulţumeşte pentru privilegiul de a se afla şi acum în faţa sfântului Său jertfelnic. 
Or, acesta nu e altceva decât sfânta masă, pe care se află antimisul, deschis, în 
aşteptarea pâinii ŞI vinului care se vor preface în Trupul şi Sângele lui Hristos. 


Pentru aducerea acestei jertfe însă e nevoie de cât mai multă curăţie a celui ce 
jertfeşte, precum şi a celor ce slujesc împreună cu el. Ei bine, miezul acestor două 
rugăciuni pregătitoare este solicitarea îndurărilor lui Dumnezeu pentru păcatele 
noastre (adică ale preoţilor) şi pentru [păcatele] cele din neştiinţă ale poporului. E 
bine să reținem nuanţa că păcatele celor din popor sunt mai uşor de iertat, ele fiind, 
în mare măsură, rodul ignoranței, pe când acelea ale preotului sunt mult mai grave, 
ca unele ce au fost săvârşite de un om instruit, care nu se poate scuza că nu a ştiut 
ce este păcat şi ce nu. 

În sfârşit, subliniez confirmarea a ceea ce vă spuneam cândva, anume că frăţiile 
voastre, cei ce participaţi la oficierea Sfintei Liturghii nu numai prin simpla 
prezenţă, ci şi prin răspunsurile liturgice, sunteţi împreună-slujitori cu preotul, 
fiecare pe treapta sa. Darul lui Dumnezeu este chemat nu doar asupra preoţilor, ci 
şi asupra celor ce se roagă împreună cunoi, pentru ca aceştia „întotdeauna cu frică 
şi cu dragoste să-Ţi slujească Ţie”. Această participare la împreuna-slujire sporeşte 
darul dumnezeiesc, pentru ca ei „întru nevinovăție şi fără osândă să se împăr- 
tăşească cu Sfintele Tale Taine şi să se învrednicească de cereasca Ta Împărăţie”. 


Ei bine, dragii mei, când porţile Împărăției Cerurilor ţi se deschid astfel, ca nişte 
brațe părinteşti, mai poţi oare să stai deoparte, fără să-l cânţi lui Dumnezeu 
laude? 


(Mitropolitul Bartolomeu Anania - Cartea deschisă a Împărăției - o însoţire 
liturgică pentru preoți şi mireni, pag. 120-129) 


Sursa: 


https://ortodoxiatinerilor.ro/tinerii-biserica/explicarea-sfintei-liturghii/20863-ectenia-cei- 
adormiti-explicarea-sfintei-liturghii 

Mitropolit Laurenţiu Streza - Temeiuri ale rugăciunilor pentru cei adormiţi 
în Domnul 


După învăţătura Bisericii noastre, cei adormiţi în Domnul trăiesc o viaţă reală, o 
viaţă a sufletului despărțit de trup, până la obşteasca înviere. Această viaţă nu o 
cunoaştem experimental, ci prin credinţă, din Revelația dumnezeiască. 


În Sfânta Scriptură întâlnim numeroase referiri la viaţa viitoare. lată doar câteva 
din cele mai semnificative: În Cartea Facerii (25, 8) se spune: „Şi a murit Avraam 
„.. şi a fost adăugat la poporul său ...," iar patriarhul Iacov zice: „Eu am să trec la 
poporul meu..." (Facere 49, 29). Mântuitorul le spune ucenicilor Săi: „Nu vă temeţi 
de cei ce ucid trupul, iar sufletul nu pot să-l ucidă" (Matei 10, 28). Sfântul Apostol 
Pavel zice: „Fie că trăim, fie că murim, ai Domnului suntem" (Rom. 14, 8). 


Viaţa viitoare presupune activitate, însă una superioară celei de pe pământ. 
Expresia „în loc de odihnă", din rugăciunea pentru cei adormiţi, nu exprimă lipsa 
oricărei activităţi, ci, dimpotrivă, o activitate lipsită de orice oboseală. Sufletul, în 
viaţa de după moartea trupului, este activ cu toate funcțiile sale. El cugetă, doreşte 
şi simte. O dovadă clasică ne-o oferă parabola bogatului nemilostiv şi a săracului 
Lazăr (Luca 16, 19-31). 


1. După moarte nimeni nu mai poate lucra pentru mântuirea sa, „căci vine noaptea, 
când nimeni nu poate să lucreze” (loan 9, 4). Nimeni nu mai are posibilitatea, după 

moarte, de a se decide pentru bine sau rău, ci va continua linia ce a avut-o în pragul 
morţii. Viaţa viitoare se pregăteşte din viaţa aceasta. 


2. Sufletele, în viaţa de după moarte, vor fi fericite sau nefericite, primind răsplata 
Raiului sau a iadului. Raiul este un loc şi o stare unde merg sufletele drepţilor. Este 
un loc pentru că sufletele sunt limitate, nu atotprezente, având nevoie de un loc. În 
Rai sunt mai multe stări de fericire, fiecare suflet aflându-se pe starea pe care a 
dobândit-o: „În casa Tatălui Meu multe locaşuri sunt" (loan 14, 2). „Cel care 
sădeşte şi cel care udă - spune Sfântul Apostol Pavel - sunt deopotrivă şi fiecare îşi 
va lua plata după osteneala sa” (1 Cor. 3, 8). 


Iadul este un loc şi o stare în care merg sufletele păcătoşilor pentru a-şi primi 
pedeapsa cuvenită, petrecând împreună cu îngerii răi (II Petru 2, 4-9). Chinurile 
iadului sporesc în intensitate în funcţie de mulţimea păcatelor, fiecare primind ce i 
se cuvine. 


3. Potrivit învăţăturii Bisericii noastre, după moarte, sufletul are o stare provizorie 
(definitivă va fi numai după judecata de obşte). Este posibilă, deci, o schimbare în 
starea sa, însă nu prin puterile proprii, ci prin mijlocirea Bisericii. 


4. Intre cei vii şi cei morţi există legătura veşnică a iubirii (cf. |. Cor. 13, 8), care 
ne uneşte tainic pe toți oamenii. 


Legătura şi influenţa reciprocă dintre cei vii şi cei morţi se numeşte comuniunea 
sfinţilor. Cei douăzeci şi patru de bătrâni din Apocalipsă, care reprezintă pe sfinţi, 
au fost văzuţi de Sfântul loan căzând la picioarele Mielului, „având fiecare alăută 
şi cupe de aur, pline cu tămâie, care sunt rugăciunile sfinților” (Apoc. 5, 8). 


Dragostea faţă de noi îi face pe sfinți să-şi unească rugăciunile lor cu ale noastre 
pentru a ne ajuta la biruinţa ispitelor şi la dobândirea mântuirii. Mijlocirile lor sunt 
bine primite de Dumnezeu. Pe sfinți îi invocăm în rugăciuni pentru a deveni 
mijlocitori şi pentru cei adormiţi. Dar, în afară de sfinţii canonizaţi, care se impun 
în conştiinţa Bisericii ecumenice - reprezentaţi prin cele nouă miride de la 
Proscomidie - nu ştim care dintre cei adormiţi se roagă pentru noi sau au nevoie de 
rugăciunile noastre. 


Biserica se roagă pentru toţi cei adormiţi, drepţi sau păcătoşi, pentru că nu cunoaşte 
starea fiecăruia după moarte. 

Pe disc la Proscomidie, miridele pentru cei morţi sunt puse toate la un loc. Prin 
aceasta se exprimă conştiinţa Bisericii că există o gradaţie continuă de la cele 
mai înalte trepte ale drepţilor, până la cele mai de jos ale păcătoşilor şi că „cei 
declaraţi drepți la judecata particulară, dar în măsură mai redusă, nu se 
deosebesc prea radical de cei ce au în ei petele păcatelor în grade mai mici şi 
lăsaţi în iad”. Aceasta face posibil ca cei din iad, „care nu se deosebesc prea 
radical de cei din Rai, să treacă în Rai până la judecata din urmă, prin 
rugăciunile sfinţilor şi ale celor de pe pământ”. 


Cei din Rai, chiar din locuri inferioare, rămân în Rai, dar „pot progresa la trepte 

tot mai înalte prin rugăciunile celor de pe pământ şi ale lor pentru aceştia şi 
entru intrarea tot mai activă a lor în comuniune cu Hristos” 

(EROI, Teologia Dogmatică Ortodoxă, vol. III, Bucureşti, 1978, p. 323). 


Cei din iad, dar nu lipsiţi total de credinţa în Hristos, „pot fi mutaţi şi ei în Raiul 
comuniunii cu Hristos" sau pot fi ridicaţi de la chinuri mai grele la unele mai 
uşoare, prin rugăciunile celor de pe pământ şi ale sfinţilor, cerute de cei de pe 
pământ. 


Cea mai eficientă rugăciune pentru cei morți se face prin jertfa euharistică din 
cadrul Sfintei Liturghii. 


Rugăciunile Bisericii nu sunt eficiente pentru toţi cei din iad, pentru cei ce au fost 
ostili comuniunii, săvârşind păcate împotriva Duhului Sfânt. Cei ce n-au fost lipsiţi 
total de credinţa în Hristos şi n-au săvârşit păcate împotriva Duhului Sfânt pot fi 
ajutaţi să „reintre într-o suficientă comuniune cu Hristos", mai ales dacă au 
manifestat această dorinţă la sfârşitul vieţii, primind Sfânta Împărtăşanie. 


În această privinţă este edificatoare întâmplarea istorisită de Sfântul Macarie, 
căruia căpăţâna unui preot păgân lovită cu toiagul i-a spus că cei din iad sunt 
chinuiţi de „singurătatea în comun", pentru că nimeni nu vede faţa altuia. Prin 
rugăciunile sfântului pentru ei, „în parte vede cineva faţa celuilalt”. Apoi a 
adăugat: „Noi, cei ce n-am cunoscut pe Dumnezeu Suntem miluiți măcar puţin, 
dar cei ce au cunoscut pe Dumnezeu şi S-au lepădat de EI şi n-au făcut voia Lui, 
dedesubtul nostru sunt" (ibidem., p. 324). 


Relaţiile prin rugăciune sunt cele mai iubitoare relaţii fiind întărite de Duhul Sfânt. 
Prin rugăciune vrem ca semenii noştri să trăiască în veci, în fericire, să rămână în 
comuniune veşnică cu noi. 

Rugăciunea pentru altul are la bază răspunderea pusă asupra noastră de Dumnezeu, 
prin care se experiază legătura în care se află cu acea persoană. Răspunderea unuia 
faţă de altul se îndeplineşte nu numai prin fapte, ci şi prin rugăciuni. Cine susţine 
pe alții, se susține pe sine prin aceştia. Cine vrea să facă efort numai în favoarea sa 
este „victima unui scurt circuit spiritual; cel ce nu vrea să lumineze pe alţii, nu se 
luminează nici pe sine" (ibidem, p. 326-327). 


Efectul rugăciunii este dublu. Puterea divină se revarsă atât asupra celui care se 
roagă, cât şi asupra celui pentru care se roagă. 


Creştinii Sunt răspunzători şi pentru semenii lor răposaţi, cu care sunt în 
legătură de dialog. Rânduielile bisericeşti săvârşite cu ocazia înmormântării sau 
pomenirii morţilor (parastasul, panihida, sărindarele) sunt mijlociri responsabile 
pentru aceştia, nu simple comemorări. 

Când ne rugăm lui Dumnezeu „să pomenească” pe cei adormiţi, nu ne exprimăm 
inițiativa noastră în această pomenire, ci „Dumnezeu consideră necesar şi 
răspunsul celor decedați, înviorat de răspunsul nostru, la preocuparea Lui de er”, 
pentru ca să-i facă vii cu adevărat. Numai pentru şi prin Dumnezeu ei rămân mereu 
prezenţi şi deci vii (ibidem, p. 330-331). 


Când cerem lui Dumnezeu „veşnica pomenire” pentru cei adormiţi, cerem să fie 
pomeniţi şi în prezent şi în veci, deci să-i ţină neîncetat vii. 


5. Dialogul nostru cu Dumnezeu pentru semeni se susține şi prin fapte, îndeosebi 
faptele de milostenie (pomenirile, împărțirea de bunuri etc.). Prin acestea mărim 
sfera pomenirii, intercalând şi pe alţii în acest dialog. 


Pomenirea celui decedat, prin săvârşirea în numele lui a faptelor de milostenie este 
nu numai un dialog între noi şi acela, ci şi un răspuns dat apelului celui decedat şi 
lui Dumnezeu, pentru el. „Nu numai noi săvârşim faptele pe care n-au avut ei timp, 
sau n-au fost în dispoziţia de a le împlini cât au fost pe pământ, ci oarecum ei înşişi 
participă la săvârşirea lor prin noi”"(bidem, p. 332). 


Săvârşind binele pe care trebuia să-l facă alții, împlinim voia lui Dumnezeu ca nici 
un bine voit de EI să nu rămână nefăcut, pentru progresul omenirii. Faptele de 
milostenie sunt de folos nu numai celor adormiţi, ci şi celor care le fac şi celor care 
le primesc. 

6. Mai concret, necesitatea şi folosul mijlocirilor pentru cei morţi îşi au temei şi în 
Sfânta Scriptură, cât şi în Sfânta Tradiţie. lată câteva mărturii: Vechiul Testament 
aminteşte despre obiceiul de a frânge pâine pentru cei morţi (Ieremia 16, 7; Tobit 
4, 17) şi de a posti pentru ei (| Sam. 31, 13; II Sam. 1, 12). luda Macabeul se roagă 
pentru iertarea păcatelor celor morţi eroic pe câmpul de luptă (II Macab. 12, 41- 
46). 


Sfântul Apostol Pavel ne îndeamnă zicând: „Faceţi cereri, mijlociri, mulţumiri, 
pentru toți oamenii...” (| Tim. 2, 1-4), iar Mântuitorul ne asigură că: „De veţi cere 
ceva, în numele Meu, Eu voi face" (loan 14, 14). La acestea adăugăm stăruința 
Sfântului Apostol Iacov (5, 16): „Rugaţi-vă unul pentru altul, ca să vă vindecaţi, că 
mult poate rugăciunea stăruitoare a dreptului. O mărturie a grijii pentru soarta celor 
morți este practica din vremea Sfinților Apostoli, interzisă apoi, de a se boteza 
pentru cei morți nebotezaţi (cf. 1 Cor. 15, 29). 


Mărturii despre existenţa rugăciunilor pentru cei morţi de la începutul 
creştinismului ne oferă cele mai vechi liturghii, cât şi mulți dintre Sfinţii Părinți şi 
scriitorii bisericeşti, dintre care amintim pe: Tertulian, Sfântul Ciril al 
Ierusalimului, Sfântul loan Gura de Aur, Sfântul Vasile cel mare ş.a. 


7. Prinoasele folosite în cadrul rânduielilor de pomenire a celor adormiţi, cât şi 
soroacele, adică zile anumite pentru aceste pomeniri, au o bogată semnificație 
legată de istoria mântuirii. 


Y Pâinea (sau colacul), numită parastas, simbolizează trupul Mântuitorului 
Hristos. Ea este împărțită celor ce participă la această pomenire, arătând 
prin aceasta legătura strânsă dintre cei răscumpărați de EHristos, prin jertfa 
de pe cruce. Când sunt mai mulţi colaci, unii au forma uneltelor de tortură, 
amintind de jertfa Mântuitorului, ca de exemplu: cleştele, scara ş.a. 

Y Coliva, fiind făcută din grâu fiert, îndulcit cu diferite aromate, închipuie 
trupul mortului, pentru că hrana principală a trupului este grâul. 
Aromatele reprezintă virtuțile sfinţilor şi ale celor pomeniţi. Coliva este în 
acelaşi timp expresia materială a credinţei în nemurire şi înviere (cf. loan 
12, 24). 

Y Vinul cu care este stropit trupul mortului sau colacul la parastas 
simbolizează aromatele cu care a fost uns trupul Mântuitorului Hristos, dar 
este şi o preînchipuire a nemuririi şi a vieţii veşnice, ca simbol al sângelui - 
seva vieții (pr. prof. Ene Branişte, Liturgica specială, Bucureşti, 1980, p. 
494-495). 

Y Pomul împodobit cu fructe şi prinoase înseamnă Raiul în care petrece 
sufletul celui răposat, dar şi pomul din care au mâncat strămoşii noştri şi 
au murit (V. Mitrofanovici şi col., Liturgica Bisericii Universale, Cernăuţi, 
1929, p. 905). Pomul care îşi pierde toamna frunzele, iar primăvara 
înverzeşte din nou este şi simbolul vieţii şi al morții. 

Y Lumânările în cadrul slujbelor pentru cei morţi simbolizează pe Hristos - 
Lumina lumii, întru care avem lumina vieţii (cf. loan 8, 12), dar şi candela 
credinţei şi a faptelor bune cu care vom întâmpina pe Mirele ceresc, la 
sfârşitul lumii (cf. Matei 25, 14). 


Ridicarea şi clătinarea prinoaselor în timpul ce se cântă „veşnica pomenire" 
simbolizează comuniunea celor vii cu cei răposați. 


Pomenirea individuală a morţilor se face, după tradiţia Bisericii noastre, la anumite 
soroace, care au o semnificaţie teologică sau simbolică. 


Pomenirea mortului se face mai întâi 

Y în ziua a treia - care corespunde cu înmormântarea - în cinstea Sfintei 
Treimi, şi în amintirea învieri celei de a treia zi a Domnului. 

Y La nouă zile se face pomenirea pentru ca răposatul să se învrednicească de 
părtăşia celor nouă cete îngereşti, şi în amintirea Ceasului al nouălea, când 
Mântuitorul a făgăduit tâlharului Raiul. 

Y La patruzeci de zile se face pomenire în amintirea înălțării la cer a 
Domnului, pentru ca tot aşa să se înalțe şi sufletul celui răposat. 

Y Pomenirile de la trei, şase şi nouă luni se fac în cinstea Sfintei Treimi. 

Y Apoi, în fiecare an, până la 7 ani, ziua morții este serbată ca „ziua naşterii 
întru Domnul. 


În concluzie, cunoaşterea temeiurilor rugăciunilor pentru cei morţi este de mare 
preţ pentru toți credincioşii spre a rămâne neclintiți în tradiţia bimilenară a 
Bisericii ai cărei fii suntem şi care pune la loc de cinste comuniunea dintre cei vii 
ŞI cei adormiţi în Domnul. 


(Sursă tipărită: Îndrumătorul bisericesc misionar şi patriotic, Sibiu, 1989) 

Preot Eugen Drăgoi - Înmormântarea şi pomenirile pentru morţi 


Ediţia a patra, se tipăreşte din inițiativa şi cu binecuvântarea P.S. Dr. Casian 
Crăciun, episcopul Dunării de jos 


Editura Episcopiei Dunării de Jos, 
Galaţi, 2002 


Inmormântarea 


Biserica ortodoxă ne învaţă că moartea este despărțirea sufletului de trup. Sfânta 
Scriptură (Biblia) arată că atunci când "omul merge la locaşul său de veci”, 
trupul trebuie "să se întoarcă la pământ cum a fost, iar sufletul să se întoarcă la 
Dumnezeu Care l-a dat" (Eccleziastul 12, 5-7). 


Bogat sau sărac, rege sau rob, înţelept ori analfabet, toți părăsim această viaţă într- 
o zi şi ne prezentăm înaintea lui Dumnezeu Care ne va judeca, rânduindu-ne 
răsplata cuvenită. 


Dar, legătura celor morţi cu cei vii nu încetează, ci ea se menţine prin rugăciune 
neîncetată pe care Biserica o face pentru sufletele răposaţilor, păstrând 
comuniunea de iubire şi nădăjduind în învierea tuturor la sfârşitul veacurilor. 


Când un creştin a murit, rudele acestuia de multe ori trec prin momente de derută, 
întrucât apar păreri şi tradiții diferite în legătură cu datinile ce înconjoară 
ceremonia înmormântării. 

Pentru a evita atât confuziile, dar şi superstiţiile şi datinile fără sens ori care nu au 
legătură cu credință creştină ortodoxă, am însemnat cele ce urmează, folosind 
lucrările menţionate în bibliografia de la sfârşit, încercând astfel să sprijinim 
familia decedatului. 


Nu ne vom ocupa aici de problemele socio-administrative care angajează alte 
instituții (Oficiul stării civile, medicul specialist în eliberarea documentului de 
constatare a decesului, administraţia cimitirului etc.), ci numai de aspectele în care 
Biserica şi slujitorii săi sunt implicaţi. 


Povăţuirile au mai mult caracter practic, întrucât nu ne-am propus - şi nici nu este 
cazul - o abordare teologică a morţii şi ceremonialului înmormântării. 


Ce trebuie să facem? 


Moartea unuia dintre creştini, este, fireşte, prilej de îndurerare şi de întristare. Când 
se întâmplă decesul, familia trebuie să anunţe preotul parohiei din care decedatul 
face parte, solicitând slujitorului bisericesc toate informaţiile necesare. Preotul este 
cea mai autorizată persoană la care membru familiei trebuie să apeleze. Astfel şi 
preotul îşi ia măsurile cuvenite pentru a împlini cum se cuvine slujbele de 
pomenire şi înmormântare. 


De la biserică se vor solicita doliul, un sfeşnic, lumânări, tămâie, cărbune pentru 
ars tămâia, toiagul (o lumânare mare de ceară curată în formă de colac), o cruce (de 
obicei din ceară), o icoană. De asemenea, se fixează cu preotul data şi ora 
înmormântării şi orele potrivite pentru slujbele de seară, premergătoare 
înmormântării (cina sau stâlpii). Clopotarul bisericii, la soroacele cunoscute, va 
trage clopotul bisericii, "pentru a vesti şi celorlalți membri ai parohiei că unul 
dintre ei a plecat pe calea veşniciei, îndemnându-i să se roage pentru acesta”. 


Trupul mortului este spălat (scăldat) cu apă curată, care aminteşte de apa Botezului 
prin care cel răposat a devenit membru al Bisericii, este îmbrăcat apoi cu haine noi 
şi curate (închipuind veşmântul ce nou al nestricăciunii, cu care vom învia la ziua 
Judecăţii) şi este pus în sicriu, cu privirea spre răsărit (întrucât de acolo va veni 
Hristos la învierea tuturor). 


Pe piept i se pune o icoană sfințită cu chipul Mântuitorului, al Maicii Domnului sau 
al sfântului pe care decedatul l-a avut ca patron spiritual (pentru a arăta că 
respectivul creştin îşi dă duhul întru Hristos) şi lângă mâinile care stau încrucişate 
pe piept (dreapta peste stânga), toiagul care se aprinde atunci când preotul slujeşte. 

Trupul e acoperit apoi cu o pânză albă, arătând că răposatul se află sub 
acoperământul lui Hristos. 


La capătul mortului se aşează sfeşnicul în care rudele şi cunoscuţii care vin până la 
înmormântare aprind lumânări, rostind rugăciunea scurtă "Dumnezeu să-l (sau s-o) 
ierte!" 


Atât lumânările care se aprind în sfeşnic ori se ţin în mâini de către cei prezenţi, în 
timpul slujbei, ca şi toiagul care arde pe pieptul mortului simbolizează candelele 
aprinse ori lumina faptelor bune cu care creştinul va întâmpina pe Hristos la 
Judecata de Apoi. Lumânarea este şi călăuza sufletului pe calea spre veşnicie, 
risipind întunericul morţii şi apropiindu-se de Hristos Care a spus: "Eu sunt 
Lumina lumii: cel ce Îmi urmează Mie nu va umbla în întuneric, ci va avea 
lumina vieţii” (Evanghelia după loan 5, 12). 


Deasupra uşii de la intrarea în casă se aşează o pânză de doliu (de culoare neagră) 
care rămâne acolo până la pomenirea de 40 de zile. 


De reţinut: 


e Nu este potrivit şi nici îngăduit ca pe icoana ori pe trupul mortului să se 
aşeze bani de către rude şi cunoscuţi. Cei care doresc să sprijine băneşte 
familia îndoliată pot să o facă punând banii pe o tavă care se poate aşeza 
lângă sicriu ori în altă parte a casei. 

e În tradiția populară s-a încetățenit obiceiul ca, de la moarte până în ziua 
înmormântării, să se acopere oglinzile din casă cu o pânză albă, să se 
răstoarne oalele cu fundul în sus şi altele. Aceste practici - care sunt, 
evident, superstiții străvechi - ar avea darul de a împiedica întoarcerea 
defunctului sau poposirea lui mai îndelungată în casa unde a trăit şi, 
eventual, a murit. 

e Rudele apropiate ale decedatului poartă pe reverul hainelor o panglică 
mică de culoare neagră, numită doliu. De regulă, acest doliu se poartă 40 
de zile ori un an. În semn de întristare, bărbaţi nu se bărbieresc până la 
pomenirea de 40 de zile, iar femeile, în semn de jale, până la înmormântare 
îşi lasă părul capului despletit. Hainele de ceremonie ale celorlalți trebuie 
să evite culorile vii, ţipătoare, nepotrivite cu sobrietatea momentului. 

e De la moarte până la înmormântare salutăm pe membrii familiei (când 
mergem la casa celui decedat ori când plecăm de acolo, precum şi la 
biserică, cu ocazia slujbei înmormântării) cu cuvintele "Dumnezeu să-l 
ierte!" sau, dacă este femeie, "Dumnezeu s-o ierte!" 

e Acelaşi este salutul cu care ne adresăm şi cunoscuţilor sau străinilor pe 
care-l găsim adunaţi lângă trupul răposatului. 

e Aceste cuvinte de salut înlocuiesc pe cele de bună dimineaţa, bună ziua, 
bună seara, la revedere, noapte bună! etc., care nu se folosesc în astfel de 
momente. 

e Dacă decedatul este prunc (până la vârsta de 7 ani), cuvintele de adresare, 
în acest caz, sunt: Dumnezeu să-l odihnească! (ori s-o odihnească). 


Priveghere şi stâlpi (Cină) 


În zilele de până la înmormântare, preotul este chemat de familie, de regulă, după- 
amiaza, pentru a săvârşi slujba "stâlpilor" sau cina. Această slujbă este o rugăciune 
scurtă (numită bisericeşte panihida) pentru sufletul celui răposat, la care se adaugă 
citirea unor cărți din cele patru Evanghelii. 


Pentru aceasta, se pregătesc din vreme cădelniţa sau căţuia în care se aprinde 
cărbune şi se pune tămâie, precum şi o colivă (de obicei, din fructe, cozonac, 
biscuiţi etc.), un pahar de vin şi mâncare, pe care preotul le va binecuvânta la 
vreme. 


Colivia făcută din grâu fiert, îndulcit cu miere sau zahăr, închipuie însuşi trupul 
mortului, deoarece hrana principală a omului este grâul. Ea este totodată o expresie 
materială a credinţei noastre în nemurire şi înviere, fiind făcută din boabe de grâu, 
pe care Domnul Însuşi le-a înfăţişat cu simboluri ale învierii trupurilor: după cum 
bobul de grâu, ca să încolţească şi să aducă roadă, trebuie să fie îngropat mai întâi 
în pământ şi să putrezească, tot aşa şi trupul omenesc mai întâi se îngroapă şi 
putrezeşte, pentru ca să învieze apoi întru nestricăciune (1 Cor. 15, 36). Dulciurile 
şi ingredientele care intră în compoziția coliviei reprezintă virtutile sfinţilor sau 
ale răposaţilor pomeniţi, ori dulceaţa vieţii celei veşnice, pe care nădăjduim că o va 
dobândi mortul. 


În timpul cât preotul săvârşeşte slujba, arde şi toiagul aşezat pe o farfurioară ori 
tăviţa pe pieptul mortului, la baza icoanei. 


De reţinut: 


e Unii credincioşi pregătesc tămâia cu care se va tămâia decedatul în obiecte 
improvizate (linguri, căni, farfurii, cutii de conserve etc.), ceea ce nu numai 
că este inestetic şi nepractic, dar constituie şi o lipsă de respect pentru cel 
decedat. Pentru a se evita astfel de situaţii, este indicat să se cumpere de la 

biserică ori de la magazinele specializate o căţuie (obiect destinat pregătirii 
tămâiei şi tămâierii) sau să se confecţioneze un astfel de obiect, cu deosebită 
grijă, de un meseriaş priceput. 

Nu este potrivit apoi că, pentru a arde tămâia, se se folosească drept "foc" 
sau "jar" spirt, hârtie, capete de lumânare, lemne ori alte materiale 
inflamabile. Acestea, prin ardere, scot fum şi miros neplăcut, anihilând 
mirosul aromat al tămâiei şi afectând respiraţia celor prezenţi. Cel mai 
potrivit este să se procure cărbune special pentru cădelniță şi cățuie. 

În timpul slujbei încetează orice altă activitate, iar cei prezenți păstrează 
liniştea şi o atitudine evlavioasă, rugându-se împreună cu preotul pentru 
sufletul celui răposat. Nu se vorbeşte, nu se fac gesturi, nu se râde. De 
asemenea, fiind moment de rugăciune, membrii familiei trebuie să-şi impună 
0 reținere de a plânge zgomotos ori cu vorbe, pentru a nu perturba 
rânduiala slujbei. Cei care ţin lumânări aprinse în mâini să fie atenţi să nu 
aprindă hainele celor din jur şi să aibă grijă să nu curgă ceară pe jos, fie că 
sunt în casă, la capela mortuară sau în biserică. 

Dacă în ziua respectivă este zi de post, mâncarea trebuie să fie de post, 
asemenea şi alimentele folosite la alcătuirea coliviei. Pentru a nu greşi, este 
bine să ne uităm în calendarul bisericesc, întrucât sunt şi perioade de 
dezlegare la anumite mâncăruri de dulce, ori să întrebăm preotul. 

După plecarea preotului este bine, dacă se face priveghere de toată 
noaptea, să se citească, de către credincioşii mai evlavioşi, din Sfintele 
Evanghelii şi Psaltirea. 

Nu se fumează, nu se fac glume, nu se râde, nu se spun poveşti, ci se 
păstrează o atitudine solemnă. 

Unii credincioşi, în situaţia când decedatul nu s-a spovedit şi nu s-a 
împărtăşit sau nu i S-a aprins lumânarea atunci când şi-a dat sufletul, 
solicită preotului ca la ectenie (rugăciunea de pomenire) să adauge "mort 
nespovedit, neîmpărtăşit şi fără lumânare”. Într-adevăr, Biserică ne învaţă 
că "trecerea cuiva din viața fără spovedanie şi fără grijanie (adică ultima 
împărtăşire, înainte de a-şi da sufletul) este socotită, pe drept cuvânt, nu 
numai ca o mare pagubă pentru sufletul celui răposat, ci şi un mare păcat 
pentru cei ai lui, rămaşi în viaţă, dacă lucrul s-a petrecut din vina sau 
nepurtarea lor de grijă”. Aşadar, astfel de menţiuni în cadrul slujbei trebuie 
evitate, întrucât accentuează vinovăția decedatului sau a rudelor pentru 
lipsa de grijă faţă de suflet. 

Dincolo de aceste situaţii, în cazul când moartea s-a produs accidental, iar 
decedatul când era în viaţă se spovedea şi se împărtăşea, edițiile mai noi ale 
catehismului ortodox îngăduie, fără a fi obigatoriu, ca atunci când se face 


AAA AAA AAA AAA AAAAĂAAAA 


Xe Xe e e eee eX 


AAA AAA AAA AAA AAA AAA AAA 


Xe Xe Xe ee eee eX 


pomenire sau parastas pentru astfel de morţi, numele lor să fie însoţit de 
arătarea "mort neimpărtăşit şi nespovedit”, iar uneori şi "fără lumânare”. 


Ritualul înmormântării 


În ziua şi la ora stabilite de comun acord cu preotul pentru înmormântare, rudele 
pregătesc tămâna şi oferă preotului şi cântăreţului câte o lumânare aprinsă. 

După slujba ce se oficiază la casa decedatului (ori la capelă sau casa mortuară), se 
organizează procesiunea de înmormântare, care rămâne aceeaşi până la cimitir. 


Convoiul mortuar se aranjează astfel: în frunte merge un credincios cu crucea (care 
va fi pusă la căpătâiul mortului); urmează cei ce poartă coliva şi vinul, pomul cu 
darurile ce se împart săracilor (simbol al vieţii şi al morţii, închipuind Raiul în care 
se doreşte a ajunge sufletul mortului), cei cu coroanele (dacă sunt), purtătorii de 
sfeşnice, cântăreţul şi preotul, carul mortuar (dricul) cu sicriul, rudele mortului şi 
ceilalți participanţi. 


Pe drum, până la biserică şi apoi până la cimitir, se cântă "Sfinte Dumnezeule" 
funebru de către cor sau credincioşi, sub conducerea cântăreţului. 


Când convoiul ajunge la anumite răspântiui de drumuri ori în locurile legate de viaţa 
şi activitatea decedatului sau în dreptul unei biserici, preotul zice în dreptul 
sicriului ectenia pentru morți. 


De reţinut: 


e Obiceiul de a sparge o cană sau un vas atunci când decedatul este scos din 
casă pentru înmormântare este păgân şi exprimă menţinerea unei superstiții 
care denotă ignoranță. 

e /anfara la înmormântare este un obicei străin de tradiția ortodoxă, care n-a 
admis cântarea instrumentală în cult. (A se vedea Hotărârea Sfântului Sinod 
nr. 9117/1953 la sfârşitul acestei cărţi). De multe ori, astfel de formaţii 
cântă piese muzicale populare, romanțe, marșuri, care Sunt în total 
dezacord cu sobrietatea evenimentului înmormântării. Astfel de practici 
dovedesc lipsă de seriozitate a celor care le solicită şi puţinul respect ce-l 
poartă celor decedați. Îndeosebi, în perioadele celor patru mari posturi din 
an, trebuie evitată cu desăvârşire angajarea unei fanfare la înmormântare. 

e În timpul slujbei din biserică se va păstra aceeaşi atmosferă de linişte, de 
reculegere şi de rugăciune. 

Celor prezenți li se împart lumânări aprinse (uneori însoțite de o batistă, o 
pânză albă sau un prosop, precum şi un covrig, un măr, un colăcel etc.), de 
sufletul celui răposat. Cei ce primesc aceste daruri Sunt datori să spună 
"Dumnezeu să-l ierte” sau "Bogdaproste!” (cuvânt Slav, încetățenit la 
noi, dar care în traducere înseamnă tot "Dumnezeu să-l ierte!'') Aceste 
formule înlocuiesc pe cea obişnuită de "mulţumesc" ori franţuzismul "merci" 
care nu se folosesc în asemenea ocazii. Lumânările şi darurile trebuie 
împărțite înainte de începerea slujbei, pentru a nu perturba desfăşurarea 
rânduielii de înmormântare. 

Unii credincioşi atenționează persoanele însărcinate cu oferirea 
lumânărilor, adesea chiar în timpul slujbei, să nu dea şi rudelor apropiate 
ale celui decedat. Practica aceasta este nefondată. Oferirea şi primirea 
lumânării aprinse reprezintă credința comună în "Lumina - Hristos" care 
călăuzeşte sufletul decedatului pe calea veşniciei. Cu atât mai mult, rudele 
apropiate sunt chemate să se adauge celor ce mărturisesc această credinţă 
şi să poarte în mâini simbolul "Luminii celei neapuse”. 

La sfârşitul slujbei, membrii familiei şi ceilalți credincioşi, săruta icoana 
aflată pe pieptul mortului, iar cei mai apropiaţi ca rudenie, mâna ori faţa 
mortului, aceasta reprezentând sărutarea cea mai de pe urmă. Gestul 
acesta, semnul iertării şi al împăcării prin care ne luăm rămas bun de la cel 
ce pleacă dintre noi, se face în perfectă ordine şi linişte, întrucât ne aflăm în 
locaşul bisericii şi nu trebuie deranjată atmosfera slujbei de înmormântare. 
Practica de a lipi pe crucea din mâna mortului o monedă este păgână şi 
trebuie părăsită. Cu acest ban se credea în mitologia anticilor că morţii 
plătesc luntraşului Caron trecerea peste Stix (un fluviu al infernului). A 
ataşa un ban de Sfânta Cruce reprezintă o impietate şi perpetuarea unei 
superstiții pe care orice creştin ortodox autentic nu o poate susţine. 

Când preotul citeşte rugăciunea de dezlegare, unii credincioşi, nefiind atenţi 
la sensul cuvintelor, se reped să dezlege panglica cu care sunt legate 
picioarele mortului. Gestul acesta trebuie evitat, ridicarea piedicii urmând 
să se petreacă nu în biserică, ci la cimitir, pe marginea gropii. Preotul, de 
fapt, se roagă astfel: "Dezleagă, Doamne, pe adormitul robul Tău (aici îi 
spune numele) de păcatul sufletesc şi trupesc”, iar a doua rugăciune: "Şi-i 
iartă lui toate câte a păcătuit cu cuvântul, cu lucrul său cu gândul, 
dezleagă-l şi de legătura pusă în orice chip asupra lui, cu care el însuşi din 
mânie sau din altă pricină s-a legat pe sine..." Deci, este limpede că preotul 
nu se roagă pentru dezlegarea piedicii de la picioare, ci pentru dezlegarea 
păcatelor. 

Coliva, vinul, colacul şi capetele se vor aduce în biserica unde rămân pe 
parcursul slujbei înmormântării. În colivă, colac şi în capete se aprind 
lumânări, arzând tot timpul slujbei. Coroanele şi pomul rămân la uşa 
bisericii. 

Bărbaţii vor intra în locaşul sfintei biserici cu capul descoperit. 

La căpătâiul celui decedat se aşează unul sau două sfeşnice, în care cei 
prezenţi aprind lumânări. 

La organizarea convoiului funebru se obişnuieşte ca, după cruce, cineva să 
poarte fotografia îndoliată a celui decedat sau icoana cu patronul numelui. 
Atunci când se fac opriri pentru a rosti preotul ectenia, unii credincioşi 
desemnaţi din vreme aşează sub carul mortuar ori înaintea acestuia bucăţi 
de pânză albă numite ori înaintea acestuia bucăţi de pânză albă numite 
poduri sau punți. Ele reprezintă "vămile văzduhului”, peste care trebuie să 
treacă sufletul celui decedat, în ascensiunea sa spre tronul de judecată al lui 
Dumnezeu şi au menirea de a uni cele văzute cu cele nevăzute. Tot acum se 
împart daruri şi bani celor săraci, spre pomenirea celui răposat. 

Dacă vreunul din membrii familiei sau un alt credincios (prieten, coleg de 
serviciu etc.) doreşte să ţină un cuvânt la catafalcul celui decedat, trebuie să 
ia legătura cu preotul slujitor care-i va indica momentul cel mai potrivit 
pentru aceasta. 

Pentru economia de timp a celor prezenţi (unele rude sunt venite de la mari 
depărtări) şi pentru faptul că un cortegiu funerar nu trebuie să fie un prilej 
de fală ori de paradă, este indicat să se evite plimbările lungi cu acest prilej, 
alegându-se drumul cel mai scurt spre cimitir. 

Există şi o altă înțelegere greşită în legătură cu traseul de parcurs de la 
casa decedatului la biserică şi de acolo la cimitir. Toţi ştiu că cel decedat se 
duce "pe dtumul fără de întoarcere”. Această expresie înseamnă, în fapt, că 
mortul nu se mai întoarce, evident, acasă (există chiar o zicală populară  - 
"mortul de la groapă nu se mai întoarce"). Mulţi însă consideră că expresia 
"drumul fără întoarcere” ar însemna că nu trebuie sub nici un chip să te 
întorci cu mortul pe acelaşi drum. De aici, o serie întreagă de complicaţii, 
încercându-se itinerare greoaie, care consumă timpul şi supun pe cei 
îndoliaţi pe parcurgerea pe jos a unor distanţe mari de drum, accentuându- 
le, inutil, oboseala. Pentru a evita astfel de situaţii, cei care se ocupă cu 
organizarea ceremonialului este bine să se sfătuiască, în prealabil, cu 
preotul. 

Mai dăinuie pe alocuri şi superstiția că în prima zi a săptămânii - luni - nu 
este bine să se facă înmormântare ("pentru că e începutul săptămânii şi ar 


ZA 


muri toți din casă"). Fireşte că o atare "credinţă" este falsă şi nu trebuie 

luată în considerare, înmormântarea putând să se facă în orice zi a 
săptămânii. 


La cimitir 


După încheierea slujbei prohodului din biserică se porneşte, în aceeaşi procesiune, 
către cimitir. Pe marginea gropii, preotul rosteşte ultima ectenie şi se cântă 
"Veşnică pomenire". Înainte de acoperirea sicriului, cei ce n-au putut să-şi ia 
ultimul rămas bun pot să o facă acum, sărutând icoana de pe pieptul celui decedat 
ŞI, după caz, mâna acestuia. Preotul apoi săvârşeşte tot ritualul de îngropare (varsă 
undelemn şi vin peste cel decedat, pecetluieşte groapa) şi binecuvântează coliva şi 
darurile care se împart la cimitir. 


De reţinut: 


Icoana de pe pieptul mortului se ia de către rude şi se duce acasă, ea 
folosindu-se, de regulă, şi la pomenirea de patruzeci de zile (Panaghia). De 
asemenea - deşi nu este obligatoriu - şi toiagul poate fi luat acasă şi aprins 
la zilele de pomenire pentru cel decedat. 

Acum se scoate - de către rude - piedica de la picioarele mortului care se 
lasă în sicriu. 

Florile care au fost puse în sicriu este potrivit să se strângă şi, după 
acoperirea mormântului, să fie aşezate deasupra, ele amintind de 
frumusețea Raiului. 

Pomul (ramura de copac) împodobit cu fructe, dulciuri, covrigi etc., care s-a 
purtat înaintea cortegiului mortuar, se înfige la mormânt lângă cruce, după 
ce a fost golit de bunătăţile din el, care se dau de pomană. 

Tot acum se împart, pentru sufletul răposatului, diferite daruri. De preferat 
ca această milostenie să se îndrepte către străinii nevoiaşi. 

S-a încetățenit tradiția că, după astuparea mormântului, să se dea "peste 
groapă”, de pomană, o plapumă (ori o pătură), perne, o căldare cu apă, o 
ganie vie etc. Toate acestea nu au decât o singură semnificaţie: milostenia 
pentru sufletul celui răposat, care nu trebuie să treacă neapărat de la cel ce 
dă către cel ce primeşte peste mormânt, gestul neimplicând nici o rezonanţă 
şi neavând nici o încărcătură religioasă. 

Familia şi aşa încercată de durere nu trebuie să facă excese în ceea ce 
priveşte pregătirea de înmormântare. Un astfel de trist eveniment nu trebuie 
transformat în prilej de fală sau într-o întrecere în a face pregătiri cât mai 
multe şi cât mai scumpe. Trebuie păstrată măsura în tot ceea ce 
întreprindem, preocupându-ne mai mult de rugăciunea pentru sufletul celui 

decedat, decât de mese îmbelşugate şi daruri costisitoare. Nu coşciugul 
(sicriul) scump, nici multele coroane sau jerbe ori mâncărurile rafinate şi 
abundente trebuie să preocupe familia, ci rugăciunea profundă de care 
sufletul decedatului are nevoie, căci se pregăteşte de întâlnirea cu 
Dumnezeu. 

e Cel mai potrivit este, în astfel de situaţii, să se facă milostenii (adică să se 
dea de pomană) din alimente şi haine creştinilor care trăiesc o viaţă grea în 
azilurile de bătrâni orfanilor, văduvelor, caselor de copii, asociaţiilor de 
handicapați, într-un cuvânt, străinilor care efectiv au nevoie şi se bucura de 
o haină ori de o farfurie de mâncare. 

e Dacă înhumarea se face într-un mormânt din care s-a dezgropat o altă 
persoană decedată mai înainte, osemintele aceleia se adună de către 
gropari, se curăţă şi se aşează într-un săculeţ de pânză albă. Preotul, la 
mormânt, va stropi cu vin şi undelemn şi aceste oseminte, care apoi se 
îngroapă, de regulă, la picioarele celui decedat de curând. Familia trebuie 
să aibă grijă să pregătească o colivă pentru sufletul celui ale cărui oseminte 
au fost reinhumate, care se va binecuvânta de preot la cimitir, pomenindu-i 
şi aceluia numele, după rânduială. 


Pomenirea după înmormântare 


Familia celui decedat cheamă la masă, după înmormântare, pe cei care au luat parte 
la ceremonie, rude, cunoscuţi şi, îndeosebi, pe cei care au ajutat la pregătirile de 
înhumare. 


După oficierea slujbei şi binecuvântarea ofrandelor de mâncare şi băutură, cei 
prezenţi sunt datori să mănânce cu cuviinţă şi cu rugăciune în gând, pentru cel 
decedat. Nu se vorbeşte fără rost, nu se fac glume, nu se râde, dar nici nu se 
mănâncă şi nici nu se bea întocmai ca la nuntă. În loc de "noroc!" sau altă urare, 
atunci când se gustă din pahar, se zice "Dumnezeu să-l ierte!" (sau s-o ierte!), iar 
când se primesc un vas, îmbrăcăminte etc. de pomană, nu se zice mulţumesc, ci 
"Dumnezeu să primească". 


Obiceiul de a vărsa vin din pahar la pomană trebuie să dispară. Cine varsă vin pe 
covoare dovedeşte nu numai că se ţine de obiceiuri păgâneşti, dar este lipsit de 
bună-cuviinţă, murdărind fără rost covorul ori altceva acasă sau la biserică. 


Când cineva pleacă beat de la pomană, a păcătuit atât acela, dar şi cel care 1-a dat 
băutură peste măsură. 

Milostenia cea mai primitivă este cea făcută celor lipsiţi, infirmilor, bolnavilor, 
bătrânilor neajutoraţi, celor care nu pot munci, familiilor nevoiaşe cu mulţi copii, 
celor abandonaţi în casele sau leagănele de copii. 


see 


rudele să apeleze la preot care le va ajuta din fondurile bisericii şi va angaja 
Comitetul parohial, obţinând cele necesare din donațiile credincioşilor. Astfel, 
familia nu se va simţi umilită, întrucât a apelat la marea familie a parohiei, iar 
preotul şi credincioşii au posibilitatea de a împlini porunca dragostei creştine, care 
trebuie vădită prin fapte concrete în astfel de situaţii. 


De reţinut: 

e Cei care se întorc de la înmormântare, întrucât urmează să ia parte la 
masă, Sunt aşteptaţi de gazdă cu apă de spălat pe mâini. S-a încetățenit 
obiceiul ca persoanele care se spală să nu se şteargă, pentru că "nu se 
şterge”. Fireşte că această practică este lipsită de sens. Ea, probabil, ţine 
de o anumită strategie a familiei care cu greu poate oferi mai multe 
prosoape de şters atunci când cei poftiţi la masă sunt în număr mare. 

e Trebuie avut în vedere faptul că, dacă ziua de pomenire cade în post, toate 
mâncărurile trebuie preparate numai de post. Prin aceasta se dovedeşte 
păstrarea credinţei autentice, iar pe de altă parte, rugăciunea conjugată cu 
postul este mai puternică. Se mai aud uneori voci care spun că ar trebui să 
se facă şi mâncare de dulce, pentru că "mortului nu-i plăcea mâncarea de 
post”. Aceasta este o viziune necreştină asupra relaţiei pe care noi, cei vii, o 
păstrăm cu cei decedați, prin rugăciune şi prin post. Mortul nu mănâncă, 
nu bea, pentru că sufletul este imaterial, iar "Împărăţia lui Dumnezeu - 
spune Sfântul Apostol Pavel - nu este mâncare şi băutură” (Romani 14, 17). 
Deci, se cuvine a păstra şi respecta cu sfinţenie rânduiala Bisericii, 
apelându-se permanent la sfatul competent al preotului. 


Pomenirile de după înmormântare 
Biserica ne învaţă că viaţa omului nu se sfârşeşte o dată cu moartea trupului. De 
aceea, creştinii nu-şi uită morții după îngroparea lor, ci se preocupă de rugăciuni 


pentru ei şi de pomenirea numelui lor. 


Soroacele de pomenire individuală a morţilor în Biserica Ortodoxă sunt 
următoarele: 

La 3 zile după moarte (care coincide, de regulă, cu ziua înmormântării), în 
cinstea Sfintei Treimi şi a Învierii din morţi a Mântuitorului a treia zi. 

La 9 zile după moarte, "ca răposatul să se învrednicească de părtăşia cu 
cele 9 cete îngereşti şi în amintirea ceasului al 9-lea, când Domnul, înainte 
de a muri pe cruce, a făgăduit tâlharului Raiul pe care ne rugăm să-l 
moștenească şi morții noştri”. 

La 40 de zile (sau şase săptămâni), în amintirea Înălţării la ce a Domnului, 
care a avut loc la 40 de zile după Înviere, "pentru ca tot aşa să se înalțe şi 
sufletul răposatului la cer”. 

La trei, şase şi nouă luni, în cinstea Sfintei Treimi. 

La un an, după exemplul creştinilor din vechime care anual prăznuiau ziua 
morții martirilor şi a sfinților, ca zi de naştere a lor pentru viaţa de dincolo. 
În fiecare an, până la 7 ani de la moarte, ultima pomenire anuală amintind 
de cele 7 zile ale creaţiei. 


De reţinut: 
e Spre a nu greşi în privința pregătirilor pentru aceste pomeniri, cel mai 


indicat este să se ia legătura, în prealabil, cu preotul. Acest lucru este 
necesar întrucât trebuie stabilite, de comun acord, dată şi ora săvârşirii 
pomenirii. De obicei, soroacele nu se fac în orice zi a săptămânii, ci mai 
ales marţea, joia şi sâmbăta. 


Pomenirea de 40 de zile (ridicarea panaghiei) 


La pomenirea de 40 de zile, numită pe alocuri slujba de ridicare a Panaghiei, pe 
lângă celelalte, se pregătesc o icoană şi un colac. Din colac, preotul va scoate 
părticica pe care o va aşeza apoi pe icoană şi din care va împărți spre gustare 
rudelor decedatului. 


De reţinut: 
e Referitor la darurile care se dau de pomană, se obişnuieşte ca, la 40 de zile 


şi un an, să se dea diferite lucruri şi mai ales îmbrăcăminte şi încălțăminte, 
obiecte de uz casnic etc. Binecuvântarea acestor daruri, îndeosebi de haine, 
se face de către preot printr-o rugăciune specială aflată în Molitfelnic. 
Există obieciul îndătinat să se împartă de fiecare dată farfurii cu mâncare, 
căni sau pahare şi linguri Sau furculițe: şase, douăsprezece, douăzeci şi 
patru. Rânduielile bisericeşti nu prevăd nimic în această privinţă şi fiecare 
poate da cât crede de cuviinţă, numărul acestora neavând nici o influienta 
asupra stării sufleteşti a celui răposat. 

e Familia trebuie să aibă grijă ca răposatul să fie pomenit cât mai mult cu 
putinţă în cadrul Sfintei Liturghii. De aceea, după pomenirea de 40 de zile, 
este bine să se dea preotului un pomelnic pentru patruzeci de zile (numit 
sărindar), ori pentru un an, pe care acesta să-l pomenească la toate sfintele 
Liturghii pe care le săvârşeşte în Sfânta biserică. 

e În legătură cu zilele de pomenire a morţilor, există grija ca ele să fie 
respectate cu sfințenie la momentul în care se împlinesc aceste soroace. 
Dacă una din ele cade într-o zi sau perioadă în care, conform rânduielilor 
bisericeşti, nu se fac pomeniri de morţi, atunci este bine ca slujba respectivă 
să se facă mai înainte pentru ca, atunci când vine sorocul respectiv, slujba 
să fie deja săvârşită. Este deci indicat ca ea să se facă înainte, şi nu după 
sorocul de pomenire. 


Referitor la această problemă, iată sfatul unui liturghist cu autoritate în Biserica 
Ortodoxă Română E DIDIER "Toate soroacele de 
pomenire a morţilor încep a se calcula din momentul morţii, şi nu de la 
înmormântare. Din momentul morţii, sufletul intră în grija lui Dumnezeu Care 
rânduieşte, conform învăţăturii noastre de credinţă, judecata particulară: 
<<..precum este rânduit oamenilor o dată să moară, iar după aceea să fie 
judecaţi>> (Evrei 9, 27). Această judecată care priveşte mai ales sufletul, fiindcă 
trupul va fi judecat doar la învierea cea de obşte şi la Judecata viitoare sau a 
doua Judecată, nu are în vedere dacă trupul este înmormântat sau nu. Aceasta 
ține de cultul morţilor şi de grija şi respectul pe care cei vii le arată faţă de cei 
morți. 


Parastasul de 40 de zile, care este şi cel mai important dintre soroacele de 
pomenire a morţilor, se calculează totdeauna de la moartea celui credincios. În 
principiu este bine ca soroacele de pomenire a celor răposaţi să le săvârşim exact 
în ziua în care ele se împlinesc, de la moartea celui pomenit. În situaţii speciale 
sau dacă familia doreşte să facă pomenirea cu mâncare de dulce, iar sorocul 
cade în post, sau probleme de familie sau sociale ne obligă să nu putem săvârşim 
pomenirea exact în ziua în care cade, atunci este bine asjujba respectivă să se 
facă înainte, şi nu după trecerea sorocului. 


Cât priveşte parastasul de 40 de zile, care în tradiția ortodoxă înseamnă ziua în 
care sufletul se prezintă la judecata particulară, acest soroc, dacă nu este 
îndeplinit chiar în a 40-a zi, este bine să fie săvârşit mai înainte, pentru ca 
sufletul să meargă înaintea lui Dumnezeu cu plusul nostru de rugăciune şi de 
milostenie, care să fie să să atârne în favoarea lui. Căci aceasta este rostul 
rugăciunii şi al milosteniei pentru cei morţi, adică de a mijloci pentru ei şi a le 

uşura păcatele, prin rugăciunile şi faptele noastre de milă. Nu considerăm că 
este o greşeală mare sau o păgubire pentru cei răposaţi, nici dacă sorocul se face 
după trecerea datei respective, căci importante sunt rugăciunea şi milostenia 
care se fac pentru cei răposaţi, şi mai puţin data. Mai grav este dacă nu ne 
rugăm deloc pentru ei, din nepăsare, neştiință sau necredinţă. Dar pentru 
împăcarea conştiinţei noastre, este bine să săvârşim pomenirea înainte de 
împlinirea sorocului.". 


Tipicul cel mare şi Pravila bisericească (103.1) a lui NOISE prevăd o 
singură excepție: dacă decesul se întâmplă în mijlocul săptămânii din Postul 


mare, "acestuia nu i se face pomenirea cea de a treia zi până vineri seara, când 
se va face parastasul lui. Iar sâmbăta cea viitoare a săptămânii a doua, i se face 
pomenirea de 9 zile. lar cea de 40 de zile se face când i se vor împlini numărul 
zilelor lui. lar prinoasele şi pomenirea lui se încep de la Duminica cea nouă (a 
Tomii) până la împlinirea zilelor celor 40”. 


Atenţie ! Nu se fac parastase în următoarele zile şi perioade din cursul anului: 

a) Duminicile de peste an, pentru că duminica, amintind ziua Învierii Domnului, e 
zi de bucurie, iar nu de întristare. 

b) În cele douăsprezece zile dintre Naşterea şi Botezul Domnului. Chiar dacă în 
unele biserici se fac parastase duminică, cel puţin în duminicile Penticostarului, 
adică în cele dintre Paşti şi Rusalii, nu se cuvine nicidecum să se facă parastase, 
pentru a nu se întuneca bucuria praznicului cel mare al Învierii. 

c) De la lăsatul secului de carne până la sâmbăta întâi din Postul mare, sâmbăta 
Sfântului Teodor. 

d) Din sâmbătă Floriilor până în Duminica Tomii. 

e) La praznicele împărăteşti sau sărbători mari. 


In timpul Postului mare, nu se face parastas în zilele de rând (luni, marţi, miercuri, 
Joi, vineri), deoarece în aceste zile nu se face Liturghie obişnuită sau deplină. 


Este de dorit ca pomenirile să se facă legate de săvârşirea Sfintei Liturghii, aceasta 
fiind cea mai importantă slujbă de mijlocire pentru cei morți. Dacă nu este posibil 
de fiecare dată, cel puţin la 40 de zile, la un an şi la şapte ani ar fi de dorit ca 
parastasul să urmeze după Sfânta Liturghie. 


La întocmirea sau scrierea pomelnicului nu este nici nevoie şi nici recomandat să 
se adauge "la pomenirea de nouă zile, 40 de zile, un an, şapte ani etc." Cărţile de 

cult nu prevăd aşa ceva şi nici slujitorii nu trebuie să adauge nimic în plus, ca şi 
când ar trebui să atragem atenţia Mântuitorului asupra sorocului de care este vorba. 


În fiecare din sâmbetele Postului mare, pentru cei decedați după sărbătoarea Sfintei 
Învieri din anul precedent, rudele "poartă capetele”, adică fac pomeniri pentru 
sufletul acestuia, aducând la biserică prescuri (capete), colivă şi vin. Preotul, cu 
acest prilej, săvârşeşte slujba parastasului. 


Obiceiul, practicat în unele părți de ţară, de a se deshuma morţii la şapte ani şi a se 
reinhuma cu slujbă specială nu este prevăzut în cărțile de slujbă. Oricum, slujba 
care se face atunci nu este cea a înmormântării, ci a parastasului. 


Pentru toate astfel de pomeniri este nevoie de colivă, colac, vin şi lumânări. 


GEO A 


Contrar unei păreri răspândite în popor, să se ştie că se poate face coliva de grâu 
fiert şi în perioada dintre Sfintele Paşti şi Pogorârea Sfântului Duh. 


Dacă zilele de pomenire coincid cu pomenirea altor răposaţi, este bine ca slujba să 
se facă în comun şi nu separat, căci cu cât rugăciunea are caracter colectiv, cu atât 
este mai puternică. 


La aceste zile de pomenire individuală a celor răposaţi, Biserica a stabilit zilele 
de pomenire generală a morţilor şi anume: 

V Sâmbăta dinaintea Duminicii lăsatului sec de carne sau a Înfricoşătoarei 
Judecăţi, numită şi Moşii de iarnă şi 
Sâmbăta dinaintea Pogorârii Duhului Sfânt sau Moşii de vară, la care tradiția 
a adăugat şi 
Moşii de toamnă (între 26 octombrie şi 8 noiembrie), 
ziua de 6 august, 
Paştele blajinilor (luni şi marţi, după Duminica Tomii) şi 
Joia Înălţării, în special pentru eroi, ca şi ziua hramului bisericii. 


> 

Toate aceste zile de pomenire, individuală sau colectivă, sunt momente de vie şi 
profundă comuniune cu cei răposaţi. Ele trebuie respectate şi cultivate, căci prin 
aceasta întreținem viu cultul morților şi legătura cu pământul sfânt al ţării care 
acoperă osemintele lor. 


Alte rânduieli şi povăţuiri 

Pentru cei ce au răposat fără lumânare (adică nu li s-a putut aprinde şi pune în 
mână o lumânare când şi-au dat sufletul), în pre ziua Sfintelor Paşti se dă la altar o 
lumânare mare (numită făclie), adesea împodobită cu o pânză albă ori un prosop, 
pe care preotul o aprinde de la Paşti până la Înălţare, la ceremoniile din sfântul 
locaş. Unii creştini practică această rânduială în fiecare an, până la pomenirea de 
şapte ani. 


Lumânările folosite la slujbele de înmormântare şi de pomenire a morţilor sunt o 
jertfă şi, ca orice ofrandă adusă lui Dumnezeu, trebuie să fie curată. De aceea, 
creştinii trebuie să evite procurarea şi folosirea lumânărilor din comerțul de stat ori 
de la persoane particulare, întrucât în majoritatea covârşitoare a cazurilor 
fabricarea lor se face fără a respecta procesul tehnologic conservat de Biserică, 
folosindu-se deşeuri petrolifere şi diverşi înlocuitori care prin ardere provoacă fum 
înecăcios şi toxic. În acelaşi timp, mulți din cei ce fabrică în clandestinitate lumâ- 
nările sunt necredincioşi şi lucrează în condiţii de neglijenţă şi insalubritate. De 
aceea, amintind şi faptul că fabricarea lumânărilor de cult este monopol bisericesc, 
credincioşii au îndatorirea să folosească numai lumânări de la pangarele parohiale, 
întrucât sunt produse la atelierele specializate ale Episcopiei, de oameni cu frica lui 
Dumnezeu şi în condiţii care le conferă calitatea de dar potrivit pentru jertfă. 


Pentru pruncii morţi până la vârsta de şapte ani, pentru diaconi şi preoţi de mir, 
precum şi pentru arhierei şi călugări, slujba înmormântării este diferită. 


Pentru toţi decedaţii care se înmormântează în Săptămâna Luminată (între Sfintele 
Paşti şi Duminica Tomii), slujba înmormântării se face după o rânduială specială. 


Celor care urmează a fi incineraţi (adică li se ard trupurile în crematoriu) nu li se 
săvârşesc nici slujba înmormântării şi nici slujbele de la soroacele de pomenire a 
celor morţi, rânduite de Biserică. (Vezi Hotărârea Sfântului Sinod din anul 1928, la 
sfârşitul acestei lucrări). 


Celor care s-au sinucis cu bună ştiinţă şi în integritatea facultăților mintale nu li se 
săvârşeşte nici o slujbă şi sunt îngropaţi la marginea cimitirului, într-un loc anume 
destinat. 


Pentru sinucigaşii ieşiţi din minţi se săvârşeşte slujba înmormântării pe marginea 
gropii, după un ritual redus. Nu se trage clopotul şi nu se ţin cuvântări. (Vezi 
hotărârea Sfântului Sinod nr.506/1949 la sfârşitul acestei lucrări). 

Crucea de la mormânt care se "ridică", de regulă, după pomenirea la 40 de zile ori 


de la un an de la moarte, înlocuind pe cea de lemn, se sfințește la cimitir de către 

preot, printr-o slujbă specială. Pentru aceasta se vor pregăti la mormânt un vas cu 
apă curată, busuioc, lumânări, tămâie, o colivă şi puţin vin. Unii credincioşi 
acoperă crucea cu o pânză albă, înainte de a se stropi de către preot cu agheasma, 
pânza aceea fiind dată apoi de pomană. Obiceiul este profan şi se practică la 
dezvelirea unor monumente, sculpturi ori plăci comemorative. Aşadar, prezenţa 
pânzei nu este absolut necesară. 


Mormintele trebuie îngrijite de rudele decedatului în permanenţă (nu numai la 
anumite zile de pomenire a morţilor). În legătură cu aceasta, să luăm aminte că unii 
creştini se silesc a face din morminte adevărate case ori palate luxoase. Se 
cheltuiesc bani mulţi pentru marmură, pentru feronerie şi grilaje de lux, dar se uită 
milostenia care trebuie să fie grija de căpătâi pentru cei ce gem sub greutatea 
lespezilor lustruite, sub povara lanțurilor nichelate, încorsetaţi în adevărate cutii de 
beton şi mozaic. De multe ori, lângă aceste morminte se aliniază altele pline de 
bălării şi de negrija noastră. Creştineşte este ca şi mormintele vecine, chiar dacă nu 
aparţin familiei, să ne preocupe curăţindu-le de buruieni, fiindcă responsabilii lor 
direcţi au uitat de cei morţi sau le neglijează cu vinovăţie. 


Timp de 40 de zile, după tradiţie, arde la piciorul crucii candela şi mormântul se 
tămâiază (de una din rude ori de la o persoană desemnată în acest scop). Părerea ca 
rudele apropiate nu au voie să meargă la mormânt sau să tămâieze groapa până la 
pomenirea de 40 de zile este incorectă şi trebuie părăsită. 


La pomenirea de 7 ani nu se dezgroapă osemintele, după cum se practică pe 
alocuri, ci se face doar slujba parastasului. Odihna celor răposați nu trebuie 
deranjată cu atât mai mult, cu cât preotul, la înmormântare, a însemnat groapa 
zicând: "Se pecetluieşte mormântul acesta până la a doua venire a Domnului". 


Pentru alte datini, obiceiuri, tradiţii şi practici locale (în măsura în care Biserica le 
acceptă) trebuie să se ia legătura cu preotul de enorie, aşa cum am mai spus. 


Suntem datori însă, ca nişte buni creştini, să facem precum ne-a învăţat Biserica 
noastră Ortodoxă, îndepărtând obiceiurile şi datinile omeneşti şi îndeplinind, 
pentru folos sufletesc, povăţuirile ei. 


Hotărâri ale Sfântului Sinod al Bisericii Ortodoxe Române 


Hotărârea luată în şedinţa din 15 iunie 1928, privind încinerarea: 

— Preoţii să prevină din vreme pe enoriaşi, atrăgându-le atenția că, în cazul 
când cineva dintre ei ar voi să se încinereze, Biserica la va refuza orice 
asistență religioasă; 

— Înainte de oficierea slujbei de prohodire a unui mort, preotul respectiv să 
aibă grijă să se informeze pe lângă familia mortului, la care cimitir se va 
înmormânta cel decedat; 

— Celor ce totuşi au fost încineraţi sau se vor încinera să li se refuze orice 
serviciu religios, atât la moarte, cât şi după moarte”. 


Hotărârea nr.506, din 1949, privind înmormântarea sinucigaşilor (B.O.R., nr. 7-10, 
1949, p. 177-178): 

— "Slujba înmormântării sinucigaşilor să fie făcută numai de către un singur 
preot şi nu în locaşul sfintei biserici, ci pe marginea gropii, iar preotul să 
poarte numai epitrahilul, săvârşind slujba după ritual redus. 

—  Sănu setragă clopotele şi să nu se ţină cuvântări”. 


Hotărârea nr. 9117, din 1953, referitoare la folosirea cântării instrumentale la 
înmormântări (B.O.R., nr. 6, 1954, p. 656-657): 

— "Folosirea cântării din intrumente muzicale la înmormântări se lăsă la 
aprecierea chiriarhirilor, spre a o rezolva de la caz la caz, acolo unde acest 
obicei este introdus, cu condiţia să nu prejudicieze solemnitatea şi atmosfera 
de evlavie a slujbei”. 


Biblografie selectivă: 

Pr. loan Gh. Chirvasie, Cum să cinstim morţii, Bârlad, 1938. 

Pr. prof. dr. Ene Branişte, Liturgica specială, Bucureşti, 1990. 

Învățătura de credinţă creştină ortodoxă, Bucureşti, 1992. 

Pr. prof. dr. Ene Branişte, Liturgica generală, Bucureşti, 1993. 

Pr. dr. Gheorghe Paschia, Buna-cuviinţă creştină, Maloviţ, 1996. 

Pr. prof. dr. Nicolae D. Necula, Tradiţie şi înnoire în slujirea liturgică, vol. I, 
Galaţi, 1996; vol. II, Galaţi, 2001. 


AAA AAA AAA AAA AAAAĂAAAĂA 


Xe Xp e e eee eX 


ae fe ste fe e de e de de e de de de de de de de de de de de de de de d de 
Ag A 
d De ce colivă, colaci şi vin la pomenirea celor adormiţi? Care este folosul pd 
d ecteniei pentru cei adormiţi? d 
și d 
A x 
PA 4 
sr sr 
A A 
Dj hd 
pd 


De ce colivă, colaci şi vin la pomenirea celor adormiţi? Care este folosul Ecteniei 
pentru cei adormiţi?: 

aflaţi în viaţă îi ajută mult să se desăvârşească şi să afle odihnă, tânţesc, caută şi 
doresc cu putere ca cineva să-i pomenească. 

Suntem datori să ţinem în noi pomenirea celor dragi, a înaintaşilor noştri, a fraţilor 
noştri întru Hristos, având dorinţa de a-i întâlni pe toţi în Împărăţia lui Dumnezeu. 


De ce colivă, colaci şi vin la pomenirea celor adormiţi? 


„Sâmbăta lui Teodor”, prima din cele şapte ale Postului mare, este ziua când 
credincioşii pornesc către sfintele locaşuri ca să împlinească o rânduială din veac 
statornicită: pomenirea morţilor, continuată şi în celelalte, până la penultimă, 
numită sâmbăta lui Lazăr. Pe lângă tămâie, prescuri, lumânări, aduse către 
dumnezeiescul altar împreună cu pomelnicul, mărturia vie a neuitării, a iubirii față 
de repausaţi, poporul aşază pe mese nelipsita colivă, arătoşii colacii şi „apaosul”, 
adică sticla cu vin. Bătrânii noştri nu îşi puneau întrebarea: „De ce?”, pentru că 
aveau neclintita convingere că astfel sufletele celor dintr-un neam şi o credinţă cu 
noi, intrate în Cereştile locaşuri, primeau ajutor, cunoşteau mila, îndurarea 
Cerescului Părinte. 


Ce semnifică coliva? 

Astăzi multă lume -— îndeosebi tineri, dar nu numai — se întrebă: „De ce toare 
acestea? Meniul morţilor se compune din colivă, colaci şi vin? La ce bun să car 
atâtea bucate la biserică, dacă, foarte bine, le-aş putea împărţi nevoiaşilor acasă 
ori pe stradă?” 


Par legitime respectivele nedumeriri, fiindcă fără a le cunoaşte simbolismul nu 
vom înţelege rostul aşezării lor în tradiția Bisericii noastre. 


Aşadar, de ce fierbem grâu, iar nu orez sau alte cereale? Coliva a apărut ca urmare 
a minunii Sfântului Teodor Tiron, săvârşită la 50 de ani după moartea iubitorului 
de Dumnezeu, în vremea împăratului Iulian, apostatul. Cel din urmă, dorind să-i 
batjocorească pe creştini, a dat ordin guvernatorului capitalei Imperiului Bizantin 
ca, în prima săptămână a Postului mare, să stropească proviziile din pieţele de 
alimente cu sânge jertfit idolilor. Sfântul Teodor, apărându-i în vis Arhiepiscopului 
Eudoxie al Constantinopolului, i-a poruncit să-şi înştiinţeze credincioşii să nu 
cumpere nimic din alimentele stropite cu sânge, ci mai degrabă să mănânce grâu 
fiert cu miere. De aceea, la început, coliva a servit ca hrană, devenind, în urmă, o 
jertfă nelipsită de la slujbele de pomenire a morţilor. Ea se prepară din grâu fiert, 
închipuind însuşi trupul celui decedat, deoarece hrana principală a corpului 
omenesc o constituie grâul, din care se coace pâinea. Coliva apare, totodată, ca o 
reverberaţie a credinţei noastre în nemurire şi înviere, fiind făcută din boabe de 
grâu, pe care Domnul Însuşi le-a înfăţişat ca simboluri ale învierii trupurilor: după 
cum bobul de grâu, ca să încolţească şi să aducă roadă, trebuie să fie îngropat întâi 
în pământ şi să putrezească, la fel trupul omenesc, întâi se înmormântează, după 
aceea se descompune, pentru ca să învie întru nestricăciune; astfel ne învaţă 
Sfântul Evanghelist loan (loan 12, 24), dar şi Sfântul Apostol Pavel (1 Corinteni 
15, 36). Dulciurile, ingredientele, aromele din compoziţia colivei simbolizează 
virtuțile sfinților sau ale răposaţilor pomeniți, dar şi dulceaţa vieţii veşnice, pe care 
nădăjduim că au dobândit-o. 


Tot legat de colivă se cuvine amintită o arhicunoscută rânduială întâlnită la sfintele 
oficieri închinate pomenirii celor adormiţi: legănarea colivei în timpul cântării 
„veşnica pomenire”. Aceasta reprezintă, pe de-o parte, dovada necurmatei legături 
sufleteşti cu cei plecaţi dintre noi, iar pe de altă parte, încă un semn al învierii, 
închipuind cutremurul petrecut la moartea şi învierea lui lisus Hristos, relatat de 
Sfintele Evanghelii. În practica liturgică, gestul se aseamănă cu legănarea 
„Sfântului Aer” deasupra Darurilor la rostirea Crezului, în cadrul Sfintei Liturghii, 
până la momentul când se zic cuvintele „şi a înviat a treia zi, după Scripturi”, 
închipuind acelaşi înfricoşător fenomen ce a însoţit Învierea Domnului (Matei 27, 
5); 

Legănând coliva, ne mai amintim şi de mama ce-şi leagănă pruncul ca să adoarmă 
şi să aibă un somn lin. Or, tocmai acest lucru dorim să exprimăm şi noi purtând în 
mâini coliva: ne rugăm pentru odihna şi pacea celor adormiţi. 


În unele biserici, a treia oară nu se mai cântă „Veşnica pomenire”, ci „Hristos a 
Înviat”. Deşi unii slujitori nu sunt de acord cu această frumoasă rânduială, consider 
binevenită înlocuirea, deoarece veşnica pomenire trebuie să aibă ca final Învierea 
de obşte, când nu vom mai cânta „veşnica pomenire”. 


Aşadar, pomenirea repausaţilor nu se face din neam în neam doar spre neuitarea 
lor, ca un act de recunoştinţă şi de cultură, ci ea se săvârşeşte cu nădejdea învierii. 
Înseşi rugăciunile de dezlegare a celor adormiţi reflectă speranţa învierii, iar 
ecfonisul rostit la finalul slujbei ne aminteşte că: „Tu eşti învierea şi viaţa şi odihna 
celor adormiţi, Hristoase Dumnezeule...”. După săvârşirea slujbei se împarte şi se 
gustă din colivă, gest care închipuie acelaşi lucru: comuniunea cu cei pomeniţi, 
pentru care ne-am rugat. 


Colacii simbolizează trecerea omului prin această viață 


Alături de colivă se aduc la biserică şi colaci. „Colac” provine din ebraică unde 
„challah” însemna „pâine dospită”. Termenul se întâlneşte şi la alte popoare 
precum grecii — „unGĂAaE”, bulgarii — „kolaci”, polonezii — „chatka”. În limba 
slavonă „kolo” însemnă „cerc”. De altfel, rădăcina ebraicului „challah” tot la forma 
rotundă se referă. Obţinuţi din făină de grâu, ei au în genere acelaşi simbolism ca şi 
coliva. Totuşi, ni se pare important să amintim aspectul lor de cerc, forma 
geometrică reprezentând continuitatea, legătura de iubire neîntreruptă dintre noi şi 
cei dragi din neamurile noastre, mutaţi nu în neființă — cum greşit spun unii — ci în 
cealaltă lume, a veşniciei. Colacul simbolizează deopotrivă trecerea omului prin 
viaţă, închiderea ciclului acesteia şi un pod către lumea de dincolo. 


Vinul este simbolul învierii şi al vieţii veşnice 


Nu lipseşte de la rugăciunile pentru adormiţi vinul, numit în unele locuri „apaus” 
(de la cuvântul latinesc „pausum”, însemnând „odihnă” sau „sfârşit”): din el se 
varsă cruciş peste colivă, dar şi peste morminte. 


În tradiţia Bisericii noastre dreptmăritoare, vinul semnifică miresmele, balsamul cu 
care a fost uns trupul lui Hristos după moarte. Să nu uităm că pâine şi vin folosim 
şi la Sfânta Liturghie, la Proscomidie, când le pregătim spre a fi sfințite şi 
transformate, prin lucrarea Duhului Sfânt, în Trupul şi Sângele Domnului. De 

aceea, turnarea din vin pe pământ sau peste trupul celui răposat, cât şi pe colivă, 
este un simbol al vieţii veşnice, al învierii. 


Cunoscând toate aceste simboluri atât de importante este lesne de înţeles de ce 
trebuie îndepărtate inovațiile, care alterează tradiția sfintei noastre Ortodoxii. 


Arhim. Mihail Daniliuc 

Care este folosul ecteniei pentru cei adormiţi? 


Care este folosul ecteniei pentru cei adormiţi?: 


https://www.academia.edu/105034427/Care_este_folosul_ecteniei_pentru_cei_adormi% C5 
9% A3i 


https://archive.org/details/care-este-folosul-ecteniei 

Sfântul loan Gură de Aur spune creştinilor pe care îi păstorea: „Să nu te în- 
doieşti deloc că cei morţi se vor folosi duhovniceşte, căci preotul nu se roagă za- 
darnic fie la Proscomidie, fie la Sfânta Masă, pentru cei adormiţi în Hristos cu 
credinţa în Dumnezeu Omul”. 


Creştinul doreşte să comunice şi cu cei trecuţi din lumea aceasta, în aceea a veşni- 
ciei. Tânjeşte spre comuniunea universală din veşnicia Împărăției lui Dumnezeu. 
Ectenia pentru cei adormiţi este expresie a acestei dorinţe. Ea începe, ca şi ectenia 
întreită prin cererea milei lui Dumnezeu, însă de data aceasta pentru cei adormiți. 
Rugăciunea se înalță apoi pentru iertarea acestora de păcate. Comuniunea a ajuns 
aici pe una din culmile sale, căci vrem să-i cuprindem în dragostea noastră nu nu- 
mai pe cei ce trăiesc pe lângă noi, ci şi pe cei care şi-au împlinit rostul pentru lu- 
mea aceasta. 

Rugăciunea de iertare pentru cei morți afirmă spiritualitatea lui Dumnezeu 
(„Dumnezeul duhurilor”) şi atotputernicia Sa („şi a tot trupul”); apoi este amintită 
lucrarea răscumpărătoare a lui Hristos „Care-ai călcat moartea şi pe diavol l-ai sur- 
pat şi ai dăruit viață lumii tale”, exprimându-se, desigur, prin acesta rechemarea 
omenirii la „slujirea cea dintâi”; în scurte cuvinte este făcută o prezentare, desigur 
alegorică a locului de odihnă a drepţilor: „în loc luminat” (referindu-se la lumina 
dumnezeiască necreată, de care vorbeşte şi Sfântul Simeon Noul Teolog), „în loc 
cu verdeață, în loc de odihnă, de unde a fugit toată durerea, întristarea şi suspi- 
narea”. 


Rugăciunea exprimă de asemenea ideea unei păcătoşenii generale: „Nu este om ca- 
re să fie viu şi să nu greşească” a omenirii, excepţie făcând de aici doar persoana 
divino-umană a lui lisus Hristos: „Numai Tu singur eşti fără de păcat”. Rugăciunea 
se încheie cu exprimarea altui atribut a lui Dumnezeu, anume dreptatea: „Dreptatea 
ta este dreptate în veac” iar vis a vis de ceea ce spunea Mântuitorul: „Eu sunt Ca- 
lea, Adevărul şi Viaţa”, rugăciunea zice: “Cuvântul Tău este Adevărul.” (Litur- 
ghier, p. 119). 


În final cerem veşnica pomenire a celor adormiţi:„Întru fericită adormire, veşnică 
odihnă dă, Doamne, sufletelor adormiţilor robilor Tăi, celor ce s-au pomenit acum, 
şi le fă lor veşnică pomenire”, căci „a pomeni pe cineva înseamnă a trimite spre 
acela un curent de viaţă. lar a-l pomeni neîncetat înseamnă a trimite spre el un cu- 
rent neîntrerupt şi veşnic de viaţă. A pomeni în veci înseamnă deci a ţine veşnic în 
viaţă pe cel pomenit" (Pr. prof. dr. Dumitru Stăniloae, „Spiritualitate şi comuniune 
în Liturghia ortodoxă”). 


Suntem datori să ţinem în noi pomenirea celor dragi, a înaintaşilor noştri, a fraților 
noştri întru Hristos, având dorinţa de a-i întâlni pe toţi în Impărăția lui Dumnezeu. 

Diac. George Aniculoaie - Pomenirea celor adormiţi, între canoane şi inovaţie 


Pomenirea celor adormiţi, între canoane şi inovaţie: 


https://www.academia.edu/44320446/Pomenirea_celor_ adormi % C5 9% A3i_9% C3% AEntre 
canoane _%C5%9Fi_inova 9% C5% A 3ie 


https://archive.org/details/pomenirea-celor-adormiti 

Odată depus trupul creştinului în mormânt, încep slujbele de pomenire pentru 
sufletul său. Cele mai cunoscute ierurgii referitoare la pomenirea celor adormiţi se 
fac la 3, 9 şi 40 de zile, la 3, 6, 9 şi 12 luni şi apoi în fiecare an. Uneori, la acestea 
s-au adăugat diferite inovaţii, abuzuri sau exagerări, care „denotă o grijă exagerată 
a celor vii de a se asigura că cei plecaţi dintre ei au ajuns în Rai, grijă care 
denaturează adesea într-o forțare a rânduielilor bisericeşti. Preoţii confruntaţi cu 
aceste doleanţe ale credincioşilor trebuie să explice cu mult tact care este rânduiala 
Bisericii Ortodoxe şi să nu introducă inovaţii liturgice, doar pentru a da satisfacţie 
unui grup de credincioşi“, ne-a spus, în interviul care urmează, pr. lect. dr. Radu 
Petre Mureşan, de la Facultatea de Teologie din Bucureşti. 


După Slujba de înmormântare a creştinilor, se fac pomeniri individuale ale 
acestora în ziua a treia, a noua şi a patruzecea. Ce semnificaţie au aceste 
ierurgii? 

În primul, rând sunt legate de numerele simbolice care ne amintesc de Sfânta 
Treime, de cetele îngereşti sau de evenimente din viaţa Mântuitorului. La acest 
simbolism teologic se poate adăuga o altă interpretare care ţine de trupul celui 
răposat, de descompunerea trupului după înhumare. Se face pomenirea mortului 
din ziua a treia după moarte pentru că faţa începe să se desfigureze, în ziua a noua 
pentru că trupul începe să se strice, afară de inimă, la 40 de zile pentru că atunci se 
descompune şi inima. Astfel, procesul descompunerii fizice urmează procesul 
invers zămislirii şi formării trupului omenesc în pântecele mamei. Pomenirile care 
se fac în afara acestor soroace, respectiv la 3, 6, 9, 12 luni, reflectă tradiţia 
Bisericii, aşa cum s-a păstrat ea în scrierile Sfinților Părinţi. Aceste soroace de 
pomenire individuală au şi o interpretare care ţine de o tradiţie sau de o credinţă 
populară, respectiv trecerea sufletului prin vămile văzduhului. 


Conform acestei credinţe, sufletul stă trei zile lângă trup, iar apoi se înalţă la cer. 
La 9 zile se înfăţişează înaintea lui Dumnezeu, după ce a vizitat Raiul, iar la 40 de 
zile are loc judecata particulară, după ce a vizitat şi iadul. Biserica trebuie să 
accentueze faptul că feluritele stări ce trebuie să le străbată sufletul după 
despărțirea sa de trup nu corespund unui oarecare număr de zile pe pământ. A treia, 
a noua, a patruzecea zi nu sunt decât pe pământ, căci dincolo de mormânt 
„împărțirea (împărăţia) timpului“ nu există. Sfânta Scriptură şi Sfânta Tradiţie 
vorbesc de un timp fără sfârşit în lumea viitoare. În unele părţi (de ex., zona 
Prahovei) se face parastas la fiecare trei sâmbete după moarte, timp de 6 luni, lucru 
acceptat de preoţi ca „obiceiul locului“, dar costisitor şi împovărător pentru 
familie. 


Această grijă a credincioşilor ca sufletele celor plecaţi să fie pomenite cât mai des, 
a făcut ca Biserica să înmulțească oficial numărul zilelor când se face pomenire de 
obşte pentru cei adormiţi. Un exemplu este pomenirea morţilor în toate sâmbetele 
din Postul Mare, aşa cum este indicat şi în calendar. Or, pomenirea morţilor trebuie 
să se facă doar în sâmbăta a doua, a treia şi a patra din Postul Mare, celelalte 
sâmbete din Post fiind închinate altor evenimente sau persoane sfinte: Sfântul 
Mucenic Teodor Tiron (Sâmbăta lui Toader), în sâmbăta a cincea este Denia 
Acatistului Bunei Vestiri (Sâmbăta Acatistului), sâmbăta a şasea - pomenirea 
Sfântului şi dreptului Lazăr. 


De unde apar aceste abuzuri şi axagerări? 
De la credincioşi, dar uneori chiar şi de la slujitorii Biserici. In unele părți, există 


obiceiul ca pomelnicele care sunt primite la altar să fie citite cu voce tare, fie pe 
loc, fie înaintea de ieşirea cu Cinstitele Daruri, fie chiar în timpul pomenirilor de la 

ieşirea cu Cinstitele Daruri, pentru „încredințarea“ celor care le-au dat. Conform 
rânduielilor de cult, pomenirile cu voce tare în timpul Sfintei Liturghii se fac 
numai la ectenia cererilor de după citirea Sfintei Evanghelii şi numai pentru ctitorii 
şi binefăcătorii răposaţi ai sfântului lăcaş. Conform rânduielilor liturgice, singurul 
loc de pomenire este la Proscomidie, în taină, atunci când se scot miridele pentru 
Cei VII Şi cei morţi, precum şi la rugăciunea dipticelor, de după sfinţirea Darurilor, 
pentru cei care au adus mai târziu pomelnicele la sfântul altar. Cât priveşte ectenia 
întreită pentru cei adormiţi, ea nu se rosteşte la fiecare Sfântă Liturghie, ci numai 
atunci când se fac pomeniri de morți sau parastase. Citirea pomelnicelor, timp de 
30-40 de minute, pentru ca fiecare să-şi audă numele nu este de folos nici celor 
care sunt în Biserică, nici sufletelor celor adormiţi. Este o pauză nejustificată în 
desfăşurarea Sfintei Liturghii, în timpul căreia credincioşii se plictisesc şi îşi 
găsesc preocupări neconforme cu momentul şi locul în care se află: se agită, 
vorbesc, ies din biserică etc. Reglementarea acestei probleme ţine, în primul rând, 
de disciplina liturgică şi nu în ultimul rând, de respectul datorat Sfintei Liturghii. 
Preotul trebuie să explice credincioşilor că toate pomelnicele încredințate sunt 
pomenite în taină în altar, în timpul Proscomidiei. 


Şi aşa-numitele „sărindare“ pentru cei adormiţi Sunt greşit înţelese uneori... 


Sărindarul vine de la cuvântul grecesc, care înseamnă un grup de 40 şi se 
întemeiază pe credinţa că în a 40-a zi după moarte sufletul se înfăţişează în faţa lui 
Dumnezeu. La evrei, exista obiceiul să se ţină doliu 40 de zile pentru cel mort. 
Tradiţia creştină vine de la Sfântul Simeon al Tesalonicului, care îndemnă să se 
facă pomenire la 40 de Sfinte Liturghii înşir după moartea cuiva. La sfârşitul celor 
40 de Liturghii, se săvârşeşte o Sfântă Liturghie cu parastas şi se citesc toate 
pomelnicele, lucru care în popor se numeşte „dezlegarea sărindarelor“. Astăzi, 
sărindarul este pus în legătură cu primele şase săptămâni din Postul Mare (sau 
Postul Naşterii Domnului), de joi din prima săptămână şi până în Joia Mare, când 
se dezleagă sau încetează rugăciunea de 40 de zile. Mulţi credincioşi nu cunosc 
semnificația cuvântului sărindar şi luând în considerare partea a doua a cuvântului, 
consideră că este vorba de un dar, de obicei în bani, făcut Bisericii pentru cei 
morţi, dar şi pentru cei vii. 


Alte practici populare, care tind să-şi facă loc în Biserică, în cultul celor adormiţi, 
se referă la pomenirea celor morţi nepregătiţi, fără Spovedanie şi Împărtăşanie. În 
unele zone, există practica de a aduce preotului un cocoş alb în Vinerea Mare sau 
în Noaptea Învierii. În unele cazuri, se introduc chiar în altarul bisericii, obicei care 
nu are nici o justificare teologică, liturgică sau practică. Alt obicei este aducerea 
prescurilor la Biserică, într-un anumit număr şi ritual, uitând că nu numărul de 

colaci sau de prescuri este important, ci prezenţa pâinii şi a colivei care închipuie 
trupul celui răposat. În sfârşit, în unele locuri se practică împărtăşirea unei 
persoane pentru alta, care a murit neîmpărtăşită. Această practică este o inovaţie 
liturgică pe care nu o întâlnim în nici o carte bisericească. Primirea Sfintei 
Împărtăşanii este un act personal şi ca orice Sfântă Taină, ea se dă numai celui 
prezent. 


Alţi creştini, obişnuiesc să vină la Sfânta Împărtăşanie cu mai multe lumânări în 
mână, pentru ca şi cei adormiţi „să aibă lumină“. În Transilvania există practica 
„luminaţiilor““, când se face o pomenire de obşte în cimitir şi toată noaptea ard 
lumânări în cimitire. În Țara Românească există obiceiul ca, în noaptea de Înviere, 
creştinii să ducă „lumină“ şi celor adormiţi, după care merg acasă şi se odihnesc. 
Bisericile aproape că se golesc la slujba de Înviere, pentru a se umple din nou, spre 
dimineaţă, când vin de la cimitir, lipsindu-se de Sfânta Liturghie din noaptea de 
Paşti. Preotul trebuie să explice rolul lumânărilor în cadrul cultului morților: ele 
simbolizează atât pe Mântuitorul lisus Hristos, Lumina lumii, cât şi candela 
faptelor bune ale celui adormit. Una dintre rugăciunile slujbei Înmormântării 
spune: „Ci întru lumina feţei Tale, Hristoase, şi întru îndulcirea frumuseţii Tale, pe 
cel ce l-ai ales odihneşte-l, ca un iubitor de oameni“. 


Copiii morţi nebotezaţi nu sunt membri ai Bisericii 


Prin atenţia excesivă acordată tuturor acestor obiceiuri, credincioşii se interesează 
de lucruri marginale şi pierd din vedere lucrurile cu adevărat importante pe care 
trebuie să le împlinească pentru cei plecaţi dintre noi şi care le sunt de folos şi lor: 
rugăciunea, milostenia, soroacele pe care Biserica le-a stabilit pentru ei, pomenirea 
în taină la fiecare Sfântă Liturghie. Grija credincioşilor pentru sufletele copiilor 
născuţi morţi, morți înainte de a fi botezați sau avortaţi ridică anumite probleme 
asupra cărora Biserica Ortodoxă ar trebui să se pronunţe cu claritate. Orice slujbă a 
Bisericii se săvârşeşte numai pentru cei care sunt membri ai Bisericii, încorporaţi 
în Trupul lui Hristos prin Sfintele Taine ale Botezului, Mirungerii şi Euharistiei. 
Copiii morți nebotezați nu sunt membri ai Bisericii, chiar dacă s-au născut din 
părinţi creştini. Cu toate acestea, anumiţi preoţi, nesocotind rânduielile liturgice şi 
canonice ale Bisericii, săvârşesc slujba Înmormântării pentru ei. 


Există o singură hotărâre a Sfântului Sinod al Mitropoliei Ungro-Vlahiei, adoptată 
la 5 mai 1908, prin care se hotăra că se poate săvârşi slujba pentru copiii născuţi 
morți sau pentru cei morți nebotezaţi. Oficial, nu s-a revenit niciodată asupra 
acestei hotărâri şi prin urmare, este în vigoare, şi numai un alt Sfânt Sinod o poate 
abroga. Practic, ea nu se aplică, existând semne de întrebare referitoare la 

modalitatea prin care se săvârşeşte slujba. În slujba Înmormântării pruncilor se 
arată clar că aceştia au fost botezați: „Doamne, lisuse Hristoase, Dumnezeul 
nostru, Tu ai făgăduit să dai Împărăţia Cerurilor celor născuţi din apă şi din Duh“. 
De multe ori, moartea unui copil nebotezat este o dovadă a neglijenţei părinţilor, 
ştiut fiind că există şi posibilitatea botezului din necesitate pe care îl poate săvârşi 
orice creştin, completat apoi de preot, dacă copilul trăieşte. 


Canoanele prevăd, de altfel, pedepse aspre pentru părinții ai căror copii mor 
nebotezaţi, deoarece nu mai există posibilitatea de a ne ruga pentru ei în cultul 
Bisericii. Singurul lucru pe care-l poate face preotul este să binecuvânteze groapa 
şi să cânte un trisaghion în timpul coborârii în groapă a sicriului, pentru a nu lipsi 
de asistenţă religioasă familia în cauză. 


O altă problemă, la fel de spinoasă, se referă la copiii avortaţi. 


Din punct de vedere creştin, există certitudinea că persoana există din momentul 
procreării, iar canoanele prevăd pedepse aspre pentru femeile care comit avort. Cu 
toate acestea, Biserica o socoteşte pe femeia în cauză nu doar vinovată, ci şi 
victimă, primind-o la sânul său dacă se căieşte şi se îndreaptă, alinându-i rănile 
sufleteşti, sprijinind-o şi ajutând-o să înceapă o viaţă nouă. După 1989, odată cu 
legalizarea avortului, în România a început să existe o preocupare pentru sufletele 
copiilor avortaţi, manifestată şi prin traducerea, în limba română, a lucrării lui 
Kenneth McAII, Healing the family tree, (London, Sheldon Press, 1982). Lucrarea, 
ca şi conferinţa pe care autorul a ţinut-o la Bucureşti în anul 1997, în Sala Palatului 
patriarhal, a generat nedumerire şi derută în rândul credincioşilor, care şi-au pus 
problema ortodoxiei afirmațiilor sale. În calitate de medic, autorul arăta că păcatul 
avortului are urmări grave care se resfrâng asupra urmaşilor şi că o mare parte din 
bolile de care suferim, şi mai ales cele de natură psihică, se datorează acestor 
pruncucideri. Ceea ce a creat nedumeriri este faptul că, pentru vindecarea acestor 
boli, autorul recomanda rugăciunea şi în special, Sfânta Liturghie, care atrăgea 
după sine, aproape automat, tămăduirea. 


Pentru vindecarea bolnavilor pe care-i avea în îngrijire, dr. Kenneth organiza 
săvârşirea unei „Liturghii“, la care invita persoanele în cauză şi familule lor, cu 
condiţia ca acestea să creadă că se pot vindeca, în acest mod: „În vederea pregătirii 
pentru Sfânta Liturghie de izbăvire, întocmim arborele genealogic pentru a 
identifica persoana pentru care ne vom ruga. În cazul copiilor născuţi morţi, 
avortaţi spontan sau cu intenţie, este necesar a-i chema pe nume (Isaia 49, 1). Dacă 
pruncul nu a avut nume, câteodată Domnul ne va sugera unul sau familia poate 
alege un nume, în aşa fel încît rugăciunea să devină mai personală şi mai 

specifică“. Adeseori, „Liturghia“ aceasta se săvârşea în absenţa persoanelor pentru 
care se oficia, chiar şi fără cunoştinţa şi consimţământul lor. În timpul în care se 
săvârşeau aceste „Liturghii“, participanţii aveau tot felul de viziuni (Mântuitorul 
lisus Hristos, Maica Domnului sau copiii avortaţi la vârsta la care ar fi trebuit să 
ajungă), prin care primeau încredințare că au fost iertaţi pentru păcat. 


Nu se poate da nume cuiva care nu s-a născut 


Ideea că acele familii ar trebui să acţioneze într-un anumit mod, în Biserică, pentru 
„vindecarea arborelui genealogic“ a prins contur în anumite medii ecleziastice din 
țara noastră. În cuvântul-înainte, scris la apariţia în limba română a sus-menţionatei 
lucrări, părintele prof. dr. Constantin Galeriu, spunea: „Biserica, în Duhul Sfânt, 
înfăţişează aceste fiinţe nevinovate Jertfei Mântuitorului. Îndrăznim a spune că 
Domnul îi primeşte într-un fel de «botez al sângelui, asemenea pruncilor ucişi de 
Irody. Este singura nădejde de a fi luaţi sub ocrotirea «Mielului Celui înjunghiat de 
la întemeierea lumii» (Apoc. 13, 8), a cărui Jertfă se actualizează mereu în Sfânta 
Liturghie. Celor adormiţi, învaţă Sfântul Simeon al Tesalonicului, le sunt mai de 
folos Liturghiile, iar celelalte mai puțin îi ajută. Pentru că omul, murind, a încetat 
de la păcat, iar prin jertfă se împărtăşeşte cu Hristos... se izbăveşte cu 
dumnezeiască milă de toată durerea. lar mama care trebuie să se roage milostivului 
Dumnezeu pentru iertarea păcatelor ei, se cuvine să ia aminte şi la pruncul sau 
pruncii ei, să-i încredinţeze ea însăşi în căință adâncă iubirii lui Dumnezeu şi 
bunătății Lui atotcuprinzătoare. Să-i pomenească la Sfânta Liturghie simplu, prin 
cuvintele «prunci lepădaţi»“. 


Din experienţa pastorală proprie, ştim că numeroase femei vin la sfântul altar cu 
pomelnice pe care sunt scrise nume de copii avortaţi, sub forma lon-lonela, Vasile- 
Vasilica sau sintagme ca „prunci morți înainte de vreme“, „prunci morți 
nebotezaţi“. Anumiți preoţi încurajează această practică, făcând slujbe separate 
pentru toți copiii care au murit nebotezaţi sau care au pierit în urma avorturilor. 
Alţii sfătuiesc femeile, la Spovedanie, ca să dea sărindare pentru copiii avortaţi, în 
special în Postul Naşterii Domnului. În sâmbăta dinainte de Naşterea Domnului se 
face „dezlegarea sărindarelor“, cu o pomană foarte consistentă la biserică. De 
asemenea, există câteva rugăciuni şi canoane pentru copiii avortaţi, asupra cărora 
Biserica nu s-a pronunţat, cel puţin după cunoştinţa noastră. Un exemplu este 
Canonul de rugăciune pentru copii avortați, tipărit de parohia Câmpu Mare din 
judeţul Vâlcea şi care se săvârşeşte în respectiva Biserică în fiecare zi de joi (vezi 
situl parohiei www.dragasani_vl.ro/parohie/imp.html). De asemenea, un Canon de 
pocăință către Domnul lisus Hristos pentru pruncii avortaţi a apărut la Editura 
Bizantină. 

Ne putem, totuşi, vindeca arborele genealogic? 


Conform învăţăturii ortodoxe, vindecarea arborelui genealogic se face prin Sfântul 
Botez, care şterge păcatul strămoşesc şi nu lasă să se perpetueze păcatele 
strămoşilor pentru care să sufere copiii. Înclinaţiile şi tarele ereditare rămân, dar nu 
devin predestinare, ele se pot modela şi vindeca. Altfel, este contestată eficacitatea 
Sfântului Botez şi posibilitatea de a avea o viaţă nouă în Hristos. Pe de altă parte, 
nu se poate da nume cuiva care încă nu s-a născut. Se poate da nume unui copil la 
8 zile de la naştere, în cadrul unei ierurgii speciale. A da un nume unui copil care 
nu s-a născut, fără o slujbă anume şi fără Botez, înseamnă a te substitui slujitorilor 
şi rânduielilor bisericeşti. Nici dacă se specifică „pentru copiii avortaţi“ nu este 
corect, deoarece Biserica pomeneşte cu numele numai pe cei care sunt membrii ei, 
prin Sfânta Taină a Botezului. Mamele care cred că prin aceasta fac un lucru 
folositor se înşală, nu copiii avortaţi au nevoie de lumină şi de mântuire, ci ele, 
soții lor şi medicii care săvârşesc păcatul acesta. Ce va face Dumnezeu cu sufletele 
acestor copilaşi este o taină pe care numai El o ştie. Cât priveşte recomandarea 
aprinderii unui număr mare de lumânări, aducerea unui număr mare de prescuri la 
Sfânta Liturghie nu contribuie la iertarea acestui păcat. Ci căinţa, părerea de rău 
pentru păcatul săvârşit, mărturisirea lui, faptul de a nu mai face păcatul. 


Inovaţiile în pomenirea celor adormiţi denotă o grijă exagerată a celor vii de a se 
asigura că cei plecaţi dintre ei au ajuns în Rai, grijă care denaturează adesea într-o 
forțare a rânduielilor bisericeşti. Preoţii confruntați cu aceste doleanțe ale 
credincioşilor trebuie să explice cu mult tact care este rânduiala Bisericii Ortodoxe 
şi să nu introducă inovaţii liturgice, doar pentru a da satisfacție unui grup de 
credincioşi. 


Iubirea, element fundamental în relaţiile dintre creştini, ca mădulare ale Trupului 
tainic al lui Hristos, este cea care restaurează prin har şi integrează în comuniune, 
prin Biserică, pe cei vii cu cei adormiţi. Ne mântuim în şi prin comuniune cu 
Dumnezeu şi semenii noştri, în comuniune de iubire şi rugăciune, în întrajutorare 
reciprocă în viaţa aceasta şi după moarte, şi pierim în izolare, prin păcat. 
Rugăciunile pentru cei plecaţi dintre noi şi grija pentru sufletele lor se înscriu în 
această nevoie de comuniune tainică, având încredințarea că tot ceea ce este bun şi 
cerem de la Dumnezeu ni se va da, atât nouă, celor vii, cât şi celor care nu mai sunt 
printre noi. 

Pr. Adrian Niţă - Rugăciunea pentru cei adormiţi şi comuniunea sfinţilor 


Rugăciunea pentru cei adormiţi şi comuniunea sfinților: 


https://www.academia.edu/44320450/Rug % C4% S3ciunea pentru _cei adormi % C5% A3i 
%C5%9Fi comuniunea _sfin % C5% A3ilor 


https://archive.org/details/rug-pt.-cei-adormiti-si-comuniunea 

Cea mai întâlnită formă de ajutorare a celor adormiţi este rugăciunea. Rugăciunea 
Bisericii împreună cu rugăciunea personală ne pun în contact cu Maica Domnului, 
cu sfinţii, care pot mijloci la Dumnezeu iertare şi mântuire pentru cel adormit. 


Pregătirea aperceptivă 


Deşi comentariile despre moarte nu sunt comode pentru omul contemporan, 
existând o oarecare aversiune faţă de această temă, totuşi, moartea este o realitate 
de necontestat întâlnită la tot pasul. Percepția ei devine mai concretă atunci când 
cineva apropiat părăseşte această lume. În această situaţie, cei din familia îndoliată 
ajung în Biserică, lăcaş de mângâiere, de uşurare a suferințelor, de speranţă pentru 
cei vii, dar şi pentru cei adormiţi. 


Originea morții 


Xe Xe Xe ee eee eee 
XP Xe Xe Xe e Xe eee eee ee eee ee e e eX 


AAA AAA AAA AAA AAAAĂAAAA 


AAA AAA AAA AAA AAA AAA AAA A A 


Xe Xe Xe ee eee eX 


Din perspectiva Sfintei Scripturi, moartea apare ca efect al neascultării omului de 
Dumnezeu: „Din toți pomii Raiului poți să mănânci, dar din pomul cunoștinței 
binelui şi răului să nu mănânci, căci în ziua în care vei mânca vei muri!“ (Facere 2, 
17). Moartea a fost sufletească, prin alterarea relației omului cu Dumnezeu, dar şi 
trupească, în plan biologic, prin despărțirea sufletului de trup. Tragismul morții 
vine din faptul că acest fenomen nu aparţine firii umane (Dumnezeu n-a creat 
moartea), ea intră în firea umană, devenindu-i „firească“, de o asemenea manieră 
încât este cel mai sigur fenomen care se întâmplă în viaţa fiecărui om. În pofida 
acestei realităţi, Moartea şi Învierea Mântuitorului lisus Hristos aduc un sens cu 
totul diferit existenţei umane. Până la acest moment crucial al istoriei omenirii, 
moartea şi iadul erau implacabile, aşa cum ne spune Psalmistul: „Nu morţii te vor 
lăuda pe Tine, Doamne, nici toţi cei ce se coboară în iad“ (Psalmul 113, 17). Prin 
Moartea Sa, Hristos a omorât moartea, a omorât păcatul şi a surpat puterea 
diavolului. Iar prin Învierea Sa, Împărăţia C erurilor s-a deschis: „....Eu sunt 
Învierea şi Viaţa; cel ce crede în Mine va fi viu, chiar de va muri“ (loan 11,25). 


Astfel, moartea, ne spune părintele Stăniloae, capătă o valoare pozitivă: Hristos ne 
trece la comuniunea deplină cu Dumnezeu. 


Zile de pomenire pentru adormiţi 


Învățătura Bisericii Ortodoxe ne spune că după moartea unui om, sufletul său trece 
prin judecata particulară. Aici i se stabileşte în funcție de faptele sale un loc 
temporar, la bine sau la rău, până la judecata universală. După acest ultim act al 
istoriei mântuirii neamului omenesc, unii vor merge cu Hristos în Împărăţia Lui, 
iar alții se vor despărți de El. Această decizie va fi veşnică. În acest răstimp dintre 
Judecata particulară şi judecata universală, sufletele cunoscuţilor care au răposat au 
nevoie de ajutorul nostru. De ce? Ei nu mai pot face nimic pentru mântuirea lor, au 
ieşit din planul vieţii pământeşti unde pocăinţa şi faptele bune au valoare eternă. În 
plus, nu toţi oamenii care mor ajung în Rai, de aceea sufletele lor devin dependente 
de dragostea noastră. 


În Tradiţia Bisericii noastre a rămas consacrată sâmbăta ca zi de pomenire a celor 
adormiţi, deoarece în această zi Mântuitorul S-a coborât la iad şi a izbăvit sufletele 
celor adormiţi din veacuri care îl aşteptau pe Izbăvitorul, pe Mesia. În mod special, 
două dintre sâmbetele anului bisericesc sunt consacrate în toate Bisericile 
Ortodoxe pomenirii generale a morţilor: sâmbăta dinaintea Înfricoşătoarei Judecăţi 
(lăsatului sec de carne) şi sâmbăta dinaintea Pogorârii Duhului Sfânt (Sâmbăta 
Rusaliilor). Amândouă poartă în popor denumirea de Moşii (de iarnă, respectiv de 
vară), pentru că facem pomenirea părinților, moşilor şi strămoşilor noştri plecați la 

Domnul. De asemenea, la fiecare Sfântă Liturghie cei vii şi cei adormiţi sunt 
aşezaţi pe Sfântul Disc, în jurul Sfântului Agneţ (care se transformă în timpul 
slujbei în Sfântul Trup al Domnului Hristos) alături de Maica Domnului şi de 
cetele sfinților. 


Este, poate, cea mai frumoasă dovadă de iubire pentru cei dragi plecaţi dintre noi, 
de a-i aduce permanent înaintea lui Dumnezeu spre a fi binecuvântaţi, uşuraţi de 
păcate, iertați şi mântuiți. 

Ajutorarea celor adormiţi 


Părinţii Bisericii sfătuiesc ca în fiecare zi în decursul celor patruzeci de zile din 
momentul morţii, familia şi cunoscuţii să-şi concentreze atenţia pe trei segmente: 
1. Rugăciune personală. Facem câte o rugăciune pentru cel adormit (rugăciuni 
scurte sau dacă timpul ne permite, un paraclis sau acatist); 

2. Milostenie. De asemenea, trebuie oferit câte ceva, cât de puţin, celor în nevoi 
care se pot folosi de milostenia noastră; 

3. Rugăciunea Bisericii (pomenirea celor adormiţi la Sfânta Liturghie). 


Aş aminti aici un fapt minunat din viaţa Sfântului Nicolae Planas, din Grecia, 
trăitor în secolul al XVIII-lea, care acorda o atenţie foarte mare pomenirii celor 
adormiţi la Sfânta Liturghie. Pomenea atât de mult încât, chiar dacă foile se 
îngălbeneau de vreme, nu renunţa la a pomeni. Într-o noapte, una din maici a 
visat că obştea mănăstirii se îndrepta împreună cu Sfântul Nicolae spre 
stadionul din Atena. Când s-au deschis porţile stadionului, arhiplin ca pentru un 
mare spectacol, toţi oamenii S-au ridicat în picioare, au început să aplaude şi să 
strige cu bucurie către părintele. Părintele Nicolae, mirat, a întrebat: Pe cine 
ovaţionează aceştia? Un tânăr din preajma lor a răspuns: Pe Sfinţia voastră! 
Sunt cei care au fost scoşi din iad, în urma pomenirilor pe care le-aţi făcut! 


Practici neortodoxe 


Au existat şi încă mai există practici păgâne care arată din partea familiei îndoliate 
o neînțelegere a cultului şi a valorilor morale ortodoxe. De pildă, banii care se 
adună de-a lungul celor trei zile până la momentul înmormântării se lasă în coşciug 
şi se îngroapă, pe motiv că cel adormit ar trebui să-şi plătească vămile văzduhului! 
Dar vămile văzduhului nu se plătesc în modul acesta, ci se plătesc cu faptele bune 
făcute în timpul vieţii. Banii aceştia trebuie folosiţi pentru ajutorarea unui copil 
orfan, a unui bătrân bolnav, gesturi care realmente l-ar ajuta pe cel adormit. 

Mai amintim din mulțimea de practici pe care le întâlnim la înmormântare un 
moment care parcă dă adevăratul sens al slujbei de prohodire: dezlegarea legăturii 
de la picioarele adormitului, în timpul rostirii de către preot a rugăciunii de 
dezlegare de păcate. Aici, accentul cade pe un gest lipsit de orice însemnătate 
religioasă. Dacă cel adormit şi-a cerut iertare pe patul suferinței de la rude, 
prieteni, cunoscuţi, a fost primenit sufleteşte, adică mărturisit şi împărtăşit, poate 
intra în mormânt legat fedeleş, nu numai la picioare! 


Asocierea 
Aşa cum ne rugăm pentru cei dragi când sunt în necazuri, în boli (intervenţii 
chirurgicale etc.), la fel suntem datori să ne rugăm când aceştia sunt chemaţi de 
Dumnezeu la viaţa veşnică. Iubirea este virtutea teologală care face legătura între 
cer şi pământ, între vii şi adormiţi. 


Generalizăm spunând că în învăţătura Bisericii Ortodoxe cultul morţilor ocupă un 
loc important. Intreaga slujbă de înmormântare este de fapt o rugăciune continuă 
adusă înaintea lui Dumnezeu pentru cel care a plecat dintre noi. 


Aplicăm învăţătura despre rugăciunea pentru cei adormiţi cu îndemnul ca fiecare 
dintre noi să ne obişnuim ca în rugăciunile noastre să-i pomenim pe cei adormiți, 
cu mai multă grijă şi stăruinţă decât o facem pentru cei vii, pentru că cei vii încă 
mai au timp să-şi pregătească veşnicia, pe când cei adormiţi, nu. 


Repere bibliografice: 
— Pr. prof. dr. Dumitru Stăniloae, Teologia Dogmatică, vol. III, 
E.I.B.M.B.O.R., 2003; 
— Jean-Claude Larchet, Tradiţia Ortodoxă despre viaţa de după moarte, Editura 
Sofia, 2006; 
— Pr. lect. dr. David Pestroiu, Spre Viaţa Veşnică, Rânduieli ortodoxe pentru 
înmormântare şi parastas, Editura Cuvântul Vieţii, 2013. 


(Pr. Adrian Niţă - Învăţături ortodoxe - Rugăciunea pentru cei adormiţi şi 
comuniunea Sfinţilor) 


AAA AAA AAA AAA AAAAĂAAAĂA 


Xe Xe e e eee eee 


KA AAA AAA AAA AAA AAA AA AAA AA 


Xe Xe Xe ee eee eee 


Pr. lulian Raţă - Puterea celor 40 de Sfinte Liturghii şi Parastase 


Saci 
Bea eee ME 


Înainte vreme, când încă nu se ştia puterea celor 40 de Liturghii, lumea făcea 
pentru cei răposaţi câte 20, alții câte 30 de Liturghii. Dar s-a descoperit că sunt mai 
puternice 40 de Liturghii decât 30. Şi cum a fost? 

Un preot bătrân dintr-un sat avea peste 80 de ani. EI, săracul, nu mai putea sluji. A 
măritat o fată a lui, iar ginerele rămăsese în locul lui la parohie. Poporul avea 
evlavie la preotul bătrân, dacă l-a cunoscut, pentru că pe atâţia i-a botezat şi i-a şi 
cununat şi pe alţii i-a şi înmormântat; îl ştiau drept părintele satului, că era de mult 
timp acolo. Oamenii aveau evlavie la bătrân. Se mai duceau la spovedit, la citit, să 
le mai spună un cuvânt, şi tânărul era bucuros că bătrânul mai poate face ceva, de-l 
ajută pe el. 


Dar pe preotul bătrân îl dureau picioarele, căci era bolnav de reumatism. Acum la 
bătrâneţe reumatismul îşi arată puterea, pe măsură ce slăbeşte omul tot mai tare. Şi 
i se umflaseră picioarele. Acolo în satul acela era un feredeu, o baie, care avea apă 
sărată, ce făcea bine la reumatism, la diferite boli. Baia aceasta era într-o grădină 
mare, cu o livadă frumoasă. 


Și preotul ducându-se acolo să facă baie, se ducea cu nădejdea în Dumnezeu, că 
aşa-i datoria preotului şi a călugărului şi a creştinului când călătoreşte, mai ales 

singur, să zică rugăciuni pe drum. Zicea rugăciuni de acasă până ajungea în gră- 
dină. 

Când ajungea acolo în grădină, întâlnea un tânăr plângând şi văitându-se foarte 
tare, dar care nu vorbea. Şi mergea tânărul acesta cu preotul la baie şi arăta multă 
dragoste să-l ajute pe preot. Preotul bătrân, cât stătea în baie zicea rugăciuni, că el 
ştia rugăciuni multe pe de rost. 


Când ieşea din baie, tânărul acela iar venea plângând. Plângea într-una. Ştergea 
picioarele preotului, îl încălța, îi dădea haina şi-l petrecea plângând. Acuma bietul 
preot, văzând pe tânărul acesta că plânge, îl întreabă: „Tinere, de ce plângi?” Iar el 
nu grăia nimic. Atunci preotul s-a gândit să-i dea bani. Dar acela plângea şi n-a 
vrut să primească banii. 


De câte ori venea preotul, găsea pe tânărul ăsta care ieşea de undeva din livadă, că 
era livadă deasă cu pomi, plângând tare, şi mergea cu el la baie şi îl ajuta până 
ieşea preotul din grădină, iar el rămânea în grădina aceea. 


Atunci, ce s-a gândit preotul? A pus nişte prescuri şi o sticlă de vin curat într-un 
şervet frumos şi a zis: „Eu am să-i dau prescurile acestea şi o sticlă de vin, poate 
acestea le va primi, că tare mult bine îmi face omul acesta”. 


Când a ajuns preotul, l-a întâlnit iar plângând. A mers la baie, acela iar l-a ajutat, şi 
când să iasă pe poartă, preotul zice: 

- la legătura asta cu prescuri şi o sticlă de vin, să le mănânci, că le-am blagoslovit 
eu. 


Atunci a vorbit tânărul acela: 
- Oh, părinte, oh! Dacă ai şti cine sunt eu, nu mi-ai da prescuri să mănânc. Vai şi 
amar de mine! 


ȘI atunci s-a speriat preotul: 
- Dar cine eşti tu, fiule? De ce n-ai vorbit până acum, că de atâtea ori am venit eu 


în grădina asta şi tare mult m-ai ajutat? 


- Oh, părinte sfinte, dacă ai sta sfinţia ta în grădina asta şi în baia asta toată viaţa, 
mare bine mi-ai face mie! 


- Dar de ce? 

- Că numai sfinția ta când vii în grădina asta şi cât stai în baie zici rugăciuni, şi 
numai atât pot sta şi eu în grădina asta a mea. 


Bătrânul când făcea baie se ruga şi zicea: „Doamne, pomeneşte şi iartă păcatele 
aceluia care a făcut baia aceasta”, fiindcă era gratuită şi avea toate cele de nevoie. 


- Dar unde eşti tu? 
- Eu sunt în iad! 
- Dar cine eşti tu? 


- Eu sunt proprietarul acestei grădini. Grădina aceasta cu pomi a fost a mea şi baia 
aceasta am zidit-o pe cheltuiala mea şi am lăsat-o în folosul comunei, dar am murit 
în floarea vârstei, cu păcate grele şi m-am dus în iad. M-am mărturisit eu, dar 
degeaba, că n-am avut vreme când face canon. Si iată, părinte sfinte, sunt 80 de ani 
de când mă muncesc în iad. Si când intri tu, părinte sfinte, în grădina asta şi te rogi, 
îngerul Domnului vine si mă scoate din foc. Si toţi care stau în baie, numai răutăţi 
fac, si nu se gândesc la Dumnezeu. lar dumneata şi când stai în baie şi când intri în 
grădină, intri cu rugăciunea. Asta dreptate mi-a făcut Dumnezeu, că trimite pe 
îngerul Domnului şi mă ia din foc, „cât va sta preotul în baie şi în grădină, pentru 
rugăciunile lui, fiindcă se foloseşte şi preotul, tu să stai în grădina ta”. De aceea am 
spus, părinte sfinte, dacă ai sta mata în grădina asta până la sfârşitul vieţii, atâta 
stau eu afară din iad. Cum pleci mata, mă răpeşte îngerul Domnului si mă duce 
înapoi la munci. 


ŞI s-a speriat preotul. Şi a întrebat: 

- Cum te cheamă, frate? 

- loan mă cheamă. 

- Da? Frate Ioane, şi cum pot eu să te ajut? 

- O, părinte, mare putere au preoţii de la Dumnezeu! Multe suflete scot preoţii din 
iad. 

- Dar cu ce? 

- Dacă vrei, părinte sfinte, nu-mi da prescuri să mănânc, că eu sunt duh, eu mă arăt 
ție aşa, dar eu nu-s cu tot cu trupul aici. Eu nu pot mânca şi bea acuma. Dacă vrei, 
ia prescurile şi vinul şi să faci pentru mine, părinte sfmte, 40 de Liturghii să mă 
scoţi din foc, că dacă mă ajuţi, mare plată ai să ai în ziua judecății, în ziua cea 
mare. 

Și cum a zis aşa, cum era cu preotul de vorbă în grădină, n-a mai văzut nimic 
preotul. I-au ţiuit preotului urechile, s-a speriat, a rămas în grădină şi a început a 
plânge: „Doamne, Doamne, cum mi-ai adus un suflet din iad ca să vorbească cu 
mine şi să-mi arate puterea celor 40 de Liturghii!” Până atunci se făceau 30 de 
Liturghii, cum am spus. 


Atunci preotul a venit acasă plângând. Şi l-a văzut ginerele şi fiică-sa, şi l-a 
întrebat: 
- Ce ai, tată, că eşti mâhnit? 


Ştu, omul se cunoaşte. 

- Dragul tatii, ce să am? Sunt supărat. Mă cam dor picioarele; de-acum văd că mi 
se apropie sfârşitul meu. Uite, măi băiete, ce vreau să fac. Eu, fiindcă am fost preot 
60 de ani în comuna asta, vreau să mă duc pregătit din lumea asta. Să-mi dai voie 
să slujesc 40 de zile Sfânta Liturghie. 

- Cine? 

- Eu. 

- N-ai să poţi, tată! Vezi, mata de-abia te duci. 

- Cum va vrea Dumnezeu. 

- El a vrut să slujească; să se ostenească el. 


ŞI atunci s-a minunat. 

- Dacă ai să poţi, tată! Am să te mai ajut şi eu. Dar dacă poţi mata, noi te lăsăm să 
faci. 

- Dar nu aşa cum slujiţi voi, numai duminica şi în sărbători, eu fac ca la mănăstiri. 


Dar nu le-a spus taina ce a grăit acela şi ce-a văzut în grădină. ŞI s-a apucat preotul, 
s-a pregătit, s-a schimbat, s-a spălat, s-a mărturisit la cel tânăr, că nu poate sluji 
până nu se mărturiseşte. 


Și s-au minunat oamenii în satul acela: „Aţi auzit o veste? Preotul cel bătrân a zis 
că înainte de moarte vrea să facă 40 de zile slujbă”. 

Şi trăgeau clopotul la biserică în fiecare zi dascălul şi cântăreţul. Oamenii, când 
auzeau, ziceau: „Hai, măi, că slujeşte preotul bătrân! Asta-i o minune mare!” Dar 
se minunau toţi cât de uşor făcea slujba. Toată rânduiala, şi în fiecare zi Liturghie, 
că el dacă se împărtăşea cu Preacuratele Taine în fiecare zi, Sfintele îl întăreau. 
Sfintele Taine sunt şi pentru întărirea trupului, iar preotul slujitor se împărtăşeşte în 
fiecare zi, când slujeşte. 

Și se minunau toţi: „Preotul cel bătrân a întinerit! Hai să-l vedeţi cum slujeşte, cum 
cădeşte şi la urmă ţine predică şi face panahidă si toate”. Şi oamenii, bucuria lor că 
a început preotul în fiecare zi să slujească. Aşa se slujea înainte în sat. Mergeau şi 
el la biserică. 


ŞI atunci a slujit preotul acesta bătrân vreo 20 de zile. La 20 de zile săracul a venit 
de la biserică foarte obosit. Şi s-a dus în camera lui: „Eu mă odihnesc oleacă. Voi 
mânca când m-oi scula. Acum nu mi-e foame. M-am împărtăşit cu Sfintele Taine”. 


Şi preotul bătrân cum era încălţat cu ciubotele, a pus capul să se odihnească. Şi nici 
n-a adormit bine şi vede un râu mare de foc, de n-avea margine lăţimea lui. O mare 
de flăcări. Şi auzea fel de fel de vaiete şi țipete şi scrâşniri din dinți şi răcnete de 
disperare şi vedea cum ard oamenii şi cum îi întorc dracii cu furci în flăcări, şi cât 
de mare e chinul. Şi s-a speriat preotul. Când aproape de malul acelui râu de foc, 
iaca vede pe loan al lui. Jumătate era ieşit din flăcări. 


Şi a început a striga, bătând din palme: „Părinte, părinte, nu mă lăsa. Eu sunt loan 
din grădină! lată cu Sfintele tale Liturghii, jumătate am ieşit din foc”. El făcuse 
jumătate din slujbe. „Nu mă lăsa, părinte sfinte, fă înainte şi mă scoate, că mare 
plată ai să ai în ziua judecăţi!” 


Și preotul s-a trezit si n-a mai văzut râul de foc, şi s-a speriat. S-a sculat, şi mai tare 
s-a îmbărbătat. „Chiar de-oi muri, dar mai fac 20 de Liturghiu”, a zis bătrânul. A 
întinerit. Nici nu simţea că-i bătrân. „Ia uite, domnule, ce putere la el!” 


Vezi, omul când ia contact cu lumea de dincolo, cât curaj are? Şi a făcut bătrânul 
încă 20 de slujbe; 20 de Sfinte Liturghii. Şi se minunau oamenii: „Măi, să-l 
întărească Dumnezeu pe părintele nostru, săracul! La 80 şi atâţia de ani face zi de 
zi!” - cum a făcut stareţul meu Liturghii aici până la 82 de ani. Starețul care m-a 
călugărit pe mine, Ioanichie. Aici se vede şi credinţa! Credinţa îl întăreşte pe om. 


Şi a făcut încă 20 de liturghii. Si când a ajuns la 40 de zile, la ultima Liturghie, pe 
când era cu sfântul pocrovăţ în mână şi cu sfânta linguriţă ca să consume Sfintele, 
după ce s-au împărtăşit credincioşii, preotul vede deodată intrând în sfântul altar un 
vultur frumos, cu pene în mii şi mii de culori. Lumea plecase din biserică, pentru 
că se dăduse anafura. Paracliserul era prin biserică. 


Şi preotul a strigat: 
- Măi, Vasile, ia vino repede încoace! 


AAA AAA AAA AAA AAAAĂAAAA 


Xp Xp e e eee 


AAA AAA AAA AAA AAA AAA AAA 


Xe Xe Xe ee eee eee 


Când a intrat paracliserul şi a văzut vulturul aşa de frumos, grozav s-a minunat. A 
căzut cu faţa la pământ şi a zis: 

- Vai, părinte, de unde-i pasărea asta aşa de frumoasă? N-am mai văzut o aşa 
pasăre! 


ŞI atunci vulturul a început a vorbi: 

- Părinte sfinte, eu sunt loan. lată cu Sfintele şi dumnezeieştile tale Liturghii, 40 de 
Liturghii, m-ai scos din munca iadului. Eu zbor şi mă duc la raiul desfătărui. ŞI să-ţi 
dea ţie Dumnezeu plată în ziua cea mare a judecății, că ai scos un suflet din 
muncile iadului. Să ştii aceasta, că prin mâinile preoţilor şi prin Sfânta Liturghie 
multe mii şi mii de suflete în fiecare zi ies din iad, cum am ieşit şi eu. Deci mare 
este puterea Sfintei Liturghii, dar de acum înainte să nu mai faci 30 de Liturghii, ci 
40 de Liturghii. Şi zicând aceasta, nu l-a mai văzut. 


ŞI apoi preotul le-a spus: 
- lată azi am terminat 40 de Liturghii. De acum să vă spun taina de ce am slujit. 


Şi le-a spus la ai lui şi au scris, că avem în prolog scris. „Scrieţi istoria asta, că am 
văzut-o cu ochii şi am auzit-o cu urechile. lată cum s-a întâmplat cu mine ...,„,. Le- 
a spus de când mergea la baie. Şi n-a mai făcut preotul baie la picioare pe urmă, l-a 
întărit Sfântul Duh. Şi a mai trăit preotul trei ani de zile şi după trei ani s-a dus la 
Domnul. 


Și s-a făcut întâmplarea aceasta în Constantinopol, pe timpul împăratului grecesc 
Heraclie, împărat foarte credincios, acela ce a scos Sfânta Cruce de la Ierusalim, 
care a fost robită de perşi. Şi v-am spus aceasta ca să cunoaşteţi puterea celor 40 de 
Liturghii. 

&&& 


Dar să vă mai spun o istorioară. Până la anul 1054 Franţa era ortodoxă, şi Italia; 
toate ţările din lume eram o singură Biserică. Atunci catolicii s-au despărţit de noi. 
Marea schismă papală când s-au rupt de Biserica noastră pentru anumite reforme 
pe care le-au făcut. 

Franţa fiind ortodoxă, un preot din Franţa avea un frate militar. Şi au avut francezii 
război cu mauritanii. Mauritanii erau unde este Africa Franceză azi, dincolo de 
Gibraltar imediat, către Liberia. Împărăţia maurilor de pe vremuri. Şi s-a dus 
armata franceză să se bată cu maurii dincolo de Gibraltar, în Africa. 

Fratele preotului acesta din Franţa a mers şi el, era militar într-un regiment. Atunci 
nu erau tunuri ca acuma şi mitraliere şi avioane şi bombe atomice, atunci se băteau 
cu săbiile, ca pe vremea lui Ştefan cel mare, cu sulița, cu arcul, cum era. 


Și trecând armata franceză în Mauritania să se lupte, a fost mare război între 
armatele europene şi cele din Africa. Şi i-au bătut francezii pe mauri, dar au luat 
maurii mulţi prizonieri francezi, pe care i-au dus în ţara lor, printre care au luat şi 
pe fratele acestui preot. Preotul era din Marsilia, portul Franţei, care este port la 
Oceanul Atlantic. 


Preotul n-a ştiut că fratele său a căzut prizonier, dar a văzut că n-a mai venit şi a 
întrebat pe ceilalţi soldați, când s-a terminat războiul: 

- Măi, dar pe fratele meu nu l-aţi văzut? 

- Părinte, cred că a murit, că a fost mare măcel. Stăteau trupurile pe Jos cum stau 
butucii, aşa luptă a fost, şi cred că a murit şi el, săracul. 


Preotul, ca frate al lui, a început să-i facă 40 de Liturghii. Fratele preotului nu era 
mort, dar era prizonier şi-l ţineau în lanţuri într-o temniţă, şi erau mai mulți legaţi 
acolo. 


Preotul făcând Liturghia aici, când era pe la ora 10 din zi, toate lanţurile cădeau de 
pe fratele preotului, şi rămânea dezlegat. 


Și ziceau ceilalți: 
- Ce este cu tine? De ce cad lanţurile de pe tine? Faci farmece? 


Acela a zis: 
- Eu nu ştiu farmece. 
- Ei, nu ştiu farmece! 


Toate lanţurile se rupeau şi cădeau jos în fiecare zi la ora zece, aceia îl legau cu alte 
lanţuri. A doua zi şi acelea, praf jos. Puneau altele. Praf. 

- Măi, mare fermecător! 

- Eu sunt creştin. Cred în Hristos. Eu farmece nu ştiu, dar eu cred altceva. Fratele 
meu este preot în ţara mea, în Franţa, şi eu cred că el face Liturghii acuma şi scoate 
părticele pentru mine, crezând că am murit. Şi, că dacă aş fi în iad, şi acolo aş fi 
dezlegat, nu numai de la voi. Și eu asta cred că se întâmplă, că numai asta 
închipuie. Dar nici eu nu ştiu de ce. 


- ŞI cât timp are să se întâmple aşa cu tine? 

- Ştiu că la noi se fac 40 de Liturghii. Și o să vedeţi că până la 40 de zile cad 
lanţurile de pe mine. 

- Dar atunci ce-o să se întâmple? 

- Nici eu nu ştiu ce-o să se întâmple, dar ştiu că o să scap din mâinile voastre. 

- Cum? Nu scapi tu din mâna noastră! 

- Eu cred că Dumnezeu mă scotea şi din iad, dacă aş fi fost în iad, pentru cele 40 de 
Liturghii, cu atât mai mult o să mă scoată din mâna voastră de aici. 

- A1 să vezi că te punem noi sub pază atunci! 


Și au numărat aceia şi n-au mai pus lanţuri pe el. 
- Degeaba le punem, că la 40 de zile pică toate. 


La 40 de zile erau atenţi cu toţii. Au pus santinele duble la porţi şi au pus lanţuri pe 
el şi pază. „Păziţi-l, măi, că auzi că acesta la 40 de zile pleacă de aici!” 

Și cum erau ei în pază deodată au văzut că s-a desfăcut acoperişul temniţei în două 
şi o mână l-a luat de perii capului şi nu l-au mai văzut. Şi unde l-a dus? L-a pus pe 
prispa casei, la Marsilia, într-o clipă de vreme. 


Şi atunci aceia s-au întrebat: 

- Ce s-a întâmplat, măi? 

- A venit Hristos al lui, căci am văzut o mână. (Ei nu ştiau că era îngerul Domnu- 
lui). L-a luat dintre noi. Toţi am căzut tremurând. Nu putea nimeni să se ţină pe 
picioare. 

- Şi pe unde? 

- Prin acoperişul temniţei, şi temniţa s-a închis apoi. 


Acela a spus: 
- Vedeţi voi cât de mare-i credinţa creştină? Vezi ce putere are Hristos al lor? Iaca, 
măi cât l-aţi păzit voi şi l-a luat când a vrut! 


Și preotul când l-a văzut 1-a zis: 
- Măi, frate, măi, ai venit? Mie mi s-a spus că ai murit. Chiar astăzi am terminat 40 
de Liturghii pentru tine şi am scos ultima părticică pentru sufletul tău. 


Și atunci cel scăpat 1-a zis: 

- Bine ai făcut, frate, că dacă eram în iad, mă scoteai şi de acolo. Dacă am fost pe 
pământ m-ai scos din temniţă. Să-ţi dea Dumnezeu ţie plată, dar uite cum a fost cu 
mine. 

Şi 1-a spus istoria cu lanţurile şi s-a scris şi asta. Aceasta despre puterea celor 40 de 
Liturghii. 

S-a mai întâmplat încă şi o altă minune în legătură cu cele 40 de Liturghii. Un 
stareţ bătrân, ieromonah, avea un ucenic. Dar ucenicul acela nu prea asculta de el. 
Şi de multe ori îi spunea bătrânul: „Ascultă, fiule, ai să te munceşti veşnic”. 


Şi s-a întâmplat că a murit ucenicul cel neascultător şi l-a văzut bătrânul în iad. Şi 
i-a spus: „Părinte, te rog, fă pentru mine 40 de Liturghii, fiindcă am fost neascul- 
tător şi rău si te-am amărât. 


Şi după ce a făcut bătrânul 40 de Liturghu, a venit ucenicul cu un veşmânt îmbră- 
cat ca soarele şi i-a zis: „Cu sfintele tale rugăciuni, prin mijlocirea pe care ai făcut- 
o pentru mine, m-am uşurat şi m-am mântuit”. 


&&& 


Pomenirea morţilor o făceau creştinii demult, la Liturghia Sfântului Iacov: întâia 
Liturghie care se întocmise încă din vremea celui dintâi episcop al Ierusalimului. În 
timpul ei se rânduise slujbă specială pentru morţi. Dar mai târziu, rânduindu-se alte 
slujbe pentru morţi, s-a văzut cât de mare folos aduc cele 40 de panahizi 
(parastase) pentru răposaţi. S-au descoperit multe taine. 


Acum să vă mai spun o istorioară despre puterea celor 40 de panahizi. 

Pe timpul împăratului Nichifor Focas, pe la anul 963, când s-a făcut Marea Lavră a 
Sfântului Anastasie în Muntele Athos, acest împărat creştin a avut război cu perşii. 
Totdeauna imperiul Bizantin cu perşii au avut război, pentru că sunt în graniţă. 


Şi a fost mare luptă. Două împărăţii puternice. Şi atunci perşii, deşi nu i-au biruit 
pe greci, au luat mulțime de prizonieri şi au făcut cele mai grele munci cu ei. Ca 
să-i piardă, i-au pus să facă un tunel. Pe atunci nu erau trenuri, dar în tuneluri 
făceau depozite. Au pus să sape într-un munte să facă tunel, ca să ţină ei acolo 
multe. La tunel au pus mai mulţi prizonieri, că dacă va cădea tunelul peste ei, acolo 
să le fie mormântul. Că atunci nu era meşteşug să lege bine tunelul, aşa cum se 
leagă acum. 

Bieţii greci credincioşi lucrau săracii, că aveau santinele lângă dânşii. Si când au 
ajuns la o distanță oarecare sub tunel, lucrând, într-o bună zi, vrrrum! A căzut 
tunelul peste ei. Au murit toţi. Dar prin iconomia lui Dumnezeu, tocmai în fundul 
tunelului, două pietre mari au căzut vârf la vârf şi dedesubt a rămas un loc liber. 


Şi acolo în coliba aceea puteau să trăiască mai mulți, că era larg, dar numai un om 
a rămas. El când a văzut că pietrele se reazemă, a intrat dedesubt şi nu l-a omorât. 
Dar ce folos? A rămas în întuneric beznă, că era în pântecele muntelui, întuneric şi 
rece. Şi se gândea el: „Au să ne mai scoată pe noi păgânii ăştia?” Că dacă ar fi fost 
vorba de cineva de-ai lor, s-ar fi silit să-i scoată, dar aşa, nu s-a mai gândit nimeni 
la asta, ci i-a lăsat morţi acolo pe toți. 


Și se gândea el: „Ei, am rămas cu mila lui Dumnezeu, dar tot voi muri aici de 
foame, de frig şi de urât”. Şi a început să se roage straşnic. 


Când s-a terminat războiul, venind curând după înfrângere la satul lor unul din 
tovarăşii lui de arme, femeia l-a întrebat: 
-Pe bărbatul meu nu l-ai văzut? 


EI zise: 
- Bărbatul tău a fost prins de perşi împreună cu alții şi am auzit că i-au pus să sape 
un tunel şi a căzut tunelul peste ei şi au murit toţi. Atunci a murit şi al dumitale. 


Femeia credincioasă ştia rânduiala care se făcea cu parastasele (ştiţi în Postul mare, 
că duce colive la biserică). Ce s-a gândit ea? „Să-i port eu parastasele, dacă a murit, 
şi pe urmă îi voi face eu şi praznic la 40 de zile!” Dar ce s-a întâmplat? Dumnezeu 
voia să descopere puterea celor 40 de parastase (panahizi). 


Atunci în vechime, Sfânta Liturghie se slujea la sate aşa cum se slujeşte la noi în 
mănăstire, adică zilnic. Dar în vremea aceea, veneau toţi creştinii la biserică, cum 
se spune în Faptele Apostolilor, că „erau pururea zăbovind în biserică şi întru 
frângerea pâinii”. 


ŞI ce a făcut biata femeie? De când a auzit că a murit, a început să ducă la biserică 
o prescură, un sfert de vin şi câteva lumânărele, să-i poarte parastasele. Aşa era 
tradiția. 


Preotul scotea la Liturghie şi o părticică pentru robul lui Dumnezeu care murise, 
după cum i-a spus femeia. 

EI săracul, până a ajuns vestea la femeie, până nu ştiu ce, el a postit acolo vreo 
săptămână, mai mult; era gata-gata să moară de foame. Era ultima suflare acolo în 
întunericul acela, dar se ruga: „Doamne, vreau să mă rog ie, dacă Tu ai rânduit ca 
eu să trăiesc sub aceste pietre, Tu poți să mă scoţi şi de aici, sau dacă nu, mor, şi să 
mor rugându-mă, că n-am altă nădejde”. Se ruga săracul cu toată inima, că era 
singur în acel întuneric şi beznă de munte şi ştia că va muri. 


Rugându-se el, deodată numai vede că a intrat un tânăr, dar nu ştia pe unde, şi 
avea în mână o sticluţă de vin, nişte lumânări aprinse şi o prescură. 


EI era aproape leşinat. Stătea cu pântecele la pământ, că nu mai putea să se scoale. 
Era mort de foame. 

- Scoală, frate, şi ia şi mănâncă prescura asta şi bea vinul ăsta, că numai bine ai şi 
lumină! Că 1-a adus toate lumânările aprinse. 


Şi el s-a speriat când a văzut pe tânărul acela. 

- Doamne, Tu eşti Mântuitorul Hristos? 

- Nu. Eu sunt îngerul, păzitorul vieţii tale, şi acestea ţi le-a trimis soţia ta astăzi la 
biserică şi Dumnezeu mi-a poruncit, fiindcă eşti în viaţă, să ţi le aduc, că dacă erai 
mort, pentru acestea aveai să primeşti lumina cea veşnică; dar fundcă eşti în viaţă 
Dumnezeu m-a trimis, fiindcă ai trup aici, să te întăreşti cu hrana aceasta. 


EI însă nu îndrăznea să se atingă de ea. Şi acela a spus: 
- Uite, te rog, ia şi te întăreşte, că dacă nu, mori. 


EI a prins curaj şi a început să mănânce prescura, după aceea a băut câte oleacă de 
vin, iar mânca oleacă de prescură, şi aşa, încet-încet, a mâncat prescura, a băut 
vinul si numai bine a avut si lumânări. 


Şi atunci a spus îngerul: 
- Eu îţi voi aduce în fiecare zi, dacă soţia ta va duce la biserică această jertfă. lar 
dacă nu, nu. 


Și se gândea el în mintea lui: „Femeia îmi face parastasele. Dar ce are să se întâm- 
ple mai târziu? Știu că până la 40 de zile are să-mi aducă acestea aici îngerul 
Domnului. Dar după 40 de zile ce are să se întâmple cu mine?” 


Și nu l-a mai văzut. Şi acuma el aştepta. A doua zi pe la vremea aceea, vine iarăşi 
îngerul, şi-i aduce iarăşi aşa. I-a adus 20 de zile. 

La 20 de zile, soţia lui, grăbită săraca acasă, că avea şi copii, s-a dus să ducă vaca 
la cireadă. Şi ducând vaca dimineaţa, cireada plecase din sat, şi ea s-a dus tocmai 
pe câmp unde era. A pus deoparte tot ce să ducă, dar întârziind şi-a zis: „Las? că oi 
duce mâine, că azi nu mai am timp”. Şi în ziua aceea, nu i-a adus lui îngerul 
prescura, vinul şi lumânările. 


ŞI el a început a plânge, zicând: „Vai de mine, mi se pare că soția mea numai 20 de 
panahizi mi-a făcut. Azi n-a mai venit îngerul Domnului să-mi aducă prescura, 
vinul şi lumânările. De acum voi muri iar de foame!” 


Dar ea, biata femeie, dacă n-a adus în ziua aceea coliva, a dus a doua zi două, ca să 
fie colivele 40. 


Şi a doua zi a venit îngerul Domnului şi i-a adus mai multe lumânări, două sticle cu 
vin ŞI două prescuri. ŞI i-a zis: 

- Soţia ta, a fost ieri cu vaca la cireadă, şi n-a avut timp să aducă panahida, dar azi 
a dus la biserică două şi eu ţi le-am adus pe amândouă. 


Şi s-a bucurat el tare, când a văzut că femeia are de gând să-i facă 40 de panahizi. 
Și a făcut rugăciunea şi a mâncat. Și nu l-a mai văzut pe înger, că s-a dus. 


Și se gândea el: „Doamne, Dumnezeule, dacă atâta milă şi îndurare ai făcut cu 
mine aicea sub pământ, încât sub muntele acesta îmi porţi de grijă, cu ce să-ţi 
răsplătesc eu? Ce pot eu, om păcătos, să fac pentru tine, spre a-Ți mulţumi?” Şi 
acum se gândea el: „Hai că soţia săraca până la 40 de zile o să-mi aducă aşa, dar la 
40 de zile ce are să fie cu mine? Am să mor!” Aşa se gândea el, că nu ştia ce are să 
se întâmple la 40 de zile. 


Și se plângea din adâncul inimii şi mulțumea lui Dumnezeu pentru mila Lui cea 
negrăită, că-i poartă de grijă, să nu moară aşa de repede, ci să mai trăiască. Şi zice: 
„Tu, Doamne, care mi-ai purtat de grijă şi ai dat în gând soţiei mele să-mi poarte 
40 de panahizi, ajută-mi cu mila Ta şi mă scoate de aici, că Tu le poți pe toate. Iar 
dacă voi muri la 40 de zile, să-mi fie iertate păcatele mele”. 


Deci femeia a continuat aşa, şi în fiecare zi îngerul i-a adus jertfa pe care o ducea 
soţia lui la biserică. lar în ziua a 40-a, stând el la rugăciune, a venit îngerul 
Domnului ca fulgerul, a spintecat muntele în două, l-a luat de părul capului şi l-a 
pus acasă pe prispă, tocmai în Grecia, în satul de unde era el. 


Şi când s-a trezit, a văzut şi a cunoscut satul, dar n-a ştiut cât de repede a fost dus. 

Când a venit el, soţia era dusă la biserică. Şi când a venit ca acasă, vede un militar 
pe prispă. „Vai de mine, cine este acela?” De la poartă i-au slăbit picioarele de 
emoție, de frică. „Vai de mine, acesta-i bărbatul meu. Eu azi am isprăvit cu cele 40 
de panahizi şi tocmai acum a venit şi el”. 


Şi când a văzut-o şi el, a început a plânge. Ea zicea: 
- Vai de mine, omule, de unde vii tu? Eu am auzit că eşti mort şi ţi-am făcut 40 de 
panahizi. 


lar el a zis: 
- Cu adevărat, mare milă ţi-ai făcut cu mine! Vino în casă. 


Și s-au adunat toţi vecinii şi ziceau: 
- A venit vecinul de care se zicea că e mort. 


ŞI-l întrebau: 

- Cum ai venit? Cum ai scăpat de la pieire, că se auzea că ai fost robit şi că a căzut 
muntele pe voi? 

- Toate sunt adevărate, a zis el. Când ne-a prins, îndată ne-a pus să săpăm un tunel 
şi tunelul a căzut peste noi şi ne-a acoperit acolo şi au murit toţi. Şi le-a spus ce s-a 
întâmplat cu el, cum au căzut două pietre, la adăpostul cărora a putut sta, cum în 
fiecare zi îngerul Domnului i-a adus o prescură, o sticluță de vin şi câteva 
lumânări. 


Și a întrebat-o pe soţie: 
- Aşa-i că la 20 de zile ai uitat să duci prescura la biserică? 


Ea zise: 

- N-am uitat, ci n-am avut timp. 

- Dar a doua zi ai dus două. 

- Da, două. 

- Două am primit şi eu acolo şi toate lumânările. 


ȘI s-au minunat toţi foarte. 

- Cum, cine le aducea sub munte? 

- Un tânăr îmbrăcat în alb, foarte frumos. Venea, intra prin munte cum ai intra prin 
nor, nu-l împiedica nimic. 

Aşa sunt îngerii. Dacă Dumnezeu îl trimite în iad, el nu este împiedicat de nimic. 
Tot aşa în Rai. 

Când s-a auzit de minunea celor 40 de panahizi, l-a chemat preotul pe acel ostaş la 
episcopul locului, să spună din nou tot ce s-a întâmplat. Şi i-a povestit acela toate 
de la capăt, şi 1-a scris istoria aceasta ca să ştie toţi puterea parastaselor care se fac 
pentru morţi, fiind răsplătite de Dumnezeu pentru rugăciunea Bisericii în veacul 
viitor. Că dacă omul acela ar fi fost în iad, îngerul nu-i aducea pâine şi vin, că 
acolo nu poate omul să mănânce, ci îi aducea puterea rugăciunii care era făcută 
pentru sufletul lui. Dar fiindcă el era încă în trup, i-a arătat că tot ce-i aducea 
femeia la biserică, a folosit trupului şi sufletului lui. 


lată cum s-a descoperit puterea celor 40 de panahizi şi lumea a început şi mai cu 
dinadinsul să facă parastase pentru morţi. 


&&& 
La Liturghie, pune şi unul sau doi săraci, sau o văduvă pe care nu are cine o pome- 
ni şi a murit săraca. Este mare pomană. Asta se cheamă milostenie duhovnicească. 
Este mai mare decât aceea când îi dai o haină sau o mâncare omului, că-l ajuţi din- 
colo, în veşnicie. 


Pomeneşte, Doamne, pe toţi cei adormiţi din neamurile noastre. Amin. 


Preot Nicolae State - Burluşi 


Sursa: 
http://www.ortodoxia.md/2010/02/puterea-celor-40-de-sfinte-liturghii-si-parastase/ 

O soră medicală de la un spital din Atena i-a povestit părintelui Simeon aghioritul, 
care locuieşte la Kaliagra (Sfântul Munte), următoarele: 


Doi... 


pd 

A 

pd de zile concediu. Într-o noapte, în timp ce zăceam la pat, o văd aievea pe Maica 

e Domnului care îmi spune: „Ridică-te, de acum eşti sănătoasă!”. 

Tr M-am ridicat şi a doua zi am mers la spital. Când m-au văzut medicii, au rămas 

d uluiţi. M-au consultat şi m-au găsit sănătoasă. 

Sursa: marturieathonita.ro 

Parastasele - practică a Bisericii primare sau inovaţie modernă? şi Sâmbetele 
Postului mare 

Parastasele - practică a Bisericii primare sau inovaţie modernă? şi Sâmbetele Pos- 
tului mare: 


https://www.academia.edu/44320459/Parastasele_practic 9 C4% 83_a_Bisericii_primare_sa 

u_inova %C5% A3ie_modern % C4%83_% C599Fi_S 9% C39% A2mbetele_Postului_mare 
Lot 

Învățătura şi practica istorică a Bisericii ne îndeamnă să ne manifestăm grija pentru 

odihna unui suflet, nu numai prin rugăciuni, ci şi prin fapte de dragoste. 

Stelios Bafitis - Parastasele - practică a Bisericii primare sau inovaţie 
modernă? 


În articolul de faţă am dori să prezentăm anumite aspecte despre pomenirile 
morţilor pentru a înţelege dacă acestea au existat în Biserica veche sau nu. Dar 
înainte de a trece la subiectul nostru, bine ar fi să vedem ce sens au pomenirile în 
Biserica Ortodoxă — şi asta pentru a evita răstălmăcirile. 


Pomenire înseamnă celebrarea dumnezeieştii Liturghii în ziua morţii unui mucenic, 
spre cinstirea lui, adunarea membrilor Bisericii spre cinstirea unui mucenic, 
sărbătorirea respectivului martir, rugăciunea Bisericii pentru cei adormiţi şi 
pomenirea numelui mucenicului la dumnezeiasca Liturghie. Atunci se înalță 
rugăciuni pentru cei adormiţi şi întreaga Biserică prăznuieşte şi se roagă Domnului 
pentru odihna sufletului martirului, după cuvintele Sfântului Apostol Pavel, “dacă 
trăim, pentru Domnul trăim, şi dacă murim, pentru Domnul murim” (Romani 14, 
8). 


Pomenirea celor adormiţi (parastastul) face parte din structura Liturghiei şi 
reprezintă comuniunea dintre cei vii şi cei morți într-un singur trup, în trupul 
adunării |bisericeşti]. 


Nikos Matsoukas arată în Dogmatica lui: „dragostea lui Dumnezeu nu se supune 
nici unei legi, dacă sufletul Il cere şi Il vrea pe Dumnezeu. Mila Lui este 

nemăsurată. Acesta este sensul pe care îl au rugăciunile şi parastasele” (Matsoukas, 
Teologia Dogmatică şi Simbolică, vol. III, p. 547). 


Pomenirile se săvârşesc pentru fui credincioşi ai Bisericii. Androutsos spune şi el 
în Dogmatica lui: „Concluzia generală a învăţăturii Părinților despre acest lucru 
este că morţii cu desăvârşire răi şi neîndreptaţi nu se pot folosi de pe urma faptelor 
de milostenie ale celor în viață sau a rugăciunilor Bisericii (Androutsos, 
Dogmatica, pp. 428-429). În alt loc spune în acest sens: „.... rugăciunile care se fac 
pentru cei adormiţi sunt simple rugăciuni de cerere adresate Dumnezeieştii Mile 
pentru cei adormiţi întru credinţă...” (Androutsos, Dogmatica, p. 434). 


Și, în final, menționează: „,... Sfântul loan Damaschin, atrăgând atenția că 
Dumnezeu «vrea ca prin toate, toţi să primim binefaceri, deopotrivă şi cei vii, şi cei 
morți», arată că «acela care se nevoieşte pentru mântuirea aproapelui în primul 
rând pe sine se foloseşte, şi apoi pe aproapele». 


Faptul că această explicație a parastaselor este singura sănătoasă, redând duhul 
Bisericii vechi care săvârşea pomenirea celor adormiţi, este vădit de uzul general al 
pomenirilor. 


În teorie, Biserica Ortodoxă învaţă că parastasele sunt de folos doar celor care s-au 
pocăit şi nu au păcătuit grav şi nu trebuie să se săvârşească pentru cei nepocăiţi, 
însă, pentru că nu este cunoscută starea morală a tuturor celor morți, practic, 
parastasele se săvârşesc pentru toţi...” (Androutsos, Dogmatica, p. 436). 


Rugăciunile de cerere pentru pomenirea morţilor nu au nici o legătură cu 
învăţăturile despre apocatastază, despre mântuirea tuturor sau cu alte asemenea 
învățături. 


Trembelas, în Dogmatica lui prezintă concepția Părinților şi a Bisericii şi care 
adevereşte cele de mai sus. „Este aşadar limpede că amândoi Părinţii menţionaţi 
[adică Chiril al Ierusalimului şi loan Gură de Aur], vorbind despre foloasele şi 
ajutorul acordat de cei vii celor morţi, nu înţeleg că prin acestea poate fi scăpat 
cineva din durerile iadului şi mutat din iad în Rai, ci sunt ca o mângâiere şi un mic 
ajutor, „ajutând spre întărire”, ca luminare a iadului  (Trembelas, Dogmatica 
Bisericii Soborniceşti Ortodoxe, vol. III, ed. Sotir, Atena 20033, p. 412). 


Incheind cele despre înţelesul parastaselor, cităm din cartea părintelui Seraphim 
Rose: „In general, protestanții consideră că rugăciunile Bisericii pentru cei morţi 
nu se pot împăca cu nevoia omului de a-şi găsi mântuirea lucrând-o din viaţa 

pământească. «Dacă putem să ne mântuim în Biserică după moarte, de ce să mai 
facem efortul să ne nevoim sau să dobândim credinţă din această viaţă? Să 
mâncăm, să bem şi să petrecem...». Desigur, nimeni dintre cei care au aplicat 
această filosofie cât au trăit nu s-au mântuit vreodată prin rugăciunile Bisericii 
săvârşite după moarte, şi este vădit că un asemenea argument este cu totul 
artificial, ipocrit chiar. Rugăciunile Bisericii nu pot mântui pe oricine, dacă 
respectivul nu-şi doreşte mântuirea sau nu s-a luptat el însuşi să o dobândească în 
vremea vieţii sale. Într-un anume sens, am putea să spunem că rugăciunile Bisericii 
sau ale fiecărui creştin separat pentru un mort anume nu sunt de fapt decât un 
rezultat al modului de viață [al respectivului mort]... ” (Rose, Sufletul după 
moarte). 


Sufletele nu se află încă de acum în starea lor ultimă. Nu a venit încă ceasul 
Judecăţii celei din urmă. 


Sfântul Marcu Eugenicul scrie: „Noi nu spunem nici că drepţii se desfătează 
desăvârşit de moştenirea lor şi de acea stare fericită pe care şi-au pregătit-o încă din 
această viaţă, nici că păcătoşii îndată după moarte sunt duşi la osânda veşnică în 
care se vor chinui neîncetat; dar că acestea, amândouă, vor deveni obligatorii după 
ziua cea din urmă a Judecăţii şi după Învierea tuturor oamenilor” (Rose, Sufletul 
după moarte; Sfântul Marcu Eugenicul, A doua apologie către latini). 


Acest ceas vine, aşadar, după învierea cea de obşte. În Apocalipsă se menţionează: 
„ȘI am văzut, iar un tron mare alb şi pe Cel ce şedea pe el, iar dinaintea feţei Lui 
pământul şi cerul au fugit şi loc nu s-a mai găsit pentru ele. Şi am văzut pe morţi, 
pe cei mari şi pe cei mici, stând înaintea tronului şi cărțile au fost deschise; şi o altă 
carte a fost deschisă, care este cartea vieţii; şi morţii au fost judecaţi din cele scrise 
în cărţi, potrivit cu faptele lor. Şi marea a dat pe morţii cei din ea şi moartea şi 
iadul au dat pe morţii lor, şi judecaţi au fost, fiecare după faptele sale. Şi moartea şi 
iadul au fost aruncate în râul de foc. Aceasta e moartea cea de a doua: iezerul cel 
de foc. lar cine n-a fost aflat scris în cartea vieţii, a fost aruncat în iezerul de foc” 
(Apocalipsă 20, 11-15). 


lisus Hristos, după ce a fost omorât cu trupul, „S-a coborât şi a propovăduit şi 
duhurilor ţinute în închisoare, care fuseseră neascultătoare altădată, când 
îndelunga-răbdare a lui Dumnezeu aştepta, în zilele lui Noe...” (1 Petru 3, 19-20). 

Apostolul Petru spune şi cuvântul acesta: „Că spre aceasta s-a binevestit morților, 
ca să fie judecaţi ca oameni, după trup, dar să vieze, după Dumnezeu cu duhul” (| 
Petru 4, 6). Pentru că Hristos „este gata să judece viii şi morţii” (1 Petru 4, 5). 
Însuşi Domnul a vorbit despre posibilitatea Lăsării păcatelor şi a iertării lor după 

moarte: “De aceea vă zic: Orice păcat şi orice hulă se va ierta oamenilor, dar hula 
împotriva Duhului nu se va ierta. Celui care va zice cuvânt împotriva Fiului 
Omului, se va ierta lui; dar celui care va zice împotriva Duhului Sfânt, nu i se va 
ierta lui, nici în veacul acesta, nici în cel ce va să fie” (1 Petru 12, 31-32). Astfel, 
există posibilitatea iertării şi în veacul viitor. Altfel, ar fi fost de prisos să o spună. 


Observăm o identitate între acest pasaj şi cuvântul Sfântului loan Gură de Aur: 
„Văduvele pot scăpa din moarte |pe soţul lor adormit] nu doar în prezent, ci şi în 
viitor, fiindu-i alături şi jelind [pentru iertarea păcatelor lui]” (loan Hrisostom, A 
21-a Omilie la Faptele Apostolilor, PG 60, p. 169). 


Amândouă aceste cuvinte subînţeleg ştergerea păcatelor şi dincolo de mormânt, în 
afară de păcatul blasfemiei Sfântului Duh. 


Aceeaşi tâlcuire o dă şi Sfântul Marcu Evghenicul: „... din Evanghelia către Matei, 
în care Mântuitorul spune că «nu se vor ierta păcatele celui care blasfemiază pe 
Duhul Sfânt, nici în această viaţă, nici în cea viitoare», pentru că există lăsare a 
păcatelor şi în viaţa viitoare” (Rose, Sufletul după moarte; Marcu Evghenicul, 
Apologia ] către Latini, p. 319). 


Pomenirile în Vechiul Testament 


Pomenirile au existat în practica poporului lui Dumnezeu în Vechiul Testament. Îl 
vedem pe David şi pe cei dimpreună cu el postind pentru Saul mort, pentru 
Ionatan, dar şi pentru tot poporul care fusese omorât în război: “Atunci a apucat 
David hainele sale şi le-a rupt; asemenea şi oamenii cei ce erau cu el şi-au rupt 
hainele lor, şi au plâns şi s-au tânguit şi au postit până seara după Saul şi după fiul 
său lonatan, după poporul Domnului şi după casa lui Israel, care căzuseră de sabie” 
(2 Regi 1, 11-12). 


Este de înţeles să te tânguieşti şi să plângi, dar de ce să posteşti pentru morţi? 
Poporul din vremea lui Neemia a postit şi s-a tânguit pentru fărădelegile lor 
personale, dar şi pentru ale părinţilor lor. „În ziua de douăzeci şi patru a acestei 
luni s-au adunat toți fiii lui Israel, îmbrăcaţi cu sac şi cu capetele presărate cu 
cenuşă, ca să postească. ŞI, osebindu-se cei ce erau din neamul lui Israel de toţi cei 
de alt neam, au venit de şi-au mărturisit păcatele lor şi fărădelegile părinților lor. 
Și, după ce s-au aşezat la locurile lor, li s-a citit din cartea legii Domnului 
Dumnezeului lor un sfert de zi, iar alt sfert de zi şi-au mărturisit păcatele lor şi s-au 
închinat Domnului Dumnezeului lor” (2 Ezdra 9, 1-3). La cine aşadar se referă 
cuvântul „părinți”? 

În acelaşi capitol al aceleiaşi cărţi se arată clar la cine se referă prin cuvintele lui 
Iosua, ale lui Cadmiel, şi ale celorlalţi care au vorbit de pe podeţul leviţilor şi au 
adus rugăciune înaintea poporului: “Tu ai văzut necazul părinţilor noştri în Egipt şi 
ai auzit strigătele lor la Marea Roşie... Tu ai făcut semne şi minuni înaintea lui 
Faraon, împotriva tuturor slugilor lui şi împotriva întregului popor din ţara lui... 
Dar părinţii noştri s-au îndărătnicit şi şi-au învârtoşat cerbicia lor; n-au ascultat 
poruncile Tale... Chiar când şi-au făcut un vițel turnat şi au zis: “lată dumnezeul 
tău care te-a scos din Egipt!” şi s-au dedat la hule mari împotriva Ta... dacă s-au 
odihnit, au început iar să facă rău înaintea Ta. Atunci Tu i-ai dat din nou în mâna 
vrăjmaşilor lor ca să-i stăpânească...” (2 Ezdra 9). Este limpede aşadar că spunând 
„părinţi” nu înţeleg pe părinţii lor aflaţi în viaţă, ci se referă la generaţiile dinaintea 
lor. La generaţia care a fost slobozită din robia lui Faraon şi la cea de după aceasta. 
De aceea, rugăciunea publică se şi concentrează asupra faptului că au păcătuit şi nu 
au rămas credincioşi, de unde rezultă şi toate relele. 


O altă mărturie cât se poate de clară este din cartea Macabeilor: luda Macabeul a 
adus jertfă pentru cei căzuţi spre ispăşirea păcatelor lor: ,„...Şi strângând bani după 
numărul bărbaților care erau cu el, două mii de drahme de argint a trimis în 
Ierusalim, să se aducă jertfă pentru păcat. Foarte bun şi cuvios lucru pentru 
socotinţa învierii morţilor! Că de n-ar fi avut nădejde că vor învia cei care mai 
înainte au căzut, deşert şi de râs lucru ar fi a se ruga pentru cei morţi. Şi a văzut că 
celor care cu bună cucernicie au adormit, foarte bun dar le este pus. Drept aceea, 
sfânt şi cucernic gând a fost, că a adus jertfă de curăţie pentru cei morți, ca să se 
slobozească de păcat” (2 Macabei 12, 43-46). 


Aici, bine este să spunem că această carte aparţine canonului cărților Sfintei 
Scripturi, aşa cum ni l-a lăsat Biserica. Concret, Canonul al 85-lea Apostolic o 
aşează între cărțile sfinte şi cinstite ale Sfintei Scripturi. Nu avem prin urmare nici 
un motiv să respingem această carte. Dimpotrivă, merită să menţionăm un detaliu 
foarte important: Apostolul Pavel în Epistola către Evrei 11, 35, scrie: „Unele 
femei şi-au luat pe morţii lor înviaţi. lar alții au fost chinuiţi, neprimind izbăvirea, 
ca să dobândească mai bună înviere” (Evrei 11, 35). În Vechiul Testament, 
moartea martirică este menţionată doar în cartea Macabeilor (2 Macabei 6, 18, 28), 
acolo unde se vorbeşte şi de pomenirile morților. Din cartea Macabeilor a preluat 
Apostolul Pavel informaţiile despre cei morți în chinuri, la care face referire în 
Evrei ll, 35. Dacă Apostolul Pavel acordă valabilitate acestei scrieri vechi- 
testamentare, de ce nu ar fi valabile şi pomenirile care sunt menţionate în epistola 
sa, şi care au ca sursă cartea sus-menţionată? 

Dacă această practică ar fi greşită, ar fi condamnat-o chiar Sfânta Scriptură şi 
Dumnezeu ar fi pedepsit exemplar pe cei care săvârşeau asemenea fapte vrednice 
de pedeapsă, aşa cum a făcut şi în alte cazuri. Însă, nu există nici un alt loc din 
Sfânta Scriptură în care Dumnezeu să o condamne. Dimpotrivă, „Că de n-ar fi avut 
nădejde că vor învia cei care mai înainte au căzut, deşert şi de râs lucru ar fi a se 
ruga pentru cei morți” (2 Macabei 12, 44), „foarte bun şi cuvios lucru pentru 
socotinţa învierii morţilor” (2 Macabei 12, 43). 


Nu doar că laudă acea faptă a lui luda Macabeul, dar aşează învierea drept premisă 
a pomenirii morţilor. Dacă nu ar exista credinţa în înviere, așadar și în judecată și 
în răsplată, atunci ar fi nefolositoare rugăciunile de cerere pentru cei adormiţi. 


luda Macabeul, spune textul sfânt, „pentru socotinţa învierii morţilor”, „strângând 
bani... a trimis în Ierusalim să se aducă jertfă pentru păcat” (2 Macabei 12, 43). 
Aici se iveşte o întrebare: Să presupunem că luda şi cei dimpreună cu el s-ar fi 
înşelat şi ar fi săvârşit ceva care nu ţine de credinţa iudaismului. Dar centrul 
religiei iudaice, Ierusalimul adică, locul unde a trimis colecta pe care a făcut-o 
pentru a săvârşi jertfa pentru păcat spre folosul oamenilor care au murit, s-a înşelat 
şi acesta? Nu s-a găsit nimeni care să oprească o lucrare înşelată pe care a 
întreprins-o luda şi cei dimpreună cu el? 


Pomenirile în Noul Testament 


În Noul Testament îl vedem pe Apostolul Pavel că se roagă pentru Onisifor cel 
adormit: „Să-i dea Domnul ca, în ziua aceea, el să afle milă de la Domnul” (II 
Timotei 1, 18). În ce priveşte alineatul acesta, unii afirmă că Onisifor nu murise. 
Însă, în contextul acelei scrisori, expresia „ziua aceea” care înseamnă Judecata, are 
legătură cu acela care pleacă din această lume, pentru că Pavel spune despre sine în 
altă parte: „vremea despărțirii mele s-a apropiat...De acum mi s-a gătit cununa 
dreptăţii, pe care Domnul îmi va da-o în ziua aceea, EI, Dreptul Judecător” (II 
Timotei 4, 6-8). Adică, în contextul aceleiaşi scrisori, cel care aşteaptă „ziua aceea” 
trebuie mai întâi să „plece din această lume”. În al doilea rând, faptul că Onisifor 
murise transpare din faptul că Apostolul Pavel vorbeşte separat despre Onisifor şi 
despre familia lui: „Domnul să aibă milă de casa lui Onisifor” (II Timotei 1, 16). 
„Să-i dea Domnul ca, în ziua aceea, el [Onisifor] să afle milă de la Domnul” (II 
Timotei 1, 18). 


Pentru început, Pavel ar fi putut să spună „să dea Domnul ca în ziua aceea Onisifor 
şi casa lui să afle milă de la Domnul”. De asemenea, Pavel diferenţiază urările, aşa 
încât una este pentru prezent, iar alta pentru viitor. La sfârşitul epistolei, din nou, 

se referă doar la familie: „Îmbrăţişează pe Priscila şi pe Acvila şi casa lui Onisifor” 
(II Timotei 4, 19). 


Pomenirile în epoca postapostolică 


a) Tertulian (220) ne informează despre văduva creştină care se roagă pentru 
odihna sufletului soţului ei mort: «Enim vero et pro anima ejus orat, et refrigerium 
interim adpostulat ei, et in prima resurrection consortium, et offert annuis diebus 
dormitionis eju». (Tertulian, De monogamia 10, PL 2,942C — în jurul anilor 210- 
211). Tertulian se referă cu precădere la pomenirea de un an a morții fraților 
adormiţi, dar şi la săvârşirea dumnezeieştii Euharistii pentru aceştia: «Oblationes 
pro defunctis, pro nataliciis, annua die facimus» (Tertulian, De corona 3, PL 
2,19B, pe la anul 208 d. Hr.). În martirologiul Perpetuei, scriere care foarte 
probabil îi aparține, Tertulian se referă la rugăciunea stăruitoare a mucenicei pentru 
mântuirea sufletului fratelui ei Dinokrâtis, care murise la vârsta de 7 ani, nebotezat. 
Roadele acestei rugăciuni erau mântuitoare pentru cel care după moarte se afla în 
chinuri, căci murise nepregătit. (J.B.Robinson, The passion of S. Perpetua. 'Textes 
and Studies, Cambridge at the University Press 1(2), 1891, p. 204). 


b) În martirologiul Sfântului Policarp (secolul al II-lea) este descrisă de asemenea 
o pomenire a morților. Acolo se spune că pe locul unde au fost îngropate moaşte de 
mucenici, se vor aduna credincioşii „întru veselie şi bucurie” spre a serba „ziua 
martiriului acestuia, care este ziua lui de naştere, spre pomenirea celor care mai 
înainte s-au nevoit şi spre a fi pildă de nevoinţă şi de pregătire celor din viitor”. „Şi 
astfel, şi noi după aceea, adunând oasele lui cele mai prețioase decât pietrele de 
mare preţ şi încercate mai mult decât aurul, le-am aşezat acolo unde li se cuvenea. 
Adunați acolo, pe cât ne este cu putinţă, cu veselie şi bucurie, să ne dea Domnul să 
serbăm ziua de naştere a martirului nostru, ca să ne aducem aminte de pomenirea 
celor ce mai înainte s-au nevoit şi spre a fi pildă de nevoinţă şi de pregătire celor 
din viitor” (P. Papaevanggelou, Părinţii Apostolici, volumul IV). 


Acesta era obiceiul Bisericii, de vreme ce fusese rânduit om care să consemneze 
numele martirilor, precum şi data morţii lor, pentru a se săvârşi pomenirea lor după 
tipicul descris. 


În zilele lui Ciprian [al Cartaginei], un credincios pe nume Tertyllos, se ocupa cu 
foarte mare grijă de mărturisitori şi consemna cu toată precizia ziua nevoinţei lor 
martirice, aşa încât în ziua comemorării să se săvârşească Liturghia şi să fie 
pomenit numele martirului la locul lui. (Ciprian, Epistola 12, 2) 

c) În textul apocrif „Faptele lui loan” (secolul al II-lea), de provenienţă din Asia 
Mică, este consemnată o mărturie, potrivit căreia la mormântul creştinei Drusiana 
s-a săvârşit dumnezeiasca Euharistie şi au fost înălțate rugăciuni în a treia zi de la 
moartea ei. „În ziua următoare, a venit loan dimpreună cu Andronic şi cu fraţii dis 
de dimineaţă la mormânt, fund a treia zi de la moartea Drusianei, ca să frângă 
pâinea acolo... Şi acestea spunând loan s-a rugat şi luând pâinea a pus-o pe 
mormânt ca să o frângă. ŞI a spus: «Slăvimu-Ţi numele, Ție Celui ce ne-ai întors 
de la rătăcire şi de la înşelarea cea fără de milă. Şi astfel rugându-se şi slavă 
aducând, a plecat de la mormânt după ce i-a împărtăşit pe toți fraţii cu Euharistia 
Domnuluw” (P. Skaltzis, H vnep 1ov Nekpov ppovrisa 1ng Apyoiog EKKAnoiog 
[Grija față de morți a Bisericii vechi], Ilowuovrum BiBiioOnkn [Biblioteca 
Pastorală] 19, pp. 118-121). 


d) Dar şi Origen (ţ 254) ne informează despre existenţa rugăciunilor pentru cei 
adormiţi în epoca lui: „Şi dacă Pavel, încă în trup fiind, a socotit că a fost răpit cu 
duhul în Corint,] nu trebuie să deznădăjduim într-atât că și fericiţii care au ieșit 
[din trup] pot ajunge în duh la biserici, poate mai mult decât cel ce este încă în 
trup. De aceea nu trebuie să dispreţuim rugăciunile din ele, ca unele care au ceva 
deosebit pentru cei ce se adună cu sinceritate în ele” (Origen, PG 11, 556 A). 


e) Şi Sfântul Ciprian (ţ258), Episcop al Cartaginei, le recomandă preoților să nu 
fie nepăsători față de vechiul obicei al Bisericii de a cinsti comemorarea morții 
credincioşilor şi mai ales a martirilor. Subliniază că prin ofranda dumnezeieştii 
Euharistii se purifică şi preotul însuşi. În epoca lui era consacrată practica liturgică 
a pomenirii celor adormiţi la dumnezeiasca Liturghie (P. Skaltzis, H vnep Tov 
Nekpov ppovrisa 1mc Apyaiug Erkimoioc [Grija faţă de cei morţi a Bisericii 
vechi], Ilowuavrucn BiBinoOnrn | Biblioteca Pastorală] 19, pp. 118-121). 


f) Sfântul Chiril al Ierusalimului, în a S-a Cateheză Mistagogică (care s-a rostit la 
anul 348 d.Hr.), arată această practică a Bisericii vechi în epoca lui, menţionând: 
“[Mai înainte are loc cultul nesângeros şi Dumnezeiasca Euharistie, |] apoi ne rugăm 
pentru Sfinţii Părinţi şi Episcopi adormiţi, şi îndeobşte pentru toţi cei dintre noi 
care au adormit. Facem asta, deoarece credem că primesc mare folos sufletele 
acelora pentru care se face rugăciunea de cerere, în clipa Jertfei atât de 
înfricoşătoare şi sfinte care se aduce acum. Vreau să vă conving de acest lucru 
printr-un exemplu. Ştiu pe mulți care spun: “Ce-i foloseşte sufletului, când pleacă 
din lume încărcat cu păcate, sau şi fără păcate, şi este pomenit la Dumnezeiasca 
Liturghie?”. Dacă însă un rege îi trimite în exil pe unii care i-au greşit cu ceva, dar 
apoi ceilalți împletesc regelui cunună şi 1-0 oferă spre a-l îmbuna faţă de exilați, nu 
s-ar înmuia oare inima lui şi nu ar îndulci pedeapsa? Aşadar, şi noi, în acelaşi chip, 

îi oferim lui Dumnezeu rugăciuni de cerere pentru cei adormiţi şi, ştiind că aceia 
erau păcătoşi, noi nu împletim cunună, ci Îl oferim pe Hristos Însuşi, Care s-a 
jertfit pentru păcatele noastre, cerând şi pentru aceştia, şi pentru noi mila 
Iubitorului de oameni Dumnezeu” (G. Mauromătis, Catehezele Sfântului Chiril al 
Ierusalimului, vol. II, pp. 560-561). 


g) Sfântul loan Gură de Aur se referă de numeroase ori la pomenirile morţilor. 
Consideră că morţii şi vii nu se deosebesc în ce priveşte nevoia lor de rugăciune: 
„După cum ne rugăm pentru cei vii, întocmai şi pentru cei morţi este cu putinţă a 
ne ruga” (loan Hrisostom, Comentariu la Epistola către Filipeni, PG 62, 204), şi 
atribuie începutul „pomenirii pentru cei plecaţi din viaţă” Duhului Sfânt Care i-a 
insuflat pe Apostoli: „Nu fără rost se fac ofrandele pentru morți, nu fără rost 
rugăciunile stăruitoare, nu fără rost milosteniile, pe toate acestea Duhul le-a 
poruncit, vrând ca unii pe alţii să ne folosim” (loan Hrisostom, PG 60,170). În altă 
parte menționează: „Nu fără un rost anume au aşezat Apostolii ca în timpul 
Înfricoşătoarelor Taine să se facă pomenirea creştinilor care au murit. Este 
cunoscut faptul că mult le foloseşte această binefacere. Când poporul şi mulțimea 
preoţilor stau cu mâinile ridicate înaintea înfricoşătoarei Jertfe, cum e cu putinţă să 
nu Îl convingă cu tărie pe Dumnezeu pentru cei adormiţi” (loan Hrisostom, Omilia 
a Ill-a către Filipeni, PG 62, 204). Comentând Epistola I către Corinteni a 
Sfântului Apostol Pavel, spune: „Căci dacă fiii lui lov au fost curăţiți prin Jertfa 
tatălui lor [lov 1, 5] de ce te îndoieşti dacă şi noi aducând jertfe pentru cei morţi li 
se face acestora mângâiere? Căci Dumnezeu Se bucură când unii pentru alţii [se 
roagă]. Şi acest lucru l-a arătat Pavel spunând „aşa încât darul acesta făcut nouă, 
prin rugăciunea multora, să ne fie prilej de mulţumire adusă de către mulţi, pentru 

oI” [II Cor. 1, 11]. De aceea, să nu încetăm să îi ajutăm pe cei morţi şi să aducem 
rugăciuni pentru ei” (loan Hrisostom, Omilia a 41-a la Epistola I către Corinteni, 
PG 61, 361). 


De ce este exclus ca Sfântul loan Gură de Aur să fi preluat informaţiile despre 
pomenirile morţilor din Constituţiile Apostolice? 


Sfântul loan Gură de Aur, referindu-se la cele de mai sus, nu avea nevoie să 
recurgă la cartea care poartă mincinoasa semnătură, numită a „Constituţiilor 
Apostolice”, scrisă în secolul al IV-lea, şi faţă de a cărei provenienţă, Biserica 
Veche era rezervată (Enciclopedia de Religie şi Morală, vol. IV (1964), col. 1182). 
Faptul că acest Părinte al Bisericii [nefolosind „Constituţiile Apostolice” ca sursă] 
nu s-a înşelat cu privire la întrebarea dacă este sau nu o scriere apostolică, se vede 
din aceea că Biserica nu a acceptat acest text, de vreme ce nu este menţionat în nici 
unul din canoanele care au apărut pe toată durata vieţii lui Gură de Aur: nici în 

Canonul al 60-lea de la Laodiceea (360 d. Hr.), nici în Epistola a 39-a a marelui 
Athanasie (367 d.Hr.), nici la Sfântul Grigorie Theologul (până în 390 d. Hr.), nici 
la Amfilohiei al Iconiei (395 d.Hr.), nici în Canonul 24/32 de la Cartagina (419 
d.Hr.). Întreaga epocă în care a trăit Hrisostom respinge canonicitatea scrierii 
acesteia (P. Bouimis, Canoanele Bisericii despre Canonul Sfintei Scripturi, Ed. 
Apostoliki Diakonia, Atena 19912, pp. 67-68, 207). 


Mai târziu, „Constituţiile Apostolice” vor fi condamnate de Sinodul Quinisext 
pentru că s-au găsit în text anumite elemente deformate, aşa cum arată Sfântul 
Nicodim Aghioritul în Pidalionul său, la canonul al II-lea: ,,... în unele [scrieri] din 
cele vechi au fost adăugate de către eterodocși, spre vătămarea Bisericii, oarecare 
învățături neadevărate şi străine de evlavia Bisericii, frumuseţea cea de 
bunăcuviință a dumnezeieştilor dogme înnegrind-o, lepădarea Constituţiilor de 
acest fel, potrivit o am făcut spre zidirea şi asigurarea creştineştii turme. 
Nicidecum judecând noi a fi primite odraslele mincinosului cuvânt eretic şi a le 
alătura cu adevărata şi întreaga învățătură a Apostolilor...” (Nicodim Aghioritul, 
Pidalion, ediţia grecească, p. 220). 


Și Sfântul Nicodim tâlcuieşte: „... Că Apostoliceştile Constituţii cele prin Clement, 
fiindcă de eterodocşi au fost stricate în oarecare părți spre vătămarea Bisericii, le 
leapădă pentru siguranţa creştinilor” (Nicodim Aghioritul, Pidalion, ediția 
grecească, p. 221). 


„Constituţiile Apostolice” constituie o compilație, adică bucăţi din alte izvoare care 
au compus o altă operă; nu este originală, ci preia „elemente care sunt folosite deja 
[în alte scrieri]”. Stefanidis niciunde nu afirmă despre „Constituţiile Apostolice” că 
ar fi folosite ca sursă de Gură de Aur. În nici o Istorie Bisericească valabilă sau în 
vreo Patrologie a bibliografiei elinofone, Constituţiile Apostolice nu sunt 
considerate drept izvor pentru Gură de Aur. Trembelas îl delimitează de Gură de 
Aur, ca sursă, de „Constituţiile Apostolice”: „[între] monumentele liturgice 
menționate în tipicul antiohian, provenind din [tradiţia] Antiohiei sau fiind în 
legătură cu ea, avem, în afară de mărturiile adunate din scrierile dumnezeiescului 
Hrisostom, şi liturghia cuprinsă în Constituţiile Apostolice, care mai este numită şi 
Clementină...”. (P. Trembelas, «Apyoi Kai XapakTIp 1NG XpLoTiavins AUTpEluGy 
|„Principuile şi caracterul cultului creştin”], vol. II (Agirovpyikoi TITO AwyUntrov & 
Avaroinc) |Tipice liturgice din Egipt şi Orient], editura Sotir, Atena 19933, p. 
106). 


Stefânidis spune despre această liturghie antiohiană: „Liturghia Antiohiei există în 
voluminoasa carte a Constituţiilor Apostolice” (Stefânidis, p. 308). Această 

liturghie se mai numeşte şi „Clementină”, potrivit lui Trembelas, care adaugă: 
„Autorul liturghiei clementine a întocmit opera aceasta preluând elemente existente 
aflate în uz şi formule liturgice care nu au fost introduse de el, ci erau folosite şi 
înainte de el pe parcursul evoluției liturgice; opera acestui compilator nu a 
reprezentat un factor nou şi original în această evoluție” (P. Trembelas, “Apyoi Kou 
XapakTnp 1ns Xproriaving Aarpetag” [,,Principiile şi caracterul cultului creştin”), 
vol. II, (Aerovpyioi TVnoi Awyvnrov & Avaroing) |Tipice liturgice din Egipt şi 
Orient], editura Sotir, Atena 19933, p. 111). 


Care este aşadar sursa Constituţiilor Apostolice? „Constituţiile Apostolice 
reprezintă sursa cea mai importantă şi mai completă a Cultului din primele patru 
secole. Însemnătatea lor se vădeşte în faptul că anonimul compilator a adunat 
materialul care se referă la întregul Cult creştin; materialul acesta a fost împărțit 
(pe la anul 380 d. Hr.) în opt cărți interesante, dintre care a opta pare a fi strâns 
legată de Tradiţia Apostolică a lui Ipolit al Romei” (G.N. Filias, «Aeirovpyui> 
[„Liturgică”], volumul I, editura Grigoris, Atena 2006, p. 261). lată, aşadar, 
menţionat un autor bisericesc din secolul II-III de la care şi-a preluat informația 
autorul Constituţiilor Apostolice. Şi, desigur, nu Constituţiile Apostolice, ci mai 
întâi Ipolit, dar şi Tertulian se referă la pomenirile morţilor ca Tradiţii Apostolice, 
aşa cum am menţionat mai sus. 


Trembelas scrie: „Referitor la pomenirea morților... dumnezeiescul Gură de Aur 
atrage atenţia că aceasta... a fost rânduită de Apostoli... Şi Augustin consideră, ca 
şi Tertulian, că obiceiurile care se ţin în toată Biserica, precum botezul pruncilor... 
rugăciunile pentru morți... etc., sunt Tradiţii Apostolice” (P. Trembelas, 
Dogmatica Bisericii Soborniceşti Ortodoxe, vol. |, ed. Sotir, Atena 19973, p. 134). 
Și profesorul Hristos Krikonis completează: „În «Tradiţia Apostolică» a lui Ipolit 
[170-235 d.Hr.] sunt cuprinse o mulţime de rânduieli care au legătură cu 
manifestările vieţii Bisericii, cum ar fi cele despre starea şi hirotonia clericilor, 
Euharistie, Botez, post, pomenirile morților etc., despre care se consideră că au fost 
predate de Apostoli” (H. Kriknis, «H AvOevria 1ng Ekkânoiac, ro Kwpog 1ng 
Ilapa56ceog 1ns Ko m Aidaokaita Tov Ilorepov» [,Autoritatea Bisericii, 
prestigiul Tradiţiei şi Învățătura Părinţilor”], University Studio Press, Tesalonic 
1998 p-99) 


Putem spune că, asemenea celorlalți Părinţi, şi Sfântul loan Gură de Aur preia date 
din sursa autentică a credinţei creştine, şi anume din Sfânta ei Tradiţie (Sfânta 
Memorie a Bisericii), care nu este doar Sfânta Scriptură sau doar scrierile Părinților 
sau doar hotărârile Sinoadelor, ci toate acestea în strânsă legătură şi cu Tradiţia 
nescrisă la care se referă Sfântul Vasilie cel mare în epistola lui către Sfântul 

Amfilohie, “Despre Duhul Sfânt”, unde arată: “De altfel, socotesc că faptul de a 
stărui cineva în tradiţiile nescrise este apostolic. «Vă laud — zice Apostolul — pentru 
că totdeauna vă aduceţi aminte de mine şi ţineţi tradițiile pe care vi le-am predat». 
Şi aceasta «Țineţi tradițiile pe care le-aţi primit fie prin cuvânt, fie prin epistolă» 2 
Tesaloniceni 2, 15). Una dintre aceste tradiţii este şi cea prezentă. Pe aceasta, cei 
care au formulat-o la început au predat-o, iar cu timpul folosirea ei s-a lăţit, şi ea s- 
a înrădăcinat în Biserici” (Sfântul Vasilie cel mare, Scrieri, Partea a III-a, Despre 
Sfântul Duh. Corespondenţă (Epistole), PSB 12, Ed. IBMBOR, Bucureşti 1988, p. 
84). 


Sfântul Vasilie cel mare socoteşte păstrarea tradiţiei nescrise ca fiind Învăţătură 
Apostolică, de aceea arată că ignorarea sau dispariția tradiției nescrise va avea ca 
urmare tulburarea tăriei credinţei: „În realitate, însă, credinţa este cea atacată, iar 
scopul comun al tuturor duşmanilor învăţăturii celei sănătoase este de a clătina 
temelia şi tradiţia apostolică. De aceea, ca nişte pretinşi debitori recunoscători, 
invocă dovezile scoase din Scripturi şi resping mărturia nescrisă a Părinților ca 
fiind fără vreo valoare” (Sfântul Vasilie cel mare, Scrieri, Partea a III-a, Despre 
Sfântul Duh. Corespondenţă (Epistole), PSB 12, Ed. IBMBOR, Bucureşti 1988, p. 
40). 


În alt punct spune că nu se limitează doar la cele scrise în Evanghelie şi în Apostol, 
ci selectează şi altele din Tradiţia Nescrisă care au mare valabilitate în ce priveşte 
taina dreptei cinstiri de Dumnezeu: „Nu ne mulțumim cu acele (cuvinte) pe care le 
aminteşte Apostolul sau Evanghelia (şi de aceea) înainte şi după Euharistie zicem 
şi altele, pentru că ştim din învăţătura nescrisă că au mare putere în săvârşirea 
tainei” (Sfântul Vasilie cel mare, Scrieri, Partea a III-a, Despre Sfântul Duh. 
Corespondenţă (Epistole), PSB 12, Ed. IBMBOR, Bucureşti 1988, p. 79). 


Concluzii: 
a) Sfântul loan Gură de Aur nu a aflat din Constituţiile Apostolice de pomenirile 
pentru morţi. Pomenirile celor adormiți încep cu mult mai înainte de vremea 


Constituţiilor Apostolice. 


b) Tradiţia Apostolică nu se epuizează în textul Constituţiilor Apostolice, ci există 
şi Tradiţia Apostolică Nescrisă. 


c) Pomenirea morților a fost aşezată de Sfântul Duh, aşa cum spune Sfântul loan 
Gură de Aur. 

Profesorul Feidâs adevereşte vechimea tradiției pomenirilor fără să se refere 
absolut deloc la „Constituţiile Apostolice”: „Cinstirea martirilor pe care o arătau 
creştinii la mormintele acestora se datora profundei lor convingeri că şi după 
moarte exista o strânsă legătură între sufletul mucenicilor şi moaştele lor, care se 
aflau pe pământ” (Eusebiu, Istoria Bisericească, V, 1, Tertulian, De resur. carnis, 3, 
Minucius Felix, Octav., 34,1 


Săvârşirea dumnezeieştii euharistui la mormântul martirului de ziua naşterii lui [în 
cer] era aşadar legată de convingerea că sufletul mucenicului participa la masa 
comună duhovnicească (Origen, Ilepi evyns [Despre rugăciune], 31; Ciprian, Epist. 
1, 2). De altfel, dumnezeiasca FEuharistie de multe ori era săvârşită şi pe 
mormintele creştinilor simpli, cu credinţa că şi sufletul celui adormit participa la 
cele săvârşite şi la harul care venea din acestea (Tertulian, De pudicitia, 11; De 
corona, 3; De exhort. castitatis, 11). Pe temeiul acestei tradiții au prins contur şi 
parastasele pentru cei adormiți” (V.I. Feidâs, «Ekkinoiaorik] loropia — AT” apPXNG 
uExpi 1mv Ewovouayio» [Istoria Bisericească — De la începuturi până la 
iconomahie”], vol. I, Atena 20023, p. 287). 

Sfântul loan Damaschin - Folosul sufletelor de la Parastase 


Potrivit cu mărturia patristică unanimă pe care o confirmă neîntrerupta tradiție 
bisericească de veacuri, rugăciunile speciale pentru cei adormiţi au fost legiferate 
de către Sfinţii Apostoli. Această legiferare are două baze dogmatice esenţiale: 


1. Semnificaţia Bisericii ca comuniune a Sfinţilor, care este alcătuită nu numai din 
creştinii cei vii, ci şi din creştinii adormiţi; 


2. Credinţa în viaţa de după moarte, învierea şi Judecata de Apoi. 


Mai mult, învăţătura şi practica istorică a Bisericii ne îndeamnă să ne manifestăm 
grija pentru odihna unui suflet, nu numai prin rugăciuni, ci şi prin fapte de 
dragoste. Astfel Constituţiile Apostolice ne poruncesc să dăruim săracilor o parte 
din lucrurile celui adormit spre pomenirea lui. 


Și Sfântul loan Gură de Aur, tâlcuind Evanghelia de la loan, sfătuieşte să facem 
astfel de fapte de binefacere, „astfel încât, dacă cel adormit este păcătos, să fie 
slobozit de păcatele lui...; iar dacă este drept, să ia mai multă plată”. 


Pe de altă parte, rugăciunile pentru adormiţi conţin atât pomenirea numelor lor la 
Dumnezeieştile Liturghii, cât şi săvârşirea unor slujbe deosebite, parastasele. 

Deja în Invăţătura celor Doisprezece Apostoli se află referiri la parastasele la trei, 
nouă şi patruzeci de zile, precum şi la un an, potrivit cu timpul săvârşirii lor de la 
ziua morții. 


Se menţionează de către Părinți multe simbolisme ale parastaselor. Cele mai 
importante sunt următoarele: 


Le trei zile simbolizează Invierea Domnului după şederea Sa cea de trei zile în 
mormânt şi se săvârşesc cu rugăciunea ca şi cel adormit să învieze în Impărăția 
cerească. 


La nouă zile se săvârşesc pentru cele nouă cete al Ingerilor celor fără de trup, cu 
rugăciunea ca sufletul cel imaterial al celui adormit să se afle lângă ei. 


La patruzeci de zile se săvârşesc pentru Inălţarea Domnului, care s-a făcut la 
patruzeci de zile de la Invierea Sa. Cu rugăciunea ca şi cel adormit să se înalțe, să- 
L întâmpine pe Hristos în ceruri şi să trăiască pentru totdeauna împreună cu El. 


La un an se săvârşesc la aniversarea zilei morţii, în amintirea naşterii celui adormit, 
căci pentru creştini ziua adevăratei naşteri este ziua morţii trupeşti şi a mutării la 
viaţa veşnică. 


Parastase se săvârşesc şi la trei, şase şi nouă luni de la ziua morţii. 


Dar cel mai mare folos pentru cei adormiţi îl pricinuieşte săvârşirea Dumnezeieştii 
Euharistii întru pomenirea lor, pentru că atunci, prin părticelele lor scoase pe 
Sfântul Disc, „se unesc nevăzut cu Dumnezeu, intră în comuniune cu EI, se 
mângâie, se mântuiesc şi se desfătează în Hristos” (Sfântul Simeon al 
Tesalonicului). 


În afară de parastasele speciale pentru fiecare mort, Biserica are în slujbele ei 
zilnice rugăciuni generale pentru cei adormiţi, cum ar fi, de pildă, partea din 
Miezonoptică şi referiri la ecteniile de la Vecernie, Utrenie şi Dumnezeiasca 
Liturghie. 


De asemenea, s-au rânduit şi zile speciale de pomenire. Sâmbetele din aproape 
întregul an bisericesc şi mai ales, din ajunul Duminicilor Lăsatului de sec de carne 
şi a Cincizecimii (Sâmbetele morţilor), sunt închinate pomenirii morților. 

Toate cele care s-au menţionat pe scurt despre parastase şi, în general, despre 
comuniunea membrilor vii cu cei adormiţi ai Bisericii, adică ale tuturor 
mădularelor Trupului teandric al lui Hristos, sunt, pe deoparte, informative despre 
cititorul „neinițiat”, iar pe de alta introductive ale lucrării Sfântului loan 
Damaschin: „Despre cei adormiţi în credinţă”, extrase care urmează în redare 
neogreacă liberă. 


Cu această lucrare a sa, marele sfânt şi teolog al secolului VIII, exprimă pe scurt 
învăţătura Bisericii noastre referitoare la parastase şi folosind o mulţime de 
mărturii patristice, răspunde la multe întrebări care se referă la evoluția istorică, 
importantă şi scopul lor. 

Alexander Schmemann - Sâmbetele Postului mare 


Sâmbetele Postului au şi o temă sau dimensiune secundară: aceea a morţii. Cu 
excepția primei Sâmbete, care este prin tradiție închinată Sfântului Teodor Tiron şi 
celei de a cincea - aceea a Acatistului Bunei Vestiri - cele trei Sâmbete ce rămân 
sunt zile de pomenire obştească a tuturor celor care „întru nădejdea învierii şi a 
vieţii celei veşnice” au adormit întru Domnul. Această pomenire pregăteşte şi 
anunţă Sâmbăta din Săptămâna Patimilor. Această pomenire reprezintă nu numai 
un act de iubire, o faptă bună; ea este, de asemenea, o redescoperire esenţială a 
„lumii acesteia” ca muribundă şi moartă. În această lume suntem condamnaţi la 
moarte, aşa cum este într-adevăr şi lumea însăşi. 


Dar în Hristos moartea a fost distrusă dinăuntru, şi-a pierdut după cum spune 
Sfântul Apostol Pavel „boldul”, a devenit ea însăşi o intrare într-o viaţă mai 
îmbelşugată. Pentru oricare dintre noi, această intrare a început în „„moartea” 
noastră prin Botez, care face să fie moarte acelea din noi care sunt vii („căci voi aţi 
murit” - Coloseni, III, 3) şi vii acelea din noi care sunt moarte: întrucât „moartea 
nu mai există”. O deviaţie generalizată a pietăţii populare de la înţelesul adevărat al 
credinţei creştine a făcut din nou ca moartea să fie neagră. Aceasta este simbolizată 
în multe locuri de folosirea veşmintelor negre la înmormântări şi requiem-uri. 
Oricum, ar trebui să ştim că, pentru un creştin, culoarea morţii este albul. 


Rugăciunea pentru morţi nu înseamnă doliu şi nicăieri nu este aceasta mai bine 
vădită decât în relaţia dintre pomenirea obştească a morților în Sâmbetele în 
general şi în Sâmbetele Postului mare în special. Din cauza păcatului şi a trădării, 
ziua luminoasă a Creaţiei a devenit ziua morţii; căci Creaţia „„...a fost supusă 
deşertăciunii” (Romani, VIII, 20), a devenit ea însăşi moarte. Dar moartea lui 

Hristos a restaurat cea de a şaptea zi, transformând-o într-o zi a recreării, a 
biruinţei şi a distrugerii celor ce au făcut din lumea aceasta un triumf al morţii. lar 
ultimul scop al Postului este de a restaura în noi „nerăbdarea descoperirii fiilor lui 
Dumnezeu”, care reprezintă miezul credinţei, dragostei şi nădejdii creştine. Prin 
această nădejde am fost mântuiţi. Căci prin nădejde ne-am mântuit; dar nădejdea 
care se vede nu mai e nădejde. Cum ar nădăjdui cineva ceea ce vede? lar dacă 
nădăjduim ceea ce nu vedem, aşteptăm prin răbare” (Romani, VIII, 24-25). 
Strălucirea Sâmbetei lui Lazăr şi pacea luminoasă a Sfintei şi Marii Sâmbete sunt 
acelea care constituie înţelesul morţii creştine şi al rugăciunilor noastre pentru cei 
Morți. 


(Alexander Schmemann, Postul cel mare, Editura Univers Enciclopedic, 
Bucureşti, 1995, pp. 77-78) 

Arhim. Ioanichie Bălan - Predică la Sâmbăta întâi a Postului mare 
(pomenirea Sfântului Teodor Tiron) despre unitate prin Biserică 


Arhim. loanichie Bălan - Predică la Sâmbăta întâi a Postului mare (pomenirea 
Sfântului Teodor Tiron) despre unitate prin Biserică: 


https://www.academia.edu/44320463/Arhim_loanichie_B 9% C4% 83lan_Predic 9 C4%83_la 
S% C3 9% A2mb % C4% 83ta_9%C3% AEnt 9% C3 9% A2i_a_Postului_mare_pomenirea_Sf%C 
3% A2ntului_Teodor_Tiron_despre_unitate_prin_Biseric 9% C4% 83 


se 2 aie 
„Mari sunt isprăvile credinţei, în izvorul văpăii, ca într-o apă de odihnă, Sfântul 
Mucenic Teodor s-a bucurat...” (Troparul Sfântului Teodor). 


lubiţi credincioşi, în sâmbăta de astăzi, după primele zile ale Postului mare, 
Biserica ortodoxă face pomenirea unei minuni prea slăvite pe care a săvârşit-o 
Marele Mucenic Teodor Tiron. 


Este drept că acum mulţi credincioşi aleargă la Sfintele biserici, aduc colive de 
grâu pentru cei vii şi cei morţi, sfinţesc tărâţe pentru vite, dar ei ştiu prea puţin 
despre însemnătatea acestei zile şi ce rost are coliva de grâu în cultul nostru 

ortodox. Pentru a vă răspunde la acestea, vă voi povesti mai întâi istoricul minunii 
săvârşite de Sfântul Teodor. 


Între anii 361-363 domnea la Constantinopol un împărat păgân cu numele Iulian 
apostatul, adică lepădat de Dumnezeu, pentru că după ce fusese creştin, s-a lepădat 
de Hristos şi s-a întors la închinarea de idoli. Astfel, deschizând capiştile idoleşti, 
silea pe toţi creştinii să Jertfească zeilor păgâni. Apoi, sosind începutul Postului 
mare, se gândea tiranul cum să batjocorească pe creştini, tocmai acum, în aceste 
zile de curăţire sufletească. Deci a poruncit eparhului cetăţii să schimbe bucatele 
cele obişnuite din oraş cu altele care să fie stropite şi amestecate cu sânge de la 
jertfele idoleşti, pentru ca, neştiind creştinii şi cumpărând din acelea, să se întineze. 


Dar milostivul Dumnezeu, Care are grijă de plăcuţii Săi, a stricat sfatul cel 
diavolesc într-un chip ca acesta: A trimis aievea pe Sfântul Mare Mucenic Teodor 
Tiron la Sfântul Eudoxie, patriarhul cetății Constantinopolului, căruia i-a 
descoperit toată înşelăciunea tiranului. Apoi i-a poruncit sfântul ca să adune tot 
poporul creştinesc şi să-i poruncească să nu cumpere bucate din oraş în acele zile 
de post. 


Patriarhul l-a întrebat atunci pe Sfântul Teodor: „Dar ce să mănânce poporul în 
aceste zile?”. 


Şi i-a răspuns sfântul mucenic: „Dându-le colivă, vei mângâia lipsa lor”. 
„Dar ce este aceea colivă?" l-a întrebat din nou patriarhul. 
Şi 1-a răspuns mucenicul: „Grâu fiert”. 


Deci, adunând tot poporul, Sfântul Eudoxie a arătat înşelăciunea împăratului şi 
descoperirea Sfântului Teodor, ca nimeni să nu cumpere bucate întinate din oraş, ci 
să se hrănească cu grâu fiert, adică cu colivă. Şi de atunci, în amintirea acelei 
minuni a Sfântului Teodor, se aduc în sâmbăta aceasta la biserici colive de grâu 
fiert. 


Și astfel a intrat în tradiția Bisericii de a se aduce ca ofrande colivă de grâu fiert, 
fie în amintirea unor sfinţi, fie întru pomenirea celor adormiți. 


Iubiţi credincioşi, Maica noastră cea de obşte, care este Biserica, întotdeauna a avut 
şi are grijă de fiii săi. Şi în vreme de linişte şi în vreme de încercare, şi în vreme de 
lipsă şi în vreme de îndestulare, şi în vreme de bucurie şi în vreme de întristare, 

Biserica sună din trâmbiţele sale care sunt: clopotele, Sfintele Evanghelii, preoţu, 
cântările, slujbele, postul, rugăciunile, canoanele, tipicul etc şi ne adună pe toţi la 
sânul ei. Biserica ne uneşte inimile, ne păzeşte sufletele, ne împacă cugetele, ne 
căleşte voinţa. Biserica ne curăţeşte prin baia Botezului şi a Spovedaniei, ne 
hrăneşte din Dumnezeieştile Taine şi din Sfintele Scripturi, ne adapă din 
învăţăturile Sfinţilor Părinţi. 


Biserica ne păzeşte de vrăjmaşul cel de obşte - diavolul. Biserica ne învaţă, ne 
călăuzeşte, ne acoperă, ne îmbărbătează în încercări, ne rabdă slăbiciunile, ne 
scoală din păcate. Biserica ne mântuieşte sufletele noastre. 


După Sfântul loan Gură de Aur, Biserica este spital duhovnicesc, unde se vindecă 
cei bolnavi cu sufletul. Biserica este corabie, în care se salvează de furia veacului 
acestuia, toți cei ce aleargă la sânul ei. Biserica este un staul sufletesc, care adună 
înăuntrul ei pe toți credincioşii, pentru a nu fi sfâşiați de lupul cel nevăzut. Biserica 
este cer duhovnicesc, care închipuieşte cel mai bine slava Tronului dumnezeiesc. 


Biserica este deci viaţa şi scăparea noastră. Ea, ca o mamă care a purtat chinurile 
naşterii pentru noi, fiii ei, face totul pentru mântuirea noastră. Ea ne rânduieşte 
vreme de post şi rugăciune, vreme de spovedanie şi pocăință pentru curățirea 
sufletelor noastre. Ea ne rânduieşte preoți şi povăţuitori duhovniceşti, iar la urmă 
ne rânduieşte Prea Curatele Taine ale Domnului nostru lisus Hristos. Biserica ne 
rânduieşte zile de nevoinţă şi zile de desfătare; zile de bucurie şi zile de reculegere; 
zile de înfrânare şi zile de prăznuire. 


Se cuvine deci, nouă creştinilor, să ascultăm de Sfânta Biserică ca de Maica 
noastră duhovnicească, să o iubim ca pe aceea ce este Mireasa lui Hristos, să 
alergăm la sânul ei ca la ceea ce este spital de vindecare, corabie de salvare, liman 
de mântuire, staul de oi cuvântătoare. Nimeni să nu cârtească în cugetul său că 
Biserica pune sarcini grele pe spatele fulor ei, post aspru şi lung, zile de reculegere, 
vremi de pocăință, timp de înfrânare de la tot felul de păcate. Nimeni să nu zică că 
preoţii sunt aspri, canoanele grele, slujbele lungi, cântările obositoare. 


Acolo unde este dragoste, totul este uşor, totul este bun. Acolo unde este credință şi 
frică de Dumnezeu, nu mai este cârtire, nici dezbinare, nici ceartă, ci permanentă 
supunere şi desăvârşită păzire a poruncilor dumnezeieşti. Tocmai aceasta este 
temelia unităţii creştineşti. Biserica este locul de împăcare a omului cu Dumnezeu. 
Biserica este baia de curăţire a tuturor păcătoşilor. Biserica este staulul de unire a 
întregii creştinătăţi. lar Sfântul Prestol este temelia acestei unități, ca cel ce este 
Masa dragostei care ni se întinde înainte în fiecare zi. Cine caută în alt loc 

întâlnirea cu Hristos, zadarnic se trudeşte. Cine caută altă baie curăţitoare se va 
îneca în marea focului de veci. Cine aleargă la alt spital de vindecare, va muri în 
păcatele sale. Cine rămâne în afară de staulul adevăratei Biserici, acela este fur şi 
tâlhar. 


Cât despre osteneala postului, să nu slăbim cu voinţa. Căci unde este voinţă este şi 
putere. Cei trei tineri care erau robiţi în Babilon, fiind hrăniţi numai cu seminţe, 
erau mult mai frumoşi decât cei hrăniți cu multe desfătări (Daniil 1, 12-15). Aşa se 
întâmplă şi cu noi creştinii. Nu este oare adevărat că fiii Bisericii care postesc şi 
mănâncă în post vegetale, sunt adesea mult mai sănătoşi, mai limpezi la gândire, 
mai mulțumiți în viaţă, decât cei ce mănâncă tot felul de bucate, fără nici o 
rânduială? Ei se mulţumesc cu o mâncare cât de simplă, cu o haină modestă şi cu o 
viaţă cât mai curată. lar ceilalți niciodată nu sunt mulţumiţi. Zilnic aleargă după 
carne, după băuturi, după bani cât mai mulţi, după haine cât mai frumoase. Aceştia 
mereu mănâncă din jertfele veacului acestuia, iar cei dintâi întotdeauna gustă din 
coliva dragostei creştine, care îi uneşte pe toţi în jitniţa Bisericii lui Hristos. 


Deci Biserica nu poate face mereu pogorăminte, pentru comoditatea unora, afară 
de pricini întemeiate. Ea are prestigiul ei nealterat. Ea are meritul ei netăgăduit. Ea 
are tezaurul sfintelor dogme şi comoara sfintelor canoane, fixate de dumnezeieştii 
părinţi, pe care nu poate să le schimbe după voia fiecărui muritor. 


Cine vrea să se mântuiască, trebuie neapărat să se şi ostenească cât de puţin. Fără 
de osteneală nimic nu se poate face. Cu trudă se trăieşte, cu osteneală se posteşte, 
cu multă nevoinţă Raiul se dobândeşte. Cu trudă se nasc şi se cresc copiii, cu trudă 
se câştigă pâinea cea de toate zilele. Toate se fac cu trudă. Şi dacă cele pământeşti 
cu atâta osteneală şi lacrimi se câştigă, apoi cu cât mai mult cele cereşti? 


Iubiţi credincioşi, minunea Sfântului Teodor Tiron, pe care o pomenim astăzi, are o 
adâncă însemnătate. Coliwva, prin mulțimea boabelor de grâu închipuieşte, mai întâi 
de toate, unitatea tuturor creştinilor, prin credinţă şi dragoste. lar faptul că ea se 
face din grâu fiert, înseamnă călirea credincioşilor în focul ispitelor. Căci nimeni 
nu poate fi fiu al Bisericii lui Hristos, dacă mai întâi nu rabdă ispitele şi încercările 
acestei vieţi. Cine iese la nevoinţă, să se pregătească de ispite. Numai aceia sunt 
creştini statornici şi fii ascultători, care merg pe calea lui Hristos, pe drumul 
răbdării, al rugăciunii, al smereniei, al iertării, al dragostei, pe drumul încercărilor 
de tot felul. 


Coliva mai închipuieşte şi masa cea de taină a Sfintei Împărtăşanii, postul, 
rugăciunea, spovedania, Sfintele Scripturi, pe care Biserica le oferă fulor ei. lar 

mâncărurile cele pângărite de jertfe idoleşti, sunt toate poftele cele lumeşti, 
distracţiile cele pătimaşe, desfrânarea, beţiile, mâncărurile cele oprite şi tot felul de 
păcate pe care satana, stăpânitorul veacului acestuia, ni le pune înainte, ca să ne 
ispitească şi să ne piardă. Noi însă să luăm aminte cum umblăm, de cine ascultăm 
şi din ce masă ne hrănim. Din masa Bisericii sau din cea otrăvită a lumii? Doi sunt 
stăpânii - Hristos şi Veliar. Două sunt mamele - Biserica şi lumea. Două sunt 
mesele cu hrană ce ni se oferă. 


Biserica ne pune acum înainte masa postului, a rugăciunii, a pocăinţei, a Sfintelor 
Taine. lar lumea ne cheamă la masa ei, la mâncăruri alese, la petreceri, la beţii, 
jocuri, desfrânări şi la tot felul de păcate. Spre încercare ni s-au întins în faţă două 
feluri diferite de bucate. Omul este liber să guste de unde voieşte. Noi însă să luăm 
aminte din ce masă gustăm, în ce blid întindem mâna, din ce colivă ne hrănim. 


Hristos este pâinea vieţii; rugăciunea, postul şi milostenia formează hrana 
sufletelor noastre. Deci noi, fraţilor, lăsând mâncărurile cele idoleşti ale veacului 
acestuia, să alergăm cu osârdie la maica noastră cea de obşte care este Biserica, 
spre a ne hrăni din darurile ei cele bogate, căci numai aşa vom putea să ne mântuim 
sufletele noastre şi să trăim în veacul veacului. Amin. 

Iulian Dumitraşcu - Sâmbăta Sfântului Teodor şi originea colivei. Istoric şi 
simbolism 


Sâmbăta Sfântului Teodor în care ne aflăm este prima sâmbătă din Postul mare. În 
această zi îi pomenim pe cei adormiţi întru nădejdea Învierii şi îl cinstim pe Sfântul 
Teodor Tiron, el fiind la originea introducerii binecuvântării colivei în tradiția 
liturgică a Bisericii şi apoi în slujba Panihidei. 


Martirul este pomenit anual în 17 februarie, dar comemorarea sa în prima sâmbătă 
din Postul mare stă în strânsă legătură cu o minune petrecută în timpul împăratului 
Iulian apostatul. 


Coliva aminteşte de o minune a Sfântului Teodor Tiron, petrecută în vremea împă- 
ratului Iulian apostatul (361-363), care a dat ordin guvernatorului oraşului Con- 
stantinopol să stropească toate alimentele din pieţe cu sângele jertfit idolilor, în 
prima săptămână a Postului mare, ca astfel să-i oblige pe creştini să întrerupă po- 
stul şi să consume jertfe aduse idolilor. 


Sfântul Teodor Tiron a apărut în vis arhiepiscopului Eudoxie şi 1-a poruncit să-i 
anunţe pe creştini să nu cumpere nimic din piaţă, ci să mănânce grâu fiert cu miere. 


Pentru cinstirea celor trecuţi la Domnul, “se face colivă din seminţe de grâu şi din 
alte roade de multe feluri ce sunt aduse ca prinos lui Dumnezeu”, spune Sfântul 
Simeon al Tesalonicului. 

Acestea “arată că şi omul este o sămânță, un rod al pământului care semănându-se 
acum în pământ precum grâul iarăşi va învia cu puterea lui Dumnezeu, răsărind în 
viaţa ce va să fie şi aducându-se viu şi desăvârşit lui Hristos. Căci precum această 
sămânță se îngroapă în pământ, iar după aceea răsare şi aduce mult rod, tot astfel şi 
omul fiind dat acum pământului prin moarte, iarăşi va învia. Acelaşi lucru îl spune 
şi Sfântul apostol Pavel, arătând învierea prin pilda semănăturilor”, a adăugat 
sfântul părinte. 


Pe lângă colivă, în această zi se împarte mâncare pentru sufletele celor adormiţi, 
dar şi alte prinoase, lucruri folositoare pentru semeni. De asemenea, în unele 
locuri, la sate există tradiția ca în această zi, în casele gospodarilor, să se facă o 
masă de pomenire la care sunt chemaţi rudele, vecinii, dar şi oameni săraci. 


Slujbele de pomenire a celor adormiţi poartă numele de parastas, cuvânt de pro- 
veniență greacă, care înseamnă înfăţişare înaintea cuiva, mijlocire, deci, prin acest 
serviciu religios se mijlocește înaintea lui Dumnezeu pentru cei morți. Cu acest 
prilej se aduc la biserică prinoase (colivă, vin, colaci) care, după ce sunt bine- 
cuvântate, se împart pentru sufletele adormiţilor noştri. 


Pomenirile pentru cei adormiţi se vor face în fiecare sâmbătă din Postul Sfintelor 
Paşti, până în sâmbăta lui Lazăr sau a Florilor. 

Pomenirea morţilor, „semn al dragostei celor de aici, pentru cei care au 
plecat“ 


Rugăciunea pentru cei adormiţi 


În Postul mare, în care cu toţii ne pregătim pentru sărbătoarea Învierii Domnului, 
ne-am obişnuit să nu-i uităm şi să-i pomenim şi pe cei dragi din familie, plecaţi în 
lumea veşniciei. Pomenirea morţilor în sâmbetele din perioada prepascală este un 
obicei împământenit în toată Moldova, cultul pentru cei adormiţi având rădăcini 
vechi în tradiția noastră. 


Postul mare este, prin excelenţă, un timp al rugăciunii, al pregătirii sufletului şi 
trupului pentru una dintre cele mai mari sărbători ale creştinătăţii: Învierea 
Domnului. O perioadă în care încercăm, cu toţii, să fim mai buni, mai sinceri cu 
noi şi cu ceilalți, să dăruim mai mult decât în alte rânduri, să căutăm timp să-i 
ascultăm pe cei de lângă noi. Trăită de fiecare în mod particular, această perioadă 
creşte în intensitate odată cu apropierea Paştilor. 


Și dacă în aceste zile ne străduim să ne regăsim pe noi înşine, să ne apropiem mai 
mult de Dumnezeu, prin rugăciune, e bine să nu-i uităm nici pe cei dragi novă, 
plecaţi din lumea aceasta, şi să-i pomenim. 


În Moldova, ca şi în celelalte regiuni ale ţării, cultul morţilor are rădăcini adânci în 
tradiția populară. Nu cred să existe familie care să nu facă măcar o pomenire la 
biserică într-una din sâmbetele din Postul mare, rânduite tocmai pentru aceste 
slujbe speciale. Aşa cum n-ar trebui să existe mormânt necurăţat şi nepregătit 
pentru sărbătoarea Învierii. 

Pomenirea celor adormiţi este considerată ca fiind o datorie de suflet a fiecărui 
creştin. De aceea, în Postul mare, mai mult ca oricând, această datorie este 
respectată cu sfinţenie. Aducerea aminte, pomenirea lor în rugăciune constituie un 
prilej de comuniune, de legătură spirituală cu cei răposaţi. 


“Pentru noi, cei care Suntem aici, cei care au plecat Sunt totdeauna în dragostea 
noastră. Ei sunt pentru început durere, pentru totdeauna sunt un dor, dar 
Mântuitorul ne spune că ne vom întâlni cu ei. Ei, bine, până la această întâlnire, 
noi ne putem întâlni cu cei care au plecat, în rugăciune. Ne întâlnim în Hristos”, 
spune EEE de la Biserica “Adormirea Maicii Domnului”, 
Galata. 


Sâmbetele Postului mare, zile dedicate pomenirii celor morţi 


Rânduiala Bisericii, ca în fiecare dintre sâmbetele postului ce precedă Invierea să 
se facă slujbe speciale de pomenire a morţilor, se împleteşte şi cu ceea ce există 
înrădăcinat în tradiția populară românească. 


Tradiţia datului de pomană, de sufletul celui adormit, aşa cum se spune în popor, 
este împământenită şi respectată cu sfinţenie. 


“În Postul mare, Biserica a rânduit ca pomenirile morţilor să se facă în mod 
deosebit în zilele de sâmbătă. S-a ales această zi, pentru că, după cum ştim, în 
ziua de sâmbătă Hristos era cu cei morţi şi, cu dumnezeirea Sa, biruia puterile 
iadului, biruia moartea şi urma Să învieze duminica”, mai spune părintele 
Stoleriu. 


Tot acest şir de pomeniri începe, aşadar, în sâmbăta dinaintea Duminicii 
Infricoşatei Judecăţi şi se încheie în sâmbăta lui Lazăr, cea pe care o consemnează 
astăzi calendarul ortodox. 


“Slujbele de pomenire au menirea de a ne pune în legătură cu cei care nu mai 
sunt, de a ne arăta dragostea faţă de ei, dar, în acelaşi timp, de a ne arăta şi 
nouă că suntem muritori. Aceste pomeniri le sunt şi lor, şi nouă de folos. Noi, 
dici, suntem Biserica luptătoare, ei sunt Biserica triumfătoare şi, împreună, 
împlinim în felul acesta ideea de Biserică”, precizează părintele Mircea Stoleriu. 


Plăcinte de post de sufletul celor adormiţi, la Moşii de Florii 

Tradiţia populară consemnează două zile cu semnificaţii deosebite în ceea ce 
priveşte cultul morților: sâmbăta ce precedă Floriile (Moşii de Florii), când 
obiceiul spune că este aproape obligatoriu să dăm de pomană plăcinte de post, în 
amintirea celor plecaţi, şi Joia mare, când se dau de pomană cofiţe cu apă şi 
colăcei. 


“Legat de sâmbăta ce precedă Floriile, cunoscută în calendarul ortodox ca Sâmbăta 
lui Lazăr, în popor există şi o legendă. 


Se spune că a existat şi un Lăzărică, care, fiind ţinut în braţe de mama Sa, care 
era ocupată cu tot felul de treburi în gospodărie, a rugat-o mereu Să-i facă nişte 
plăcinte, că tare-i mai era dor. Mama, luată de vârtejul treburilor, n-a putut să-i 
facă atunci când şi-a dorit, iar Lăzărică a murit de dorul de plăcinte. 


Și de aceea, spune legenda, e bine ca de Moşii de Florii să dăm plăcinte de 
pomană. 


Apoi, cea de-a doua zi cu o conotaţie specială este Joia mare, când, “de dimineaţă, 
înainte de răsăritul soarelui, în faţa fiecărei case se făceau grămăjoare de bețe de 
alun şi se aprindeau focurile. lar în jurul acestor focuri se aşezau scăunelele cu 
picioare joase, se puneau nişte cofițe cu apă, iar deasupra cofițelor se aşezau 
colăcei. Se credea că începând din Joia mare şi până se termină Sfintele sărbători 
ale Paştilor morţii din familie vor fi prezenţi în casele de unde au plecat. Şi, având 
în vedere că Paştile e devreme, într-o perioadă în care încă e frig, cum să-i aştepţi 
pe cei dragi decât făcând cald chiar de la intrarea în casă, aşezând scăunele pe care 
să se odihnească”, explică etnograful Angela Olariu, coordonatoarea Depar- 
tamentului pentru promovarea valorilor şi tradițiilor naționale al Mitropoliei 
Moldovei şi Bucovinei. 


“Unde dai, Dumnezeu îţi dă şi înmulţeşte” 
In fiecare dintre aceste sâmbete, oamenii aduc la biserică jertfe, se oficiază 


slujbe de pomenire pentru cei adormiţi şi se împart pachete cu mâncare sau se 
dă de pomană ceva din ceea ce răposatului îi plăcea foarte mult în timpul vieții. 


Iar a ceda ceva care-ţi aparţine este jertfa cea mai 
plăcută lui Dumnezeu. 


“Pomenirea morţilor este înainte de toate un semn al dragostei celor de aici către 
cei care au plecat de aici. E şi un semn al credinţei că viaţa noastră nu se încheie 

odată cu moartea, ci ea continuă şi după aceasta”, subliniază părintele Mircea 
Stoleriu. 


În tradiţia populară, legat de perioada Paştilor, trei aspecte erau foarte clare: 
cerurile sunt deschise, Dumnezeu îți ascultă şi îți îndeplineşte orice rugăminte, iar 
sufletele celor adormiţi se întorc la casele de unde au plecat. 


“Tocmai de aceea, mai ales în sate, există şi acum credinţa că trebuie să dai de 
pomană, de sufletul celui adormit, ceva din ce-i plăcea acestuia în timpul vieţii. De 
asemenea, e bine să dai ceva făcut de mâna ta, în casă, o plăcintă sau un colăcel, 
din făina de grâu cea mai bună. Pentru că în popor există convingerea că pe fiecare 
bob de grâu este chipul lui Hristos. Oamenii au chiar şi o vorbă: “Unde dai, 
Dumnezeu îţi dă şi înmulţeşte”, explică etnograful Angela Olariu. 


Pentru slujba de pomenire, femeile aduc la biserică vin, colăcei şi colivă, toate 
având semnificaţii speciale în tradiția ortodoxă. 


“Vinul şi pâinea Sau colacii sunt o prefigurare a Liturghiei, când devin Trupul şi 
Sângele Domnului. Coliva, făcută din boabe de grâu, este simbolul Bisericii. 
Aromatele din care este făcută simbolizează darurile Bisericii. În boabele de 
grâu ne regăsim noi înşine, dar tot acolo îi întâlnim şi pe cei pe care îi pomenim. 
Iar lumânarea, care însoţeşte toate aceste daruri, este semnul prezenţei lui 
Hristos în vieţile noastre”, arată părintele Stoleriu. 


(sursa: Doxologia.ro Otilia Bălinişteanu) 

Nicolae Pintilie - Coliva, între istorie şi actualitate 


P 


„Chiar trebuie colivă, părinte?”, „Nu se poate fără colivă?”, „Am văzut eu la 
bunica, dar nu ştiu cum se face. Nu pot aduce altceva, în locul colivei? Şi aşa, cine 
mai mănâncă astăzi colivă?”... Acestea sunt întrebări ale unor credincioşi ai 
Bisericii noastre, trăitori într-o lume în care totul este fast și fast-food. Prinşi în 
valul şi în febra lumii, tradițiile strămoşilor devin, pentru noi, curiozități. Se naște, 
astfel, întrebarea logică: ce este mai important, fondul sau forma? Putem veni la 
biserică așa cum vrem şi cu ce putem, fiecare, ori trebuie să împlinim întru totul 
practicile tradiționale? 

Multe dintre discuţii se nasc în jurul colivei, una dintre practicile istorice ale 
Bisericii. Coliva, în limba greacă K6iivfBo, un aliment făcut din grâu fiert, îndulcit 
cu miere sau cu fructe, este atestată încă din primele secole ale creştinismului. Unii 
istorici coboară această practică în timpurile de dinaintea întrupării Mântuitorului, 
coliva existând în culturile iraniene şi mediteraneene, acolo unde s-a născut şi 
grâul. 


Cele mai vechi dovezi arheologice, referitoare la cultivarea grâului, au fost 
descoperite în Siria, Iordania, Turcia, Armenia şi Irak. Ele datează de acum 
aproximativ 7.000 ani, când omul nu măcina grâul, ci doar îl decojea și, apoi, îl 
consuma crud sau fiert. Din Orientul Mijlociu, cam pe vremea Mântuitorului, 

specialiştii spun că grâul a luat calea cetăților greceşti, iar prin cunoscutul „drum al 
mătăsu” a ajuns şi în Europa. Așa se înţelege de ce Mântuitorul lisus Hristos face, 
de multe ori, aluzie la rodul grâului: „Adevărat zic vouă, dacă grăuntele de grâu, 
când cade în pământ nu va muri, rămâne singur, iar dacă va muri, aduce roadă” 
(loan 12, 24). 


Paginile Sfintei Scripturi ne adeveresc de faptul că Sfinţii apostoli, trecând prin 
grâul pârguit, au luat spice pe care le-au frământat în mâna lor, apoi au mâncat 
boabele culese. Nu știm dacă după Înviere au consumat sau nu boabe de grâu, dar 
cunoaștem că, încă de la sfârşitul secolului I, creștinii vorbeau despre unitatea 
Bisericii - chip al unirii boabelor de grâu, aşa cum ne înfățișează prima scriere 
creştină, cunoscută drept Didahia celor doisprezece apostoli: „mulţimea boabelor 
de grâu care devenit un singur trup este chip al unităţii noastre într-o singură 
Biserică”. 


Constantinopolul, locul de naștere al colivei 


Dacă simbolismul boabelor de grâu fierte era cunoscut de către creștini încă de la 
sfârşitul secolului I, coliva, așa cum o ştim noi astăzi, apare în viaţa bisericii în 
secolul al IV-lea. Ea apare în Sinaxarul din prima sâmbătă din Postul Păresimilor, 
ca rezultat al unei necesități practice, „în vremea împăratului Iulian apostatul (361- 
363) care, dorind să-i batjocorească pe creștini, a dat ordin guvernatorului oraşului 
Constantinopol să stropească toate provizule din pieţele de alimente cu sângele 
jertfit idolilor. 


Sfântul Teodor, munenicul lui Hristos, apărându-i în vis arhiepiscopului Eudo-xie 
al Constantinopolului (360-370), (după alte surse, numele episcopului era loan, 
născut în cetatea Evhaita din Asia Mică), 1-a poruncit să-i anunţe pe creştini să nu 
cumpere nimic din piață, ci mai degrabă să mănânce grâu fiert amestecat cu miere 
şi fructe, până ce va trece urgia. 


Iar Iulian, văzând că vicleşugul său nu a ținut şi comercianții din pieţe erau în 
pragul revoltei pentru că nu cumpăra nimeni, a lăsat lhbertate creştinilor”. 


Acest episod din viaţa credincioşilor constantinopolitani a dus la introducerea în 
cultul Sfintei biserici a unei zile speciale de slăvire a lui Dumnezeu pentru această 
binefacere. Astfel, încă din timpul episcopului Nectarie al Constan-tinopolului 
(381-397), în prima sâmbătă a Postului mare, se face pomenirea minunii Sfântului 
mucenic Teodor Tiron. 

Ofrandă liturgică în momente de bucurie 


În viaţa Sfintei Pulheria, sora împăratului bizantin Teodosie al II-lea, cea care a 
salvat Ortodoxia în timpul disputelor monofizite, se precizează că „în azilul din 
Constantinopol şi în mănăstirile din Capitală, săracii oraşului erau hrăniți cu grâu 
fiert”. Aşadar, grâul era o necesitate practică, în caz de nevoie și foamete. 


În amintirea minunii Sfântului Teodor Tiron, încă din secolul al IV-lea, cultul 
Bisericii trăia momente de bucurie, prin aducerea și împărțirea colivei - unire 
simbolică a oamenilor şi a îngerilor, a cerului și a pământului, în slăvirea lui 
Dumnezeu. lar reminiscenţa pregătirii colivei de grâu în momentele de bucurie ale 
Bisericii o găsim până astăzi. În mănăstirile noastre, dar şi la unele parohii, se 
aduce colivă la hramul biserici, în semn de cinstire a praznicului sau a Sfân-tului 
ocrotitor. 


In unele părți ale țării, există şi o practică a colivei, la nouă zile de la nuntă. Tinerii 
căsătoriți, în prima sau a doua duminică după cununie, vin cu lumânările aprinse la 
biserică, aducând colivă de grâu, în semn de mulţumire. 


Tot în acelaşi scop, colivă se aduce la biserică, în unele zone geografice, şi la ziua 
numelui și a cinstirii sfântului ocrotitor. 


Chip al credinţei în viaţa veşnică 


Deşi istoria cultului creştin ne demonstrează faptul că grâul fiert a fost folosit şi în 
momentele festive ale Bisericii, atunci când folosim termenul colivă, gândul ne 
duce la practicile funerare. În ce moment al istoriei s-a făcut transferul de la 
bucurie la tristeţe, încă nu se ştie. Cunoaştem, însă, că simbolismul colivei a fost 
trăit încă din leagănul credinţei creștine. Coliva a fost interpretată drept expresie 
materială a credinţei în nemurire și în Înviere: după cum bobul de grâu, ca să 
încolţească şi să aducă roadă, trebuie să fie îngropat mai întâi în pământ şi să 
putrezească, tot așa și trupul omenesc mai întâi se îngroapă și putrezeşte, pentru ca 
să învieze apoi întru nestricăciune, subliniază Sfântul apostol Pavel. 


De aceea, în cadrul slujbelor de pomenire a celor adormiţi, un element aproape 
nelipsit îl reprezintă coliva. Rânduiala tipiconală a statornicit pomenirea „celor din 
veac adormiţi” prin aducerea de colivă la biserică în zilele special rânduite și 
însemnate în calendar: cele două pomeniri generale, cunoscute sub numele 
tradițional de Moșii de iarnă și Moșii de vară, în sâmbetele Postului mare, la 
Înălţarea Domnului şi la Schimbarea la Faţă a Mântuitorului. În afară de aceste zile 

statornicite de rânduielile tipiconale, credincioşii mai fac colivă la soroacele sau 
zile de pomenire ale celor dragi, trecuţi la Domnul: la trei zile, moment ce coincide 
cu slujba de înmormântare, la nouă şi la patruzeci de zile, la jumătate de an şi, 
apoi, din an în an, până la şapte ani. În plus, rânduiala nu opreşte să se facă colivă 
şi în alte zile decât cele menţionate. 


Între tradiţie şi actualitate 


Cu toţii ne amintim de vremea copilăriei, când bunicile noastre ne aduceau un 
pumn de colivă învelit în hârtie - şi, parcă nu era nimic mai bun! Așteptam 
Sâmbăta Colivei sau a Sfântului Toader, când în vase de tuci, la focul molcom al 
plitei, bunica fierbea colva. Era o sărbătoare asemenea Paștelui, coliva rivalizând 
în mintea noastră cu pasca şi cu ouăle roşii. 


„Apăi, să ştiţi, coliva nu se face oricum, la întâmplare. Trebuie să te pregăteşti de 
cu seara, că nu faci o mâncare oarecare, ci aduci colivă lui Dumnezeu. Amu este 
arpacaş, înainte fierbeam grâul, spălându-l în nouă ape, după cele nouă daruri ale 
Sfântului Duh. Apoi, îl strecuram să râmână coaja şi pleava. Îl puneam într-o 
covăţică de lemn, la răcit, până dimineaţa. Și acum, când fac colivă, mă scol la 
patru dimineaţa, mă spăl, aprind sfânta candilă, fac rugă-ciunea şi aşa, cu 
rugăciune, aşez coliva. Amestec grâul cu nucă și zahăr, fructe uscate şi alte 
aromate. Din bătrâni, am prins că se pune şi o lingură de sare. Apoi după ce 
amestec bine, o tipăresc în forma platoului, însemnându-o cu Sfânta Cruce şi aşa o 
duc la Biserică”, ne povesteşte rânduiala colivei bunica Floarea din satul Vârful 
Câmpului, judeţul Botoşani. 


Astăzi, totul s-a mutat în laboratoarele cofetăriilor, multe dintre colivele actuale 
semănând mult cu torturile. Mai nou, unele firme comercializează și „înghețată de 
colivă”. 


Intre tradiție şi actualitate, coliva rămâne o realitate a Bisericii. Indiferent de 
formă, indiferent dacă respectă sau nu canoanele tradiționale, coliva este semnul 
văzut al credinţei noastre în Inviere, dogma fundamentală a credinţei noastre. 

Mâine sunt Moşii de vară. Biserica Ortodoxă a rânduit sâmbăta ca zi de pomenire a 
morţilor. Două dintre sâmbetele din cursul anului bisericesc sunt dedicate însă, în 
chip special, pomenirii generale a morţilor: Sâmbăta dinaintea Duminicii lăsatului 
sec de carne - Moşii de larnă, şi Sâmbăta dinaintea Duminicii Pogorârii Duhului 
Sfânt - Moşii de vară. 


Biserica noastră Ortodoxă mărturiseşte prin învăţătura ei de credință nemurirea 
sufletului şi crede în Învierea morţilor. Ea ne învaţă să ne rugăm pentru cei 
adormiţi ca să aibă parte de viaţă veşnică în Împărăţia Cerurilor. De aceea, Biserica 
a rânduit ca zi de rugăciune pentru cei adormiţi sâmbăta, precum şi anumite zile de 
peste an în care ducem colivă la Biserică şi dăm pomelnic pentru toţi cei adormiţi 
din neamul nostru. Aceste zile de obştească pomenire sunt numite Sâmbetele 
morţilor sau moşii. Între acestea se află şi moşii de vară pe care anul acesta îi ţinem 
în ziua de 30 mai. 


Sâmbăta aceasta este înainte de Sărbătoarea Pogorârii Duhului Sfânt (Rusalii) şi 
este închinată celor adormiţi pentru ca să se împărtăşească şi ei de mângâierea 
Sfântului Duh Care S-a pogorât la Cincizecime peste Apostoli şi de atunci 
cârmuieşte lumea în chip nevăzut. Această zi poartă numele de „Sâmbăta Moşilor”, 
iar în popor este cunoscută sub numele de Moşii de vară. 

Incă din vremea Sfinţilor Apostoli, după cum mărturiseşte Sfântul loan Gură de 
Aur, se ţineau zile de pomenire a strămoşilor adormiţi în speranţa fericirii veşnice. 


Astfel de zile pot fi identificate în jurul secolului al VI-lea, când s-a făcut fixarea 
definitivă a pericopelor biblice citite în cursul anului bisericesc. În privinţa aceasta 
găsim rugăciuni alcătuite pentru sufletele celor morţi şi în Evhologhiul lui Serapion 
de Thmuis (Egipt) din secolul al IV-lea, în care se spune: ”7e rugăm Dumnezeule 
şi pentru cei adormiţi, a căror pomenire S-a făcut, Sfinţeşte aceste suflete, căci tu 
pe toate le cunoşti; sfinţeşte-i pe cei adormiţi în Domnul şi numără-i cu puterile 
Tale cele sfinte (îngerii) şi dă-le lor şi sălăşluire întru împărăţia Ta”. 


Mai multe informaţii legate de pomenirea celor adormiţi în Sâmbăta din Ajunul 
Rusaliilor aflăm din articolul “Sfaturi practice în Biserică: Pomenirea moşilor de 
vară din sâmbăta Rusaliilor” publicat în Cotidianul “Ziarul Lumina” din data de 21 
mai 2010 şi semnat de Pr. lect. dr. Lucian Farcaşiu. 


“Sâmbăta dinaintea Praznicului Rusaliilor este închinată pomenirii tuturor moşilor 
de vară, adică a celor din veac adormiţi. Textul liturgic din Penticostar arată în chip 
lămurit faptul că sunt acum pomeniţi „creştinii care au adormit în credinţă: părinţi, 
strămoşi, bunici şi străbuni, fraţi şi prieteni, bogaţi şi săraci, împărați şi domni, pe 
cei de laolaltă şi sihaştri”, pentru aceştia rugându-l pe Dumnezeu, astfel: 
„Odihneşte-i... unde sunt mulțimile tuturor drepţilor şi unde este sălaşul sfinților 
Tăr”. 


Alte texte din slujba acestei sâmbete arată că rugăciunea de pomenire a celor 
adormiţi se face şi pentru cei care au murit în împrejurări năprasnice: „Pe cei ce au 
sfârşit sfâşiați de fiare, Hristoase, şi pe care peştii i-au înghițit, pe care cutremurul, 
surparea pământului ori prăpastia i-au îngropat ... pe cei ce i-au ucis sabia, cuțitul 
şi focul, izbitura răutăţilor, despicarea stâncilor şi tâlharii, foametea şi ciuma”, 
rugându-L pe Hristos Mântuitorul să-i izbăvească „de groaza cea de acolo”, ca un 
milostiv, mântuindu-i „cu împărtăşirea şi cu bucuria” Sa. 


Unii teologi ai Bisericii identifică în aceste exprimări liturgice şi pe sinucigaşi, 
adică pe cei care şi-au luat singuri viaţa, şi pentru care nu se face nicicând 
rugăciune în lăcaşul Bisericii, exceptând ziua aceasta a sâmbetei moşilor de vară. 
În accepțiunea acestor teologi, singurul moment din cursul anului liturgic în care se 
face rugăciune publică şi pentru sinucigaşi este această sâmbătă dinaintea 
Rusaliilor, ca un pogorământ de la regula bisericească statornicită, rugându-l pe 
Hristos să-i miluiască, izbăvindu-i şi mângâindu-i în groaza ce-i învăluie în iad, 
acolo unde sufletul lor se chinuieşte. 

În sensul acesta, şi rugăciunea a cincea de la Vecernia plecării genunchilor din 
Duminica Rusaliilor zice: ,.... şi la acest praznic, cu totul desăvârşit şi mântuitor, ai 
binevoit a primi rugăciuni de mijlocire pentru cei ţinuţi în iad, dându-ne nouă mari 
nădejdi că vei trimite uşurare şi mângâiere celor cuprinşi de întristări apăsătoare”. 


În sensul acestor rugăciuni şi mijlociri, deja invocate, credincioşii Bisericii noastre 
trebuie să ştie că în această zi a sâmbetei moşilor de vară au datoria creştinească de 
a-l pomeni pe toți strămoşii şi moşii lor după trup, şi pe toţi cei din veac adormiţi, 
la Slujba Parastasului de obşte care se săvârşeşte în toate Bisericile Ortodoxe în 
această sâmbătă. Pe pomelnicele lor pentru slujba aceasta a Parastasului ei pot 
trece în această zi şi pe sinucigaşi, menţionând însă în dreptul numelui acestora 
chipul morţii lor (adică sinucigaş), pentru ca preoţii să poată să-i diferenţieze pe 
aceştia de cei adormiţi întru nădejdea învierii şi a vieţii celei veşnice, pentru cei 
dintâi „care plâng şi se chinuiesc, aşteptând mângâierea lui Hristos” (adică pentru 
sinucigaşi), rugând pe Dumnezeu „ca să îndepărteze de la ei toată durerea, 
întristarea şi suspinarea ...” 


Pomenirea aceasta a moşilor de vară are rostul de a-i învrednici şi pe cei adormiţi 
în dreapta credință de darurile Sfântului Duh, a cărui pogorâre o vom prăznui în 
ziua următoare, a Rusaliilor, aceasta întrucât lucrarea Duhului Sfânt nu-i cuprinde 
numai pe creştinii vii, ci se extinde şi asupra celor adormiți, întrucât cei vii şi cei 
adormiţi sunt deopotrivă membri ai Bisericii Universale”. 

Adrian Niţă - Rugăciunea pentru cei adormiţi şi comuniunea sfinţilor 


Cea mai întâlnită formă de ajutorare a celor adormiţi este rugăciunea. Rugăciunea 
Bisericii împreună cu rugăciunea personală ne pun în contact cu Maica Domnului, 
cu sfinţii, care pot mijloci la Dumnezeu iertare şi mântuire pentru cel adormit. 


Pregătirea aperceptivă 


Deşi comentariile despre moarte nu sunt comode pentru omul contemporan, 
existând o oarecare aversiune faţă de această temă, totuşi, moartea este o realitate 
de necontestat întâlnită la tot pasul. Percepția ei devine mai concretă atunci când 
cineva apropiat părăseşte această lume. În această situaţie, cei din familia îndoliată 
ajung în Biserică, lăcaş de mângâiere, de uşurare a suferințelor, de speranţă pentru 
cei vii, dar şi pentru cei adormiţi. 


Anunţarea temei 
Despre rugăciunea pentru cei adormiţi vom face în continuare unele referiri. 


Tratarea 
Originea morţii 

Din perspectiva Sfintei Scripturi, moartea apare ca efect al neascultării omului de 
Dumnezeu: „Din toți pomii Raiului poți să mănânci, dar din pomul cunoștinței 
binelui şi răului să nu mănânci, căci în ziua în care vei mânca vei muri!“ (Facere 2, 
17). Moartea a fost sufletească, prin alterarea relației omului cu Dumnezeu, dar şi 
trupească, în plan biologic, prin despărțirea sufletului de trup. Tragismul morții 
vine din faptul că acest fenomen nu aparţine firii umane (Dumnezeu n-a creat 
moartea), ea intră în firea umană, devenindu-i „firească“, de o asemenea manieră 
încât este cel mai sigur fenomen care se întâmplă în viaţa fiecărui om. 


În pofida acestei realităţi, Moartea şi Învierea Mântuitorului lisus Hristos aduc un 
sens cu totul diferit existenței umane. Până la acest moment crucial al istoriei 
omenirii, moartea şi iadul erau implacabile, aşa cum ne spune Psalmistul: „Nu 
morţii te vor lăuda pe Tine, Doamne, nici toţi cei ce se coboară în iad“ (Psalmul 
113, 17). Prin Moartea Sa, Hristos a omorât moartea, a omorât păcatul şi a surpat 
puterea diavolului. Iar prin Învierea Sa, Împărăţia cerurilor s-a deschis: .....Eu sunt 
Învierea şi Viaţa; cel ce crede în Mine va fi viu, chiar de va muri“ (loan 11, 25). 


Astfel, moartea, ne spune părintele Stăniloae, capătă o valoare pozitivă: Hristos ne 
trece la comuniunea deplină cu Dumnezeu. 


Zile de pomenire pentru adormiţi 


Învățătura Bisericii Ortodoxe ne spune că după moartea unui om, sufletul său trece 
prin judecata particulară. Aici i se stabileşte în funcție de faptele sale un loc 
temporar, la bine sau la rău, până la judecata universală. După acest ultim act al 
istoriei mântuirii neamului omenesc, unii vor merge cu Hristos în Împărăţia Lui, 
iar alții se vor despărți de El. Această decizie va fi veşnică. 


În acest răstimp dintre judecata particulară şi judecata universală, sufletele 
cunoscuţilor care au răposat au nevoie de ajutorul nostru. De ce? Ei nu mai pot 
face nimic pentru mântuirea lor, au ieşit din planul vieţii pământeşti unde pocăinţa 
şi faptele bune au valoare eternă. În plus, nu toţi oamenii care mor ajung în Rai, de 
aceea sufletele lor devin dependente de dragostea noastră. 


În Tradiţia Bisericii noastre a rămas consacrată sâmbăta ca zi de pomenire a celor 
adormiţi, deoarece în această zi Mântuitorul S-a coborât la iad şi a izbăvit sufletele 
celor adormiţi din veacuri care îl aşteptau pe Izbăvitorul, pe Mesia. În mod special, 
două dintre sâmbetele anului bisericesc sunt consacrate în toate Bisericile 
Ortodoxe pomenirii generale a morţilor: sâmbăta dinaintea Înfricoşătoarei Judecăţi 
(lăsatului sec de carne) şi sâmbăta dinaintea Pogorârii Duhului Sfânt (Sâmbăta 

Rusaliilor). Amândouă poartă în popor denumirea de Moşii (de iarnă, respectiv de 
vară), pentru că facem pomenirea părinţilor, moşilor şi strămoşilor noştri plecaţi la 
Domnul. 


De asemenea, la fiecare Sfântă Liturghie cei vii şi cei adormiţi sunt aşezaţi pe 
Sfântul Disc, în jurul Sfântului Agneţ (care se transformă în timpul slujbei în 
Sfântul Trup al Domnului Hristos) alături de Maica Domnului şi de cetele sfinților. 
Este, poate, cea mai frumoasă dovadă de iubire pentru cei dragi plecaţi dintre noi, 
de a-i aduce permanent înaintea lui Dumnezeu spre a fi binecuvântaţi, uşuraţi de 
păcate, iertați şi mântuiţi. 


Ajutorarea celor adormiţi 


Părinţii Bisericii sfătuiesc ca în fiecare zi în decursul celor patruzeci de zile din 
momentul morții, familia şi cunoscuţii să-şi concentreze atenţia pe trei segmente: 
1. Rugăciune personală. Facem câte o rugăciune pentru cel adormit (rugăciuni 
scurte sau, dacă timpul ne permite, un paraclis sau acatist); 

2. Milostenie. De asemenea, trebuie oferit câte ceva, cât de puţin, celor în nevoi 
care se pot folosi de milostenia noastră; 

3. Rugăciunea Biserici (pomenirea celor adormiţi la Sfânta Liturghie). 


Aş aminti aici un fapt minunat din viaţa Sfântului Nicolae Planas, din Grecia, 
trăitor în secolul al XVIII-lea, care acorda o atenţie foarte mare pomenirii celor 
adormiţi la Sfânta Liturghie. Pomenea atât de mult încât, chiar dacă foile se 
îngălbeneau de vreme, nu renunţa la a pomeni. 


Într-o noapte, una din maici a visat că obştea mănăstirii se îndrepta împreună cu 
Sfântul Nicolae spre stadionul din Atena. Când s-au deschis porţile stadionului, 
arhiplin ca pentru un mare spectacol, toți oamenii s-au ridicat în picioare, au 
început să aplaude şi să strige cu bucurie către părintele. Părintele Nicolae, 
mirat, a întrebat: Pe cine ovaţionează aceştia? Un tânăr din preajma lor a 
răspuns: Pe sfinţia voastră! Sunt cei care au fost scoşi din iad, în urma 
pomenirilor pe care le-aţi făcut! 


Practici neortodoxe 


Au existat şi încă mai există practici păgâne care arată din partea familiei îndoliate 
o neînțelegere a cultului şi a valorilor morale ortodoxe. De pildă, banii care se 
adună de-a lungul celor trei zile până la momentul înmormântării se lasă în coşciug 
şi se îngroapă, pe motiv că cel adormit ar trebui să-şi plătească vămile văzduhului! 

Dar vămile văzduhului nu se plătesc în modul acesta, ci se plătesc cu faptele bune 
făcute în timpul vieţii. Banii aceştia trebuie folosiți pentru ajutorarea unui copil 
orfan, a unui bătrân bolnav, gesturi care realmente l-ar ajuta pe cel adormit. 


Mai amintim din mulțimea de practici pe care le întâlnim la înmormântare un 
moment care parcă dă adevăratul sens al slujbei de prohodire: dezlegarea legăturii 
de la picioarele adormitului, în timpul rostirii de către preot a rugăciunii de 
dezlegare de păcate. Aici, accentul cade pe un gest lipsit de orice însemnătate 
religioasă. Dacă cel adormit şi-a cerut iertare pe patul suferinței de la rude, 
prieteni, cunoscuţi, a fost primenit sufleteşte, adică mărturisit şi împărtăşit, poate 
intra în mormânt legat fedeleş, nu numai la picioare! 


Recapitularea 


Cum a apărut moartea în creația lui Dumnezeu? Ce trebuie să facem pentru cei 
adormiţi? Care sunt zilele consacrate pomenirii celor adormiţi? Ce practici 
neortodoxe cunoaşteţi în legătură cu cei adormiți? 


Asocierea 


Aşa cum ne rugăm pentru cei dragi când sunt în necazuri, în boli (intervenţii 
chirurgicale etc.), la fel suntem datori să ne rugăm când aceştia sunt chemaţi de 
Dumnezeu la viaţa veşnică. Iubirea este virtutea teologală care face legătura între 
cer şi pământ, între vii şi adormiţi. 


Generalizăm spunând că în învăţătura Bisericii Ortodoxe cultul morţilor ocupă un 
loc important. Intreaga slujbă de înmormântare este de fapt o rugăciune continuă 
adusă înaintea lui Dumnezeu pentru cel care a plecat dintre noi. 


Aplicăm învăţătura despre rugăciunea pentru cei adormiţi cu îndemnul ca fiecare 
dintre noi să ne obişnuim ca în rugăciunile noastre să-i pomenim pe cei adormiţi, 
cu mai multă grijă şi stăruinţă decât o facem pentru cei vii, pentru că cei vii încă 
mai au timp să-şi pregătească veşnicia, pe când cei adormiţi, nu. 


Repere bibliografice: 

Pr. prof. dr. Dumitru Stăniloae, Teologia Dogmatică, vol. III, E.I.B.M.B.OR,, 
2003; 

Jean-Claude Larchet, Tradiţia Ortodoxă despre viaţa de după moarte, Editura 
Sofia, 2006; 

Pr. lect. dr. David Pestroiu, Spre Viaţa Veşnică, Rânduieli ortodoxe pentru 
înmormântare şi parastas, Editura Cuvântul Vieţu, 2013. 

Părintele Ciprian - Despre cei adormiţi 


0 rugăciune, o lacrimă, o lumânare aprinsă pentru 
cei ce nu mai sunt... 
Lumina lumânării 
Y să facă lumină în Rai 
pentru cei dragi! 


Dumnezeu să-i ierte)şi sa-i 
ă ace? 


După sfârşitul pământesc al omului, sufletul său merge înaintea lui Dumnezeu 
pentru a fi judecat. Aceasta este judecata particulară şi se deosebeşte de cea 
universală care se va face cu toți oamenii odată, la sfârşitul lumii şi după învierea 
trupurilor. 


Locul unde sunt duşi cei buni se numeşte: sânul lui Avraam (Luca 16,22), sau Rai 
(Luca 23,43), iar locul unde merg cei răi se numeşte iad (Luca 16,23). 


Timpul judecății particulare este imediat după moarte : ...astăzi vei fi cu Mine în 
Rai (Luca 23,43), ...este rânduit oamenilor, o dată să moară, iar după aceea să fie 
judecata (Evrei 9,27), ... doresc să mă despart de trup şi să fiu cu Hristos (Filipeni 
1, 23), ... pentru mine viaţa este Hristos şi moartea, un câştig (Filipeni 1,21). 


Iată câteva argumente pentru rugăciunea pentru cei răposaţi: 

Vă îndemn deci, înainte de toate, să faceți cereri, rugăciuni, mijlociri, mulțumiri 
pentru toţi oamenii(l Timotei 2,1) condiția de om nu se pierde odată cu moartea, 
căci ea nu e sfârşit ci trecere. 


Mărturisiţi-vă deci unul altuia păcatele şi vă rugaţi unul pentru altul, ca să vă 
vindecaţi, că mult poate rugăciunea stăruitoare a dreptului (Iacov 5, 16). 


Drept aceea, sfânt şi cucernic gând a fost, că a adus jertfă de curăţire pentru cei 
morţi, ca să se slobozească de păcat (II Macabei 12,46). 

„.. nu-ți aduce aminte de nedreptățile părinţilor noştri (Baruh 3, 4-5), aşa se ruga 
Sfântul prooroc Baruh. 


Dumnezeu are puterea de a scoate sufletele din iad, căci nimic nu e cu neputinţă la 
EI. Eu omor şi inviez, Eu rănesc şi Eu tămăduiesc (Deuteronom 32, 39). El coboară 
la iad şi iarăşi scoate (I Regi 2, 6 ; Ps. 48,16 ; Rom. 14,9; 1 Cor. 15,19; 1 Tim. 2,6 
; Evrei 11,19 ; 1 loan 2,2 ; Apoc. 1, 18). 


Rugăciunea pentru cei adormiţi e dovadă de iubire. Moartea nu poate stăvili iubirea 
pentru aproapele, căci şi după aceea continui să-l iubeşti. 


Sursa: http://calauza-ortodoxa.trei.ro/?item=133 

Preotul loan - Cuvânt către creştinii ortodocşi despre pomenile şi rugăciunile 
pentru cei adormiţi 


Iubiţi credincioşi, cultele religioase (adventiștii, baptiştii, evangheliştii,  penticos- 
talii şi martorii lui lehova) susțin că pomenile pe care le fac pentru cei adormiţi 
creştin ortodocşii nu au nici un folos. Spun că morţii pe care-i pomenim noi nu mai 
mănâncă, colivă, colaci... şi toate cele ce se împart pentru sufletele lor. În ceea ce 
afirmă aceste culte religioase un singur lucru este adevărat: acela că sufletele celor 
adormiţi din neamurile noastre nu mănâncă nimic din ceea ce am pregătit noi la 
pomană. În schimb ei primesc iertare de păcate în urma acestor pomeni. Cu fiecare 
pomenire, parastas, Dumnezeu îi ridică din starea în care au murit. Avem ca temei, 
versete din Biblie care dovedesc cât se poate de clar că aceste pomeni (parastase) 
sunt bine primite, bine plăcute lui Dumnezeu: 

» «Fii darnic cu pâinea şi cu vinul la mormântul celor care ţi-au răposat» 
(Tobit 4:17). Ce poate însemna a fi darnic cu pâinea şi cu vinul decât 
parastas - pomană??? 

» «Sfânt şi cucernic gând a fost că a adus jertfă de curăţie pentru cei morți, 
ca să se slobozească din păcat» (2 Macabei 12:46). Adică, un gând sfânt, 
pornit dintr-o credinţă dreaptă (creştin ortodoxă) este acela de a face 
pomană (jertfă de curăţie) pentru cei morţi, ca în urma acestor pomeni 

Dumnezeu să se milostivească de sufletele celor pomeniţi şi să-i scoată din 
osânda iadului sau, dacă sunt în Rai, să le dea mult mai multă lumină. 


Lumea, tehnică şi limbajul au evoluat şi de aceea trebuie să înţelegem că ceea ce se 
numea în urmă cu câteva mii de ani, jertfă de curăţie (în Țara Sfântă, Israel) acum 
noi românii îi spunem pomană sau parastas. 


Cuvânt despre pomenirea morţilor 


Intrând la Părintele Mihail de la Valaam, mi-a dat să citesc ceva ce se numea 


„Despre pomenirea morţilor”. Cuvântul se cuvine să fie dat în întregime: 
;» Credinţa noastră ortodoxă învaţă că va veni o vreme când îi vom întâlni pe cei 
adormiţi şi dragi ai noştri şi vom trăi împreună cu ei nedespărţiţi, în veci. 
Dumnezeu este dragoste neţărmurită şi nu-i va înstrăina pe cei care au fost uniţi 
în viața aceasta prin legătura dragostei. Ne vom bucura pururi alături de cei pe 
care i- am iubit şi împreună cu care am împărtăşit aici bucuriile noastre. 
Înţelegând acestea, cu câtă osârdie s-ar cuveni să ne pomenim morţii!” 


In rugăciune, o inimă vorbeşte cu alta. 


Sfântul loan de Krondstadt spunea: „Se cuvine să ne rugăm pentru cei adormiţi 
ca şi cum am fi noi înşine în chinurile iadului. Trebuie sa simţim suferinţa lor şi 
să ne rugăm pentru odihna lor la loc luminat, la loc cu verdeață, unde nu este 
durere, nici întristare, nici suspin”, 


Predania Sfinților Apostoli ne învaţă: rugaţi-vă unii pentru alţii (Iacob 5:16). 
Rugăciunea Bisericii pentru cei adormiţi are atâta putere, încât, înălțându-se către 
cer, ajunge până la tronul Celui atotputernic, şi, coborându-se până în străfundurile 
iadului, îi izbăveşte de chinuri pe cei înlănţuiţi acolo. Ea înnoieşte nemăsurata 
jertfă de pe Cruce a Mântuitorului adusă pentru păcatele neamului omenesc. 
Această rugăciune este unită şi întărită de mijlocirile sfinților, cu deosebire de cea 
a Maicii Domnului, neobosită apărătoare a creştinilor. Când Jertfa fără de sânge a 
Trupului şi Sângelui Fiului lui Dumnezeu se săvârşeşte pe Sfânta masă, stau de 
faţă toate Puterile oştilor cereşti şi soborul Sfinţilor. Sufletele celor adormiţi care se 
pomenesc în vremea Sfintei Liturghii sunt părtaşe împreună cu Îngerii şi cu sfinţii 
la jertfa nesângeroasă ce se aduce. De câtă bucurie şi mângâiere sfântă se umple 
acel suflet când, pomenit fiind în Biserica lui Dumnezeu, se înfăţişează înaintea 
Tronului lui Dumnezeu, împreună cu cetele Îngerilor şi cu ale Sfinţilor, rugându-se 
stăruitor pentru iertarea păcatelor şi pentru răspuns bun la Înfricoşătoarea Judecată 
a lui Hristos. 

Ce bucurie nespusă, ce fericire nețărmurită umple sufletul atunci când părticica de 
prescură scoasă pentru el în vremea Proscomidiei este scufundată laolaltă cu 
celelalte în Preasfântul Sânge al Fiului lui Dumnezeu, rostindu-se această 
rugăciune: „Spală, Doamne, păcatele celor ce s-au pomenit aici, cu Cinstit Sângele 
Tău, pentru rugăciunile sfinților Tă”. De aceea se cuvine să ne îngrijim cu osârdie 
pentru mântuirea celor adormiţi. Când noi înşine vom muri, ei se vor ruga în 
ceasul morţii noastre, mijlocind pentru noi către Dumnezeu, cu aceeaşi 
sârguinţă şi dragoste cu care noi ne-am rugat aici pentru dânşii. Acest lucru ne 
va fi de mare trebuinţă înaintea lui Dumnezeu. Cei adormiţi ştiu tot ceea ce 
făptuim. Aud şi văd când ne rugăm pentru dânşii, chiar dacă ne-am tăinui la 
marginile pământului. Cu cât mai mult Domnul Însuşi ştie toate acestea! 
Faptele bune şi rugăciunile celor vii pentru cei adormiţi îi mântuiesc şi pe unii, 
şi pe ceilalți, deopotrivă. 


„Acolo, spune Sfântul Teofan Zăvorâtul, sufletul omului se întâlneşte cu toţi 


cei pentru care s-a rugat şi cărora s-a rugat în vremea vieţii sale de aici, de pe 
pământ”. 


Câtă mângâiere! Cât de Milostiv este Dumnezeu cu sufletele noastre! El va 
trimite să ne întâmpine, de îndată ce vom pătrunde în tărâmul cel de veci, pe toți 
cei pentru care ne-am rugat. 


Dar „pentru cei adormiţi care nu sunt vrednici de mântuire, spune Sfântul 
Damaschin, Dumnezeu nu îndeamnă pe nimeni să se roage: nici părinţii, nici soția 
sau soţul, nici rudele, nici prietenii”. Prin ei se împlineşte profeția: „nenorociţi sunt 
adormiţii pentru cei care nici unul dintre cei vii nu se roagă”. 


Alături de jertfa fără de sânge, iertarea păcatelor se primeşte şi prin faptele de 
milostenie. 


Sfântul loan Gură de Aur spune: „Cinstiţi-i pe cei adormiţi cu pomeni şi cu 
fapte bune, pentru că acestea îi vor ajuta să se izbăvească din muncile cele 
veşnice”. 


Până la Judecata cea de Apoi a lui Hristos mai este încă vreme să ne rugăm unii 
pentru alții şi să schimbăm starea celor adormiţi ai noştri. Jertfa fără de sânge 


adusă pentru ei îi curăţă de păcate şi îi înalță la o stare mai bună. Amin. 


(10-23 noiembrie, 1947”) 

totii 
Când am terminat de citit foaia, l-am privit uimit pe stareţ. Ochii săi luminoşi şi 
limpezi mă iscodeau. Am înţeles atunci că Părintele Mihail avea darul înainte- 
vederii şi îmi cunoştea trecutul. 


- Părinte, i-am cerut, spuneţi-mi un cuvânt despre moarte? 

- Nu există moarte, mi-a răspuns. Este mai mult o trecere de la o stare la alta. 
Pentru mine însumi, viaţa din cealaltă lume este cu mult mai adevărată decât viaţa 
mea de aici. Cu cât creştinul trăieşte mai profund viaţa sa lăuntrică, cu atât este 
mai rupt de lumea aceasta şi se apropie împăcat de cealaltă. Când vine sfârşitul în 
este uşor, perdeaua subțire pur şi simplu se mistuie. 


- Părinte, putem trăi într-o legătură vie cu cei adormiţi? 

- Fără nici o îndoială. Rugăciunile pentru cei adormiţi statornicesc această 
legătură. Cei care nu se îngrijesc de ele rup legătura aceasta de taină şi deznădăjdu- 
iesc, ca unii ce sunt lipsiţi de credință. Rugăciunea uneşte, încălzeşte şi întăreşte pe 
toţi. 


Despre păcatul slavei deşarte 


Atât de rău este păcatul slavei deşarte, încât dacă ar încerca cineva să-l descrie cu 
amănuntul, ar semăna cu acela care încearcă să măsoare greutatea vântului. 
Această blestemată răutate a slavei deşarte nu se arată la om numai când este în 
viaţă, ci de multe ori şi la trecerea lui de pe pământ. 


Ca să înţelegem acest lucru să-l ascultăm pe Sfântul loan Gură de Aur care, în 
această privinţă. spune: „Cei cu slava deşartă şi după moarte se măresc în deşert. 
De pildă, cutare murind, a poruncit să fie minunat, să se facă cutare şi cutare lucru. 
Şi care sunt oare acestea, pe care cel cu slava deşartă lasă poruncă să se facă după 
moarte lui? Acestea sunt cheltuielile mari şi de prisos pe care le fac urmaşii lor 
rubedeniile spre a-l îmbrăca pe el cu haine noi şi de mult preţ, spre ai pune în deget 
şi la mâini inel şi brățări de aur, încălțăminte din cele mai scumpe în picioare, spre 
a-l înfăşura în mătăsuri şi spre a-i acoperi faţa cu marame din fir de aur. Apoi, să-i 
facă lui sicriu din lemn binemirositor şi care nu putrezeşte curând şi să-l vopsească 
cu felurite culori şi să-l îmbrace cu argint şi ale metale scumpe. Apoi, să-i facă 
cavou scump, din marmură şi granit, unde să-i aşeze trupul mort; împrejurul 
cavoului să-i facă grilaj de fier sau de bronz, iar alături sau înlăuntrul cavoului să-i 
facă statuie, aşa cum era el în floarea vârstei şi a fericirii pe pământ. 

Și statuia să fie de marmură sau de bronz sau din alte materiale de preţ şi să fie 
sculptată dea cei mai buni sculptori. Pe frontiscipiul cavoului, la intrare, să fie 
scrise cu slove de aur, numele şi gradul dregătoriilor pe care le-a avut el în lume, 
ca să vadă toţi câţi vor trece pe acolo, că mare şi minunat a fost acesta ce este 
îngropat aici. 


Acestea şi multe altele de acestea sunt cele ce a rânduit să i se facă după moarte, 
omul iubitor de slava veacului de acum. De vrei să cunoşti acest adevăr du-te în 
cimitirele din marile oraşe şi acolo vei vedea sute şi mii de mărturii de acest fel, 
care arată că nici în mormânt nu poate scăpa de patima slavei deşarte şi a iubirii de 
arătare. Câte fapte bune nu ar fi putut face rudeniile unui asemenea om cu banii 
cheltuiţi pe aceste lucruri deşarte? Câţi săraci şi goi n-ar fi îmbrăcat şi câți flămânzi 
n-ar fi ajutat? Şi cât de mare folos n-ar fi adus cu această milostenie celui trecut 
prin această lume, la cele veşnice? Mai ales dacă a trăit acela în dreapta credinţă şi 
s-a spovedit la duhovnic de toate păcatele sale. 


Bibliografie: Biblia E.I.B.M., Bucuresti, 1994; Serghei Bolsakoff, Sfinţi călugări 
ai nordului Rusiei, ieroschimonahul Mihail, Ultimul stareţ de la Valaam, 
Editura Egumeniţa 2008. 

Pr. lulian Naros - Folosul rugăciunilor pentru morţi (adormiţi) 


Încep a spune câteva lucruri despre „Folosul rugăciunilor ptr. morţi” încercând la 
început să amintesc pricina care ne-a adus să ne întâlnim şi să discutăm despre 
subiectul amintit. Este adevărat că materialul s-ar putea să pară mai lung, dar am 
încercat să concentrez ideile şi să vă introduc în gândirea ortodoxă, nu doar să 
prezint un material prin care să combat o anumită atitudine diferită de a bisericii 
ortodoxe, ci ca să înţelegeți motivaţia rugăciunilor pentru morţi din punctual de 
vedere ortodox. 


Din câte îmi amintesc, aţi fost de acord să ne întâlnim pentru ai demonstra mamei 
dv. că rugăciunile de parastas şi celelalte rugăciuni rânduite de Biserica Ortodoxă 
pentru morţi, sunt de prisos, datorită faptului că „cel mort nu mai poate fi salvat din 
locul de chin în care este”, conform învăţăturii adventiste din care vă împărtăşiți. 
Știm amândoi că între învăţătura ortodoxă şi cea adventistă sunt multe deosebiri. 
Cunosc şi eu în parte învăţătura adventistă cum şi dv. tot în parte o cunoaşteţi pe 
cea ortodoxă, de aceea am fost de acord să ne întâlnim şi să discutăm pe marginea 
acestei teme (nu cu intenţii prozelite) ptr. mama dv., deşi eu ştiu că ea este con- 
vinsă în adâncul ei de ceea ce face, pentru că este o ortodoxă trăitoare, nu doar cu 
numele, la aceasta ajutându-o şi „ghimpele” ei prin necazul pe care îl produce. 


De ce noi ortodocşii ne rugăm pentru cei morţii? 

1. Pentru că îi considerăm adormiţi şi nu morţi, lucru care ne face să putem fi în 
comuniune cu ei prin Hristos, în biserică."Pentru că într-un Duh ne-am botezat noi 
toți, ca să fim un singur trup, fie iudei, fie elini, fie robi, fie liberi, şi toți la un duh 
ne-am adăpat”( 1 Cor. 12, 13) . Moartea trupească nu-i desparte însă pe creştini de 
Hristos. Chiar şi după moarte, ei rămân uniți cu Hristos, ca membre vii ale 
bisericii, care este Trupul Său, iar prin Hristos ei continuă să rămână în strânsă 
legătură şi comuniune cu membrii cei vii ai Bisericii. “Căci sunt încredinţat că nici 
moartea, nici viaţa, nici îngerii, nici stăpânirile, nici cele de acum, nici cele ce vor 
fi, nici puterile, nici înălțimile, nici adâncul şi nici o altă făptură nu va putea să ne 
despartă pe noi de dragostea lui Dumnezeu, cea Întru Hristos lisus, Domnul 
nostru” (Romani 8, 38-39). 


Ca Trup al lui Hristos, Biserica are datoria să se îngrijească şi să se roage pentru 
toți fiu şi fiicele sale care au murit întru nădejdea învierii şi a vieţii celei veşnice. 


Noi nu putem şti care dintre morţi vor fi iertaţi şi mântuiţi, dar avem datoria să ne 
rugăm neîncetat pentru toţi, cu nădejdea că Dumnezeu ne va asculta rugăciunile şi- 
i va scăpa de focul cel veşnic al iadului care este aprins de păcat prin nelucrare 
(Matei 25, 41). 


2. Păcatul 


Ştim că tot omul este păcătos "Că nu este drept nici unul "(Rom. 3,10). "Nimeni nu 
e curat de păcate, măcar de-ar fi trăit o singură zi pe pământ" (lov 14, 44). Acestea 
ştiindu-le, nu putem avea siguranţa 100% că vom fi mântuiţi. “Şi dacă dreptul abia 
se mântuieşte, ce va fi cu cel necredincios şi păcătos? “ (1 Petru 4,18) 


Hristos a pătimit, ne-a deschis calea spre Împărăţia lui Dumnezeu, prin botez şi 
credința în El, dar oare am putut păstra harul Duhului Sfânt primit la botez? 
“prin harul lui Dumnezeu sunt ceea ce sunt; şi harul Lui care este în mine n-a 
fost în zadar, ci m-am ostenit mai mult decât ei toţi. Dar nu cu, ci harul lui 
Dumnezeu care este cu mine.” (I Cor. 15,10) 


Câţi dintre noi au reuşit să scape de mândrie, de mânie, de egoism şi alte asemena 
patimi, pe care de multe ori le cultivăm în loc să le omorâm. “Văd în mădularele 
mele - zice apostolul Pavel- o altă lege, luptându-se împotriva legii minții mele şi 
făcându-mă rob legii păcatului, care este în mădularele mele.” (Romani 7,23) 

„ De aceea situaţia celor morţi, destinați prin judecata chinurilor iadului nu se mai 
poate modifica prin propria lor voință ci numai prin rugăciunile celor vii, ale 
Bisericii. De aici, necesitatea rugăciunilor pentru cei morți. 


În Biserica ortodoxă între cei vii şi cei morţi nu este un zid despărțitor, ci ei sunt 
solidari împreună. “Căci dacă un mădular suferă, toate mădularele suferă împreună 
şi dacă un mădular este cinstit, toate mădularele se bucură împreună.” (1 Corinteni 
XII, 26). Aceestea ne leagă de o altă motivaţie: 


3. Dragostea 


În iubirea faţă de aproapele noi îi dorim semenului nostru binele moral şi material; 
iar binele spiritual cel mai înalt este, fără îndoială, mântuirea sufletească, dobân- 
direa împărăției lui Dumnezeu. Deci, rugăciunea spre îndreptarea celui rătăcit, 
pentru iertarea păcatelor lui fie vieţuind în lume, fie în viaţa de după moarte este un 
act de iubire creştină. Rugăciunea este necesară pentru semeni, căci spune Sfântul 
Iacov: “Rugaţi-vă unul pentru altul, ca să vă vindecaţi, căci mult poate rugăciunea 
stăruitoare a dreptului” (Iacov V, 16), Sfântul Pavel adăugă: «Pentru că ştiu că 
aceasta îmi va fi mie spre mântuire, prin rugăciunile voastre şi cu ajutorul Duhului 
lui lisus Hristos» (Filipeni I, 19). 


Rugăciunile făcute cu credinţă pentru noi şi pentru semeni au rezultat, căci Mân- 
tuitorul a spus: “Cereţi şi vi se va da; căutaţi şi veţi afla; bateţi şi vi se va deschide” 
(Matei VII, 7). Sau: “Şi toate câte veţi cere, rugându-vă cu credinţă, veţi primi” 
(Matei XXI, 22; Marcu XI, 24; loan XIV, 13). 


Mai mult, Domnul Hristos şi apostolii Săi răspund faptic la rugăciunile ce li se fac 
şi ajută pe acei pentru care sunt rugaţi. Astfel Domnul Hristos vindecă pe sluga 
sutaşului (Matei VIII, 5-13), pe fiica cananeencei (Matei XV, 22-26); pe tânărul 
lunatic (Matei XVII, 14-18); înviază pe fuca lui Iair (Matei IX, 23-25). Toate 
aceste minuni Domnul Hristos le îndeplineşte pe baza rugăciunilor celor apropiaţi. 
De asemenea şi Sfântul Petru înviază pe Tabita la rugăciunile credincioşilor apro- 
piați ei (Fapte LX, 40-41). 


Uniţi în aceeaşi credință (Efeseni IV, 5) şi vieţuind în acelaşi trup tainic al lui 
Hristos, membrii Bisericii îşi împărtăşesc între ei dragostea creştină, (cea mai mare 
poruncă a Mântuitorului): “Poruncă nouă dau vouă: să vă iubiți unul pe altul. 
Precum Eu v-am iubit pe voi, aşa şi voi unul pe altul să vă iubiţi” (loan XIII, 34; 
12-13; Romani XIII, 9-10; 1 Corinteni XIII). lar Sfântul loan arată că dragostea 
faţă de Domnul se concretizează şi se vădeşte în iubirea aproapelui (| loan IV, 20). 

În Biserica Ortodoxă mijlocirea nu are limite rigide: pentru cei morţi sau pentru cei 
vii; “Dar mai presus de toate, ţineţi din răsputeri la dragostea dintre voi, pentru că 
dragostea acoperă mulțime de păcate.” (I Petru 4,8) 


Rugăciunea pentru cei morţi presupune nu numai o mijlocire pe lângă Creator, ci şi 
o acţiune directă asupra sufletului, susceptibilă să-l facă demn de iertare. Iar afir- 
maţia că prin rugăciunile Bisericii unele suflete pot fi trecute din iad în Rai pare a 
sta în contrazicere cu cuvintele de la Luca 16, 26, după care între Rai şi iad este o 
prăpastie de netrecut. Contradicţia este însă aparentă, întrucât, dacă privim lucrările 
mai atent vom vedea că între acest text şi învăţătura Bisericii Ortodoxe privitoare 
la posibilitatea mântuirii din iad există de fapt o perfectă concurenţă. 


Textul amintit spune numai atât ca nimeni nu poate primi prin propria voinţă să 
treacă dintr-o stare în alta. Avraam spune bogatului: "între noi şi voi s-a aşezat o 
prăpastie mare, astfel ca cei ce ar vrea să treacă de aici la voi, ori de acolo la noi să 
nu poată să treacă”. Este exact ceea ce spune Biserica. Bariera aceasta este de 
netrecut când cineva aflat într-o parte sau alta a ei ar vrea s-o depăşească, dar 
pentru Domnul ea nu constituie o barieră. Cei ce în viaţa de aici şi-au tăiat de 
bunăvoie orice posibilitate, ca odată ajunşi dincolo Biserica să nu poată mijloci 
prin rugăciuni pentru schimbarea în bine a stării lor, aceştia au într-adevăr în faţa 
lor o asemenea barieră. Ea nu este de netrecut pentru Domnul, dar nimeni nu poate 
fi mântuit împotriva voinţei sale. Ar fi poate absurd să se invoace în acest caz 
dragostea lui Dumnezeu. 


Dovezi 


Se ştie foarte bine faptul că Sfânta Scriptură (Biblia), - şi în special Noul Testa- 
ment - a fost scrisă pentru nevoile sufleteşti ale creştinilor din primele veacuri (mă 
refer la Noul Testament), care doreau să afle cât mai multe date despre învăţătura 
şi faptele Mântuitorului (în special), dar şi diferite alte învățături la nevoile 
concrete ale bisericii şi a membrilor ei din fiecare comunitate. Toate acestea nu s- 
au putut cuprinde în paginile Noului Testament (loan 21,25). Majoritatea 
învăţăturii a fost recepționată de către primii creştini (începând cu apostolu) prin 
auz şi prin aplicare concretă în viaţa lor. Acest tezaur practic a fost transmis mai 
departe urmaşilor tot prin “auz şi aplicată în viaţa lor”, tezaur pe care Biserica 
Ortodoxă se bazează la fel de mult (pentru că este girat de Sinodul Apostolic şi de 
Sinoadele Ecumenice) numindu-l “sfânt”. Îi acordă aceiaşi cinstire ca şi Bibliei 
pentru că pe amândouă le numeşte “sfinte” (Sfânta Scriptură şi Sfânta Tradiţie). 
Ele se completează nu sunt paralele. 

Învățătura ortodoxă nu susţine că un om poate mântui pe altul sau îl poate scoate 
din iad. De asemenea total greşită ar fi şi părerea că cineva poate face în viaţa 
orice, deoarece îl vor scoate din chinuri rugăciunile urmaşilor. Pe de o parte se 
cade în păcatul prea marii încrederi în mila lui Dumnezeu, păcat împotriva Duhului 
Sfânt. 


Pe de altă parte se mai pune o problemă de ordin practic: o dată cu păcătosul 
respectiv pot muri şi urmaşii lui şi atunci nu are cine se mai ruga pentru el. Dar 
ajutorul primit, de cel adormit de la cei din viaţă, de la Biserică, nu vine ca o 
obligație sau ca răspuns la o poruncă, ci este un dar al dragostei. Apoi, mijlocirea 
Bisericii se îndreaptă spre Dumnezeu, pentru a-L îndupleca spre mulă şi iertare 
pentru cei adormiţi. Relaţia nu este între credinciosul în viaţă şi cel adormit, ci 
între creştin şi Biserica în Hristos. 


Scripturistice 


Am să mă refer întâi la dovezile scipturistice, inând seama de anumite aspecte ale 
problemei discutate de noi: 

1. Hristos împărăţeşte peste toți, peste cei vii şi peste cei adormiți. 

"Căci dacă trăim, pentru Domnul trăim şi dacă murim, pentru Domnul murim. Deci 
şi dacă trăim şi dacă murim ai Domnului suntem. Căci pentru aceasta a murit şi a 
înviat Hristos că să stăpânească şi peste morţi şi peste vii" (Romani 14, 8-9). 


La această adăugăm următoarele texte: "Eu sunt Dumnezeul lui Avraam şi Dumne- 
zeul lui Isaac şi Dumnezeul lui Iacov. Nu este Dumnezeul morţilor, ci al viilor” 
(Matei 22, 23). "Dumnezeu nu este deci Dumnezeu al morţilor, ci al viilor, căci toţi 
trăiesc în EI" (Luca 20, 38; Marcu 12, 26-27). 


"Întru numele lui lisus tot genunchiul să se plece, al celor cereşti, al celor pămân- 
teşti şi al celor dedesubt. Şi să mărturisească toată limba că Domn este lisus Hri- 
stos, întru slava lui Dumnezeu-Tatăl" (Filipeni 2, 10-11). EI S-a jertfit pe Sine 
pentru păcatele tuturor oamenilor, adică ale tuturor peste care EI stăpâneşte, fie vu, 
fie adormiţi: "S-a dat pe Sine preţ de răscumpărare pentru toţi" (1 Timotei 2, 6). "EI 
este jertfă de ispăşire pentru păcatele noastre, dar nu numai pentru ale noastre, ci şi 
pentru ale întregii lumi" (I loan 2, 2 ; Coloseni 1, 20 ; loan 1, 29). 


Deci Hristos împărăţeşte peste toţi, vii şi adormiţi, iar jertfa Sa a fost dată pentru 
toţi, vii şi adormiţi. 

PD Ca Împărat este atotputernic în împărăția Sa şi în iubirea Sa este atotmilostiv față 
de toți. 

"Căci după cum Tatăl scoală pe cei morţi şi le dă viaţă, tot aşa şi Fiul dă viaţă celor 
ce voiește" (loan 5, 21). 


Ar fi lipsit de sens să ne întrebăm dacă Dumnezeu poate schimba starea celor peste 
care împărăţeşte. Dumnezeu este atotputernic şi atotbun, aşa că Hristos poate 
schimba în mai bine starea celor din iad: "Domnul omoară şi învie; El pogoară în 
iad şi iarăşi scoate" (| Regi 2, 6 ; Deuteronom 32, 39). "Doamne, scos-ai din iad 
sufletul meu, mântuitu-m-ai de cei ce se pogoară în groapă" (Psalm 29, 3). "Dar 
Domnul va izbăvi sufletul meu din mâna iadului, când mă va apuca" (Psalm 48, 
16). "Am fost mort şi, iată, sunt viu în vecii vecilor şi am cheile morţii şi ale 
iadului" (Apocalipsa 1, 18). 


"Celui care va zice cuvânt împotriva Fiului Omului i se va ierta lui ; dar celui care 
va zice împotriva Duhului Sfânt nu i se va ierta lui nici în veacul acesta, nici în cel 
ce va să fie" (Matei 12, 32). Se vede din acest ultim text că numai păcatele împo- 
triva Duhului Sfânt nu se iartă, deoarece cei ce le săvârşesc refuză definitiv 
mântuirea. Aceste păcate sunt: încrederea prea mare în bunătatea lui Dumnezeu 
(Romani 2, 4-5; Iacob 2, 6); neîncrederea sau deznădejdea de a primi ajutorul lui 
Dumnezeu (Facere 4, 13; Matei 27, 4-5); erezia (loan 9, 40-41); apostazia; invidia 
harului fratern şi nepocăinţa până la moarte. 


Se înţelege că celelalte păcate se pot ierta. Când ? Fie în veacul acesta, fie în veacul 
viitor. Şi dacă în veacul viitor, adică după ieşirea sufletului din trup (când omul 
intră în veşnicie), nimeni nu mai poate lucra la mântuirea lui, înseamnă că aceasta 
iertare a păcatelor împăratul Hristos o face la rugăciunea Biserici. 


Sfânta Scriptură ne oferă şi câteva exemple când Mântuitorul lisus Hristos a inter- 
venit şi a modificat, temporar sau definitiv, starea unor morţi din iad. Până la Jertfa 
şi învierea Domnului toţi cei care au murit, au mers în iad. În concepţia Vechiului 
Testament moartea de fapt însemna mergere în iad (Facere 37, 35) după cum am 
mai vorbit la prima întâlnire. 


V Astfel Mântuitorul a scos pentru puţin timp sufletul lui Moise din iad, la 
Schimbarea la Faţă (Matei 17, 3). 

V Hristos îl înviază pe Lazăr pentru rugăciunea surorilor sale (loan 11, 41- 
44); 

Y înviază pe fiica lui Iair, pentru rugăciunea tatălui său (Luca 8, 41-56) şi 

Y pe fiul văduvei din Nain, pentru lacrimile mamei sale (Luca 7, 11-16). 

Tuturor acestora le-a schimbat starea sufletului lor de după a doua moarte, căci 
moartea lor avea să se întâmple după biruința Mân-tuitorului lisus Hristos asupra 
iadului şi a morţii. Ei nu mai aveau să meargă în iad, ca prima dată, ci la fericire, 
cu atât mai mult cu cât în viaţa lor intervenise însuşi Mântuitorul lisus Hristos. 


3. Biserica şi creştinii, în particular, nu-şi arogă dreptul de a schimba prin propria 
lor lucrare chinurile din iad, ci prin Sfânta Liturghie, dezlegări, rugăciuni şi fapte 
de milostenie, (toate pornite din solidaritate şi dragoste între toţi creştinii), îl roagă 
pe Dreptul Judecător spre milă şi iertare faţă de cei osândiţi, temporar, deci până la 
Judecata de apoi. 


Încredinţată fiind că Marele împărat, Domnul lisus Hristos, poate schimba starea şi 
viaţa oamenilor, atât în timpul acestei vieţi cât şi după ieşirea din această viaţă 
(după cum reiese din temeiurile scripturistice de mai sus), Biserica se roagă în 
duhul dragostei pentru cei adormiţi. 


Biserica Ortodoxă nu a pretins niciodată că numai prin puterea preoţilor, sau numai 
prin rugăciuni şi fapte bune se pot scoate sufletele din iad. Biserica Ortodoxă 
recunoaşte că "Unul este Mijlocitorul” (1 Timotei 2, 5) şi pe EI biserica îl roagă 
spre milă şi iertare. Biserica face aceasta "pentru că într-un duh ne-am botezat noi 
toți, ca să fim un singur trup... Şi dacă un mădular suferă, toate mădularele suferă 
împreună şi dacă un mădular este cinstit, toate mădularele se bucură împreună. lar 
voi sunteţi trupul lui Hristos şi mădulare fiecare în parte" (I Corinteni 12, 13 şi 26- 
27); 


Dacă Biserica nu s-ar ruga pentru cei adormiţi, ar pierde din caracterul ei comu- 
nitar, ar pierde din orizontalitatea ei, ar ştirbi într-o oarecare măsură Jertfa lui 
Hristos. 


4. Domnul lisus Hristos a dat Bisericii garanţii ca mijlocirile şi rugăciunile preo- 
ților şi ale credincioşilor vor fi împlinite. 


Rugăciunile de dezlegare făcute de preoţi în cadrul slujbelor rânduite pentru cei 
morți îşi au temeiul lor scripturistic chiar în cuvintele Mântuitorului lisus Hristos: 
"Oricâte veţi lega pe pământ, vor fi legate şi în cer, şi oricâte veţi dezlega pe pă- 
mânt, vor fi dezlegate şi în cer" (Matei 18, 18). Nu înţelegem că ierarhia bise- 
ricească face aceasta prin putere omenească proprie, ci prin puterea şi împreună- 
lucrarea lui Hristos. "Iată, Eu sunt cu voi în toate zilele până la sfârşitul veacului" 
(Matei 28, 20; Marcu 16, 20) 

În rugăciunile lor particulare creştinii se roagă pentru fericita odihnă a sufletelor 
părinților, rudelor şi semenilor lor. Şi dacă rugăciunile sunt făcute cu căldură şi cu 
lacrimi, ele sunt ascultate ca şi rugăciunea lui Iair, a surorilor lui Lazăr, ca şi 
lacrimile văduvei din Nain. 


Rugăciunile noastre făcute cu credinţă vor fi împlinite de Dumnezeu, căci El ne-a 
asigurat: "Toate câte veţi cere, rugându-vă cu credinţă, veţi primi" (Matei 21, 22). 


Tot pentru cei adormiţi ai noştri, dorind ca Dumnezeu să-şi reverse mila şi iertarea 
Sa peste ei, săvârşim şi fapte de milostenie - pomana pentru sufletul celui adormit, 
este expresie a milei creştine: a hrăni pe cel flămând, a da apă celui însetat, a îm- 
brăca pe cel gol, a cerceta pe cel bolnav, a primi pe cel străin etc. (Matei 25, 34- 
36). Şi apostolul neamurilor ne îndeamnă la aceasta: "Facerea de bine şi dărnicia 
nu le daţi uitării, căci cu jertfe ca acestea se mulţumeşte Dumnezeu" (Evrei 13, 16; 
II Corin-teni 9, 7-15). 


Patristice 


Invăţătura Bisericii referitoare la rugăciunea pentru cei adormiţi este bine precizată 
chiar din veacul apostolic. In veacurile următoare, Sfinţii părinți aduc numeroase 
mărturii referitoare la lămurirea acestui adevăr. 


Amintim pe Sfinţii loan Gură de Aur, Chiril al Ierusalimului, Efrem Sirul, Dionisie 
Areopagitul, loan Damaschinul, Simeon al Tesalonicului, ş.a. Am să redau mai Jos 
câteva texte din învăţătura Sfinților părinți care arată practica pomenirii morților ca 
o lucrare continuă în viaţa bisericii. 


În Liturghia sa, Sfântul apostol Iacob (£ 44 d.H) se ruga atât pentru cei vii cât şi 
pentru cei morţi, cu aceste cuvinte: "Doamne, Dumnezeul duhurilor şi al 
trupurilor, adu-ţi aminte de toţi drepţii de care ne-am adus aminte şi de (cei) care 
nu ne-am adus aminte, de la Abel până în ziua cea de astăzi. Dă-le lor odihnă în 
lăcaşurile cereşti ale Împărăției Tale, în desfătările Raiului, în sânul lui Avraam, 
al lui Isac şi al lui Iacov, sfinţii noştri părinţi, acolo unde nu este durere, nici 
întristare, nici suspin, unde străluceşte totdeauna lumina feţei tale”. 


Rugăciuni pentru cei morți se obişnuia să se facă şi în Bisericile de Alexandria, de 
Cartagina, de Constantinopol, de Milan. Din toate vechile Liturghii, atât din cele ce 
erau în uz şi mai sunt încă în Biserica ortodoxă orientală şi cunoscute sub numele 
de Liturghia Sfântului Iacob, fratele Domnului, a Sfântului Vasile cel mare, a 
Sfântului loan Gură de Aur, a Sfântului Grigorie, precum şi Liturghiile romană, 

galicană şi altele, cum şi cele ale iacobiţilor, a copţilor, a etiopienilor, sirienilor şi 
nestorienilor, din toate aceste Liturghii, deşi atât de numeroase şi diferite, nu există 
nici una să nu aibă cuprinsul ei şi rugăciunile pentru cei morţi. 


„ (t 96) contemporan cu Sfinţii apostoli şi unul din cei 
ce l-au ascultat pe Sfântul apostol Pavel vorbind în Areopag (Cf. Faptele Apo- 
stolilor, 17, 34), spune în “contemplaţia” sa despre cei răposaţi: “Rugăciunile 
sfinţilor în timpul vieţii lor şi chiar după moartea lor sunt folositoare pentru acei 
care sunt demni de sfintele rugăciuni, adică pentru cei credincioşi. Rugăciunile 
unora pentru alţii, au valoare şi putere înaintea lui Dumnezeu”. 


Sfântul Atanasie cel mare (295 - 393), vorbind despre cei morţi, spune că “Dum- 
nezeu nu-i părăseşte pe aceştia, ci mişcă pe cei de aproape ai lor, îndreaptă 
cugetele lor, le atrage inimile, le înduioşează sufletele şi astfel mişcaţi cei vii se 
grăbesc să dea ajutorul celor morţi, îndeplinind ei neajunsurile lor. ” (...) 


Tot cu privire la folosul rugăciunilor pentru cei morţi, Sfântul Chiril al lerusa- 


(315 - 386) scrie în Cuvântul al cincilea: "Noi serbăm amintirea răpo- 
saţilor; întâi a patriarhilor, a proorocilor, a apostolilor şi a martirilor, pentru că 
după cererile şi rugăciunile lor, ale noastre să fie ascultate de Dumnezeu, în al 
doilea rând ne rugăm pentru răposaţii Sfinţii părinţi şi episcopi şi în al treilea 
rând, ne rugăm pentru toţi acei dintre noi care au murit şi credem cu tărie că 
rugăciunea e de un mare ajutor pentru Sufletele în favoarea cărora ea este 
făcută şi pentru care se face Jertfa Sfintei Liturghii". 


În Liturghia sa, Sfântul Vasile cel mare (330 -379) se roagă pentru cei adormiţi în 


Domnul astfel: "Adu-ţi aminte, Doamne, de cei ce au adormit intru nădejdea 
învierii şi a vieţii veşnice”, iar în continuare zice să ne rugăm pentru aceia ale 
căror nume le va citi preotul, "pentru odihna şi iertarea sufletelor lor în loc 
luminat unde nu e întristare, nici suspin, dă-le Doamne odihnă unde străluceşte 
lumina feţei Tale”. 


Sfântul loan Gură de Aur (347-407) arată că apostolii chiar au rânduit să se 


facă la Liturghie pomenire pentru cei morţi zicând: "Nu degeaba au rânduit 
apostolii să se facă asupra tainei celei înfricoşătoare pomenirea celor morți. 
Când stă poporul, plinătatea preoțească, cu mâinile întinse şi în faţă Stă jertfa 
cea înfricoşătoare, cum nu vor îndupleca pe Dumnezeu pentru cei adormiţi ? lar 
aceasta, numai pentru cei plecaţi cu credinţă” (Omilia a III-a, la Filipeni). 

Explicând cuvintele Mântuitorului lisus Hristos, adresate Martei, sora lui Lazăr: 
"Eu sunt învierea şi viaţa, cel care crede în Mine, chiar dacă va muri fi-va viu” 
(loan 11, 25), Sfântul loan Gură de Aur spune: "Fiindcă lisus Hristos este Stăpân 
al vieţii şi al tuturor bunurilor, la El trebuie să cerem ca să amelioreze soarta 
răposaţilor. Fiind Dumnezeu, EI dă viaţă cui voieşte”. 


Răspunzând la întrebarea „Există ceva care poate fi de folos sufletelor după 
moarte?”, Sfântul Grigorie cel mare (540 - 604), în Dialogurile sale ne învaţă: 
„Sfânta Jertfă a lui Hristos, Jertfa mântuirii noastre, aduce mari foloase 
sufletelor chiar şi după moarte, putând da iertarea păcatelor lor în viaţa care va 
Să vină. Pentru această pricină, sufletele morţilor cer uneori să li se facă 
Liturghii .... În chip firesc, calea mântuirii înseamnă să facem noi înşine, chiar 
în timpul vieţii, cele ce nădăjduim că alţii le vor face pentru noi după moarte. 
Este mai bine să ne pregătim ieşirea sufletului ca oameni liberi, decât să căutăm 
slobozirea după ce acesta se află deja în lanţuri. De aceea, trebuie să defăimăm 
această lume din toată inima noastră, ca şi cum Slava ei a trecut deja, şi să ne 
dăruim jertfa noastră de lacrimi lui Dumnezeu în fiecare zi, aşa cum jertfim 
Trupul şi Sângele Lui cel sfânt. Numai această jertfă are puterea să mântuiască 
sufletul de moartea cea veşnică, pentru că ea ne arată taina morţii Fiului Cel 
Unul Născut” (Dialoguri IV: 57, 60, pag. 266, 272-273). 


Sfântul Simeon al Tesalonicului (t 1429) comentează astfel: "Celor adormiţi le 


sunt mai de folos Liturghiile, iar celelalte mai puţin îi ajută (pentru că omul 
murind a încetat de la păcat), iar prin jertfa se împărtăşesc cu Hristos, se umplu 
de dumne-zeiasca veselie, de dar şi se izbăvesc cu dumnezeiasca milă de toată 
durerea. Deci, mai înainte de toate, să se facă Liturghie pentru dânsul şi după 
aceea, de va avea avuţie... milostenie săracilor, zidiri sfintelor biserici îşi altele 
care sunt spre mântuirea lui" (IX, 72). 


Şi continuă: '...Mirida (adică părticica ce se pune pe sfântul disc, alături de 
Agneţ, pentru pomenirea celor vii şi a celor morţi) care se scoate la Liturghie şi 
pomenirea care se face pentru cel mort unesc pe cel mort cu Dumnezeu şi-l 
împărtăşesc cu Dânsul nevăzut. Drept aceea, folosindu-se foarte mult dintru 
aceasta, nu numai se mângâie fraţii cei ce cu pocăință s-au mutat întru Hristos, 
dar încă şi sfintele suflete ale sfinţilor se bucură pentru aceste pomeniri care se 
fac pentru dânşii; unindu-se cu Hristos îşi împărtăşindu-se din Sfânta Liturghie 
mai curat şi mai luminat, şi împărtăşindu-se mai mult cu darurile Lui, se roagă 
pentru noi. Deci pentru aceasta, Dumnezeu a lucrat această jertfă şi a dat-o spre 
mântuirea şi lumânarea trupurilor, ca să fim cu Dânsul toţi una, cum S-a 
făgăduit. Drept aceea, se roagă pentru aceia care îi pomenesc pe dânşii 

săvârşind jertfe pentru cinstea lor şi se fac mijlocitori şi solitori pentru dânşii. Și 
se roagă ca şi aceştia să se împărtăşească cu Hristos ca şi dânşii. Pentru aceea 
trebuie să facem pomenirea celor răposaţi, pentru că dragostea uneşte pe cei vii 
cu cei morţi, şi să pomenim pe Sfinţi, ca, veselindu-i, să se facă şi ei rugători 
veseli pentru noi, către Dumnezeu ” (Sfântul Simeon Tesaloniceanul, VI, 375). 


Acestea sunt, pe scurt, motivele pentru care Biserica Ortodoxă considera necesară 
rugăciunea pentru cei adormiţi. 


Sursa: http://priulianaros.blogspot.com/2010/05/folosul-rugaciunilor-pentru-morti.html 

Marinela Porneală - Moşii de iarnă în tradiţia creştină 


Acestea să faci, în fiecare sâmbătă, pentru cei adormiţi ai tăi pe care îi porți în 
inimă! Incepând de sâmbăta aceasta! 


Moşii de iarnă în tradiția creştină 


În fiecare an, în sâmbăta dinaintea Duminicii Înfricoşătoarei Judecăţi, credincioşii 
aduc la Biserică ofrande pentru sufletele celor dragi. Cunoscută şi sub denumirea 
populară de Moşii de iarnă, această zi este un prilej de comemorare şi rugăciune 
pentru cei care “s-au săvârşit în dreapta credinţă”. 


Până la sărbătoarea Sfintelor Paşti, toate sâmbetele sunt dedicate pomenirii celor 
adormiţi. Moşii de iarnă cad întotdeauna în sâmbăta ce precede Lăsatului sec de 
carne. Nu întâmplător, în duminica aceasta a fost rânduită Evanghelia Înfri-coşă- 
toarei Judecăţi. Fiind o zi cu dată schimbătoare, în funcţie de sărbătoarea Învierii 
Domnului, în iarna aceasta ne vom aminti de moşii şi strămoşii noştri pe 26 
februarie. Astfel, în toate bisericile se va săvârşi Sfânta Liturghie, urmată apoi de 
slujba Parastasului pentru cei plecaţi dintre noi. 


Credinţa ortodoxă nu-i uită pe strămoşi! 
“Moşii” înseamnă, de fapt, neamul din care ne tragem, strămoşii cei mai înde- 
părtați, despre care ştim tot felul de întâmplări, verii, mătuşile, unchii noştri, 
părinţii, fraţii, surorile, copiii, prietenii apropiaţi, într-un cuvânt, toți cei dragi ai 
noştri, mutaţi în “lumea de dincolo”, pentru care se face parastas, se citesc rugă- 
ciuni spre “veşnica lor pomenire”. 

Dat fiind misterul a ceea ce se află dincolo de această viață pământească şi impo- 
sibilitatea păstrării unei legături văzute cu cei plecaţi dintre noi, perioada acestor 
sâmbete este vremea apropierii, a rememorării, a reînvierii chipurilor dragi ale 
celor pe care i-am iubit. Şi în aceste frânturi de viaţă recuperată, în aceste momente 
de rugăciune înălţată pentru odihna sufletelor lor, suntem toţi laolaltă, ca în trecut. 
De asemenea, slujbe de pomenire se vor oficia şi în cimitire, lângă morminte. 


Cei vii se pot ruga pentru cei adormiți în Domnul, aşa cum ne îndeamnă Sfântul 
loan Gură de Aur: “Să ne rugăm pentru cei morţi, iar dacă cel mort este păcătos, să 
i se dezlege păcatele, iar dacă este un drept, să câştige prinos de plată şi să mij- 
locească la Dumnezeu pentru noi”. Aşadar, adevărații creştini simt nevoia legăturii 
cu fraţii lor prin rugăciune, prin pomeniri şi prin slujbe speciale. Există totodată 
obligaţia firească de a-i pomeni pe cei adormiţi. 


Moşii de iarnă nu reprezintă neapărat o zi în care să ne plângem morţii, ci un prilej 
cu care îi pomenim şi le arătăm că nu i-am uitat. 


“Rugăciunea pentru cei morţi - expresia fundamentală a Bisericii ca iubire” 


Pentru că mulți creştini au murit pe neaşteptate şi fără pregătirea sau pocăinţa 
necesară, Biserica face pomenire pentru toți aceştia, ca să se bucure de fericirea 
veşnică. Pomenirile şi rugăciunile pentru cei adormiţi sunt mai ales o dovadă a 
dragostei de aproapele, fiindcă toți suntem pecetluiți în Hristos, iar harul reprezintă 
începutul mântuirii. 


Grija pentru cei adormiţi se regăseşte la toate popoarele. Orice civilizaţie din 
trecutul omenirii i-a pomenit pe cei trecuţi dincolo. 


Învățătura de credinţă a Bisericii noastre Ortodoxe ne arată că moartea este doar 
despărțirea sufletului de trup. In urma acestei despărțiri, numai trupul îşi pierde 
puterea de viaţă, ca orice materie trecătoare. 


Cei vii au putinţa de a se ruga pentru cei morţi, în nădejdea că aceste rugăciuni se 
împlinesc, adică pot duce la iertarea unor păcate. Mai mult încă, cei vii au datoria 
să se roage pentru toți membrii Bisericii. La aceasta îi cheamă şi îi obligă 
dragostea, care îi leagă pe toți fraţii cei întru Hristos, vii sau adormiţi, după cum 
afirmă : “Rugăciunea pentru cei morţi este expresia 
fundamentală a Bisericii ca iubire. Rugându-ne pentru ei, ne întâlnim în 
Hristos, care este dragoste, înfrânge moartea, care este ultima biruinţă asupra 

înstrăinării şi lipsei de dragoste. In Hristos nu este diferenţă între cei vii şi cei 
morți”, 


Învățătura despre datoria celor vii de a se ruga pentru cei adormiţi în Domnul a fost 
pusă în practică de creştini încă din primele veacuri. De asemenea, Sfânta 
Liturghie, săvârşită din vechime şi până astăzi, cuprinde rugăciuni pentru cei ador- 
miţi, iar mărturii de netăgăduită valoare în această privinţă găsim în Sfânta Scrip- 
tură, la toţi Sfinţii părinţi şi vechii scriitori bisericeşti. Aici, pomenirea se face de 
mai multe ori, dar îndeosebi la Proscomidie, la ieşirea cu cinstitele Daruri şi după 
sfințirea Darurilor, în cursul rugăciunii de mijlocire generală pentru vii şi morți, 
când preotul pomeneşte în taină pe toţi repausaţii, cu aceste cuvinte: “Pomeneşte, 
Doamne, pe toţi cei adormiţi întru nădejdea învierii şi a vieţii celei de veci şi-i 
odihneşte pe dânşii, Dumnezeul nostru, unde străluceşte lumina feţei Tale”. 


Sfântul Simeon al Tesalonicului, urmând tradiția apostolică, scrie: “Nimic 


altceva nu este atât de folositor pentru cei adormiţi, nici pricinuitor de atâta 
bucurie, iluminare şi unire cu Dumnezeu precum aceasta. Deoarece Însuşi 
Sângele Domnului este cel care, prin această Jertfă, se varsă pentru noi, netre- 
bnicii, şi Însuşi Dumnezeiescul Trup este Cel care se jertfeşte în Sfântul Altar”. 


Coliva, prescura şi vinul în tradiția ortodoxă 


Pentru slujba de pomenire a morţilor, atât în mediul urban, cât şi în cel rural, gos- 
podinele pregătesc colivă, prescuri (colaci) şi vin, le aduc la Biserică pentru a fi 
sfinţite şi date de pomană pentru sufletul celor adormiţi. De asemenea, la praznicul 
Moşilor de iarnă se împart vase cu bucate, dintre care nu lipsesc răciturile, piftiile, 
colacii cu miere şi nuci, plăcintele cu brânză, laptele, băuturi pregătite în casă. 


Coliva, termen de origine greacă, se face de regulă din grâu amestecat cu zahăr, 
miere sau cu alte ingrediente mirositoare, care îi dau un gust plăcut. Ea este 
simbolul trupului celui răposat, iar legănarea şi ţinerea de colivă în timpul cântării 
„Veşnică pomenire” reprezintă expresia legăturii sau comuniunii sufleteşti cu cel 
decedat, pentru care ne rugăm. Coliva se face din grâu pentru că bobul de grâu este 
dat pildă de Mântuitorul şi Sfântul apostol Pavel, ca simbol al învierii morţilor. 
După cum grâul se seamănă mai întâi sub brazdă, pentru ca putrezind să 
încolțească şi să dea roadă, tot aşa şi trupul omului îngropat va învia întru 
nestricăciune. 

După tâlcuitoru cultului liturgic ortodox, dulciurile şi ingredientele cu care se ame- 
stecă grâul simbolizează virtuțile celui răposat şi ale sfinților pe care noi îi invocăm 
în rugăciune. 


Pâinea, colacul sau prescura aduse la parastas, fiind făcute tot din grâu, au, în 
genere, acelaşi simbolism. In unele zone ale ţării ele se numesc chiar “parastas”. 


În Oltenia, aceşti colaci se împletesc după o anumită tehnică şi sunt de anumite 
mărimi. Ei constituie elementul nelipsit al pomenirii. 


Alături de colivă şi colac, la parastas se întrebuinţează şi vinul din care se stro- 
peşte, în formă de cruce, peste mormânt sau pe locul unde se săvârşeşte parastasul, 
ca şi peste colivă. Utilizarea vinului este o reminiscență din vechile practici romane 
legate de cultul morţilor, numite “libaţiuni”, adică spălări sau stropiri. În practica 
noastră creştină, vinul este simbol al miresmelor cu care a fost uns trupul lui 
Hristos după moarte. 


Atât vinul, cât şi pâinea sunt elemente necesare Tainei Sfintei Împărtăşanii. De 
aceea, turnarea din ele pe pământ sau peste trupul celui răposat este un simbol al 
vieţii veşnice pe care o aduce împărtăşirea cu Trupul şi Sângele lui Hristos. Este 
cunoscut, de asemenea, faptul că lumânările care se aşază în prescuri sau colivă 
sunt semnul jertfei pentru cel adormit. 


Sfinţii părinţi au rânduit ca sâmbăta să se facă pomenirea celor adormiţi, pentru că 
este ziua în care Hristos a stat cu trupul în mormânt şi cu sufletul în iad, ca să-i 
elibereze pe drepţii adormiţi. Pe de altă parte, sâmbăta e deschisă spre duminică, 
ziua Învierii Mântuitorului Hristos. 


Moşii de iarnă marchează începutul sâmbetelor morţilor, în număr de şapte, care se 
vor încheia sugestiv cu Sâmbăta lui Lazăr, înainte de Săptămâna mare sau Săptă- 
mâna Patimilor. Sâmbăta de Paşti, a opta la numărătoare, este una aparte, căci 
Mântuitorul Însuşi a murit cu trupul, urmând să învieze a treia zi, spre răscum- 
părarea neamului omenesc din moartea păcatului strămoşesc şi spre viaţa veşnică. 


Biserica a rânduit în an două sâmbete mari, când se fac pomeniri mai ales pentru 
morţii care au murit pe neaşteptate: 

= Moşii de iarnă (sâmbăta dinaintea Duminicii Înfricoşătoarei Judecăţi) şi 

— Moşii de vară (sâmbăta dinaintea Pogorârii Duhului Sfânt). 

= La acestea se adaugă Joia Înălţării, când se pomenesc toți eroii neamului. 

lerurgia parastasului (cuvântul “parastas” înseamnă “a mijloci pentru cineva”) este 
o rugăciune de mijlocire pentru cei adormiţi, o prescurtare a slujbei înmormântării, 
care are în centru cântarea “Veşnica pomenire”. Se mai numeşte şi “pomană” şi a 
rămas ca obicei de la agapele care se făceau la începutul creştinismului după 
fiecare Sfântă Liturghie. 


Din partea familiei celor adormiţi se fac parastase la 3, la 6, la 9, la 40 de zile de la 
data morţii. Apoi la 3, 6 şi la 12 luni, şi în fiecare an, până la şapte ani. Se obiş- 
nuieşte şi pomenirea morţilor în cadrul a 40 de Sfinte Liturghii la rând, în cursul 
unui an, sub numele de “sărindare”. 


Sursa: http://bisericasfintiitreuierarhi.md. 

Ioânnis Fountoulis - Sfintele pomeniri 


Subiectul acestei prelegeri este constituit de Sfintele Parastase, adică rugăciunile 
Bisericii pentru fraţii adormiţi;, încercăm să oferim o perspectivă istorică asupra 
acestui subiect, făcând o retrospectivă a tradiției şi practicii Bisericii, de la 
începuturi şi până la fixarea rânduielii liturgice. 


Acest apel la istorie, atât în cazul nostru concret, cât şi în orice altă chestiune 
privitoare la cult, nu se face din pricina vreunei curiozităţi, ci are motive bine 
întemeiate: consolidarea legitimității practicii liturgice şi, în cazul nostru, şi a 
intercesiunii pentru cei adormiţi, pe care o face Biserica pentru odihna sufletelor 
acestora şi pentru alinarea celor vii. Astfel cugetă, teologhiseşte şi acţionează o 
Biserică tradițională, precum cea Ortodoxă. 


Tradiţia îndreptăţeşte şi confirmă practica actuală. Nu inovăm, ci urmăm rânduiala 
pe care am primit-o de la Domnul lisus Hristos, de la Sfinţii Apostoli şi de la 
Părinţii Bisericii. Pe această smerenie şi încredințare ne sprijinim şi în numele ei ne 
continuăm viaţa duhovnicească şi liturgică în sânurile Bisericii, chemăm mila lui 
Dumnezeu, crezând că milostivirea Lui va birui mulţimea păcatelor noastre. Acest 
lucru îl mărturisim cu francheţe în rugăciunile plecării genunchilor de la vecernia 
Cincizecimii, care, în esenţa lor, sunt rugăciuni pentru cei morţi: „Cumpăneşte 
fărădelegile noastre cu îndurările Tale; pune adâncul îndurărilor Tale împotriva 
mulţimii păcatelor noastre” (Rugăciunea 1 de la cea dintâi plecare a genunchilor). 


AAA AAA AAA AAA AAAAĂAAAA 


= Xe Xe Xe de e e ee ee e eee eee eee ee eX 


AAA AAA AAA AAA AAA AAA AAA 


Xe Xe Xe ee eee eee 


La întrebările puse de credincioşi şi necredincioşi cu privire la utilitatea şi folosul 
pe care le au pentru cei adormiţi rugăciunile pe care le fac pentru aceştia cei vii, 
din moment ce „în iad nu este pocăință”, noi răspundem apelând la practica de 
veacuri a Bisericii. Răspunsul părelnic simplist „astfel am preluat-o” indică 
întreaga noastră încredințare şi nădejdea noastră neclintită în mila lui Dumnezeu, 
dar şi siguranţa că practica Bisericii, care exprimă credinţa ei şi adevărul Revelaţiei 
lui Dumnezeu în Hristos lisus în lume, constituie pentru noi toți garanția că 
rugăciunile noastre sunt în conformitate cu voia lui Dumnezeu şi că sunt 
folositoare sufletelor celor adormiţi. Modul în care se întâmplă acest lucru, însă, îl 
lăsăm la latitudinea mării de necuprins a dragostei lucrătoare a lui Dumnezeu. 
Acesta este răspunsul nostru în ceea ce priveşte chestiunea parastaselor din punct 
de vedere liturgic. Faptul că el bazat pe învățătura Bisericii despre vremurile din 
urmă, despre viaţa de după moarte şi despre înviere, dar şi pe teologia ei cu privire 
la comuniunea sfinţilor, a fost demonstrat adecvat în introducerea teoretică 
precedentă. Vom insista asupra aspectului istorico-liturgic. 


Biserica creştină a consacrat încă de la început rugăciuni speciale pentru odihna 
sufletelor celor adormiţi, părinți şi frați ai noştri. Acest lucru se înscrie în 
continuarea credinţei şi a învăţăturii Bisericii în ceea ce priveşte creştinii adormiţi, 
care trăiesc după moarte în Hristos, iar comuniunea credinţei şi a dragostei dintre 
VII şi morți nu încetează să subziste, fiind exprimată prin rugăciuni reciproce. Cei 
vii se roagă pentru cei adormiţi, iar cei adormiţi pentru cei vii, mai ales sfinţii, care 
au îndrăzneală faţă de Dumnezeu. Astfel au fost stabilite rugăciuni şi slujbe pentru 
cei adormiţi, întru aducerea lor aminte: parastasele. În acest fel, Biserica continuă o 
tradiție şi practică umană universală, obiceiurile mortuare practicate în vremea 
Mântuitorului, a instaurării şi răspândirii Bisericii, [obiceiuri] încreştinate şi 
curățate de superstiții, cu un nou conţinut şi un nou sens. 


In Vechiul Testament se găsesc mărturii despre practica evreiască de dinainte de 
Hristos. 


— La Tobit 4, 17 există îndemnul “fi darnic cu pâinea şi cu vinul tău la 
mormântul celor drepți”, ceea ce denotă oficierea unor mese pentru 
răposați la mormintele acestora sau săvârşirea de fapte de milostenie faţă 
de săraci, în amintirea celor adormiţi. 

> La 2 Macabei 12, 43-45 se face referire la aducerea de jertfe „pentru 
păcat” pentru cei ,„,adormiți întru bună cucernicie ”. luda Macabeul a trimis 
Templului din Ierusalim cele necesare în vederea aducerii jertfei pentru cei 


căzuți în război. 

Afinitatea cu practica creştină corepondentă de mai târziu, este evidentă. Jertfe şi 
prinoase pentru cei morţi aduceau şi idololatrii. Încă din vremea lui Homer erau 
cunoscute mesele funerale la care se credea că iau parte şi cei răposaţi. Aceste 
mese memoriale aveau loc la anumite intervale fixe faţă de ziua decesului: a treia 
ZI, a noua Zi, a treizecea zi; anual, de „ziua răposatului”, adică de ziua acestuia de 
naştere, nu de deces. Şi aici, asemănarea cu practica creştină este evidentă. 


Creştinii au continuat cele de dinaintea lor: rugăciuni şi milostenii, acestea din 
urmă căpătând un dublu aspect, fiind expresia dragostei pentru cei adormiţi şi 
pentru cei săraci. Deja Constituţiile Apostolice (sfârşitul sec. IV) recomandă 
milosteniile către săraci „din partea rudeniilor” celui adormit, „întru amintirea 
acestuia” (8, 42). 


Acest lucru este recomandat şi de Hrisostom, leronim, Tertulian, pseudo- 
Athanasie, şi alţi Părinţi şi scriitori bisericeşti antici. În paralel, la morminte aveau 
loc „cinele memoriale” sau „fericite”, care au supravieţuit, sub diverse forme, până 
astăzi. Chiar şi „cinele memoriale” nu sunt fără legătură cu practicarea milosteniei, 
din moment ce la ele nu participau doar rudele şi prietenii celui decedat, ci şi 
clerici, săraci şi străini (Constituţiile Apostolice 8, 44; Augustin, Confesiuni, 6, 2; 
Balsamon etc.). Este vrednic de a fi menţionat faptul că sensul duhovnicesc pe 
care-l dau Constituţiile Apostolice acestor mese comune este acela al unui act de 
rugăciune şi de mijlocire a celor vii pentru cei adormiţi („întru pomenirea acestora 
fiind chemaţi să mâncăm cu bună rânduială şi frică de Dumnezeu, ca unii ce putem 
mijloci pentru cei ce s-au pocăit”; 8, 44). 


Deja în Constituţule Apostolice există nu doar rugăciuni specifice şi cereri 
diaconeşti („pentru cei adormiţi întru Hristos frați ai noştri”), unele chiar în 
formulări care ne sunt familiare (să treacă cu vederea toate păcatele cu voia sau 
fără de voie şi... că să-l aşeze în sălaşurile drepţilor, în sânul lui Avraam şi Isaac 
şi Iacov... de unde au fugit toată durerea, întristarea şi suspinul 8, 41), ci şi dovezi 
despre pomenirile de a treia, a noua, a patruzecea zi şi la un an ca fiind deja 
stabilite de către Apostoli. 


Are loc, astfel, o justificare biblică, incompletă teologic, a ambelor [practici]: „În 

cea de-a treia zi se săvârşeşte slujba pentru cei adormiţi cu psalmi şi citiri şi 

rugăciuni în amintirea Celui ce a înviat a treia zi din mormânt, iar în a noua zi, 

în amintirea celor vii_şi a acelor adormiţi; în a patruzecea zi, după vechile 
i: i 


pentru pomenirea lui” (8, 42). 

Interpretări teologice similare cu referiri la Vechiul Testament, la semnificaţia 
teologică a anumitor numere sau la arătările de după Înviere ale Mântuitorului 
au avut loc adeseori în vederea justificării alegerii unor anumite zile pentru 
ținerea pomenirilor: Sfânta Treime, îngroparea de trei zile a Domnului, cetele 
îngereşti, numărul sacru 3x3, arătarea Domnului într-a opta zi de după Înviere 
(a noua), Înălțarea Domnului la 40 de zile după Înviere etc. 


Sfântul Simeon al Tesalonicului face referire şi la alte erminii care circulau în 
vremea sa, şi care puneau în legătură zilele de pomenire cu fazele corespunzătoare 
conceperii şi formării embrionului [uman] pe de o parte, iar pe de alta, cu cele ale 
dezmembrării naturale a trupului după îngropare. Aceste corelări se bazau pe 
cunoştinţele medicale ale epocii respective şi nu sunt acceptate de Simeon, care 
preferă „cugetând întotdeauna duhovniceşte şi dumnezeieşte iar nu rânduind cele 
ale Bisericii după simţuri” (Diâlogos, 371). Un aspect este foarte important, anume 
că Biserica a menţinut obiceiuri precreştine care nu se opun învăţăturii ei, dându-le 
un sens nou, creştin, sau modificându-le din motive teologice. Astfel s-a întâmplat 
cu mutarea pomenirii de 30 de zile în ziua a patruzecea, o clară influenţă iudaică, 
în asociere cu Înălţarea Domnului. La fel, pomenirea anuală nu mai are loc de ziua 
naşterii fizice, ci în ziua naşterii în Hristos şi a desăvârşirii intrării în viaţa cea de 
veci, adică în ziua „adormirii”. [Astfel, Biserica] nu întreprinde războaie nesăbuite 
şi inutile ori lupte cu morile de vânt, ci rezideşte lumea în Hristos, o tactică foarte 
înțeleaptă. 


Din tipicoanele păstrate în diferite Mânăstiri aflăm despre obiceiurile funebre 
monahale şi, desigur, şi despre [obiceiurile] din bisericile de mir. 


În primele 40 de zile, în fiecare zi, la vecernie şi la utrenie, se făceau cereri 
speciale pentru cel adormit, aducându-se pentru acesta şi jertfa cea fără de sânge. 
La însemnătatea mare a Sfintei Euharistii, a pomenirii celui adormit în vremea 
acestei slujbe şi a folosului pe care îl are acesta, fac referire toţi părinţii, începând 
cu Sfântul Chiril al Ierusalimului (secolul al IV-lea), care subliniază că „cel mai 
mare folos îl găsesc sufletele întru aducerea, cu rugăciune, a sfintei şi 
înfricoşătoarei jertfe a punerii înainte” (Mystagogiki Katihisi, 5, 9), şi până la 
Sfântul Simeon al "Tesalonicului (secolul al XV-lea). Acesta din urmă leagă 
teologia liturgică tradiţională cu cea privitoare la parastasele pentru morţi prin 
aducerea de prinoase, pentru că în acest fel, prin părticica de pe disc adusă pentru 
aceştia, ei participă în mod tainic şi nevăzut la har, împărtăşindu-se, rugându-se, 
mântuindu-se şi desfătându-se întru Hristos (Diâlogos, 373). 

Dacă cineva murea în perioada Postului mare sau dacă cele 40 de Liturghiu ar fi 
nimerit în această vreme, avea loc o derogare [de la rânduieli]. Pomenirea din ziua 
a treia avea loc în prima sâmbătă, cea din ziua a noua în a doua sâmbătă, în vreme 
ce cele 40 de Liturghii începeau să se ţină începând cu lunea de după Duminica 
Tomii. Această prevedere este deosebit de importantă şi vom reveni ulterior la ea. 


Să reținem ceea ce este principal: învăţătura că pomenirea principală are loc în 
cadrul dumnezeieştii Liturghii sau, cu alte cuvinte, că săvârşirea adevărată a 
pomenirii este legată inextricabil de săvârşirea tainei dumnezeieştii Euharisti, 
după cum am văzut mai devreme şi despre Botez, Cununie, Maslu etc. 


În afara parastaselor individuale care au loc în a treia, a noua şi în a patruzecea zi 
de la ziua adormirii, precum şi anual în aceeaşi zi a morţii celui răposat, Biserica a 
introdus în cadrul tuturor slujbelor ei rugăciuni pentru odihna sufletelor şi fericita 
pomenire a celor mai înainte adormiți părinţi şi fraţi, adică rugăciuni şi cereri 
generale, care pot fi individualizate prin pomenirea numelor. Astfel avem ecteniile 
de la vecernie, de la utrenie şi de la Sfânta Liturghie („„Miluieşte-ne pe noi, 
Dumnezeule, după mare mila Ta [...], încă ne rugăm pentru odihna sufletelor 
adormiţilor robilor lui Dumnezeu[...]”), la Proscomidie, după Prefacere, dar şi la 
pavecerniţă şi miezonoptică, unde există 3 tropare speciale, alături de doi psalmi, 
120 şi 133, „Pomeneşte, Doamne, ca un bun [...]”, „Cel ce prin adâncul 
înţelepciunii [...]” şi „Cu sfinții odihneşte [...]”, precum şi o rugăciune specială 
„Pomeneşte, Doamne, pe cei ce întru nădejdea Învierii [...]”. 


Celor adormiţi şi mijlocirilor pentru aceştia sunt dedicate toate sâmbetele anului. 
Cu aceste ocazii se cântă tropare şi canoane pentru morţi pe glasul de rând, la fel 
ținându-se şi parastasele. Două sâmbete, cea dinainte de Lăsatul Secului şi cea 
dinainte de Cincizecime, sunt rânduite special pentru pomenirea comună şi 
universală a morţilor, „pomenire făcând tuturor celor adormiţi din veac, creştini 
ortodocşi, părinți şi frați”. 


Alegerea sâmbetei ca zi a morților se datorează pe de-o parte caracterizării ei în 
cartea Facerii ca zi de „odihnă” a Creatorului lumii de lucrurile Sale (Fac. 2, 2), dar 
şi datorită faptului că în Sâmbăta din Săptămâna Sfintelor Patimi a avut loc 


„sabatul” Domnului lisus Hristos în mormânt. 


Prăznuiri funerare similare existau în decursul anului şi în lumea precreştină, fiind 
înlocuite de parastasele comune din cele două Sâmbete ale morţilor. În Sâmbăta 
dinaintea Lăsatului Sec de carne, între cântările a şasea şi a şaptea ale canonului de 
la utrenie există un sinaxar uimitor, scris de Nichifor Kâllist Xanthâpoulos, în care 

este analizată învăţătura Bisericii despre viaţa de după moarte, şi sunt expuse pe 
larg cele cu privire la parastase şi la folosul adus de ele sufletelor celor adormiţi. 


(Sursa: loânnis Fountoulis, Teletourgikă Themata III, p. 29-36, ed. Apostolikis 
Diakonias, Atena 2007) 


Xe Xe Xe e e eee eee eX 
XP Xe Xe Xe e Xe eee eee eee eee eee e eX 


AAA AAA AAA AAA AAA AAAĂAAAĂA 


AAA AAA AAA AAA AAA AAA AAA 


Xe Xe Xe ee eee eee 


Pr. prof. C. Cojocaru - Rugăciunile pentru cei adormiţi 


Biserica Ortodoxă, dintotdeauna, a avut şi a păstrat în cultul ei rugăciunile pentru 
cei adormiţi. De aceea este de datoria celor rămaşi în viaţă ca în comuniunea 
dragostei să se roage şi pentru cei adormiți ca Dumnezeu să-şi arate mila şi iertarea 
Sa faţă de ei. Potrivit acestei învățături s-a dezvoltat în Biserica noastră cultul 
pomenirii morţilor. În secolele trecute nimeni nu a pus la îndoială această 
învăţătură şi această practică între români, toţi ştiind şi simțind că ele fac parte din 
învăţătura şi practica dintotdeauna ale Bisericii, fiind întemeiate pe Sfânta 
Scriptură şi pe Sfânta Tradiţie. 


Cultul morților trebuie păstrat ca o comoară de mare preţ, lămurind însă poporul că 
rugăciunile prin care noi mijlocim pentru cei adormiţi au şi ele o ordine a 
importanţei: Sfânta Liturghie, slujba Parastasului, în cadrul căreia locul central îl 
ocupă rugăciunile de dezlegare rostite de arhiereu sau de preot, apoi rugăciunile 
particulare pentru cei adormiţi şi toate formele de milostenie. 


Cei care, în acţiunile lor prozelitiste, caută să facă pe credincioşii dreptmăritori să 
părăsească cultul morţilor şi o dată cu el şi credinţa străbună aduc acuzaţii 
împotriva acestui cult, susținute, zic ei pe texte din Sfânta Scriptură. Se susține 
astfel că pentru cel adormit viaţa lui e pecetluită şi starea lui e hotărâtă definitiv de 
Dumnezeu. Deci nu mai poate fi vorba de o intervenţie sau de o schimbare în 
modul lui de viaţă. 

Textele invocate sunt următoarele: "Între noi şi voi s-a întărit prăpastie mare, ca cei 
care voiesc să treacă de aici la voi să nu poată, nici de acolo să treacă la noi" (Luca 
16, 26); "Şi uşa s-a închis" (Pilda celor 10 fecioare, Matei 25, 1-13). "Ceea ce 
dărâmă EI, nimeni nu mai zideşte la loc şi pe cine-l închide, nimeni nu poate să-i 
mai deschidă" (lov 12, 14.Vezi şi Isaia 22, 22; Apocalipsa 3, 7). 


Dumnezeu a întărit prăpastia, Dumnezeu a închis uşa? Este adevărat că nimeni nu 
poate desființa prăpastia sau deschide uşa, afară de Dumnezeu, îl poate opri cineva 
pe Dumnezeu să facă aceasta? Dacă am gândi astfel ar însemna că negăm 
atotputernicia lui Dumnezeu. Dumnezeu S-a arătat întotdeauna mai mult îndurător 
şi iertător decât drept. Dumnezeu poate câte vrea, dar nu vrea câte poate. Îndurarea 
lui Dumnezeu nu contravine dreptăţii Sale şi nici nu o ştirbeşte, deoarece este 
vorba de om, făptura mâinilor Sale şi cununa creaţiei. Textele citate mai sus sunt o 
laudă a atotputerniciei lui Dumnezeu. Ele nu contrazic rugăciunile celor în viaţă 
pentru cei trecuţi în veşnicie ca Dumnezeu să le îmbunătăţească prin iubirea Sa, ca 
răspuns la iubirea celor ce se roagă pentru cei adormiţi, existenţa lor veşnică. De 
asemenea cei ce se roagă pentru cei adormiţi ştiu că nu prin puterea lor proprie 
poate fi schimbată în bine existenţa celor mutaţi la Domnul, ci prin mila şi 
atotputernicia lui Dumnezeu. 


O altă categorie de texte scripturistice invocate, prin care se caută a se combate 
rugăciunea pentru cei morţi, este următoarea : "Vine noaptea, când nimeni nu poate 
să lucreze" (loan 9, 4). "Că nu este întru moarte cel ce Te pomeneşte pe Tine. Şi în 
iad cine Te va lăuda pe Tine?" (Psalm 6, 5). "Oare morţilor vei face minuni ? Sau 
cei morți se vor scula şi Te vor lăuda pe Tine?" (Psalm 87, 11. Vezi şi Psalm 113, 
25 : Isaia 38, 18 : Fapte 13, 36). 


Observăm din toate aceste texte scripturistice că nu este vorba de rugăciunea celor 
vii pentru cei morţi, ci de faptul că cei morţi nu-şi mai pot modifica situaţia prin 
eforturi proprii. Aceasta este învăţătura Bisericii dintotdeauna, dar cei care readuc 
în discuţie aceste texte o fac numai pentru a deruta pe cei neştiutori. Sunt aduse în 
discuţie apoi câteva texte veterotestamentare pentru a arăta că este interzis să te 
atingi de mort şi deci nu se cuvine să-i dai nici o cinstire. 


"Cel ce se va atinge de trupul mort al unui om, necurat să fie şapte zile" (Numeri 
19, 11). "Să nu intri în casa celor ce jelesc şi să nu te duci să plângi şi să jeleşti cu 
ei, căci am luat de la poporul acesta pacea Mea, mila şi părerea de rău, zice 
Domnul. Şi vor muri cei mari şi cei mici în pământul acesta şi nu vor fi 
îngropaţi...Nu se va frânge pentru ei pâinea de jale ca mângâiere pentru cel mort şi 

nu li se va da cupa mângâierii, ca să bea după tatăl lor şi după mama lor" (Ieremia 
16, 5-7). 


Observăm la primul text că este o prescripţie cu caracter sanitar, dar care nu 
împiedică atingerea trupurilor morţilor. Altfel cine ar fi îngropat pe morți? (Vezi în 
acest sens: I Regi 31, 13; II Regi 2, 5-6; III Regi 17, 19 ş. a.). Din cel de al doilea 
text invocat ne dăm seama de metoda de lucru a celor ce fac prozelitism. Ei iau din 
Sfânta Scriptură texte trunchiate, fără context, numai pentru a deruta pe cei slabi şi 
a-l face să părăsească Biserica. Astfel textul mai sus pomenit se lămureşte prin 
context (Vezi: Ieremia 16, 10-11). Nenorocirea despre care se vorbeşte este 
anunţată pentru că poporul evreu părăsise pe Dumnezeu şi se închina la idoli. 


În text se vorbeşte despre frângerea pâinii de jale şi despre cupa mângâierii. Deci 
era şi la evrei obiceiul să se pună masa de pomenire pentru cei morți. Dar totodată 
acestea preînchipuie şi prevestesc Sfânta Liturghie, cu Sfânta Jertfă, care se 
săvârşeşte şi pentru cei vii şi pentru cei morţi. 

Printr-o altă categorie de texte scripturistice cei ce sunt împotriva rugăciunii pentru 
cei morţi vor să ne lămurească asupra faptului că orice intervenţie a noastră de a 
ajuta pe cei morţi este inutilă, deoarece numai faptele fiecăruia contează. 


"Pentru că noi toți trebuie să ne înfățişăm înaintea judecății lui Hristos, ca să ia 
fiecare după cele ce a făcut prin trup, ori bine, ori rău" (II Corinteni 5, 10). "Căci 
Dumnezeu întoarce omului după faptele lui şi se poartă cu fiecare după purtarea 
lui" (lov 34, 11). "Puterea este a lui Dumnezeu şi a Ta. Doamne, este mila, că Tu 
vei răsplăti fiecăruia după faptele lui" (Psalm 61, 11). "Știind fiecare, fie rob, fie de 
sine stăpân, că faptele bune pe care le va face, pe acelea le va lua ca plată de la 
Domnul" (Efeseni 6, 8). 


Vorbeam mai sus că mila lui Dumnezeu nu exclude dreptatea Lui, dar nici 
dreptatea nu desfiinţează mila Sa. Prin textele scripturistice suntem îndemnați să ne 
purtăm în aşa fel încât faptele noastre să fie bune. La faptele noastre bune 
colaborează şi harul divin (Filipeni 4, 13). Deci şi mântuirea este un dar al lui 
Dumnezeu, dat celor ce se ostenesc în bine. De aceea, la orice lucrare a noastră 
trebuie să avem în gând dreptatea lui Dumnezeu, deoarece de mila Lui sigur avem 
nevoie în toată viața noastră. Oricât ar trăi şi s-ar osteni, omul nu poate face toate 
cele pentru mântuire, dacă nu este ajutat de har, dat de Dumnezeu în dar. Dar dacă 
ne-am încrede numai în mila lui Dumnezeu şi am zice, precum unii, "trebuie să 
păcătuim, ca să aibă Dumnezeu ce ierta", am cădea în păcatul încrederii prea mari 
în Dumnezeu, păcat împotriva Duhului Sfânt, care nu se iartă. 

Că Dumnezeu a procedat şi în alt mod decât arătându-Și numai dreptatea, o vedem 
din exemplul lucrătorilor din ceasul al unsprezecelea, din Parabola lucrătorilor în 
vie (Matei 20. 1-15) şi din exemplul tâlharului de pe cruce (Luca 23, 41-43). Oare 
au fost aceştia răsplătiți după faptele lor sau după mila lui Dumnezeu? Înţelegem, 
aşadar, că textele invocate mai sus arată dreptatea lui Dumnezeu, dar nu exclud 
mila lui Dumnezeu. 


Celor care nu vor ca şi morţii să beneficieze de mila lui Dumnezeu li se potriveşte 
întrebarea Stăpânului viei pusă lucrătorilor care erau nemulţumiţi: "Oare nu Mi se 
cuvine Mie să fac ce voiesc cu ale Mele ? Sau ochiul tău este rău pentru că Eu sunt 
bun?" (Matei 20, 15). În acelaşi sens se exprima Mântuitorul şi referitor la morţi: 
"Căci după cum Tatăl scoală pe cei morți şi le dă viaţă, tot aşa şi Fiul dă viaţă celor 
ce voiește" (loan 5, 21). 


Deci textele invocate de cei care sunt împotriva rugăciunilor pentru adormiţi, nu 
opresc legătura dragostei ce trebuie să existe între cei vii şi cei adormiţi. În sfârşit, 
există o altă categorie de texte care ne avertizează că nu trebuie să ne punem 
încrederea în oameni în ceea ce priveşte mântuirea. 


Nici o minte sănătoasă de creştin nu a putut susține că un om poate mântui pe altul 
sau îl poate scoate din iad. De asemenea total greşită ar fi şi părerea că cineva 
poate face în viaţă orice, deoarece îl vor scoate din chinuri rugăciunile urmaşilor. 
Pe de o parte se cade în păcatul prea marii încrederi în mila lui Dumnezeu, păcat 
împotriva Duhului Sfânt. Pe de altă parte se mai pune o problemă de ordin practic: 
o dată cu păcătosul respectiv pot muri şi urmaşii lui şi atunci nu are cine se mai 
ruga pentru el. Dar ajutorul primit, de cel adormit de la cei din viaţă, de la Biserică, 
nu vine ca o obligaţie sau ca răspuns la o poruncă, ci este un dar al dragostei. Apoi, 
mijlocirea Bisericii se îndreaptă spre Dumnezeu, pentru a-L îndupleca spre milă şi 
iertare pentru cei adormiţi. Relaţia nu este între credinciosul în viaţă şi cel adormit, 
ci între creştin şi Biserică în Hristos. 


Învățătura Bisericii referitoare la rugăciunea pentru cei adormiţi este bine precizată 
chiar din veacul apostolic. În veacurile următoare, Sfinţii Părinţi aduc numeroase 
mărturii referitoare la lămurirea acestui adevăr. Amintim pe Sfinţii loan Gură de 
Aur, Chiril al Alexandriei, Efrem Sirul, Dionisie Pseudo-Areopagitul, Ioan 
Damaschinul, Simeon al Tesalonicului. 


Ne vom referi însă doar la Sfânta Scriptură, bineştiind că cei care resping cultul 
morților resping şi Sfânta Tradiţie. 

Am arătat mai sus că textele scripturistice folosite de cei ce resping rugăciunile 
pentru cei adormiţi sunt răstălmăcite. În răspunsul nostru trebuie să ţinem seama de 
următoarele aspecte ale problemei : 

1. Hristos împărăteşte peste toți, peste cei vii şi peste cei adormiţi. 

2. Ca împărat este atotputernic în împărăția Sa şi în iubirea Sa este atotmilostiv față 
de toţi. 

3. Biserica şi creştinii, în particular, nu-şi arogă dreptul de a schimba prin propria 
lor lucrare chinurile din iad, ci prin Sfânta Liturghie, dezlegări, rugăciuni şi fapte 
de milostenie, toate pornite din solidaritate şi dragoste între toţi creştinii, Îl roagă 
pe Dreptul Judecător spre milă şi iertare faţă de cei osândiţi, temporar, deci până la 
Judecata de apoi. 

4. Domnul lisus Hristos a dat Bisericii garanţii că mijlocirile şi rugăciunile 
preoţilor şi ale credincioşilor vor fi împlinite. 


Oprindu-ne la primul aspect al răspunsului nostru, cităm adevărul atât de frumos şi 
de clar sintetizat de Sfântul Apostol Pavel: "Căci dacă trăim, pentru Domnul trăim 
şi dacă murim, pentru Domnul murim. Deci şi dacă trăim şi dacă murim ai 
Domnului suntem. Căci pentru aceasta a murit şi a înviat Hristos ca să stăpânească 
şi peste morți şi peste vii' (Romani 14, 8-9). La aceasta adăugăm următoarele 
texte: "Eu sunt Dumnezeul lui Avraam şi Dumnezeul lui Isaac şi Dumnezeul lui 
Iacov. Nu este Dumnezeul morților, ci al viilor” (Matei 22, 23). "Dumnezeu nu 
este deci Dumnezeu al morților, ci al viilor, căci toţi trăiesc în EI" (Luca 20, 38; 
Marcu 12, 26-27). "Întru numele lui lisus tot genunchiul să se plece, al celor 
cereşti, al celor pământeşti şi al celor dedesubt. Şi să mărturisească toată limba că 
Domn este lisus Hristos, întru slava lui Dumnezeu-Tatăl" (Filipeni 2, 10-11). El S- 
a jertfit pe Sine pentru păcatele tuturor oamenilor, adică ale tuturor peste care El 
stăpâneşte, fie vii, fie adormiţi: "S-a dat pe Sine preţ de răscumpărare pentru toţi” 
(| Timotei 2, 6). "EI este jertfă de ispăşire pentru păcatele noastre, dar nu numai 
pentru ale noastre, ci şi pentru ale întregii lumi” (I loan 2, 2 ; Coloseni 1, 20 ; loan 
1, 29). Deci Hristos împărăteşte peste toți, vii şi adormiţi, iar jertfa Sa a fost dată 
pentru toţi, vii şi adormiţi. 


2. Ar fi lipsit de sens să ne întrebăm dacă Dumnezeu poate schimba starea celor 
peste care împărăteşte. Dumnezeu este atotputernic şi atotbun. Dar pentru cei care 
vor răspuns precis din Sfânta Scriptură, le arătăm ceea ce de fapt ei ştiu, dar nu vor 
să spună, că Hristos poate schimba în mai bine starea celor din iad: "Domnul 
omoară şi învie; El pogoară în iad şi iarăşi scoate" (| Regi 2, 6 ; Deuteronom 32, 
39). "Doamne, scos-ai din iad sufletul meu, mântuitu-m-ai de cei ce se pogoară în 
groapă" (Psalm 29, 3). "Dar Domnul va izbăvi sufletul meu din mâna iadului, când 
mă va apuca" (Psalm 48, 16). "Am fost mort şi, iată, sunt viu în vecii vecilor şi am 

cheile morții şi ale iadului” (Apocalipsa 1, 18). "Celui care va zice cuvânt 
împotriva Fiului Omului i se va ierta lui; dar celui care va zice împotriva Duhului 
Sfânt nu i se va ierta lui nici în veacul acesta, nici în cel ce va să fie" (Matei 12, 
32) 


Deducem din acest ultim text că numai păcatele împotriva Duhului Sfânt nu se 
iartă, deoarece cei ce le săvârşesc refuză definitiv mântuirea. Aceste păcate sunt: 
încrederea prea mare în bunătatea lui Dumnezeu (Romani 2, 4-5; lacob 2, 6); 
neîncrederea sau deznădejdea de a primi ajutorul lui Dumnezeu (Facere 4, 13; 
Matei 27, 4-5); erezia (loan 9, 40-41); apostazia; invidia harului fratern şi 
nepocăinţa până la moarte. 


Înţelegem că celelalte păcate se pot ierta. Când ? Fie în veacul acesta, fie în veacul 
viitor. Şi dacă în veacul viitor, adică după ieşirea sufletului din trup, nimeni nu mai 
poate lucra la mântuirea lui, înseamnă că această iertare a păcatelor împăratul 
Hristos o face la rugăciunea Bisericii. Sfânta Scriptură ne oferă şi câteva exemple 
când Mântuitorul lisus Hristos a intervenit şi a modificat, temporar sau definitiv, 
starea unor morţi din iad. Până la Jertfa şi învierea Domnului toţi cei care au murit, 
au mers în iad. În concepţia veterotestamentară moartea de fapt însemna mergere 
în iad (Facere 37, 35). Astfel Mântuitorul a scos pentru puţin timp sufletul lui 
Moise din iad, la Schimbarea la Faţă (Matei 17, 3). Hristos îl înviază pe Lazăr 
pentru rugăciunea surorilor sale (loan 11, 41-44); înviază be fiica lui air, pentru 
rugăciunea tatălui său (Luca 8, 41-56) şi pe fiul văduvei din Nain, pentru lacrimile 
mamei sale (Luca 7, 11-16). Tuturor acestora le-a schimbat starea sufletului lor de 
după a doua moarte, căci moartea lor avea să se întâmple după biruinţa 
Mântuitorului lisus Hristos asupra iadului şi a morţii. Ei nu mai aveau să meargă în 
iad, ca prima dată, ci la fericire, cu atât mai mult cu cât în viaţa lor intervenise 
însuşi Mântuitorul lisus Hristos. 


3. Încredinţată fiind că Marele împărat, Domnul lisus Hristos, poate schimba starea 
şi viaţa oamenilor, atât în timpul acestei vieţi cât şi după ieşirea din această viață 
(după cum reiese din temeiurile scripturistice de mai sus), Biserica se roagă în 
duhul dragostei pentru cei adormiţi. Spunem iarăşi că Biserica Ortodoxă nu a 
pretins niciodată că numai prin puterea preoților, sau numai prin rugăciuni şi fapte 
bune se pot scoate sufletele din iad. Biserica Ortodoxă recunoaşte că "Unul este 
Mijlocitorul" (1 Timotei 2, 5) şi pe EI Biserica îl roagă spre milă şi iertare. Biserica 
face aceasta "pentru că într-un duh ne-am botezat noi toţi, ca să fim un singur 
trup... Şi dacă un mădular suferă, toate mădularele suferă împreună şi dacă un 
mădular este cinstit, toate mădularele se bucură împreună. Iar voi sunteți trupul lui 
Hristos şi mădulare fiecare în parte" (1 Corinteni 12, 13 şi 26-27). lată că, după 

cum atât de clar precizează Apostolul, Biserica are mereu momente de bucurie 
pentru sfinţi şi drepţi, mădularele ei de cinste, dar are mereu şi momente de durere 
pentru mădularele ei din suferință. Cei din suferință sunt şi ei mădulare ale 
Bisericii, pentru că într-un duh au fost botezați, ca şi noi. De aceea ne ostenim 
frăţeşte pentru ei în dragoste, iar "dragostea nu cade niciodată" (1 Corinteni 13, 8). 


Iubindu-ne şi ajutându-ne semenii ca fraţi în orice situaţie ar fi ei, avem curajul să 
ridicăm, ochii spre cer şi să-L numim pe Dumnezeu "Tatăl nostru”. lar virtuții 
creştine a dragostei nu i s-a pus o măsură sau un hotar. Acelaşi lucru îl spune clar 
şi Apostolul iubirii: "Noi ştim că am trecut de la moarte la viaţă pentru că iubim pe 
fraţi; cine nu iubeşte pe fratele său, rămâne în moarte" (| loan 3, 14). 


Sfânta Liturghie, continuarea nesângeroasă peste veacuri a Jertfei de pe Golgota, 
este "preţ de răscumpărare pentru toți" (1 Timotei 2, 6 ; I loan 2, 2). După cum 
vedem, Sfânta Scriptură ne dă atâtea îndreptăţiri să ne rugăm pentru cei adormiţi, 
încredințându-ne că rugăciunile noastre, culminând cu Sfânta Liturghie, vor fi 
îndeplinite. Dacă Biserica nu s-ar ruga pentru cei adormiţi, ar pierde din caracterul 
ei comunitar, ar pierde din orizontalitatea ei, ar ştirbi într-o oarecare măsură Jertfa 
lui Hristos. 


4. Arătam mai sus că cel mai mare ajutor pe care îl putem da celor adormiţi prin 
mila şi iertarea lui Hristos este Sfânta Liturghie. În cadrul Sfintei Liturghii îi facem 
şi pe ei părtaşi la Sfânta Jertfă a lui Hristos. Şi dacă această jertfă s-a adus pentru 
toată lumea iar Sfânta Liturghie este momentul cel mai potrivit când rugăciunile 
noastre sunt ascultate, trebuie ca întotdeauna să cerem milă şi iertare şi pentru cei 
morţi. Rugăciunile de dezlegare făcute de preoţi în cadrul slujbelor rânduite pentru 
cei morți îşi au temeiul lor scripturistic chiar în cuvintele Mântuitorului lisus 
Hristos : "Oricâte veţi lega pe pământ, vor fi legate şi în cer, şi oricâte veţi dezlega 
pe pământ, vor fi dezlegate şi în cer" (Matei 18, 18). Nu înţelegem că ierarhia 
bisericească face aceasta prin putere omenească proprie, ci prin puterea şi 
împreuna-lucrare a lui Hristos. "lată, Eu sunt cu voi în toate zilele până la sfârşitul 
veacului" (Matei 28, 20; Marcu 16, 20) 


În rugăciunile lor particulare creştinii se roagă pentru fericita odihnă a sufletelor 
părinţilor, rudelor şi semenilor lor. Şi dacă rugăciunile sunt făcute cu căldură şi cu 
lacrimi, ele sunt ascultate ca şi rugăciunea lui Iair, a surorilor lui Lazăr, ca şi 
lacrimile văduvei din Nain. Rugăciunile noastre făcute cu credinţă vor fi împlinite 
de Dumnezeu, căci El ne-a asigurat: "Toate câte veţi cere, rugându-vă cu credinţă, 
veți primi" (Matei 21, 22). 

Tot pentru cei adormiţi ai noştri, dorind ca Dumnezeu să-şi reverse mila şi iertarea 
Sa peste ei, săvârşim şi fapte de milostenie - pomana pentru sufletul mortului, 
expresie a milei creştine: a hrăni pe cel flămând, a da apă celui însetat, a îmbrăca 
pe cel gol, a cerceta pe cel bolnav, a primi pe cel străin etc. (Matei 25, 34-36). Şi 
Apostolul neamurilor ne îndeamnă la aceasta: "Facerea de bine şi dărnicia nu le 
dați uitării, căci cu jertfe ca acestea se mulţumeşte Dumnezeu" (Evrei 13, 16; Il 
Corinteni 9, 7-15). 


Din cele prezentate mai sus reiese că: 

a. Sfânta Scriptură nu opreşte rugăciunile pentru cei morți, ci, dimpotrivă, 
îndeamnă Biserica la rugăciune şi la fapte comunitare, în dragoste. 

b. Hristos împărăţeşte peste cei vii şi peste cei adormiți şi, ca împărat al 
împăraților, poate schimba situaţia oricui, viu sau adormit. El este împărat drept, 
dar şi multmilostiv. 

c. Atât 1erarhia cât şi credincioşii au încredințarea Sfintei Scripturi că toate 
rugăciunile lor, deci şi cele pentru morţi, sunt ascultate şi împlinite. 

Pr. Ciprian Florin Apetrei - Moşii de toamnă, zi de rugăciune pentru cei 
adormiţi în Domnul 


Biserica Ortodoxă acordă o atenţie specială pomenirii celor adormiţi în Domnul. 
Toate sâmbetele sunt dedicate pomenirii celor trecuţi la Domnul. Între acestea 
avem trei sâmbete în care se face pomenirea generală a celor dragi plecaţi în lumea 
cerească: 

V Moşii de iarnă - sâmbăta ce pecede Duminica Înfricoşătoarei Judecăţi, 

Y Moşii de vară - sâmbăta ce precede Duminica Rusaliilor şi 

Y Moșii de toamnă, care anul acesta este sâmbătă, 5 noiembrie. 


Aceste sâmbete numite ale Moşilor sunt dedicate comemorării „tuturor părinţilor 
şi fraţilor creştini ortodocşi adormiţi de la începutul veacurilor”. 


Pomenirile generale ale celor adormiţi în Domnul sunt momente de rugăciune pen- 
tru creştinii trecuţi din această viaţă. Slujba specifică în Biserica Ortodoxă pentru 
pomenirea celor adormiţi este Parastasul. În ecteniile acestei slujbe se menţio- 
nează că sunt pomeniţi „toţi cei adormiţi din veac în dreapta credinţă”. 


Despre al treilea moment anual de pomenire a celor adormiţi, părintele profesor 
Ene Branişte, în Liturgica generală, afirmă că sâmbăta Moşilor de toamnă este zi 
de cinstire a celor adormiţi „prin analogie cu cele două sâmbete ale Moşilor - de 
iarnă şi de vară”. Tot el precizează că „această pomenire de toamnă a morţilor” 
este veche, pentru că „în secolul al 9-lea, la Mănăstirea Studion din Constan- 
tinopol, una dintre cele două pomeniri generale ale morţilor se făcea în luna sep- 

tembrie, iar în secolul al 17-lea, lturgistul apusean Iacob Goar spune că grecii fă- 
ceau a treia pomenire generală a morților în prima sâmbătă din octombrie”. 


Oricum ar fi, în Biserica Ortodoxă Română regăsim la sfârşit de octombrie şi înce- 
put de noiembrie această sâmbătă în care facem pomenirea generală a celor ador- 
miți sub numele de Moşii de toamnă. Acum îi pomenim pe strămoşii, moşii, 
părinţii, fraţii, surorile, fiii, fucele noastre trecuţi la Domnul şi „a tuturor sufletelor 
celor dintr-o rudenie şi seminție cu noi, care mai înainte au adormit în nădejdea 
învierii şi a Vieţii veşnice”. 


Cel mai important lucru pe care-l putem face pentru cei din neamul nostru mutaţi 
din această lume este rugăciunea, pe care trebuie să o intensificăm mai ales la cele 
trei soroace de peste an de pomenire generală a morţilor. Spre exemplu, mâine, 
când sunt Moşii de toamnă, fiecare dintre noi, creştinii ortodocşi, trebuie să meargă 
la biserică şi să participe la slujba Utreniei, la Sfânta Liturghie, urmată de slujba 
Parastasului, unde ne rugăm şi-i pomenim pe cei adormiţi din neamurile noastre. 


După tradiția noastră românească, aducem la biserică colivă şi pomelnic cu numele 
celor adormiţi din famila noastră şi aceştia sunt pomeniţi de preot în cadrul liturgic 
al slujbei Parastasului când la ectenie rosteşte cuvintele: „încă ne rugăm pentru 
odihna sufletelor adormiţilor robilor lui Dumnezeu”, şi citeşte numele celor trecuţi 
la Viaţa veşnică. 


Pentru pomenirea celor adormiţi aducem la biserică prinoase: colivă, vin, colaci 
ş.a., pe care după slujba Parastasului le împărțim pentru sufletele celor adormiţi din 
neamul nostru. Aceste prinoase reprezintă milostenia pe care o facem noi pentru 
sufletele celor morţi, cu nădejdea că ei vor dobândi Viaţa veşnică din Împărăţia lui 
Dumnezeu. Lucru pe care-l cerem şi prin troparele din slujbele de pomenire din 
Biserica Ortodoxă: „Cu duhurile drepţilor, celor ce s-au săvârşit, odihneşte, 
Mân-tuitorule, sufletul adormitului robului Tău, păzindu-l pe dânsul întru viaţa 
cea fericită, care este la Tine, lubitorule de oameni”. 


Rugăciunea pentru cei adormiţi pe care o regăsim în cadrul slujbelor ortodoxe este 
cea în care mărturisim credinţa noastră că prin Hristos Domnul, Cel care a călcat 
moartea cu Învierea Sa, am dobândit Viaţă veşnică: „Dumnezeul duhurilor şi a tot 
trupul, care ai călcat moartea şi pe diavol l-ai surpat şi ai dăruit viaţă lumi Tale, 
Însuţi, Doamne, odihneşte sufletul adormitul robului Tău”, fiind pomenit cel ador- 
mit pentru care ne rugăm şi-l cerem Mântuitorului să-l sălăşluiască în Împărăţia 
cerurilor, iertându-i orice a greşit, pentru că nu este om „care să fie viu şi să nu gre- 
şească”. 

După ce preotul rosteşte această rugăciune, mărturiseşte prin ecfonisul pe care-l 
spune imediat că în Hristos Domnul stau învierea şi viaţa celor adormiți: „Că Tu 
eşti învierea şi viaţa şi odihna adormitului robului Tău (se rosteşte numele celui 
pomenit), Hristoase, Dumnezeul nostru...” Aici se reflectă textul paulin în care 
apostolul neamurilor spune foarte clar şi răspicat: „Hristos a înviat din morți, fund 
începătură (a învierii) celor adormiţi. Că de vreme ce printr-un om a venit moartea, 
tot printr-un om şi învierea morţilor. Căci, precum în Adam toţi mor, aşa şi în 
Hristos toți vor învia” (| Corinteni 15, 20-22). Deci, pentru noi, ortodocşii, cel 
adormit în Hristos Domnul va învia la Parusie. Când va veni a doua oară Mân- 
tuitorul nostru lisus Hristos întru slava Sa dumnezeiască pentru a judeca neamul 
omenesc. 


La finalul parastasului, preotul evocă pomenirea veşnică a tuturor celor pomeniţi în 
cadrul slujbei: „Întru fericită adormire, veşnică odihnă dă, Doamne, sufletelor 
adormiţilor robilor Tăi şi le fă lor veşnică pomenire”, iar cei prezenți în biserici 
cântă imnul liturgic „Veşnică pomenire”. Părintele profesor Ene Branişte explică 
semnificaţia acestui moment de la finalul slujbei de pomenire precizând: „Prin 
cântarea veşnică pomenire ne rugăm lui Dumnezeu să-Și aducă pururea aminte de 
cel mort întru Împărăţia cerurilor, iar cei vii sunt îndemnați să păstreze neîntre- 
ruptă legătura spirituală cu cel răposat, să-l pomenească neincetat în rugăciunile 


» 


lor”. 


Rugăciunile pe care le facem în sâmbăta Moşilor de toamnă pentru cei adormiţi au 
ca scop socotirea lor între cei drepţi la Înfricoşătoarea Judecată de la sfârşitul lumii 
şi sunt modul prin care noi păstrăm vie memoria lor, arătând că ei sunt veşnici cu 
sufletul, iar cu trupul adormiţi cu nădejdea învierii la Parusie. 


În afară de rugăciunile pe care le facem în biserică pentru cei adormiţi, fiecare 
dintre noi poate oricând să se roage pentru ei rostind cuvintele: „Doamne, lisuse 
Hristoase, odihnește pe robii Tăi”, şi să le spună numele, arătând comuniunea 
cu ei care trece dincolo de moarte şi mai ales conştiinţa că, pomenindu-i, cerem 


de la Dumnezeu să le dăruiască Viaţă veşnică în Impărăţia Sa cea cerească. 

Cătălin ACasandrei - Sâmbăta morților sau „Moşii de iarnă” - care este 
semnificaţia acestei zile? 


Biserica Ortodoxă a consacrat pentru pomenirea generală a morţilor o zi liturgică 
pe săptămână, şi anume sâmbăta. În această zi, la unele slujbe (cum este mie- 
zonoptica), dar şi în unele cărți de cult există cântări şi rugăciuni special alcătuite şi 
rânduite pentru pomenirea morților. 


S-a ales această zi deoarece fiecare sâmbătă este, de fapt, o imitare a Sâmbetei 
mari, a şederii lui Hristos în mormânt şi că, din punct de vedere teologic, aceasta 
este ziua în care Mântuitorul a coborât cu sufletul la iad pentru a-i înălța pe cei 
adormiți. Dar, în mod deosebit, două dintre aceste zile de sâmbătă din anul bise- 
ricesc sunt dedicate, în toate Bisericile Ortodoxe, pomenirii generale a morților, 
prin rugăciunile şi cântările înscrise în cărțile de rânduială respective (Triod şi Pen- 
ticostar): 

a) sâmbăta dinaintea Duminicii Lăsatului sec de carne (a înfricoşătoarei Judecăţi) 
ŞI 

b) sâmbăta dinaintea Duminicii Pogorârii Duhului Sfânt (sâmbăta Rusaliilor). 


Aceste două sâmbete poartă denumirea generică de „moşi” (prima - Moşii de iarnă, 
iar cea de-a doua - Moşii de vară), deoarece în aceste zile îi pomenim pe părinţii, 
moşii şi strămoşii noştri adormiţi întru Domnul. În limba greacă, aceste zile se 
numesc wvyooapBarov (Sâmbăta sufletelor), iar în slavonă, Subbota roditelskaia. 


Conform istoricului bisericesc Nichifor Calist şi a imnografilor Triodului, ne adu- 
cem aminte și îi pomenim pe (stră)moşii noștri în sâmbăta dinaintea lăsatului sec 
de carne, deoarece ziua imediat următoare este Duminica Infricoşătoarei Judecăţi. 

Pomenirea adormiţilor în rugăciunile noastre devine, în acest fel, un tablou al 
adunării tuturor oamenilor, morţi şi vii, la Judecata de Apoi. În acest sens, părintele 
Ene Branişte consemnează că stabilirea acestei zile a fost posterioară secolului al 
VI-lea, când s-a făcut fixarea definitivă a pericopelor biblice citite în duminicile 
din cursul anului bisericesc. 


În ceea ce priveşte pomenirea morţilor în Postului mare - şi pentru că am amintit de 
Triod - potrivit rânduielilor tipiconale consemnate aici, doar în sâmbetele a doua, a 
treia şi a patra se va săvârşi pomenirea morţilor, celelalte sâmbete din Post (prima, 
a cincea, a şasea şi a şaptea) fiind dedicate altor evenimente sau persoane sfinte din 
viaţa Bisericii. 

Pomenirea morţilor: Ce e bine să dai de pomană pentru sufletele celor 
adormiţi ? 


Sâmbătă, 5 martie, Biserica Ortodoxă face pomenirea celor trecuţi la cele veşnice. 
Această sâmbătă este cunoscută în popor sub denumirea "Moşii de iarnă". Există 
pomenirea morţilor, pentru că Biserica nu vede în moarte sfârşitul existenţei 
omului. 


Din această sâmbătă şi până la Săptămâna Patimilor (25 aprilie-30 aprilie), 
Biserica Ortodoxă rânduieşte, timp de şapte sâmbete (începând cu data de 19 
martie), pomeniri pentru cele mai dragi fiinţe din viaţa noastră: rude şi prieteni, 
trecute de ultimul hotar al vieţii pământeşti. 


Biserica Ortodoxă rânduieşte aceste momente de reculegere, deoarece nu vede în 
moarte sfârşitul existenței omului. Sâmbetele dedicate morţilor sunt zile de 
reculegere în care nu e bine să te distrezi, să petreci fără măsură. 


La praznicul Moşilor de iarnă, pe 5 martie, în sâmbăta ce precede Duminica 
Lăsatului sec de carne ( din 6 martie) se împart anumite alimente: plăcinte și 
produse lactate. În funcţie de obiceiurile locale, pe lângă aceste alimente tradi- 
ționale, pentru cei trecuţi la viața veșnică se mai împart şi vase umplute cu mâncare 
gătită, cu apă sau băuturi fără alcool, preparate în casa gospodarilor care împlinesc 
ritualul parastasului. 

După data 5 martie urmează săptămâna albă sau a brânzei: 7-13 martie, o etapă 
pregătitoare pentru începerea Postului mare. În acest interval, credincioşii au 
dezlegare să consume mai ales produse lactate: lapte, brânză, bucate de culoare 
albă, dar şi peşte şi ouă. 


Odată cu Moşiui de iarnă începe etapa celor şapte sâmbete de comemorare a celor 
plecaţi la Domnul, etapă care se încheie în Sâmbăta lui Lazăr (21 aprilie) prăznuită 
înainte de Săptămâna mare (Săptămâna Patimilor lui lisus). 


În tradiţia ortodoxă, în ziua ziua praznicului se aduc la biserică, pentru a fi sfințite, 
coliva, prescurea şi o sticlă de vin. De asemenea, se sfinţesc vase cu mâncare şi 
pachete cu alimente, pe care rudele celor adormiţi le împart după slujba de 
pomenire, atât săracilor din biserică, cât şi vecinilor, persoanelor sărmane întâlnite 
la cimitir şi pe stradă, în ziua parastasului. Totdeauna, slujbele de pomenire, 
individuale sau colective, reprezintă momentele de intensă comuniune cu rudele 
plecate la viaţa veşnică. 


Coliva, care se prepară din grâu, amestecat cu zahăr, cu miere şi cu arome, 
simbolizează trupul celui adormit. Legănarea vasului cu colivă pe braţe în timpul 
cântării „Veşnică pomenire” reprezintă comuniunea sufletească cu cel adormit, 
pentru care noi ne rugăm. Coliva se face din grâu pentru că bobul de grâu este 
simbolul învierii morţilor, spun Mântuitorul şi Sfântul Apostol Pavel. Aşa cum 
grâul se seamănă şi rodeşte, la fel şi trupul omului îngropat va învia “întru 
nestricăciune”. Totodată, tâlcuitorii cultului liturgic ortodox spun că dulciurile şi 
ingredientele care se adaugă în grâu, când se prepară coliva, simbolizează virtuțile 
celui adormit şi ale sfinţilor pe care noi îi invocăm în rugăciune. 


Pâinea, colacul sau prescurea, aduse la slujba de parastas, sunt făcute, de 
asemenea, din grâu ca şi coliva. De aceea, aceste ofrande păstrează, în general, 
aceleaşi simboluri. În unele zone ale ţării, colacul şi prescurea poartă numele 
de”parastas”. În Oltenia, de exemplu, aceşti colaci ce au mărimi diferite şi se 
împletesc după o anumită tehnică, reprezintă simbolul pomenirii şi nu lipseşte de la 
această slujbă de comemorare. 


Cu vinul, care stă alături de colivă şi de colac la parastas, se stropesc, în formă de 
cruce, coliva, mormântul sau locul unde se săvârşeşte parastasul. Tradiţia spune că 
acest obicei este preluat din vechile ritualuri romane, legate de cultul morţilor, 
ritualuri numite „libaţiuni”, adică spălări sau stropiri. Însă, în practica noastră 
creştină, vinul este simbolul miresmelor cu care a fost uns trupul lui Hristos după 
moarte. 

Totodată, vinul şi pâinea sunt elementele specifice Tainei Sfintei Împărtăşanii. De 
aceea, stropirea pământului şi a trupului celui adormit cu aceste simboluri ale vieţii 
veşnice reprezintă împărtăşirea celor plecaţi la viaţa de Dincolo cu Trupul şi cu 
Sângele lui Hristos. De asemenea, lumânările care se pun în prescuri sau în colivă 
simbolizează jertfa pentru cel adormit. 

Pr. lect. dr. Marian Mihai - Când îi pomenim pe cei adormiţi în Domnul şi în 
ce zile nu se fac parastase? 


Atât de adânc este înrădăcinat între credincioşi cultul morților, prin rânduiala res- 
pectării soroacelor şi a termenelor tradiţionale pentru pomenirea individuală a 
morţilor, la care se adaugă, în unele locuri şi altele în afară de cele menţionate în 
cărțile de cult, încât este necesară respectarea cu responsabilitate a rânduielii litur- 
gice din partea credincioşilor, precum și anumite pogorăminte din partea Bisericii, 
acolo unde sunt datini înrădăcinate sau unde evenimentul este cerut de împrejurări 
importante. 


Este necesară, aşadar, respectarea rânduielilor bisericești şi, unde este cazul, împli- 
nirea unei lucrări pedagogice, pastorale, în așa fel încât să nu producă mâhniri sau 
comentarii nepotrivite, iar rânduiala liturgică să fie ziditoare pentru cei care sunt de 
față şi cu folos pentru cei pentru care se face pomenirea. 


Având în faţa ochilor minţii icoana şederii cu Trupul a Domnului Hristos în mor- 
mânt, moartea creştinilor este plină de nădejde şi o urmare a lui Hristos căci, „din 
moarte la viaţă şi de la pământ la cer Hristos, Dumnezeu ne-a trecut pe noi”. 


Ziua săptămânală stabilită pe baza învăţăturii Sfintei Scripturi şi a Tradiţiei Bise- 
ricii pentru pomenirea morților şi a tuturor sfinților martiri este sâmbăta, fiind o 
imitare a Sâmbetei celei mari. 


Sâmbăta este aşadar ziua indicată, în timpul unui an liturgic, comemorării, po- 
menirii celor adormiţi şi această zi nu diferă cu nimic faţă de zilele de pomenire 

generală ce preced Duminica Lăsatului sec de carne sau Pogorârea Duhului Sfânt - 
Cincizecimea. 


Aceste zile sunt solemne şi consacrate „tuturor părinților şi fraților creştini orto- 
docşi adormiţi de la începutul veacurilor, de la Adam până astăzi”. 


De aceea găsim, în rânduiala acestor slujbe consacrate tuturor celor adormiţi din 
veac, cel puţin un tropar din odele canonului care amintește de Învierea de obşte şi 
de Judecată, arătându-se o legătură liturgică cu duminica următoare (Utrenia Sâm- 
betei Lăsatului sec de carne sau Utrenia Sâmbetei Cincizecimii). 


Preocuparea de a-i îmbrățișa în Liturghie şi rugăciune pe toți cei morţi repre- 
zintă purtarea de grijă dintotdeauna a Bisericii faţă de cei adormiţi întru Dom- 
nul, recapitulând printr-o „memorie liturgică” pe toți morţii cei din veac. 


Universalitatea de care vorbim, în care Biserica îi cuprinde în rugăciune pe „toţi 
cei adormiți din neamurile noastre, strămoşi, moşi...”, îi cuprinde doar pe creştinii 
ortodocşi pentru că rânduiala liturgică ne amintește de „unitatea credinţei” şi de 
credinţa în care „mărturisim într-un gând” pe Hristos cel mort și înviat. 


Nu-i putem pomeni în rugăciunile Bisericii pe păgâni sau pe cei de altă credinţă şi 
eretici. Nici la dumnezeiasca Liturghie, nici în rânduiala parastasului. Nu arătăm 
prin această excludere absenţa iubirii, ci doar că ÎL mărturisim pe Hristos Domnul, 
care a biruit moartea prin Moartea şi Învierea Sa. Pe EI Îl chemăm şi Îl aşteptăm să 
odihnească sufletele celor dragi ai noştri în Împărăţia Sa cea veşnică. „Aştept 
Învierea morţilor şi viaţa veacului ce va să fie”, iar pentru ceilalți fraţi, de altă cre- 
dință, este potrivită şi indicată doar rugăciunea particulară. 


Grija pentru împlinirea soroacelor de pomenire rânduite de Biserică și iubirea faţă 
de sufletele celor dragi îi fac pe credincioşii bisericilor, mai ales în orașe, să facă 
pomeniri şi parastase şi în zilele de sărbătoare, duminica, precum și în zilele de 
pomenire ale unor sfinţi cu doxologie mare, în amintirea persoanelor care au purtat 
numele sfântului. Și în această situaţie trebuie multă responsabilitate şi grijă pa- 
storală. 


Zilele de pomenire a morților: sâmbăta sau celelalte zile de pomenire generală 
(Morţii de vară, Moşii de iarnă etc.) sunt marcate de întristare, de lacrimi, de doliu, 
de zbucium sufletesc şi nu se potrivesc cu zilele de prăznuire a unui sfânt, a unei 
perioade speciale din timpul anului bisericesc sau la praznicele împărăteşti, de 

aceea ele nu rezonează cu atmosfera de sărbătoare, cu dezlegările şi agapele întâl- 
nite la aceste sărbători pline de lumină şi de bucurie. 


Şi chiar dacă moartea reprezintă pentru creştini un somn, o trecere sau o mutare de 
la cele vremelnice către cele veşnice, un moment „pascal”, rugăciunea pentru de- 
funcţi la slujba Înmormântării sau sâmbăta, când se fac pomeniri, reprezintă o me- 
ditație profundă asupra firii omeneşti supusă morții şi a deşertăciunilor lumii aces- 
teia de către cei prezenţi, precum şi un sprijin şi folos duhovnicesc pentru sufletul 
plecat în lumea veşniciei. 


„Hristos a înviat, dezlegând din legături pe Adam cel întâi zidit şi sfărâmând tăria 
iadului. Îndrăzniţi dar toţi morţii, că s-a omorât moartea, s-a prădat și iadul îm- 
preună cu ea și a luat împărăția Hristos, cel ce S-a răstignit și a înviat. Acesta ne-a 
dăruit nouă nestatornicia trupului; Acesta ne va scula și pe noi şi ne va dărui 
învierea, şi de slava aceea va învrednici cu veselie pe toți câți cu credință neabătută 
au crezut într-unul cu căldură” (Sâmbăta Lăsatului sec de carne, Utrenie, lauda a 4- 
a). „Gândul la moarte avându-l, nemurire îmi este” (Sfântul Antonie cel mare). 


Intre aceste două zile (zilele de pomenire şi zilele de sărbătoare) au întâietate 
„praznicele Domnului”, „zilele de sărbătoare”. 


Se ştie prea bine de către credincioşii Bisericii că preotul aproape în fiecare săp- 
tămână face pomenire pentru cei morți şi la fiecare dumnezeiască Liturghie face 
pomeniri la Proscomidie şi pentru cei vii, şi pentru cei adormiţi în Domnul. 


Această rânduială aduce multă mângâiere şi mult folos şi pentru „cei ce au adus 
aceste daruri şi pentru cei ce s-au adus, vii şi adormiţi”, de aceea nu poate rămâne 
nimeni nepomenit, decât dacă se neglijează acest lucru. 


La catedralele chiriarhale, la mănăstiri și la unele biserici din zona oraşelor, pome- 
nirile se pot face zilnic, sub forma Litiei mici (parastas pe scurt), fie după rugă- 
ciunea Amvonului sau la sfârşitul dumnezeieştii Liturghii, după otpust, purtând 
numele de Trisaghion sau Panihida mică. 


Acolo unde este posibil, Litia mică pentru morţi se poate face în toate zilele de 
peste an şi seara, după sfârşitul Vecerniei, sau dimineaţa, în zilele obişnuite după 


sfârşitul Utreniei. 


Zile şi perioade din timpul anului bisericesc în care nu se săvârşesc parastase: 

- Conform rânduielilor tipiconale, în duminici, la praznicele împărăteşti, la înainte- 
prăznuire și după prăznuire, când este ziua odovaniei praznicului, nu se fac para- 
stase. 


- Tot în Tipicon se arată că în perioada de la 20 decembrie, de când se serbează 
înainte-prăznuirea Naşterii Domnului, până la 7 ianuarie (Soborul Sfântului loan 
Botezătorul) nu se fac parastase. Bucuria şi atmosfera de prăznuire duhovnicească 
a celor două praznice mari din această perioadă (Naşterea Domnului și Boboteaza) 
nu se potrivesc cu doliul, întristarea şi atmosfera sobră specifice parastaselor să- 
vârşite pentru cei morţi. 


- De asemenea, de la Sâmbăta lui Lazăr până la Duminica Tomu nu se oficiază 
parastase pentru că în Săptămâna mare prăznuim Pătimirile şi Moartea Domnului 
și Mântuitorului nostru Iisus Hristos, iar în Săptămâna luminată bucuria pentru În- 
vierea Domnului este atât de mare, încât nu trebuie umbrită de supărarea şi jalea 
prezente la pomenirile celor adormiţi. 


- În duminici nu se fac parastase fiindcă este ziua Învierii Domnului - zi de bu- 
curie, de sărbătoare, de slăvire a lui Dumnezeu. De aceea nu găsim în Evan- 
ghelistar Evanghele pentru morți și nici pericopă apostolică, cum găsim în cele- 
lalte zile ale săptămânii, de luni până sâmbătă. 


Zilele de pomenire a morților cu rânduială specială, generalizate în Biserică: 

- Sâmbăta - ajunul înfricoşatei judecăţi (moşii de iarnă) 

- Sâmbetele a doua, a treia, a patra din Postul mare 

- Sâmbăta din ajunul praznicului Rusaliilor (moşii de vară) 

Prin analogie, zilele acestea generalizate în tradiţia tuturor Bisericilor Ortodoxe, în 
unele părți din Ortodoxia românească, mai ales în Moldova şi Bucovina, sunt în uz 
anumite sâmbete, în care se fac pomeniri de obşte, dar nu sunt consemnate în 
cărțile de cult şi nu au aceeași zi de serbare, ele sunt cunoscute în popor ca „Moșii 
de toamnă”. 

Evlavia românească se manifestă şi în alte zile, în afară de sâmbătă, atunci când 


este vorba de pomenirea morților, şi sunt îndreptate rugăciuni pentru toți eroii nea- 
mului căzuți pe câmpurile de luptă. In joia Inălţării Domnului se fac aceste po- 

meniri în mod special pentru ca sufletele lor să se înalțe împreună cu Domnul 
Hristos. 


În Biserica Rusiei mai ales, dar şi în Bucovina şi Moldova, în ziua de Schimbarea 
la față a Domnului, Biserica se roagă ca şi cei morți să se bucure de lumina 
taborică, iar după Paști (Moşii de Paşti), pomenire ce poartă denumirea de Pașştile 
Blajinilor, în care Biserica se roagă ca Domnul Hristos să dezlege din legăturile 
iadului pe toţi morţii cei din veac, să fie iertați de păcatele săvârşite în viaţă şi să se 
bucure de slăvita Înviere a Domnului. 


In restul anului se pot face parastase în toate zilele de peste săptămână, afară de 
perioada Postului mare, când se poate săvârşi pentru morți Litia mică de luni până 
vineri. 


Pogorământul pe care îl face Biserica atunci când sunt cerute de anumite împre- 
jurări pomeniri pentru cei adormiţi (în anumite zile de praznic, hramul bisericii sau 
duminica) are ca temei evlavia credincioșilor, tradiția înrădăcinată, râvna pentru 
împlinirea celor cuvenite în popor şi uneori şi insistența anumitor credincioşi, care 
se folosesc de tradiţii îndatinate sau care justifică imposibilitatea pomenirii în alte 
zile. 


Trebuie să ştim că se fac pomeniri pentru cei morți indiferent în ce perioadă ar fi, 
atunci când cineva trece la cele veşnice şi din practică îndemnăm ca majoritatea 
credincioşilor atunci când vor să săvârşească pomenire/ parastas pentru cineva, 
înainte de orice, să se consulte cu preotul bisericii şi să hotărască împreună ziua de 
pomenire. 

Pr. asist. dr. Silviu Tudose - Cum trebuie să ne raportăm la tradiţiile locale şi 
practicile neortodoxe privitoare la cultul morţilor? 


Un inventar al tradiţiilor legate de cultul morților la români ar depăși cu mult 
limitele unui articol, putând fi scrise cărţi întregi pe acest subiect. În multe zone ale 
țării, toate acestea sunt reglementate cu exactitate în mentalul colectiv, astfel încât, 
atunci când o familie trece prin experiența morţii unuia dintre membri, este asaltată 
de sfaturi ale rudelor sau ale cunoscuţilor, în privinţa a ceea ce trebuie să împli- 
nească conform tradiției ortodoxe. Astfel, aflăm că sunt necesare un număr fix de 
farfurii cu colivă sau mâncare, colaci, căni, prosoape, batiste şi multe altele. De 
asemenea, mortului trebuie să i se lege de deget un ban de argint, să i se aşeze în 
coşciug obiecte de igienă personală şi eventual, un telefon mobil... 


Pe parcursul zilelor de priveghi, aceiași sfătuitori spun că oglinzile din casă trebuie 
acoperite, televizoarele să nu fie pornite sau că în nici un caz nu se poate mătura, 
aspira praful sau spăla rufe murdare. De asemenea, doliul presupune, pe lângă pur- 
tarea hainelor exclusiv de culoare neagră, netăierea părului sau a unghiilor. 


În ziua înmormântării, dacă sicriul celui răposat pleacă spre biserică din casă, în 
momentul ieşirii trebuie spart un vas de lut, pentru a alunga ghinionul şi even- 
tualitatea unei noi morţi în familie. Înainte să iasă din curte, am văzut citindu-se o 
„rugăciune la capac”, inventată de unii slujitori pentru capacul sicriului, din motive 
teologice şi pastorale greu de intuit. 


AAA AAA AAA AAA AAAAĂAAAA 


Xp Xp e e eee 


AAA AAA AAA AAA AAA AAA AAA 


Xe Xe Xe ee eee eX 


Pe drumul către cimitir sunt sfătuiți cei din familie ca, după ce convoiul mortuar se 
opreşte şi preotul rostește ectenia sau rugăciunea pentru odihna celui adormit, să 
arunce în spate, peste umăr, mai multe monede, eventual sub maşina mortuară sau 
sub dric. 


În timpul slujbei de înmormântare, aceleași obiceiuri locale prevăd ca lumânările 
de care atârnă batistele şi prosoapele să aibă cusută o monedă în partea inferioară, 
iar cănile să fie împărțite tocmai în mijlocul slujbei, în timpul citirii Sfintei Evan- 
ghelii. 


La mormânt, apar diferite pânze albe sau găini şi cocoşi albi, care se împart doar pe 
deasupra mormântului, pentru ca păcatele celui adormit, mai ales dacă a murit nes- 
povedit, neîmpărtăşit și fără lumânare, să fie iertate mai ușor. 


După înmormântare, la poarta casei unde are loc pomana, suntem întâmpinați de o 
găleată cu apă din care, cu o cană, cineva toarnă celor care intră în curte, pentru a- 
şi spăla ritualic mâinile. 


Până la parastasul de patruzeci de zile, sunt zone unde „tradiția” spune că nu e bine 
ca cei din familie să meargă la mormânt, alegând ca tămâiatul mormântului să-l 
facă o persoană străină, plătită pentru asta. De asemenea, în aceeaşi perioadă, se 
cară cuiva, în fiecare dimineață, două găleți de apă. Ele sunt aduse ulterior la bise- 
rică, atunci când se face parastasul de 40 de zile, sunt așezate sub masa pe care se 
află coliva şi celelalte prinoase, pentru a fi „dezlegate” de preot, chiar dacă nu 
există nici o astfel de rugăciune în cărțile de cult. Tot cu acest prilej, al parastasului 
de patruzeci de zile, apar menţionate, pe lângă haine și multe alte lucruri, care 
ajung uneori să fie foarte costisitoare pentru familie (masă cu scaune, pat cu saltea 
şi lenjerie ş.a.). 


Obiceiul anumitor locuri impune ca, la pomenile sau mesele prilejuite de parastase, 
dacă cel răposat a fost bărbat, să fie invitaţi numai bărbaţi şi, bineînţeles, dacă a 
fost femeie, numai femei. 


Lista celor de mai sus ar putea continua la nesfârşit. Ceea ce ne interesează este ca 
preoții să aibă preocuparea permanentă de a arăta credincioșilor care sunt cu ade- 
vărat tradiţiile creştineşti legate de cultul morților. Sunt datori să atragă atenția, cu 
răbdare şi tact pastoral, că majoritatea celor enumerate şi altele asemenea lor nu au 
nici o legătură cu credinţa creştină, ba chiar sunt reminiscențe din credințele şi 
practicile păgânești. De exemplu, banul legat la mâna mortului nu este altceva de- 

cât banul pe care, în mitologia greacă, oamenii îl așezau în gura mortului pentru a 
plăti luntrașul Charon, să-i treacă râul Stix, către tărâmul morţilor. 


La fel, prezenţa în exces a prosoapelor şi a batistelor şi ritualurile spălărilor pe 
mâini sunt reminiscenţe din concepția iudaică și nu numai, potrivit căreia atingerea 
de trupurile morților provoacă necurăție. 


Unele dintre tradiții pot fi păstrate şi considerate expresii ale dragostei faţă de cei 
adormiţi. Bunăoară, dacă o familie împarte mâncare în fiecare dimineață, până la 
patruzeci de zile, unor nevoiaşi, spre pomenirea celui răposat, nu este un lucru rău. 
În fond, este o faptă bună care, alături de pomenirea lui la Sfânta Liturghie și de 
toate celelalte rugăciuni, contează înaintea lui Dumnezeu. Acelaşi lucru îl repre- 
zenta până nu de mult şi căratul apei, mai ales când nu existau reţele de apă, iar 
oamenii depuneau un efort zilnic deloc ușor pentru a avea apă în gospodării, pe ca- 
re o scoteau din fântâni aflate departe de casă. În zilele noastre, acest obicei poate 
fi păstrat numai dacă are acelaşi rost. A face din el o „rânduială”, iar din găleți 
obiecte din „recuzita” parastaselor reprezintă o exagerare. Ne întrebăm ce rugăciu- 
ne citeşte un preot pentru „dezlegarea” acestei ape, din moment ce, aşa cum scriam 
mai sus, nu există în cărțile de cult nici o astfel de rugăciune. 


Încercând formularea unei soluţii pastorale sintetice pentru raportarea la astfel de 
tradiții şi obiceiuri, am putea spune că slujitorii sfintelor altare nu ar trebui să se 
depărteze de rânduiala din cărțile de cult. Adăugarea oricărei alte rânduieli în afara 
celor prezente în Molitfelnic sau în toate celelalte cărți de cult care conțin slujbele 
pentru cei adormiți în Domnul (Agheasmatarul, Panihida, Parastase sau altele) 
constituie o abatere liturgică şi creează efecte pastorale de nedorit. 


Din cele prezentate până acum, care nu sunt decât o parte din cele legate de subie- 
ctul nostru, constatăm cât de uşor se poate ajunge la prezenţa unor practici nelitur- 
gice şi necanonice, amestecate uneori cu tradiții păgâne sau superstiții. 


Principala responsabilitate pentru combaterea acestora este a slujitorilor sfintelor 
altare. Aceştia sunt datori, în primul rând, să cunoască rânduiala corectă a sfintelor 
slujbe şi mai ales semnificaţia fiecărei rânduieli. Periodic, în parohii, trebuie 
organizate cateheze cu teme liturgico-mistagogice, în cadrul cărora credincioşii să 
afle care sunt istoricul, rânduiala şi semnificaţia slujbelor ortodoxe. Forma co- 
locvială a unor astfel de momente este de preferat celei clasice, în care preotul vor- 
beşte, respectând momentele psihologice ale unei cateheze, dar în care credinciosul 
nu are prilejul să formuleze întrebări sau să solicite anumite lămuriri suplimentare. 


AAA AAA AAA AAA AAAAĂAAAA 


Xp Xp e e eee 


AAA AAA AAA AAA AAA AAA AAA 


De asemenea, catehizarea în acest sens poate fi realizată treptat, cu prilejul dife- 
ritelor slujbe, fără ca preotul să facă exces de cuvinte moralizatoare. 


Dacă un preot va săvârşi în parohia sa corect sfintele slujbe, după rânduiala con- 
semnată în cărțile de cult, se va păzi pe el însuși de abateri şi inovaţii şi îi va fi 
mult mai uşor să îi înveţe şi pe credincioși ce este corect și care sunt lucrurile 
neconforme cu credința ortodoxă şi la care trebuie să renunţe. 

Pr. asist. dr. Silviu Tudose - Ce scriem pe crucea aşezată la mormânt? 


Semnul Sfintei Cruci a însoțit încă de la început viața Bisericii creştine, întemeiată 
de Mântuitorul lisus Hristos Cel răstignit și înviat. Nu avea cum să fie altfel, din 
moment ce, aşa cum învață apostolul Pavel, „noi propovăduim pe Hristos Cel 
răstignit: pentru iudei, sminteală; pentru neamuri, nebunie” (cf. 1 Corinteni 1, 23). 
În primele două veacuri, creştinii foloseau mai multe simboluri de recunoaştere, 
între care amfora sau faimosul simbol al peștelui, întâlnit astăzi pe unele maşini ale 
creştinilor. Acesta din urmă era folosit nu pentru faptul că vizual amintea de 
Mântuitorul lisus Hristos, ci pentru că denumirea peştelui în limba greacă era un 
acrostih al expresiei „lisus Hristos, Fiul lui Dumnezeu, Mântuitor”. 


Ca simbol vizual al creştinismului, foarte curând crucea a luat locul celorlalte 
semne, biruind prin simplitatea şi puterea ei arhetipală, dar în special prin faptul că 
acest semn are o legătură imediată cu Răstignirea şi moartea Domnului. La 
începutul veacului al treilea, cunoscutul apologet creștin Tertulian considera 
semnul Crucii o realitate veche, la care creştinii nu pot renunța, fiindcă: „în toate 
călătoriile şi acțiunile noastre, în toate intrările şi ieşirile noastre, atunci când ne 
scoatem încălțările, când ne îmbăiem, când stăm la masă, când ne aşezăm, indi- 
ferent de ceea ce facem, ne însemnăm frunțile cu semnul Crucii” (De Corona, 3). 


Odată cu descoperirea la Ierusalim de către Sfânta împărăteasă Elena a adevăratei 
Cruci pe care a fost răstignit Mântuitorul și cu observarea puterii ei miraculoase de 
vindecare, cultul Sfintei Cruci a cunoscut o dezvoltare neîntreruptă, cu valenţe 
multiple în viaţa liturgică și duhovnicească. 

Era firesc ca acest semn să fie prezent şi în momentul trecerii la cele veşnice a 
creștinilor. De aceea, semnul Crucii poate fi întâlnit pe mormintele martirilor din 
catacombe sau pe majoritatea pietrelor funerare descoperite. Ulterior, au apărut şi 
cimitirele, spaţii considerate sacre de creştini, în care osemintele celor adormiţi în 
Domnul așteaptă obşteasca Înviere. 


În civilizaţia greco-romană, cei morţi erau înhumați la început în spaţiul caselor, 
apoi de-a lungul drumurilor, în afara zidurilor cetăților. În primele veacuri ale 
perioadei bizantine au fost interzise înhumările în interiorul oraşelor, însă, după ce 
au fost construite mai multe lăcașuri de cult, în jurul acestora au apărut cimitirele, 
adică locuri de odihnă ale celor răposaţi (koimetirion, cuvântul grecesc din care 
provine, înseamnă dormitor). Datorită credinţei creştine, se schimba astfel per- 
spectiva asupra morții, iar trupurile celor morți nu mai rămâneau în sarcofage, adi- 
că în „mâncătoare de trupuri”, ci odihneau în sicrie, adică în chivote, aşezate în 
cimitire, așteptând învierea obștească. 


Mormintele care formau şi formează un cimitir sunt însoțite de fiecare dată de ceea 
ce numim cruce funerară sau cruce de mormânt. E adevărat că există două astfel de 
cruci. Una de lemn, care însoţeşte sicriul până la mormânt și care este aşezată după 
înhumare cumva provizoriu la căpătâiul celui adormit, în cimitir. Cealaltă este 
crucea de mormânt - din lemn, piatră, marmură sau fier - care poate să fie aceeaşi 
pentru mai mulţi creştini înhumați în aceeaşi criptă. În vechime, acestea din urmă 
erau confecționate de meșteri specializați în această artă, fiind foarte dezvoltat ceea 
ce se numea „meșteşugul cruceritului”. 


De obicei sculptate, cu motive florale, pe cruci sunt prezente elemente din epitaful 
Mântuitorului, cum ar fi soarele şi luna, ca simboluri ale lumi şi timpului, sau 
îngeri Și sfinți. Uneori apar și anumite citate biblice sau mesaje din partea celor 
rămaşi, prin care îşi manifestă regretul pentru moartea celor înhumați acolo. Sunt 
cazuri în care aceste mesaje sunt puerile, exagerat de lacrimogene sau chiar nein- 
dicate pentru a fi scrise pe o cruce. Mă gândesc la unele inscripții de pe crucile 
celebrului cimitir de la Săpânța, care sunt la limita bunei-cuviinţe creştine. 


Pe toate crucile au fost trecute întotdeauna numele şi vârsta celor adormiţi. Doar 
soldații necunoscuţi, care şi-au dat viaţa pe câmpurile de luptă, au în cimitirele lor 
cruci fără nume. 


Constatăm, așadar, grija deosebită pe care înaintaşii noştri au acordat-o crucii de la 
mormânt, despre care credințele populare afirmă chiar că e cea de care fiecare se 
va prinde şi împreună cu care se va înfățișa la Judecata de Apoi. 

În vremurile moderne, puţini mai sunt meşterii care să confecţioneze o cruce de 
mormânt autentică, conformă cu tradiția. Crucile folosite în timpul înmormântării 
sunt confecționate de obicei de firmele care oferă servicii funerare. Sunt din lemn, 
iar după înmormântare sunt păstrate la mormânt până la parastasul de un an sau 
până când timpul le deteriorează. Dacă există deja o cruce funerară la mormântul 
respectiv, această cruce de lemn se așază în spatele ei. Deşi ele nu se sfințesc, ar 
trebui ca atunci când sunt îndepărtate, să nu ajungă la groapa de gunoi, ci să fie 
îngropate sau arse. 


Sigur că despre felul în care ar trebui să arate aceste cruci, mai ales cele „per- 
manente”, de piatră sau marmură, care străjuiesc mormintele în cimitire, se pot 
scrie multe lucruri. 


Dacă ne referim numai la ce scriem pe cruce, greşeala cea mai des întâlnită este nu 
una legată de felul în care sunt scrise numele celor adormiţi sau de calitatea mesa- 
jelor poetice care apar uneori, ci de inițialele aflate în partea de sus. 


Pe cele mai multe cruci scrie I.N.R.I., adică inițialele românești ale cuvintelor 
„lisus Nazarineanul Regele iudeilor”, traducerea expresiei latinești „lesus Naza- 
renus Rex ludaeorum”, scrisă de Pilat şi pusă deasupra Crucii Mântuitorului (cf. 
Ioan 19, 19), „cu litere greceşti, latinești şi evreieşti” (cf. Luca 23, 38). 


Ne întrebăm: e corect să scriem aceste iniţiale pe crucile celor adormiţi în nădejdea 
învierii? Este această cruce aceeaşi cu cea a Răstignirii? 


Răspunsul cel mai bun este dat de cei care aleg să nu scrie pe cruce I.N.R.I., ci IC 
XC NI KA. De ce? Fiindcă aceste iniţiale sunt prescurtarea de la cunoscuta sin- 
tagmă „lisus Hristos biruie/biruieşte”. IC şi XC sunt inițialele greceşti ale numelui 
Mântuitorului, lisus Hristos, iar NI şi KA, sunt împărțirea în două a indicativului 
prezent al verbului grecesc „nikao”, care înseamnă „a birui” sau „a învinge”. 


Această expresie, desemnată de inițialele ei, o întâlnim și pe prescurile folosite la 
Sfânta Liturghie şi în icoane, fiind „pecetea” Mântuitorului lisus Hristos Cel 
răstignit şi înviat. EI este Cel care a biruit moartea, cu moartea pe moarte călcând, 
şi ne-a dăruit Învierea. 


Crucea de la căpătâiul creştinilor ortodocşi nu este un semn doar al morţii, ci şi al 
învierii. Este imaginea credinței în înviere a celui adormit. De aceea, nu este corect 
ca ea să poarte inițialele scrise batjocoritor de autoritatea romană pe Crucea Mân- 

tuitorului, ci mărturia credinţei în Inviere, semnificată de inițialele expresiei „Iisus 
Hristos biruie!” 

Cum putem ajuta sufletul trecut la cele veşnice 


La rugămintea Larisei vă împărtăşesc câte ceva despre acest lucru, pentru că mă 
preocupă în aceste zile şi, într-adevăr, la moartea cuiva din familie cei apropiaţi se 
pierd mai mult în organizări administrative neglijând oarecum o realitate care ne 
este exprimată în cântările înmormântării: „Vai, câtă luptă are sufletul când se 
desparte de trup! Vai, cât lăcrimează atunci, şi nu este cine să-l miluiască pe 
dânsul! Către îngeri ridicându-şi ochii, în zadar se roagă; către oameni mâinile 
tinzându-şi, nu are cine să-i ajute. Pentru aceasta, iubiții mei fraţi, cunoscând 
scurtimea vieţii noastre, să ne rugăm pentru odihna în Hristos a celui plecat, şi 
pentru Sufletele noastre mare milă.” 


Pentru a avea câteva repere despre ce se întâmplă cu sufletul după ce părăseşte 
trupul: se spune că timp de 3 zile el stă în preajma corpului. Apoi, până la 40 de 
zile, sufletul călătoreşte prin locurile în care a trăit, rememorându-și trecutul. În a 
40-a zi are loc judecarea lui, numită judecata particulară, care însă nu este 
definitivă, pentru că la sfârşitul lumii urmează judecata universală, când vom fi 
judecaţi nu doar după viaţa noastră, ci după consecinţele acţiunilor noastre în viaţa 
celor din jur şi a urmaşilor noştri. 


In rugăciunile noastre trebuie deci să ţinem cont de aceste repere. 

Ce ar trebui deci să facem atunci când ne moare cineva apropiat, în afară de 
năucitoarea sarcină de a organiza o înmormântare? (cel puţin pentru mine a fost 
năucitoare, însă i-am încredinţat-o lui Dumnezeu, care mi-a deschis uşi şi mi-a pus 
la îndemână oameni care m-au îndrumat). 


— În Molitfelnic scrie că: „murind vreunul dintre creştini, imediat rudele să 
cheme pe preot“, care va citi câteva rugăciuni pentru cel adormit (din câte 
ştiu eu nu se practică acest lucru, preotul venind abia în a doua seară pentru 
slujbă) 

— ca şi rugăciuni există câteva speciale, de exemplu: 

=> Rugăciune la moartea unuia dintre soţi; 

—> Rugăciunea copiilor la moartea unuia dintre părinţi; 
— Rugăciunea părintelui la moarte fiului sau a fiicei; 
=> Rugăciune la moartea unui prieten; 


însă ca rugăciune generală şi de durată se citeşte Psaltirea. Este cel mai bun lucru 
pe care îl puteţi face în cele 3 zile de priveghere. Pe rând şi în continuu, cu voce 
tare - dacă aveţi cu cine, sau din când în când şi în gând - dacă sunteţi singurii 
rugători din familie. Citirea Psaltirii aduce mare alinare sufletului celui adormit. 


Îndată după moarte este bine să duceţi un pomelnic la o biserică/mănăstire unde se 
slujeşte zilnic Sfânta Liturghie, pentru o pomenire de 40 de zile. Dacă nu puteţi din 
prima zi, neapărat după înmormântare. 


Iată ce spune Părintele Serafim Rose: „Toţi cei care dorim să ne arătăm 


dragostea faţă de cei morţi şi să le dăm un ajutor real, putem să o facem cel mai 
bine prin rugăciuni pentru ei, şi mai ales prin pomenirea lor la Liturghie. (...) 
Nu putem face nimic mai bun şi mai de seamă pentru morţi decât să ne rugăm 
pentru ei, făcându-le pomenirea la Liturghie. Au mereu nevoie de aceasta, şi mai 
ales de-a lungul celor patruzeci de zile, când sufletul răposatului porneşte pe 
calea sălaşurilor veşnice. Trupul nu simte atunci nimic: nu vede pe cei apropiaţi 
care sunt adunaţi laolaltă, nu miroase mireasma florilor, nu aude cuvântările de 
îngropăciune. Dar sufletul simte rugăciunile făcute pentru el şi este 
recunoscător celor care le fac şi este duhovniceşte alături de aceia. “ 


Iar UNII: „pomenirea la Sfânta Liturghie este de un folos 


aparte pentru ei. S-au arătat mulţi morţi şi au mai fost şi alte întâmplări care 
arată cât de folositoare este pomenirea morţilor. Mulţi care au murit în pocăință, 

dar cărora nu le-a Stat în putinţă să-şi dovedească pocăinţa în timpul vieții, au 
fost sloboziţi de chinuri şi au dobândit odihna. 


Milostenia este de asemenea foarte importantă: 


»0, rude şi apropiaţi ai morţilor! Faceţi pentru ei cele ce le sunt de folos şi cele 
ce sunt în puterile voastre. Folosiţi banii, nu pentru împodobirea cea din afară a 
sicriului şi a mormântului, ci pentru a ajuta pe cei în nevoi, pentru pomenirea 
celor care v-au fost apropiaţi şi au murit, pentru biserici, unde se fac rugăciuni 
pentru ei. Faceţi milostenie pentru cei morţi, purtaţi de grijă pentru sufletele lor. 
Înaintea noastră a tuturor, se află aceeaşi cale, şi cât vom dori şi noi, la rândul 


nostru, Să fim pomeniţi în rugăciune! De aceea Să fim şi noi milostivi faţă de cei 
morți. “ 


Şi, în final, alte 2 fragmente din cuvintele unor sfinţi: 


„În primele două zile, sufletului îi este îngăduit să umble pe pământ, oriunde 
vrea, împreună cu îngerii care îl însoțesc. De aceea sufletul, iubindu-şi trupul, 
umblă uneori prin preajma casei în care a rămas trupul, şi astfel, el petrece două 
zile ca o pasăre în căutarea cuibului. Dar sufletul cel vrednic merse prin locurile 
unde obişnuia să facă fapte bune. În cea de a treia zi, Hristos care Însuşi a înviat 
din morţi a treia zi, porunceşte sufletului creştin, închipuind Învierea Sa, să se 
înalțe la Ceruri ca să se închine Dumnezeului tuturor.“ 


„Pentru cea care pleacă va începe îndată războiul trecerii prin vămi. Acolo are 
nevoie de ajutor! Rămâi întru această cugetare şi o vei auzi strigându-ţi: 
“Ajutor!” Acolo trebuie să-ţi îndrepți toată atenţia şi toată iubirea pentru ea. 
Cred că va fi cea mai adevărată mărturisire de dragoste dacă, din clipa ieşirii 
sufletului ei, vei lăsa în seama altora grija pentru trupul ei mort, vei merge într- 
un loc unde să poţi fi singur, să te adânceşti în rugăciune pentru ea, în noua ei 
Stare şi cu nevoile ei neaşteptate. Pornind aşa, Să strigi neîncetat către 
Dumnezeu Să o ajute, vreme de şase săptămâni, şi cu adevărat, chiar şi mai mult 
decât atât. În istorisirea Teodorei, vistieria din care au luat îngerii pentru a-i 
îndepărta pe vameşi, a fost agonisirea de rugăciuni a bătrânului ei. Rugăciunile 
tale vor i la fel. Nu uita să faci aşa. Aceasta este dragostea!” (Sfântil Teofan 

Dumnezeu să îi miluiască pe toţi cei dragi ai noştri trecuți la Domnul şi să 
primească rugăciunile noastre pentru ei! 


A început de ceva vreme 


să ningă tot mai alb şi mai des... 
Să ningă cu dor şi cu lacrimi 


Dar, nu din cer... 
Ninge lin, 

De pe pământul prea plin 
De păcate şi chin 

Cu suflete calde 

Şi albe 

Ce se-nalţă spre Soare 
În haine de sărbătoare, 
În cercuri largi, 

Tot mai largi, 

Lăsând în urmă 
Prieteni dragi. 


lartă-mă, Doamne! 
Atâta-mi vine-n minte 
Căci nu mai am cuvinte... 
În faţa morţii 

Mă cutremur 

Mi-e teamă şi tremur 

Și mă-ntreb cu gândul dus 
Oare eu voi ninge-n sus? 

(Publicat de Natalia Corlean) 


Sorin Micuţiu - Ninge lin 

Pomenirea morţilor — important 


Astăzi este una dintre acele zile în care Biserica Ortodoxă face slujbe speciale 
pentru sufletele celor adormiţi. Unii dintre creştini merg la biserică, aprind 
lumânări, dau de pomană, se roagă. Nu cred că există om pe pământul acesta, care 
să nu aibă măcar un suflet drag plecat departe... Bunici, părinți, fraţi, copii, 
prieteni... Pentru ei, şi pentru oricine mai doreşti tu... merită să te opreşti o clipă 
din ale tale şi să te rogi! 


Cea mai scurtă, simplă şi cuprinzătoare rugăciune este: Doamne, Iisuse Hristoase, 
Fiul lui Dumnezeu, miluieşte pe adormitul robul tău/ adormiţii robii tăi 
(numele). 


2 5 2 


Voieşti să cinsteşti pe răposatul tău? Cinsteşte-l prin milostenie şi prin fapte de 
milostenie, căci numai milostenia scapă sufletele din chinurile vesnice: (ÎI 


Astăzi este Sâmbăta morţilor, cunoscută în popor drept Moşii de iarnă. Astăzi, dar 
nu numai, se fac pomeniri pentru cei adormiţi. Poate că astăzi a sosit vremea să 
înţelegem importanţa faptelor noastre pentru cei ce nu mai sunt lângă noi. 
Pomenirile se fac pentru a bucura sufletele celor din Rai, pentru a alina sufletele 

celor din iad, pentru a pregăti sufletele pentru Judecata universală, inclusiv pentru 
sufletele noastre, ale celor vii. 


Nu se dă de pomană pentru că aşa e la modă şi trebuie să ne vadă vecinii cât 
suntem de credincioşi. Totul e mai profund. Şi real. Sunt nenumărate cazurile în 
care a existat, să-l zicem, un feedback, care să ne întărească în credinţă şi să ne 
arate că faptele de milostenie nu sunt în zadar. 


Doar două exemple: 


Prin 1965, unei doamne din Bucureşti i-a murit un fiu. L-a îngropat la cimitirul 
Belu şi, de atunci, venea la el foarte des. Alături de mormântul fiului ei era un 
mormânt neîngrijit, părăsit, plin de buruieni. Fără a şti cui aparţine, a început să-l 
îngrijească la fel cum se îngrijea de mormântul fiului ei. 


Dar femeia era cam bolnavă. Într-o zi, s-a hotărât ca în următoarea dimineaţă să se 
ducă la policlinică, pentru a se consulta. 

În acea noapte, unui doctor i s-a arătat în vis fratele lui răposat, care i-a spus: 

- Vezi pe femeia aceasta? şi 1-0 arăta cu degetul. Mâine la 8 dimineaţa va veni la 
policlinică la tine, că este bolnavă. Ai grijă, să te îngrijeşti de ea, că mi-a făcut un 
mare bine. 


Într-adevăr, în cabinetul doctorului a venit, a doua zi, chiar acea femeie din vis. 
Mirat, a întrebat-o: 

- Ai cunoscut pe fratele meu? 

- Dar unde locuieşte? 

- Este mort de câţiva ani. Mormântul lui este la cimitirul Belu, pe aleea nr. 10. 


Atunci şi-au dat amândoi seama că mormântul necunoscut pe care femeia l-a 
îngrijit era al fratelui doctorului. 


(Întâmplare adevărată preluată şi repovestită din IStorioare duhovniceşti — 
Arhimandrit Ioanichie Bălan) 


O femeie a aflat că, în timpul războiului, bărbatul său a fost luat prizonier şi apoi a 
murit în timp ce săpa un tunel care s-a prăbuşit peste el şi peste alți prizonieri. Dar 
acel bărbat era, de fapt, singurul care supravieţuise, căci trupul lui se află sub nişte 
pietre uriaşe care i-au ţinut paravan atunci când pământul s-a surpat. Totuşi, ce 
folos? Nu putea ieşi de acolo şi nimeni nu mai bănuia că el trăieşte. 

Până să afle soţia despre moartea lui, au trecut câteva zile. În acest timp, bărbatul a 
flămânzit, slăbise şi era aproape să-şi dea duhul. Femeia lui, foarte credincioasă, 
imediat după aflarea veştii a hotărât să înceapă cele 40 de panahizi - adică 40 de 
zile la rând, în timpul Sfintei Liturghii, să dea un sfert de litru de vin, o prescură şi 
o lumânare pentru sufletul soţului ei. 


Astfel, minunea a început să se petreacă zi de zi. La ora 10, bărbatul vedea cum un 
tânăr îmbrăcat în alb, despica muntele ca fulgerul, aducea câte o lumânare, o sticlă 
de vin şi o prescură şi dispărea. 


„Măi, săraca femeia mea, Dumnezeu s-o întărească, îmi poartă parastasele, crede c- 
am murit”, şi-a dat seama bărbatul. Şi el se ruga, dar nu ştia ce se va întâmpla după 
cele 40 de zile. 


A 20-a zi, femeia a întârziat cu treaba şi n-a mai ajuns la biserică. Nici tânărul 
luminos n-a mai apărut. A doua zi, ea a dus două lumânări, două prescuri, două 
sticle cu vin. ŞI tot aşa a primit şi bărbatul ei. 

În ziua a 40-a, când stătea el la rugăciune, a venit Îngerul Domnului ca fulgerul, a 
despicat muntele în două, l-a luat pe bărbat şi într-o clipă acesta s-a trezit, buimac, 
pe prispa casei sale. 


Aşa l-a găsit soţia, care se întorcea de la biserică, după ce sfârşise şirul celor 40 de 
panahizi. 


Asta e puterea rugăciunii şi a milosteniei. Dacă bărbatul ar fi fost în iad, Îngerul 
Domnului i-ar fi adus jertfa de rugăciune a Bisericii, cea care se făcea pentru 
sufletul lui. Dar, pentru că el era încă viu, pomana 1-a folosit pentru suflet, dar şi 
ca hrană pentru trup. 


(Întâmplare adevărată preluată şi repovestită din Despre pomenirea morţilor şi 
folosul celor 40 de Liturghii - Părintele Ilie Cleopa.) 


(Sursa: Şapte pietre - blogul Andei Elena) 

Nicuşor Deciu - Percepția creştină asupra morții 


cai. 7 5-58 d a a Pe : 

Vedem, atât din istorie, cât şi din existenţa cotidiană, că întâlnirea cu moartea este 
o probă unică şi determinantă în viaţa fiecărui om şi, de aceea, în funcție de modul 
în care cineva înţelege și se raportează la moarte îşi va trăi și viaţa, în datele ei cele 
mai concrete, într-un fel sau altul. 


Bunăoară, vedem că prezenta pandemie, în care ne mișcăm de ceva vreme, a atras 
după sine, desigur într-o formă mai mult subliminală deocamdată, o nouă pers- 
pectivă, o nouă atitudine a omului în faţa morţii. 


Cu siguranță, tema morții e una imposibil de eludat în orice vreme, numai că mo- 
dernitatea recentă îşi propusese deja mai întâi s-o elimine din cultura sa cotidiană, 
iar apoi s-o depăşească prin suportul noilor tehnologii care ar fi urmat să pro- 
pulseze rasa umană într-un utopic transumanism nemuritor. 


Ei bine, pandemia actuală a retezat aproape de la rădăcină elanul transumanist al 
civilizaţiei care visa cu ochii deschişi la nemurirea biotehnologică şi a ajuns să fie 
doborât la pământ - culmea ironiei! - de un minuscul virus, care refuză, cel puțin 
deocamdată, să asculte de mândrul homo tehnologicus, de acela care a socotit că 
poate trăi, lăsând tema morții fără o soluţie transcendentă. De aceea, toate fricile şi 
fobiile care au explodat în această perioadă îşi au temeiul ultim în frica omului de 
moarte. 

Însă aici trebuie făcută o precizare extrem de importantă, anume că frica ateului şi 
frica creştinului în faţa morții nu sunt deloc identice. Frica ateului este legată, în 
principal, de problema extincţiei și a necunoscutului ce urmează după aceasta. În 
celălalt caz, creștinul se teme cu siguranţă și el de moarte, însă nu din pricina dis- 
pariției iminente, ci din pricina conștiinței sale, care îi spune în ce măsură este pre- 
gătit ca, prin moarte, să treacă în veșnicie. Aceasta întrucât veşnicia, potrivit 
învăţăturii creștine, nu este o simplă nesfârşire, ci o nesfârșire de un anumit fel: 
fericită sau nefericită. lar calitatea veşniciei omului depinde, esențial, de modul în 
care el şi-a trăit viaţa pământească şi de însuşi momentul morţii, care și numai 
acesta poate schimba destinul veşnic al omului, aşa cum vedem în cazul tâlharului 
răstignit de-a dreapta lui Hristos, care a fost învrednicit a intra în Rai datorită po- 
căinţei sale sincere din ultima clipă a vieţii (cf. Luca 23, 43). 


În tot acest complicat decor actual, dominat din nefericire de fobii induse și cul- 
tivate, misiunea creștinului e una mult mai simplă şi mai liniştitoare, întrucât el nu 
are sarcina disperată de a inventa vreun panaceu sau vreo supertehnologie, ci nu- 
mai de a urma Mântuitorului său. Aceasta pentru că întru toate Hristos este Cel ce 
a făcut începutul pentru toţi cei care au crezut şi cred în EI, inclusiv în biruința 
asupra morții. 


Aşadar, Hristos nu este numai Cel care ne conduce la Învierea cea de obşte, prin 
moarte, ci, potrivit inspiratului Canon al Învierii, aflăm că EI nu a biruit moartea 
doar prin învierea Sa, ci şi prin moartea Sa: „Cu moartea pe moarte călcând!” Tot 
din acelaşi motiv cântăm şi despre mormântul lui Hristos, care a devenit „izvorul 
nestricăciunii” şi, mai mult, „izvorul învierii noastre!”. 

Părintele Calistrat: Învăţătură creştină - Înțelegerea morţii - poate cea mai 
frumoasă explicație 


https://www.facebook.com/pcalistrat/videos/vb.473954619413184/1141527255989247/?type 
=2&theater 

- Adame, cum ţi s-a părut viaţa?" întrebă Arhanghelul Uriel, când a ieşit din viaţă. 
- Viaţa? Doamne, ca o trecere! Ca şi cum am intrat pe o ușă şi am ieșit pe alta! 


Şi a trăit Adam 960 de ani! Dar noi? Cât trăim 50, 60, 70, 80, 90 de ani, hai maxim 
100.. şi ni se pare că tot trebuie să agonisim, tot trebuie să construim castele de 
Nisip, averi, pe care apoi le cheltuim să ne vindecăm de bolile pe care le-am 
dobândit alergând ca nebunii şi muncind disperaţi. Ca să avem mai mult, uitând că 
necesarul absolut este uniform pentru toți. 


Ne este teamă de moarte, dar ea ascultă, acum, doar de Dumnezeu. Moartea a fost 
îmblânzită. In cele 30 de ore pe care le-a petrecut Mântuitorul în iad, după ce a fost 
aşezat în mormânt, la Răstignire. 


De ce a fost nevoie ca Dumnezu să coboare în iad? Moartea a crezut că înghite om, 
atunci când L-a înghițit şi pe Hristos, dar s-a izbit de Dumnezeu! Hristos s-a lăsat 
învelit de mantia cea neagră a morţii celei veşnice, ca apoi, la fel ca pe Muntele 
Tabor (Schimbarea la Faţă a Domnului) a ţâşnit lumina din EI şi a biruit iadul, l-a 

umplut de lumină! "Unde îţi este, moarte, biruinţa ta? Unde îţi este, moarte, boldul 
tău?"(1 Cor. 15, 55). 


Acela este momentul în care Hristos îi dă morții, mantie de lumină şi îi porunceşte 
ca de atunci să facă ascultare. Pentru că în iad, erau toţi cei care au murit de la 
căderea lui Adam până la Răstignirea Mântuitorului, moartea înghiţise tot Neamul 
Omenesc, iar din acel moment, din moarte au intrat în somn. 


Moartea se mai întâlnise cu Hristos, atunci când L-a înviat pe Lazăr, când L-a adus 
din moarte la viaţă, 1-a întors sufletul într-un trup care începuse să puterezescă, iar 
moartea a pierdut puterea asupra lui Lazăr. 


Trebuie să ştim că prima dată când este menţionată, moartea, este în Grădina 
Raiului, în momentul în care Dumnezeu i-a dat poruncă şi a zis lui Adam: "Din toți 
pomii din Rai poţi să mănânci, lar din pomul cunoştinţei binelui şi răului să nu 
mănânci, Căci, în ziua în care vei mânca din el, vei muri negreşit! (Facerea 2: 16, 
17) 


Dar ştia Adam ce era moartea? Avea vreo informaţie Adam, aşa cum avem noi în 
ziua de azi? Că îți încetează inima şi funcțiile vitale, te descompui şi nu mai exişti, 
putrezeşţi. Nu! Nu a ştiut! Dar când au gustat din pom, i-a cuprins întunericul 
necunoşțintei de Dumnezeu. Dovada că Adam pierduse reperul cu Dumnezeu, a 
fost răspunsul pe care l-a dat, atunci când Dumnezeu a întrebat: "Adame, unde 
eşti?"(Fac. 3:9) 


Dar cum? Dumnezeu nu știa unde era Adam? Oare Grădina Raiului era atât de 
mare încât să nu-l vadă, să nu-l găsească? Era Dumnezeu atât de neputincios încât 
trebuia să-l întrebe unde este? Nu! Adam era deja înveşmântat în mantia morții 
veşnice gustând din pomul oprit deja era opacizat mort sufleteşte.. Era cum sunt cei 
fără Dumnezeu? Adică cum? Fără reper, nu ştia să se localizeze în timp și în 
spațiu! 


Dovada că răspunsul lui a fost: "Aici sunt Doamne!" Aici, unde? "Aici!" Adică 
oriunde! Pentru că fără Dumnezeu eşti nicăieri! Nicăieri! 

Augustin Păunoiu - Pilda zilei - Recunoștință pentru adormiţi 


Cel mai bun judecător al vieţii unui om este moartea lui. Fiindcă ceea ce-ţi rămâne 
în ziua morții, aceea este averea ta cea adevărată. In calendarul bisericesc sunt 
menționate zilele de pomenirea morților. 


De ce trebuie să ne amintim de cei adormiţi? Dacă am gândi, fie şi măcar câteva 
clipe, la cât datorăm celor de dinaintea noastră şi care acum nu se mai află printre 
noi, ne-am ruşina pentru cât de puţin facem sufletelor lor. Părinţii, bunicii, dar şi 
cunoscuții, prietenii care ne-au părăsit prea devreme, toţi au nevoie de rugăciunile 
şi milosteniile noastre ca un minim gest de aducere aminte și recunoștință faţă de 
cei care ne-au dat viaţă, ne-au crescut sau ne-au fost alături la greu. 

Un tânăr stilat, student la facultate, sărbătorea într-un bar sfârșitul sesiunii. El a 
privit în jur şi a văzut un bătrân. Studentul s-a apropiat de el şi a început să-i 
povestească de ce oamenii vârstnici nu-i înțeleg pe cei din generația lui. 


„Pur şi simplu voi aţi crescut într-o lume complet diferită, aproape primitivă, a 
spus el tare, ca să fie auzit de toți clienţii barului. Generaţia mea a crescut cu tele- 
vizoare, avioane cu reacţie, călătorii în cosmos, internet, energie atomică şi atâtea 
altele.” 


După această peroraţie orgohoasă, studentul s-a oprit pentru a-şi sorbi mulţumit de 
sine berea comandată. 


AAA AAA AAA AAA AAAAĂAAAA 


Xp Xp e e eee eX 


AAA AAA AAA AAA AAA AAA AAA 


Bătrânul a profitat de această pauză şi i-a vorbit calm: „Fiule, să ştii că ai dreptate. 
Când eram de vârsta ta nu aveam nici unul din aceste lucruri pe care le-ai enu- 
merat. De aceea, noi le-am creat. Cei din generația mea se vor stinge în curând. Ei 
vă lasă moştenire tot ceea ce ai pomenit tu mai devreme. Acum ar fi cazul să te 
gândeşti la ceea ce faci tu pentru următoarea generație.” 


Toţi oamenii care au auzit discuţia dintre cei doi l-au aplaudat pe bătrân pentru 
replica lui înţeleaptă. 

Preotul evlavios, negustorul și Sfântul Vasile cel mare 


Un oarecare preot evlavios, contemporan cu Sfântul Vasile cel mare, datorită unor 
împrejurări a intrat la datorii, iar aceste datorii se măreau odată cu trecerea 
timpului şi creditorii îl deranjau mereu pentru datoria sa. 


Acesta l-a făcut să meargă şi să ceară ajutor de la un oarecare negustor, cunoscut al 
său, care împlinindu-i cererea i-a dat 500 de monezi de aur, cu care preotul şi-a 
plătit datoria sa. Drept răsplată preotul i-a făgăduit negustorului că va pomeni la 
Proscomidie numele său şi al rudeniilor sale vii şi adormite toată viaţa sa. 


Negustorul socotea că preotul va trăi mulți ani şi se va ruga pentru el și pentru 
rudele sale la fiecare Dumnezeiască Liturghie şi aceasta ar fi fost de ajuns pentru 
banii pe îi dăduse. 


Dar preotul a săvârşit numai o singură Dumnezeiască Liturghie, l-a care l-a 
pomenit pe binefăcătorul său şi pe rudele sale, căci îndată după aceea s-a 
îmbolnăvit şi după o îndelungată suferință a murit. Negustorul aflând despre 
sfârşitul preotului, s-a mâhnit foarte mult şi se tânguia pentru pierderea banilor săi, 
de vreme ce numai o Liturghie se săvârşise de către preot, fapt la care nu se 
aştepta. Acela însă i-a dat preotului cele 500 de monede, socotind că va trăi multă 
vreme. De aceea a început să o supere pe preoteasa celui adormit, cerându-i să-i 
întoarcă banii şi să-i ţină numai pe cei pentru o Liturghie. Preoteasa însă i-a spus că 

nu are bani, pentru că îi cheltuise cu boala îndelungată a preotului. Atunci 
negustorul, fără să ţină socoteală de cuvintele preotesei, i-a cerut cu insistență 
banii, amenințând-o că o va da în judecată. Atunci aceea a mers la Sfântul Vasile 
cel mare şi 1-a povestit tot ceea ce s-a întâmplat. 


După ce a ascultat-o, Sfântul Vasile i-a spus: 

- Eu mâine voi săvârşi Dumnezeiasca Liturghie. Vino împreună cu negustorul şi cu 
un cântar. Vom cântări o părticică pe care o voi scoate pentru sănătatea și 
mântuirea negustorului şi a rudelor lui. O vom pune pe un taler al cântarului, iar pe 
celălalt negustorul va pune aur până ce va cumpăni celălalt taler, iar cu acest aur îţi 
va plăti Dumnezeiasca Liturghie, pe care a săvârşit-o preotul adormit. 


Preoteasa a mers la negustor și 1-a spus cuvintele Sfântului Vasile, Negustorul s-a 
bucurat şi a doua zi dimineaţă a mers la biserică, luând cu el şi cântarul şi aur din 
destul. 


Sfântul Vasile, săvârşind Proscomidia, a scos o părticică pentru negustor şi pentru 
rudele lui şi pus o pe cântar. Apoi a poruncit negustorului să pună aur pe celălalt 
taler al cântarului. Dar cu cât negustorul punea mai mult aur, cu atât acea mică 
părticică se făcea mai grea. Și iarăși adăugând aur, mai jos se ducea talerul cu 
părticica pe care o scosese Sfântul Vasile cel mare din prescură. 


Văzând negustorul această mare taină a dumnezeiescului Har, l-a cuprins frica şi s- 
a smerit. Indată a cerut iertare de la Sfântul Vasile şi de la preoteasa preotului 


adormit şi nu a mai pretins să i se întoarcă banii. 


Sursa: www. askitikon.eu 

PENTRU ip D=. | ÎN RUGĂCIUNILE 
SFÂNTALITURGHIE >! | TALE ZILNICE 


i P d 

7, 1 4 Po N m OFERĂ 

TEI — PE pancu MILOSTENIE 

ÎNGRIJEȘTETE | | 4 SES NUMELE LOR 
DE SLUJBELE | 

DE POMENIRE 


_ă A LEGĂTURĂ VE 
MEMORIA, URMÂND (|) GE ADORMIȚI E NOTAR 


FAPTELE BUNE 

Termenele pentru pomenirea 
celor adormiţi în Domnul 


La 2 zile 
- în cinstea Sfintei Treimi 
- în amintirea Invierii celei de a treia zi a Domnului 


Lo 


(A La 2 zile 
O. pentru ca cel adormit să se învrednicească 
de părtășia cu cele 9 cete îngerești 
- în amintirea morţii pe Cruce a Domnului în 
ceasul al 9-lea 


(2 La 40 de zile 
- în amintirea |nălțării la cer a Domnului, 
la 40 de zile de la Inviere 


(gta 2 luni, 6 luni, 9 luni, ! an 


- în cinstea și slava Sfintei Treimi 


ip La 7 ani 

Ea AA 
- în amintirea celor 7 zile 
ale facerii lumii 


(8) BASILICA.RO 

Chilia Buna Vestire | Sfântul Munte Athos 


Viaţa nu se-ncheie 


cu moartea, 
A . [] . 
n cumutir, 
ci abia de acolo 


SR marturieatl 


f | 
Incepe: 


iintele Petroniu Tănase 

Pavastasele sunt cel mai bun avocat 


pentru sufletele celor adormiţi. 


Au puterea să scoată un suflet 


chiar și din iad. 
ȘLvoi să ă faceți 


la fiecare Sfântă Liturghie 


colivă pentru cel adormiţi. 

0 rugăciune, o lacrimă, o lumânare aprinsă pentru 
cei ce nu mai sunt... 
Lumina lumânării 
să facă lumină în Rai 
pentru cei dragi! 


Xe Xe Xe ee eee eX 
Xp XP Xe Se Pee PPP 

0 rugăciune, o lacrimă, o lumânare aprinsă pentru 
cei ce nu mai sunt... 

Lumina lumânării 

să facă lumină în Rai 

pentru cei dragi! 


% 

ÎN 


O lumânare aprinsă pentru cei 
care au plecat și au lăsat 
un gol în suflet... 
Timpul trece. dar absenţa 
lor se simte! 
Dumnezeu să-i ierte și 
să-i odihnească în pace! 

Am aprins 
lumă 


"P 


A Pl o e 
in ceruri,pârăsind 
acest pământ! 


Doamne odihnește-n 
raiul luminos și plin 
de flori Sufletele 
celor care,sus în cer 
devin nemuritori! 


PE a e a 


Astăzi, în zi de mare 
Sărbătoare, să aprindem 
o lumânare și să ne rugăm 
cu credință pentru sufletele 
celor ce nu mai sunt alături 
de noi.Să-i odihnească 


Dumnezeu în Împărăția Sa. 
Amin. 

Când ne e greu, 
ne amintim de cei ce 
nu mai sunt și-i rugam 
să ne îndrume calea. 


Apoi aprindem o 
lumânare 
cu dor și durere... 
PENTRU „| 
SUFLETUL LOR! 55 

O lumânare aprinsă în amintirea celor 
pe care azi, i-am fi dorit lângă noi. 
Dorul nu s-a stins. 
Dumnezeu să - i odihnească în pace! 


lubește Viaţa 
și Frumosul 


O lumina aprinsa si un gand 
din suflet catre toti cei care 
astazi nu se mai afla printre noi. 
Dumnezeu sa-i odihneasca 
in pace si sa ii primeasca 
in imparatia lui! 


O lumânare aprinsă 
şi un gând din suflet 
pentru toţi cei care 
nu se mai află printre noi. 
“Dumnezeu să-i odihnească 
în pace și să-i primească 
în Împărăţia Sa. 
Amin. 


ODIHNA 


* O lumanare aprinsa VESNICA 


s*dorul din suflet pentru cefce 


nu maYsunt printre no... 
Dumnezeu sa-l primeasca În 
Imparada LuF! x 


Cu Sfinţii odihneşte 
Hristoase, sufletele 
adormitilor robilor Tăi, 
unde nu u este durere nici 


Ai grija Doamne, 
de sufletele 


celor plecati la dreapta Ta! 
Lumineaza-le somnul 


de veci! 


PR A ra a 


O LUMÂNARE APRINSĂ ȘI 
UN GÂND DIN INIMĂ PENTRU 
TOȚI CEI DRAGI PLECAŢI DE 
LÂNGĂ NOI! 


Flacăra 
SPERANTEI să 
ardă mereu în 
viaţa ta! 


La capataiul tau privesc, 
tarana ce te-apasa... 

Si ochii mi se scalda-n 
lacrimi, cat ne lipsesti 
de-acasa... 
Vorbesc doar eu si-ti spun 
ca dorul urla-n mine, 
Imi este atat de greu, 

Fi Si-atat de dor de tine! 


Sunt peksoane 
dhiagi noua 
cae au 
pahasil aceasta 
lume, 


da au ramas 
in inima noastha 
penthu 
totdeauna!" 


Acolo ii gabim mehkeu! 


Zuleei Z Za colet 

AZI APRIND 0 LUMÂNARE 


"Cand in cer tu ai plecat, 
Mi-ai lasat inima franta, 
Nicio zi NU te-am uitat! 


Azi aprind o lumanare, 
Si ma rog la Tatal Sfant... 
Sufletul sa-ti odihneasca, 


DUMNEZEU SĂ TE IERTE! 
fit _| 

Dumnezeu sa-i ierte! 

printre noi, daricare.vor 


vesnic în inimile noastre! 

"Cand cei dragi se sting, 
nu-ti mai revii niciodata! 
Inveti doar sa traiesti 
fiecare Zi fara el, 


dar ii pastrezi undeva 


In i dancăiă inimii tale 
a (sa 


- ZaritGl 2 - 


(ta za zufletul ui 

(OI 2 m) 
) Cand cineva drag ( 
se duce, ramane o 
durere pe care 
nimic nu o poate 
vindeca iar iubirea 
pentru ei ramane 
o amintire pe care 
nimeni nu ti-o 

poate lua. 

Daca trandafirii cresc 
in rai,Doamne.,te rog, 
aduna cativa si da-i 
mamei mele si spune-i 


ca sunt de la mine. 
Mai spune-i ca imi 
lipseste si da-i un 
GRO 
sarut pe frunte. 


Xp Xe Xe ee eee eee 
Xp Xp Xe Se Pee PP 

Cei dragi nu ne parasesc 
nici cand se sting... ei 
raman mereu in sufletele 
noastre! 


E ai 


O lumanare aprinsa si o 
rugaciune pentru cei plecati 
dintre noi... 


Dumnezeu Sa va 
odihneasca, hu va vom uita 
niciodata... 


